
Societatea Română de Filosofie publică lucrarea de față, care 
formează volumul al XII-lea din colecţia „Revistei de Filosofie“. 
Ea este închinată comemorării a două veacuri şi jumătate dela 
moartea lui Baruch de Spinoza şi cuprinde un desvoltat studiu 
asupra filosofiei marelui gânditor, precum și traducerea pentru 
prima oară în româneşte a operei lui fundamentale, Etica. 

Dacă lucrarea ce prezentăm nu corespunde planului anunțat, 
aceasta se datorește greutăților materiale, pe care nu le-am putut 
birui în totul. Am preferat să dăm în românește Etica, fiind 
convinși că acest lucru este de un folos cu mult mai mare pentru 
mișcarea noastră filosofică. Gândirea lui Spinoza cuprinsă in E- 
tica este, prin profunzimea si vastitatea ei, nu numai indispen- 
sabilă pentru cine vrea să cunoască istoria filosofiei, dar ea este 
necesară si pentru oricine dorește să-și disciplineze mintea. 

De buna primire a volumului de faţă de către publicul cititor, 
depinde editarea și a altor traduceri și lucrări originale. 

ISFAS 


L BRUCĂR: 


FILOSOFIA LUI SPINOZA 


Non praesumo, me optimam in= 
venisse philosophiam ; sed veram 
me intelligere scio. 


SPINOZA 


Prețaţă 


Lucrarea de faţă este rezultatul unei munci de câţiva ani, por- 
nită din convingerea valorii deosebite a filosofiei lui Spinoza pentru 
cugetarea filosofică îndeobşte. 

Se cuvine însă să stabilesc dela început un lucru și anume că 
filosofia lui Spinoza nu poate fi despărțită de omul care a făurit-o. 
De aceia viaţa lui Spinoza cât şi opera sa. trebuesc studiate 
împreună. 

Poate că în mintea unora, aceasta ar părea de prisos, fiindcă 
operile filosofice, când sunt valabile, trăesc chiar dacă nu am cu- 
noaște nimic din viața acelora care le-au creat. Dacă ne gândim că 
descrierea vietei marilor oameni, alunecă uneori luând o înfăţişare 
vulgară, anecdotică, — fără ca prin aceasta să se aducă vre-o po- 
sibilitate de înţelegere mai deplină a activitätei lor creatoare, atunci 
această raportare a vieţii filosofului la sistemul lui de gândire, devine 
şi mai inutilă. Strict obiectiv se poate afirma că pe noi nu ne intere- 
sează viaţa filosofului, ci gândirea lui. lar această gândire, dacă în- 
tradevăr are o valoare excepțională, trăește deapururi și fără 
cunoaşterea vietei filosofului. Asa, ne este aproape indiferent dacă 
filosoful Kant a scris sau nu „Critica raţiunei pure”, iar cunoașterea 
vietei lui nu adaugă nimic la posibilităţile noastre de a pătrunde si 
intelege această filosofie. Cum poate nu ne interesează faptul că 
Spinoza a scris „Etica“, — ci numai că această carte prin cuprinsul 
ei. este un produs spiritual excepţional. 

Cu toate acestea, pentru filosoful Spinoza, lucrurile stau altfel. 
Dacă ași admite că viaţa cuiva explică opera şi dacă acesta e cazul, 
fie și până la un punct pentru Spinoza, — mărturisesc că ași fi re- 
nuntat să prezint mai mult sau mai puţin critic conținutul filosofiei 
spinoziene, raportându-l la viaţa filosofului. Este însă ciudat următo- 

rul fapt. La Spinoza nu viața a creiat „Etica“, ci „Etica“ a creiat 
viața celui mai sfânt dintre oameni, după Christ. Deaceia, explicând 
filosofia lui Spinoza, am făcut incursiuni în însăși viaţa lui, ştiind 
bine că numai în felul acesta aşi putea să tălmăcesc profunda lui 
gândire. 


In urma binevoitoarelor sfaturi ale d-lui prof. P. P. Negulescu, 
planul initial al lucrării a suferit modificări, iar unele idei au primit o 
desvoltare mai amplă. 

Deaceia, nu pot încheia aceste rânduri, fără să-mi exprim 
adânca recunoștință ce i-o păstrez. 

Totodată sunt dator să aduc multumirile mele prietenului meu 
N. Bagdasar, pentru munca depusă alături de mine, la colationarea 
textelor latine şi a celorlalte citate. 

Nu mai puţin mulțumesc d-lui prof. C. Rădulescu-Motru pen- 
tru că a binevoit să publice această lucrare în editura Societăţii Ro- 
mâne de Filosofie, 


Bucureşti, 4 Ianuarie 1930. 
Dr. I. Brucär 


CAP. I 


PERSONALITATEA LUI SPINOZA 


Studiul .personalitätei lui Spinoza trebuie fixat în cadrul 
larg al cercetărilor asupra personalitätei în genere şi al celei evreesti. 
Numai în felul acesta ne putem explica, dece Spinoza a fost nu 
numai un geniu dar si un profet. Dece a fost un sfânt. Dece Spinoza 
a fost atât de greu acceptat.nu numai de contemporani, dar si de 
învățații, cari mai târziu i-au cercetat lucrările, și a fost, și continuă 
să fie blestemat și astăzi de către unii, iar de către alții să fie bine- 
cuvântat. 


Studiul personalitätei în genere este cu deosebire interesant mai 
ales sub raportul etic şi formează pentru mintea aceluia care e preo- 
cupat de problema valorilor omeneşti, un punct de convergentă al 
cercetărilor lui. 

Şi punctul de vedere al apariţiei personalitätei este o chestiune 
ce poate lua mari proporţii, dacă am voi să mergem până în adâncul 
cunoasterei celulei omenești si a legilor ereditätei, sau dacă ne-am 
opri asupra desvoltärei filo- si ontogenice a sufletului omenesc, sau 
asupra psihologiei popoarelor, sau în sfârşit dacă am voi să explicăm 
prin determinanti sociali această apariţie. 

Pentru mine însă, personalitatea omenească este o existență : 
fe ni se prezintă ca întruchiparea armonică a unor mari însuşiri su- ` 
| fleteşti, cu posibilităţi de a crea valori culturale sau etice. 

NEI Carlyle consideră că personalitatea, e un erou. El nu vorbește 
numai despre eroul creator de valori spirituale sau etice, dar si de 
eroul om politic sau militar (Napoleon), adică despre oamenii de 
acţiune cari stăpânesc epocile şi vremurile, nu atât prin însuşiri de 


pie tibi 

natură sufletească, ci mai mult prin forţa lor. Nici aceste personalități, 
firește, nu trebuiesc neglijate. Ele pot fi pentru noi, prin însăși dina- 
mica sufletului lor, excepţionale. Este însă cu deosebire evident că 
acest caracter nu-l pot avea în toată puritatea lui, decât personalitățile 
cari întruchipează mari însuşiri sufletești și sunt capabile virtual de a 
crea valori culturale neobişnuite. 


Personalitatea considerată ca excepţie corespunde si unei con- 
statări de fapt şi unei anume culturi. Este clar că adevărul nou etic 
? sau cultural găsit de personalitate, apare conştiinţei sociale ca un 
i paradox pe care această conştiinţă îl va respinge mai întâi, pentru 
ca apoi să-l adopte. 

Tot atât de clară este apoi și constatarea că numai în cadrul 
unei culturi ce a ajuns la apogeul ei, dacă nu la sfârșitul ei, pot 
să apară astfel de personalități. In aceste culturi, problema funda- 
mentală ce preocupă mintea tuturor şi a cugetătorilor mai ales, este 
problema adevărului considerat ca o posibilitate de cunoaștere expe- 
rimentală sau contemplativă, —- cât si problema adevărului moral, 
cu corolarul lui de norme de conduită şi de încercări de a lămuri 
divinitatea din noi şi din afară de noi. lar orice rezultat al acestei 
preocupări ne apare ca un adevăr nou. 

Aceasta se verifică atât pentru cultura elină, cu începere din 
sec. IV înainte de Christ cât şi pentru cultura romană decadentă a 
secolului lui August; şi firește se verifică şi pentru vremurile noastre 
preocupate încă din sec. XVII şi XVIII cu problema adevărului. 


Adevărul nou adus de marile personalități, oricât de paradoxal 
ar părea, este de cele mai deseori imediat acceptat. Alte ori este 
târziu acceptat, de multe ori este numai contemplat. 

Se întâmplă să fie imediat acceptat, când el este de ordin moral 
sau religios şi răspunde întrebărilor noastre despre divinitate. Per- 
sonalitatea a găsit adevărul ultim prin revelare. El nu a fost așadar 
dobândit în urma unor sforțări mintale deosebite, ce au dus la 
rezultatul ştiinţific urmărit, sau la realizarea idealului dorit. Adevă- 
rul aci nu a fost urmărit şi dobândit, ci a fost dat, a fost văzut prin 
intuiție, prin o iluminare interioară. Personalitatea în acest caz se nu- 
meste apostol sau profet. Ea nu-și dovedeşte adevărul pentru a fi 
acceptat. Nimbată de o autoritate spirituală, ea îl afirmă numai pen- 

tru ca oamenii să-l primească. Drumul adevărului divin si moral 
este luminos deschis înaintea ei. Calea ce o are de făcut îi este dina- 
inte arătată. Ceilalţi oameni trebuie s'o urmeze, fără a cerceta ade- 
vărul găsit şi fără a analiza temeiurile lui, 

„Adevărul nou este târziu acceptat, când el este de natură 
ştiinţifică sau filosofică. Soarta lui Galileu este în mintea tuturora. 
Aceia a lui Spinoza aşișderea. Adevărul aci este întotdeauna un răs- 
puns la întrebarea: cum e posibilă cunoaşterea noastră? Adevărul nu 
este unul dat, ci acela la care a ajuns mintea noastră. El este aşadar 
un adevăr dobândit ce trebuie demonstrat; care nu poate fi primit 
de ceilalți oameni fără o aşezare a lui pe temelii logice, rationale. El 
este un adevăr ce poate fi prin urmare analizat şi cercetat de mintea 


noastră, căreia el nu i se poate impune cu o autoritate divină, ci 
‘numai prin o putere de argumentare logică şi de convingere raţională. 
; Adevărul creiat şi găsit de personalitatea ştiinţifică sau filosofică, 
; trebuie astfel, pentru a fi acceptat, să fie din nou creat de noi. Dru- 
- mul parcurs de personalitate pentru a-l afla este un calvar. De aceia 
' viaţa ei ne apare atât de tragică. O astfel de personalitate se numește 


geniu 1). 

Tot aşa se numeşte și personalitatea literară sau artistică. Ade- 
vărurile găsite de ea sunt de multe ori contemplate de noi, fiindcă 
personalitatea aceasta însăşi le-a dobândit prin cunoaştere contem- 
plativă si le-a exprimat apoi în opere de artă nemuritoare. Contem- 
plarea adevărului este însă mai ușor dobândită de literați, decât re- 
cunoaşterea adevărului urmărită de filosofi. De aceia viaţa celor 
dintâi este mai puţin tragică şi profund turburătoare decât a celora 
din urmă, deși uneori şi viața literatului-geniu poate atinge înăl- 
timi tragice nebănuite. Aceasta s'ar datora uneori însă, unor cauze 
de ordin biografic sau anecdotic (ceeace nu ne poate preocupa” pe 
noi). 


Se afirmă de unii cărturari, că anume rasse, civilizații sau cul- 
turi, ar produce anume personalități, iar altele ar produce persona- 
litäti de altă categorie. Orientul ar produce pe profeti. Occidentul, 
geniile. - 
Aceasta pare să fie adevărat, dacă ne gândim că toate religiile 


1) Sören Kierkegaard: Der Begriff des Auserwählten (Bruner Verlag. 
Innsbruck, 1926). 

N 
! ne-au fost date de popoarele orientale şi că obârșia tuturor idealu- 
rilor morale ale omenirii, o găsim in Orient. Acelaș lucru dacă ne 
gândim, că Occidentul n'a dat profeti, ci numai genii. 

Din punctul de vedere al psihologiei raselor, afirmările căr- 
turarilor par a fi mai întemeiate chiar decât dacă se bazează, ca mai 
sus, pe adevărurile de ordin social-istoric. Ei spun că sufletul orien- 
talului e static, pe când cel al occidentalului este dinamic. Prin aceasta 
s'ar explica dece Orientul a dat pe profeti, iar Ocidentul genii. 
Fiindcă pentru profet adevărul este dat, este revelat, este aşadar 
static; pentru genii adevărul este dobândit, este rezultatul unei între- 
prinderi, al unei mișcări mintale făcută pentru obţinerea lui; presu- 
pune un drum ce trebuie să-i facă mintea noastră pentru a ajunge 
până la el; adevărul este aci dinamic, iar personalitatea care apare 
în cadrul unei culturi sau civilizaţii ce nu cunoaște adevărul decât 
astfel, este şi ea dinamică; este geniu, 


Unii învăţaţi, fără a trage concluzii cu privire la personalitățile 
omeneşti, ci voind numai să diferentieze pe om de om si culturile 
“lor, afirmă chiar o deosebire tranşantă între omul static, oriental, 
grec, — şi omul european, occidental, german. Primul, după unii din 
aceşti învăţaţi!) — e omul apolinic, închis, limitat, geometric, 
având un spaţiu cu trei dimensiuni. Al doilea e omul faustic, ne- 
limitat, infinit, fugă muzicală, contrapunctic, având un spaţiu cu po- 
sibilitatea unor dimensiuni numeroase. Orientul a dat pe omul apo- 
linie, Occidentul pe cel faustic. Concluzia pentru noi nu poate fi 
decât că Orientul l-a dat pe Budha, iar Occidentul pe Goethe. 

Nu mă opresc însă asupra chestiunei, — mai ales că ea ar 
putea duce la aprofundarea laturei biopsihologice si sociale a per- 
sonalitätei. 

Voesc sä mai reamintesc numai cä desi problema diferentierei 
asiaticului de occidental preocupä azi pe foarte multi invätati, ei nu 
se opresc totus la lämuririle acestea. Dimpotrivä, bazati pe psiho- 
logie, fiecare caută să le nuanteze si să le numească altfel. 

Intre aceștia e şi scriitorul cu viziuni de profet Martin Buber. 
Acesta diferenţiază sufletul orientalului (al evreului), de cel al occi- 


1) Oswald Spengler: Der Untergang des Abendlandes (A. H. Beck. Mün- 
chen). 

dentalului (grec, latin), — prin caracterizarea că primul este dina- 
mic, deci mai sensitiv, iar celalt este sensorial, deci mai mintal, logic +). 

Nu aşi putea să precizez la ce anume rezultate ştiinţifice, psi- 
hologice, ajungem cu aceste clasificări. 

Ceeace apare însă evident dintr însele, este că ele aruncă lu- 
mini asupra problemei personalităței omeneşti şi ne sugerează oare- 
cari asocieri de idei. ce pot duce la punerea problemei în adevăratele 
ei proporţii. 

Arătările cărturarilor cu privire la personalităţile produse de 
rasse, civilizaţie sau culturi, — nu înlătură însă nimic din cele ce 
am definit asupra personalitätei omeneşti, în genere. 


+ 

Istoria poporului evreu și istoria civilizației omeneşti își au în- 
scrise în paginile lor, numeroase nume de personalităţi evreeşti. Este 
de aceia firesc ca şi în ce priveşte această personalitate, să studiem 
problema din toate punctele de vedere sub care a fost privită până 
acum chestiunea personalitäfei în genere. 

Ar urma astfel să discutăm dacă personalitatea evreească poate 
fi studiată din punctul de vedere al apariţiei ei ca fenomen bio- 
psiho-sociologic, sau dacă am putea să o definim altfel decum am 
făcut pentru personalitatea în genere considerată. 

Fără a fi necesară vre-o demonstrare sau o amintire de fapte 
şi nume, mintea noastră concepe personalitatea evreească tot ca pe o 
întruchipare a unei existente omenești cu însușiri sufletești armonic 
desvoltate şi care e capabilă de a crea sinteze noi de forme culturale 
şi valori morale. 

In felul acesta, personalitatea evreească ni se înfăţişează şi ea 
ca o excepţie, niciodată însă ca un erou şi apare şi ea la sfârşitul 
unei culturi sau epoci, când mintea contemporanilor e frământată de 
problema găsirei adevărului moral şi de dorința de a lămuri divini- 
tatea. Problemea evreească este atunci profet sau geniu, dar mai 
ales profet. 

Faptul se verifică, dacă ne gândim că profeţii începând dela 
Isaia şi Esra, până la Nehemia şi Isus, — au apărut tocmai în epoci 
de răspântie, — când drumul pe care îl lua viaţa și istoria politică 
evreească si a lumei romane trebuia să fie decisiv. 


1) La voie (Revue juive, ed Gallimard, Paris, 1925). 

Ar mai fi în acest caz locul să lămuresc că personalitatea evre- 
ească, profetul evreu, a fost mai repede acceptat decât personalitatea 
geniu. Profetul venea înaintea poporului prezentându-se ca trimes al 
Jui Dumnezeu pe pământ, spre a-i arăta calea cea adevărată. Venea 
cu autoritatea divină de natură moral-spirituală, pe care sufletele 
nu mai aveau dece si cum să-o cerceteze, dacă este sau nu de ori. 
gină divină. 

Aşi mai putea apoi să reamintesc aci că personalităţile evreieşti, 
— genii, — nu au fost nici ele repede recunoscute fie de evrei, fie 
de celelalte popoare în mijlocul cărora au apărut. Spinoza a fost 
înlăturat din sânul propriei lui comunităţi, iar Heine este şi azi repu- 
diat şi contestat de germani. Viaţa lor a fost din acest punct de 
vedere un calvar. 

Revine insă şi aci ca un leit motiv din o fugă de cântec. che- 
stiunea complicată a personalitätei evreieşti, considerată ca un pro- 
dus al rassei. Trebuie de aceia să ne punem întrebarea: Cum apare 
această personalitate în cadrul judaismului şi cum apare ea în afară 
de judaism? Răspunsul ni-l va da lămurirea unui alt concept, — 
acela al judaismului. 

„Intelegem prin judaism un organon de norme etice şi reli- 
gioase, pătrunse de ideia unitätei lui Dumnezeu si de sträduinta 
noastră de a ne apropia de el prin viaţa noastră morală, echitabilă 
si paşnică, în familie, in Stat, față de aproapele nostru, si față de 
străini“ 1). Fiind un organon de norme, — judaismul este traditional 
şi conservator, este dogmatic şi mistic, iar adevărul ce-l cuprinde 
este dat, revelat lui Abraham, sau lui Moise pe muntele Sinai, sau 
profeților. 

De aci ar putea astfel rezulta, că atâta timp cât personalitatea 
evreiască rămâne în cadrul judaismului, — ea este profet; sau: în 
afară de judaism, ea trebuie să caute adevărul, să-l dobândească. 
să-l găsească, să-l supună discuţiei pentru a fi acceptat; este di- 
namică, trece dincolo de dogme și anchilozări spirituale, se luptă pen- 
tru a cunoaște și propăvădui adevărul, este în agonie, pentru a între» 
buinta un termen al spaniolului Miguel de Unamuno: „agonie“ în 
sens de căutare, de luptă, de conflict cu tine însuți 2). 


1) Hamburger : Realencyclopedie für Bibel und Talmud, cap. Judaism (Vol. 
1], Neustrelitz, 1875. 
2) Miguel de Unamuno: L'agonie du christianisme (ed. Rieder, Paris). 

buinta un termen al spaniolului Miguel de Unamuno: „agonie“ în 
sens de căutare, de luptă, de conflict cu fine însuţi 2). 


1) Hamburger : Realencyclopedie für Bibel und Talmud. cap. Judaism (Vol. 
I, Neustrelitz, 1875. 
2) Miguel de Unamuno: L'agonie du christianisme (ed. Rieder. Paris). 

mari nume de personalități evreesti, produse în „împrăștierea“ popo- 
rului evreu. Când aceste personalități sunt rămase în cadrul judais- 
mului împrăștiat, — ele rămân profeti. Chiar când sunt poeţi și pre- 
ocupările lor par a fi mai puţin religioase, se poate afirma că tân- 
guirile lor sunt ale spiritului profetic, specific evreesc (lehuda 
Halevy). Când însă se manifestă în afară de judaism, — ele sunt 
genii, în vecinica luptă pentru aflarea adevărului pe cale intelectuală, 
raţională, logică, geometrică dacă e posibil. 

Philon-Judeul, deşi e apropiat de elenism, este cu toate acestea 
îmbibat de filosofia religioasă judaicä; de aceia învățatul evreu, Is- 
raels Abrahams 1) l-a putut număra printre valorile permanente ale 
judaismului. Tot astfel ar putea fi amintit şi Maimonide. Dar mintea 
cea mai luminoasă şi totuș uneori atât de obscură — Spinoza, — 
nu poate fi o valoare permanentă a judaismului, ci a omenirei întregi, 
deşi mai răsună în glasul lui liniştit o coardă a profetismului judaic: 
e însăși denumirea celei mai pure constructiuni logice a mintei lui, 
cu numele de „Etica. Dece numește Spinoza învăţătura sa despre 
cunoașterea lui Dumnezeu, „Etica“? Nu e în acest fapt o influență 
formală evreiască, ce urmează a fi găsită in architectonica şi geo- 
metrica demonstrare a existenţei lui Dumnezeu? Sau, e cuvântul 
„Etica“ aruncat așa la întâmplare? 

Să notăm apoi în treacăt câteva personalități evreiești, de din- 
colo de cadrul strâmt și dogmatic, sectar aproape al judaismului: 
Heinrich Heine, Bergson, Einstein, Freud. Toți aceștia nu sunt 
numai genii, ci si profeti. lar K. Marx si Lassalle nu sunt numai genii 
constructive ce au aflat adevărul pe cale raţională (hegelianism), — 
dar sunt si profeti. 

Menţionez însă că aci, în afară de judaism sau de ghetoul 
spiritual judaic, ce poate exista si în împrăștierea evreilor, — perso- 
nalitatea evreiască rămâne în cele mai numeroase cazuri, proemi- 
nent genială. 


# 
x + 


Urmează așadar că Spinoza a fost un geniu și un profet. A 
fost un sfânt, greu admis de toate constiintele cari au căutat si în- 
cearcă să pătrundă si astăzi încă adâncul înţeles al filosofiei lui. Si 
nu este exclus ca pentru totdeauna, acest om atât de excepţional, — 


1) Josef Abrahams: Valeurs permanents du judaisme (ed. Rieder, 1927). 

să rămână Maledictus pentru unii si Benedictus pentru alţii. In felul 
acesta, tragicul vieţii lui Spinoza continuă şi după moartea lui, ne- 
înduplecat. 


+ 
+ + 


Impresionantä în această privinţă este cartea lui Ernst Altkirch 
„Benedictus und Maledictus“ 1). Lucrarea e constituită, este adevărat, 
din fragmente, începând dela textul blestemului rabinilor cari l-au 
excomunicat pe Spinoza din Sinagogă, şi sfârşind nu cu apologia lui 
Spinoza, dar cu ridicarea lui deasupra lui Kant, până la deificarea 
îndrăznită de filosoful Constantin Brunner. Intre aceste două ex- 
treme ni se perindă însă inaintea ochilor, cinematografic, fragmente 
din scrisorile admirative ale contemporanilor lui Spinoza, amestecate 
cu textul interzicerei vânzărei tratatului teologico-politic de către gu- 
vernatorul Olandei (1674), cu fragmentul ordonanţei dată de Sino- 
dul din Haga, interzicând tipărirea „Eticei“, cu hotäririle consiliilor 
bisericei şi universitätei din Leyda, împotriva „operei postume“, apă- 
rută in 1677, cât şi interzicerea ei de către Statele Olandei si West- 
friesland (1678), şi culminând cu punerea acestei opere în indexul 
bisericei romane (1679). Fragmentele trec apoi în revistă părerile, 
nu lipsite de oarecare contradicții, ale contemporanului lui Spinoza 
— Leibniz —, cele ale lui Malebranche, ale lui Pierre Bayle din 
„Dictionnaire historique et critique“ (1697). Bayle recunoaşte că 
Spinoza a fost un om de excelente moravuri, dar consideră că Trata- 
tul teologico-politic este opera unui ateu, iar opera postumă con- 
trară principiilor spiritului nostru. Pierre Bayle a influențat multă 
vreme gândirea mulfimei şi chiar a cugetătorilor, cari sau ocupat 
cu filosofia lui Spinoza. 

Revirimentul în această apreciere, nu s'a produs nici după ce 
Johann Colerus a publicat opera lui celebră asupra vietei lui Bene- 
dictus de Spinoza (1733). Jacob Brucker, mare istorician al filoso- 
fei, catolic, îl numește pe Spinoza, atheus systematicus, iar |. Fr. 
Buddeus, îl acuză de plagiat, încercând să dovedească in „Disertatio 
philosophica de Spinozismo, ante Spinoza“, că începuturile filosofiei 


1) Maledictus und Benedictus. Spinoza im Urteil des Volkes und der 
Geistigen bis an Constantin Brunner (ed. F. Meiner, Leipzig, 1904). Vezi si I 


Freudenthal: Spinoza's Leben u. Lehre, cap. Zur Geschichte des Spinozismus (ed, 
Carl Winter, Heidelberg, 1927). di 

spinoziene se gäsesc la Straton din Lampsacus, la eleati, Xenofon si 
alții. Nici Cristian Wolf, nici Kant, nici Moses Mendelsohn, nu l-au 
admis mai târziu pe Spinoza. 

Scriitorul Rudolf Kayser :), vorbind într'un studiu apărut cu pri- 
lejul comemorării morţii lui Spinoza. — despre Spinoza, Lessing, 
Friedrich Heinrich Jacobi și Moses Mendelsohn, — a găsit cu cale 
să amintească între altele şi de amäräciunea pe care cartea lui Jacobi: 
..Ueber die Lehre Spinoza's in Briefen an den Herrn Moses Mendel- 
sohn“, a produs-o in sufletul acestuia. Se dovedea de către lacobi că 
Lessing. departe de a împărtăși ideile prietenului său Mandelsohn. 
despre Spinoza, era dimpotrivă un spinozist convins, alături de 
Goethe si de întreaga pleiadă de poeţi si scriitori germani din a 
doua jumătate a secolului al XVIII-lea. Lessing fusese cel mai bun 
prieten al lui Mendelsohn, si cartea lui Jacobi, apărută după moartea 
autorului lui „Nathan der Weise‘, — însemna pentru Mendelsohn 
nu numai pierderea spirituală a unui prieten. dar în acelaș timp și 
bancruta unei filosofii. 

Este drept, Moses Mendelsohn și-a dat seamă încă din 1785, 
când a publicat „Morgenstunden“, o lucrare asupra existenţei lui 
Dumnezeu, că nu mai este alături de progresul vremei lui, Filosofia 
lui Kant, începuse să devie prea copleșitoare, pentru ca Mendelsohn 
să-şi mai fi putut închipui că lucrarea sa înseamnă un moment in 
mişcarea filosofică. Dar oricât de dureros era aceasta, el încă se 
considera că face parte din rândul gânditorilor rationalisti, iluminati 
şi idealiști, —- cari prin activitatea lor scriitoricească şi filosofică, ar 
fi voit să canalizeze sufletele și minţile noastre, spre realizarea idea- 
lurilor romantice şi umanitariste ale oamenilor. Si aceasta. era in 
ochii lui, fireşte, ceva. 

Ideia însă că Lessing, ar fi putut să fie spinozist, aşa cum scan- 
dalos aproape a încercat să dovedească Jacobi în cartea lui asupra 
învățăturii lui Spinoza, — nu-l putea lăsa liniştit nici o clipă. Men- 
delsohn, căutase incă din 1775 (vezi: Gespräche), să înlăture spino- 
zismul. In 1785 când apare „Morgenstunden“ oder Vorlesungen 
über das Dasein Gottes”, —— Mendelsohn, crezuse că această încer- 
care a şi reușit. Aci, Mendelsohn punea chestiunea în discuţie mai 
puţin literar, ca în prima carte amintită. Sansele din punctul de 
vedere al metcdei. erau deci mai mari, acum. 


1) Baruch de Spinoza (în ..Die literarische Welt” No. 5 din 1927, Berlin). 

Cu toate acestea, cartea lui Jacobi, dovedea tocmai din contră 
existenţa unui spinozism, viu. Dar Mendelsohn trebuia să înlăture 
ideia că Lesing ar fi fost un admirator tainic al lui Spinoza. Ceeace 
a şi încercat să facă, în studiul său: Ist Lessing spinozist gewesen? 
apărut după moartea lui Mendelsohn. Era așadar o luptă acerbă pe 
care Mendelsohn o ducea pentru a distruge spinozismul. Explicaţia 
acestui fapt o găsim aşa: Oricât de liberal a fost Mendelsohn cu 
privire la respectarea cultului religios al popoarelor, şi oricât s'ar fi 
putut crede în aparenţă că prin emanciparea evreilor, pentru care a 
luptat, Mendelsohn era un partizan convins al asimilärii acestora, el 
era un evreu ortodox, în practicarea ritului şi cultului judaic. S’ar 
putea spune despre Mendelsohn, că nici o zi din existența sa, el nu 
a uitat să-şi facă rugăciunile după ritul rabinic, pe care l-a primit aşa 
cum i l-a transmis tradiţia sinagogală şi talmudică, cum ne spune Da- 
vid Baumgardt :). —— Mendelsohn a considerat „în reflectiunile lui cele 
mai mature, valoarea lumii ceremoniilor, în valoarea pe cari aceste 
rituri le au ca lege individual relevată, sau ca expresie a felului de 
a fi specific al marilor comunităţi religioase”. De aceia Mendelsohn 
trebuia să ia atitudine împotriva lui Spinoza. Nu fiindcă Spinoza voia 
să dovedească existența lui Dumnezeu pe alte căi decât acelea bi- 
blice, ci fiindcă Spinoza ironizase în tratatul teologico-politic, cultul 
şi ritul oricărei religii, nu numai al celei judaice. Mendelsohn trebuia 
să arunce cu piatra în Spinoza. Dar o ridicase Lessing, alături de 
Goethe. Şi aceasta era mai tragic pentru Mendelsohn, decât însuși 
faptul depăşirii filosofiei lui de filosofia lui Kant. 

Asa se explică dece cartea lui Jacobi, a fost atât de turburä- 
toare pentru Mendelsohn. El a considerat cartea lui Jacobi atât de 
injurioasă pentru Lessing, încât se afirmă că Mendelsohn a murit de 
supărare. Rudolf Kayser ne aminteşte însăşi cuvintele pe cari Goethe 
le-a spus în această împrejurare: „Mendelsohn empfand die dem 
Freunde angetanene Schmach so sehr, dass er, nach Goethes Worten, 
daran in buchstäblichem Sinne sich den Tod holte“. 


Dar nici azi evreii par să nu-l înţeleagă pe Spinoza. Insusi 
marele comentator al criticismului kantian, filosoful Hermann Cohen, 


aruncă săgeți împotriva lui Spinoza. Cartea „Der Begriff der Reli- 


1) Moses Mendelsohn (in „Berliner Tageblatt, No. 420 din 1929). 


XX Filosofia lui Spinoza 


gion im System der Philosophie“ este o dovadă. In felul acesta. pare 
că Cohen il urmează mai puțin pe Freudenthal, dar mai ales pe Graetz. 
Acesta din urmă nici nu l-a înțeles pe Spinoza, pe care îl acuză că a 
făcut mult rău judaismului prin publicitatea ce a dat Tratatului teolo- 
gico-politic, tocmai când evreii trăiau vremurile grele ale persecuției 
Inchiziției. Gaetz crede (vol. X. Geschichte der Juden), — că pronun- 
tarea lui Spinoza pentru ideia că religia Statului trebuie să fie imbrä- 
tisatä de cetățenii lui, — era tocmai o justificare a intolerantei religiei 
catolice împotriva evreilor. (Şi Herman Cohen pare a fi de această pă- 
rere). Judecat însă prin întregul context al Tratatului teologico-politic 
— nu acesta era înţelesul atitudinei lui Spinoza cu privire la religia sta- 
tului în care evreii trăiesc. Graetz îl mai acuză pe Spinoza cu fiind 
lipsit de simț si orientare istorică în critica Bibliei si îşi face rezerve 
cu privire la caracterul lui Spinoza, a cărui prudență, confundată de 
alții cu lașitatea, —— nu-l poate totuș opri de a nu vedea în publicarea 
Tratatului teologico-politic, un act de mare curaj. Rezerva tuturor 
acestor învățați evrei cu privire la opera lui Spinoza se explică prin 
aceia că toți au fost teologi. Graetz a fost dascăl la seminarul teolo- 
gic evreesc din Breslau. Herman Cohen a fost elev al acestui seminar, 
iar în ultimii ani ai vietei sale a profesat la „Hochschule für die 
Wissenschaft des Judentums‘, din Berlin. 


Ura ţine până în zilele noastre. Hutson Stewart Chamberlain, 
ca şi Herman Cohen, cum am arătat, contestă valoarea filosofiei spi- 
noziene. Herman Lotze intră în aceiaș categorie. 

Fragmentele lui Altkirch ne arată însă, că începând dela 
Lessing, Herder şi Goethe. revirimentul s'a produs. Filosofia şi opera 
lui Goethe, sunt poate rezultatul influenţei pe care marele poet măr- 
turisește că a träit-o, citindu-l mereu pe Spinoza. lar de atunci si 
până azi, amintind de Voltaire, Renan şi Bergson, de Hegel, Schleier- 
macher, Fichte, Nietzsche, Windelband, W. Wundt, Kuno Fischer, 
Constantin Brunner, Karl Gebhardt, A. Liebert si atâţia alţii, — filo- 
sofii s'au ocupat mereu de filosofia lui Spinoza, si şi-au manifestat 
admiraţia pentru „Etica“ şi întreg sistemul de cugetare spinozian. 

Filosofia contemporană germană recunoaște influența lui Spi- 
noza. Informativ şi critic în acelaș timp, este în această privință stu- 
diul „Spinoza und der deutsche Spinozismus", publicat de D, Baum- 
gardt, în „Kant-Studien” (vol. XXXII, 1927). In fine ca ultim amä- 

nunt trebuie să notez că însuşi kantianul Schiller s'a ocupat cu filosofia 
lui Spinoza, cu prilejul apariţiei cärtei lui Herder: „Gott, einige Ges- 
prăche über Spinoza's System“. Friedrich Jodl a scris un studiu asu- 
pra raporturilor dintre Schiller si Spinoza, intitulat: Schiller und die 
Religion (in vom Lebenswege, Bd. I, Stuttgard und Berlin, 1916). 
Să mai amintim si de studiile lui Höffding, Brunschvicg, Delbos, 
Apphun, Couchoud, Wilhelm Jerusalem, Karl Joel, etc. 


E necesar să-l mentionez totus abia acum pe Franz Erhardt ca 
opus tuturor acestor admiratori ai filosofiei lui Spinoza. In cartea 
lui, intitulată „die Philosophie Spinoza's im Lichte der Kritik“ (1908), 
Erhardt încearcă să arate, după ce trece in revistă pe toţi detrac- 
torii lui Spinoza, că filosofia acestuia nu poate fi considerată ca un 
sistem, deoarece nu tratează toate marile probleme ale filosofiei, că 
este întemeiată pe o metodă deductivă, căreia Erhardt îi preferă me- 
toda empiristă, şi discută pe larg, criticând ideia ateismului in 
această filosofie, problema raportului dintre corp şi suflet, teoria atri- 
butelor şi încheie cu un capitol asupra filosofiei religiei. Erhardt gă- 
sește că „Etica“ lui Spinoza nu este o astfel de filosofie, dar recu- 
noaşte valoarea lui Spinoza, în cadrul restrâns al „Eticei“. Cine cu- 
noaşte însă că obiectul filosofiei religiei este explicarea corelatului 
om-Dumnezeu, vede că Erhardt greseste în aprecierile lui şi deaceia 
el naște îndoiala în noi, asupra obiectivităței cu care ne spune că-și 
prezintă lucrarea citată. 


CAP. U. 


A XI-A PORUNCĂ 


Spinoza nici nu terminase cu dascălul său Morteira studiile ju- 
daice, si se gi hotărî să rupă legăturile cu comunitatea evreiască din 
Amsterdam. Ruptura a făcut-o refuzând să mai frecventeze sina- 
goga. Din clipa aceasta, drumul vietei lui este fixat. Spinoza avea 
să scormoneascä cu ochii rafiunei, învăţăturile Bibliei şi credința in 
existenţa lui Dumnezeu. Excomunicarea din sinagogă, nu are însă 
nici o legătură cu acest drum, fiindcă nu excomunicarea l-a izolat de 
evrei sau de creştini, ci Spinoza încă înainte de a se fi întâmplat acest 
fapt memorabil, hotärise el însuşi propria lui dislocare din välmäsa- 
gul vietei. El considerase că numai aşa va putea adânci si pătrunde 
mai bine problemele etice. Nici întâmplarea tragică a convertirei re- 
ligioase a lui Uriel Acosta '), pe care Spinoza a trăit-o în copilăria 
sa, nu a putut să-l decidă mai târziu să ia această hotărire, chiar 
dacă a rămas în sufletul lui ceva din amărăciunea pe care suferințele 
convertitului i-au produs-o. Hotärirea lui Spinoza a fost spontană. 
Si este neindoios că nici fariseismul sinagogal pe care Spinoza l-a 
persiflat în tratatul său teologico-politic, nu a putut fi nici el un de- 
terminant în săvârşirea hotăritorului său gest. 

Un îndemn interior, mai profund decât orice desgust sau amä- 


1) Creştin, din părinţi marani, tıecut la judaism, —- apoi excomunicat de 
către evrei. Pentru a fi reprimit în judaism a fost supus unor penitente umilitoare. 
In cele din urmă se sinucide. 

Dealtfel, în ce îl priveşte pe Spinoza, biografii săi ne informează, că după 
ce i-a părăsit pe evrei, aceştia au încercat un atentat cu pumnalul asupra lui. 
într'o seară. pe când se întorcea dela teatru, sau dela o întrunire a colegiantilor. 

gire, a contribuit ca hotărîrea să fie luată. Spinoza, simtise de tim- 
puriu, că avea să realizeze izolându-se de oameni, misiunea lui pe 
pământ: să dovedească rational existența lui Dumnezeu si să arate 
oamenilor că sunt sclavii tuturor pasiunilor; că nu pot fi fericiți decât 
urmând calea ce le-o arată raţiunea, pentru a se desăvârşi, prin stă- 
pânirea sufletului asupra afecţiunilor, şi cunoscându-l pe Dumnezeu, 
prin iubire. 

Mica lui lucrare: „Despre Dumnezeu, despre om şi fericirea 
acestuia, — e numai începutul realizărei acestei misiuni, deşi ea 
cuprinde integral fundamentul cugetărei spinoziene. Misiunea de care 
Spinoza se simţea insufletit, avea să-şi ia forma definitivă, in „Etica”. 

„Despre Dumnezeu, despre om şi fericirea acestuia“, este o 
lucrare ce apare astfel mintei noastre mai mult ca o introducere in 
studiul „Eticei'”, şi fără ea, pare că Spinoza nici nu ar fi putut avea 
curajul să dovedească arhitectonic și în formule geometrice-deduc- 
tive, existenţa lui Dumnezeu. Artificiul grandios minta! al „Eticei“. 
n'ar fi putut astfel să fie încercat. 

Spinoza n'a putut să-şi desăvârşească misiunea sa în mijlocul 
oamenilor, ci izolându-se de ei, gândind numai asupra patimilor su- 
fletului lor (luminând uneori gândul său cu un zâmbet blând de 
ironie), şi predicând aproape, maximele necesare fericirei lor pe 


pământ. 
Dar în felul acesta, oricât de departe era de sinagoga pe care 
din proprie iniţiativă şi voinţă o părăsise, — Spinoza a continuat să 


rămână evreu. Fericirea oamenilor pe pământ, este o idee esențială 
pentru judaism. 

Frecventarea sectelor creștine din Regensburg, prietenia lui cu 
creştinii Van den Emden şi Van der Spick, cunoașterea filosofiei sco- 
lastice şi cartesiene, n'au putut să schimbe în sufletul lui Spinoza 
necesitatea de a găsi şi arăta calea fericirei noastre pe pământ. 

Spinoza a depăşit însă judaismul. Cugetarea lui se deosebea 
nu numai de credințele în genere ale rabinilor, ci si de credinţele 
masselor amorfe şi intolerante evreeşti. Acestea, şi nici rabinii în cea 
mai mare parte, nu l-au înțeles şi nici nu s'au străduit să-l înțeleagă. 
Altminteri, el nu ar fi fost excomunicat, după ce el însuși se hotă- 
rise să se izoleze de evrei, şi de ceilalți oameni. Dacă l-ar fi înțeles. 
evreii ar fi văzut de pildă, că negatiunea Dumnezeului biblic. cor- 
poral şi personal încercată de Spinoza, nu era pentru el tot una cu 

afirmarea unui ateism absolut, sau cu ideia vreunui panteism; că bat- 
jocorirea ritualului rabinic şi sinagogal, precizată mai târziu de el în 
Tratatul teologico-politic, nu era pornită din dorința de a-și ponegri 
semenii, ci din dorinţa de a înlătura tot ce e poză si artificiu in co- 
municarea noastră mistică-religioasă cu Dumnezeu. Evreii nu au 
putut înţelege aceasta 

Dar din clipa excomunicării, Spinoza s'a izolat şi mai mult de 
lume, pentru a adânci învăţăturile etice. Până la moartea sa, viața 
lui a mai fost turburată de un singur eveniment tragic: uciderea pro- 
tectorului său Jean de Witt, guvernatorul Olandei. Biografii săi ne 
spun că Spinoza pregătise un protest împotriva crimei săvârșite, voind 
să-l placardeze pe zidurile orașului, atât de revoltat fusese de cele 
întâmplate. Gazda lui îl impedicä însă aproape cu forţa dela aceasta. 
Şi numai atunci a mai fost neliniştită, când principele Carl 
Ludwig von der Pfalz, i-a propus să profeseze filosofia la Heidelberg 
(1672). Spinoza a refuzat invitaţia. Refuzul i-a readus liniştea, până 
la 2! Februarie 1677, când moare de tuberculoză. 

Spinoza nu s'a temut de moarte. Ajunsese la ultima cunoștință 
posibilă, când omul nu mai suferă nimic din partea relelor pasiuni. 
Opera etică era terminată. El îşi îndeplinise misiunea. 

Unii din comentatorii filosofiei spinoziene 1), vorbind de viaţa 
lui Spinoza, arată cât de voit liniștită a fost ea si citează pentru a 
caracteriza pe filosof, următorul pasagiu, dintr'o scrisoare a lui: „Ich 
suche das Leben nicht im Trauer und Seufzen, sondern in Frieden, 
Freude und Heiterkeit zu verbringen“. — Acest comentator preci- 
zează apoi că filosofia lui Spinoza este o afirmare a vieţei. 

“Turburată însă prea puţin de meschinăriile si contingentele zil- 
nice, viața lui Spinoza izolată și preocupată de deslegarea problemei 
fundamentelor etice, a fost aproape viaţa unui călugăr, a fost viața 
unui sfânt îngândurat de găsirea fericirei, nu a sa proprie, ci a oa- 
menilor. In această preocupare a lui, Spinoza a fost de o extremă se- 
riozitate, ca un adevărat profet. 

In felul acesta e! a practicat porunca a Xl-a, pe care cum spun 
talmudiștii, — Dumnezeu nu a dat-o tuturor oamenilor, ci numai 
marilor aleși: „Să fim seriosi în faţa vietei, pentru a o putea înțelege". 


1} B. Alexander: Spinoza (Munchen, 1923). 

Aşa se şi explică de altfel dece Spinoza spre sfârşitul „Eticei‘ 
sale, recomandă acelora ce pot fi aleşi, cunoscându-l pe Dumnezeu 
prin iubire, maxima: „Non ridere, non lugere, necque detestari, sed 
intelligere“ — să nu râzi, să nu plângi, nici să osändesti, ci să în- 
telegi. 


Pare că această poruncă a Xl-a a fost mobilul intern, care 
a determinat izolarea lui Spinoza, pentru a spune apoi oamenilor 
cuvântul din urmă spre a fi fericiți. Tinta aceasta l-a călăuzit pas cu 
pas, toată viaţa. Dela prima definiţie a „Eticei, — care este însăşi 
definiţia existenţei lui Dumnezeu: „Numesc cauza sa însăși, : 
lucrul a cărui esență cuprinde existența, sau ceeace nu putem să: 
concepem altfel decât ca existând“, si până la ultima propoziție din - 
cartea a V-a a „Eticei“, totul, fiecare definiţie, fiecare axiomă, fie- 
care propoziţie şi fiecare scolie concură la precizarea şi afirmarea 
sträduintelor noastre de a fi fericiţi. In orice caz nu prin implora- 
rea intervenţiei divine în mersul fatal al lucrurilor. Cauze finale 
nu există pentru Spinoza. Ci prin cunoaşterea adevărurilor stabilite 
de rațiune prin comportarea noastră conform perceptelor acestei 
raţiuni, care ne îndeamnă să ne iubim unii pe alții (altfel am ajunge 
la distrugerea noastră reciprocă, ceeace ar fi contrar legilor naturei). 


Aşa se explică dece „Etica“ abundă în fixarea geometrică a 
normelor de viață de toate zilele, dece Spinoza, cu o rară intuiție a 
adevărurilor si un excepţional bun simţ de pătrundere practică a fap- 
telor, — ne dă învățături nu numai pentru a ne înfrâna pasiunile sau 
afecțiunile rele, cari duc la micşorarea personalitätei noastre, dar ne 
dă si norme de viață pentru a fi liberi şi a ajunge la ultima cuno- 
stintä a esenței tuturor lucrurilor, la Dumnezeu. Această cunoaştere 
ultimă ne dă suprema fericire, fiindcă e nimbată de însăşi iubirea lui 
Dumnezeu către noi si e afirmarea perfectiunei noastre, dispretui- 
toare de rele şi de moarte. 


Cum a putut ajunge Spinoza la afirmarea acestor adevăruri? 
A trăit izolat si a cunoscut totus micimile şi suferințele omenești. A 
trăit atât de departe de frământările vieții zilnice, într'o visare etică, 
si totuş ne-a vorbit nu numai de ură, dar şi de invidie, de gelozie, de 
dragoste, de perteceri şi veselie, de recunoștință și infidelitate, neui- 
tând nimic din tot ce frământă existența noastră. 

Prin ce miracol ajunsese la această înțelepciune? 

Prin recunoaşterea poate a perceptelor biblice sau prin serio- 
zitatea impusă de porunca a Xl-a, cu care a privit în tot timpul exis- 
tentei sale, viața? 

Nu învăţăturile biblice i-au putut da lui Spinoza posibilitatea 
de a afirma normele etice din cartea a Il, III, si IV ale „Eiticei“. 
Numai privirea lucrurilor şi oamenilor cu ochii seriozitätei şi intelep- 
ciunei, i-au putut da posibilitatea de a ajunge la cunoașterea supre- 
mei virtuți — lubirea lui Dumnezeu, care e şi singura fericire a 
noastră. 

Nu ştim dacă Spinoza a fost şi el fericit, sau intotdeauna feri- 
cit. Izolarea de lume si trăirea liniştită a viefei şi contemplarea adevä- 
rurilor raţiunei, i-au dat fără îndoială de multe ori fericirea, pe 
pământ. 

In ultima propoziţiune a „Eticei‘‘, găsim insă afirmarea acestui 
adevăr: „Fericirea nu e preţul virtutei, ci virtutea însăși, și noi nu ne 
bucurăm de fericire fiindcă ne reprimăm pasiunile, dar ne reprimăm 
pasiunile fiindcă ne bucurăm de fericire“. Ceeace înseamnă că dru- 
mul parcurs pentru a ajunge la fericire, nu numai că e greu, dar că 
frumuseţea vietei stă tocmai în sträduinta noastră de a ajunge feri- 
cirea, indiferent dacă o realizăm sau o cunoaștem cu adevărat sau nu. 


Noi nu ştim aşadar, din cauza acestei ultime afirmări, — dacă 
Spinoza a trăit fericit. Ştim numai că s'a străduit o viață întreagă să 
clădească fericirea oamenilor pe pământ. In aceasta constă tocmai 
frumuseţea vietei lui. lar dacă s'a străduit numai să afle adevărul si 
să-și reprime pasiunile pentru a se bucura apoi de fericire, — Spinoza 
a fost creştin în toată această încercare a vieții sale. Fiindcă numai 
mișcarea noastră sufletească spre fericire, nu este deloc un concept 
judaic. 


CAP. III. 


CRESTINISMUL LUI SPINOZA 


Gândirea lui Spinoza se apropie de cea crestinä-catolicä 1), a 
cărei filosofie exprimă acelaș tragic neliniștit al vietei. Filosofia arabă- 
judaică și mai ales cea judaică, şi chiar filosofia kabbalistă, sunt 
filosofii optimiste cari afirmă bucurarea noastră de bunurile exi- 
stentei pământeşti, fără a lua în considerare posibilitatea unei exi- 
stente a noastră în o lume transcendentă, opusă aceleia pe care o 
trăim noi comunii muritori. Filosofia judaică este esenţial utilitaristă- 
eudemonistă. 

Spinoza a fost însă creştin numai întrucât a îmbrățișat spiritul 
creştinismului. Nu si litera lui. Altfel biografii ar fi putut înregistra 
trecerea sa la creştinism. Dacă Spinoza ar fi acceptat dogma creştină, 
2] nu ar fi făcut în acest caz nimic altceva decât să înlocuiască o 
dogmă cu alta. Ceeace nu era posibil, deoarece el ar fi contrazis prin 
aceasta tot ce afirmase cu atâta hotärire în Tratatul teologico-poli- 
tic“, Spinoza se ridicase acolo, împotriva oricărei dogme şi oricărui 
cult, proclamând libertatea de gândire a fiecăruia dintre noi. Pentru 
el cultul creştin era aşadar tot atât de puţin admisibil ca şi cel judaic. 
Spinoza n'a putut deaceia să treacă la creştinism. 

In această privință biografii săi nu au putut decât să mentio- 
neze faptul că el a frecventat diversele secte creștine, din Amster- 
dam. Probabil din dorința de a se informa asupra practicilor reli- 
gioase ale oamenilor şi a-şi complecta în felul acesta cunoștințele 


1) Freudenthal: Spinoza's Leben u. Lehre, pag. 81—82. 

sale asupra cultului evreilor, cu altele pe cari nu avusese cum să 
le cunoască 1) până atunci, 


Spinoza a înțeles de altfel să opună religiei judaice, spiritul 
religiei creştine, arătând că religia părinţilor lui nu-l poate mulțumi. 
De pildă când voiește să ne convingă pe cale raţională că dragostea 
noastră infinită către Dumnezeu (pe care o cere de altfel și judais- 
mului) nu poate fi izvorită din credința că prin aceasta am putea 
câştiga atenfiunea si bunăvoința lui Dumnezeu în înfăptuirea scopu- 
rilor noastre omeneşti (adesea meschine). Ci dimpotrivă, din con- 
ştiinţa clară că prin ea, noi nu urmărim nici o răsplată. Ne redăm 
numai prin ea, totului din care am pornit si fără care nici nu am 
putea fi. 

Judaismul, biblic, — nu vorbeşte însă nimic despre suprema 
virtute a noastră de a-l iubi pe Dumnezeu, pentru faptul în sine de 
a-l iubi numai. 

Judaismul caută fericirea. omului pe pământ, Creștinismul 
în cer, 


Imbibat de spiritul creştin şi nemulțumit cu religia judaică, 
Spinoza a refăcut totuş întreaga problematică a ambelor religiuni, 
neacceptând-o nici pe cea creștină în totul, A criticat învățăturile Bi- 
bliei. a demonstrat geometric ideia existenţei lui Dumnezeu, deși nu 
a putut decât să gândească această existență, fără a putea să şi-o 
reprezinte; a supus în fond ambele religii criticei lui tăioase, și a 
sfârșit prin a trăi acea seninătate pe care numai profeţii sau apostolii 
au putut-o dobândi, desigur prin alte miracole decât acelea ale vre- 
unei demonstrări geometrice. 

In această atitudine Spinoza a fost creştin. 


1) Influențele catolice în gândirea lui Spinoza, datează incă din co- 
pilăria lui. Deşi născut la Amsterdam, — unde părintele său, era un om cu 
oarecare vază în comunitatea evreiască din acest oraş, — Spinoza e totuş. de 
origină marană. Maranii sunt evrei din Spania trecuți în aparenţă la catolicism, 
din cauza persecuțiilor religioase. Tatăl lui Spinoza era Maran. Părăsind Por- 
tugalia cu alţi evrei, el se stabili la Amsterdam, unde era o comunitate evreiască 
în floare, grație spiritului de toleranță religioasă ce domnea în acea vreme în 
Olanda. Toţi aceşti Marani au înbrăţişat din nou judaismul. 

Este însă neîndoios, că acest animi acquienscentia la care Spi- 
noza a putut ajunge saturându-şi sufletul prin contemplarea si adän- 
cirea filosofiei religioase creștine, nu l-a putut face fericit. Găsim 
adesea în „Etica“ lui idei care ne dau această convingere. Propozi- 
tiunea XXXIII din cartea a V-a, este o dovadă. Spinoza era mai 
mult în căutarea fericirei, era aproape continuu în căutarea ei, fără 
a o găsi. Dar prin aceasta îşi ducea crucea în spinare, ca un adevărat 
creştin. 


+ 
3 * 


Spinoza a propovăduit cu toate acestea fericirea. oamenilor, 
dreptul lor la fericire pe pământ. 

Cum a putut face aceasta? 

Pentru el era evident adevărul, că omul trăiește ca orice altă 
fiinţă pentru a-şi menţine existenţa pe pământ. Aceasta era o axiomă. 
Numai că adăuga imediat: Noi nu ne putem menţine existenţa decât 
urmând principiile de viaţă, pe cari ni le arată raţiunea. Şi numai 
cine le urmează pe acestea, poate trăi întradevăr fericit. 

Spinoza era de aceia în căutarea unei filosofii a vietei. Dar el 
nu putea să nu o fundeze pe principiul biologic al necesitätei natu- 
rale a mentinerei existenței noastre. Apoi, urma să o fixeze in prin- 
cipiile ratiunei noastre. care ne arată calea de a fi fericiţi: prin înlă- 
turarea pasiunilor, refuzându-le; prin dobândirea de idei clare și dis- 
tincte, adequate, despre lucruri; înfine, prin cunoașterea cât mai de- 
săvârşită a universului, — pentru ca în felul acesta să pätrundem 
în adâncul lui şi să ne confundäm printr'o iubire intelectuală, în in- 
săși substanța creatoare din care am pornit. 

In drumul spre dobândirea acestei fericiri, omul liber nici nu 
trebuie să se gândească la moarte, spune Spinoza. Dimpotrivă. în- 
telepciunea lui trebuie să fie o meditare asupra vieţei. Homo liber 
de nulla re minus, quam de moite cogitat, et eius sapientia non mor- 
tis, sed vitae meditatio est. (Etica, partea IV-a prop. LXVII). 

Pentru Spinoza, liber este numai acela care se conduce după 
principiile rafiunei, lar acela care se conduce după aceste principii, nu 
se teme de nimic, fiindcă lucrează fiind afectat de bucurie. (Orice 
afecţiune a sufletului întrucât el lucrează, adică este raportat la ra- 
ţiune, nu e decât o afecţiune de bucurie. Partea IV, prop. LXIII). 
Ceeace e un bine. Deci nu se teme de moarte, căci în acest caz ar fi 

afectat de tristețe, nu de rațiune așadar. Ceeace ar fi un rău. De a- 
ceia omul liber, dorindu-și binele, lucrează după propria lui utilitate, 
adică se gândeşte cel mai puţin la moarte. „Înţelepciunea lui e să se 
gândească asupra vietei“. 


d 
* % 


Prin această afirmare însă, Spinoza a încetat de a fi creştin. 
A fost evreu. Şi ca evreu a arătat oamenilor, în toate cărțile lui, în- 
cepând dela „Tratatul teologico-politic“, şi sfârșind cu „Etica“, — 
toate căile ce duc la fericirea lor. Nu în viaţa viitoare, ci în aceia pe 
care o trăiesc pe pământ. Deaceia cărţile lui sunt îndreptare de în- 
telepciune pentru viaţa noastră, 

In afirmarea cäutärei fericirei noastre pe pământ, Spinoza nu a 
fost însă consecvent numai cu adevărul biologic găsit că fiinţele tind 
in mod natural să-şi menţină existența, sau cu acela pe care l-a des- 
coperit, încă în timpul copilăriei lui, în învăţăturile biblice. El a fost 
consecvent şi cu ideia că fericirea nu o putem avea decât dacă trăim 
conform principiilor ratiunei. Aceasta era însă echivalent cu găsirea 
împărăției cerurilor, fiincă trăind după aceste principii ajungem să-l 
cunoaștem pe Dumnezeu, ajungem la beatitudine. Crestinismul de- 
schide în o lume transcendentä porţile acestei impärätii tuturora. Spi- 
noza o deschide însă într'o lume imanentä numai câtorva si indoelnic 
chiar si pentru aceștia, 

Spinoza a precizat adeseori că mulțimea nu poate trăi după 
aceste principii, că este un vis poetic al unor vremuri apuse, credința 
că oamenii ar putea trăi conform ratiunei. Impäräta cerurilor, fie 
chiar pe pământ, — nu era un bun pentru toată lumea, așadar. Mul- 
țimea avea să se conducă după rațiune, numai întrucât ea îi arată 
menţinerea existenţei indivizilor cari o compun. Odată conştientă de 
acest adevăr, ea nu trebuie decât să-şi caute propria ei utilitate, bu- 
curându-se, — chiar dacă în această tendință și manifestare a ei, s'ar 
grăbi să găsească fericirea în bogății, onoruri si plăceri. Nam quae 
prelumque in vita occurrunt, et apud homines, ut ex eorum operibus 
colligere licet, tanquam summum bonum aestimantur, ad haec tria 
rediguntur: divitias scilicet, honorem atque libidinem +). (De intellectus 
emendatione, cap. I}. 


1) Ceea ce îţi oferă viața de cele mai adese ori, şi ceeeace oamenii după 
comportarea lor, preţuesc că este cel mai mare bun al lor, se poate reduce la 
trei lucruri: bogăţie, onoruri şi voluptate. 

Restul principiilor rafiunei, erau arătarea drumului, spre a do- 
bändi idei clare şi distincte, adequate, până la găsirea ideei însăși a 
lui Dumnezeu. Această găsire era în mintea lui Spinoza, numai apana- 
jul câtorva. Al acelora cari de altfel îl şi gäsiserä pe Dumnezeu in ei 
înşişi, înainte de a-l fi căutat, şi l-au iubit, fără să ceară pentru 
aceasta vre-o recompensă oarecare. 

Spinoza opunea astfel împărăției cerurilor, oferită tuturor de 
biserica romană, împărăţia bunurilor noastre pământești. Intelepciu- 
nea raţiunei ultime, nu era o predicatie pentru toată lumea. Prin 
aceasta, — Spinoza nu era creştin. 


Este însă adevărat că Spinoza nu admite pur şi simplu pentru 
mulțime, găsirea fericirei în bogății, onoruri și plăceri, — ci el a cău- 
tat să dea acestor tendinţe ale sufletului nostru, un corectiv practic, 
reducändu-le la bucurii relative, fiindcă în mod absolut nu am putea 
fi mulţumiţi niciodată de toate bogăţiile sau onorurile pe cari le-am 
putea dobândi sau avea, sau fiindcă ele sunt şi periculoase. Mai 
mult, el a şi încercat în „Tratatul politic” si în „Etica“ mai ales (în 
cărțile IL, III si IV), să dea oamenilor norme de înţelepciune ne- 
cesare pentru a trăi fericiți pe pământ. 

Aceste norme se îndepărtau dela ideia că fericirea o putem 
găsi în bogății, onoruri sau plăceri. Ele cereau adesea pentru toţi, 
castrarea pasiunilor noastre, dar nu admitea niciodată necesitatea 
pentru toți de a dobândi idei clare despre lucruri si acel animi acquie- 
scentia, pe care îl cereau tuturor, preoţii bisericei catolice. 

Prin corectivele lui, Spinoza rămâne prin urmare, pentru mui- 
time, la concepţia utilitaristä-eudomonistä a vietei, proprie judaismu- 
lui si reduce totul la ideia cä omul liber gändindu-se la propria lui 
utilitate nu trebuie să se preocupe de moarte, ci înţelepciunea lui 
trebuie să fie o continuă gândire asupra vietei. 

Spinoza a pendulat astfel in tot timpul existenţei lui între viață 
şi moarte. Între creștinism, care prin afirmarea imortalitätei sufletului 
(nu. a eternităţei lui), — este o doctrină morală a morţei, şi judaism, 
care este o filosofie a vietei. 


CAP. IV. 


ELEMENTELE EVREESTI 


Istoria filosofiei nu s'a preocupat de problema elementelor 
evreesti în filosofia lui Spinoza şi nici filosofii prea mult. E posibil 
ca în Germania, bibliografii să poată cita titlurile câtorva teze de doc- 
torat care să fi pus problema, Câţiva biografi au atins chiar chestiu- 
nea, în legătură cu configurarea marei personalităţi a lui Spinoza şi 
întrucât el a fost exclus din comunitatea evreiască. In această pri- 
vinfä lucrarea lui O. Meinsma: Spinoza und sein Kreis!) este o 
dovadă. 

Mai sistematic problema a fost discutată de către S. Rubin 2) 
şi în ultimul timp de B. Alexander), şi mai ales de către Wilhelm 
Jerusalem +). 


Că se găsesc elemente evreești în filosofia cugetătorului evreu 
dela Amsterdam, este neindoios, Spinoza a fost evreu, a avut edu- 
cafia evreiască, a comentat Biblia şi Talmudul, sa ridicat impo- 
triva ritualului rabinic, liturgic, a scris Tratatul teologico-politic, 
este panteist şi e influenţat de filosofia cabalistă, care se pretinde a 
fi evreiască, Spinoza a introdus în filosofia sa aşadar, numeroase ele- 
mente evreesti. 

In legäturä cu aceste elemente, B. Alexander scrie in primul 
cap. din „Spinoza“ 5): „Das Leben Spinozas. Innere Entwickelung“ 


1) Berlin 1909. 

2) Spinoza und Maimonide, Viena 1866. 
3) Spinoza, ed. Kafka, München 1923. 
4) Spinoza und das Judentum, Viena 1925. 
5) op. citat, pag. 16. 


XXXIII 


aşa: „Şi panteismul lui Spinoza cu ideea de Dumnezeu în centrul in- 
tregei lui gândiri, îşi are rădăcinile în monoteismul judaic. Dumne- 
zeul lui Spinoza nu este desigur Dumnezeul judaismului. Insă unicul 
Dumnezeu judaic, străluceşte în o aşa lumină orbitoare, că totul pe 
lângă el dispare si El în felul lui de a absorbi totul, nu se depărtează 
prea mult de conceptul despre Dumnezeu al lui Spinoza. Procesul de 
gândire al acestei treceri a fost efectuat cândva; atunci când Plotin 
i-a urmat evreului Philon, primul mare sistematic. Insă chiar făcând 
abstracţie de această dialectică internă a concepţiei despre Dumnezeu, 
există totus în concepţia lui Spinoza, cu toată matematica si nouile 
ştiinţe naturale, ceva din coloritul emoţional al amintirei evreeşti des- 
pre Dumnezeu, care ii reaminteşte mereu religiosului, credincios prin 
ceremonie, rugăciunile ebraice şi prin cult, de Dumnezeul său. Şi 
ştiinţa ebraică se ocupă exclusiv de cuvântul lui Dumnezeu, dela care 
porneşte totul, Intreaga filosofie judaică a religiei nu se poate sus- 
trage decât foarte greu periculoasei vecinätäti a panteismului, Toate 
ecourile panteistice ale gândirei evului mediu, care sunt destul de nu- 
meroase, arată prin neo-platonism deasemenea că își au origina și 
inspirația, evreieşti. Valul cel mai mare al panteismului Renaşterei 
din sec. al XIV-lea, trece cu privirea lui ameţitoare asupra infini- 
tului lumei în astronomia modernă, însă la bază firele au fost tesute 
şi de judaism si de antichitate“. 

lar Wilhelm Jerusalem, având o privire mai cuprinzătoare decât 
aceea a lui B. Alexander, în judecarea operei marelui filosof, se in- 
spirä din întreaga atmosferă a rationalului şi geometricului ei cuprins 
şi încearcă chiar să lămurească, empiric, „coincidenţele“. 

Il surprinde pe Wilhelm Jerusalem tonul agresiv împotriva ra- 
binilor şi cultului evreesc din Tratatul teologico-politic. Aceasta e fără 
îndoială o dovadă a intolerantei spiritului judaic şi o mărturisire a 
legăturilor sufletești păstrate cu rasa dela care Spinoza a pornit, 
fiindcă e în spiritul evreului să-și critice instituţiile proprii mai mult 
decât pe cele ale altor popoare. „Das Wort odium sui, von Hass 
gegen das eigene Wesen, das Tacitus auf die Germanen geprägt 
hat, gilt in weit höherem Masse für uns Juden“ 1). 

Rigiditatea formală a demonstrațiilor spinoziste este si ea o 
dovadä a influentei evreesti asupra cugetärei lui Spinoza. 


1) W. Jerusalem, op. cit. 

„Amor dei intellectualis“, — exprimă pentru toți aceia cari 
i-au studiat lucrările, puţine la număr, esența întregei lui filosofii. 
Ea coincide însă cu principiul fundamental al filosofiei religioase ju- 
daice primitive: iubește pe Domnul Dumnezeul tău, din tot sufletul 
tău, din toată inima ta, din toată puterea ta. 

Această iubire e virtutea supremă, Spinoza spune: „cine iu- 
beste pe Dumnezeu nu se strädueste a fi iubit la rândul său de Dum- 
nezeu“ („Etica“, DI). 

Optimismul găsit de unii în filosofia lui Spinoza coincide cu 
concepţia optimistă a evreului asupra vietei. Judaismul e o filosofie a 
vietei, Învățătura spune: „Să te bucuri de sărbătorile tale şi să nu fü 
altfel decât vesel“, Spinoza la rândul său spune: „Omul liber nu se 
gândeşte la nimic mai puțin decât la moarte, şi înțelepciunea lui 
nu este o gândire asupra morfei ci asupra vieţei” („Etica', IV). 

Wilhelm Jerusalem merge cu coincidentele mai în adâncime. 
Pentru acest filosof panteismul spinozian se confundă, numai că e 
formulat în alți termeni, cu învăţătura panteistă biblică: Biblia ne 
învaţă să căutăm pe Dumnezeu acolo unde vedem opera sa, unde 
găsim prezenţa lui. 

Tot așa psalmul al 19-lea: „Cerurile vorbesc de gloria lui 
Dumnezeu, şi întinderea ne face să cunoaştem opera lui". 

Psalmul 139: „Eterne Dumnezeule, tu m'ai cercetat, tu m'ai 
cunoscut, Tu ştii când mă asez, tu ştii când mă ridic. Tu descoperi 
de departe gândirea mea, tu vezi când umbiu şi când mă culc, tu 
cunoşti la perfectie toate căile mele. Chiar înainte de a-mi fi vorba pe 
limbă, Doamne, tu o cunoşti în întregime. Tu mă ţii strâns dinainte 
şi dinapoi, şi ai pus mâna pe mine. Știință prea miraculoasă pentru 
mine si atât de înaltă încât eu n'aşi putea să o ajung. Unde ași putea 
să merg departe de spiritul tău si unde aşi putea fugi de prezenţa ta? 
Dacă mă urc în ceruri tu eşti acolo, dacă mă culc în mormânt tu eşti 
şi acolo, dacă îmi iau aripele aurorei diminefei si merg să locuiesc la 
capătul mărei, chiar acolo mâna ta mă va conduce și dreapta ta mă va 
ţine. Dacă spun: cel puţin mă vor acoperi întunecimile, — noaptea de- 
vine lumină în jurul meu, întunecimile nu sunt obscure pentru tine, şi 
noaptea strălucește ca ziua, întunecimile sunt ca lumina. Căci tu ai 
format coapsele mele si m'ai îngrijit din pântecele mamei. Te proslă- 
vesc că m'ai creat într'un chip atât de straniu si de minunat. Operile 
tale sunt minunate şi sufletul meu știe bine aceasta. Oasele mele nu 

ti-au fost ascunse, atunci când am fost zämislit în taină și prelucrat ca 
un ţesut în locurile adânci ale pământului. Ochii tăi m'au văzut când 
am fost o massă informă și în cartea ta au fost înscrise toate zilele 
cari mi-au fost hărăzite, când încă nici una din ele nu exista. O, 
Doamne, cât de scumpe îmi sunt gândurile si cât de mare e numărul 
lor. Voesc să le număr? Ele sunt mai numeroase decât nisipul. Sunt 
treaz? Ele sunt încă împreună cu tine“, 


Este dela sine înţeles că apropierile panteiste pot fi inmultite. 
Pentru Jerusalem e suficient aceasta, E! dovedeşte prezența elemen- 
telor evreieşti în filosofia lui Spinoza. 

Insäsi denumirea operei de căpetenie cu numele de „Etica“, 
e o dovadă a acestor elemente în filosofia lui. Toată judaica e o 
filosofie etică. Cine ar putea să creadă că datorită unei întâmplări 
oarecare, și-a denumit Spinoza lucrarea astfel? Coincidenta este prea 
evidentă, 

Acei cari au comentat Kabbala, considerată ca o filosofie a 
religiei evreieşti (dar poate fi considerată şi altfel) +) au găsit că 
panteismul spinozian îşi are originele în această filosofie, Aci, crea- 
torul şi lumea creată sunt una. Dumnezeu nu este în afară de lume, 
ci o parte integrantă din ea. E aci panteism, e Kabbala. 

Substanţa e „principiul pe care unii evrei par a-l fi întrevăzut 
ca întrun nor, când au gândit că Dumnezeu, că inteligenţa lui si 
obiectele asupra cărora ea se aplică, sunt unul şi acelaş lucru“. 
(„Etica“, II). 

„Cänd afirm cä toate lucrurile existä in Dumnezeu si cä totul 
se mișcă intr'insul, vorbesc ca Sf. Paul si ca toţi filosofii antici, deși 
mă exprim altfel şi aşi îndrăzni să afirm ca toți evreii, pe cât se 
poate judeca după diversele tradiţii alterate în nenumărate feluri“ 
(Spinoza, epistole). 

E vorba de tradiţia orală cuprinsă in Kabbala. Dumnezeu crea- 
torul și lumea creată, universul, sunt una: Elochim, obiectul și subiec- 
tul sunt una. Cine (mi) şi elech (ce) îl constituesc pe Elochim, Dum- 
nezeu. „Cine“ este începutul începuturilor, este şi nu este si este 


1) Ad. Franck: La Kabbale ou la philosophie râligieuse des hebreux. 
Paris, 1843. 

adânc ascuns în numele lui. lar Dumnezeu a voit să se destăinuiască 
si a creat aceasta „(ce)“, fiind una cu „cine“ 1). 

In fine: după doctrina cosmogonică a Kabbalei, Dumnezeu in 
momentul creatiunei, s'a făcut mai mic ca să facă loc lumei. Avem 
aci aşanumita idee de „timtum“, panteism spinozian °). 

Altă dovadă în plus: 

Abraham Ibn Esra (veacul al XIl-lea după Christ) din ale 
cărui scrieri Spinoza sa inspirat adesea (vezi Tractatus IX), nu- 
meste pe Dumnezeu hacol („totul“), omul nefiind decât un halek 
(„parte''), conform comentariului lui Ibn Esra asupra Pentateucului. 
L. Roth, profesor la Universitatea din Manchester, menţionează 
în studiul său: „La pensée juive dans le monde moderne‘ °), 
unele elemente formale evreieşti în filosofia lui Spinoza, și afirmă că 
„le tour d'esprit” al filosofului era judaic. Mai demnă de luat în con- 
siderare e însă afirmarea lui L. Roth că „ecuaţia explicită despre 
Dumnezeu şi despre natură a fost formulată în istoria gândirei evre- 
ieşti, mult timp înaintea lui Spinoza. Ea nu ar fi putut să apară stranie 
spiritelor imbibate de psalmul 104”. | 

Ce a determinat însă excluderea lui Spinoza din comunitatea 
evreiască? Desigur că nu aceste elemente evreiești, cu care și-a pre- 


sărat organic, mai târziu opera. Aceste elemente erau pentru Spinoza 
un obiect de preocupare, încă dela începutul cugetărei sale critice. 


1) Vom Judentum, cartea Zohor, ed. Kurt-Wolf 1913. 

2) Am putea întregi aceste elemente evreesti găsite in filosofia spinoziană. 
cu alte câteva citări din psalmi şi comentarii evreesti. 

Citim în geneza Raba LXVIII: 

„Rabi Hună zise în numele lui Rabi Ami: „Dece i se zice lui Dumnezeu 
„Makon” ?, fiindcă el este locul lumei, iar nu lumea locul lui. De unde se ştie 
asta ? Căci este scris in Exod. 33, 31, „iată un loc cu mine”. Deci Dumnezeu 
este locul lumii, lumea nefiind locul lui. 

Rabi Isauk zise: E scris în Deutoronom XXXVI, 27, „locul, Dumnezeul, 
căruat”, dar nu stim.dacä Dumnezeu este locul lumii. lumea nu este însă locu! iui. 
Când scrie însă în psalmi XC, I. „Doamne, este loc“ (de adăpost), e cert că 
Dumnezeu este locul lumii, lumea nu este însă locul lui. 

Aceiaşi etimologie a numelui divin Makon, o întâlnim şi în Midras Tehilim. 
Dar geneza raba e mai veche (veacul al VII-lea). Deasemenea, Midras Tanhuma, 
la exod (XXXIII, 21,), exprimă ideea că lumea se află în Dumnezeu. Raşi (Rabi 
Solomon Ben Isac) şi-a insusit-o în comentariul său asupra versetului respectiv. 

Aceste citări mi-au fost comunicate de către d. dr. M. A. Halevy. rabin 
din Bucureşti. 

3) Nouvelle Revue Juive (ed. Rieder, 1929). 

Nu putem să credem prin urmare că tocmai „coincidentele‘‘ for- 

wale sau empirice, au putut să contribue la înlăturarea filosofului 

din mijlocul sectarului și dogmaticului judaism din Amsterdam. 
Altceva cu mult mai grav trebuie să fi pricinuit neuitatul gest.— 


Se povestește că după ce Spinoza a încetat de a mai frecventa 
sinagoga, a fost vizitat de doi tineri, trimesi între alții şi de dascălul 
lui, Rabi Morteira, ca iscoadă să-i afle gândurile şi credințele reh- 
gioase. Spinoza le-ar fi afirmat că Biblia nu vorbește de nemurirea 
sufletului şi nici nu cuprinde nimic cu privire la ideea unui Dumne- 
zeu incorporal și spiritual, 

După aceasta, evreii nau mai ezitat o clipă de a-l sili pe Spi- 
noza să părăsească comunitatea, 

Credinţa că Biblia nu rezolvă problema nemurirei sufletului si 
că nici nu afirmă existența unui Dumnezeu spritual de care să 
ne apropiem prin cunoaștere şi iubire, trebuia să ducă fatal la 
ruptură. 

Atâta timp cât Biblia propävädueste că fericirea omului e pe | 
pământ, şi religia evreiască este o filosofie a vietei, nu poate fi vorba 
de nemurirea sufletelor noastre, care să-şi găsească recompensă în o 
viață de apoi, spirituală. Aceasta este o idee creştină. Şi Spinoza a ! 
voit să afirme tinerilor trimişi în iscoadă, ideea creștină. A făcut 
aceasta voluntar si fiind influenţat de filosofia scolastică, pe care 
o cunoștea bine, cum ne afirmă biografii lui. Il cunoștea nu numai 
pe Anselm, dar și pe Descartes de care se desparte nu atât prin pro- 
funzime şi originalitate, cât mai ales prin temperament. 

Pentru Spinoza, existenţa noastră strict materială, limitată la 
timpul neînsemnat al unei vieți omenești, era o idee imposibil de a 
fi gândită. Deaceia el n'a putut să nu afirme adevărul că Biblia nu 
cuprinde nimic cu privire la nemurirea sau eternitatea sufletului. 

Această afirmare pare însă să fi fost prea rigid făcută, fără 
reticente, voind să meargă direct la ţintă. Spinoza voia in felul acesta 
să vorbească parcă de un adevăr implacabil, pornit din propria lui 
convingere şi rezultat din studiul amănunţit al „cărții sfinte”. Dar 
prin aceasta, el ştia că tinde la ruptură. Ea devenise de altfel inevi- 
tabilă, din momentul când se hotărise să nu mai frecventeze si- 
nagoga. | 

Spinoza afirmase astfel un adevăr, care era in acelaș timp dela 

început si o atitudine. El era o contrazicere a filosofiei religioase 
evreești, a adevărului ei fundamental: bucurarea fiinţei noastre pă- 
mäntesti în viaţă. „Să fim veseli“, 

Dar afirmase, e drept, şi Spinoza, că înțelepciunea stă în gân- 
direa noastră asupra vietei. 

E aci o coincidență — spune Wilhelm Jerusalem — care duce 
la ideea existenţei într'adevăr a elementelor evreeşti în filosofia lui 
Spinoza. Totus aci este un adevăr contrariu, ce nu poate duce la 
această concluzie. 

Religia vietei ne spune să fim veseli. Gândirea aceasta dimpo- 
trivă ne întristează. Adesea gândirea tocmai asupra morţii ne poate 
înveseli, iar dacă moartea uneori ne înfricoşează, e tocmai fiindcă 
nu ne gândim asupra ei. Altfel ea ne-ar inveseli. Scopul nostru este 
deci să gândim viaţa, s'o cunoaştem. Aceasta a voit să spună Spi- 
noza, afirmând că omul liber se gândește asupra vietei, nu asupra 
mortei. 

Nici o legătură nu poate fi între acest îndemn al lui Spinoza şi 
ceeace constitue principiul fundamental al filosofiei religioase evre- 
ieşti. Unul este precizarea unei atitudini de ordin intelectual, celalt 
de ordin biologic. Unul duce la seriozitate, altul la epicurism, vulgar 
adesea: Non ridere, non lugere, necque detestari, sed intelligere; să 
nu râzi, să nu plângi, nici să osändesti, să înţelegi, spune Spinoza. 
Să fim veseli spune Biblia. 

Ce seriozitate turburătoare şi enigmatică ne cere Spinoza: să 
gândim asupra vieteil Echivalează aceasta cu o înveselire a noastră? 
Si ce găsim în această sententä ca gi în aceea a intelegerei vietei. 
care să fie analog cu optimismul filosofiei evreieşti, ca şi cu tempe- 
ramentul specific optimist al evreului? Acest „non ridere", înlătură 
aci definitiv, orice posibilitate de „coincidențe“ reale între judaism 
şi filosofia spinoziană. 

Din punctul lor de vedere, rabinii sinagogei din Amsterdam 
au avut deci dreptate când l-a exclus pe linistitul Spinoza, din mij- 
locul lor, optimist. 


Fără a voi apoi să afirm un paradox şi fără a insista asupra 
vreunui adevăr, notez numai că ideea imortalitätei sufletului. este 
născocirea sau credința unor vremuri pesimiste, cu oameni, firește, 
pesimişti. Religia creștină a apărut în astfel de vremuri, si propävä- 

duitorii ei au căutat si găsit „mântuirea'‘, nu pe pământ, ci alături de 
Dumnezeu, în ceruri. Religia creștină este pesimistă; cea evreiască | 
optimistă. Spinoza stă mult mai aproape de cea dintâi decât de cea 
de a doua. Şi dacă ne învaţă a înţelege viaţa, nu ne îndeamnă la 
aceasta pentru a ne bucura de plăcerile ei, cari sunt desigur trecă- 
toare, ci pentru a ajunge la cunoaşterea temeliei tuturor adevărurilor, 
la cunoaşterea lui Dumnezeu. Această ultimă etapă a gändirei noa- ; 
stre, ne poate da fericirea. Dar câţi din noi o ajungem? Sträduinta ` 
noastră de a afla adevărul ultim este de aceia un calvar, Viaţa lui ; 
Spinoza este în fond si ea un calvar, cu toată aparenţa ei liniştită, Í 
exterioară. Dece ne îndeamnă Spinoza să nu râdem, ci să înțelegem?! 
Spinoza era din pricina aceasta creştin pentru evreii din Am-: 
sterdam. Era fatal să fie exclus din mijlocul lor. Era chiar necesar. 


Era necesar să fie exclus din comunitatea evreiască şi pentru 
motivul că afirmase iscoadei trimisă de Morteira, că în Biblie nu 
găsim nimic cu privire la ideea unui Dumnezeu incorporal. 

Dumnezeu i sa arătat şi lui Abraham şi lui Moise, şi s'a re- 
levat profeților. A stat de vorbă cu ei, le-a amintit că semintia lor 
va ajunge numeroasă ca stelele cerului şi nisipul mărei, și le-a dat 
Decalogul. l-a amenințat pe evrei cu peirea dacă vor nesocoti cu- 
vântul Domnului Dumnezeului lor. Cuvânt focos şi forță nimicitoare, 
aşa li s'a arătat întotdeauna Dumnezeu. A isgonit pe Adam din 
raiu şi i-a făcut pe evrei să rătăcească pretutindeni. | 

Dumnezeu, — după al cărui chip și asemănare am fost creaţi 
— ne apare astfel în filosofia religioasă a evreilor, — ca o ființă 
omenească, cu barbă lungă și toiag de apostol în mână. Nu ni-l 
putem reprezenta altfel. E bun? E răzbunător? Are voință? Are in- 
teligență? Räspundem: este om. 

Spinoza nu se poate împăca cu această concepție vulgară, De 
aceia nu s'a sfiit să spună că nu găsește în Biblie ideea unui Dum- 
nezeu spiritual. Aceasta a trebuit însă să ducă la supărarea comuni- 
tätei împotriva filosofului. Supărarea nu provenea totus, pe cât se 
pare, atât din faptul că nu se găseşte o astfel de idee în Biblie, ci 
mai mult din considerarea că Dumnezeul corporal din Biblie, nu-i 
putea mulțumi pe Spinoza. Căci este sigur că Spinoza nu sar fi 
deosebit de ceilalți evrei, dacă ar fi acceptat ca şi dânşii pe Dumne- 
zeu, așa cum îl putem descoperi în Biblie. 

Pentru Spinoza însă, descoperirea lui Dumnezeu nu echivalează 
cu lipsa de cercetare, cu revelația lui. Dimpotrivă. Ea era una cu 
convingerea ce putem să ne-o facem rațional despre existența lui. 
Pentru Spinoza, descoperirea lui Dumnezeu înseamnă cugetarea lui, 
cunoaşterea lui. Dumnezeu era pentru Spinoza un concept, în pri- 
mul rând, ale cărui raporturi cu întregul cosmos, trebuiau să fie lă- 
murite. Într'un cuvânt, pentru Spinoza Dumnezeu era necesar să fie 
demonstrat că există, Dar demonstrarea trebuia să ia caracterul unei 
argumentări geometrice, căci numai în felul acesta credea Spinoza, 
că s'ar fi putut naşte în noi convingerea despre existența lui Dum- 
nezeu, Era nevoie numai, în acest scop, să urmăm cu atenţie, şirul 
argumentärilor spinoziene. 

In icul acesta Spinoza a şi reuşit să demonstreze si deci să 
ne convingă rational că „Dumnzzeu sau substanța compusă din atri- 
bute infinite, dar care exprimă fiecare o esenţă infinită şi eternă. 
există in mod necesar. (Etica I prop. H.). Demonstrare: fiindcă 
esenţa unei substanţe comportă necesitatea existenţei ei. Sau: fiindcă 
este în însăși natura lui Dumnezeu sau a substanţei să existe; si nu 
poate exista nici o cauză în afară de ea, care să o împiedice de a 
exista; dacă ar exista o astfel de cauză, ea ar fi întro altă substanţă, 
de altă natură decât aceia a lui Dumnezeu însuși, ceeace înseamnă că 
ea nu ar avea nimic comun cu însăși natura lui, a cărei esenţă este 
de a exista. 

Argumentarea se poate face si astfel: ceeace există, exprimă c 
forță de a exista; puterea de a exista e cu atât mai mare cu cât fiinţa 
la care se raportă este mai perfectă; Dumnezeu fiind o fiinţă absolut 
infinită în atributele ei, cu atât mai mult, în acest caz, Dumnezeu 
există. Perfectiunea unui lucru, spune Spinoza, nu numai că nu ex- 
clude existenţa lui. dar chiar o presupune, pe când imperfectiunea, 
dimpotrivă, înlătură existenţa, de unde urmează că nu este nimic des- 
pre existenţa căruia să fim mai siguri, decât de existenţa ființei ab- 
solut infinite, adică „Dumnezeu“ (Etica I, prop. II). 

Demonstrarea aceasta ontologică a existenței lui Dumnezeu, 
nu este desigur tot una cu cunoaşterea lui. Demonstrarea poate duce 
la cunoaștere, dar cunoaşterea nu o putem avea decăt iubindu-l pe 
Dumnezeu în mod absolut. Amor dei intellectualis, e virtutea su- 
premă a fiecăruia dintre noi. 

Filosoful Leon Chestov, într'un profund si inspirat articol 1). 
porneşte dela această iubire a lui Dumnezeu, pentru a arăta că toată 
demonstraţia geometrică a lui Spinoza, nu echivalează cu demonstrare:. 
existenţei unui obiect, deoarece nu iubeşti o linie, o casă, un arbore, 
așa cum îl iubești pe Dumnezeu, deşi îi dovedesti existenţa întocmai: 
cum ccuvıngi pe oricine de existența unei linii, unei case, sau a unui 
arbore. Dece aşadar această diferență? Şi fiindcă ne este greu să 
dăm răspunsul la această întrebare, L. Chestov vrea să arate că cu 
toată argumentarea geometrică a existenţei lui Dumnezeu, convin- 
gerea existenţei lui, vine din adâncuri iraționale omeneşti. Altminteri, 
nu ne putem explica îndemnul de a-l iubi pe Dumnezeu, fără de 
aşteptarea vre-unei recompense, cum afirmă Spinoza, sau din toată 
ființa noastră, din toată puterea noastră, cum ne cere Biblia. 


Dar nu iubirea lui Dumnezeu, nu amor dei intellectualis, in-' 


teresează în primul rând aci, deşi în această frază e cuprinsă esența 
ultimă a „Eticei‘“ spinoziene. Ne preocupă numai argumentarea exis- 


l 


tentei lui Dumnezeu, care aci nu este corporal ca în Biblie, cu toate: 
că Dumnezeu, sau substanța, sau existența tuturor lucrurilor, sunt 


una. Substanţa spinoziană are o infinitate de atribute, din care numai 


două sunt cunoscute de mintea noastră: întinderea şi cugetarea. Din 
faptul însă că Dumnezeu sau substanța este şi întindere, nu se poate 
traye decât in mod vulgar concluzia că Dumnezeu ar fi tot una cu 
un Dumnezeu corporal despre care ne vorbeşte Biblia, şi care ar fi 
ca şi noi oamenii, — bun, răsbunător si având voinţă şi inteligență. 

Intre ideia despre Dumnezeu, așa cum rezultă din Biblie, și 
aşa cum o putem avea, urmând argumentarea spinozianä a existen- 
tei lui, e în fond aceiași profundă diferenţă ca între lătratul câinelui 
şi „constelația căinelui“ de pe cer. „Nam intellectus et voluntas qui 
Dei essentiam constituerent, a nostro intellectu et voluntate tot coelo 
differre deberent, nec in ulla re, praeterquam in nomine, convenire 
possent; non aliter scilicet, quam inter se conveniunt canis signum 
coeleste, et canis animal latrans” 2), (Etica i, prop. XVII). 


1) Mercure de France (Iunie, 1923), 

2) Inteligența şi voința cari ar constitui esenţa lui Dumnezeu, ar diferi 
în totul de inteligența şi voința noastră, şi nu sar asemăna decât la nume, în- 
tocmai cum constelația numită a câinelui, nu se aseamănă decât la nume, cu 
animalul pe care îl numim astfel. 

Această diferență atât de plastic precizată în „Etica“, a fost 
desigur concretizată şi iscoadei ce evreii și Morteira, i-au trimes-o 
lui Spinoza. 

Cum comentează Leon Chestov, în articolul amintit, ea nu 
înseamnă însă nici mai muit nici mai puţin decât uciderea lui Dum- 
nezeu (celui din Biblie). 

Aci nu mai era o idee creştină așadar, care a dus la exclu- 
derea lui Spinoza din comunitate. Era un asasinat. O crimă ce tre- 
buia să fie pedepsită. Tot însă cu excluderea. Era chiar necesar 
pentru judaism aceasta. 


+ . + 

Comentatorii filosofiei lui Spinoza, nu uesluşesc nimic cu pri- 
vire la efectele pe care această excludere memorabilă ar fi avut-o 
asupra comunitätei evreiești din Amsterdam. Şi nici biografii lui nu ne 
spun nimic. Le cunoaştem însă pe acelea, produse asupra lui Spinoza 
‚nsusi. 

Spinoza se retrăsese într'un orăşel în apropiere de Amster- 
dam, unde ducea o existență liniștită, neturburată decât de propu- 
nerea principelui Carol Ludwig von der Pflatz de a ocupa o cate- 
dră de filosofie la Heidelberg. Spinoza trăia din micul câștig ce i-l 
da șlefuitul sticlelor de ochelari, cu cari se îndeletnicea. Retras de 
lume, el a adâncit marele probleme din micul său tratat, A scris 
„Etica“. Ea e o amplificare a ideei „Despre Dumnezeu, despre om, 
şi fericirea acestuia'', — şi este concluzia rațională asupra supremei 
noastre virtuţi: cunoașterea lui Dumnezeu prin iubire. 

Fără excluderea lui Spinoza, n'am fi avut poate „Etica“, 

Ea este însă o protestare împotriva judaismului şi a optimismu- 
Îui biblic. 


> + 
$ 


Intr'adevăr, pentru Spinoza, Dumnezeu este cauza eficientă 
nu numai a existenței lucrurilor, dar și a esenței acestora, căci exis- 
tenta lor nu poate fi concepută fără Dumnezeu (,Etica“ I, prop. 
XV). De aceia şi tot ce există nu poate fi contingent, ci determinat 
de necesitatea naturei divine de a lucra în anume fel, şi nu în altfel, 
căci existentele fiind determinate de Dumnezeu de a exista, ele nu 

pot rupe determinarea dată si să lucreze în mod contingent. (Etica Í, 
prop. 24), Numai Dumnezeu este natura naturantă, adică proprja sa 
cauză. Celelalte lucruri sunt natură naturată, adică efectul unor 
cauze, lar omul e o biată ființă a cărui existență e dela început deter- 
minată, fără a putea să intervină prin vreun mijloc oarecare (im- 
plorarea divină), de a indupleca pe Dumnezeu să schimbe mersul 
fatal al lucrurilor, fixat odată pentru totdeauna, dela început. Lu- 
crurile nu au putut fi produse de Dumnezeu într'o altă ordine decât 
aceia in care ele există. Ele nu depind de bunul lui plac si nici nu 
rebuie să avem pretenţia că au fost produse în conformitate cu tri- 
amful binelui asupra răului, sau a frumosului moral împotriva uri- 
teniei. Tot ce există, există în mod necesar astfel. (Etica I, prop. 
XXXIII), 

Fericirea omului nu constă deci în urmärırea unor finalitäti, 
cari pentru Dumnezeu şi ordinea lucrurilor constituită de dânsul, 
nu există. Fericirea constă în înțelegerea acestor adevăruri funda- 
mentale, cari duc la cunoaşterea lui Dumnezeu. 

Etica lui Spinoza nu are astfel nimic comun cu etica mitolo- 
gică judaică. 

In concepția judaismului, Dumnezeu făcând pe om după chi- 
pul si asemănarea lui, i-a cerut să nu aibe alţi zei si să nu se pro- 
sterne înaintea lor, căci El este eternul lui Dumnezeu, care pedep- 
seşte până la a treia şi a patra generaţie pe acei cari îl urăsc, şi 
răsplăteşte până la a mia generaţie pe acei cari îl iubesc și-i ur- 
mează poruncile (Decalogul III, cartea Exod.). 

După concepţia judaică, ordinea lucrurilor poate să fie aşadar 
ruptă. In locul ei poate fi contingenta, și Dumnezeu, după bunul său 
plac, poate introduce o finalitate în desfășurarea infinită a lucruri- 
lor. Universul si omul sunt jucăria voinţei lui. El răsplăteşte pe cel 
drept, şi pedepseşte pe cel păcătos, fiindcă omul trebuie să tindă a 
se desăvârși pentru triumful adevărului, binelui şi frumosului. In 
urmărirea acestui triumf, omul își poate atrage clementa şi bună 
voinţa divină si să trăiască fericit pe pământ, 

Aceasta este aşadar cu totul altceva. 

Deoparte : necesitate absolută, rigidă, eternă; de altă parte 
contingentä, Deoparte: determinism absolut ; de altă parte scopuri fi- 
naie,  veoparre: cunoaşterea suprema a adevarumui ultim; de alta 
parte: bucurarea noastră de bunurile vietei. (Chiar ideea messianică 

evreiască, nu este o idee transcendentă, ci un scop ce urmează să 
fie realizat în viaţa noastră, pe pământ). 

Este deaceia neîndoios că etica spinoziană este și pesimistă, 
fiindcă noţiunea de necesitate şi determinism, nasc pesimismul. lar 
etica judaică este optimistă, fiindcă noţiunile de contingentä si sco- 
puri finale, nasc optimismul în sufletul fiecăruia dintre noi. Este aci 
o antinomie şi in ea găsim de altfel generatorul eternului optimism 
evreiesc, 

Prin afirmarea pesimismului său etic, Spinoza încetează însă 
de a mai fi evreu. 

Dar nu devenise nici creştin. 

Era un revoluţionar religios, pe care catolicii creștini nu l-ar 
fi tolerat, dacă ar fi făcut greşala de a accepta catedra de filosofie 
ce i se oferise la Heidelberg. Spinoza ar fi putut fi un al doilea 
Ion Huss1). Preferase vâlvei, contemplarea liniştită a propriei lui 
gândiri, aşa cum preferase supunerii la ceremonialul sinagogeı, afir- 
marea lui atât de liniștită a unei nemulțumiri față de explicările bi- 
blice asupra lui Dumnezeu, asupra omului si fericirei sale. 

Liniştea aceasta, rezultată din cea mai profundă convingere la 
care a putut să ajungă o minte omenească, i-a adus excomunicarea 
din sânul evreimei si dealtminteri neacceptarea lui în lumea creștină. 
Omenirea are însă de înregistrat de pe urma acestei tragedii, crearea 
uneia din cele mai profunde opere filoscfice. Căci este fără îndoială 
o întreprindere nu atât profundă cât mai ales îndrăzneață, în- 
cercarea făcută de Spinoza de a dovedi pe cale rațională si în for- 
mule strict geometrice, existenţa lui Dumnezeu. 


Voeşte, este adevărat, şi judaismul să dovedească existența lui 
Dumnezeu pe cale de convingere, nu numai pe cale de revelaţie. 


Găsim in judaism îndemnul: „cunoaşte“ pe Domnul Dumnezeul tău °). 


1) Spinoza avusese dreptate; Cu mult mai târziu, în 1854, sa interzis 
privat — docentului Kuno Fischer, să mai ţină prelegeri la Heidelberg, fiindcă 
indräznise să prezinte filosofia lui Spinoza în „Geschichte der neuern Philosophie. 
Bd. I. Die Philosophie von Cartesius bis Spinoza”, în altă lumină decât ar fi 
dorit consiliul bisericesc din Baden. Schopenhauer îşi râde de acest interdict 
(vezi totuş şi scris. acestuia către S. Frauenstädt, 1854). 

2) Hamburger, op. cit. 

Dar această cunoaştere nu ne este dată, ca în filosofia lui Spinoza. 
ci e o convingere empirică, experimentală, ce izvorăşte pentru câțiva 
din aleşii lui Israel, din faptul numai că Dumnezeu le-a apărut ade- 
sea înaintea ochilor, arătându-le calea ce au de urmat pentru a rea- 
liza binele şi adevărul. Pentru cei mai mulţi însă, după judaism, 
adevărul este dat pentru totdeauna, fără să mai fie necesar de a fi 
demonstrat. Judaismul nu cere aşadar o continuă căutare a adevă- 
rului, independent de faptul că lam putea afla vreodată sau nu. 
Cere numai o supunere oarbă la cel găsit de câţiva, sau relevat câ- 
torva: profeților (sau după creştinism: apostolilor). Această supu- 
nere poate aduce recompensa imediată: bucurarea de toate fericirile 
viefei pe pământ, i 

Spinoza cere dimpotrivă căutarea continuă; înţelegerea lui 
Dumnezeu. Chiar dacă în cele din urmă nu l-am găsi. Minunea 
constă tocmai în această căutare, aşa cum toată frumuseţea nu o 
găsim în fructul pârguit, ci in incoltirea semintei ce se strädueste să 
dea fructul copt. 

Nu mai trebuie să insist că filosofia spinoziană se desparte 
aci şi de creștinism, care ne spune prin cuvintele lui Pascal, de ne- 4 
uitat, — că de nu l-am fi găsit pe Dumnezeu, nici nu l-am fi căutat. / 

Notez numai aceasta, pentru a arăta ce punct izolat, dar cât 
de hıminos, ne apare Spinoza, prin întt=yul său sistem filosofic reli- 
gios. desfășurat în „Etica“ sa. Şi să nu uităm că totul se reduce 
numai, în fond, la afirmarea adevărului că credinţa evreilor din Am- 
sterdam despre un Dumnezeu corporal, unic, nu este desigur tot una 
cu conceptul rațional al lui Spinoza, despre existența lui Dum- 
nezeu. Cum nu este tot una credința aceloraşi evrei că lucru- 
rile îşi pot schimba mersul lor fatal prin voinţa şi inteligența lui 
Dumnezeu, cu conceptul că voința şi inteligența nu sunt de esența 
naturei lui Dumnezeu (Etica I, prop. XXXIII), deoarece însuşirile lui 
Dumnezeu nu pot fi determinate, orice determinare fiind o negare a 
sa (omnis determinatio est negatio). 

Pentru Spinoza aşadar, adevărul suprem stă în afirmarea iu- 
birei lui Dumnezeu, fără ca oamenii să poată avea vreo recompensă 
pentru aceasta. Suntem deci departe de judaism şi de coincidentele 
empirice, ca „elemente evreeşti“, în filosofia lui Spinoza. 

lată dece spuneam că „Etica“ este o protestare împotriva op- 
timismului judaic. Ea e afirmarea unui scepticism. Protestul a fost 

însă ridicat de Spinoza şi înainte de a fi scris „Etica“ sa. Atunci, 
când a încetat de a mai frecventa sinagoga şi când neocolit a spus 
iscoadei lui Morteira, adevărul asupra credințelor lui religioase. 


Evreii însă nici nu l-au umilit, nici batjocorit ca pe Uriel 
Acosta, şi nici nu l-au lapidat, deși fapta lui era atât de gravă. 

Trebuie să vedem în această menajare o teamă sau un res- 
pect prea mare al evreilor, pentru cunoştinţele si înțelepciunea lui 
Spinoza? Biograficeşte nu există nimic care să explice această timi- 
ditate, față de genialul filosof. Spinoza însuşi nu ne-a lăsat nici el 
nimic lămurit în această privinţă. Se pare că el a voit să ignoreze 
toată viaţa, gestul coreligionarilor lui amsterdamieni. Mintea lui era 
preocupată de alte mari probleme, pentru a fi putut da atenţie unor 
chestiuni de ordin personal, deși unii biografi afirmă, că el ar fi 
răspuns în scris excomunicatorilor săi. Chestiunile personale treceau 
însă pentru el pe ultimul plan 

Trebuie să existe totus o cauză care să explice atitudinea puțin 
dușmănoasă a evreilor împotriva lui Spinoza. Excluderea din comu- 
nitate era în sine desigur o măsură gravă. Dar ea sa făcut fără 
scandal public. O. Meinsma insistă asupra acestui fapt, și căpătăm 
convingerea că ea a fost în fond, o măsură destul de blândă, dacă 
avem în vedere cât de sectari si de intoleranti au fost evreii amster- 
danieni, pe vremea lui Spinoza. 

Grozăvia blestemului evreilor împotriva lui Spinoza pare a 
avea mai mult o rigiditate formală. 


Solomon van Til, profesor de teologie la Utrecht, confirmă în 
1694, că Spinoza a răspuns printr'o apologie împotriva acestui bles- 
tem. Apologia a fost redactată în limba spaniolă, dar în urma indem- 
nului prietenilor lui, Spinoza a renunțat s'o mai publice, preferând 
s’o înglobeze în Tratatul teologico-politic. Sägetile îndreptate de 
Spinoza în această carte împotriva rabinilor, sunt de aceia explicate 
de către unii, prin sentimentul de răsbunare pentru excomunicarea 
suferită. 

L. Roth, afirmă în studiul său amintit: „La pensée juive dans 
le monde moderne“. — că excomunicarea lui Spinoza nu sar fi 
datorat atât ereziilor lui, ci că ea ar fi fost fără îndoială un „act 
politic“. După L. Roth: „comunitatea evreiască tolerată cu greutate 

şi ea la rândul ei, trebuia să se despartă de gânditorul ale cărui 
opinii produceau scandal în lume și ar fi putut să vatăme situația ei 
atât de penibil obţinută“. L. Roth crede că sinagoga nici înainte, nici 
în timpul lu iSpinoza nu a putut să edicteze un decret general de 
excomunicare. Dealtfel ni se mai arată oarecum neclar, că evreii prin 
excomunicare n'au atacat niciodată erezia în sine, ci numai ideia 
unei erezii posibile. 

Cu toate acestea, biografii ne spun, că evreii l-ar fi reprimit 
oricând pe Spinoza în comunitate, numai dacă el ar fi voit aceasta. 
Aceiaşi biografi ne mai spun că înainte de a fi fost excomunicat, 
evreii i-ar fi propus chiar lui Spinoza o rentă anuală, dacă se ho- 
täräste să frecventeze din nou sinagoga. 


Este asciel imposibil să nu gândim că totuş un „element“ e- 
vreiesc, a determinat această bunăvoință, față de Spinoza. Un ele- 
ment de o reală valoare, și mult mai profund decât elementele pan- 
teiste, semnalate de Wilhelm Jerusalem, sau decât celelalte elemente 
judaice kabbaliste, menţionate până acum. 

Il găsim în însuși conţinutul general al filosofiei spinoziene, in 
panteismul ei, comun în multe privințe cu cel judaic. 

Panteismul judaic nu era însă la îndemâna tuturora. El forma 
obiectul de studiu si credinţă religioasă numai pentru câţiva dintre 
evrei. Nu era o doctrină secretă cum a fost Kabbala, înainte de a 
fi fost divulgată de Rosenroth, în a sa: „Kabbala denudata“ (1684). 
Era o problemă esoterică, pe cari rabinii nu o puteau explica fiecăruia 
dintre credincioşi. 

După această doctrină, Dumnezeu care a creat cerul si pä- 
mântul în şase zile spre a se odihni în a şaptea zi, era tot una cu 
universul creat. Era Dumnezeul părinţilor lui Israel, de care prin 
jurământul de credinţă si supunere făcut de strămoşii săi, fiecare 
evreu se simțea legat şi existând în neîncetata lui apropiere și veci- 
nätate, Era un Dumnezeu imanent întregului univers: „Doamne, tu 
vezi când umblu și când mă culc, tu cunoşti la perfectie căile mele, 
unde ași putea să merg departe de spiritul tău, şi unde aşi putea 
fugi de prezenţa ta; dacă mă urc în ceruri tu eşti acolo; dacă mă 
culc în mormânt tu eşti acolo; dacă îmi iau aripele aurorei diminetei 
şi merg să locuesc la capătul mărei, mâna ta mă va conduce si 
dreapta ta mă va susține”. (Psalm 139). 

Dar Dumnezeul părinţilor lui Israel este si transcendent, El 
trăește în ceruri, deasupra pământului, deosebindu-se deci de lumea 
creată, el fiind si creatorul ei. 


Filosofia kabbalistă s'a inspirat din această concepţie şi ni-l 
reprezintă pe Dumnezeu aşezat pe un tron de aur, înconjurat de în- 
geri de diverse grade, cari îi laudă puterea și mărinimia, şi îl proslă- 
vesc pentru fericirea oamenilor. 

In această reprezentare a Dumnezeului transcendent, creator 
al tuturor lucrurilor văzute şi nevăzute, trebuie să vedem mai mult 
influența cosmogonicä creştină-catolică, produsă în evul mediu asu- 
pra tuturor mintilor cugetätoare din acea vreme, (cei mai multi din- 
tre kabbalişti erau evrei trecuţi la catolicism). Reprezentärile si fi- 
gurile uneori prea simpliste ca si simbolurile kabbaliste despre Dum- 
nezeu şi lumea creată de el, cu posibilitățile pentru fiecare din noi 
de a ne apropia de el prin o continuă desăvârșire a noastră, — me- 
tempsihozantă, — formau un crez de care Kabbala s'a folosit, spre 
a populariza filosofia ei. Ele nu constituiau cu toate acestea esența 
invätäturei ei despre Dumnezeu si lumea creată, considerându-le că 
sunt una, — Dumnezeu fiind înlăuntrul universului. Filosofia kabba- 
listă exprimă în esenţa ei un monism imanent. Ea nu se confundă 
deci cu filosofia evreiască religioasă, esoterică, obiect de cercetare 
numai pentru acei cari voiau şi puteau să adâncească învățăturile 
sfinte evreieşti. Imbräcämintea simbolică pe care Kabbala şi-a dat-o, 
— era numai un mijloc pentru a fi la unison cu spiritul vremei în 
care a apărut şi de a se conforma voluntar, nu numai cu doctrina 
transcendentă despre Dumnezeu, judaică, dar şi cu doctrina catolică, 

Spinoza venise în contact cu toate aceste trei explicări asupra 
lui Dumnezeu și raporturilor lui cu universul. 


Este însă neîndoios că Spinoza nu a ezitat un moment de a-și 
însuşi doctrina evreiască. Dumnezeu este una cu universul creat. dar 
este și mai mult decât obiectul creaţiei lui. In felul acesta, Spinoza 
a înlăturat toată imageria catolică şi și-a manifestat preferința pen- 
tru judaism, nu pentru Kabbala adesea vulgară în simbolurile ei și 
exageratoare a concepţiei primitive despre Dumnezeu a catolicis- 
mului, si pentru toată lumca, a judaismului. Spinoza se declarase 
hotärit pentru un Dumnezeu imanent, dar si transcendent. Așadar 
încercase să dea problemei fundamentale a existenței lui Dumnezeu 

şi a lumei, o explicare transcendentä, ceeace era tot una in esență, 
cu explicările esoterice evreeşti, asupra aceleias probleme, Dar 
numai atât. Era însă deajuns, Dumnezeul lui nu era acel al Kabba- 
liştilor, un Dumnezeu färämitat în univers, materializat. Era un 
Dumnezeu care a creat universul, dar care era şi transcendent ace- 
stui univers. | 

De aceia este o gresalä considerarea că filosofia lui Spinoza poate ; 
fi etichetată cu numele de materialism, prin panteismul ce-l afirmă. . 
Panteismul spinozian este un panenteism, cum l-a denumit cel din-! 
tâi filosoful Krause, si l-a explicat atât de pătrunzător filosoful Her- ` 
man Schwartz, dela universitatea din Greifswald +). 


Este drept, spune acest comentator, că lucrurile își primesc 
existenţa dela Dumnezeu. Prin aceasta însă el nu a încetat de a. 
exista în afară de ele, așa cum soarele există, deşi planetele s'au 
născut dintr însul. In felu! acesta, Dumnezeu, deși e cuprins în lume, 
prin infinitatea lucrurilor create, există totuș în afară de creatiunea 
lui. Creaţiunea o cunoaştem numai sub aspectul celor două atribute, 
întrucât mintea noastră le poate percepe numai pe acestea. Dar | 
atributele lui Dumnezeu sunt infinite, iar Dumnezeu sau substanța ! 
este cauza lor. 

In nici un caz așadar nu poate fi vorba de panteism în filoso- 
ıla lui Spinoza. 

Si Ludwig Feuerbach caracterizează plastic acest înțeles al fi- 
losofiei lui Spinoza: „Secretul, adevăratul sens al filosofiei spinoziste, 
este natura. Dar nu ca natură, ci ca ființă teologică-abstractă, me- 
tafizică: natura lui Dumnezeu. Spinoza înlătură dualismul dintre 
Dumnezeu si natură; cu toate acestea, Dumnezeu tot rămâne ca o 
existență separată de natură, aşa că Dumnezeu are însemnătatea 
subiectului, pe când natura numai pe aceea a predicatului 2). 


Hermann Cohen 5), înlătură si el principial panteismu). Invä- 


1) Gottesvorstellungen grosser Denker. München, 1921. 

H. Schwartz atacä insä in general panteismul, cät si pe Spinoza, in 
cartea sa recentă: „Gott, Jenseits vom Theismus und Pantheismus“, (ed. Junker 
& Dünhaupt, 928). ; 

2) Citat de Friedrich Jodl, în „Geschichte der neueren Philosophie“, pag. 
287 (ed. Rikola, 1924). 

3) op. cit. pag. 27. 

fätura evreiască nu poate admite o unificare între monoteism și pan- 
teism. Monoteismul poate pune în discuţie, ca filosofie a religiei, 
numai corelatul dintre om şi Dumnezeu. In acest raport omul poate 
ajunge prin devoțiune si viaţa lui etică, în apropierea lui Dumne- 
zeu, dar nu se poate considera că face parte din însăşi existența lui. 

Precizez însă că panteismul lui Spinoza, nu izvorăşte din opo- 
zitia logică dintre monoteism şi panteism, ci din conștiința transcen- 
dentei lui Dumnezeu, fără posibilitatea pentru noi de a concretiza 
sau reprezenta într'un fel oarecare, ideia ce o avem despre Dumne- 
zeu (cum o face monoteismul). 


Este o concluzie a multora, că filosofia lui Spinoza se reduce 
totuş la panteism si pentru motivul că el a considerat că toate lucrurile 
cari există sunt animate (Etica, partea Il-a, prop. XIII, scolia). 
Aşadar ea s'ar reduce la un panteism, nu atât monist, (cum l-a pre- 
cizat Lotze), ci antropomorfic. Afirmarea că toate lucrurile sunt ani- 
mate este o consecință imediată pentru gândirea noastră, dacă avem 
în vedere că substanța sau Dumnezeu, care este cauza tuturor lucru- 
rilor, poate fi cunoscută de noi prin cele două atribute ale ei, gândirea 
şi întinderea; că prin urmare orice corp, fie chiar anorganic, privit sub 
atributul gândirei, este animat pentru noi. Nu orice lucru însă are con- 
ştiinţa acestei animäri, şi nu pentru orice lucru, claritatea acestei con- 
ştiinţe, în ipoteză că lucrul ar avea această conştiinţă, poate fi de acelaş 
grad ca la om (vezi Spinoza aceias scolie). După Tumarkin: totul e 
animat, nu înseamnă că orice lucru are o viață personală, ci numai 
că este rațional, și duce și la încheere că totul e supus legilor mecanice 
ale naturei, ceia ce ar însemna mai curând în acest caz, că totul e 
mort +). 


Vorbind însă despre panteism, voim în fond să explicăm o 
enigmă, căci oricât ne-am putea face o idee, rațional deci, despre 
existenţa si natura lui Dumnezeu, nu putem totuş să ni-l reprezen- 
tăm spre a lămuri cât mai clar chestiunea transcendentei lui față de 
lumea creată, care este el însuși dealtfel. 


Lucrurile se complică, dacă avem curajul să mergem mai de- 


1) Spinoza. Acht Vorlesungen, pag. 59 (ed. Quelle & Meyer, Leipzig, 
1908). 

parte, căci Spinoza spune : nimic nu ne poate împiedica să gândim 
că Dumnezeu are mai multe atribute, decât acelea pe care mintea 
noastră le-a găsit. Şi tocmai în această gândire, este întreaga difi- 
cultate. Ceace părea explicat cu ajutorul filosofiei kabbaliste (sau 
cartesiene), sau independent de ele, devine de astă dată nelămurit. 
Dumnezeu nu mai e materie si cugetare, El mai poate fi si alt- 
-eva. Ce anume? Spinoza nu ne mai spune nimic, lăsându-ne in 
întuneric. 


Concesiunea pe care Spinoza a făcut-o timpului cu privire 
la lămurirea existenței lui Dumnezeu, a avut de altfel urmări tur- 
burătoare pentru însuşi Spinoza. 


Nu era atât vorba de a lămuri pentru toată lumea, pentru 
conștiința în genere, pe Dumnezeu, lăsând pe câţiva să bănuiască 
abia, că adevărul poate fi si altfel, și altundeva, ci mai mult Spi- 
noza a considerat că trebue să-l demonstreze pe Dumnezeu, aşa 
cum demonstrezi o linie, un triunghiu, o piatră!). A îndrăznit 
să facă aceasta, fiindcă timpul o cerea si desvoltarea spiritului ma- 
tematic o voia. Rațiunea, spiritul ştiinţific, cereau ca această de- 
monstrare să fie făcută. Şi astfel geometric, obiectiv, Spinoza a 
demonstrat existența lui Dumnezeu. 

Dar a făcut-o liniștit, senin ? Şi dacă existenţa lui Dumnezeu 
poate fi demonstrată întocmai ca existenţa unei pietre de pildă, 
dece ne îndeamnă Spinoza să-l iubim totuş numai pe Dumnezeu ? 

Dumnezeu e aşadar o altă realitate, ce nu poate fi egală cu 
o piatră, cu un arbore, cu o linie. 

De acest lucru Spinoza şi-a dat seamă. 

Dar tocmai din această cauză, problema ideei lui Dumnezeu 
cuprinsă în filosofia lui Spinoza, nu este şi nu poate fi complect des- 
legată. Obiectul ei rămâne adesea insesizabil pentru mintea noastră, 
ct toate că filosoful din Amsterdam a căutat să ne demonstreze pe 
Dumnezeu că există, folosindu-se de metoda geometrică. Pare de 
aceia că Dumnezeu în filosofia spinoziană este o enigmă ce nu 
poate fi explicată, sau e un adevăr ce nu-l putem prinde pe calea 


1) Vezi „Etica“, partea IV, introducerea. 

cunostintei comune, ci printrun fel de intuiţie intelectuală, vecină 
cu cunoaşterea mistică. 

Așadar un „element“ avreiesc, real, panenteismul, trebue să fi 
imblänzit furia excomunicatorilor din Amsterdam. Căci el coincide cu 
doctrina lor esoterică, cunoscută numai de către unii din rabinii sina- 
gogei din Amsterdam, şi de către Morteira. 

Aşa se explică dece Spinoza nu a fost nici batjocorit, nici 
umilit, nici lapidat, când evreii l-au silit să părăsească comunitatea 
lor. Un singur element spiritual, îi oprise dela aceasta. 

Dar nu sa putut totuş ca acest element să înlăture excomu- 
nicarea. 

In toate celelalte privinte si fatä de invätätura biblicä evreeascä, 
Spinoza, luase el insusi o atitudine batjocoritoare aproape. Iscoada 
plecase dela dânsul cu această impresie, Iscoada reprezenta spi- 
ritul public evreesc şi acesta trebuia să-şi capete o satisfacţie. 
Spinoza a trebuit să fie excomunicat. 


Dar Spinoza a trebuit să iasă din judaism și pentru urmă- 
torul fapt: el se pronuntase înaintea iscoadei trimească de Mor- 
teira, că nu poate concepe Dumnezeul biblic, înaintea căruia ființa 
noastră trebue să i se închine smerită şi să-i suporte poruncile. 
Morala judaică nu putea deasemeni să-l mulţumească pe Spinoza. 
Fiindcă era morala sclavului, prosternat înaintea atotputerniciei 
divine, capricioase. Spinoza concepea numai un determinism ineluc- 
tabil al naturei pe care nici o voință sau inteligenţă nu l-a: putea 
schimba. Spinoza era însă contra unei morale a sclavului. Şi toată 
sträduinta lui Spinoza (afirmată in tot timpul vietei lui, și în „Etica“ 
lui), era tocmai dimpotrivă lämurirea unei morale a libertätei noas- 
tre, răscumpărată de noi prin drumul greu, e drept, al cunoasterei 
tuturor lucrurilor, până la cunoaşterea prin iubire, a lui Dumnezeu. 
Spinoza opunea astfel religiei judaice, morala liniştită a unei vi- 
ziuni intelectuale, a cunoașterii ultimului adevăr al tuturor lucru- 
rilor. înecată în graţie și beatitudine. 


Spinoza era şi rămâne aşadar în afară de judaism. Zadarnic 
se încearcă azi unii filosofi, cum e Wilhelm Jerusalem, să găsească 

elemente evreesti în filosofia spinozianä, formale si empirice. 
desigur, numai pentru a-l readuce post mortem pe Spinoza în ju- 
daism. „Comunitatea evreească“ nu-l voeste, Spinoza nu este o 
valoare permanentă a judaismului si nici Israel Abrahams, talmu- 
distul din Cambridge, nu-l consideră ca atare 1). 

Spinoza este în schimb o valoare spirituală ce trece dincolo 
de cadrul strâmt, adesea dogmatic si sectar, al judaismului. Spi- 
noza este o valoare eternă a umanitätei. 


1) Op. cit. 


CAP. V., 
DEMONSTRAREA EXISTENȚEI LUI DUMNEZEU 


Spinoza demonstrează amănunţit existenţa lui Dumnezeu în 
propoziţia XI din cartea l-a a „Eticei“ şi în propoziţiile ce-i ur- 
mează. Aci găsim celebrele dovezi despre existența lui Dumne- 
zeu, cât și descrierea abstractă şi rațională a naturei lui. Gän- 
direa e îndrăzneață fireşte şi are formularea cea mai rigid ratio- 
nală posibilă și anume: „Dumnezeu sau substanța compusă din 
atribute infinite, cari fiecare exprimă o esență infinită si eternă, 
există în mod necesar. Deus sive substantia constans infinitis 
atributis, quorum unumquodque aeternam et infinitam essentiam ex- 
primit, necessario existit. 

Spinoza este atât de convins de această existență necesară 
a lui Dumnezeu, încât demonstrarea ontologică ce urmează după 
punerea afirmativei propoziţii, începe cu aceste cuvinte: „dacă 
negati această propoziţie, trebue să negati existența lui Dum- 
nezeu sau a substanței. Ceace evident nu se poate, fiindcă natura 
substanței nu poate fi gândită, fără ca să existe (ea fiind cauza 
ei însăși). Ad naturam substantiae pertinet existere. De unde re- 
zultă că Dumnezeu sau substanța compusă din atribute infinite, 
care fiecare exprimă o esenţă infinită şi eternă, există în mod 
necesar. 

Aceasta e prima demonstrare rațională a existenței lui Dum- 
nezeu. 

A doua: aceiaşi necesitate de a exista, rezultă şi din urmă- 
toarea argumentare. Trebue să ne întrebăm dece un lucru exi- 
stă. Ca să existe, trebue să aibă o cauză pentru care există, cu- 
prinsă în însăşi natura lui, sau care să fie în afară de el; 
de pildă. triunghiul există având trei unghiuri egale cu două un- 


LV 


ghiuri drepte, fiindcă este în chiar natura lui să fie astfel. El nu 
poate fi un pătrat. Deci de aci rezultă! că un lucru există ori de 
câte ori nu e vre-o rațiune care să-l împiedice de a exista. Dacă 
prin urmare nu e nici o cauză care să-l împiedice pe Dumnezeu de 
a exista, atunci el există în mod necesar. 

Intr’adevär, dacă ar fi o cauză care l-ar împiedica să existe 
şi care s'ar găsi într'o altă substanță decât aceia a lui Dumnezeu, 
ea nu poate să-l împiedice pe Dumnezeu să existe, fiindcă ea nu ar 
avea nimic comun cu substanţa lui Dumnezeu, ea fiind de altă 
natură si deci nu ar putea influenta într'un mod sau altul existența 
lui. Această substanță ar trebui să aibă alte atribute decât acelea 
ale substanţei sau Dumnezeu. Ori, două substanțe cari ar avea 
atribute diferite, n'ar avea nimic comun între ele. Fiecare este 
concepută pentru sine, având atribute diferite (deci fiind de esență 
diferită), şi având si moduri şi afecţiuni diferite (căci nu putem 
concepe două substanțe cari prin esența lor fiind diferite, ar putea 
avea aceleaşi moduri). Așadar, o substanță care nu ar avea nimic 
comun cu Dumnezeu, n'ar putea să-l împiedice de a fi, de a 
exista. 

Să gândim însă că în însuşi Dumnezeu ar putea fi o cauză 
care să-l împiedice de a exista. Această este însă absurd, fiindcă 
o astfel de gândire implică o contradicţie, deoarece este în însăşi 
natura lui Dumnezeu ca să existe, nu să nu existe. Deci Dum- 
nezeu există în mod necesar. 

A treia demonstrare, „a posteriori“: Nu putem spune că 
nimic nu există, fiindcă noi existăm în noi înșine, sau în altă ființă 
care există în mod necesar. Fiinţele finite există aşadar. Dacă 
ființele infinite nu ar exista, — ar urma că ființele finite pot exista 
mai mult decât una absolut infinită. Ceeace e absurd. Urmează 
deci că Dumnezeu există în mod necesar. 

Tot a treia demonstraţie „a priori“: a putea exista este o 
putere. Urmează: cu cât un lucru are mai multă realitate, cu atât 
are mai multă putere de a exista. Deci Dumnezeu care prin el 
însuși are o putere infinită de a exista, — există în mod necesar, 

Este de altfel dela sine înțeles, adaugă Spinoza la sfârșitul 
acestei argumentări, că toate lucrurile cari există își au cauza ființei 
lor în afară de ele inşele si depind de această cauză. De aceia lor 
li se poate aplica dictonul; quod cito fit, cito perit. Dimpotrivă, 

tot ce constitue perfecțiunea substanței, nu depinde de nici o cauză 
externă. „Existența ei rezultă din propria ei natură, care din ace- 
stă cauză nu este altceva decât propria ei esență“, Asa că perfec- 
ţiunea unui lucru presupune existența lui, iar imperfectiunea, ne- 
existența lui. Dumnezeu însă a cărui esență exclude orice imper- 
fectiune, există cu cea mai mare certitudine. Deci „nu există nimic 
în lume de existenţa căruia am putea fi mai siguri, decât existența 
absolut infinită și perfectă, adică Dumnezeu“. Adeoque de nullius 
rei existentia certiores esse possumus, quam de existentia entis 
absolute infiniti seu perfecti, hoc est, Dei. 


Este neindoios cä acest Dumnezeu despre care suntem atät 
de siguri cä existä, — trebue sä fie unic. Cum l-am putea concepe 
altfel? Dar aceastä întrebare nu cuprinde nimic fără îndoială cu 
privire la unicitatea lui Dumnezeu. Ea e mai mult un simfämänt 
decât o convingere. De aceia în cadrul unei concepții despre Dum- 
nezeu, exprimată geometric, dovada unicitätei e necesar să fie 
făcută. 

In două rânduri încearcă Spinoza acest lucru. 

Intäiu, — in „Cogitata metaphysica“, cap. Il din partea a Il-a, 
unde vorbește despre unitatea lui Dumnezeu, şi apoi în „Etica“, în 
prop. 14 din prima carte. Dar dovedirea nu e făcută în ambele lu- 
crări, pe acelaş temeiu. 

In „Cogitata metaphysica”, ideea de perfecțiune a lui Dum- 
nezeu, servă de premiză la întreaga argumentare. 

Perfectiunea aceasta e considerată ca un atribut al lui Dum- 
nezeu şi pe care el o are dela el însuşi. Dacă am considera că 
ar fi mai mulţi zei cu desăvârşire perfecţi, cum e Dumnezeu, 
atunci ei ar trebui să aibă suprema inteligență și să se recu- 
noascä nu numai pe ei înşişi, dar să cunoască si tot ce există, așa 
dar şi pe ceilalţi zei, ceeace ar însemna că desăvârşirea fiecăruia 
ar depinde în parte de el însuşi, dar şi de ceilalți. Aşa că fie- 
care n'ar mai fi perfect, fiindcă numai acela e perfect care-și are 
perfecțiunea dela el însuși. Urmează că numai un Dumnezeu exi- 
stă. lar lar sfârșitul argumentärei Spinoza adaugă: „căci dacă ar fi 
mai multi zei, ar trebui ca existența cea mai perfectă să aibă in ea 
însăşi o imperfecţiune, ceeace ar fi absurd”. 

Spinoza se serveşte de o altă „premiză“ în „Etică“, pentru 
a dovedi unicitatea lui Dumnezeu, şi anume de ideea de sub- 
stanfä. 

In prop. a XIV-a din prima carte I a „Eticei“, Spinoza ne 
demonstrează într'adevăr că Dumnezeu este unic, fiindcă dacă ar 
exista o altă substanţă decât Dumnezeu, ea ar trebui să aibă atri- 
butele lui Dumnezeu, care le cuprinde pe toate. Urmează că ace- 


astă substanță ar avea aceleaşi atribute ca şi Dumnezeu, ceeace? 


absurd, căci trebue să gândim două substanţe cari au aceleași 
atribute şi deci care nu s'ar putea distinge una de alta, nici prin 
atributele, nici prin modurile lor. Aşadar nu poate exista altă sub- 
stantä decât aceea a lui Dumnezeu. Dumnezeu este unic. 


Aceste atribute si moduri, nu pot de altfel exista si să fie 
concepute fără de existenţa substanței, astfel că nimic nu există, 
care să poată fi conceput fără Dumnezeu (prop. XV, partea l-a), 
care lucrează după legile naturei lui proprii (deoarece nu există 
nimic în afară de el care să-l determine a lucra). Rezultă că numai 
Dumnezeu este o cauză liberă. Aceasta nu înseamnă, adaugă ime- 
diat Spinoza, că trebuie să ni-l închipuim pe Dumnezeu ca putând 
să împiedice de a exista, tot ce este. Cum însă tot ce există este 
o urmare a naturei lui, este de aceea absurd să gândim că Dum- 
nezeu ar putea împiedica să existe tot ce este. Astfel Dumnezeu 
este cauza imanentä a oricărui lucru, Acesta derivă din natura abso- 
lută a lui Dumnezeu sau din atributele lui si este etern și infinit, dacă 
privim acest lucru sub prisma atributelor lui Dumnezeu. 

Asa de pildă gândirea este un atribut infinit al lui Dumnezeu. 
Cuprinzând însă ideea lui Dumnezeu în gândire, o putem presupune 
finită. Dar este dela sine înţeles că nu o putem concepe ca finită, decât 
dacă este terminată de gândire. Dar nu o putem concepe astfel, atâta 
timp cât gândirea constitue ideea lui Dumnezeu. Atunci gândirea 
nu e finită, — e infinită. Trebue deci să concepem că gândirea nu 
constitue ideea lui Dumnezeu. Ar însemna în acest caz să concepem 
gândirea că constitue şi nu constitue ideea lui Dumnezeu. Ceeace nu 
se poate. Deci trebue să admitem că dacă ideea lui Dumnezeu în 
gândire rezultă dintr'un atribut al lui Dumnezeu, din necesitatea 
absolută a naturii acestui atribut, — atunci această idee trebue să 
fie infinită. Ceeace era de demonstrat. 

Aceiaşi argumentare se poate face pentru orice idee, și ace- 
las lucru se poate spune si cu privire la durata unei existente sau 
a unui mod, care rezultă din natura vre-unui atribut. În acest caz 
numai, această existență sau acest mod nu pot avea o durată deter- 
minată, ci infinită (această idee va fi reluată mai târziu de Spi- 
noza în cartea V-a a „Eticei“, pentru a ne dovedi eternitatea 
sufletului.). 

Argumentarea s'ar putea aplica și oricărui mod al întinderei, 
de pildă. Acest mod este infinit, dacă derivă necesar din natura 
atributului de întindere. Privit astfel, empiric, numai prin perce- 
perea imediată a lui, el este finit, divizibil. Dar sub perspectiva 
atributului etern şi infinit al intinderei, el este deasemeni etern si 
infinit şi indivizibil. Aşa de exemplu, apa poate fi concepută ca 
divizibilă, iar părţile ei distincte unele de altele. Concepută însă 
ca substanţă, nu putem să-i admitem această divizibilitate (prop. 
XI. partea I-a). 


Din toate acestea evident, nu trebue să conchidem că esența 
lucrurilor produse de Dumnezeu, implică existența lor. Fiindcă ele 
nu sunt cauza lor însăşi. Ştim însă că Dumnezeu este cauza existenţei 
lor. Aşa că orice fiinţă care este determinată de a face ceva. nu este 
determinată de ea însăși, ci de Dumnezeu și n'ar putea rupe sau 
schimba această determinare. Dumnezeu este cauza imediată a acti- 
vitätei noastre, iar orice activitate ne este fixată de necesitatea naturei 
divine. Res nullo alio modo, neque alio ordine a Deo produci po- 
tuerunt, quam productae sunt (prop. XXXIII, partea I) +). 


In sfârșit, acum după ce cunoaştem dovezile existenței lui 
Dumnezeu (Dumnezeu este însăşi existența) cât şi natura lui, con- 
siderată mai ales în raportul ei cu fiinţele, cu noi oamenii, putem 
adăuga, pentru a ne complecta ideea ce o putem avea despre el, că 
Dumnezeu nu poate fi conceput în mintea noastră decât sub atri- 
butele de gândire şi întindere, deşi atributele lui sunt infinite. 

S'ar părea din această pricină că noi nu-l putem cunoaşte în 
fond pe Dumnezeu, de vreme ce cunoaştem numai două atribute 


1) Niciodată lucrurile n'au putut fi produse în altfel si în altă ordine ca 
aceia in care ele au fost produse. 

din atributele lui infinite. Cum însă fiecare atribut exprimă esența 
infinită a lui Dumnezeu, ne este indiferent faptul dacă îl cunoaştem 
numai sub două din multiplicitatea aspectelor pe care le are. Urmează 
deci că îl putem cunoaşte în mod absolut pe Dumnezeu. 


Din toate acestea rezultă însă că nu este de esența lui 
Dumnezeu de a fi corporal, cum cei mai multi ni-l reprezentăm, 
nici de a avea voinţă si inteligenţă în felul cum le avem noi oamenii 
(vezi prop. XVII, partea I), nici să fie afectat de bucurie sau 
tristețe (prop. XVII, partea V), şi nici nu ne e permis să credem 
că am putea să-l implorăm cu vre-un folos pentru noi de a rupe 
ordinea stabilită cdată pentru totdeauna, existenţei tuturor lucru- 
rilor (Etica I. Prop. XXXIII). Nimic nu e contingent în natură. 
Dumnezeu fiind însăși natura 1}. 


Este însă o gresalä să credem, cum am mai văzut (cap. IV), 
că Dumnezeu fiind una cu natura i-a rămas imanent numai. Dumnezeu 
deși s'a realizat pe el însuși creând lumea, el i-a rămas totus și trans- 
cendent, dovadă afirmarea lui Spinoza din „Etica“ partea I prop. 
XVII: „Nam intellectus et voluntas, qui Dei essentiam constituerent, 
a nostro intellectu et voluntate tot coelo differre deberent, nec in ulla 
re, praeterquam in nomine, convenire possent ; non aliter scilicet, quam 
inter se conveniunt canis signum coeleste, et canis animal latrans 2). 


Dovada şi afirmarea ce Spinoza o face unuia dintre prietenii 
săi: „susțin că Dumnezeu este cauza internă, imanentă, — cum se 
spune, — a tuturor lucrurilor, nu însă cauza lor externă. Totul, 
afirm eu, este în Dumnezeu, şi totul se mișcă în Dumnezeu; acea- 


1) In presentarea argumentelor spinoziene despre existența lui Dumnezeu, 
am urmat aproape acelaş limbagiu ca şi Spinoza. Era imposibil să fac altfel 
fiindcă, -— cum spune Goethe — „vorbirea şi gândirea sunt la Spinoza atât 
de strâns legate, încât îmi pare cel puţin că am exprima cu totul altceva dacă 
nu am întrebuința propriile lui cuvinte“. Cum nu am putea afirma o învăţătură 
biblică fără să o exprimăm cu aceleaş cuvinte, cu care este scrisă în Biblie. 


2) Inteligența şi voința cari ar constitui esența lui Dumnezeu, ar diferi 
în totul de inteligenţa şi voința noastră, şi nu sar potrivi decât la nume, 
întocmai cum constelația numită a Cänelui, nu se aseamănă decât la nume cu 
animalul pe care îl numim astfel. 

sta o susțin împreună cu Paulus și deasemenea cu toţi filosofii 
din antichitate, deşi în altfel; aşi îndrăzni chiar să spun cu toți 
evreii din vechime, atât cât se poate conchide din tradiţiile lor 
de azi, deşi ele sunt mult falsificate. Dar dacă unii cred că Tratatul 
teologico-politic supozează că Dumnezeu şi natura (prin care ei 
inteleg o anume massă sau materie corporală) ar fi una si aceiaş, 
atunci ei greşesc fundamentul“ (scris. 73 ed. Reclam). 

Conceptul lui Spinoza despre Dumnezeu nu este aşadar, cum 
se pretinde de către unii filosofi, afirmarea unui panteism imanent 
absolut, ci mai mult a unui panenteism, cum am văzut. 


Ceeace e însă deconcertant în discutarea problemei ontologice la 
Spinoza, — e faptul că filosoful amsterdamian, pare a fi părăsit 
în „Etica“, demonstrarea ontologică a existenţei lui Dumnezeu, găsită 
de el la Descartes, si pe care a tălmăcit-o geometric in „Renati 
Descartes principia philosophiae more geometrico demonstrata. 

Acolo. Dumnezeu era dovedit că există, prin afirmarea că 
existenţa lui, e recunoscută din simpla observare a naturei, sau e 
dovedită a posteriori din simplul fapt că ideia iui Dumnezeu e in 
noi, si în sfârșit din considerarea că noi, care avem ideia existenței 
lui Dumnezeu, existăm, 


Spinoza a dovedit însă în altfel existenţa lui Dumnezeu: din 
concepția unei substanțe a cărei natură implică tocmai existența, 
sau din considerarea că Dumnezeu nu poate să nu existe, el fiind 
cauza lui însuşi, sau din împrejurarea că Dumnezeu fiind existența 
cea mai perfectă, urmează in mod necesar că el trebue să existe. 

Aşadar putem fi înclinați să spunem că pentru Spinoza, exi- 
stenţa lui Dumnezeu nu rezultă din afirmarea că el trebue să existe. 
întrucât avem în noi ideea existenţei lui. Fiindcă este cert, că noi 
putem avea ideia unui lucru, fără ca prin aceasta el să şi existe, 
ceeace a precizat de altfel Kant, făcând critica argumentului onto- 
logic. cartesian. 


A avut Spinoza, lăsând la o parte argumentarea carteziană 
despre existența lui Dumnezeu, tocmai intuiţia acestei precizări ? 

Dar Spinoza afirmă cu toate acestea, că el are ideia clară 
a existenței lui Dumnezeu. A afirmat aşadar acelaș lucru ca și 
Descartes, şi a adăugat numai că reprezentarea li despre Dum- 

nezeu, nu poate avea în mintea lui aceias claritate pe care o are 
ideia despre Dumnezeu. Asupra acestei chestiuni Sipnoza scrie unui 
prieten, astfel: „la întrebarea dacă am despre Dumnezeu o idee 
tot atât de clară ca despre un triunghiu, răspund da. Dar dacă mă 
veți întreba dacă am despre Dumnezeu o imagine tot atât de clară ca 
despre un triunghiu, vă răspund nu. Căci noi nu ni-l putem reprezenta 
pe Dumnezeu, ci putem numai să-l gândim" (scris. 56, ed. Reclam). 
Ceea ce nu e tot una cu argumentarea existenței lui Dumnezeu în 
sensul cartesian. Fiindcă găsim în această propoziţie, argumentarea 
existenței lui Dumnezeu bazată nu pe ideea ce o avem noi despre 
Dumnezeu, pentru a conchide întradevăr că Dumnezeu există, ci 
sprijinită pe existența în noi a ideei substanței, a cărei natură este toc- 
mai de a exista. 

Natura substanței nu poate fi gândită. fără ca să existe. Jai 
dacă am nega această propoziţie, am înlătura însăşi existenţa sub- 
stantei sau a lui Dumnezeu. Ceace nu se poate, deoarece natura sub 
stanfei cuprinde existenţa în mod implicit. Ad natüram substantiae 
pertinet existere, — fiind cauza ei însăși și neputând să he produsă. 
de nici o altă cauză. Deus sive substantia constans infinitis atri- 
butis, quorum unumquodque aeternam et infinitam essentiam ex- 
primit, necessario existit, Si negas, concipe, si fieri potest Deus non 
existere, Atqui hoc est absurdum. Ergo Deus necessario existit 1). 

Demonstrarea spinoziană despre existența lui Dumnezeu, — 
sprijinită în primul rând pe ideea substanței, a cărei natură este toc- 
mai de a exista, se îndepărtează însă de celebra argumentare a lui 
Descartes, numai aparent. Ea o cuprinde învăluit si pe aceasta, vor- 
bind de ideea substanţei care nu poate fi gândită fără a exista, şi 
la care putem adăuga și cealaltă dovadă carteziană a existenței lui 
Dumnezeu și anume: Că existenţa lui Dumnezeu este evidentă pen- 
tru noi din însăși cunoașterea naturei. Dei existentia ex sola eius 
naturae consideratione cognoscitur (Renati Des Cartes Principia phi- 
losophiae, prop. V. cartea 1). Ideea existenței substanței, a cărei na- 
tură este tocmai de a exista, nu o putem avea decât din această con- 
siderare, Ceeace am avut de demonstrat. 


1) Dumnezeu sau substanța constă din o infinitate de atribute, fiecare din 
ele exprimând o esență infinită şi eternă, există in mod necesar. Dacă negafi a- 
ceastă proporţie, trebue să negaţi existenţa ui Dumnezeu. Ceiace e absurd. Deci 
Dumnezeu există în mod necesar. 

Urmează, că rațional, — argumentarea lui Spinoza despre exi- 
stenta lui Dumnezeu, o cuprinde şi pe aceia a lui Descartes, probabil 
ca o concesiune făcută timpului. 

Propozitiunea a Xl-a din cartea l-a a „Eticei”, dovedește 
însă, cum am văzut, si altfel existența lui Dumnezeu. Spinoza n'a 
părăsit însă argumentul lui Descartes, Deconcertarea noastră în 
această privinţă trebue deci să dispară. Cu atât mai mult cu cât cri- 
tica ontologică a lui Kant, nu i se poate aplica. Propozitiunea lui 
Descartes se referă la existența în noi a unui lucru, fără ca prin 
aceasta să poată fi pusă implicit şi existența, realiter, a acestui 
lucru. Afirmarea spinoziană se sprijină dimpotrivă pe ideea existenței 
substanţei în noi, dar care nu a putut să fie produsă în noi fără de 
considerarea cognitivă a naturei. Aci lucrul anticipează ideea. La 
Descartes, ideea vine înaintea lucrului, ceeace e cu totul altceva și 
Kant putea să critice argumentarea acestuia din urmă. Găsim de 
altfel temeiul acestei critici kantiene în judecata cunoscută și anume 
că: „Gedanken ohne Erfahrung sind leer‘. 

Spinoza dovedind așadar existenţa lui Dumnezeu, aşa cum 
am arătat, nu a avut intuiţia unei critici posibile la argumentarea 
lui Descartes, dar a adâncit raţional problema si a pus-o pe fundale 
eterne, greu de sdruncinat, oricare ar fi concesia ce el ar fi voit să 
facă în această dovedire, timpului său. De aceia probabil Kant nici 
nu l-a atacat pe Spinoza. din acest punct de vedere, ci pe Des- 
cartes. 


CAP, VI. 


IDEEA DE LEGE ŞI CONŞTIINŢA INDIVIDUALĂ 


Eruditul filosof H. Höffding +), caracterizează filosofia lui Spi- 
noza prin aceia că ea ar fi un concept al unitätei legilor necesare la 
care e supusă lumea dată. Ceace în o anume măsură este adevărat. 

Acest punct de plecare este esenţial pentru cunoașterea filo- 
sofiei lui Spinoza. 

Unitatea aceasta ultimă la care se reduc toate fenomenele sau 
modurile din natură, este denumită Dumnezeu. Dar am putea să o 
numim și substanţă, căci ea este una cu întregul univers, deoarece 
crice fenomen care se poate produce în natură, se raportă la această 
unitate, întocmai cum suma unghiurilor dintr'un triunghiu la acel 
triunghiu si fără de existența căruia unghiurile nici nu ar putea fi. 
Această unitate sau Dumnezeu așadar, este cauza producerei tutu- 
ror fenomenelor. E cauza eficientă a tot ce există gi este.cauza ei 
însăși, fiindcă pentru a fi produsă şi a exista, ea nu are nevoie de 
altă cauză care să o producă. E „causa sui“. Toate celelalte feno- 
mene însă, ca să existe şi să se manifeste, au nevoie de unitatea 
primordială, pe care Spinoza a numit-o Dumnezeu sau substanţă. 

In cadrul acestei unități si desfäsuräri de fenomene, este dela 
sine înțeles că omul nu se poate depărta cu nimic dela ceeace este 
lege naturală, dela ceeace este însăşi natura de a fi a acestei unități. ; 
Toată activitatea omului e supusă unei legi imuabile, implacabile şi 
necesare. In felul acesta posibilitatea de a gândi că omul ar putea 
avea vre-o libertate care să-i permită să scape din lanțul acestei 
necesităţi, se înlătură. 


1) Kant-Studien (Vol. XXXII, 927). 

In prima parte a „Eticei” si anume in partea in care tratează 
despre existența lui Dumnezeu, Spinoza afirmă cu oarecare ironie, 
că orice sträduintä de a considera că faptele noastre pot fi libere 
în raport cu voinţa noastră şi că sunt desfăşurate în vederea rea- 
lizării unui scop, e zadarnică. O himeră romantică, a acelora 
cari cred că pot subordona necesitatea legilor naturale la scopu- 
rile lor personale. In zadar se strădueşte aşadar omul să meargă 
către un ideal, crezând că ar putea să schimbe prin aceasta, ordinea 
naturală a lucrurilor, care se desfăşoară după anume legi fixe. 


Afirmarea lui Spinoza că nimeni dintre noi nu este liber. că 
totul se reduce la un determinism al legilor naturei, a isvorât din 
această argumentare: Dumenezeu este desăvârșirea insäsi, este per- 
fectiunea. Deci atâta timp cât legăm ideia de perfecţiune cu ideia 
de Dumnezeu, ne este imposibil să putem afirma că Dumnezeu la 
început nu a fost perfect şi să găsim astfel un terminus ad quem către 
care am putea porni ca spre un ideal, mai perfect decât însăși per- 
fectiunea existentă, Este imposibil pentru noi să-l gândim pe Dun- 
nezeu altfel decât că este perfect. Deaceia este dela sine înteles 
că trebue să inläturäm şi ideea oricărei perfectiuni în afară d: ca- 
drul legilor existente. Dacă nam gândi astfel, am putea afirma că 
în afară de perfecțiunea existentă si în afară de Dumnezeu: per- 
fect — date dela început, — ar putea să existe ceva mai perfec: 
decât însuşi Dumnezeu. Ar urma în acest caz că însuşi Dumnezeu 
şi fenomenele cari sunt cuprinse înlăuntrul lui ar avea vre-un tel 
către care Dumnezeu ar porni. Ceeace e absurd, căci în afară de 
Dumnezeu nu ar putea să existe ceva care ar fi mai mult decât 
ceeace el a realizat. Altfel, ar însemna că Dumnezeu poate fi im- 
perfect. Cum însă ideia de perfecțiune este strâns legată de ideea 
de Dumnezeu perfect, rezultă că orice posibilitate a noastră, de a voi 
să schimbăm ordinea existentă, trebuie respinsă. 


+ 

Şi in cadrul fenomenelor sociale, tot ideia de unitate va fi 
aceia care va covärsi la Spinoza, oricare alta, cu care aceste fenomene 
ar putea fi explicate, 

Intr'adevăr, în Tratatul teologico-politic scris înaintea „Eticei‘. 
este lămurită aceiaș idee de unitate. 

Ceeace formează ideea de bază a acestei lucrări, nu este numai 
critica pe care Spinoza, raţional, a voit să o aducă Bibliei, căutând 
să scape conştiinţa individuală de anchilozarea în care ea a fost 
prinsă de credința teologică a evului mediu, dar şi încercarea de a 
lămuri existența Statului şi a legilor, în raport cu indivizii cari îl 
compun. 

Astfel pentru Spinoza, Statul nu e decât o unitate, un sistem ; 
de norme şi de legi, căruia orice individ trebuie să i se supună, 

Dece să i se supună? 

Spinoza pornește aci dela o altă idee. Ea e cuprinsă şi in. 
cartea a doua a „Eticei“. Aci el ne vorbeşte despre origina si natura ` 
sufletului si arată că ceeace formează mobilul esenţial al oricărei . 
activităţi omeneşti, este tendința fiecărui individ de a-și menține 
existenţa. i 

Spinoza porneşte aşadar dela ideea — biologică — oarecum, 
că în individ există tendinţa de a-și menţine in Stat propria lui 
existență. Dar cum fiecare din indivizii cari trăiesc laolaltă, tind 
să-şi menţină existența proprie, este dela sine înţeles, că în lupta 
ce se dä de fiecare împotriva celorlalți, ca să-şi menţină viața, in- 
dividul izolat ar putea să cadă răpus. Pentru a împiedeca aceasta, 
conştiinţa și raţiunea impun fiecărui individ următoarea normă de 
conduită: dacă este adevărat că tendința esenţială a fiecăruia din- 
tre noi e să ne menţinem existența, apoi nu putem face aceasta 
decât asociându-ne spre a căpăta o forţă mai mare în lupta noastră 
de a ne menţine viaţa. 

Prin această asociere, fiecare individ nu va putea să facă 
decât ceeace contribue la însăși existența grupului din care face 
parte, fiindcă prin existența grupului se garantează si existența fie- 
cărui individ. In acest caz este clar că grupul pe care-l cunoaştem 
sub formă de „organizaţie a Statului”, va fi acela care prin legile 
pe cari şi le dă, va putea să apere si să mențină mai bine viața 
fiecăruia dintre noi. 

Aşadar, unitatea, Statul, care e format din voința tuturor 
indivizilor, garantează existența noastră prin limitele ce le pune 
instinctelor, pasiunilor şi afecțiunilor noastre. 


In partea a doua a „Eticei“ şi în Tratatul teologico-politic, cât 
şi în partea a patra a „Eticei”, şi anume în propoziţia a XXXVIL-a, 

unde se vorbeşte de Statul civil şi Statul natural al fiecăruia dintre 
noi, se pun bazele întregei concepţii de Stat, a lui Spinoza. lar 
această concepție nu e decât supunerea fiecărui individ la legile pe 
cari Statul, unitatea socială, le fäureste. 

Unii din biografii lui Spinoza, afirmă că filosoful amsterda- 
mian, ar fi ajuns la această concluzie din Tratatul teologico-politic, 
numai fiindcă a voit să complacă protectorului său Jean de Witt, 
guvernatorul Olandei, care i-ar fi dat însărcinarea să scrie Consti- 
tuţia cea mai bună pentru Statul olandez. Si fiindcă din discutiu- 
nile avute cu Jean de Witt, a văzut că acesta nu înţelege Statul 
decât ca o unitate care fixează legile de existența necesară indi- 
vizilor, Spinoza a afirmat acelaș lucru despre ideea de lege și des- 
pre individ. 

Ideea ca individul să se supună legilor Statului, ori unde s'ar 
găsi el, este în fond însă o idee judaică, rămasă în conștiința lui 
Spinoza, încă din.primele învățături pe cari le-a primit în timpul 
copilăriei si tineretei lui, când frecventa sinagoga evreilor din Am- 
sterdam. 

Afirm acest lucru, fiindcă ideea raportului dintre lege și con- 
ştiinţa noastră individuală, o găsim în acelaş fel exprimată si la 
un alt mare filosof evreu, la Philon Judeul din Alexandria. Despre 
acesta se povesteşte următoarele: când impăratul roman Cajus Cal- 
ligula, în nebunia lui, s'a socotit ca o divinitate şi a impus tuturor 
popoarelor din imperiul său, să înlocuiască statuile divinitätilor lor 
cu statuia lui — Philon Judeul împreună cu alți câțiva coreligionari 
ai săi, s'au prezentat împăratului ca delegați din partea evreilor, 
cerându-i să renunțe la această idee, pe care evreii o considerau 
ca o adevărată nenorocire. Cajus Calligula la început nici nu a 
voit să audă de aşa ceva, dar după ce Philon i-a explicat că ace- 
asta nu înseamnă că evreii nu vor să se supună legilor statului, ci 
dimpotrivă ei consideră că o pace în statul în care trăesc este o 
binefacere pentru toţi si prin urmare şi pentru ei, numai atunci 
Calligula s'a convins că trebue să renunțe la dorinţa sa de a aşeza 
statuele lui în templele evreesti, 

Este afirmarea aceleași idei, pe care am întâlnit-o la Spinoza. 

Dealtminteri, dacă mergem ceva mai departe în trecutul isto- 
ric al evreilor, ne amintim că profetul Eremia când a plâns pe 
ruinele Ierusalimului si a plecat cu evreii în captivitatea babilonică, 

cu 600 de ani înainte de Christ, n'a putut sfătui altfel pe coreligio- 
nării lui, decât să se supună legilor Statului in care au fost aduși, 
fiindcă pacea in Stat aduce fericirea tuturor, deci si fericirea lor, a 
evreilor, 


+ 

S'ar crede că prin aceasta am epuizat problema ce ne pre- 
ocupă. Dar să observăm un lucru curios. Nu că Spinoza este inconsec- 
vent, este însă, cel puțin surprinzător faptul aparent. că el afirmă 
mai departe în Tratatul teologico-politic si în „Etica“, tocmai con- 
trariul de ceeace afirmase în cartea I a „Eticei, cu privire la liber- 
tatea noastră ca indivizi, iar în Tratatul teologico-politic cu privire 
la raporturile noastre cu Statul în mijlocul căruia trăim. 

S'ar părea că un demon interior îl îndeamnă la aceasta. Ade- 
văratul înţeles însă al acestor schimbări, trebuie sesizat altfel. 


In cadrul „Eticei': problema este de altfel deosebit de im- 
portantă pentru filosofie, pornind dela considerarea că după Spi- 
noza, totul se petrece în natură în mod determinat si că orice liber- 
tate a noastră ar fi imposibilă. 

Dacă aceasta e adevărat, atunci este clar că orice „Etică“ 
este imposibilă. In acest caz cum să ne explicăm fenomenul că toc- 
mai o lucrare de sinteză înaltă cum este „Etica” e denumită cu 
numele de „etică“, si că străduința intregei lucrări este de a de- 
monstra că totuşi această „etică“ e posibilă, cu toată rigiditatea 
legilor necesare la cari noi trebuie să ne supunem? 

Aşa cum mai târziu Kant şi-a pus întrebarea cum e posibilă 
o metafizică, şi a căutat să-i dea solutiunea, — tot aşa și Spinoza 
după ce a afirmat la început determinismul implacabil al faptelor 
noastre, înlăturând prin aceasta orice „etică“ posibilă, mai târziu 
a afirmat tocmai această posibilitate. Poate că procedând astfel, 
Spinoza a fost influențat de cugetarea creștină, care îşi punea ca 
fundament filosofic (fiind o continuare a judaismului), problema 
unei „etici“ “posibile, căci numai în această „etică“ posibilă, indi- 
vidul ajunge totuș să fie liber. 

Dar cum se liberează? 

Dacă este adevărat, spune Spinoza, că esenţial pentru fie- 
care dintre noi este să ne menţinem existenţa, noi nu putem isbuti 

în această tendință, decât dacă în toată activitatea noastră ne con- 
ducem după principiile ratiunei, iar ca să ne conducem după aceste 
principii, — trebuie să săvârşim poate cea mai mare din faptele 
cari ne sunt date nouă oamenilor să le înfăptuim. Anume, să inlä- 
turăm toate pasiunile cari animă și agită întreaga noastră activitate 
sufletească, suprapunänd acestor pasiuni ideile ratiunei, cari ne pot 
da o cunoştinţă adecuată despre lucruri. lar pasiunile cari ne dau 
idei întunecate sau greșite despre lume se elimină, sau opunându-le 
pasiuni mai mari, sau contrarii lor, sau prin ideile ce le putem avea 
despre ele (cartea Il-a şi a Ill-a din „Eticä"). Odată ce ajungem in 
domeniul rational, pasiunile se înlătură ca un balast inutil. In mer- 
sul acesta ascendent, ne spune Spinoza, ajungem să cunoaştem în- 
tregul univers cu legile lui, prin ideile adecuate ce le dobândim. 
Această cunoaștere este treptată. Şi pe măsură ce fiecare individ 
ajunge să pătrundă în tainele universului si să -cunoască legile -ce 
derivă din însăşi natura lui, adică unitatea substanței care este la 
baza tuturor -existențelor, atunci desigur fiecare individ. ajunge la 
cunoaşterea ultimă a lucrurilor și se identifică cu Dumnezeu, prin- 
tr'o iubire care nu este de natură raţională, ci mistică și emoţională. 
Această ascensiune asemănătoare cu un „sbor nupțial”, — ne dă 
suprema beatitudine. „Amor dei intellectualis", este însăși perfec- 
tiunea către care trebuie să pornim, anihilând toate pasiunile noa- 
stre (cartea V). 

Să nu uităm însă că în momentul când individul ajunge să 
cunoască întregul univers și să se identifice cu. Dumnezeu, el de- 
vine însuși Dumnezeu, şi atunci este liber. Așadar, cu cât cunoaşte- 
rea noastră este mai perfectă, cu atâta devenim mai perfecţi. Li- 
bertatea noastră nu constă, cum cred unii dintre filosofi, în consi- 
derarea alegerei unor anume fapte, care constitue acte de voinţă 
in urma unei deliberări pe care o facem, ci înseamnă cunoaşterea ce 
trebuie s'o avem de a ne supune legilor cari guvernează univer- 
sul. Prin aceasta, individul ajunge la cel mai înalt grad de intelep- 
ciune şi la libertate, fiindcă Dumnezeu singur e liber în întreaga 
ordine a universului. Prin amor dei intellectualis, căpătăm şi noi 
oamenii această libertate. 

lată așadar, un punct de vedere cu totul contrar de ceece 
Spinoza afirmase în prima carte a „Eticei” sale. 

In cadrul Tratatului teologico-politic : acelaş demon interior 
îl îndeamnă pe Spinoza să nu se oprească nici în ce priveşte Tra- 
„tatu! teologico-politic la considerarea că individul nu ar avea nici 
‚un rol în Stat, căci acesta îi fixează dela început activitatea, în li- 
mitele unor anume legi, cărora el trebuie să li se supună. Spinoza 
revine la sfârşitul tratatului la această idee:.cum este posibil să ne 
gândim că într'un Stat, care e format, prin vointele reunite ale tu- 
turora, spre a. se simți mai puternici, — fiecare individ să nu poată 
face nimic liber, deşi acest Stat a fost alcătuit prin voinţa sa ? 

Desigur că legile făurite de Stat trebuie să fie supuse cri- 
ticei și gândirei indivizilor, afirmă Spinoza. Numai încercarea de 
a le înlătura este un păcat. Sau când individul ar lucra în contra 
ordinei constituite, numai. atunci ar putea fi considerat că a päcä- 
tuit fată de legile pe cari în mod contractual și natural, dela înce- 
put, a convenit să le -asculte. Dar din punctul de vedere rational 
şi al libertätei ratiunei sale, individul poate să supună legile, jude- 
căţei lui, şi poate să supună criticei, întreaga ordine constituită. Dacă 
„un Stat ar avea trista idee de a nu. recunoaşte indivizilor sau cetä- 
tenilor săi libertatea de gândire şi critică, atunci rezultatul ar fi 
'tocmai contrariu menfinerei . ordinei, pe care Statul.o urmărește. 
Fiindcă în acest caz, indivizii. s'ar asocia în secret şi ar comenta 
însăși legile pe cari le consideră că ar fi rele pentru interesele ge- 
nerale. Si astfel Statul, in loc. să determine în indivizi o cât mai mare 
virtute prin cunoașterea legilor şi supunerea cetățenilor la cerințele 
acestor legi, ar înlătura tocmai această virtute si ar face loc intri- 
gei, calomniei şi tuturor relelor şi pasiunilor cari nu pot aduce fe- 
ricirea cetățenilor. Fericirea aceasta nu poate rezulta decât din exa- 
menul critic făcut de raţiunea lor, asupra tuturor iegilor. 

Spinoza închee tratatul său teologico-politic cu această frază: 
intrun Stat liber — si el preferă republica oricărei alte forme de 
guvernământ. — fiecare trebuie să fie lăsat să gândească ceeace 
voeste si să exprime ceeace gândeşte. „In libera republica uni- 
cuique sentire quae velit, et quae sentiat dicere licere" (cap. XX). 

lată deci că avem o perspectivă cu totul contrariz aceleia pe 
care am arătat-o la început. 


Pare astfel că în întregul sistem al lui Spinoza trăim 
„aceste două momente: aceste pendulări intre.o rigiditate absolută 


n. 

sı o libertate care este posibilă, fie in ce priveste-explicarea exis- 
tentei universului, fie în ce priveşte explicarea supunerei noastre 
la legile statului in care trăim. Această pendulare nu este însă o 
contradicţie. Să observăm numai că în fond Spinoza, în sistemul 
lui metafizic, nu face metafizică pentru toată lumea, ci numai pen- 
tru câţiva, numai pentru aceia cari prin cunoaşterea lor ar putea să a- 
jungă să se identifice cu ceeace numim numai substanță sau Dumne- 
zeu, iar în Tratatul teologico-politic pentru aceia cari, trăind în ra- 
port cu principiile rațiunei lor, n'ar mai avea nevoie să se conducă 
şi după legile mecanice ale statului în mijlocul căruia trăesc. 

Pentru mulțime aşadar, rigiditatea problemei rămâne. 

Pentru indivizii izolaţi cari se pot desbăra de ceace este me- 
canism, există o altă metafizică. Din punctul de vedere empiric, 
pentru toată lumea există o anume normă. Din punctul de vedere 
metafizic şi privite lucrurile altfel decât empiric. sub atributul eter- 
nitätei lor, prespectiva se schimbă. 


Dar şi aci, în clipa în care Spinoza afirmă aceste adevăruri, 
când am crezut că el a terminat cu punerea unor probleme în 
cadre fixe şi imuabile, pentru ca să ne putem orienta înlăuntrul 
lor, atunci găsim în filosofia lui câte o frază aruncată aparent în- 
tâmplător, si care răstoarnă tot ce a clădit până în acel moment. 

Intr'adevăr, dacă este exact, spune Spinoza, că suprema noa- 
stră fericire, a câtorva, — e să ajungem la acea cunoștință, care 
ne dă virtutea supremă prin iubirea infinită către Dumnezeul in- 
finit, să nu credem însă, și aci e punctul la care trebue sa ajun- 
gem, că acest amor Dei intellectualis este rezultatul la care noi 
trebue să ne oprim. Dimpotrivă, fără existenţa inițială, originară 
așadar, a zcestui amor Dei intellectualis, ne-ar fi fost imposi- 
bil să dobândim cunoștința ultimă a tuturor fenomenelor uni- 
versului. Așadar de unde credeam că am ajuns la un rezultat. car= 
ar fi ultima atitudine ce trebue s'o avem în cunoașterea universului 
această atitudine este punctul initial dela care trebue să pornim. 
Şi numai acele suflete care sunt imbibate dela începutul cugetăre: 
lor cu această dragoste, numai acelea ar putea să ajungă la beati- 
tudine, la fericire. 

Acelaş lucru îl putem spune şi cu privire la Tratatul teologico- 
politic. Fiecare individ, care se conduce după rațiune, spune Spi- 

noza, trebuie să aibă libertatea de a exprima ceeace gândește si să 
gândească ceeace voeste. Dar nu tuturor le este dată această posibi- 
litate. Dealtminteri Spinoza face o întreagă gradatie, în ce priveşte 
posibilitatea noastră de a dobândi libertatea în cadrul legilor Sta- 
tului. Aceasta pentrucă nu oricare individ poate avea simțul pro- 
priei lui responsabilități pentru a fi liber. Din acest punct de vedere 
copilul, sclavul, declasatul şi femeia nu pot dobândi libertatea, dar 
indivizii ceilalți pot ajunge la ea, trăind după principiile ratiunei. 
Cu cât cineva trăeşte mai mult dupe aceste principii, adaugă ime- 
diat Spinoza, — cu atât își va da mai bine seama de necesitatea 
existenţei organizaţiei de Stat, fiindcă aceasta rezultă din însăși ra- 
tiunea care cere individului să-și aserveascä toate puterile lui, aces- 
tei organizaţii. Deci cu cât ajungem la o conducere a existenţei 
noastre în raport cu principiile pe cari ni le dă raţiunea, cu atât mai 
mult trebuie să recunoaștem în mod necesar existența organizaţiei 
de Stat, oricare ar fi ea, fără a o discuta. 

lată așadar o altă răsturnare de perspectivă, după ce am sta- 
bilit cu multă trudă, fără îndoială, că fiecare individ care se con- 
duce după rațiune, trebuie să fie liber să gândească ce voeşte şi 
să exprime ce gândeşte. 


Nimeni nu ar putea vorbi totuş de un conformism intelectual 
al lui Spinoza, — nici chiar în cadrul mai restrâns al ideilor din tra- 
tatul teologico-politic. Spinoza a făcut, e drept, concesiuni timpului 
său. Ele nu exprimă însă, cum am văzut, esenţa gändirei lui. 


CAP. VII 


PROBLEMA DETERMINISMULUI ŞI POSIBILITATEA 
UNEI ETICI 


Numai reprimarea pasiunilor prin puterea exclusivă a intelec- 
tului, îi poate face pe oameni fericiţi, — ne spune Spinoza. Prin a- 
ceasta Spinoza a pus aşadar la îndoială cuvântul biblic, care îi spu- 
nea prin legile decalogului și glasul profeților, că fericirea noastră. 
depinde numai de ascultarea poruncilor lui Dumnezeu. Apoi a în- 
lăturat învăţătura rabinică, tălmăcind că cuvântul Domnului aşa cum 
a fost exprimat prin Moisi şi profefi, este întotdeauna ua simbol, că 
ascultarea de cuvântul divin, este în fond tot una cu bucurarea noastră 
de toate bunurile pământești. Omul trebuie să se bucure de toate 
sărbătorile lui si „să nu fie decât vesel”. Dar, fiindcă Talmudul îi 
arătase că fericirea nu poate fi în căutarea plăcerilor mărunte, pămân- 
teşti, ci în căutarea continuă de a cunoaște şi înţelege lucrurile, Spi- 
noza a scormonit cu ochii propriei lui rațiuni, adevărul asupra ferici- 
rei omeneşti. Continua căutare a adevărului a fost pentru el porunca 
a XI-a. Mai târziu, când a fost pătruns de adâncul întziesulu ei, el 
a chintesentiat-o în adagiul: să nu râzi. să nu plângi, nici să osândeşti, 
ci să înţelegi. Porunca aceasta a fost îndemnul care l-a făcut pe Spi- 
noza, încă înainte de a fi fost excomunicat de coreligionarii săi. să 
rupă cu frecvența sinagogei, şi în linişte, dar în cât mai apropiată to- 
vărăşie intelectuală cu Dumnezeu, să caute räspuns la chinuitoarea 
intrebare: care este sensul şi scopul existentei noastre, şi cum putem 
ajunge la înţelepciune și fericire? 

Ca să ajungă la răspunsul că numai reprimändu-ne pasiu- 
nile prin intelect, — suntem fericiţi, Spinoza a trebuit așadar să par- 

curgă cu mintea sa un drum spiritual uriaş, însângerat adesea. dacă 
ne gândim că în fiecare clipă el era turburat şi de îndemnurile pasiu- 
nilor sale omeneşti. 

Spinoza a isbutit totuşi să facă acest drum. Şi cu toate acestea 
un demon interior l-a sfătuit în cele din urmă, să vadă că ceeace afir- 
mase el însuşi cu o clipă înainte ca fiind adevărat, trebuie să fie cu 
toate acestea răsturnat. 

Spinoza recunoaşte, este drept, că fericirea nu ne-o poate da 
înfrânarea tuturor pasiunilor. Dar imediat mintea sa raţională neagă 
prima afirmare, întâiul adevăr găsit. Nu este așadar exact că ferici- 
rea noastră constă în reprimarea pasiunilor, ci reprimarea pasiunilor 
depinde de fericirea noastră: nec eadem gaudemus quia libidenes coer- 
cemus, sed contra quia eadem gaudemus, ideo libidenes co&rcere pos- 
sumus 1) (Etica, partea V. prop. XLII). 

Cum e posibil să demonstrăm aceasta? 


Punându-și problema valorilor morale omeneşti, Spinoza recu- 
noaste de asemeni că prin reprimarea pasiunilor ajungem la ultima 
cunoaştere a lucrurilor, care e însăşi iubirea noastră infinită către 
Dumnezeul infinit. Dar imediat adaugă: nu cunoașterea tuturor lu- 
crurilor, care este însăși cunoaşterea lui Dumnezeu, ne duce la su- 
prema beatitudine sau fericire, ci din contră fericirea noastră ne duce 
la cunoașterea lui Dumnezeu. 

Nu cunoașterea ne duce la ideea lui Dumnezeu, ci numai acea- 
stă iubire ne duce la cunoașterea tuturor lucrurilor, deci la cunoaș- 
terea lui Dumnezeu. Primatul este al iubirei, al lui amor dei intellec- 
tualis, aşadar al acestui efect divin, nu al cunoaşterei. 

Cum să ne explicăm această răsturnare de perspectivă? 


Spinoza căutase să arate oamenilor drumul ce duce la fericire. 
Drumul greu pe care el însuşi l-a făcut. A căutat să arate oamenilor că 
viața lor nu poate fi lipsită de un scop: acela al desăvârșirei indivi- 
duale şi prin aceasta al desăvârşirei tuturor, prin căutarea fiecăruia 
de a-şi menţine propria lui existență și practicând ceeace este util, 
bun şi adevărat. 

1) Si noi nu ne bucurăm de fericire, fiindcă ne infränäm pasiunile. ci re 
înfrânăm pasiunile, fiindcă ne bucurăm de fericire. 

In felul acesta, Spinoza vorbea în limba tuturor oamenilor. 
Este însă deia sine înțeles, că dacă el ar fi rămas numai la fixarea 
acestor precepte, cari se confundau aproape cu acele ale Bibliei, nici 
nu ar fi fost necesar să sufere rigorile excluderei din sânul comu- 
nitätei evreesti din Amsterdam. 

In clipa insä cänd afirmase aceste precepte, mintea lui admi- 
tea in acelaș timp, cu hotärire, adevărul contrar. 

Pentru viața noastră empirică, tot ce este util. bun, adevä- 
rat şi frumos, — poate să insemneze înțelepciunea omenească, fie 
şi pentru toate timpurile şi toate locurile. Imediat însă trebuie să ne 
gândim că numai fiind raportate la noi, lucrurile pot avea acest as- 
pect. Altminteri, privite sub specie aeternitatis, lucrurile nu sunt nici 
utile. nici bune, nici frumoase, ci sunt moduri infinite ale unor atri- 
bute eterne, ce nu pot fi determinate prin nici o însușire. Aceasta 
fiindcă orice determinare a lor, ar echivala cu posibilitatea pentru 
noi, de a caracteriza calitativ pe Dumnezeu. Ceeace este exclus, 
deoarece e absurd să voim să ni-l reprezentăm prin vre-o însușire 
oarecare. Ne reamintim de scrisoarea lui Spinoza către un prieten al 
său: „la întrebarea Dv. dacă am despre Dumnezeu o idee tot atât de 
clară ca despre un triunghiu, răspund, da. Dar dacă mă veţi întreba. 
dacă am despre Dumnezeu o imagină tot atât de clară ca despre un 
triunghiu, vă răspund, nu. Căci noi nu ni-l putem reprezenta pe 
Dumnezeu, ci putem numai să-l gândim” (Scrisori, ed. Reclam. 56). 
Dar Spinoza adaogä imediat in aceias scrisoare: „Nu afirm că îl cu- 
nosc desăvârșit pe Dumnezeu, ci numai că cunosc câteva din atributele 
hai, nu însă pe toate, şi nici pe cele mai multe. Este însă dela sine 
înțeles că necunoașterea multora din atribute, nu împiedecă cunoa- 
şterea câtorva“. 

Privite aşadar sub specie aeternitatis, lucrurile si faptele noa- 
stre ne apar ca fenomene indiferente, desfășurându-se în infinit, 
fără nici un tel, fiind numai supuse unor legi mecanice, iniţiale, adică 
lui Dumnezeu, care le cauzează existența, 
| Acesta este însă alt limbagiu, propriu lui Spinoza, nu al co- 
munilor muritori. Biblia si profeţii vorbesc în limba tuturora. Insusi 
Dumnezeu o vorbeşte când se adresează aleşilor lui, pentru a le ex- 
prima voint> si poruncile sale. De aceia se şi spune: „Tora (învă- 
tätura sfântă) vorbeşte limba oamenilor +). 


1) Mose ben Maimon zis Maimonide: Führer der Unschlüssigen. cap. 28. 
ed. F. Meiner, Leipzig 1921. 

Spinoza a îndrăsnit însă să aibă alt limbagiu. l 

A vorbi altfel decât toți oamenii, decât însuşi Dumnezeu, —- 
inseamnă a sävärsi isprava tuturor isprävilor şi pentru această faptă, 
Spinoza trebuia să fie excomuniat din rândurile coreligionarilor săi 
amsterdamieni. Constiinta comună nu se poate împăca cu astfel de 
îndrăzneli. si 

Dar, iată contradictia. Spinoza se izolase de oameni, pentru 
a afla răspunsul la întrebarea asupra sensului vietei omeneşti şi sco- 
pului ei. La un mement dat îl găseşte în desăvârşirea noastră indivi- 
duală şi apoi imediat revine asupra ideei, afirmând că nimic din tot 
ce este, nu există pentru vre-un scop, iar natura şi Dumnezeu nu ur- 
măresc nici un ţel în desfăşurarea lor eternă. Si tot astfel nici oamenii. 

La sfârşitul „Eticei” sale, Spinoza precizează totuş că scopul 
vietei omeneşti este cunoaşterea lui Dumnezeu prin iubire; că acea- 
stă iubire depinde de felul nostru de a cunoaște lucrurile. Nu prin 
percepere, fiindcă putem avea din cauza simţurilor şi pasiunilor o ima- 
gine greșită despre lume; nici prin cunoaşterea adecuată a lucrurilor, 
adică prin ideile ce le putem avea despre ele, considerate întrucât 
ideile pot cuprinde partea statornică a tuturor lucrurilor; ci prin cu- 
noasterea intuitivă, care singură ne poate da esenţa lor. 

Nu ne este dat însă nouă tuturor oamenilor să putem avea 
cunoașterea intuitivă a lucrurilor si nici în fiecare moment al existen- 
tei noastre. Rezultă de aceia cu evidență pentru Spinoza că nici sco- 
pul existenţei noastre care e cunoașterea lui Dumnezeu prin iubire. nu 
poate fi atins de oricine şi nici întotdeauna. 

Cum e prin urmare posibi! să afirmăm toate acestea? 

Mai mult. Nu s'ar putea conchide, judecând cele afirmate până 
acum, că întreaga filosofie spinoziană, ar fi în fond exprimarea unui 
scepticism? Dar fiindcă Spinoza e mai mult stoic decât sceptic, — 
mintea lui îşi pune această întrebare: dece să căutăm vre-un 
scop sau vre-o răsplată pentru faptele noastre? Iubirea noastră către 
Dumnezeu nu poate fi decât desinteresată, fiindcă fericirea noastră 
nu este prețul virtutei, ci virtutea însăşi. Beatitudo non este virtutis 
praemium sed ipsa virtus (Etica, partea a V-a, prop. XLII). Iar în 
ultima frază a „Eticei“, Spinoza lämureste acest adevăr ca un creștin. 
Nu găsirea adevărului urmărit sau realizarea scopului propus, trebuie 
să ne dea multumirea si să ne facă să vedem lucrurile frumoase, de 
pildă, — ci însăşi căutarea în sine este frumoasă, independent dacă 

țelul urmărit s'a realizat aevea sau nu. Fiindcă numai ceeace e in 
sine greu şi rar de îndeplinit, este frumos, nu realizarea lui. Omnia 
praeclara tam difficilia, quam rara sunt !). 

Dar poate tocmai aci, în acest adevăr, am găsit scopul existen- 
tei noastre. 

Oricum însă, pentru această atitudine nejudaică, mistică, cres- 
ştină, Spinoza a trebuit să trăiască tragicul excluderei sale din rândul 
sectarilor si rigizilor evrei din Amsterdam. 


* 
+ e 


Ideea de beatitudo non est virtutis praemium sed ipsa virtus, — 
din propoziția XLII din partea V-a a „Eticei”, trebuie Jämuritä asa- 
dar mai adânc. 

Căci dacă împărtășim sau realizăm învățătura creştină, nu ju- 
daică, săvârşim aceiaș ispravă ca şi aceea înfăptuită de Spinoza, atunci 
când a îndrăznit să vorbească altă limbă decât a comunilor muritori 
şi a eternului Dumnezeu. 

Să părăsim însă ideea dacă această ispravă e posibilă sau nu 
pentru noi, căci nu este uşor lucru să ceri oamenilor să renunţe vo- 
luntar la orice finalitate şi să accepte în schimb necesitatra unei or- 
dine fatale a fenomenelor, aşa cum raţiunea, prin înlăturarea pasiu- 
nilor sau afectelor, ar putea să le-o impună, De aceia problema tre- 
buie analizată mai curând din punctul de vedere al conţinutului ei 
în sine. 

Problema ordinei necesare a fenomenelor nu este însă atât 
cuprinsă în apendicele din cartea întâia a „Eticei”, cum se cre- 
de de obicei, ci mai mult în propoziţia XXXIII din aceiași carte. Spi- 
noza o formulează geometric astfel: Des nullo alio modo, neque 
alio ordine a Deo produci potuerunt, quam productae sunt. 
Nici odată lucrurile nu au putut fi produse de Dumnezeu în altfel 
si altă ordine, decât aceia in care ele au fost produse. Altminteri 
am putea să gândim că lucrurile cari există în mod necesar prin na- 
tura însăși a lui Dumnezeu și sunt determinate a lucra conform ne- 
cesitätei aceleiaşi naturi, ar putea fi altfel determinate si să fie altfel 
decât sunt. Ceeace nu se poate admite, căci am putea să credem că 
natura lui Dumnezeu poate fi altfel decât cum este, adică ar putea 


1) 'Tot ce e sublim, e pe atât de greu pe câte de rar. 

exista altfel, cecace ne-ar duce la concluzia că ar putea exista doi 
sau mai multi Dumnezei. Concluzia e absurdă si dela început trebuie 
sa inläturäm ideea că lucrurile ar putea fi privite ca fiind contingente. 

Suntem înclinați să le privim astfel, numai din pricina igno- 
rantei noastre, fiindcă nu putem cunoaşte ordinea cauzelor lucrurilor, 
a cărei esență nu împlică nici o contradicţie. 

Deci lucrurile create de Dumnezeu sunt perfecte în ordinea și 
necesitatea lor, fiindcă și Dumnezeu este perfect şi nu putem să gân- 
dim că libertatea absolută,ce am crede că Dumnezeu o are într'ade- 
văr, ar putea schimba această ordine. Libertatea și voința nu sunt 
insă însușiri de esenţa naturei lui Dumnezeu, ci numai determinări 
pe cari mintea noastră antropomorfică le adaugă ideei despre Dumne- 
zeu, a cărei esență este numai de a exista (Etica, partea I, prop. XI, 
problema cntologică). De aceia orice afirmare că Dumnezeu ar 
putea să schimbe ordinea lucrurilor după capriciul unei vointi sau li- 
hertăţi eterne, ne-ar duce la încheierea că Dumnezeu este neconstant 
şi prin urmare neperfect. Ceeace e absurd. „Cum deci în eternitate 
nu există nici când, nici înainte, nici după, conchid că din singura 
perfecțiune a lui Dumnezeu rezultă că el na putut niciodată si 
nici acum ru poate că voiască ceva diferit de ceeace a voit sau că 
Dumnezeu ar fi putut fi înaintea hotäririlor lui cari sunt eterne ca si 
el, sau să fie fără ele, cari nu sunt decât el însuşi“. (Etica, partea 
I-a, prop. XXX). 

Omul așadar, care este o creatiune a ordinei naturii, nu trebuie 

"să-şi închipuie că Dumnezeu a creat lucrurile urmărind anume sco- 
puri; că le-a creat de pildă chiar pentru folosirea si fericirea imediată 
a omului. Din rigiditatea de neschimbat a legilor naturei, din însuși 
felul lor de a fi, vedem din contră că toate fenomenele se produc ca 
o consecință logică a acestor legi si este desigur cea mai mare gre- 
salä a lui să creadă că Dumnezeu poate privi întâmplările omenești, 
cu vre-un sentiment de milă sau să le intoväräseascä cu unul de dra- 
goste. Gândind astfel omul nu face altceva decât să-i atribuie lui 
Dumnezeu propriile lui afecțiuni si să judece perfecțiunea divină, după 
insäsi ideea-pe care omul şi-o face despre perfecțiunea omenească. 
Aceasta este insă tot una cu gresala pe care am săvârşi-o dacă 
am îmbrăca pe om cu perfectiunile cari se potrivesc elefantului sau 
măgarului *). Omul nici nu trebuie să creadă că prin implorare divină, 


1) Arthur Liebert: Spinoza Brevier, pag. 172 (ed. Reich! 1919). Vezi şi 
Scris. No, 19 ed. Reclam. 

prin rucăciuni sau sacrificii, ar putea să schimbe. oricât de puţin. a- 
ceastă ordine, a cărei necesitate este fixată dela inceput şi pentru 
totdeauna !). A T 

Intrebarea grea, turburătoare, e numai dacă. prin această expli- 
care mecanistă a universului şi a desfăşurărei fenomenelor în natură, 
nu se înlătură posibilitatea oricărei etici. „Nu poate fi vorba . de 
„etică“, decât într'o lume unde raportul de timp este valabil, unde 
este început şi desvoltare, unde se formează modele si unde se fixează 
scopuri“ 2). Cum însă în filosofia spinoziană nu poate fi vorba de 
toate acestea, dacă considerăm „Etica numai ca o teorie a cunoaş- 
terei şi cum din aceiaș cauză nu poate fi chestiunea de pildă, nici de 
bine nici de rău. sau de frumos şi urât, ci numai de adevărat şi fals, 
Sar părea că întreg esafodajul geometric al „Eticei” trebuie să se 
nărue prin propriile lui premise şi concluzii, Deaceia Höffding preci- 
zează, că din punctul de vedere al eternitätei, dispare în filosofia lui 
Spinoza orice imagină posibilă de finalitate. In consecinţă dispare şi 
orice idee de datorie, deci şi de etică. 

Din punctul de vedere omenesc însă, empiric, Spinoza a trebuit 
totuş să stabilească o „Etică“, cu acelaș drept de existenţă, cu care 
lumea finită, empirică, a modurilor, — își afirmă semnificaţia 5). In 
felul acesta nu avem nici o inconsecventä față de substanţa absolută, 
dacă „Etica“ devine astfel posibilă +). 

Concluzia de mai sus este însă relativă şi e valabilă numai dacă 
am considera că „Etica“, în afară de faptul că se străduește să jus- 
tifice geometric existenţa lui Dumnezeu, ar fi întradevăr numai o 
teorie a cunoaşterei, cum de altfel şi este în anume măsură. In această 
ipoteză, desigur, am avea pe de o parte în lucrările lui Spinoza ante- 
rioare „Eticei”, explicaţia că mărturia unei „etici empirice este po- 
sibilă, dar ca o concesiune ce marele filosof ar fi trebuit să o facă vie- 
fei sau societätei şi oamenilor (consideraţi ca individualitäti distincte). 
iar pe de altă parte am avea in „Etica” însăşi, numai prezentarea 
strict logică a dovezii existenței lui Dumnezeu și descrierea analitică 


1) H. Schwartz vede aci că panteismul e un „Gesetzpantheismus‘, op. 
cit. 

2) H. Höffding : Die Verflechtung der Probleme in Spinozas Philosophie 
(Kant-Studien, vol. XXXII, 927). 

3) Ibidem. 

4) Ibidem. 

a posibilităților mintei noastre de a cunoaşte adevărul. Dar „Etica 
nu este numai o simplă teorie a cunoașterei. Ea este in acelaș timp 
şi o carte de înțelepciune, care arată minfei omenești clar şi distinct, 
împreună cu celelalte lucrări ale lui Spinoza, scopul existenței noa- 
stre, privite fiind lucrurile chiar sub specie aeternitatis. Altminteri, cum 
am putea explica ideea că adevărul si binele nu constau atât în gäsi- 
rea lor, ci în însăși faptul că le căutăm? Existenţa noastră își are un 
scop, chiar dacă privim lucrurile sub atributul eternitätei lor. 


* 
+ * 


Pentru a ajunge la acest adevăr şi pentru a-l dovedi în „Etica“, 
Spinoza a trebuit să facă, cum am spus, un drum greu. Spinoza a tre- 
buit în orice caz să facă concesii societäfei în mijlocul căreia a trăit. 
li era desigur mai uşor să facă concesii în domeniul „Eticei”, în ge- 
nere. În acela însă al dovedirei existenţei lui Dumnezeu, şi a gândirii 
lui, altfel decum voește să ni-l reprezinte Biblia, — orice concesiune 
devenea imposibilă. Aşa se explică şi dece coreligionarii săi l-au ex- 
comunicat pe Spinoza din comunitatea lor, si dece în schimb întreaga 
elită intelectuală creştină, contemporană lui, îi căuta prietenia. (Vezi 
scrisorile ). 

Aşa de pilcă, Spinoza nu admitea credința în minuni, biciuia 
superstiţiile (vezi Tratatul teologico-politic), si recunoștea numai că 
Christ 2 fost ființa omenească cea mai perfectă, întrucât lui i s'a re- 
levat Dumnezeu, cel mai mult. A voi să explici pe Dumnezeu prin 
minuni, este pentru Spinoza tot una cu a voi să explici un lucru ne- 
clar cu altul care e si mai neclar. In fond însă totul e simbol, și tot ce 
se referă în religie la viaţa lui Christ, este exprimat în felul de a 
gândi al oamenilor și de a percepe lucrurile propriu culturei lor. 

Cât despre credinţa bisericei în finalitate si răsplata faptelor 
noastre în viața de apoi, este deajuns să cunoaştem adevărul că su- 
fletul nostru piere odată cu viața noastră corporală, privite fiind lu- 
crurile empiric, — pentru ca să conchidem că nici aci Spinoza n'a 
tăcut concesiuni. 

Dealtfel, Spinoza ne cere să-l iubim pe Dumnezeu. fără a ne 
gândi pentru această faptă, la vre-o răsplată. lubirea aceasta este 
supremul bine ce-l putem dori conform preceptelor ratiunei: „Acela 
care îl iubește pe Dumnezeu nu face aceasta pentru ca Dumnezeu 

să-l iubească la rândul său“. Qui Deum amat, conari non potest, ut 
Deus ipsum contra amet. (Etica, partea V, prop. XIX). 

Suntem deci departe de însăși temeliile bisericei creștine, care 
nu poate concepe existența noastră fără vre-o posibilitate de răsplată, 
fie și viitoare, pentru atitudinea religioasă a fiecăruia dintre noi. Şi 
aceasta mai presupune concepţia unui Dumnezeu extramundan, ceeace 
iarăș nu coincide cu concepţia panenteistă a lui Dumnezeu, pe care 
o are Spinoză. 

Nu în toate chestiunile acestea deci, a fost dispus Spinoza să 
facă concesii contimporanilor săi. El nu putea să altereze prin ast- 
fel de micsoräri, concepţia lui despre Dumnezeu, izvorâtă dintr'o in- 
finită şi profundă iubire, așa cum îl îndemnau nu numai preceptele 
raţiunei poate, dar si înțelepciunea născută din cel de al treilea grad 
de cunoştinţă, despre. care ne vorbește Spinoza, si care este însăși 
înţelepciunea divină, relevată în gradul cel mai înalt în sufletul său, 
iar nu în sufletul fiecăruia dintre noi. Dacă ar fi făcut concesiuni pe 
acest tărâm, Spinoza ar fi trăit cea mai grozavă cu putinţă dintre tra- 
gedii. Ceeace însă nu sa întâmplat. Spinoza a vorbit de multe ori 
în limta tuturora, deci a făcut concesiuni, dar numai atunci când 
a voit că arate camenilor ce anume îi poate face fericiţi. Si aci încă 


a vorbit cu destule reticente., 
x 


* + 


Tratatul „De emendatione intellectus“ începe cu această mär- 
turisire aproape: „am încercat spiritualiceste să văd dacă este po- 
sibil să ajungem la o nouă orânduire a vietei, renunțând la ceeace 
este scopul suprem al tuturor oamenilor: ajungerea la bogăție, ono- 
ruri și satisfacerea plăcerilor simturilor". Nam quae plerumque in vita 
occurrunt, et apud homines, ut ex eorum operibus colligere licet, tan- 
quam summum bonum aestimantur, ad haec tria rediguntur: divitias 
scilicet, honorem atque libidinem +). 

Bogăția și onorurile pe cari le dobândim în viață, nu ne pot 
însă satisface, adaogă Spinoza, fiindcă niciodată nu ne pot sătura, iar 
plăcerile dacă sunt exagerate sunt periculoase, şi în orice caz sunt 
adesea însoțite de amărăciuni, probabil din cauză că le legăm întot- 
deauna de lucruri trecătoare. Dimpotrivă, însă, iubirea noastră cătră 

1) Căci ceia ce îţi oferă viața de cele mai adese ori şi ceeace oamenii 
după comportarea lor prefuesc că este cel mai mare bun al lor, se poate reduce 
la trei lucruri şi anume: bogăţie. onoruri şi voluptate. 

o ființă eternă, ne umple sufletul de bucurie, este lipsită de orice tris- 
tete, şi de aceia este de dorit. Orice mijloc așadar, care ne poate 
duce la această iubire, care coincide de altfel cu însăşi desăvârşirea 
noastră, este bun, deşi supremul bun este conştiinţa unitäfei noastre 
cu întreaga fenomenalitate a naturei. 

Să notăm că Spinoza defineşte aci ideea de bine raportând-o 
la noi, oamenii. Numai întrucât noi privim lucrurile sub anume as- 
pecte, putem spune că snut bune sau rele, altfel orice lucru poate fi 
indiferent bun sau rău, căci pentru sine şi nu în raport cu pro- 
pria noastră natură, el nu este nici. bun nici rău, nici perfect, nici 
imperfect, dacă ne gândim că tot ce se întâmplă, se produce după o 
ordine eternă şi după anume legi ale naturei. 

Numai punctul de vedere omenesc ne face să privim lucrurile 
si faptele ca fiind bune sau rele. Când le caracterizăm însă astfel, noi 
le dăm o calitate negativă, care deci nu se referă cu nimic la însăşi 
esența lor, fiindcă le comparăm cu o idee, aceea a umanitätei, care 
pentru Dumnezeu, este fireşte indiferentă. 


+ 
+ e 


Suntem aşadar pe cale să excludem şi aci orice idee de finali- 
tate (sau să o afirmăm, dacă ne-am opri la ideea că fiecare din noi 
ar putea să urmărească propria lui desăvârșire, supremul bun către 
care trebuie să tindem). 

Aceasta este însă, adaugă imediat Spinoza, numai apanajul câ- 
torva. Mulțimea nu se desăvârşeşte prin urmarea conștientă, a regu- 
lelor imuatile ale ratiurei. Mulțimea trebuie să asculte limba ce i se 
vorbește pe înţelesul ei. Apustolii şi profeţii au cunoscut și folosesc 
acest limbaj cu uşurinţă 1). Dar de aci şi până la a crede că oamenii, 
mulțimea, ar putea urma raţional, calea ce duce la desăvârșirea lor, este 
o distanță. Spinoza afirmă aproape cu dispreţ: Inchipuirea că mul- 
țimea sau aceia cari prin ocupaţiunile lor oficiale sunt grupaţi de o 
parte, ar putea fi conduşi să trăiască după prescriptiunile raţiunei, e 
o poveste sau visul poetic al unor vremuri de aur (Tratatul politic, 
cap. I). 


Mulțimea își are cu toate acestea normele ei de conduită. Altfel 
nici viața individuală a fiecăruia dintre noi, nici viata organică a Sta 


I) Maimonide. op. cit. 

tului, nu s'ar putea menţine şi nici nu ar dăinui. Apostolii şi rabinii 
vorbeau limba tuturora şi au arătat multimei calea ce trebuie să o ur- 
meze. Mulțimea trebuie numai să asculte. Şi iată că însuși Spinoza 
se coboară în rândurile multimei si ca un înțelept dă comunilor mu- 
ritori ca si învăţătorilor de morală obişnuită, aceste norme de viață : 

a) „Să vorbim în raport cu puterea de a înțelege a poporului, 
şi să nu ne dăm de o parte dela vre-un lucru, care ne-ar împiedeca să 
îndeplinim scopurile noastre, căci noi nu putem să ajungem să obti- 
nem un oricât de mic avantagiu din partea poporului, decât dacă ne 
adaptăm cât mai mult posibil puterii lui de a percepe. In felul acesta 
obținem ca oamenii să fie dispuși să aplece o ureche atentă ade- 
vărului”, 

i b) „Să nz dăm plăcerei numai în măsura in care ea ne servește 
„pentru menținerea sänätätei noastre“. 

c) „Să căutăm a dobândi bani sau alte lucruri, căci aceasta 
este necesar pentru a trăi şi a ne întreţine sănătatea și să practicăm 
moravurile färei, în măsura în care ele nu sunt o piedecă a scopurilor 
noastre”. (De intellectus emendatione, cap. III). 

lar in „Tratatul politic“ Spinoza adaugă: este necesar să cu- 
noaștem sufletul omenesc penru a-i da norme; dar pentru aceasta 
trebuie să-l privim cu toată seriozitatea, cu seriozitatea poruncei a XI 
fireşte, şi care ne îndeamnă să practicăm suprema înţelepciune: nici 
să râdem de ele, nici să le plângem, nici să le osândim, — să le în- 
telegem numai (cap. 1). 


= 
* + 


Să nu uităm că Spinoza a avut grijă să lămurească norma de 
conduită: să căutăm bucuriile pământești şi să practicăm învăţătura 
tuturora, numai dacă prin aceasta, scopurile noastre nu sunt împe- 
dicate. 

Desigur că aci a voit să vorbească de scopurile noastre consi- 
derându-ne ca indivizi, cari am putea fi fericiţi cunoscându-l pe Dum- 
nezeu 5i am putea ajunge la suprema înţelepciune, dacă am dobândi 
prin cunoaștere, conștiința unitätei noastre cu întregul cosmos, Aşadar 
drumul moral, empiric, către care se îndreaptă „concesiunile“ spi- 
noziene, făcute ordinei morale şi sociale, nu este atât acel al fericirei 
tuturora, ci mai mult al fericirei fiecăruia dintre noi. Şi este neîndo- 

i6s că áċeasta este concluzia la care trebuie să ajungem. Este aceasta 
o greșeală? Putem aduce pe temeiul ei vre-o invinuire sistemului de 
morală spinozian? ö 


Am găsit într'o carte intitulată „Etica“, un comentariu cu re- 
ferire la această chestiune. Autorul ei crede, împreună cu filosoful 
vienez Jodl, că Spinoza neglijează tendințele sociale ale omului şi că 
unirea socială a oamenilor este pentru el o chestiune secundară. Citez 
întocmai: „Spinoza pune satisfacția proprie, resimţită de o individua- 
litate perfectă in ea însăși, deasupra notiunei unei lucrări în comun, 
în sânul societăței” 1). Si acela care fixează aceste rânduri, are con- 
vingerea că Spinoza a insistat asupra vietei fericite a fiecărui individ 
în parte, numai fiindcă a voit să o rupă cu morala teologică dominantă 
de pe vremea lui şi să „restabilească drepturile ratiunei individuale. 
independente si autonome“. Comentatorul recunoaşte că Spinoza a 
săvârșit aceasta, fără să cadă în utilitarism şi fără să urmeze calea 
ce i-ar fi indicat-o „Etica“ lui Hobbes. Dar cu această atenuare, — 
observaţia lui Jodl, pare a se menţine totus. 

Este fără îndoială adevărat, că Spinoza a arătat calea ce poate 
duce la găsirea fericirei noastre, indiferent dacă considerăm problema 
sub raportul deslegärei ei pentru viața noastră comună de toate zilele, 
sau dacă o privim sub perspectiva eternitätei, aşa cum este pusă în 
„Etică“. Spinoza de altfel a accentuat chiar necesitatea gäsirei feri- 
cirei noastre individuale, pe care a afirmat-o ca scop, prin îndemnul 
de a ne supune legei si ordinei existente a societätei. Să nu uităm însă 
pe acel: numai întrucât ele nu împedică scopurile noastre. 

Dar Spinoza a avut ca de obicei, corectivul la acest îndemn atât 
de revoluționar afirmat. Idealul vietei noastre este desigur fericirea 
si menţinerea vietei noastre, dar prin aceasta menţinem viaţa 
tuturora. In „Etica“, Spinoza arată că scopul suprem al oricărei fiinţe 
e să-şi menţină existenţa. Cum însă aceasta nu se poate realiza decât 
cu ajutorul celorlalte fiinţe, este dela sine înţeles că noi nu putem dori 
pieirea altora, fără ca prin aceasta să nu periclităm însăşi posibilitatea 
propriei noastre existente. Dacă am conchide altfel, ar fi absurd si con- 
trar legilor naturei. Ar fi contrar si ordinei sociale. De aceia Spinoza 
s'a si străduit să dea norme nu numai pentru viața indivizilor, dar 


1) P. Kropotkin: Ethique, pag. 189 (Stock, Paris 1927). 

şi pentru orice organizaţie socială. de Stat (vezi Tratatul teologico- 
politic). Astfel el ne arată între altele, că Statul trebuie. să-și dea ast-. 
fel de baze, ircât cei mai multi să nu tindă a trăi ca inteleptii, căci 
aceasta ar fi imposibil de realizat, ci să se conducă de acele aiecie, 
din care poate sä.rezulte un cât mai mare bine general (Tratatul po- 
litic,. cap: X.). 

Aşa m se lämureste prin urmare faptul si dece Spinoza. ca 
un adevărat profet sau apostol, a propovăduit practicarea dreptätei 
şi iubirea aproapelui, fiindcă ele folosesc mentinerei existenței noastre, 
a tuturora. 

„Este imposibil, ne spune Spinoza, ca noi să nu avem nevoie 
de nimic în afară de noi, şi să nu avem nici o legătură cu lucrurile 
cari sunt în afară de noi. Dacă privim apoi sufletul nostru, desigur 
că intelectul nostru ar fi mai puţin perfect, dacă sufletul ar fi singur 
şi n'ar putea să conceapă şi să înțeleagă nimic în afară de el. Există 
deci în afară de noi lucruri, cari ne sunt utile si pe cari în consecință 
trebuie să le dorim. Dintre lucrurile acestea noi nu putem considera 
ca mai bune si mai preferabile. decât pe acelea cari sunt într un raport 
perfect si o convenientä perfectă cu natura noastră. Intr'adevär, dacă 
doi indivizi din aceias speţă sunt aduraţi laolaltă, ei vor compune 
un individ de două ori mai puternic decât fiecare din acești indivizi 
în particular. Nu e prin urmare nimic care să-i fie mai folositor omu- 
lui, decât omul însuşi; oamenii deci nu pot dori nimic mai bun şi 
mai util decât să fie toţi uniţi în așa fel ca toate sufletele și toate cor- 
purile să nu formeze, pentru a spune astfel, decât un singur corp și 
un singur suflet şi uniți astfel, să facă un efort comun pentru con- 
servarea ființei lor, căutând cu o egală ardoare ceeace e utilitatea 
lor comună. Urmează de aci că camenii cari sunt guvernati de ra- 
tiune, adică oamenii cari caută utilitatea lor după principiile ratiunei, 
nu doresc nimic pe care să nu-l dorească si celorlalți, şi în felul acesta 
ei sunt drepți, credincioși si cinstiţi”. (Partea IV, prop. XVIII, scolia). 

Atât „Etica“ şi „Tratatul teologico-politic“, cât si toate cele- 
lalte lucrări ale lui Spinoza, abundă în precepte de acest fel. lar în 
epistole Spinoza are chiar, în acord cu credințele lui sociale, o eşire 
îndrăzneață împotriva acelora cari se numesc creştini şi practică vir- 
tuti contrarii învățăturilor apostolilor. „Dreptatea şi iubirea sunt sin- 
gurele si sigurele semne ale credinței catolice adevărate și fructul 
neîndoios al spiritului sfânt: si pretutindeni unde acestea există, acolo 

este prezent şi Christ şi unde ele lipsesc, lipseşte şi Christ. Căci numai 
prin spiritul lui Christ putem ajunge la dreptate şi iubirea de oameni”. 
(Scris. 76, ed. Reclam.). l 

Nu i se poate aduce prin urmare nici o critică lui Spinoza, dacă 
drumul lui pentru, a afla fericirea, valabilă pentru toți oamenii, este 
altul decât al mai tuturor moraliştilor. Spinoza afirmă şi el, ca atâția 
alți filosofi, principiul unei solidarități omenești, dar cere realizarea 
lui pe alte baze. E principiul unei solidarităţi naturale, ce ajunge la 
înălțimea morală a invätäturei lui Christ. 


+ 
# * 


Să nu credem însă că prin aceasta; Spinoza a făcut vre-o con- 
cesie filosofiei religioase creştine. Dacă-l admite pe Christ,. nu ad- 
mite însă (sub acest aspect) creștinismul. Christ e mai mult intruchi- 
parea aevea a sfinteniei spirituale, la care Spinoza a ajuns în clipa 
in care se hotărâse să nu mai frecventeze sinagoga evreilor din Am-: 
sterdam. Cred de altminteri că această sfințenie, acest animi acquie- 
scentia, a fost si ultimul scop al vietei lui Spinoza. Cum altfel, — 
dacă nu ar fi dobândit această seninătate sufletească, — ar fi putut 
el să ne îndemne să privim lucrurile și pe oameni fără a râde sau 
plânge , fără ură, — ci numai cu ochii intelegerei? In felul acesta, 
înalt. spiritual, îşi profila Spinoza. blând, solidaritatea sa cu ceilalți 
oameni si cu Christ. 


Așadar învăţăturile spinoziene asupra normelor noastre de con- 
duită, nu sunt decât o concesie făcută ordinei morale și sociale, sta- 
bilite. Ele nu ating cu nimic prestigiul <piritual în care se mensine 
„Etica“. In fond ele echivalează cu predicatia solidaritätei naturale 
dintre oameni 1). 


In fapt însă, „Etica“ rezumă, amplifică și sintetizează, toate ati- 
tudinile spinoziene, oricâte ar fi ele, canalizändu-le spre acel sfârșit al 
ei, care constitue însăşi posibilitatea pentru noi de a putea pune în dis- 
cutie problema unei etici în filosofia lui Spinoza. Reamintirea contiru 
tului numai din cele cinci cărți ale .Eticei“. ne face să vedem mersul 
normal al acestei canalizări. 


1) Vezi cap. VL 

Prima carte ne vorbește despre Dumnezeu și înlătură ideia fi- 
nalismului empiric (iată deci o atitudine contrară concesiunilor făcute 
vietei practice, sociale); a doua carte ne vorbește despre natura si 
origina sufletului, pentru a ne explica, că viaţa ne este dată spre a fi 
trăită (ceiace s'ar apropia de învățătura morală judaicä), şi cuprinde 
precepte în acest sens; cartea a treia ne descrie origina si natura pa- 
'siunilor; cartea a patra ne convinge că sub influenţa acestor pasiuni 
suntem sclavii tuturor: afecţiunilor; iar cartea a cincea, că liberarea 
noastră de aceste influențe, aşadar fericirea noastră, n'am putea s'o 
dobândim decât prin iubirea noastră infinită către Dumnezeu. Ceiace 
pare, prin urmare, că se poate vorbi în cele din urmă de o etică 
în filosofia lui Spinoza. Căci neîncetat revin si în „Etică“ toate in- 
vätäturile morale, pe cari Spinoza le predicase deja în lucrările 
lui anterioare. Numai că înălțimea la care ştie să se ridice în „Etica“ 
si încheierea la care ne face totuș să ne gândim, si anume că „Etica“ 
este posibilă, chiar dacă privim lucrurile sub specie aeternitatis, ne 
dă acum covârşitoarea impresie, că aci, în „Etica“, Spinoza ne-a 
vorbit în altă limbă decât aceia a comuniloz muritori: ca un adevărat 
iluminat. 

Pentru Sipnoza, o „eticä”, privite fiind lucrurile sub specie ae- 
ternitatis, este prin urmare posibilă. Numai dacă am considera că iu- 
birea infinită către Dumnezeu este într'adevăr o dobândire a noastră, 
o „etică“ sub specie aeternitatis nu este posibilă. Ar fi posibilă 
numai una empirică. Dar dacă ne gândim că această iubire ne este 
dată dela început ca ființe ce participăm la însăşi existența eternă a 
lui Dumnezeu, „etica“ sub specie aeternitatis devine necesar po- 
sibilă. 

Ceeace ne impiedecä să vedem acest adevăr, era numai faptul 
că nu aveam dela început o ideie adecuată despre Dumnezeu. Dar 
odată această idee dobândită, prin refularea pasiunilor şi liberarea 
din sclavia afectelor, adevărul acesta devine evident. „Etica“ nu mai 
este o dobândire a noastră, ci numai o descoperire a ceiace este deja 
dat, odată cu existenţa noastră însăși. In clipa cunoașterei lui Dum- 
nezeu ne găsim ca înaintea unui adevăr revelat. 

Drumul greu, — de care am vorbit, nici nu ar mai fi fost de 
aceia necesar să fie făcut. Căci eram dela început la punctul la care 
aparent am putut crede că am ajuns. 


VII. Problema determinismului şi posibilitatea unei etici 

Spinoza fusese si el la inceput lipsit de lumina acestei viziuni. 
Trebuia să facă si el drumul lung si greu, până să primească strä- 
fulgerarea ei. 


Intreaga problemă poate fi pusă acum, firește, in legătură cu 
ideea dinamismului în filosofia lui Spinoza. Posibilitatea refulărei pa- 
siunilor prin cunoașterea adecuată a lucrurilor și dobândirea bea- 
titudinei de către sufletul nostru prin cunoaşterea de genul al trei- 
lea, — nasc in mod natural această idee în mintea noastră. Unii ar 
vedea astfel, din acest punct de vedere o „etică posibilă, fiindcă el 
este legat de ideea de perfecțiune a fiinţei noastre. Privite fiind 
lucrurile sub prisma empirică, afirmăm că o astfel de gândire poate 
fi formulată. Fa ar sta alături de celelalte posibilităţi ale unei etici 
empirice, pe cari le-am menţionat la început, în acest capitol 1). 

Este drept că o „etică“, fără ideia de perfecţiune, e după 
gândirea cbisnuitä, imposibilă. Nu aceasta a fost însă şi voinţa lui 
Spinoza, deşi multe din propoziţiile din cartea Ill-a si IV-a din 
„Etica“, ar părea că dovedesc contrariul. Nu o „etică“ empirică îl 
interesa în gradul cel mai înalt, ci problema cum este posibilă o etică, 


privite fiind lucrurile sub speciae aeternitatis. Şi am văzut, că din 
acest punct de vedere, orice dinamism se înlătură, deoarece dela 


început, în această ipoteză, suntem chiar punctul ultim de fericire şi 
»erfecţiune la care am crezut că am ajuns. 

Altminteri. cum am putea să ne explicăm ideia că adevărul s: 
binele, nu stau atât în găsirea lor, cât în faptul că le căutăm si nu le-am 
cauta, de nu le-am fi găsit, dela început; sau ideia că beatitudinea 
nu e preţul virtuții, ci virtutea însăşi, de care dela început suntem 
animați, Altminteri, cum să ne explicăm ideia că fericirea nu constă 
in reprimarea pasiunilor, dar că reprimarea pasiunilor depinde de 
fericirea noastră; sau ideia că nu cunoaşterea lui Dumnezeu ne dă 
fericirea. ci fericirea noastră iniţială ne duce la cunosterea lui Dum- 
nezeu. Sau cum să ne explicăm ideia că nu cunoașterea lui Dumne- 
zeu, ne duce la iubirea lui, ci iubirea lui Dumnezeu inițială, ne duce la 
cunoașterea lui, căci de nu l-am fi iubit nici nu l-am fi căutat. 


t) Vezi şi V. Gherasim: Activismul lui Spinoza, ed. Glasul Bucovinei. 
1928 şi critica acestei lucruri, în „Revista de filosofie” de sub conducerea d-lui C. 
Rădulescu-Motru (vol XIII. 1928). 

ASUPRA PĂCATULUI ORIGINAR 


Era absolut necesar ca Spinoza să lămurească în „Etica“ sa 
şi problema păcatului nostru originar. Intreaga concepţie şi structură 
a cärtei, ducea dela început la aceasta. Adică în clipa în care Spi- 
noza a vorbit de jocul tragic al pasiunilor noastre, cari trebue să 
fie dominate de ideile clare ale ratiunei, pentru a ajunge astfel la 
fericire, se punea pentru mintea lui și problema binelui şi a răului. 
Problema fericirei noastre, pe care Spinoza tindea să o soluţioneze 
în „Etica“ sa, urma aşadar să fie trangatä odată cu marea chestiune 
a păcatului ce ne urmăreşte. după cum ne arată Biblia, dela începutul 
existenţei noastre, 

Simfim însă că Spinoza în deslegarea problemei, nu sa putut 
conduce de descrierea biblică a săvârşirei păcatului de către cei 
dintâi oameni. El trebuia, în raport cu întreaga construcţie a 
„Bticei“, să se menţină numai în cadrul argumentelor rationale. 

Prea era simplist descrisă in Biblie săvârșirea păcatului, pen- 
tru ca Spinoza să-şi sprijine argumentarea sa pe ea. Oricât de fru- 
moasä ar fi fost această descriere: „Si şarpele zise femeei: Cum, 
Dumnezeu v'a poruncit să nu mâncaţi din toți arborii grădinei ? Si 
femeia răspunse ga:pelui: mâncăm din toți arborii grädinei, dar cât 
priveşte fructele arborelui din mijlocul grădinei, Dumnezeu a spus: 
nu veţi mânca din ele şi nici nu le veţi atinge, de teamă ca să nu 
muriti. Atunci şarpele zise femeii: nu veţi muri nici de cum, dar 
Dumnezeu știe că în ziua când veți mânca din ele, ochii voştri se 
vor deschide, si veţi fi ca şi nişte Dumnezei, cunoscând binele si 
răul“. 

„Şi femeia văzând că fructul arborelui e bun de mâncat, că e 
plăcut la vedere şi că arborele este de dorit pentru a deveni inteli- 
genţi, luă fructul si mäncä si dădu dintrînsul si soțului ei care 
era lângă dânsa și mâncă şi el, şi ochii amândorora li se deschi- 
seră, şi ei cunoscură că sunt goi, şi cusură frunze de smochini si 
îşi fäcurä cingători. Şi auziră vocea eternului Dumnezeu, care se 
preumbla prin grădină în freamätul zilei. Şi Adam şi femeia lui se 
ascunseră dinaintea feţei eternului Dumnezeu, în mijlocul arborilor 
grădinei”. 

„Şi eternul Dumnezeu îl chemă pe Adam şi îi zise: Adam, unde 
eşti? Şi Adam răspunse: Am auzit vocea ta în grădină si mam 
temut, fiindcă sunt gol, şi mam ascuns. Şi Dumnezeu zise: Cine ţi-a 
arătat că eşti gol? Ai mâncat din arborele din care ţi-am poruncit să 
nu mănânci? Si Adam răspunse: Femeia pe care ai agezat-o alături 
de mine, mi-a dat din fructele arborelui şi am mâncat. Si eternul 
Dumnezeu zise femeei: Dece ai făcut aceasta? Şi femeia răspunse: 
Şarpele m'a înduplecat și am mâncat”. l 

„Atunci eternul Dumnezeu zise sarpelui: fiindcă ai făcut acea- 
sta, vei fi blestemat dintre toate animalele, și dintre animalele câm- 
pului vei umbla tărându-te pe pântece si vei mânca täränä in tot 
timpul vietei tale. Şi voi pune dușmănie între tine şi femee, între 
urmaşii tăi si urmașii ei, aceasta îţi va sfărâma capul si tu o vei 
intepa în călcăi. Şi spuse femeii: Voi mări mult cazna ta și sarcina 
ta, îţi vei naşte copiii în durere, si dorințele tale se vor întoarce către 
soţul tău si el te va domina. Şi zise lui Adam: Fiindcă ai ascultat 
de vocea femrei tale, si fiindcă ai mâncat din arborele în privinţa 
căruia ţi-am dat această poruncă: nu vei mânca de loc dintr însul, 
— pământul va fi blestemat din pricina ta, și vei mânca fructele lui 
cu durere în tot timpul vietei tale. Şi el îţi va produce spice şi pietre, 
vei mânca iarba câmpurilor. Vei mânca pâinea în sudoarea feţei 
tale, până te vei reintoarce în pământ, de unde ai fost luat, căci tu 
eşti färänä și te vei întoarce în țărână . 

„Adam își numi pe soția lui Eva (viaţă), fiindcă ea a fost muma 
tuturor oamenilor”. 

„Si eternul Dumnezeu îi făcu lui Adam si femei lui haine din 
piele şi îi îmbrăcă cu ele“. 

„Si eternul Dumnezeu zise: lată omul a devenit: ca unul dia 

oi, pentru cunoașterea binelui şi a răului. Şi acum să luăm seama 

să nu-şi întindă mâna şi să nu ia şi din arborele vietei si să nu 
trăiască vecinic. Şi eternul Dumnezeu îl făcu să iasă din grădina 
Edenului, ca să lucreze pământul din care a fost luat. El alungă 
deci pe om si așeză la intrarea grädinei Eden pe cheruvimii cu săbiile 
lor de foc, pentru a păzi drumul arborelui vieţei” 1), 

Prea erau simpliste si comentariile Talmudului la acest ca- 
pitol, pentru ca Spinoza să le adopte pe acestea. Prin unele preci- 
zări, fie cu privire la săvârşirea păcatului de către Adam, la trei 
ore numai după ce a fost creat, sau la amânarea izgonirei lui din 
raiu, întrucât a mâncat din pomul cunoștinței binelui și a răwlu. 
într'o Vineri şi numai din considerare pentru ziua de Sâmbătă, izgo- 
nirea lui a fost amânată cu o zi, — comentariile contribuiau dim- 
potrivă la scăderea Irumusetei primei descrieri biblice, şi Spinoza 
cu atât mai puțin ar fi putut să le accepte pe acestea, când preferase 
să părăsească explicaţia păcatului din Biblia evreească însăși. 

Descrierea biblică n'a putut aşadar să-l] intereseze ca punct de 
plecare pe Spinoza, la rezolvarea ce avea să o dea problemei. Inci- 
dental si mai mult ca o încheiere, după punerea unei serii întregi de 
premize, el putea să vorbească si de tratarea ei în Biblie, si să o 
pună în legătură cu rezultatele logice la cari ajungea, lămurind tur- 
burătoarea problemă, 

Spinoza contrazicea însă în fond, — şi atunci — concepția 
biblică a păcatului originar. 

Pentru Spinoza, omul este în mod necesar supus tuturor pa- 
siunilor. Fiindcă el este o parte din natură şi depinde ca existenţă, 
de varietatea cauzelor externe cari lucrează asupra lui. Puterea lui 
de a exista este limitată la aceste cauze. Dacă ar depinde în exi- 
stenta lui de cauze pe cari le-am concepe că isvoräsc din propria 
lui natură, ar urma că el ar putea să existe intotdeauna in 
mod necesar si ar fi infinit. Ca fiinţă ce este dată, omul însă (ca 
orice lucru de altfel ce este dat), depinde de un lucru mai puternic. 
care la rândul lui depinde de un altul, și aşa mai departe, astfel că 
omul e subordonat la infinit cauzelor externe. Cum el este pe de 
altă parte şi finit, fiindcă este subordonat unei ordine infiut2 de 
existente, urmează că el e şi „subiectul necesar al tuturor pasiunilor, 


1) Geneza, cap. II, 

că urmează ordinea comună a naturei şi i se conformă în măsură în 
care natura lucrurilor cere aceasta. (Etica, partea IV, prop. 3 şi 4). 

Ca atare, cunoștința. omului este insotitä de bucurie sau 
tristeţe. $ ; 

Când ştim că lucrurile ce ne influențează contribue la men- 
tinerea existenței noastre, ele ne produc bucurie; când ştim că ele 
micşorează puterea noastră de a exista, ele ne produc tristețe. 

In primul caz je numim bune, în al doilea, rele. 

Deci această- cunoaștere a binelui si a răului nu e decât ideia 
plăcerei sau tristefei ce o avem în urma afecțiunilor noastre de bu- 
curie sau tristețe, „„Cunoșştinţa binelui şi a răului nu e decât o afec- 
tiune de bucurie şi tristețe, întrucât avem cunoştinţa despre ace- 
asta”. (Etica, prop. 8, part. IV). 

Dar cu toate că suntem în mod necesar supuși tuturor pasiu- 
nilor şi afecţiunilor, noi putem totug să le înlăturăm prin o cunoștință 
cât mai adequată a lucrurilor şi universului, în cadrul căruia ne miş- 
căm. Această cunoaştere produce o liberare a noastră de lanţul 
tuturor pasiunilor şi afecțiunilor (de tristeţe mai ales), care sunt cu- 
noştințe eronate, inadequate, fiindcă sunt întotdeauna o scădere a 
posibilităţilor noastre de perfecţiune. 

Rezultă de aci adevărul fundamental, deconcertant desigur. 
că dacă dela început ne-am fi născut liberi şi deci nu am fi avut 
decât idei adecuate despre lucruri, nu ar mai fi fost necesar să 
avem o cunoștință a binelui şi a răului („Etica“, partea IV, prop. 
LXVIII). Fiindcă ideile adequate depind de libertatea noastră şi avem 
cunoştinţă despre bine si rău numai întrucât avem idei inadecuate 
despre lucruri. Şi numai întrucât am putut avea la începutul vietei 
şi idei adecuate despre lucruri, s'a născut în conştiinţa noastră ideia 
de bine şi de rău. 

Deci ipoteza că am putut avea la început o cunoștință ade- 
cuată despre lucruri, este falsă, deoarece noi suntem în mod necesar 
supuși cauzelor externe, adică pasiunilor, așa că am avut la început 
idei inadecuate, iar nu adecuate. (Etica, partea IV, prop. LXVIII). 

Si homines liberi nascerentur, nullum boni et mali formarent 
conceptum, quam diu liberi essent. Huius propositionis hypothesin 
falsam esse)... 


1) Dacă oamenii s'ar naşte liberi, ei nu şi-ar forma nici un concept despre 
bine şi rău, atât cât ei ar fi liberi. Ipoteza acestei proporfiuni este falsă insä.... 

Ceace e fireşte cu totul altceva decât concepția biblică asupra 
păcatului originar, care presupune tocmai ideia desăvârşirei noastre 
iniţiale, dar din care ne-am depărtat, nedesăvârşindu-ne, cum spune 
Biblia, deoarece am mâncat, contrar poruncei divine, din arborele 
cunoștinței binelui şi răului, aducătoare de moarte, în locul vietei 
eterne ce-i fusese hărăzită omului la început, de către Dumnezeu. 

Nu înseamnă insă aceasta în acelaş timp, contrar -descrierilor 
biblice, că drumul desăvârşirei noastre trebuie abia parcurs; că 
înaintea: noastră nu este constinfa unei căderi o noastră dintr'o stare 
de desăvârşire cu care am fost inzestrafi dela începutul existenţei 
noastre ; că dimpotrivă, în urma noastră este starea de nedesävärsire şi 
că: desăvârşirea este punctul terminal către care trebue să ne în- 
dreptăm ? 

Problema mai prezintă şi altă dificultate. Deoarece pentru 
„mintea noastră se pune această chestiune: Dumnezeu fiind cauza 
tuturor lucrurilor a căror desfăşurare este prevăzută odată pentru 
totdeauna, nu poate să existe nici bine nici rău; sau dacă există, ele 
sunt rezultatul actiunei divine însăși. 

Şi întradevăr, Spinoza discută problema în scrisoarea adre- 
sată unui prieten necunoscut, care i-a cerut lămuriri asupra îndoielei 
ce o naşte în sufletul său afirmările spinoziene asupra păcatului ori- 
ginar (Scris. 19, ed. Reclam). 

Spinoza arată aci, că noi apreciem fapta lui Adam că este rea, 
deoarece el a lucrat contra voinţei lui Dumnezeu (şi-ar fi absurd să 
o considerăm că ar fi bună, de vreme ce contrazice această voinţă). 
După Spinoza, nu se poate spune că păcatul şi răul sunt ceva positiv 
sau că s'ar putea întâmpla ceva ce ar fi contrar voinței lui Dum- 
nezeu. „Dimpotrivă, — scrie Spinoza — nu numai că nu afirm că 
păcatul este ceva positiv, ci stabilesc că vorbind numai în mod im- 
propriu sau vorbind în felul de a vorbi al oamenilor, putem spune 
că păcătuim față de Dumnezeu“. Altminteri, orice lucru care există, 
fără a fi privit în raport cu altul, cuprinde atâta desävär.ire „câtă exis- 
tentä are. (La Spinoza ideia de desăvârșire e legată de ideia de realitate 
și o existență e cu atât mai desăvârșită, cu cât are mai multă rea- 
litate. Cum Dumnezeu are cea multă realitate posibilă, rezultă că 
Dumnezeu este şi existența cea mai desăvârșită). Ceeace înseamnă 


“VIII. Asupra. păcatului originar ‘XCII 


că păcatele noastre, întrucât nu pot fi considerate ca o nedesă- 
värsire a noastră, nu pot fi ceva care sä exprime o realitate oare- 
care. Numai întrucât așadar, considerăm o faptă a noastră în ra- 
‘port cu alta, putem spune: că aceia e mai mult sau mài puţin desä- 
värsitä față de cealaltă, care a servit ca termen de comparaţie. 

Si numai aşa faptele noastre ne apar 'bune sau rele (Scris. 
19, ed. Reclam). Un lucru este rău numai în raport cu un altul 
care e mai rău (Etica partea IV, prefaţă), 

Aceasta ne duze la concluzia. că binele şi răul nu sunt cali- 
täti ale lucrurilor sau faptelor pe cari le percepem, ci mai mult im- 
presiunile noastre subiective despre aceste lucruri şi fapte. 

In esenţă pură nu se poate vorbi prin urmare; în filosofia lui 
Spinoza, despre păcat sau despre bine sau rău. 


Tot aşa nu putem vorbi că prin fapta sa Adam a contrazis 
voința lui Dumnezeu. Dacă am gândi astfel, ar urma să presupunem 
că Dumnezeu este nedesävärsit, sau că asemenea fäpurilor create de 
el, ar avea simpatii pentru un lucru şi antipatii pentru altul, ceace ` 
ar fi contrar voinţei lui. 

Aşa că, „întrucât hotărârea sau voinţa lui Adam, privite în 
sine, nu a fost ceva rău şi nici nu a fost împotriva voinței lui 
Dumnezeu, rezultă că Dumnezeu trebue să fi fost şi cauza acestei 
hotărâri. Nu în măsura în care ea e un rău; căci răul în fapta lui 
Adam n'a fost altceva decât lipsa de desăvârşire pe care Adam din 
pricina acelei fapte, trebuia tocmai să o piardă. Dar lipsa e totus 
ceva care nu e pozitiv, și este denumită așa în raport cu judecata 
noastră numai, nu cu a lui Dumnezeu însă“ (Scris. 19, ed. Reclam). 

Dumnezeu nu ne-a putut astfel induce în eroare, pentru ca noi 
să putem spune că dacă răul există, el este rezultatul voinţei divine 
însăși, Problema este numai o preocupare a minfei noastre prin ur- 
mare. Întrucât noi nu putem gândi un lucru fără a-l raporta la un 
altul si a face odată cu aceasta, judecätile noastre de valoare obis- 
nuite, despre bine si rău; despre plăcut sau neplăcut, sau trist; despre 
frumos și urât. 

Suntem astfel în orice caz, departe de ideia păcatului originar, 
cu care şi Biblia și biserica voiesc să ne inspäimänte. 

Dar dacă a fost într'adevăr vre-un păcat faptul de a fi mâncat 
din arborele binelui și răului, — aceasta trebue înțeles numai în sens 

figurat, spune Spinoza, fiindcă Biblia vorbeşte în parabole când. 
ne povesteşte că Adam a mâncat din pom, deşi aceasta nu i-a fost 

permis (ceeace nu era necesar să fie, deoarece Dumnezeu tot ştia . 
că făptura omenească va mânca totuș din fructul oprit). Intelesul 

este că Dumnezeu i-a arătat lui Adam numai că pomul cunoștinței 

binelui şi răului ne aduce moartea. „Tot așa cum judecätei noastre 

naturale i-a arătat că otrava este omorâtoare“ (Scris. 19, ed. Re- 

clam), Şi i-a arătat acest lucru pentru a-l desăvârși. Fiindcă numai 

desăvârşit și în continuă căutare a perfecţiunei lui, omul ar putea 

să ajungă să-l cunoască pe Dumnezeu. 


In scolia prop. LXVIII din cartea a IV-a a „Eticei, Spi- 
noza amintește şi acolo de povestea păcatului nostru originar, — 
după ce rational înlăturase orice posibilitate de interpretare bi- 
blică a lui. 


El leagă în felul acesta nu numai propozitiunea LX VIII cu scri- 
soarea către prietenul necunoscut, dar si cu interpretarea biblică a 
povestei, vorbind nu în limba metafizică în care ar putea să fie pusă 
discutiunea problemei, ci în aceea a proleţilor și apostolilor, pentru 
a fi înțeles în felul acesta de toată lumea. 

Și astfel Spinoza ne spune, că în legenda primului om, nu 
putem concepe decât puterea lui Dumnezeu, prin care a creiat pe om 
si a prevăzut totul în vederea utilitätei lui. In acest sens ne spune 
Moise, — că „Dumnezeu a oprit.pe omul liber să mănânce din fruc- 
tul arborelui cunostintei binelui şi răului, şi din clipa in care va 
mânca, se va teme imediat mai mult de moarte, decât va dori viața“. 
Omul întâlnind apoi pe femee, şi-a pierdut libertatea, — „pe care 
patriarchii au regăsit-o, conduși de spiritul lui Christ, adică de ideia 
lui Dumnezeu, de care depinde ca oamenii să fie liberi“... 

Este dealtfel sigur că așa ar putea fi înțeleasă legenda, numai 
dacă am admite ca posibilă ipoteza că oamenii, näscändu-se liberi. 
nu şi-ar forma nici un concept despre bine si rău. 

Ceeace nu se poate. Deoarece libertatea noastră nu ne este 
dată la naștere, ci e o cucerire numai a câtorva dintre noi, după 
ce ajungem să-l cunoaștem pe Dumnezeu prin iubire si înțelegând 
legea naturală a tuturor lucrurilor. Atunci abia avem şi idei adecuate 
despre lume și lucruri. Insă atunci problema binelui Şi răului nici 
nu se mai pune pentru noi. 

lată așadar de ce am afirmat dela început că in fond Spinoza 
'contrazicea in propozitiunea LXVIII din cartea a IV-a a „Eticei“ po- 
vestea. biblică a păcatului nostru originar. 


Li 
+ + 


Prin rezolvarea in acest sens a problemei, Spinoza contra- 
zicea însă nu numai Biblia şi religiunea creștină, care pune ideia 
răscumpărărei păcatelor noastre în primul plan al preocupărilor lor 
morale și de credință, dar mai ales contrazicea pe marele lui înain- 
taş, --- pe Maimonide — ale cărui învățături asupra existenţei, uni- 
tätei şi atributelor lui Dumnezeu, sunt mult mai aproape de filoso- 
fia lui Spinoza decât ne-am putea închipui 1). 


Asupra păcatului originar ambii filosofi se despart însă. 

Explicările lui Maimonide nu pornesc dela afirmarea vre-unui 
adevăr raţional, ca acela de pildă al lui Spinoza din prop. LXVIII 
din cartea IV-a a „Eticei, ci procedând prin exegeză, ele caută să 
lămurească afirmarea biblică: „veţi fi ca Dumnezeu, cunoscând bi- 
nele și răul' (Geneza, cap. IH, 5). 

Tălmăcirea e aceasta: omul fiind creat după chipul si asemäna- 
rea lui Dumnezeu, posedă prin raţiunea pe care i-a dat-o Dumnezeu 
inaintea săvârșirei păcatului, suprema desăvârșire. Omul distingea 
atunci ceeace este adevărat, de ceeace este fals. Asupra lucrurilor cari 
îl inconjurau el nu putea face nici o judecată de valoare, fiindcă le 
făcea numai pe cele de cunoaștere, Putea să afirme că un lucru este 
adevărat sau fals, şi prin aceasta nu se deosebia cu nimic de Dumne- 
zeu „(Psalm VIII, 6). 

De aceia, lucrurile nu puteau să-i apară nici urâte, nici fru- 
moase; nici bune şi nici rele. Numai când nu a ascultat porunca di- 
vină şi a voit să guste din plăcerile simțurilor, mâncând din arborele 
cunoștinței binelui şi răului, omul a pierdut raţiunea, căpătând însă 
însușirea de a distinge valorile de frumos sau urit, de bine sau rău 
Atunci abia şi-a dat seamă Adam-omul, de ceeace a pierdut, adică 
de căderea lui. De aceia se spune: veţi fi ca Dumnezeu, cunoscând 
binele şi răul, — dar nu se spune cunoscând adevărul şi eroarea. 

Maimonide trebuia să ajungă la această încheiere (deşi ea 


1) M. Maimon: Führer der Unschlüssigen, ed. Meiner, Leipzig. 

e brusc afirmată), — şi în mod necesar trebuia să dea explicația 
aceasta, asupra păcatului nostru originar. Ca exeget al invätäturei 
sfinte si ca autor al cäläuzei rätäcitilor (Führer der Unschlüssigen, 
sau in ebraicä: More nevohim), — era un imperativ pentru el sä 
gäseascä un fundament pentru ratiunea noasträ practicä, adicä pen- 
tru afirmarea unei posibilități morale. Fiindcă pentru religie, ca şi 
pentru orice sistematizator al vre-unei învățături morale, prima între- 
bare ce se pune e într'adevăr aceea referitoare la o morală posibilă. 
Şi fără ideia păcatului nostru originar, pentru religie ca şi pentru 
Maimonide, — rațiunea practică nu este posibilă. 

Păcatul originar, e astfel crearea unei conditionäri a noastre, e 
determinarea noastră, e afirmarea nelibertätei noastre, fiindcă numai 
aşa poate să fie dată pentru noi posibilitatea de a distinge între bine 
şi rău. În lumea necondiționată, liberă, — nu e decât adevăr sau 
eroare. De aceia Maimonide şi exclamă la sfârșitul explicărilor lui: 
„ceeace e necondiționat, nu este nici bine, nici rău, — ci numai ade- 
văr sau eroare“. Dar de aceia rezultă şi pentru Spinoza conștiința 
clară că povestea păcatului nostru originar, oricât de frumos ar fi 
expusă sau comentată, nu e decât o creaţie artificială, născocită de 
mintea omului pentru a-i face posibilă manifestarea sa în cadrul vre- 
unei rațiuni practice. 

Problema cea mare pentru Spinoza, era însă aceea a posibili- 
tätilor afirmărei judecăților noastre de valoare în cadrul chiar al unei 
rațiuni pure numai, cum am văzut. 


In privinţa comentariilor lui Maimonide asupra păcatului nostru 
originar, Spinoza nu mai putea aşadar să accepte influenţa înainta- 
şului său. Aceste influenţe puteau fi în chestiuni de amănunt, şi Spi- 
noza folosea adesea ideile lui Maimonide. In ce priveşte însă perspec- 
tiva sub care Spinoza voia să dovedească ideea unei morale posibile, 
el trebuia să se despartă de Maimonide, ca Christ de tovarăşii săi, 
apostolii. Fiindcă aci Spinoza, oricât de multe concesiuni ar fi voit să 
facă timpului său şi să vorbească la fel cu Biblia si cu Maimonide, — 
el nu a putut totug să renunţe de a vorbi în limba lui proprie. Asa 
cum o face de altfel in „Etica'” sa, pe care nu o putem considera decât 
ca un indreptar metafizic pentru ajungerea noastră la fericire, 

Spinoza nu avea prin urmare nevoie de descrierea lirică-pas- 
torală a păcatului nostru originar din Biblie. Şi nici nu era necesar 

să precizeze, arătând în „Etică“, drumul ce ne poate duce la fericire, 
că îl găsim, întrucât am săvârșit la origine cel mai mare păcat, acela 
de a fi mâncat din arborele mortei si nu al vietei. Dumnezeu voia să 
cunoaştem numai viața nu și moartea, de care începem să ne temem 
din chiar clipa când am putut să distingem binele de rău. Spinoza, 
având înaintea lui cadrele pure, metafizice ale unei morale posibile, 
a trecut cu vederea faptul că în viaţa lui paradisiacă omul a cunoscut 
totug toate bucuriile si plăcerile neturburat de nici-o durere sau tris- 
tete, si că numai neascultând porunca lui Dumnezeu a pierdut viața 
eternă şi a început să se teamă de moarte. Romantismul biblic asu- 
pra vietei noastre anterioare păcatului de a fi mâncat din fructul 
oprit, trecea în mintea lui pe planul al doilea. Tot astfel şi problema 
mortei și a vietei despre care „Geneza“ ne vorbeşte odată cu păcatul 
originar. 

Pentru Spinoza, omul cu adevărat liber nici nu se gândeşte la 
moarte, ci în înțelepciunea lui, el se gândeşte numai asupra vietei. 

Experienţa îi arătase că omul fiind supus tuturor cauzelor ex- 
terne în tendința ce o are de a-şi menține existența, nu poate să nu 
fie supus şi tuturor pasiunilor şi bucuriilor; dar mai mult durerilor și 
tristetei, şi că bucuriile lui nu pot isvori, decât dintr'o profitare cât 
mai mare de bogăţiile, onorurile şi dragostea ce le poate găsi în 
mijlocul celorlalți oameni. 

Aceias experiență şi raţiunea îi spuneau însă, — că aceste 
bucurii nu pot duce la fericirea pe care fiecare din noi o căutăm, ci 
numai dacă urmăm calea ratiunei, care ne dă adevăratele norme de 
conduită, Numai raţiunea ne poate arăta supremul bine. Aceasta e 
însă un bun intelectual. E cunoașterea lui Dumnezeu prin iubire: 
amor Dei intellectualis, e ideea ce se profilează din ce în ce mai lim- 
pede ca fundament al fisolofiei lui, dela primele pagini ale „Eticei“ 
Până la ultima frază cu care Spinoza își închee monumentul nepieri- 
tor de înțelepciune ce ni l-a lăsat nouă, oamenilor. 

Pentru a ajunge însă la această dragoste de Dumnezeu, care 
ne dă suprema beatitudine și fericire, trebuie desigur să cunoaştem 
binele și răul gi să voim (castrându-ne pasiunile sau inläturändu-le, 
prin ideile ce le putem avea despre ele, percepându-le), să realizăm 
cea mai îndrăzneață inältare a noastră sufletească: Identificarea noa- 
strā cu lumea creată, cu însuşi Dumnezeu. Atunci, de altfel nici nu 
ne mai temem de moarte, — fiindcă sufletul nostru cunoscând lucru- 

rile în genul al treilea de cunoaştere, el suferă mai puțin din partea 
afecţiunilor cari sunt rele şi cu atât mai puțin se teme de moarte. 
(Partea V, prop. XXXVIII). 

Dar mai e nevoie pentru realizarea acestei inältäri si de alt- 
ceva, anume de conștiința că Dumnezeu a cărui cunoaştere o urmä- 
rim, nu este transcendent binelui si răului, că nu este ceva dincolo 
de bine şi rău (pentru ca noi să nu-l putem ajunge niciodată) ci este 
înlăuntrul binelui şi răului pe care îl trăim si sävärsim în fiece clipă 
a existenţei noastre. Numai întrucât Dumnezeu este în mijlocul no- 
stru şi noi suntem cuprinși ca note şi moduri în însăşi existența lui, 
putem spune că ajungem la cunoaşterea lui prin înlăturarea binelui 
şi răului, — şi prin aceasta şi la suprema fericire de a-l iubi. Firește, 
fără a cere pentru aceasta ca la rândul nostru să fim iubiți de Dum- 
nezeu, ci ştiind numai sau cunoscând că această iubire e însăşi iubi- 
rea eternă a lui Dumnezeu către noi, (,„Etica“, cartea V-a, prop. 


XXXVI). 


Dă 
* * 


Aceasta nu înseamnă desigur că am voit să afirm ideea că 
Dumnezeu este numai imanent acestei lumi, ci am voit să si arăt că 
Dumnezeu nu poate fi cunoscut de noi, decât dacă îl considerăm ca 
fiind înlăuntrul binelui şi răului. Fiindcă nimic din ce se întâmplă nu 
se întâmplă în afară de el, iar noi realizăm desăvârşirea noastră, 
pentru a ajunge la cunosterea lui Dumnezeu numai după ce am 
trecut prin purgatoriul binelui şi răului, al vietei noastre de pe pä- 
mânt, (ceeace e o idee creștină-catolică). Afirm de altfel aceasta, 
fără să uit, că pentru Dumnezeu, întrucât e considerat ca existența 
cea mai desăvârşită, nu este dată ideia de bine si de rău. Desävärsi- 
rea presupune tocmai această neexistență. Ceeace ne face să revenim 
la propoziţia, că dacă am avea idei adecuate, ca ființe complect libere, 
nici nu s'ar pune pentru noi în discuţie problema binelui si răului, nu 
numai sub forma păcatului originar, dar sub nici o altă formă po- 
sibilă. 

Cum însă experiența este contrară acestei idei, desigur că 
pentru noi problema binelui și a răului rămâne (în orice caz pentru 
cei mai multi dintre noi). Numai Christ sau Spinoza, cari au intru- 
chipat în gradul cel mai înalt ideea de Dumnezeu, ar putea fi singu- 
rele excepţii la această regulă. 

Problema nu rămâne cu toate acestea ca o afirmare a posi- 
bilitätei de a fi a vre-unei rațiuni pure. Dimpotrivă. La Spinoza, ra- 
fiunea practică nu poate fi concepută fără rațiunea pură, care o 
condiționează, căci prin refularea pasiunilor voim să ajungem la cu- 
noasterea adecuatä a lui Dumnezeu, si este punctul de limită, către 
care toată existența noastră şi activitatea noastră se îndreaptă. Mai 
mult chiar. Ambele rațiuni se intrefes, luminändu-si una alteia dru- 
mul, pentru ca omul să ajungă la cea mai complectă cunoștință des- 
pre lucruri si să se confunde prin aceasta, cu însăși divinitatea care 
l-a creat, 

De aceea morala spinoziană e mai mult metafizică decât 
practică. 


Afirm fireşte ideea aceasta, cu toate relativitätile posibile, cu 
toată cunoaşterea existenţei unor idei contrare, dar totuşi mărunte şi 
izolate, din „Etica“ (vezi propoziţiile aforisme din cărțile 2, 3, şi 4 
ale „Eticei”). 


Intreaga discuție însă a fost făcută privindu-se mai mult rea- 
litatea empirică a lucrurilor si fenomenelor, Căci sub perspectiva atri- 
butului de specie aeternitatis, şi putem privi lucrurile sub perspec- 
tiva unui al treilea atribut, alături de atributele de întindere şi gân- 
dire, — noi suntem liberi încă dela început, numai că această cunoaş- 
tere a libertätei noastre inițiale, trebue să o dobândim. Ceeace de 
altfel cred că am demonstrat cu evidență, atunci când am vorbit 
despre problema determinismului şi posibilitätei unei morale, sub 
specia eternitätei, în filosofia lui Spinoza. 


CAP. IX 


TEORIA PASIUNILOR: INLĂTURAREA CRITICEI LUI 
H. COHEN *) 


Vorbind de origina si natura pasiunilor 1), Spinoza declară, 
că va trata despre viciile şi pasiunile oamenilor, folosind metoda geo- 
metrică, deşi îşi dă seama că multi din aceia cari pretind că cunosc 
pasiunile omenești, vor fi suprinsi de această întreprindere. Ei se vor 
convinge însă că el e în posesiunea principiilor sigure, urmând a- 
ceastă metodă. De aceea Spinoza îşi precizează dela început baza 
sistemului său: „Nu trebuie să atribuim nici un viciu naturei care e 
pretutindeni și întotdeauna aceeași și a cărei putere şi virtute se 
manifestă întotdeauna egal; vreau să spun că legile și regulele ei sunt 
constante şi în toate locurile aceleași, că totul se produce și îşi schimbă 
forma, în conformitate cu aceste legi. Ura, mânia, invidia, conside- 
rate în ele însele, — pornesc ca si tot restul din aceeași necesitate şi 
din aceiaşi putere a naturei. Aceste afecţiuni au în consecinţă anume 


*) Cu referire la teoria pasiunilor în filosofia lui Spinoza, mentionez re- 
marcabilul studiu scris de către Dr. Gertrud Jung, şi publicat în Kant-Studien, 
Band. XXXII, Heft 1, 1927. Studiul pleacă dela paralelismul dintre corp si suflet, 
aşa cum el poate fi interpretat în filosofia lui Spinoza. Problema afecţiunilor 
este lämuritä apoi nu numai aşa cum ea e cuprinsă în „Etică“, dar şi in „Trac- 
tatus brevis. Studiul se termină cu o privire asupra teoriei afectelor in filo- 
sofiile anterioare sistemului spinozian. E capitolul cel mai important din acest 
studiu, şi face numeroase apropieri între ideile lui Vives (De ratione dicendi, 
1532, Brugge), şi cele ale lui Spinoza. Altminteri în restul studiului, se urmează 
pari passu desfășurarea magnificä a propozitülor din „Etica“. Este însă cu deo- 
sebire de relevat că Dr. Gertrud Jung ajunge la concluzia că în cadrul siste- 
mului spinozian teoria afectelor este o psihologie a afectului şi apare încadrată 
artificial, în sistem. 

1) Spinoza, „Etica“, partea III-a. 

principii prin care pot să fie cunoscute şi anume proprietăți cari le 
fac tot atât de demne de a fi cunoscute ca şi lucrurile pe cari le pri- 
vim cu cea mai mare plăcere. Voi vorbi deci de natura şi forţa pasiu- 
nilor noastre, cât si despre stăpânirea pe care sufletul nostru o are 
asupra lor. Voi observa aceeaşi metodă ca si în capitolele precedente, 
asupra divinitätei şi a sufletului și voi discuta acţiunile şi pasiunile su- 
fletului, ca şi cum aşi avea să tratez despre linii, planuri sau corpuri”, 
(prefața la partea III-a). 

Primele definiții cu privire la pasiuni se referă la acţiunea noa- 
stră interioară sau exterioară, despre care am putea avea o cunoştinţă 
clară si distinctă (adică atunci când noi suntem cauza adecuată a 
acestei acţiuni), şi Ja acţiunea interioară sau exterioară despre care 
nam avea această cunoștință (adică atunci când noi suntem cauza 
inadecuată, parţială a ei). In acest din urmă caz, noi suferim, prin 
acţiunea noastră. Definiţiile imediat. următoare se referă la afecțiunile 
noastre, cari trebuesc înţelese că sunt acelea cari măresc sau scad, 
secondeazä sau reprimă puterea corpului. In acelaș termen, spune Spi- 
noza, intră si ideea afecțiunilor. Inţelegem însă prin termenul de afec- 
tiune, acţiunea, — când noi suntem cauza adecuată a afecţiunilor, iar 
termenul de pasiune îl intrebuintäm atunci, când suntem cauza par- 
ţială, inadecuată a afecţiunilor noastre. De unde rezultă evidenţa pri- 
mei propoziţiuni spinoziene, din această teorie şi anume: „sufletul 
nostru lucrează sau suferă: el lucrează în mod necesar atunci când 
are idei adecuate şi suferă în mod necesar atunci când are idei inade- 
cuate", Corolarul e si mai evident, fiindcă el afirmă ceeace era deja 
cuprins în primele definiţii ale „teoriei originei si naturei pasiunilor“, 
adică „ideile inadecuate regulează numărul pasiunilor sufletului“, iar 
„cele adecuate pe acela al acţiunilor lui“ (prop. I, part. Ill-a). 

Spinoza leagă apoi aceste afirmaţii, de alte propoziţii cari tind, 
toate, să pună fundalele concluziilor la care el voeste să ajungă, Si 
deși Spinoza le demonstrează geometric, — ele aproape nici nu tre- 
buesc să fie demonstrate. Căci este dela sine înțeles, de pildă, că 
nici un corp nu poate fi distrus decât de o cauză externă (definiţia 
unui lucru afirmând esența lui, iar nu negarea lui, rezultă că dacă 
un corp este distrus, el nu poate fi decât de o cauză externă); că orice 
corp face toate eforturile de a-şi menţine existența (şi rezistă la tot 
ce i-ar putea lua această existenţă); că acest efort cuprinde un timp 
nedefinit, căci dacă ar persista să se menţină un timp finit, ar însemna 

că după acest timp să fie distrus, ceeace e absurd; că acest efort 
de a exista nedefinit, îl facem indiferent dacă sufletul nostru are idei 
adecuate sau inadecuate 1); aşa că ideea care îndepărtează existența 
rorpului nostru nu poate fi în sufletul nostru şi îi este contrară; că 
sufletul nostru încearcă să-și imagineze ceeace mărește puterea de 
a acţiona a corpului (corpul fiind afectat de lucrurile externe) şi dim- 
potrivă, să-şi amintească de aceea ce face abstracție de existența lu- 
crurilor cari micşorează puterea de acţiune a corpului (prop. IV— 
VIII). Ce urmează de aci ? 

Urmează nu numai corolarul din propoziţia XIll-a si anume 
că sufletul „e departe de a-și imagina ceeace micşorează sau reţine 
puterea sa și pe aceea a corpului”, — dar și scolia cu privire la compre- 
hensiunea despre ceeace este iubirea şi ura. Adică: „iubirea nu este 
altceva decât bucuria însoțită de ideea unei cauze externe, iar ura 
nu e decât tristeţea însoţită deasemenea de ideea unei cauze externe; 
astfel că acela care iubeşte încearcă să se bucure de prezenţa lucru- 
lui iubit şi să-l păstreze, si dimpotrivă acela care urăşte, încearcă să 
indepărteze și să distrugă obiectul urei sale“. Spinoza revine asupra 
acestei idei tot în cartea a Ill-a a „Eticei‘ şi anume în faimosul său 
cepitel asupra: definiţiilor afecţiunilor, şi precizează că este prin 
urmere o greşeală să se creadă că iubirea nu ar fi decât voința aman- 
tului ce a se uni cu lucrul iubit. Aceasta ar fi o proprietate a iubirei, 
dar ru este de esența ei. Acelas lucru se poate spune și despre ură, 
In acelaş capitol Spinoza face aceeaşi demonstrare și pentru această 
afecţiune. Dar până să ajungă aci, ne mai demonstrează, ceeace fi- 
reşte continuă a fi mereu evident, că acela care îşi imaginează distru- 
gerea lucrului iubit se va întrista, dar din contră se va bucura, dacă 
îşi imaginează conservarea lui, tot așa ca şi acela care îşi va imagina 
distrugerea urei sale (prop. XIX—XX); că acela care isi imaginează 
că aceea ce iubeşte este afectat de bucurie sau tristețe, va avea ace- 
leași afecțiuni cari vor fi mai mult sau mai puțin puternice, după 
gradul care se va găsi in obiectul iubit (prop. XXI); că dacă ne 
imaginăm că cineva procură bucurie obiectului pe care îl iubim, vom fi 
afectați de dragoste către el şi că dimpotrivă, îl vom duşmăni, dacă 
ne imaginăm că procură tristețe aceluiaș obiect (prop. XXII); că acela 


1) Spinoza numeşte voinţa, efortul raportat la sufletul nostru; când el se 
raportă la sufletul şi corpul nostru, se numeşte poftă. Conştiinţa acestei pofte 
se numeşte dorinţă. 

se va bucura care îşi imaginează că ceeace urăște aste afectat de tris- 
tete si contrariu se va întrista, dacă îl va crede afectat de bucurie 
(prop. XXIII); că-l vom uri pe acela pe care îl credem că este cauza 
bucuriei în obiectul urei noastre si din contra dacă credem că il face 
să simtă o afecţiune de tristeţă (prop. XXIV); că dacă ne imaginăm 
că cineva se bucură de un lucru de care numai el se poate bucura, 
vom încerca să lucrăm în așa fel ca el să nu se bucure (prop. 
XXXII); că ne vom glorifica cu atât mai mult, cu cât ne vom crede 
mai iubiți de obiectul afecţiunei noastre (prop. XXXIV); că dacă 
ne imaginăm că cineva se atașează şi el sau mai puternic decât noi 
de obiectul iubirei noastre, a cărui posesiune o avem numai noi, 
vom uri acest obiect si vom fi invidiosi pe rivalul nostru (prop. 
XXXV); că acela care își reamintește de un lucru care i-a făcut plă- 
cere, dorește să se bucure de aceleași împrejurări dela început, când 
a avut plăcerea (prop. XXXVI); dar că se va întrista dacă aceste 
împrejurări îi lipsesc (ideea de regret); că în sfârşit, dorinţa care se 
naşte din ideea de tristefä sau de bucurie, din ură sau iubire este cu 
atât mai puternică, cu cât afecțiunea este mai mare (prop. 
XXXVII 1). 

Spinoza se ridică însă la mari înălțimi de observatie psiholo- 
gică, abia în propoziţiile următoare, când afirmă că „ura noastră este 


1) Vezi în această privință teoria pasiunilor la Descartes si aplicärile 
ei la tragediile lui Corneille. Ca lucrare de orientare: Emile Faguet, Le dix- 
septiöme siecle (ed. Oudin et Cie, Paris). 

lată căteva din definițiile pasiunilor, date de Spinoza: 

Dorinţa este esența omului însuşi, întrucât ea este concepută că e deter- 
minată şi lucrează prin o afecțiune oarecare; 

bucuria este trecerea omului dela o mai mare perfecţiune, la una mai 
mică ; 

devotiunea este o iubire faţă de acela pe care-l admiräm ; 

deriziunea este o bucurie care provine din ceeace găsim de disprețuit in 
obiectul pe care-l urâm ; 

speranţa este o bucurie necontestată produsă de ideea unui lucru viitor 
sau trecut al unui eveniment ce pare îndoelnic ; 

siguranţa este o bucurie produsă de ideea unui lucru viitor sau trecut, 
despre care nu mai avem motiv să ne îndoim ; 

desperarea este o tristef4 produsă de un lucru viitor sau trecut, de care 
nu mai avem motiv să ne îndoim; 

plăcerea este o bucurie însoţită de ideea unui lucru trecut, care se întâm- 
plä contra speranţei noastre (ceeace e neprecis afirmat) ; 

mărită de o ură reciprocă, dar ea poate să fie distrusă prin dragoste“ 
(prop. XLIII), şi că „ura care este învinsă prin dragoste se schimbă 
în dragoste, ca si cum ura nu ar fi precedat-o“ (prop. XXIV). 

Aceeași observaţie psihologică în definiția pasiunilor. 

In explicarea ultimei definiţii, care se referă la voluptate, con- 
siderată ca o dorință sau o iubire a contactului cu femeia, — Spinoza 
arată că nu a dat definiţia multor incertitudini ale sufletului nostru, 
fie din cauză că sunt compozante ale afecțiunilor cari au fost defi- 
nite, fie că nu au nume, — dar că în cele din urmă toate afecțiunile 
noastre, provin din dorinţă, bucurie sau tristețe, — „aşa că mai cu- 
rând nu există decât aceste trei afecţiuni, dar avem obiceiul de a da 
fiecăreia din ele nume diferite, din cauza diverselor lor relatiuni și 
denumirilor lor extrinsece“. Dar dacă le raportăm numai la suflet, 
adaugă Spinoza, am putea da o definiţie generală a afectiunilor, care 
ar fi următoarea: „O afecţiune pe care o numim pasiune a sufletului, 
este o idee conlusă prin care sufletul afirmă forţa de existenţă a 
corpului său, sau a unei părți a corpului, forță mai mult sau mai puțin 
mare ca înainte şi care fiind odată dată, determină sufletul să se gân- 
dească la un lucru mai curând decât la un altul”. 

Spinoza trebuia să sfârșească cu această definiție. Ea intregeste 
sintetic definiţia cu care partea a Ill-a a „Eticei“ începuse: „afectiu- 
nile noastre sunt acelea cari măresc sau scad, secondează sau reprimă 
puterea corpului“, etc, 


stima e o bună opinie a altcuiva, pe care dragostea noastră ne face să 
o împingem mai departe ; 

disprețul e o rea opinie a altuia, pe care ura noastră o face si mai rea 
decât ar trebui să fie; 

invidia este o ură, întrucât ea afectează pe om astfel că se intristeazä 
de fericirea aitora şi se bucură dimpotrivă de nenorocirea lor; 

mila este o dragoste, întrucât ea afectează pe om astfel că el se bucură de 
fericirea altora şi se întristează dimpotrivă de nenorocirea lui; 

satisfacția interioară este o bucurie care vine din aceea că omul se con- 
templă pe el însuşi cât si puterea lui de a lucra; 

umilința este o tristefä care vine din aceea că omul contemplă neputinta 
sau slăbiciunea sa ; 

remuşcarea este o tristetä însoțită de ideea unei acțiuni, pe care am cre- 
zut că am sävärsit-o printr'o hotärire liberă a omului; 

mândria este o prea bună opinie pe care amorul nostru propriu ne-o dă 
despre noi înşine ; 

netrebnicia este o prea rea opinie pe care tristețea ne-o dă despre noi 
Insine ; 

Omul este insä sclavul tuturor pasiunilor. Spinoza ne spune in 
prefața la partea IV-a a „Eticei“, că omul este atât de mult sclavul 
întâmplărei, încât „adesea e constrâns să urmeze şi să facă ce e 
rău, deşi vede ce este bun“, cum spune si Ovidiu. Cauza a- 
cestei servitufi o găsim în împrejurarea că forța prin care omul 
își păstrează existenţa este limitată si infinit subordonată puterei cau- 
zelor externe (prop. III). Dacă ne-am închipui că omul nu ar putea 
să surere decât acele schimbări pe cari nu le-am concepe decât ca 
rezultând din propria lui natură, — ar urma atunci, că omul nu ar 
putea să piară, că ar exista în totdeauna în mod necesar. Ceeace e ab- 
surd, dacă ştim (prop. ill-a) că forţa omului este limitată și infinit 
subordonată cauzelor externe. Pentru a dovedi aceasta, Spinoza argu- 
mentează astfel: „fiind dat un om, există in natura lucrurilor un lucru 
particular mai puternic si mai forte, fie A; iar A fiind dat, există un 
alt lucru particular mai puternic, fie B, şi așa mai departe la infinit, în 


yt 


consecință puterea omului este limitată”, etc. 


Aci ne desvoltă Spinoza abia ideea că aceste afecţiuni nu pot fi 
distruse sau reprimate decât de afecţiuni contrare sau mai puternice 
(prop. VII), adică prin ideea unei afecțiuni a corpului contrară şi mai 
puternică decât aceea de care suntem afectați, Noi știm că atunci când 


sufletul este agitat de o pasiune, corpul este în acelaș timp afectat de 
o afecţiune care măreşte sau micşorează puterea lui de a lucra; această 

gloria este o bucurie însoțită de ideea unei acţiuni a noastre, pe care 
ne-o imaginăm că este lăudată de alții ; 

ruşinea este o tristeţe însoțită de ideea că o acţiune a noastră este bla- 
mată de alţii; 

emulatia este o dorinţă a unui lucru, care e produsă de noi, pentrucă 
ne inchipuim că şi ceilalți au aceiaş dorință; 

recunoştinţa sau gratitudinea este o dorință sau o grabă a dragostei cu 
care încercăm să facem bine aceluia care ni-l face cu aceiaş afecțiune de dra- 
goste ; 

bunä-vointa este dorința de a face bine aceluia faţă de care avem milă; 

mânia este dorința care ne excită prin ură de a face rău aceluia pe care 
il urim; 

răzbunarea este dorința care ne excitä printro ură reciprocă să facem 
rău aceluia care, mânat de aceias afectiune, a fost pornit să ne facă rău la rân- 
dul său; 

cruzimea sau ferocitatea este dorința care ne excită să facem rău aceluia 
pe care îl iubim sau față de care avem milă; 

afecţiune însă, a corpului, nu poate fi reprimată sau distrusă decât de 
o cauză corporală, care afectează corpul de o afecţiune contrară sau 
mai mare; așa că sufletul este afectat de ideea unei afecțiuni mai puter- 
nice sau contrare primei, adică având în vedere definiţia generală a 
pasiunilor, sufletul va fi afectat de o pasiune mai puternică sau con- 
trară primei si care va îndepărta sau distruge existența primei. Deci 
o afecțiune nu poate fi distrusă sau reprimată decât de o afecţiune 
contrară si mai forte. 

Propoziția aceasta a cărei demonstrare am redat-o în întregul ei, 
trebuie pusă însă în legătură cu prop. VI, din partea V-a a „Eticei”, 
fiindcă această din urmă propoziție, ne arată mijlocul intelectual, de a 
reprima pasiunile, dacă voim să ajungem la supremul bine, care e cu- 
noasterea lui Dumnezeu: „Sufletul întrucât cunoaște lucrurile ca ne- 
cesare, are o putere mai mare asupra afecţiunilor, sau suferă mai 
puţin". Întrucât, aşadar, trăim conform principiilor ratiunei, care ne 
arată propria noastră utilitate si ne învață a considera lucrurile — 
bune sau rele, ca fiind supuse unei necesităţi ce izvorăşte din natura 
lor însăși, putem să izbutim să reprimăm pasiunile noastre. lar con- 
ştiinţa acestei necesităţi, ne duce pe drumul liberărei noastre (dacă a- 
ceastă conştiinţă nu este cumva liberarea nostră însăşi), 

Restul propozitiilor din partea IV-a a „Eticei” nu sunt decât 
sau observatiuni adânci psihologice, sau predicatiuni pentru ajunge- 
rea la liberarea noastră de servitutea pasiunilor 1). 


teama este dorința de a evita prin un rău mai mic, un rău mai mare de 
care ne temem ; 

îndrăzneala este dorința care excitä pe cineva să braveze un pericol față 
de care semenii {ui ezită să se expună; 

frica nu e decât teama de un lucru rău, de care cea mai mare parte a oa- 
menilor nu se teme; 

costernarea se produce atunci când dorința de a evita un lucru rău este 
reprimată de admiraţia câtre acel lucru de care ne temem, cu alte cuvinte cons- 
ternarea este un lucru care miră în aşa grad pe om şi îl face nesigur, încât el 
nu poate să înlăture răul de care se vede ameninţat; 

umanitatea sau modestia este dorința de a face ceeace place oamenilor si 
de a nu face ceiace le displace; 

ambiția este o dorință nemäsuratä de glorie: 

avaritia este o dorintä nemăsurată şi o iubire a bogățiilor. 


1) lată câteva din aceste propozitiuni : 
Dorinţa care naşte din bucurie este mai puternică decât aceea care naşte 
din tristețe (prop. XVIII); 

Singur Dumnezeu este lipsit de pasiune şi nu e afectat de nici o 
afecţiune de bucurie sau tristețe (partea V prop. XVII), — aşa că el 
nu iubește şi nu uräste pe nimeni; dar iubirea noastră către Dumnezeu 
este iubirea lui Dumnezeu către el însuși. 


+ 
x * 


Să ne oprim puţin asupra propoziţiilor VII din partea a lll-a si 


VI-a din partea a V-a a „Eticei”. 

In teoria generală a pasiunilor (în filosofia lui Spinoza), — 
ele ne interesează în cel mai înalt grad şi mai mult decât toate cele- 
lalte, deoarece ele exprimă normele după cari ne putem conduce 
pentru a dobândi liberarea de pasiunile noastre: în primul rând, dacă 
opunem unei anume afecțiuni una mai puternică; iar în al doilea rând 
dacă recunoaștem rațional necesitatea producerei tuturor fenomenelor 
(bune sau rele). 

Spinoza pune accentul însă pe a doua normă și îi dă întreaga 
desvoltare posibilă prin propoziţiile următoare propoziției VI-a din 
partea V-a a „Eticei', — până la propoziţia XLH din aceeas carte, 

Ni se vorbeşte acolo că sufletul are cu atât mai multă putere 
asupra afecţiunilor cu cât cunoaşte mai mult necesitatea ordinei na- 
turale a lucrurilor. Cu adăugirea că această supremă cunoaştere, care 
se confundă cu însăși cunoaşterea lui Dumnezeu, nu este posibilă 
fără iubirea noastră către Dumnezeu. Aşacă „sufletul nostru are pu- 


fiecare după legile propriei lui naturi doreşte în mod necesar, ceeace 
crede că este bun, sau are în mod necesar aversiune pentru ceeace crede că 
este rău; 

cu cât cineva face mai multe sforfäri de a căuta ceeace îi este util, adică 
să-şi păstreze fiinţa sa si are forța de a reuşi, cu atât mai mult are virtute şi din 
contră, cu cât cineva face o mai mică sforfare de a căuta ceeace îi este util, 
adică să-şi păstreze propria lui fiinţă, cu atât mai puţin are virtute şi putere 
(prop. XX) ; 

nimeni nu poate să dorească a fi fericit, a lucra bine şi a trăi bine, dacă 
nu doreşte în acelaş timp să existe, să lucreze şi să trăiască, adică să existe 
actual (actu); 

nu se poate spune într'un fel absolut că omul lucrează prin virtute, când 
e determinat să lucreze pentrucă are idei neadecuate, ci numai când e determi- 
nat să lucreze şi să facă un lucru, fiindcă înţelege acel lucru (prop. XXIII) ; 

toate sfortärile pe care le facem prin rațiune, nu tind decât să înțeleagă, 
şi sufletul întrucât se foloseşte de rațiune, nu socoteşte nimic util pentru el, decât 
ceeace îl duce la întelegere (prop. XXVI); 

terea să-şi reprime pasiunile pentrucă el se bucură de această iubire 
divină sau beatitudine şi pentrucă puterea omenească de a reprima 
afecțiunile, nu consistă decât în intelect”, 

Unii ar putea spune că această propoziție cuprinde o a treia 
zormă pentru a deveni liberi. Spinoza încheie însă că această iubire 
sau beatitudine, nu provine din reprimarea pasiunilor ci dimpotrivă. 
reprimarea pasiunilor a fost posibilă graţie acestei iubiri. Ergo nemo 
beatitudine gaudet, quia affectus co&rcuit, sed contra potestas libidines 
coërcendi ex ipsa beatitudine oritur +). Astfel că, iubirea noastră către 
Dumnezeu nefiind rezultatul unei cunoașteri, ci începutul oricărei cu- 
noasteri posibile, aşadar ea fiind mărturia existenței noastre libere dela 
început, pe care numai nam cunoscut-o deşi ea este o cunoaştere, 
ideea unei a treia norme de a ajunge la liberarea noastră, trebuie să 
fie înlăturată. 

Propoziția XLII exprimă existenţa originară a libertätei noastre, 
pe care după multe sträduinti izbutim să vedem că există, în noi. Ea 
nu este agedar o normă de conduită sau de atitudine care să ne 
ducă la vre-o liberare, aşa cum sunt propoziţiile VII din cartea a II-a 
şi Vl-a din cartea V-a a „Eticei“. Ea este însăși afirmarea existenţei 
iniţiale a libertätei noastre. Privite fiind lucrurile sub specie aeter- 
nitatis. 


1) Şi noi nu ne bucurăm de beatitudine pentrucă ne reprimăm pasiunile, 

dar ne reprimăm pasiunile fiindcă ne bucurăm de beatitudine. 
"nu cunoaştem nimic bun decât ceeace ne conduce realmente să cunoaştem, 

— si drept rău ceeace e un obstacol la aceasta (prop. XXVII} ; 

supremul bine al sufletului e cunoaşterea lui Dumnezeu, iar cea mai mare 
virtute a lui e să-l cunoască (prop. XXVIII); 

oamenii nu se înţeleg între ei, atâta timp cât sunt supuşi pasiunilor (prop. 
XXXI); ; 

oamenii pot fi contrari sau opusi unul altuia, întrucât sunt agitafi de a- 
fecţiuni, cari sunt pasiuni (prop. XXXIV); 

oamenii nu se înțeleg în mod necesar decât dacă trăiesc după principiile 
ratiunei (prop. XXXV); 

binele pe care omul, care practică virtutea, şi-l doreşte lui însuşi, el il va 
dori si altora şi aceasta în proporţia în care va avea o mai mare cunoaştere 
despre Dumnezeu (prop. XXXVI), — fiindcă „esenţa sufletului consistă în cu- 
noaşterea lui Dumnezeu: astfel că, cu cât esenţa sufletului îmbrăţişează o mai 
mare cunoaștere despre Dumnezeu, cu atât mai mult dorința cu care acela care 
practică virtutea voieşte altuia binele, pe care şi-l voieşte lui însuşi, va fi mai 
mare”. 

Pare însă că afirmarea necesitätei ordinei naturale a lucru- 
rilor, cu excluderea oricărei finalitäti în acțiunile noastre, așadar cu 
excluderea tuturor sentimentalismelor cu cari suntem obişnuiţi să pri- 
vim raporturile dintre oameni si dintre om şi Dumnezeu, — au con- 
tribuit în trecut ca şi azi, ca filosofia spinoziană să nu fie înţeleasă și 
Spinoza să nu fie considerat decât ca un blestemat. Mai amintesc că 
si credința unora că filosofia aceasta ar fi demonstrarea geometrică a 
panteismului opus monoteismului şi idealismului, a contribuit şi ea la 
aceeaş apreciere. Şi este posibil ca blestemul aruncat de unii asupra lui 
Spinoza să fie datorit şi credinţei conştiinţei în genere, că Dumnezeu 
dimpotrivă iubeşte pe oameni şi recompensează pietatea lor, Aşadar 
să fie datorit părerei că afirmarea lui Spinoza, cum că Dumnezeu nu 
este afectat de nici o afecţiune de bucurie sau tristeţe şi nici nu iu- 
beste sau urăște pe nimeni, — este falsă. 

Este însă dela sine înțeles că afirmarea necesitätei ordinei lu- 
crurilor sdruncină mai mult ca oricare din afirmările lui Spinoza orice 
eșafodaj al moralei clădit pe ideile de finalitate, de imortalitate, de 
răsplată, umilinţă, milă, — indiferent dacă această morală este cre- 
stinä, judaică, dogmatică sau normativä. Această afirmare numai, con- 
trazice predicatiunile preoţilor sau ale rabinilor cari îşi întemeiază 
dominaţia şi puterea tocmai pe aceste afecţiuni ale sufletului. Spi- 
noza dimpotrivă afirma că ele nu ne produc decât tristeţe, că ele im- 
piedecă forța de a lucra a corpului, că ele aşadar sunt mărturia ser- 


bucuria nu este direct rea, dar tristețea este direct rea (prop. XLI) ; 

veselia nu poate fi excesivă, ea e întotdeauna bună; din contră, melanco- 
lia este întotdeauna rea (prop. XLII); 

plăcerea poate fi excesivă şi poate fi rea, dar durerea nu poate fi bună 
decât în sensul că plăcerea şi durerea sunt rele, fiindcă durerea poate reprima 
excesul plăcerei (prop. XLIII); 

ura nu poate fi niciodată bună (prop. XLV); 

acela care trăieşte după principiile ratiunei, încearcă pe cât poate să com- 
penseze prin iubire şi generozitate ura, mânia şi disprețul ce unii il au împotriva 
sa (prop. XXVI); 

afecțiunile de speranţă şi teamă nu pot fi bune prin ele înşile (prop. 
XLVII); 

afecțiunile de stimă şi dispreţ sunt întotodeauna rele, fiindcă ele repugnă 
ratiunei (prop. XLVII) ; 

stima face uşor orgolios pe omul care este stimat (prop. XLIX); 

mila omului care trăieşte după principiile rafiunei este rea prin ea însăși 
şi inutilă (prop. L}; 

judaică si filosofia judaismului. Maimonide pare să fie aci singura cä- 
läuzä. lar toate lucrările lui Hermann Cohen 1), ne dovedesc că ilustrul 
filosof dela Marburg, n'a încetat până în ultimele zile ale existenţei 
sale să-şi afirme atasamentele lui, de nesdruncinat, față de judaism 
(ultimele lui predicatiuni, le-a făcut la Institutul de științe judaice din 
Berlin). 

Cu toate acestea, nu este o contrazicere faptul cä Hermann 
Cohen prin afirmarea unei morale a milei, — s'apropie prin aceasta 
mai mult de creştinism decât însuşi Spinoza, ale cărui ataşamente pen- 
tru creştinism şi personalitatea lui Christ, au fost atât de clar afir- 
mate în multe pasagii din „Etica“ si din celelalte scrieri spinoziene. 

Lucrul ni se explică prin aceea că morala lui Hermann Cohen 
ca si creştinismul de pildă, sau de altfel ca orice morală dogmatică sau 
normativă, au pornit dela credința în păcatul originar al omului. 
Păcatul nostru originar, este adevărat, e afirmat în Biblie din primele 


pagini şi formează temelia de nesdruncinat atât a creştinismului cât 
şi a oricărui alt sistem de morală. Căci fără ideea păcatului originar 


nu este posibilă o morală nici pentru Biblie, nici pentru creştinism, 


1) Vezi W. Kinkel: H. Cohen, ed. Stecker u. Schröder, Stuttgart, 1924, — 
in care e adunată complect întreaga bibliografie a scrierilor lui H. Cohen. 


omul liber care trăieşte printre ignoranfi caută pe cât poate să evite 
binefacerile lor (prop. LXX); — fiindcă altminteri nu ar asculta de rațiune nu- 
mai; dar evitând binefacerile lor, omul liber nu trebuie să arate că-i dispretueste 
sau că se teme de a reîntoarce aceste binefaceri, aşa că trebuie să avem întot- 
deauna în vedere utilul şi onestitatea; 

numai oamenii liberi îşi pot fi recunoscători unul altuia (prop. LXXI); 

omul liber nu lucrează niciodată cu rea credinţă sau înşelăciune ci intot- 
deauna cu bunäcredintä (prop. LXXII). 

Iubirea si dorința pot fi excesive (prop. XLIV). Demonstraţie: conform 
definiţiilor, am văzut că iubirea este o bucuire însoţită de ideea unei cauze ex- 
terne, iar conform prop. XI, din partea a Ill-a a „Eticei“, plăcerea este iubirea 
însoţită de ideea unei cauze externe; deci iubirea poate fi excesivă, cum poate fi 
plăcerea. Apoi dorinţa este cu atât mai mare cu cât afecțiuna care o produce 
este mai mare; deci, fiindcă o pasiune poate covârşi celelalte afecțiuni ale omu- 
lui, tot aşa şi dorința aceasta poate covârşi pe toate celelalte, — şi poate avea 
acelaş exces ca şi plăcerea. Deci iubirea şi dorința pot fi excesive. Un om care 
e atât de afectat de un singur obiect, încât îl crede întotdeauna prezent, chiar 
când nu este, — trăieşte într'un fel de delir sau poate fi considerat că este ne- 


bun (scolia la această propoziţie). 

nici pentru filosofi, cum am văzut. Dar dece e necesară posibilitatea 
unei morale? 

Hermann Cohen însă, având sufletul impregnat de spirituali- 
tatea judaică, nu porneşte totus dela această idee, pentru a ajunge la 
construcția sistemului său de predicatiuni pentru dobândirea fericirei. 
Morala milei a lui Hermann Cohen, care e creștină, își sprijină afir- 
matiile -i tot pe ideea unei suferințe a noastre, cum se sprijină si teo- 
ria păcatului originar. lar această suferință este tot atât de originară 
ca si păcatul .ıostru strămoșesc, numai că Hermann Cohen nu o con- 
sideră ca o pedeapsă, ci ca un afect iniţial, care duce la sfințenie și 
milă. Căci dacă suferința ar fi o pedeapsă, atunci sărăcia ar fi o pe- 
deapsă, iar bogăţia o virtute si însuși preţul virtutei. Numai in con- 
ceptul păcatului originar suferinţa e o pedeapsă. Dimpotrivă, spune 
Hermann Cohen (împreună cu profeţii), — săracul e nevinovat, el su- 
feră nevinovat. Sărăcia este mai curând semnul sfinteniei și adaugă 
imediat: în limba ebraică sărac înseamnă originar a fi apăsat, iar 
apăsat înseamnă si umilinţă. „Umilinta este însă virtutea sărmanului, 
semnul adevăratei suferințe omeneşti. Intelesul acesta este însă dat 
și de cuvântul sfânt, din limba ebraică. In felul acesta săracii devin 
sfinţi, iar sfinţii devin săraci“ 1). 

Este însă dela sine înţeles că suferința care este sfințenie, nu 
poate să rămână în concepția judaico-crestinä a lui Hermann Cohen 
o simplă constatare empirică sau teoretică, Odată cu acest concept, ne 
spune Hermann Cohen, se ridică în sufletul nostru un sentiment pu- 
ternic al legăturei eului nostru cu eul altora si al simtämintelor noastre 
cu suferințele altora. Așadar conceptul suferinței se transformă în- 
tr'un afect si în felul acesta se naște mila „ca unul din cele mai na- 
turale afecte în întreaga viață sufletească a omului“ 2). 

Hermann Cohen adânceşte apoi concluzia aceasta, pentru a 
ajunge la una din încheierile lui şi anume la adevărul evident pentru 
el că conceptul despre semenul nostru (Mitmensch), ca și iubirea către 
semen îşi au rădăcinile în cunoașterea săracului considerat ca sfânt °). 

H. Cohen dä dealtminteri si o justificare psihologică acestei 
încheieri. E] spune: „când văd pe oameni suferind, atunci indiferența 


1) Hermann Cohen. op. cit. pag. 74. 

2) H. Cohen, op. cit. pag. 76—77. 

3) Vezi şi E. Brehier: „Le concept de la religion d'après Hermann Cohen”, 
Revue de Métaphysique et de Morale. 1925. 

mea teoretică piere imediat în faţa interesului etic. Şi când acesta 
este mărit prin vederea săracului ca sfânt, atunci mă simt imediat 
chemat să sufăr împreună cu el. Suferinta sfântului nu trebuie să-mi 
fie indiferentă; altfel ar trebui să-mi devină indiferentă însăşi sfin- 
tenia. Totug sub perspectiva sfântului dispare si toată mizeria pe care 
sărmanul o înfățișează. El suferă și cel puţin să nu sufăr si eu îm- 
preunä cu dânsul? In felul acesta, conceptul despre semen și iubirea 
către semen se întemeiază pe cunoașterea sărmanului ca sfânt“ 1). 

Este evident că în o astfel de concepţie, Dumnezeu, pe care 
H. Cohen nu-l poate gândi panteistic, căci după el omul nu se poate 
uni cu Dumnezeu, dar poate sta în apropierea lui, — este în această 
filosofie a milei „nu atât creatorul şi înfăptuitorul, ci mai mult paväza 
si sprijinul săracului“ 2). 

H. Cohen nu putea astfel decât să fie împotriva lui Spinoza 
şi să-şi exprime net nedumerirea lui: „este de neconceput, dar carac- 
teristică desconsiderarea milei la Spinoza şi Schopenhauer‘ 2). Dece 
nu şi la Nietzsche, de pildă? 

Este adevărat, înlătură şi Spinoza ideia păcatului originar. Dar 
nu pentru a putea afirma că suferinţa nu este o pedeapsă, așadar că 
este o sfințenie a săracului, — așa cum afirmă nu numai H. Cohen, ci 
și creştinismul. Spinoza înlătură păcatul originar, fiindcă el presupune 
o decădere a noastră dintr'o stare de beatitudine și perfecţiune, când 
pentru mintea noastră, dacă aceasta ar fi adevărat, nici nu se putea 
pune problema binelui şi a răului. Ceeace însă — într'o lume empirică, 
pentru Spinoza nu poate să fie adevărat, — deoarece dacă am fi 
fost perfecţi dela început, adică am fi avut numai idei adecuate des- 
pre lucruri, dar nu și inadecuate, atunci niciodată nu sar mai fi 
putut pune pentru noi această problemă. Imperfectiunea fiind însă 
starea noastră inițială, s'a născut în noi ideea binelui si cea a răului, 
prima fiind aceea care ne duce spre perfecțiune și fericire, prin cu- 
noașterea lucrurilor; a doua însă la tristeţe și necunoastere, fiindcă este 
o piedică pentru corpul nostru dominat de pasiuni, de a lucra liber. 
Așa că ţinta noastră este tocmai de a ne scăpa de tirania pasiunilor 
şi deci de cunoaşterea inadecuată a lucrurilor. Căci numai aşa isbutim 
să-l cunoaștem pe Dumnezeu. 


1) H. Cohen, op. cit. pag. 76—77. 
2) H. Cohen, op. cit. pag. 81 şi 105. 
3) Ibidem, pag. 76. 

Ideea de continuă perfecțiune a noastră, înlăuntrul binelui si a 
răului, rămâne astfel principiul fundamental în filosofia lui Spinoza, 
pentru orice morală empirică posibilă. Iar această idee este creştină. 
Si ea ar fi fără îndoială o contradicție în sistemul spinozian, dacă nu 
am şti că sub aspectul etern al lucrurilor, însăși această perfecţiune 
către care tindem, dar din care nu am decăzut niciodată, este dată 
dela început. Numai că pentru a o cunoaşte trebuie să trecem, ur- 
mând ordinea naturală a lucrurilor, prin purgatoriul cunoasterei ina- 
decuate a lor, adică și prin imperiul capricios si întunecat al pasiu- 
nilor, 

Spinoza așadar, nu putea să ajungă la concluziile morale pe care 
le-ar fi dorit H. Cohen, (poate din pricina că şi unul și altul nu consi- 
deră păcatul originar sub prizma elegiacă-pastorală a Bibliei). Spinoza 
trebuia să ajungă, în mod natural si necesar, — la alte concluzii cu 
privire la sentimentele pe cari morala creștină întotdeauna, și cea 
a filosofilor adeseori, le consideră ca fundamentale și ca fiind cele mai 
înalte ale sufletului omenesc: mila. compätimirea, abnegatia, suferinţa, 
etc. EI trebuia să le judece altfel decum le judecă creștinismul și 
altfel decum le idealizează H. Cohen, Idealizarea lor creștină, Spinoza 
trebuia să a înlăture cu ironia specifică firei lui, adică a singurului 
om, care a știut să vadă lucrurile sub specie aeternitatis, chiar în clipa 
când le cunoştea empiric. De aceea poate însuși H, Cohen, deși rä- 
mâne consternat înaintea acestor consecințe, le consideră cu toate a- 
cestea că sunt caracteristice pentru Spinoza. Asa cum trebuie desigur 
să fie caracteristice pentru orice minte care, rational, reface propozi- 
tie cu propoziţie țesutul minunat al ideilor din filosofia lui Spinoza. 

Să vedem în amănunt și în cadrul posibilităţilor de a ne domina 
şi înlătura pasiunile prin cunoaştere, — felul cum Spinoza analizează 
sentimentele morale „creştine“. Fiindcă prin această analiză Spinoza 
voeşte să afirme morala libertăţei, nu a sclaviei noastre. 

Analiza e cuprinsă în propoziţiile XXI, XXII, XXVII, LII, 
LV şi definițiile XVIII, XXIV, XXVI şi XLIII din partea a Ill-a a 
„Eticei” cât si propoziţiile XVIII, XX, XXXVII, L, LII, LIV si 
LXIII din partea a patra a „Eticei“; deasemeni si în propoziţia XLI 
din partea a cincea a acestei cărți. 

Notez însă dela început că în partea a treia a „Eticei”, pro- 


IX. Teoria pasiunilor: înlăturarea criticei lui H. Cohen CXV 


poziţiile referitoare la aşa zisele sentimente creştine, tind să precizeze 
mai mult în definiţii aceste sentimente, 

Asa în definiţia XVIII ni se spune că mila (comiseratiunea) 
este o tristetä produsă de răul altuia. Spinoza afirmă apoi că nu ar 
putea să denumească bucuria pe care o produce fericirea altuia. Dea- 
semeni în scolia aceleaș propoziţii, ni se spune că noi nu numai că 
avem milă de un obiect pe care l-am iubit, fiindcă suntem afectaţi de 
aceleaș sentimente de tristeţă dacă ne închipuim că ceeace iubim este 
afectat de acest sentiment (prop. XXI), — dar nu în acelaş timp 
că putem avea milă și de semenul nostru. De aci rezultă că urâm 
pe acela care face semenului nostru un rău şi avem bunăvoință față 
de acela care îi face bine. Abia în propoziţia XXVII ni se face de- 
monstrarea afirmărei că „simțim aceeaşi afecţiune pe care ne-o imagi- 
năm că este într'un obiect asemănător nouă si pentru care nu avem 
nici un fel de afecțiune“. Dacă natura corpurilor externe este ase- 
mănătoare aceleia a corpului nostru, atunci ideea corpului extern pe 
care ni-l imaginăm, va închide o afecțiune a corpului nostru asemănă- 
toare corpului extern, — fiindcă din propoziția II si XI din partea 
a doua a „Eticei“, noi ştim că imaginile lucrurilor sunt afecțiunile 
corpului omenesc, ale căror idei ne reprezintă corpurile externe ca 
prezente; așa că dacă ne imaginăm că un obiect asemănător nouă re- 
simte o afecțiune, această idee va exprima o afecţiune asemănătoare 
în corpul nostru. Deci imaginând că un lucru asemănător nouă este 
afectat într'un fel oarecare, vom fi şi noi afectaţi la rândul nostru, 
etc, lar in scolia ce urmează la această propoziţie și demonstrare, 
Spinoza arată că imitatia de afecţiune, când se raportă la tristeţe, se 
numeşte milă (comiseratiune). Rezultă în corolariu, că: „vom iubi pe 
cineva pentru care nu am avut niciodată vre-o afecţiune, dacă ne în- 
chipuim că afectează de bucurie un lucru asemănător nouă. Dar că 
din contră îl vom uri, dacă ne imaginăm că-l afectează de tristețe“. 
Tot in corolariu mai rezultă că „noi nu putem să urim un lucru de 
care ne este milă, prin aceea că mila pe care o avem despre el ne 
afectează de tristeţe, căci dacă l-am uri ne-am bucura de tristețea 
lui, ceeace nu putem resimti decât față de un obiect care ne este odios 
(prop. XXIII). In sfârșit, deasemeni mai rezultă in corolariu, că 
„vom încerca să scoatem din starea în care se găseşte un lucru de 
care ne este milă”, — fiindcă noi suferim imaginându-ne propria lui 
tristetä. Spinoza definește apoi aci, din nou, că „dorința sau voinţa 

de a face, care provine din aceea că ne este milă de obiectul căruia 
vo.m să-i facem bine, se numește bunä-vointä. In consecință bună- 
voința nu este altceva decât dorința, produsă de. milă (comisera- 
ţiune) “. 


Cu privire la celalt sentiment creștin, al umilintei, — Spinoza 
ajunge la definiţia lui, pornind dela propoziţiunea LV, care dovedeşte 
că sufletul se întristează, atunci când își imaginează neputinta sa, 
fiindcă el se bucură atunci când îşi imaginează puterea de a lucra a 
corpului său. Spinoza accentuează in corolariu — că această tristetä 
este întreținută sau mărită dacă omul se crede blamat, întocmai cum 
bucuria lui provenită din puterea de a lucra e mărită dacă este lăudat 
(prop. LIII). Astfel că tristețea însoțită de ideea slăbiciunei noastre 
se numește umilință. De aci şi sentimentele de invidie şi de ură față 
de semenii noştrii, fiindcă noi nu urim decât pe cei egali cu noi, iar 
admiraţia pentru cineva o avem numai fiindcă are însuşiri cari nu 
sunt şi ale noastre, Pe acesta deci nu-l vom invidia, „cum nu putem 
invidia arborilor înălțimea sau leilor forța“. 


Spinoza revine în definiția pasiunilor, asupra afecţiunilor de 
milă si umilință și precizează numai următoarele de pildă, cu privire 
la milă si comiseratiune: 

„Comiseratiunea desemnează o afecţiune particulară, pe când 
mila habitudinea acestei afecțiuni” (def. XVIII). 

Următoarele cu privire la milă şi umilinţă: „mila este o dragoste 
întrucât ea afectează pe om în așa fel că el se bucură de fericirea al- 
tora şi se întristează din contra de nenorocirea lor; cauza acestor 
afecţiuni este un lucru extern“ (def. XXIV); dimpotrivă „umilinţa își 
are cauza în noi înşine, cauza ei este internă în noi, fiindcă umilinţa 
este o tristeţe din aceea că omul contemplä neputinfa sau slăbiciunea 
sa“ (def. XXVI). 

Deasemeni și următoarele cu privire la remușcare: nu orice ac- 
fiune pe care o numim de obiceiu rea, este urmată de tristețe; aceasta 
depinde de educaţie, care adesea ne arată, ce este rău și ce este bun, 
şi experiența ne dovedeşte că nu întotdeauna ceeace este rău sau bun 
pentru unii, este rău sau bun pentru alții, că aceia ce este privit de 
unii ca sfânt este văzut de alții ca fiind profan, că aceea ce este onest 
pentru noi este rusinos pentru alţii, că în sfârşit nu toţi aveam 

aceleaşi obiceiuri si religii, — aşa că fiecare are remuscare faţă de 
o acţiune a sa, sau se bucură de ea, după cum este educat în această 
privinţă. Intotdeauna însă, pentru oricine, remugcarea va fi o tristetä 
insotitä de ideea unei acţiuni pe care credem că am făcut-o printr'o 
hotărâre liberă a sufletului nostru (def, XXVII). 

Spinoza şi-a dat seamă că principiile lui morale, fundate pe 
ideea de utilitate, (întrucât oamenii cari se conduc după propria lor 
rațiune, nu-şi pot dori decât conservarea ființei lor, căci din această 
conservare rezultă fericirea pentru ei), — va provoca protestul unora 
si acuzarea altora că morala lui este clădită pe impietate, iar nu pe 
dreptate, onestitate, milă, etc. Deaceea, el revine mereu în „Etica” sa 
asupra acestor principii si le lămureşte conţinutul mai ales în partea 
a patra a acestei cărți. Asa de pildă în scolia propoziției XVIII, 
Spinoza demonstrează că „virtutea nu este altceva decât a lucra după 
legile propriei noastre naturi și că nimeni nu încearcă să se păstreze 
în însăşi existența sa, decât urmând legile naturei sale“. De aci re- 
zultă că „fundamentul virtuţei nu este altceva decât efortul de a ne 
conserva în propria noastră ființă, iar fericirea consistă în aceea că 
omul poate să-şi conserve existenţa“. Dar mai rezultă si cealaltă 
încheiere și anume că: „trebuie să dorim virtutea din cauza ei însăși 
şi că nu este nimic mai preferabil şi mai util decât ea, deaceea şi tre- 
buie să o dorim“. Este dela sine înțeles că omul, căutând să-și satis- 
facă propria lui utilitate, căci de aci îşi capătă posibilitatea de a-şi 
păstra existența, — va observa că sufletul ar fi mai perfect dacă n'ar 
concepe nimic care să fie în afară de el. Așadar concepe că este ceva 
care e util, fiindcă acest ceva contribue la perfecțiunea lui. Dar din 
acest ceva care este în afară de el, nimic nu-i este mai preferabil decât 
aceea ce poate avea un raport cât mai perfect cu propria lui natură. 
Următoarea afirmare este acum ușor de făcut si anume că numai omul 
poate avea acest raport cu el. Nimic deci nu-i este mai util omului 
decât omul însuși. Deaceea noi vom căuta aproprierea oamenilor, 
fiindcă prin efortul comun al oamenilor între ei, — ajungem si mai 
mult să ne garantăm existenţa. Urmează deci: „că oamenii cari sunt 
guvernafi de rațiune, adică oamenii cari îşi caută utilitatea după prin- 
cipiile ratiunei, nu doresc nimic pe care să nu-l dorească si celorlalți, 
ceeace-i face să fie drepți, credincioşi și oneşti +). 


1) Vezi şi Cap. VI, 

Aşadar principiile mele morale — ne spune Spinoza, — departe 
de a fi fundamentul impietăţei, cum cred unii, sunt dimpotrivă teme- 
lia sigură a pietätei, şi virtuţii (şi înlătură și prin aceasta, orice cre- 
dintä că morala lui ar fi numai individualistă +). 

Spinoza este atât de convins de aceasta, încât, deși repetă 
adeseori că vorbește de afecțiunile noastre conducându-se de aceeaşi 
metodă geometrică „în discutarea acțiunilor şi pasiunilor noastre, ca și 
cum ar trata despre linii, planuri şi corpuri —totuş reia mereu pro- 
blema, ca şi cum ea l-ar interesa în chip deosebit. Dar probabil o reia 
şi pentru a nu naște în mintea nimănui ideea că predicatia de a ne 
conduce în viaţă după rațiune si utilitate, ne-ar face să devenim cruzi 
si neumani. 

In acest scop deci, pentru a inlätura orice posibilitate pentru 
noi de a ajunge la o aşa încheiere, — Spinoza crede necesar să mai 
afirme odată, — în prop. XX în aceiaşi parte a „Eticei”, adevărul 
cu privire la virtutea noastră: Virtutea nu este altceva decât ten- 
dinta de a ne păstra existenta, asadar virtutea este, etc. Dar „cu 
cât cineva face eforturi de a căuta ceiace îi este util, adică să-şi 
conserve fiinţa şi forța pentru a reuşi în această întreprindere, are 
virtute cu atât mai mult, şi din contră, cu cât cineva face mai puţine 
eforturi pentru a căuta ceeace îi este util, adică să-și conserve ființa 
sa, are virtute și putere cu atât mai puţin”. Ceeace firește nu mai 
e necesar să fie demonstrat, Dar e necesar să fie complectat, — 
cum o face Spinoza în scolia acestei propoziţii si anume in 
acest sens: că „nimeni nu poate, numai dacă nu ar fi învins de 
cauze externe şi contrare naturei lui, să neglijeze de a căuta să-și 
păstreze propria lui ființă”. Nimeni deci nu are aversiune pentru 
alimente sau nimeni nu se omoară singur, afară numai dacă nu 
intervin cauze externe, etc. Așa că este tot atât de imposibil, con- 
chide Spinoza, ca noi prin necesitatea naturei „să nu cäutäm de a 
exista sau să căutăm de a ne schimba forma noastră, cum este im- 
posibil să scoatem ceva din neant”, 


Spinoza nu putea așadar, să vorbească despre afecțiuni, numai 
în felul in care ar fi tratat geometric despre linii, planuri si corpuri. 
La metoda aceasta, el mai trebuia să adauge ceva, și anume con- 


1) Idem. 

ştiinţa räspunderei față de gravitatea problemei, care tratează în fond 
despre fericirea noastră. De aceea Spinoza, cum ziceam, revine asu- 
pra temei si lămurind-o, — o adânceşte până ajunge la ultimele 
ei consecințe posibile. 

Propoziția XXXVI, din cartea a patra a „Eticei” este o astfel 
de revenire, dar amplificată, la problema în discuţie. lată propo- 
zitia: „binele pe care orice om, care practică virtutea, și-l doreşte 
lui însuşi, el îl va dori și altora si aceasta în proporţia în care va 
avea o mai mare cunoştinţă despre Dumnezeu“. Demonstrarea 
acestei propoziţii este simplă. Noi ştim până acum, că omul care 
practică virtutea dorește altora acelaş bine pe care şi-l doreşte sieși, 
Trebuie numai să dovedim că acest bine îl dorește în proporţia 
cunoștinței lui despre Dumnezeu. In această privinţă, după întâia 
definiţie a afecţiunilor, — dorinţa întrucât este raportată la suflet, 
e însăși esența sufletului, dar esența sufletului, după cum dove- 
desc prop. XIII si XLVII, din partea a doua a „Eticei‘“, consistă în 
cunoașterea care cuprinde cunoașterea lui Dumnezeu. Fără această 
cunoaștere el nici nu poate exista, nici nu poate fi conceput, după 
cum demonstrează prop. XV din partea întâia a „Biicei”. Deci, 
— cu cât esența sufletului cuprinde o mai mare cunoaştere a lui 
Dumnezeu, cu atât mai mult dorinţa cu care acela care practică vir- 
tutea doreşte altuia binele pe care şi-l dorește lui însuși, va fi mai 
mare, 

In scolia la această propoziţie, Spinoza numeşte pietatea do- 
rinta noastră de a face binele „care provine din aceea că noi trăim 
după principiile raţiunei'”. Deasemeni el numeşte onestitate, „dorinţa 
care obligă pe om, după principiul ratiunei, să-și ataşeze pe ceilalți 
oameni prin legătură de amiciţie“, iar „ceiace repugnă sau e con- 
trar legăturei de amicitie, e rusinos”. 


Spinoza nu era așadar împotriva sentimentelor pe cari în mod 
obişnuit le numim nobile. El proclamă dimpotrivă frumuseţea lor. 
Dar nu le deducea din aceleași principii din care sunt întotdeauna 
scoase de către preoţi, rabini şi filosofi, cari toţi se cred obligaţi a 
da oamenilor precepte de morală pentru a-și găsi fericirea sau a-şi 
mântui sufletul, chinuit de conștiința păcatului originar, (indi- 
ferent dacă acesta ca şi durerea noastră inițială sunt considerate <a 
o pedeapsă, sau nu). 

Deaceea această deducere numai, nu era deajuns ca să pro- 
voace blestemul pe care preoții şi rabinii, i l-au aruncat în toate 
timpurile, lui Spinoza. Ceva mai caracteristic, cum spune Hermann 
Cohen, dar totus de neconceput, trebuie să fie cauza acestui blestem. 

Nici reducerea virtuţei noastre. la trăirea după utilitatea pe 
care ne-o arată rațiunea, nu putea să provoace o ură de intensi- 
tatea aceleia de a-l considera pe Spinoza ca pe un ciumat al ome- 
nirei. 

Ceva mai profund decât toate acestea trebuie să fi deter- 
minat aci excomunicarea lui Spinoza nu numai din rândurile evreilor 
sinagogali din Amsterdam, dar şi din acela al tuturor oamenilor. 

Unii au găsit pricina în Tratatul teologico-politic îndreptat atât 
împotriva cultului religios, cât si în contra rabinilor si preotilor. 
Aceștia s'au referit mai mult firește la conţinutul scrierii. Alţii au 
găsit cauza tot în Tratatul teologico-politic, dar nu atât în conti- 
nutul lui, ci în forma, în ironia lui, în însăși persiflarea considerată 
ca atitudine, care inundă de răutate întregul tratat. Unii l-au găsit 
însă și în faptul că Spinoza a părăsit sinagoga părinților săi, ne- 
gându-l pe Dumnezeu aşa cum şi l-au reprezentat rabinii şi opinia 
publică evreiască şi negând, în acelaşi timp, ideea naivă ce conce- 
tätenii si coreligionarii lui și-o făceau despre ordinea lucrurilor si 
posibilitatea unei intervenţii arbitrare a divinitätei pentru a schimba 
această ordine, după nevoile sau dorinţele oamenilor, 

Alţii însă au văzut cauza acestei uri în însăşi „Etica“, sinteză 
geometrică, massivă, și anume în acele propoziţii ale ei, care trebuie 
să-l fi turburat si pe Hermann Cohen, si in care Spinoza afirmă 
ritos că „mila întrun om care trăiește după principiile ratiunei este 
rea prin ea însăși si inutilă“ (prop. L, partea a patra); că umilinţa 
nu este o virtute sau nu provine din rațiune (prop. LIII); că remus- 
carea nu este de loc o virtute sau nu provine din virtute, dar că 
acela care se cäeste de o acţiune este îndoit de mizerabil sau nepu- 
tincios (prop. LIV); că acela care se conduce de teamă si face 
binele pentru a evita răul, nu se conduce de rațiune (prop. LXIII); 
că chiar dacă n'am ști că sufletul nostru este nemuritor, încă am privi 
ca lucruri principale pietatea și religia (partea V, prop. XLI). 

Și aci este adevărul. (Dar un adevăr rău înţeles. cum voi do- 
vedi îndată). Aci e singura explicaţie posibilă. 

Să desvoltăm după însăși demonstrațiile spinoziene, toate 
aceste din urmă propozitiuni, 


Propoziția L. 

Este evident că omul care se conduce după principiile ratiunei 
va face tot posibilul să nu fie atins de milă, ea fiind în ea însăşi 
rea şi inutilă, Fiindcă, după cum ştim, mila este o tristeţe, iar tri- 
stefea este prin ea însăşi rea. Deci si mila este rea prin ea însăși, 
Dar şi inutilă (şi-am putea gândi că e inutilă chiar dacă nu ar fi 
rea), deoarece dacă noi facem binele, el nu provine din altceva 
decât din rațiune care ne dictează aceasta. Așadar nu mila care 
este rea prin ea însăși ne îndeamnă de a scoate pe semenul nostru 
din starea de plâns in care s'ar găsi la un moment dat. Atunci, este 
neîndoios, că mila care este rea prin ea însăși este inutilă. 

Dece avea așadar Hermann Cohen să se supere şi să de- 
clare că este de neconceput faptul că Spinoza înlătura mila din 
sufletul nostru ? 

Spinoza n'a înlăturat mila, atunci când a spus că ea este inu- 
tilă — pentru omul care se conduce de principiile rafiunei. Dimpo- 
trivă el a afirmat existența ei (mila fiind prin ea însăși rea), dar 
în acelaș timp a proclamat si inutilitatea ei. 

In scolia la această propoziţie, Spinoza accentuează că acela 
care se conduce de principiile rafiunei, recunoaște necesitatea naint- 
rală a producerei tuturor lucrurilor sau fenomenelor. Din această 
cauză el nu va avea milă de nimic, 

Atât însă cât va permite virtutea umană el va încerca să lu 
creze, fără să se lase induiogat de lacrimile adesea false ale seme- 
nilor, fiindcă adesea dacă se va lăsa mișcat de ele, el se va căi 
când va constata că a fost înşelat. Este impresionant faptul cum 
aci Spinoza accentuează punctul său de vedere, spunând : „vorbesc 
în mod expres de omul care trăiește după principiile rațiunei”. Si 
adaugă imediat : „intr'adevăr, acela pe care nici mila, nici raţiunea 
nu-l face să ajute pe alții, trebuie să fie numit cu drept cuvânt in- 
uman ; căci un astfel de om, pare să fie neasemänätor omului“. 

Nu cruzime, nici ură, nici duşmănie, ci iubirea semenului pro- 
povăduia Spinoza. Dar afirmă că pentru omul care se conduce după 
rațiune, mila este inutilă şi rea prin ea însăși, cum sa demonstrat. 


Propoziția LII. 
Umilinta nu este o virtute si nu provine din rațiune. Desigur 

şi această propoziţie a trebuit să provoace ura blestemătorilor lui 
Spinoza. Dar pentru rațiunea noastră, trebuie să încheiem că Spi- 
noza nu putea să nu ajungă la acest adevăr. Fiindcă umilința omu- 
lui este o tristeţe, care provine din contemplarea forței noastre de 
a lucra, care este o neputinţă. Această neputinţă nu provine deci 
din aceia că omul se înţelege pe el însuși, așadar nu provine din 
raţiunea lui, fiindcă esenţa lui este să cunoască putinţa lui de a lucra 
(cum se vede din definiţia XXVI a pasiunilor). In consecinţă umi- 
linta nu este o virtute si nu provine din rațiune. Este o pasiune. 


Propoziția LIV. 

Cäinta deasemeni nu este o virtute, fiindcă ea nu provine 
din rațiune, ci din contemplarea neputinței noastre, așa că acest afect 
este o tristețe, iar acela care se căieşte de o faptă a sa, este din 
această cauză de două ori nenorocit, fiindcă în acelaşi timp el a 
mai crezut greşit că a lucrat după propria lui libertate, 

Hermann Cohen, avea așadar dece să fie mâhnit. Totuş este 
întradevăr turburätoare explicaţia pe care Spinoza o dä in scolia 
la această propoziţie, asupra necesitätei sau uiilităței ca oamenii vul- 
gari sau obișnuiți să fie afectaţi de umilință, remușcare, teamă, spe- 
rantä, etc. Este, ni se spune, un avantagiu pentru ei ca să fie 
animați de aceste sentimente. Spinoza nu vede aci nici o primejdie. 
Dimpotrivă, dacă oamenii nu s'ar stăpâni, ei nu ar avea nici un fel 
de ruşine si nici nu s'ar teme de nimic. Sentimentele acestea nobile 
contribue tocmai ca ei să fie contrazisi și stäpänifi în tendinţele lor 
de a păcătui. Este așadar o necesitate ca sufletul acelora cari în ac- 
tiunile lor nu se conduc de rațiune, să fie dominați de aceste senti- 
mente, „In felul acesta nu este deloc de mirat că profeţii cari aveau 
mai multă considerare pentru utilitatea comună, decât pentru cea 
particulară, au recomandat atât de mult umilința, remușcarea şi res- 
pectul. Şi întradevăr, poţi călăuzi pe aceia cari sunt susceptibili de 
aceste afecțiuni mai ușor decât pe alţii, de a trăi după principiile 
ratiunei, adică să fie liberi, si să se bucure de o viaţă fericită“. (Asa- 
dar Spinoza consideră aceste afecţiuni oarecum ca o etapă pentru 
sufletul comun de a-și dobândi în cele din urmă libertatea). 


Propoziția LXIII. 


Acela care se conduce de teamă si face binele pentru a evita 

răul, nu se conduce de rațiune. Fiindcă se conduce de teama răului; 
iar teama este o afecțiune ce nu poate fi raportată la rațiune, cäci 
aceasta produce numai afecțiuni de bucurie şi dorință, conform pro- 
poziţiei LIX din partea a treia a Eticei. De aci corolarul: dorința 
care provine din rațiune ne face să urim în mod direct binele ṣi să 
fugim indirect de rău, Fiindcă această dorinţă care se raportă la ra- 
tiune provine din cunoştinţa binelui, care e o cunoastere adecuatä, 
şi nu a răului, care e o cunoaștere inadecuată, 


Propoziția XLI, din partea a cincea a „Eticei“. 

Nu este necesar să știm că sufletul e nemuritor pentru a practica 
pietatea, religia, generozitatea, etc. Ele sunt practicate şi fără această 
cunoaştere. Intr'adevär, noi am văzut până acum, fără să fi fost ne- 
voie să cunoaștem că sufletul nostru este nemuritor (cum se dovedeşte 
în această parte a „Eticei), — că raţiunea poate determina normele 
de conduită pentru viața noastră virtuoasä. Deci şi fără de cunoaşte- 
rea nemurirei sufletului putem practica pietatea, religia, generozitatea, 
etc. De altminteri, cum dovedeşte prop. XLVI din cartea a patra a 
„Eticei“, noi știm că acela care träeste după principiile ratiunei, în- 
cearcă pe cât poate să compenseze prin iubire şi generozitate, ura şi 
disprețul ce unii o au împotriva lui, Cu toate acestea, comunul muri- 
tor crede că tot ce se raportează la virtute este o sarcină pe care o 
va lepăda abia după moartea sa, când va primi şi recompensa supu- 
nerei lui, din timpul vietei, la toate preceptele divine la care sa supus 
de altfel de teamă de a nu fi pedepsit după moarte. De altminteri 
Spinoza ştie că dacă omul n'ar avea această teamă, el ar reveni la 
pasiunile lui și s'ar lăsa condus în toate acţiunile de noroc, iar nu de 
rațiune. Actul acesta îi pare însă lui Spinoza atât de straniu, încât el 
afirmă că „aceasta nu e mai puțin absurd decât fapta cuiva, care din 
pricină că nu vede că sufletul este etern sau nemuritor, ar prefera 
mai bine din această cauză să fie nebun și să trăiască fără rațiune; 
ceeace e atât de absurd) că abia e demn de a fi amintit“. 


Afirmarea că noi am putea trăi practicând virtutea aşadar şi fără 
a mai ști dinainte că sufletul nostru este nemuritor, așa cum voieşte să 
ne convingă religia,—trebuia dimpotrivă să supere pe toţi aceia cari 
l-au blestemat pe Spinoza. Ea contrazi_ea cu desăvârșire punctul de 
plecare al mozalei lor, 

Credinţa că putem fi morali urmând principiile ratiunei fără a 
mai fi nevoie de vreo supunere a noastră la predicatiunile religiei 
şi moralei curente sau la cele ale filosofilor, nu putea prin urmare să 
fie acceptată, nici de evrei nici de creștini. Pentru ei, Spinoza era si 
rămânea un maledictus, cu toate că el ajungea la aceleaș concluziuni 
ca si ei, referitoare la conduita noastră pentru a fi virtuosi, așadar 
pentru a fi fericiţi. Ei nu puteau să vadă această coincidență. A tre- 
buit să treacă secole, ca unii comentatori să vadă, şi din alte puncte 
de vedere, nedreptatea ce se făcea celui mai sfânt dintre oameni, după 
Christ. Pentru aceștia, din maledictus Spinoza devenea într'adevăr 
așa cum a fost numit dela nașterea sa, un benedictus. Un benedictus 
pentru ei si pentru omenire, 

Este acum într'adevăr de neconceput pentru noi, că un spirit 
cu o putere dialectică atât de excepţională ca Hermann: Cohen, cu 
ataşamente atât de specific judaice, a putut cu toate acestea să treacă 
peste adevărurile atât de simple și atât de clar exprimate de către 
Spinoza în fiecare din propoziţiile cu care şi-a construit edificiul uriaș 
al „Eticei”. 

Să găsim totus cauza, în faptul că Hermann Cohen şi-a clădit 
etica sa pe morala milei, așadar fiindcă a rămas în judaism şi în a- 
ceastă privință a rămas gi în creștinism, adică a rămas în creştinismul 
etic, a cărui predicatie este o morală a sclavului, cum a strigat Nietz- 
sche. Hermann Cohen nu se putea astfel împăca cu morala omului 
liber pe care a proclamat-o Spinoza, ca singură capabilă să ne ducă 
la virtute și să ne dea fericirea. Pe acest om liber Nietzsche l-a numit 
supra-om. El era însă pentru Nietzsche dincolo de bine şi de rău, 
Pentru Spinoza, omul liber e înlăuntrul binelui și răului, de care se 
purifică prin cunoaşterea adecuată a lucrurilor 1). 


Dar în acelaş timp prefer a aplica aci, pentru a găsi o explica- 


tie concepției lui H. Cohen, si adevărul pe care Kuno Fiedler il for- 
muleazä asa: „existä pentru mintea omeneascä nu o realitate, ci o in- 


finitate de planuri de realitate pe cari ni le putem reprezenta ca ständ 


1) Vezi si G, Wilh. Friedr. Hegel, care numeste religia evreilor „die Reli- 
gion der Erhabenheit”, fiindcă, Dumnezeu stă departe de om, ja o înălţime pz 
care nimeni nu poate să o ajungă, iar Dumnezeu își impune voința sa, care 
este totul. Omul nu e decât un sclav, care prin rugăciuni imploră bunä-vointa 
divină şi se afirmă ca păcătos înaintea celui Atotputernic. (Rudolf von Delius: 
Hegel. Eine Einführung in seine Philosophie. Ed. Reclam, pag. 36). 

alături și cari constitue tot atâtea puncte de vedere asupra acestor 
realităţii. Rolul cunoasterei nu poate fi altul decât de a arăta pentru 
fiecare judecată ce se face, că aparţine uneia sau alteia din aceste 
planuri. Asa că orice judecată este justă, dacă poate fi raportată la 
planul de realitate la care ea aparţine +}. 

Să încercăm deci a spune că criticându-l pe Spinoza, filosoful 
Hermann Cohen a raportat în felul acesta însăşi judecätile ce au iz- 
vorit din planul de realitate ce-l constitue morala sa proprie, criticistă, 
a milei sau a sfinteniei, — la pianul de realitate dogmatic, pe care-l 
constitue „Etica“. 

Si prin aceasta, Hermann Cohen a săvârşit o mare gresalä 
epistemologică 2), 


1} Kuno Fiedler: Die Stufen der Erkenntnis, pag. 45 (ed. Georg Müller 
München 1929). 

2) Aceeasi gresealä o face si A. Thalheimer, cänd judecä filosofia lui 
Spinoza din punct de vedere marxist (vezi: A. Thalheimer-Deborin: Spinozas 
Stellung in der Vorgeschichte des dialektischen Materialismus (Verlag für Li- 
teratur und Politik, Wien, 1928). 


CAP. X 


DESPRE CORP ŞI SUFLET: ASEMANARI 
INTRE SPINOZA ŞI FREUD 


Se pune acum pentru mintea noastră necesitatea deslegării mai 
de aproape a problemei raportului dintre corp şi suflet, 

Problema raportului dintre corp şi suflet este cuprinsă în propo- 
ziţia a doua din cartea a treia a „Eticei": „Corpul nu poate să deter- 
mine sufletul să gândească, iar mișcarea şi repaosul corpului ca şi 
restul operațiunilor lui, dacă mai sunt și altele, sunt independente de 
suflet“, 

Demonstrarea acestei propozitiuni este atât de evidentă încât 
ea nu comportă desvoltări prea mari. 

'Toate modurile gândirei, spune Spinoza, au de obiect pe Dum- 
nezeu, considerat ca ființă gânditoare şi fără nici un alt raport cu 
celelalte atribute ale lui. Rezultă astfel că ceeace determină sufletul 
să gândească este un mod al gândirei, şi nu al întinderii, adică nu ai 
corpului. Deci corpul nu determină sufletul să gândească. 

In ce privește mișcarea sau repaosul corpului, este dela sine 
înțeles că ceeace se produce în corp, provine dela Dumnezeu consi- 
derat sub atributul întinderei. Deci sufletul nu determină mișcarea 
sau repaosul corpului. 

In felul acesta ambele părţi ale propozitiunei sunt dovedite. 


Abia în scolia ce urmează acestei propozitiuni, Spinoza revine 
asupra problemei si stărue asupra existenţei paralelismului dintre fe- 
nomenele sufleteşti independente de fenomenele de mișcare și repaos 
ale corpului, 

Acest paralelism de fenomene s'ar putea întâlni totus în Dum- ` 
nezeu sau substanță, fiindcă tot ce se produce, se întâmplă numai în 
unicitatea substanţei. Aşa că urmează următoarea afirmare: corpul şi 
sufletul nu sunt decât unul și acelaș lucru pe care îl concepem când 
sub atributul întinderei, când sub acel al gândirei. Dar sub orice 
atribut am privi lumea, ordinea şi conexiunea ideilor sunt tot una cu 
ordinea şi conexiunea lucrurilor. „Ordo et connexio idearum idem est, 
ac ordo et connexio rerum“ (Etica, prop. VII, partea H-a). 


Spinoza părăseşte imediat perspectiva uriașă sub care vrea să 
prindă raportul dintre corp și suflet. In fond aproape că ea nici nu 
ar fi trebuit să fie afirmată, dacă ne gândim că în filosofia spinoziană, 
totul se reduce la unicitatea substanţei în cadrul căreia se produc infi- 
nitatea fenomenelor, noi putând să le prindem sub atributele lor, în 
care se însumează ca notele de conţinut ale unei noţiuni. 

Este numai de ajuns să notăm că le privim sub prizma atribu- 
tului de întindere sau al celui de gândire, pentru ca toate concluziile 
noastre aplicate la multiplicitatea amănuntului, să se schimbe. 

Dacă admitem cu toate acestea că Spinoza pune aci în discuţie 
o problemă de dificultatea rezolvărei aproape a quadraturei cercului, 
argumentarea n'a fost de prisos totus. Cu atât mai mult, cu cât la tot 
pasul, posibilitatea de a cădea în vreun cerc vitios, nu este deloc 
exclusă. Ea pare de altfel că s'a şi produs, dacă ne referim la ideile din 
aceiaş scolie, atirmate după ce Spinoza a părăsit perspectiva sub 
care prezentase până acum chestiunea. De astă dată însă, Spinoza pă- 
răsește metoda rigidă a argumentărei rationale, si polemizează cu 
aceia, cari cred în acţiunea reciprocă dintre corp şi suflet. 

Spinoza arată astfel mai departe, că nimic nu ne dă dreptul să 
afirmăm că sufletul poate fi influențat de corp si invers. Experienţa 
noastră în această privință e încă necomplectă spre a putea afirma 
aceasta. O serie de fenomene ne pot duce la convingerea contrară. 
De pildă, somnambulii săvârșesc fapte pe cari nu le-ar putea face în 
stare de veghe, aşa că urmând legile propriei lui naturi, corpul poate 
săvârşi o mulțime de lucruri, cari să mire sufletul. Și nici argumen- 
tul că fără suflet, corpul nu ar putea face anume mișcări, nu ne poate 
duce la încheierea că diverse acte ale corpului depind de voința su- 
fletului, căci şi afirmarea contrară ar putea să fie adevărată, dacă ne 
gândim că „sufletul nu mai are facultatea de a gândi, dacă corpul este 

în inactiune“. De pildă, când corpul este în stare de somn, toate fa- 
cultăţile sufletului sunt suspendate. 

Chiar dacă unii ar considera, adaugă Spinoza, că cuvântul 
sau tăcerea depind de voinţa sufletului, ei incă dovedesc că igno- 
rează natura activitäfei noastre sufleteşti si îşi inchipue că noi lucrăm 
liberi. Experienţa ne arată că pe nimic nu suntem mai puţin stăpâni 
decât pe limba noastră şi de cele mai adeseori suntem sclavii pasiu- 
nilor noastre, preferând in combaterea acestor pasiuni să urmăm mai 
curând răul decât binele. 

Ne închipuim numai că în această preferință, am lucrat liberi, 
fiindcă noi cunoaștem numai acţiunile noastre, dar nu si cauza care 
le produce. În fond însă, „voinţa sufletului nostru nu este altceva 
decât expresiunea dorințelor corpului nostru si această voință variază 
după dispoziţiile corpului“, De aci concluzia spinoziană şi anume, că 
hotăririle sufletului si determinările corpului (poftele lui), nu sunt 
decât unul si acelaș lucru, numai că le numim hotäriri privind feno- 
menele sub atributul gândirei, şi determinări dacă le privim sub atri- 
butul întinderei. 

Ceeace desigur nu e un cerc viţios, dacă vedem lucrurile ca 
desfășurându-se înlăuntrul unei unităţi, care tocmai le condiţionează 
şi Fără de existenţa căreia, ele nici nu ar putea fi. 


Spinoza pare însă să contrazică cele de mai sus, deoarece afirmă 
totuş în aceiași scolie, că noi nu am putea să lucrăm prin hotäririle 
sufletului, dacă amintirile nu ne-ar veni în ajutor (deci putem lucra 
prin aceste hotäriri). Asa: „N'am putea vorbi, dacă memoria nu ne-ar 
aminti cuvintele şi sufletul nu este liber să-și amintească un lucru 
sau să-l uite“. Asa se face că noi credem că sufletul îşi păstrează 
numai libertatea de a spune ceva, sau să tacă, despre ceeace își amin- 
teste. Iar dacă în timpul somnului credem că vorbim: „Noi ne inchi- 
puim că facem aceasta prin hotărirea liberă a sufletului nostru, în fapt 
însă noi nu vorbim deloc, iar dacă vorbim o facem prin o simplă 
mișcare a corpului: întocmai cum credem că în timpul somnului facem 
ceeace nu am avea curajul să facem în timp de veghe; sau credem 
că în timpul somnului ascundem un secret prin aceias hotărire a sufle- 
tului, aşa cum l'am ascunde în timp de veghe. Ceeace ne îndeamnă 
desigur să ne punem întrebarea dacă avem în suflet două feluri de 
hotäriri, fantastice si libere", (Ceeace nu e tocmai clar exprimat). 

Cum însă aceasta nu este posibil, trebuie să admitem că hotă- 
ririle imaginaţiei nu diferă de cele ale voinţei noastre libere şi că ele 
rezultă cu aceiași necesitate în sufletul nostru, ca si ideile lucrurilor 
actuale. 

Libertatea nu e în nici o ipoteză posibilă, chiar acolo unde cre- 
dem că sufletul ar putea influenţa corpul, cum am crezut că e cazul 
cu privire la limbagiu sau când suntem în stare de somn. 

Orice contrazicere era aşadar numai aparentă, 


Nu aşi putea însă lămuri mai departe problema raportului din- 
tre corp și suflet în filosofia lui Spinoza, fără a accentua că în scolia 
prop. Il-a, din cartea a II-a a „Eiticei‘, Spinoza a afirmat şi câteva 
idei de mare însemnătate pentru preocupările noastre de azi. 

Este adevărat că aceste idei nu sunt exprimate, voind să fixeze 
o anume teorie asupra unei categorii de fenomene sufleteşti, ci numai 
incidental, voind să arate că în chiar ipoteza că sufletul ar putea să 
influențeze corpul în timp de veghe sau de somn, aceasta însă nu se 
întâmplă liber, ci dimpotrivă cu necesitatea, cu care ideile noastre iz- 
vorăsc din existenţa actuală a lucrurilor, 

Ideile la care mă refer, ne sunt însă nespus de prețioase, nu 
numai pentrucă ele formează obiectul preocupărilor noastre de azi, 
ştiinţifice, dar si din cauză că ele ne dau si oarecari indicaţiii asupra 
originei acestor preocupări şi a teoriei, care vrea să le lămurească. 
Anume: „Noi credem dormind că avem de păstrat un secret şi il 
ascundem prin aceiaş hotărire a sufletului, așa cum l-am ascunde si 
când am fi în stare de veghe“. In fine: „noi credem că în timpul som- 
nului facem anume lucruri, pe care în timp de veghe nu am îndrăzni 
să le sävärsim‘, 

In aceste două fraze singure, este cuprinsă întreaga explicare 
psih-analiticä a teoriei lui Freud asupra visurilor și a incheerilor educa- 
tiv morale pe care acest filosof le deduce din teoria sa. Căci refularea 
inconștientă a pasiunilor în teoria freudiană este tot una cu afirmarea 
că în timpul somnului îndrăsnim să facem unele lucruri pe care nu 
am îndrăzni să le facem în timp de veghe, sau cu aceia că în timpul 
somnului ascundem un secret al nostru, cu aceiaşi voinţă cu care am 
face aceasta fiind treji, lar dacă am adânci mai mult problema si am 
căuta aproprieri mai multe, fără îndoială că le-am găsi si cu privire la 

ideea că visul în ultima analiză este împlinirea în stare de somn a unei 
dorinti ce o avem în stare de veghe +), şi pe care fiind treji nu in- 
drăsneam să o sävärsim (Wunscherfüllung). 

Numai că toate aceste idei sunt grefate la Spinoza pe o altă 
necesitate de demonstrare, decât aceia din teoria freudiană asupra 
visurilor, 

Şi desigur că la Spinoza perspectiva este mai amplă. 

Ideea de refulare a sentimentelor noastre, aplicată de Freud în 
domeniul subconstientului, este aplicată la Spinoza, independent de 
frazele, câteva, enunțate mai sus, în domeniul conștientului, adică în 
întreaga teorie a pasiunilor din cărţile 2, 3 şi 4 din „Etica“; prin pre- 
zentarea posibilităților noastre de refulare a ideilor inadecuate (pa- 
siuni, emoţii, idei obscure); prin înlocuirea lor prin idei clare şi dis- 
tincte, adecuate; prin înlăturarea patimilor, refulându-le, prin altele 
mai puternice şi contrare lor. Affectus nec co&rceri nec tolli potest 
nisi per affectum contrarium et fortiorem affectu co&rcendo (partea 
IV-a, prop. VII?). 

Carl Gebhardt +}, crede în apropierea dintre teoria pasiunilor 
a lui Spinoza si psih-analiza lui Freud, o dovadă a spinozismului 
viu. Reproduc întocmai următoarele rânduri: „Spinoza întemeiază 
dinamica afectelor şi faptul că argumentarea lui în tezele ei principale 
şi consecinţele ei se găsesc confirmate în vremea noastră prin psih- 
analiză, poate servi ca dovadă a spinozismului viu. Determinismul mo- 
durilor lui Spinoza constitue condifiunea prealabilă oricărei cunoașteri 
ştiinţifice a naturei, paralelismul ei psihofizic pentru suflet şi corp, 
care sunt cele două laturi identice ale realității în firea lor substan- 
tialä oferă singura ipoteză acceptabilă pentru cercetarea psihologică. 
Pentru o concepţie în care toată natura este insufletitä in diferite 
grade, conştientul înseamnă numai un caz special al spiritului incon- 
ştient, şi legătura gândirei cu vorbirea, nu este decât transpunerea 
gândurilor în reprezentări. Dinamismul lui Spinoza cunoaşte valența 
sentimentelor, tot așa caşi psih-analiza, iar refularea este un con- 
cept central al psihologiei spinoziste, căci spiritul tinde pe cât posibil 
să reprezinte ceeace urmărește sau întărește puterea de acțiune a cor- 


1) S. Freud, Le rêve et son interpretation, Paris, ed. Gallimard, 1927. 
2) O afecţiune nu poate fi reprimată nici distrusă decât de o afecțiune 
contrară şi mai puternică. 


3) Vier Reden, ed, Winter, 1927, pag. 50—51. 

pului, şi de câte ori el îşi reprezintă aceia ce micşorează sau împiedecă 
puterea de acţiune a corpului, — el tinde să-şi amintească lucruri 
cari exclud existenţa aceluia. Metoda însă de a stăpâni afectele cari 
ne aservesc si ne distrug, constă, pentru a vorbi în limba psih- 
analizei, în a pune în locul acţiunilor spirituale inconştiente, acţiuni 
conștiente, sau pentru a vorbi cu Spinoza: un afect care este o pasiune 
încetează să fie pasiune, îndată ce ne-am format despre el o idee di- 
stinctă şi clară. De aceia un afect este cu atât mai mult în puterea 
noastră, şi cu atât suferă mai puţin spiritul dela el, cu cât ne e mai mult 
cunoscut. Psihanaliza a fost în primul ei stadiu o terapeutică și ca atare, 
s'a putut mulţumi cu empirismul medical. Ea a ajuns în al doilea sta- 
diu al ei psihologic şi are meritul că prin dinamismul ei ne-a 
liberat de mecanica psihologiei experimentale. Acum ea se va 
întâlni cu teoriile spinoziene, si va trebui să se pună în acord cu ele. 
Şi, dacă intr'un al treilea stadiu, care se anunță, ea vrea să ina- 
inteze până la o concepţie asupra lumei, lărgind terapeutica în peda- 
gogie, şi insfärsit în etică, — atunci ea va recunoaşte in spinozism 
trăsăturile mai adânci ale propriului ei fel de a fi“, 


Eu însă nu m'am ocupat de problemă, cum face Carl Gebhardt, 
din punctul de vedere al apropierei ambelor teorii, în baza unei des- 
voltări pedagogice şi etice a freucismului. Iar textul din „Etica“, la 
care mă refer, este găsit de mine, voind să lămuresc problema deter- 
minismului, prin studiul raportului dintre corp şi suflet în filosofia lui 
Spinoza. Deaceia contrar perspectivelor arătate de Carl Gebhardt, 
cari pot fi acceptate sau nu, eu am discutat problema freudismului 
numai din punctul de vedere al teoriei visurilor şi a raportului ei cu 
problema pisho-fizică. 


Indepedent însă de cele demonstrate în această privință, mai 
trebuie să precizez şi această idee: Este așadar clar, din tot ce sa 
discutat până aci, că în filosofia lui Spinoza nici sufletul nu influen- 
feazä corpul si nici corpul sufletul, dacă le privim independent de ideia 
unicitätii substanţei, sub care aceste două moduri ar putea fi prinse. 

Nici Freud în încercările psihanalitice pe care le face, nu se 
gândeşte la posibilitatea vreunei astfel de influențe. Fiindcă el reduce 
toate stările noastre sufleteşti morbide si normale la alte stări sufletești 
refulate în subconștientul nostru, înlăturând prin aceasta orice posi- 
bilitate de a gândi că stările noastre sufleteşti morbide sau normale 

ar putea fi produse şi de unele cauze de ordin fiziologic (cum au 
observat unii oameni de ştiinţă, criticând teoria lui Freud). Intransi- 
genţa lui Freud, de a nu vedea decât manifestări psihice conştiente 
sau inconștiente, cu înlăturarea cauzelor de natură chimico-fiziologice, 
sau fizice, în producerea lor, este deosebit de curioasă ca atitudine, 
dacă am voi să o privim că este influenţată de concepţia spinoziană, 
asupra raportului dintre corp şi suflet, 


Desluşirile însă asupra problemei raportului dintre corp şi 
suflet, nu ar putea cu toate acestea să fie epuizate, fără să mai amin- 
tesc că Spinoza stăruie asupra problemei si în prepozitile XIII, 
XXIII, XXIV din partea a doua a „Eticei”, afirmând că corpul no- 
stru considerat ca mod al întinderei este obiect al ideei care constitue 
sufletul nostru, sau că sufletul nu se cunoaşte decât întrucât percepe 
ideile afecțiunilor corpului, şi percepe corpurile ca existând, dacă este 
afectat actual, de ele. În fine, în propoziţia XXIII din cartea a V-a 
a „Eticei“ Spinoza mai demonstrează că sufletul nu percepe existența 
unui corp decât în timpul propriei lui existente, ceeace ar însemna că 
sufletul n'are altă durată decât aceia a corpului. In propoziţia a 
XXIII, din cartea a V-a a „Eticei“, Spinoza dovedește insă că su- 
fletul nostru este etern. 


E nevoie numai să mai precizez că propoziţia a Il-a din cartea a 
treia a „Eticei“, asupra raportului dintre corp şi suflet, își mai are 
fundamentul, — fără însă ca Spinoza să ne arate aceasta, în propozi- 
ţiile din cartea I-a a „Eticei”, şi anume: Propoziția a X-a care afirmă 
că: „fiecare atribut al unei substanțe trebuie conceput prin el însuşi”, 
„per se‘, si propoziția XXV, care demonstrează că Dumnezeu este 
cauza eficentă a existenței lucrurilor si a esenței lor, Deci nici corpul 
nu poate influența sufletul, nici sufletul corpul, căci fiecare atribut al 
unei substanţe trebuie conceput per se, (corpul și sufletul fiind mo- 
duri, — ale atributelor respective de întindere şi gândire). Si deci, 
corpurile şi fenomenele sufletești având cauza în Dumnezeu, privite 
fiind sub ideia unicitätii substanţei care le însumează, sunt unul si 
acelaş lucru, — numai că le considerăm ca determinate dacă le con- 
cepem sub atributul întinderei şi ca hotäriri, dacă le cunoaştem sub 
acela al gândirei. 


CAP. XI 


DESPRE ETERNITATEA SUFLETULUI 


Incă înainte de a-și fi precizat în „Etica“ sa, ideea asupra eter- 
nitätei sufletului omenesc, Spinoza nu a ezitat să turbure pe coreligio- 
narii săi amsterdamieni cu această întrebare, deși pentru aceștia ca şi 
pentru creştini, ideea eternității se confunda cu aceia a imortalitäfei 
sufletului. Spinoza ar fi voit ca rabinii și dascălii evrei pe cari îi în- 
tâlnea în sinagogă, să-i poată afirma precis credinţele lor asupra 
eternității sufletului nostru. Biblia îl lasă nedumerit asupra răspunsu- 
lui pe care îl căuta, fiindcă formele ei imperative ne cer numai să ur- 
măm poruncile Decalogului, dacă voim într'adevăr să fim fericiți pe 
pământ. Spinoza era însă cu atâi mai asiduu cu întrebările lui asupra 
problemei, cu cât simţea că sufletul, deși poate fi muritor, odată cu 
corpul, — totuş poate avea o viață eternă. 

Kabbala judaicä, cuprindea, este adevărat, un răspuns la 
chestiunea pusă în discuţie. Nu este însă exclus ca Spinoza să fi rămas 
nemulţumit de el. Probabil fiindcă învățătura Kabbalei se referă la 
credința peregrinărilor sufletului nostru. Spinoza nu putea să admită 
această idee, de vreme ce n'a putut să constate la nimeni memoria a- 
cestor peregrinäri, 

Si fiindcă nici Biblia, nici rabinii, nici dascălul său Morteira, 
nici Kabbala, — nu putură să-l lămurească asupra problemei eterni- 
tätei sufietului omenesc, se afirmă de către unii biografi, că Spinoza 
se hotărî să părăsească sinagoga, pentru ca izolat de oameni, să poată 
adânci el însuşi nelinistitoarea problemă. 


x 
+ + 


Numai câteva propozitiuni din cartea H-a a „Eticei“, preci- 
zează ca într'un preludiu de soluționare a problemei, raportul dintre 

corp şi suflet. Ele afirmă că nu este de esența omului să existe, iar 
corpu! nostru nu este decât un anume mod al întinderei şi obiect al 
ideei, care constitue spiritul omenesc sau sufletul (prop. XIII, part. 2). 
In propoziţiunile XXIII şi XXIV din aceiaș carte, Spinoza precizează. 
că sufletul nu se cunoaşte pe sine însuşi, decât întruatât cât el per- 
cepe ideile afecţiunilor corpului şi nu percepe nici un corp ca existând 
actual, decât dacă e afectat de acest corp, si are astfel ideea acestei. 
afecţiuni (cum am văzut în capitolul precedent). 

Abia către sfârşitul cärtei a cincea din „Etica“, Spinoza revine 
asupra acestui preludiu şi demonstrează rational ideea eternitätei su- 
fletului nostru. 

Argumentarea este deconcertant de simplă, 

Sufletul, alirmă Spinoza, nu poate să-şi imagineze şi să-și. 
amintească de lucrurile trecute, decât în timpul duratei corpului, Su- 
fletul nu concepe nici un corp ca existând decât în timpul existenţei 
sale proprii (prop. 21, part. V). Aceasta ne duce la încheerea că n'am 
putea să atribuim sufletului altă durată decât aceea a corpului. Ajun- 
gem la această încheiere cu atât mai vârtos, dacă urmăm după Spi- 
noza următoarea argumentare logică: „Nu este de esenţa corpului ca 
el să existe, aşa cum este de pildă de esența lui Dumnezeu, — să 
existe. Omul nu participă cu ceva la natura absolută a lui Dumnezeu, 
ci e determinat de anume cauze ca să existe şi să lucreze (iar ace- 
ste cauze au fost determinate si ele la rândul lor ca să existe). Durata 
corpului depinde aşadar de ordinea obişnuită a naturei. Deaceia, 
omul nu este decât un mod sau o afecțiunea ce exprimă natura lui 
Dumnezeu într'un mod cert şi determinat (prop. XXX, p. 2). Rezultă. 
de aci că aceia ce constitue existenţa actuală a sufletului, nu este decât 
ideea unui lucru particular existând actual. Sufletul nu este așadar 
„decât ideea existenţei corpului (sau invers obiectul ideei, este corpul). 
Urmează că sufletul care exprimă ideea existenței corpului, n'are altă: 
durată decât aceia a existenţei corpului. Q. e. d. 


In fond însă, problema eternitätei sufletului în filosofia lui Spi-- 
noza, se reduce la o proectare pe o anume perspectivă a unui acelaş. 
lucru si anume: Dacă concepem pe individ ca existând sub persepc- 
tiva atributului de întindere, atunci el este corp; dacă îl privim însă. 
sub atributul gândirei, el este spirit. In cazul al doilea numai, putem 
considera lucrul sub specie aeternitatis și să avem ideea ideei sufle- 

tului, care nu este altceva decât forma ideei, fără vre-o raportare la 
vre-un obiect (este un mod ai atributului etern care e gândirea). Nu 
așadar empiric, ci sub specia eternitäfei trebuie să vorbim de su- 
flet, dacă voim să stabilim eternitatea Jui, Privit empiric şi raportat la 
un corp, pentru a avea ideea afectaţiunilor lui, — sufletul este mu- 
ritor, Privit sub specie aeternitatis, el este etern. Sufletul are aci altă 
durată decât aceea a corpului. El participă cu ceva la însăşi eter- 
nitatea lui Dumnezeu. 


Propoziţiile XXI si XXIII din partea a V-a a „Eticei” ajung 
de altfel să afirme eternitatea sufletului, urmând si această argumen- 
tare: In Dumnezeu există in mod necesar ideea care exprimă sub 
specia eternitäfei, esența unui corp omenesc (Dumnezeu fiind nu 
numai cauza lucrurilor, ci şi esenţa lor). Din aceasta rezultă că corpul 
omenesc trebuie conceput sub esenţa însăşi a lui Dumnezeu şi cu o 
anume necesitate eternă. Mai departe: In Dumnezeu există ideea 
care exprimă esența corpului, care prin aceasta este ceva ce aparţine 
esenței sufletului. Dar cum noi nu putem da sufletului o durată, care 
să fie exprimată în timp, căci dacă am face astfel am atribui sufle- 
tului durata corpului, urmează, „fiindcă prin o anume necesitate eternă, 
există ceva care este conceput prin esența lui Dumnezeu, — că acest 
ceva care aparţine esenței sufletului, va fi etern“. Quum tamen aliquid 
nihilo minus sit id, quod aeterna quadam necessitate per ipsam Dei 
essentiam concipitur, erit necessario hoc aliquid, quod ad mentis essen- 
tiam pertinet, aeternum. Q. e. d.?). 


In scolia ce urmează la aceste propozitiuni, Spinoza ne lămu- 
reşte că cu toată dovada făcută asupra eternitätei sufletului, nu poate 
să fie vorba ca noi să ne reamintim de a fi existat înaintea corpului, 
deşi noi simţim că sufletul nostru este etern (şi fiindcă eternitatea nu 
poate fi definitä prin timp). 

In aceiași scolie, se precizează de altfel si dualitatea perspecti- 
velor sub care poate fi privit conceptul spinozian asupra eternitätei 
sufletului: empiric si explicat prin durată, el este muritor. Sub aspectul 


1) Cum totuş există ceva care prin necesitate eternă este conceput priă 
existenţa lui Dumnezeu; acest ceva care aparţine esenței sufletului, va fi în med 
necesar etern. 

eternitätei, sub acest atribut așadar, — el nu poate fi decât etern 1). 
De aci mai putem ajunge si la concluzia că empiric, sar putea vorbi 
de un oarecare raport între corp si suflet. Considerat însă corpul sub 
atributul etern al întinderei şi sufletul sub acela tot etern al gândirei, 
— între ele nu poate exista nici un raport şi nici un paralelism, căci 
fiecare atribut trebuie conceput ca existând prin el însuși, per se (este 
totuş o problemă dacă ambele atribute nu se întâlnesc în acelaş punct, 
care e substanța sau Dumnezeu). 

-. 

+ # 

Dece demonstrează Spinoza abia către sfârşitul cărței a V-a 
din „Etică“, eternitatea existenței lui Dumnezeu ? 

Se pare că el ar fi putut să ajungă la acelaş rezultat, dacă 
adâncea mai mult însăși propoziţiile din cartea a Il-a a „Eticei”. Pro- 
poziția XXXI din cartea a V-a ne dă răspunsul la întrebare, Propo- 
zitia aceasta are următoarea formulare: al treilea fel de cunoştinţă 
depinde de suflet ca de cauza sa formală si întruatât cât sufletul este 
el insus etern. Această cunoștință nu o putem avea decât purificän- 
du-ne de pasiunile si afecțiunile rele. Cărţile 2, 3 şi 4 din „Etică 
cuprind tocmai normele acestei purificări. Cunostinta de genul al trei- 
lea nu este însă nici reprezentarea noastră (imaginația) despre lucruri 
(genul I), nici noţiunea noastră despre lucruri (genul II), ci ști- 
infa intuitivă, care ne dă ideile clare şi distincte ale lucrurilor, şi „se 
întinde dela ideia adecuatä a esenței formale a atributelor lui Dum- 
nezeu, până la cunoştinţa adecuatä a esenței lucrurilor” (p. Il-a 
prop. XL). Acest al treilea gen de cunoştinţă ne duce la cunoaşterea 
lui Dumnezeu. Dar ştim că numai întrucât sufletul nostru este etern, 
îl putem cunoaște pe Dumnezeu, Afectiunile însă ne turbură posibili- 
tatea de a ajunge la acest al treilea gen de cunoştinţă. Rezultă de 
aceia că Spinoza nu ne putea vorbi despre a! treilea gen de cunoștință, 
decât după ce ne-ar fi arătat normele de stăpânire sau de înlăturare 
a acestor afecţiuni, cum o face în cărţile 2, 3 şi 4 din „Etica“. Urma 
apoi și în mod logic să se facă demonstrarea eternitätei sufletului 
omenesc, 


1) Consider ideia de specie aeternitatis, ca pe un al treilea atribut at 
substanței sau al lui Dumnezeu, 

Postulatul spinozian asupra eternitäfei sufeltului, ne apare ast- 
fel ca o necesitate de neînlăturat, pentru a putea ajunge nu numai la 
al treilea gen de cunoștință și la posibilitatea de a afirma că întrucât 
sufletul este etern (concepându-se şi concepând lucrurile sub forma 
eternitätei), el are şi cunoștința despre Dumnezeu, — ci şi pentru a 
afirma că această cunoştinţă ne produce şi cea mai mare linişte şi 
bucurie, însoţite de ideia că Dumnezeu este cauza lor. lubirea noastră 
eternă către Dumnezeu, provine tocmai din acest fel de cunoaștere, 
care este eternă la rândul ei și ea. 

Aşadar necesitatea de a ajunge la posibilitatea tuturor acestor 
afirmări şi la concluzia că iubirea noastră către Dumnezeu, e izvorâtă 
din însăşi cunoaşterea lui, l-a îndemnat pe Spinoza să demonstreze că 
sufletul nostru este etern. Altfel întreaga construcție deductivä a 
„Eticei“ nu ducea la nici un rezultat. Era imperios ca Spinoza să 
dovedească eternitatea sufletului nostru, pentru a afirma în cele din 
urmă ideia de amor Dei intellectualis, care este baza întregului său 
sistem etic. 

Această poruncă îl îndemnase fără îndoială, încă dela începutul 
cugetărei lui, să-şi întrebe dascălii si să cerceteze învățăturile Bibliei, 
asupra eternităţei sufletului. Așadar. nu manifestarea vreunui spirit 
de a scormoni în mod inutil adevărurile ultime, ci tocmai nevoia ca- 
tegoric imperativă de a-și linişti sufletul, a fost pentru Spinoza mo- 
bilul intern al acestei întrebări. 


Este însă neindoios că în manifestarea acestei neliniști, Spinoza 
n'a urmat tradiția evreească. Biblia nu-i răscolea cu nimic gândirea cu 
privire la ideea eternității sufletului, fiindcă nu o cuprinde. El a urmat 
în această privință mai mult spiritul invätäturei creștine, care consi- 
dera ideia imortalitäfei sufletului, drept un postulat suprem. Spiritul 
acestei învățături l-a si făcut să afirme iscoadei lui Morteira, că 
Biblia nu-l poate mulțumi, fiindcă ea nu cuprinde nimic cu privire la 
imortalitatea sufletului. In clipa aceea Spinoza era creștin. 

Spinoza n'a rezolvat totuș această chestiune în sensul religiei 
creştine. El a urmat în această privință propriul său drum. Asa se 
explică dece el n'a demonstrat în „Etica“ sa nimic cu privire la imor- 
talitatea sufletului. A dovedit numai că sufletul nostru este etern, 
cum am arătat. Ceeace este însă cu totul altceva, si e cu atât mai tur- 
burător pentru noi, cu cât eternitatea sufletului a putem dobândi în 

chiar timpul existenței noastre prezente, pământești!). Atunci când 
prin cunoașterea adecuată a lucrurilor, avem intuiţia imediată a exi- 
stentei lui Dumnezeu. Adică atunci când isbutim să privim lucrurile 
sub specie aeternitatis şi avem conştiinţa existenţei acestei eternitäfi, 
noi înșine făcând parte din această existenţă. Să nu credem însă că în 
clipa acestei cunoaşteri supreme, persoana noastră se sublimează, pier- 
zându-se în eternitate. Dimpotrivă, în aceste momente fiinţa noastră 
realizează o culme a propriei ei desävärsiri. 

De aceia si putem încheia că Spinoza ne vorbeşte despre eter- 
nul Dumnezeu, dar nu despre nemurirea lui. 


Trebuie acum să adaug că Spinoza în propoziţia XL din 
cartea a cincea a „Eticei“, ne arată că partea eternă a sufletului nostru 
este intelectul (care în filosofia spinoziană este tot una cu voinţa), 
de oarece noi lucrăm prin el, iar partea care piere, e imaginaţia, prin 
care suferim. „Deoarece deci noi considerăm sufletul fără nici un 
raport cu corpul, — pare că sufletul nostru, întrucât înțelege, este 
un mod etern al gândirei, care este determinat la rândul lui de un 
alt mod etern al gândirei, şi aceasta de un altul şi așa la infinit, astfel 
că toate laolaltă constitue intelectul etern și infinit al lui Dumnezeu“. 


1) Ch. Appuhn, Spinoza. pay 66. 

CUNOAŞTEREA, MISTICA SI INTUITIA 


Cunoaşterea lui Dumnezeu prin iubire este așadar ultima cu- 
nostintä pentru noi. Ea ne duce cu toate acestea nu numai la formu- 
larea unei etici posibilă sub atributul etern al lucrurilor, dar şi la în- 
trebarea cum a devenit posibilă această cunoaștere. 


Cunoaşterea 


Spinoza căutase să lămurească problema încă în „De intellectus 
emendatione" 1), unde ni se vorbeşte de genurile cunoștinței noastre. 
Mai lămurită însă şi desvoltată în toată amploarea ei, problema a fost 
reluată în „Etica“ si anume în partea a Il-a, prop. XL și partea V-a, 
prop. XXV şi XXXVI. Aceste propoziţii cuprind în fond toată 
teoria cunoasterei din „Etica“, si în acelaș timp si dovada misticis- 
mului de care cugetarea lui Spinoza a fost imbibată 2). 

Pentru a lămuri aşa dar cunoaşterea posibilă pentru noi a exi- 
stenței lui Dumnezeu, Spinoza pornește dela observarea din scolia 
I, din prop. XL a cärfei a Il-a şi anume, că mintea noastră nu-şi 
poate forma întotdeauna imagini distincte asupra lucrurilor, din cauză 


1) Vezi V. Delbos, Le spinozisme, pag. 91 şi urm. (ed. I. Vrin, Paris, 
1926). i 

2) Asupra valorii filosofiei lui Spinoza, din punctul de vedere al teoriei 
cunoștinței, vezi C. Rădulescu-Motru: „Spinozismul în filosofia contemporană”, 
conferinţă ţinută la „Fundaţia Universitară Carol“, cu prilejul comemorării a 250 
ani dela moartea lui Spinoza. Darea de seamă a conferinţei a apărut în „Revista 
de filosofie”, vol. XII, No. 1. 1928, 

că corpul nostru este limitat, de pildă când aceste imagini exced po- 
sibilitatea noastră de a ne forma imagini. Atunci imaginele se con- 
fundă și astfel corpul îşi va imagina obiectele fără nici o distincție 
între ele, cuprinzändu-le sub un singur atribut al lor: sub acela de 
lucru, de ființe, etc. Acești termeni sunt extrem de confuzi si Spinoza 
îi numeşte transcendentali. 

In afară însă de aceşti termeni, mai avem noţiunile universale 
ale mintei noastre. Ele îşi au aceias origine ca si termenii transcen- 
dentali, adică se formează în corpul omenesc atâtea imagini (de 
exemplu de oameni), încât numărul acestor imagini întrece forța ima- 
ginafiei, nu în întregime, însă destul pentru ca sufletul să nu poată 
imagina un număr determinat și nici micile diferenţe ale fiecărui om în 
particular (culoarea lui, mărimea lui, etc.); „suficient pentru ca corpul 
să nu-și poată imagina distinct, decât raportul pe care îl au între ele, 
atât cât corpul e afectat de ele; căci corpul e afectat de acest raport, 
de fiecare imagine în particular, — iar el exprimă aceasta sub numele 
de oameni, aplicând noțiunea, unei infinitäti de fiinţe particulare”. 

De sigur că aceste noțiuni, adaugă Spinoza, nu se formează 
în fiecare din noi la fel, fiindcă fiecare le variază adesea după însu- 
sirea care a afectat mai des corpul si pe care „sufletul şi-o imagi- 
nează sau şi-o aminteşte mai uşor“. Unii vor afirma că omul este un 
animal care râde, etc. Nu este deci de mirare, încheie scolia Spi- 
noza, că s'au ivit „atâtea dispute printre filosofi cari au voit să explice 
lucrurile naturale prin singurele imagini ale lucrurilor“. 

Rezultă așadar că noi nu avem întotdeauna o cunoştinţă adevă- 
rată despre lucruri. 


Spinoza împarte această cunoștință în trei genuri (vezi scolia 
Il-a, a aceleiaşi propozitiuni). 

Cunostinta e de genul I, şi se mai numește opinie, sau imagi- 
nație, în următoarele două cazuri : 

a) Când formăm noţiunile noastre universale, „prin lucrurile 
particulare pe cari simțurile le reprezintă intelectului într'un mod 
trunchiat, confuz si fără ordine“. Această afirmare nu poate fi însă 
bine înțeleasă, decit dacă o punem în legătură cu prop. XXII, XXIII, 
XXIV, XXV, XXVI, XXVII, XXVIII, XXIX, din aceiași carte. 
Ele se rezumă în corolarul și scolia ultimei propoziţii care preci- 
zează că, întrucât spiritul omenesc percepe lucrurile după ordinea 

comună a naturei, iar ideile ce le putem avea despre lucruri nu se 
rapoartă decât la spiritul omenesc, așadar ele nefiind în Dumnezeu, 
care nu poate fi afectat decât de ideia acestor idei, — rezultă că ele 
sunt confuze. 

Scolia prop. XXIX arată apoi ce înseamnă perceperea obiec- 
telor în ordinea comună a naturei: adică: „ori de câte ori corpul 
este determinat exterior prin întâlnirea fortuită a lucrurilor, de a 
contempla un anume obiect şi nu ori decâte ori este determinat in- 
terior prin contemplarea mai multor lucruri împreună, de a înţelege 
diferențele, raporturile sau opoziţiile, ce le au între ele“. Numai în 
acest din urmă caz, spiritul contemplä lucrurile clar și distinct. 

b) Sau când formăm noțiunile priu funcțiunea memoriei noa- 
stre. De ex.: auzind sau citind un cuvänt „ne amintim de lucruri si 
ne formăm despre ele idei asemănătoare acelora pe cari le ima- 
ginăm 1). 


Noi putem avea însă noțiuni comune și idei adecuate despre 
proprietăţile lucrurilor. În acest caz cunoştinţa noastră este de genul 
al doilea. Spinoza o mai numește noţiune, concept. 

Dar şi aci noi nu putem înțelege această definiție, decât dacă 
punem formularea ei în legătură cu propoziţiile XXXVII, XXXVIII, 
LX din aceiaşi carte. Anume noi ştim că toate corpurile au între ele 
un raport, de pildă în sensul că sunt concepute sub un același atribut, 
fie atributul de întindere, — aşa că aceia ce e comun tuturor lucru- 
rilor nu constitue esența nici unui lucru particular, Dar ceace e co- 
mun tuturor lucrurilor, nu poate fi conceput decât în mod adecuat, 
fiindcă în felul acesta ideia ce o avem este adecuată în Dumnezeu, 
nu numai fiindcă acea idee se confundă cu însăși substanța lui (deci 
îi este adecuată). In plus, această idee mai este adecuată în Dumne- 
zeu, întrucât el constitue si spiritul omenesc si deci îi este adecuatä. 

In fine al treilea gen de cunoștință este numit de Spinoza 
„Știință intuitivă”. Această cunoştinţă „se întinde dela ideia ade- 
cuată a esenței formale a atributelor lui Dumnezeu, până la cu- 
noasterea adecuatä a esenței lucrurilor". 


1) Este deci greşită interpretarea lui V. Delbos din „Le Spinozisme“ 
(op. cit.), cât şi aceia a lui Apphun, din „Spinoza“, cum că în prezentarea celor 
genuri de cunoştinţă. In orice caz, — trebuie numai să observăm, că nu e vorba 
decăt de formarea noţiunilor universale, vagi, confuze, indistincte. 

Pentru a explica acest gen de cunoştinţă, nu ne mai putem 
referi la propositii anterioare, aşa cum am făcut pentru celelalte două 
genuri descrise până acum. Spinoza însuși ne dă exemplul necesa: 
pentru a putea prinde înțelesul afirmatiunei sale. lată acest exemplu: 
„fiind date trei numere, pentru a avea un a] patrulea, care să fie 
faţă de al treilea, aşa cum al doilea e față de cel dintâiu, negustorii 
nu ezită să adune al doilea număr cu al treilea și să împartă produsul 
prin întâiul, fiindcă ei nu au uitat de loc ce au învățat dela dascălii 
lor, fără nici o demonstrare totus, sau fiindcă au făcut adesea ace- 
astă expe:ienfä cu numerile cele mai simple, sau prin forţa demon- 
strației propoziției 19 din cartea Vll-a din elementele lui Euclid. 
Dar în numerile simple nu e nevoie de toate acestea. De pildă. 
fiind date numerile 1, 2, 3, toată lumea vede că al patrulea număr 
proporțional este şase şi aceasta cu atât mai clar cu cât văzând dintr'o 
primă ochire raportul dintre primul cu al doilea, găsim uşor pe al 
patzulea“, 

Din cele de mai sus rezultă ca o consecință logică pentru Spi- 
noza următoarele afirmaţii : 

Cunostinta de primul gen e cauza falsitäfei, pe când cunoştinţele 
de al doilea si al treilea gen sunt necesar adevărate (prop. LXI). 
Numai cunoştinţa de al doilea şi al treilea gen, nu cunoștința de 
primul gen, ne învaţă să distingem adevărul de eroare (prop. XLII), 
așa că acela care are o idee adevărată ştie că are o idee adecuatä 
şi nu se poate îndoi de adevărul lucrurilor (ideia adevărată fiind 
aceia adecuată în Dumnezeu). 


Spinoza revine abia în cartea a V-a din „Etica” asupra acestui 
al treilea gen de cunoștință şi anume în scolia prop. XXV si propo- 
zitiunile următoare, cât si in scolia prop. XXXVI din aceiași 
carte, ceiace pare a fi normal. Căci după ce au fost lămurite în căr- 
tile II, III, IV, nu numai origina si natura sufletului și pasiunilor, 
dar şi sclavia noastră ca fiinţe supuse afecţiunilor, puteau să urmeze 
lămuririle finale din cartea V-a, a „Eticei” asupra libertätei omenești 
şi liberărei noastre prin cunoașterea clară şi distincă a lucrurilor şi 
afecțiunilor. Fireşte, pentru a se putea afirma în cele din urmă, că 
numai acela care a dobândit o astfel de cunoaștere a esenței lucru- 
rilor si a lui Dumnezeu, il iubesce pe Damnezeu (prop. XVJ. 

Iubirea aceasta este supremul nostru bun, fiindcă ea nu este in- 
tinată nici de invidie, nici de gelozie, fiindcă e cea mai constantă şi se 

raportă la un lucru etern şi imuabil. De aceia ea „nu poate fi mur- 
dărită de nici un viciu pe care îl găsim în iubirea comună, ci dimpo- 
trivă ea poate deveni din ce în ce mai mare şi să ocupe cea mai mare 
parte a sufletului şi să-l afecteze in mod amplu". 


Reluând însă ideia cunoștinței de genul al treilea, Spinoza de- 
monstrează, — ceeace de altminteri pare atât de evident, că efortul cel 
mai mare și virtutea cea mai mare a sufletului este să înţeleagă lu- 
crurile în acest gen, deoarece cu cât cunoaștem mai bine esența lu- 
crurilor, cu atât mai mult îl cunoaştem pe Dumnezeu, „întrucât Dum- 
nezeu este cauza eficientă nu numai a existenţei lucrurilor, dar si a 
esenței lor“. Cea mai mare putere a sufletului e tocmai să cunoască în 
acest fel, aşa că acela care cunoaşte lucrurile în genul al treilea, 
ajunge la cea mai mare perfecţiune (prop. XXVII) şi este afectat de 
cea mai înaltă bucurie şi seninătate, 

Dar este dela sine înțeles că sufletul cunoaște lucrurile în acest 
al treilea gen, adică percepe esența lor, care este eternă, — întrucât 
este însuși el etern. In consecință, fiindcă este etern si cunoaște în acest 
al treilea gen, îl cunoaște si pe Dumnezeu. Astfel că putem con- 
chide: „Cu cât cineva este mai dotat cu acest al treilea gen de cuno- 
stintä, cu atât se cunoaşte pe el însuşi şi îl cunoaşte pe Dumnezeu 
mai bine, adică cu atât mai mult este perfect şi fericit, Această fe- 
ricire e însoţită însă de ideia că Dumnezeu este cauza ei. De aci pro- 
vine iubirea intelectuală către Dumnezeu, dar nu întrucât îl considerăm 
ca prezent, ci întrucât înțelegem că el este etern (prop. XXXII). 
Această iubire, care e tot una cu dragostea lui Dumnezeu către el 
însuşi, poate fi numită liniştea sufletului sau a inimei. Dar din toate 
acestea închee Spinoza: „noi vedem clar cum şi în ce fel sufletul nostru 
urmează natura divină după esenţa și existența sa, si depinde con- 
tinuu de Dumnezeu; ceiace am crezut că trebuie să observ aci pentru 
a dovedi, prin acest exemplu, cum cunoştinţa lucrurilor particulare pe 
care am numit-o intuitivă, sau de al treilea gen, este preferabilă şi 
supericară cunoștinței universale pe care am numit-o de al doilea 
gen“, 


% 
* + 


Deşi naturală, pare totuş foarte curioasă revenirea aceasta a 
lui Spinoza în cartea a V-a a „Eticei“ asupra cunoștinței noastre 
de genul al treilea. 

Spinoza o lămurise din punctul de vedere epistemologic com- 
plect în cartea a H-a, unde vorbise pe larg de natura şi origina sufle- 
tului nostru. Dece dar acestă revenire? 

Imnul pe care Spinoza îl ridică jui Dumnezeu în ultimele pro- 
poziţii ale „Eticei“, poate singur să explice această accentuare ultimă 
asupra cunoștinței noastre intuitive, cum o mai numeşte el, 

Până să ajungem la această slăvire a unui Dumnezeu către care 
ne îndreptăm neprecupetit dragostea, si care de altfel coincide cu însăși 
dragostea sa către el însuşi, trecem oarecum prin etapele cunoasterei. 
Căci dela început, raţiunea nu a putut avea din cauza condiţiilor ex- 
terne de existenţă ale fiinţei noastre, cunostinfi clare şi distincte, ade- 
cuate despre lucruri. Însăși funcțiunea imaginaţiei ne împiedecă să 
avem o astfel de cunoştinţă, Chiar naţiunile universale nu erau în 
măsură să ne dea la rândul lor o cunoştinţă de acest fel. Eram impie- 
decati la tot pasul să ajungem la o cunoștință directă, imediată, nemij- 
locită a esenței unui lucru. Însăși pasiunile gi afecțiunile constituiau 
o piedecă pentru o astfel de cunoaștere. Ele ne îndreptau atenţia spre 
aparența si inselätoria lucrurilor şi din această cauză nu puteam ve- 
dea adevărul. Trebuia de aceia să le refulăm în adâncul conştiinţei 
noastre, prin o cunoaștere cât mai adecuată, pentru ca în felul acesta 
să ne liberäm de confuziile în care cădeam din cauza jocului tuturor 
pasiunilor noastre, Această liberare coincide cu cunoașterea ade- 
cuată despre lucruri și ne dä bucuria si fericirea. Dar aceste senti- 
mente, întrucât sufletul nostru s'a purificat de servitutea pasiunilor 
şi tocmai fiindcă sunt legate de cunoştinţa noastră adecuatä, ne duc 
la dragostea intelectuală către Dumnezeu. Spinoza precizează însă, 
că numai întrucât privim cunoașterea sub aspectul eternitätei sufle- 
tului, care este însăși parte din eternitatea lui Dumnezeu. Atunci 
numai, avem viziunea unei legături directe între noi care am ajuns 
la cunoaşterea clară si distinctă a lucrurilor si esența existenţei eterne 
a lui Dumnezeu. Atunci numai, sufletul nostru în cunoaşterea acea- 
sta imediată, intuitivă, îl contemplă pe Dumnezeu. Spinoza trebuia 
aşadar să revină aci asupra cunoștinței noastre de genul al treilea. 
deşi problema păruse închisă odată cu formulările din scolia propo- 
zitiei XL, din cartea a H-a a „Eticei“. 


In plus, Spinoza a trebuit să reia chestiunea şi pentru motivul 
că pilda lui despre cunoştinţa de genul al treilea, aşa cum o dase 

in aceastä scolie, nu epuiza in definitiv problema. De ex. se refera 
mai mult la o cunostintä imediatä, asa cum o putem dobändi din ob- 
servarea raporturilor matematice dintre lucruri. Şi aceasta era prea 
puţin. 
Trebuia să ne mai dea pilda cunoștinței imediate a supremei 
noastre cunoaşteri despre Dumnezeu. Altminteri „Etica“ nu-și avea 
raţiunea de a fi. Şi la aceasta am ajuns în cartea V-a a „Eticei”. Ea 
ne dovedește posibilitatea mintei noastre de a cunoaşte lucrurile din- 
colo de existenţa lor actuală, considerate în anume relatiuni de timp 
si de loc, ci în esenţa lor, deoarece concepem că sunt conținute in 
Dumnezeu şi urmează necesitatea naturei divine (prop. XXIX) +). 

Nu numai atât. Peste aceste adevăruri, ea ne mai dovedeşte si 
posibilitatea pentru mintea sau sufletul nostru de a avea comprehen- 
siunea imediată a însăși existenței lui Dumnezeu. Aceasta rezultă 
atât din formularea propoziției XXXI cât si din precizarea ce o dä 
apoi propoziției XXXVI. 

lată textul primei propoziţii: „al treilea gen de cunoștință de- 
pinde de suflet ca de cauza sa formală, întrucât sufletul însuşi este 
etern“. lar demonstrarea ei este următoarea; Sufletul concepe ceva 
ca etern numai întrucât este şi el etern; întrucât însă el este etern, 
are cunoștință despre Dumnezeu; această cunoaştere este necesar ade- 
cuată, Deci „întrucât sufletul cunoaşte pe Dumnezeu, este propriu să 
cunoască toate lucrurile care pot să rezulte din această cunoaştere dată 
a lui Dumnezeu, adică să cunoască lucrurile în al treilea gen de cu- 
noştință''. Aşa că sufletul care este etern, este cauza formală a ace. 
stui al treilea gen de cunoştinţă, Ceiace ne dă fericirea şi ajungem 
să-l iubim intelectual pe Dumnezeu, fiindcă înţelegem că el este etern, 
cum am văzut, 

Textul propoziției XXXVI este acesta: „iubirea intelectuală a 
sufletului către Dumnezeu, este iubirea însăşi a lui Dumnezeu, cu 
care Dumnezeu se iubește pe el însuşi, nu întrucât el este infinit, dar 
întrucât el poate fi explicat prin esența sufletului omenesc, considerat 
sub forma eternitätei; așadar iubirea intelectuală a sufletului către 
Dumnezeu este parte din iubirea infinită cu care Dumnezeu se iu- 


1) Quicquid mens sub specie aeternitatis intelligit, id ex eo non intelligit, 
quod corporis praesentem actualem existentiam concipit ; sed ex eo, quod cor- 
poris essentiam concipit sub specie aeternitatis. 

beste pe el însuşi“. Spinoza face demonstrarea acestei propoziţii ra- 
portându-se în primul rând la propoziţia IIl-a din partea a Ill-a a 
„Eticei”, care dovedeşte că acţiunile sufletului provin numai din idei 
adecuate, iar suferinţele lui, provin din idei inadecuate, Ideile ade- 
cuate sunt însoţite însă de plăcere. In cunoştinţa de genul al treilea, 
plăcerea este însoțită de ideia de Dumnezeu ca fiind cauza ei. Așa că 
„iubirea aceasta este o acţiune prin care sufletul se contemplă pe el 
insusi, însoțită de ideia că Dumnezeu este cauza ei, adică o acţiune 
prin care Dumnezeu, întrucât poate să fie explicat prin suflet, se 
contemplă pe el însuşi, cu ideia de sine însuși“. 

Aceasta este posibil însă şi poate să fie înţeles numai dacă 
avem în vedere că „spiritul omenesc este o parte din intelectul infinit 
al lui Dumnezeu“; ceiace ne duce la încheierea că oridecâteori spu- 
nem că „spiritul omenesc percepe un lucru sau altul, trebuie să intele- 
gem că Dumnezeu are o anume idee sau alta, nu fiindcă el este infinit, 
dar fiindcă el este exprimat prin natura spiritului omenesc sau întrucât 
el constitue esența spiritului omenesc“ (prop. XII, si corolar, partea 
Il-a). Fireşte, dacă avem în vedere si demonstrarea din prop. XXXV, 
din cartea V-a şi anume: „Dumnezeu fiind infinit, el se bucură de o 
iubire infinită, însoţită de ideia că el este cauza acestei iubiri”. Ea este 
insă o iubire intelectuală, aşa că acum abia putem încheia că iubirea 
noastră intelectuală către Dumnezeu este o parte din iubirea infinită 
a lui Dumnezeu către el însuși, aşadar nu toată iubirea lui Dumnezeu 
către el însuşi. 

Pentru a ajunge însă aci, la cunoașterea însăşi a iubirei lui 
Dumnezeu către el însuși, care rezultă din o cunoaștere adecuată a 
esenței lui (prin cunoașterea anticipată a esenței eterne a sufletului 
nostru, participând din însăşi eternitatea lui Dumnezeu), era necesar 
să avem o cunoaştere intuitivă, directă, o viziune a unei întregi serii de 
esențe, cari fiecare comportă pentru sine, o cunoaștere imediată, pentru 
a avea apoi sinteza finală a însăși cunoașterei supremei sträduinti 
a sufletului: cunoasterea-contemplare a lui Dumnezeu. 


Să notăm însă imediat că această cunoaștere este intelectuală. 
Ea rezultă din cunoştinţa de genul al treilea care este intuitivă, adică 
directă, imediată. așa cum intuitivă este pentru noi orice înțelegere ne- 
mijlocită a unui lucru oarecare. În cunoașterea lui Dumnezeu însă, 
numai rezultatul final se aseamănă cu o percepere: intuitivă. Acest re- 

zultat e mai mult o viziune raţională, fulgerătoare, cuprinzând în ea 
însăşi sinteza finală a unor lungi elaborări mintale anterioare. E punc- 
tul terminal al unor sfortäri uriașe făcute de rațiunea noastră, de a 
se libera de ideile ei inadecuate si de pasiunile şi afecțiunile ce produc 
şi ele la rândul lor astfel de idei. E însuşi mersul ascendent al sufle- 
tului omenesc ce se liberează de servitutea tuturor antinomiilor şi 
paralogiemelor, pentru a ajunge în cele din urmă la contemplarea 
intelectuală a lui Dumnezeu, suprema beatitudine a acestui suflet; 
fiindcă ea nu e numai iubirea lui către Dumnezeu, dar e însăși iubirea 
lui Dumnezeu către el însuși. Insfärsit, cunoaşterea noastră intuitivă 
e însăşi clipa când sufletul nostru ia contact si se confundă cu însăși 
existența lui Dumnezeu. In clipa aceia însă, sufletul nostru știe că 
nu-i putem da lui Dumnezeu nici o determinare. Avem numai 
ideia lui. 


In felul acesta cunoaşterea intuitivă a lui Spinoza, se apropie 
oarecum de metoda de cunoaștere fenomenologică a lui Husserl sau 
invers — metoda fenomenologică se apropie de cunoașterea intuitivă 
descrisă de Spinoza. Căci şi pentru filosofia fenomenologicä, cunoa- 
şterea ajunge în cele din urmă la intuiţie (considerată ca Wesen- 
schau), după o lungă şi prealabilă descriere a obiectului paricular sau, 
a fenomenului cunoscut. Numai așa isbuteşte ea să vadă „specificul“ 
lor, sau să perceapă însăşi esenţa lor (Wesenheit). Această metodă 
intelectuală a dat rezultate însemnate în toate domeniile valorilor su- 
fletesti: în psihologie, logică, etică si estetică. In domeniul religiei, al 
filosofiei religiei, nu s'a încumetat însă nimeni să încerce să cunoască 
„specificul divin”, deși am putea spune că si în cadrul acestor preo- 
cupări s'au făcut încercări de a se lămuri fenomenologic, obiectul, 
metoda si istoria filosofiei religiei, de către G. Wobermin?), iar 
teologul Rudolf Otto 2) a făcut chiar încercarea de a lămuri în toate 
fatetele posibile, atitudinea de „sfinţenie“ a noastră în fața divinului, 
Dar de aci și până la cunoașterea lui Dumnezeu şi explicarea lui, 
e o distanță. 

A încercat să o pracurgă doar un singur om cu numele de Ba- 
ruch Spinoza, înainte încă de a se fi putut vorbi în filosofia ome- 


1) G. Wfobermin: Religionsphilosophie (Pan Verlag, Berlin). 
2) R. Otto: Das Heilige, (ed. Leopod Klotz, Gotha, 1927). 

nească de vre-o metodă fenomenologică. Ce altceva decât un drum 
lung către Dumnezeu, asemănător descrierilor fenomenologice minu- 
tioase ale stărilor noastre sufleteşti de pildă, sunt cărţile II, IH, IV 
şi V din „Etica“? Jar iubirea intelectuală către obiectul gândit (căci 
despre Dumnezeu putem avea numai ideia existenței lui, spunea Spi- 
noza, dar nu şi reprezentarea lui concretă), — nu este tot una cu sen- 
timentul pur, aproape estetic, pe care îl avem ori de câte ori descriem 
după metoda fenomenologică, fenomenele, si ajungem să vedem in 
adâncul lor, adică în esența însăşi a lucrurilor? 


Este adevărat că şi Bergson recunoaște necesitatea unei pregă- 
tiri în curcasterea obiectelor pe cari le studiem, anterioară intuitiei 
lor, deși aceasta nu rezultă cu claritate din următoarea definiţie lapi- 
dară : „numim intuiţie ace! fel de simpatie intelectuală, prin care ne 
transpunem înăuntrul unui obiect pentru a coincide cu ceeace el are 
unic şi în consecință inexprimabil“ 1). Deaceia dacă am voi să facem 
aci carecari apropieri între Spinoza şi Bergson, ele s'ar referi mai 
curând asupra întrebării dacă Bergson vorbind despre intuiție ca de 
o simpatie intelectuală, a introdus în sistemul său, ideia iubirei inte- 
lectuale din filosofia lui Spinoza. Pentru cadrul problemei intuitiei în 
filosofia lui Spinoza, este însă suficient numai de a arăta fără alte 
analize dialectice posibile, că apropierea poate fi de ordin formal. 


Mistica 


Problema misticismului în filosofia lui Spinoza se pune abia 
acum 2), 

Forma geometrică in care e scrisă metafizica lui Spinoza, 
poate naşte impresia că o astfel de problemă nici nu ar fi posibilă 
aci, Aceasta e însă numai o aparenţă, care e desigur înșelătoare. Din 


1) Bergson: Introduction â la mâthaphysique, în „Revue de methaphysique 
et de morale“, Ianuarie 1€03. Din paginile „Evolutiei creatoare“ aceasta rezultă cu 
mai multă claritate. Vezi si A. Lalande: Vocabulaire de la philosophie, pag. 
190 şi urm. vol. I (ed. F. Alcan, 1928). 

2) Vezi şi studiile lui Fr. Mauthner: Spinoza, Ein Umriss seines Lebens 
und Wirkens (ed. Carl Reissner, Dresden, 1922) si A. Tumarkin: Spinoza (ed, 
Quelle & Mayer Leipzig, 1908). Deasemeni şi studiul lui Karl Joel: Din Wand- 
lungen der Weltanschauung. Bd. I. pag. 496 (ed. J. B. Mohr. Tübingen, 1928). 

aemonstraţiile spinoziene reese dimpotrivă căldura convingerei despre 
existenţa lui Dumnezeu. Această convingere colorează mistic întreaga 
„Etică. La sfârşitul ei, convingerea izbucnește aproape nestăpânit 
întrun imn al dragostei către unitatea lucrurilor, către Dumnezeu, 
Pare de aceia neindoios că „amor Dei intellectualis“, supremul ade- 
văr despre care ne vorbește Spinoza, nu este rezultatul etic !3 care 
vre-un raitonament geometric l-a putut face să ajungă, ci din contră e 
punctul dela care pornește (din nevoia acestei iubiri divine de a se 
afirma şi mărturisi fiecăruia dintre noi), — ori ce demonstrare gco- 
metrică a existenței. Amor Dei intellectualis poate fi privit ca un re- 
zultat din punct de vedere al cunoasterei cum am arătat, — der con- 
siderând lucrurile sub prizma lor etică, el confirmă mai curând ade- 
vărul lui Pascal, în privința căutărei lui Dumnezeu: „nu m’ai fi căutat, 
dacă nu m'ai fi găsit". Amor Dei intellectualis este așadar punctul 
de pornire care dă un caracter mistic întregei etici spinoziene. Nu ne- 
cesitatea vre-unei demonstraţii geometrice deductive, îl face pe Spi- 
noza să consacre începutul „Eticei“ dovedirei existenţei lui Dumnezeu. 
Aceasta se putea face şi altfel. De pildă, urmându-se calea din micul 
tratat: „Asupra lui Dumnezeu, asupra omului si fericirei acestuia”, 
Fiind însă imbibat de adevărul amintit al lui Pascal, — Spinoza nu 
putea să înceapă „Etica“ sa, decât demonstrând existenţa lui Dum- 
nezeu. Conceptul lui „amor Dei intellectualis“ în filosofia spinoziană 
şi imnul pe care Spinoza il ridică libertätei divine şi omeneşti, räs- 
toarnă astfel credința unora dintre filosofi, în lipsa de misticisnı în 
filosofia lui Spinoza. 


Intânim misticism de altfel în toată desfășurarea aproape epică a 
tuturor cărților din „Etica“. Poate nu atât în axiome cari par rigide, 
dar în corolarii (mai puţin), în scolii (mai mult), în introduceri (vezi 
carea [l-a si a IV-a) şi în apendice (vezi partea I-a), unde adesea 
Spinoza părăseşte atitudinea de a demonstra pe Dumnezeu more geo- 
metrico si dă curs liber cuvântului neincätusat în forma aspră, seacă 
aproape a axiomelor şi definiţiilor. 

Găsim acelaş misticism și în „micul tratat” al lui Spinoza: 
„Despre Dumnezeu, om si fericirea acestuia“. Deasemeni si in scri- 
sorile lui Spinoza. 

Aşa, afirmarea din „Etica“: nam intellectus et voluntas qui Dei 
essentiam constituerent, a nostro intellectu et voluntate toto coelo 
differre deberent, nec in ulla re, praeterquam in nomine, convenire 

possent ; non aliter scilicet, quam inter se conveniunt, canis signum 
coeleste, et canis animal latrans (partea i-a, prop .XVII) — nu este 
rezultatul unei demonstrații rigide geometrice +). 

Nici afirmarea: mentis amor intellectualis erga Deum est ipse 
Dei amor, quo Deus se ipsum amat, non quatenus infinitus est, sed 
quatenus per essentiam humanae mentis sub specie aeternitatis con- 
sideratum explicari potest, hoc est, mentis erga Deum amor intellec- 
tualis pars est infiniti amoris, quo Deus se ipsum amat (partea V-a, 
propozitiunea XXXVI) 2). 

Nici propoziţia: Beatitudo non est virtutis praemium, sed ipsa 
virtus; nec eadem gaudemus, quia libidenes coörcemus, sed contra 
quia eadem gaudemus, idea libidenes coërcere possumus (partea V-a, 
propoziția XLII) 3). 

Nici această afirmație din „Tratatul politic“: Ostendimus pra- 
eterea, rationem multum quidem posse affectus coërcere et mode- 
rari; sed simu] vidimus viam, quam ipsa ratio docet, perarduam esse, 
ita ut, qui sibi persuadent posse multitudinem vel qui publicis ne- 
gotiis distrahuntur, induci, ut ex solo rationis praescripto vivant, sae- 
culum poëtarum aureum seu fabulam somnient (cap. 11.) +). 

In sfârşit, dece „Etica“ demonstrată geometric, se termină (vo- 
luntar), tocmai cu ideia atât de turburător afirmată asupra frumusetei 
activitätei omeneşti, ce se strädueste să cunoască adevărul? „Omnia 
praeclara tam difficilia, quam rara sunt“. Nu desigur din lipsă de 
misticism în filosofia lui Spinoza. 


— 


1) Inteligența si voința care ar constitui esenţa lui Dumnezeu, ar diferi 
tot atât de inteligenţa şi voinţa noastră, şi nu sar asemăna decât la nume, în- 
tocmai cum constelația numită a câinelui, nu se aseamănă decât la nume cu 
animalul pe care îl numim astfel, 

2) Iubirea intelectuală către Dumnezeu e însăşi iubirea lui Dumnezeu, cu 
care Dumnezeu se iubeşte pe el însuşi, dar întrucât poate fi explicat prin esenţa 
sufletului omenesc, considerat sub forma eternității; adică iubirea intelectuală 
către Dumnezeu, e o parte din iubirea infinită cu care Dumnezeu se iubeşte pe el 
însuşi. 

3) Fericirea nu este preţul virtuţii, ci virtutea însăşi; şi noi nu ne 
bucurăm de fericire pentrucă ne înfrânăm pasiunile, dar ne înfrânăm pasiunile, 
fiindcă ne bucurăm de fericire. 

4) Am arătat că rațiunea are multă putere de a înfrâna şi modera afec- 
tele; dar am şi văzut că drumul pe care ni-l arată raţiunea este foarte greu, 
aşa că aceia cari sunt de părere că mulţimea sau conducătorii politici pot trăi o 
viaţă raţională, au visat secolul de aur al poeţilor sau fabula despre acest secol. 

Intrebarea turburätoare ce se pune pentru noi, nu este asadar 
atât cea privitoare la existența unui misticism în filosofia lui Spinoza, 
ci numai dacă acel amor dei intellectualis, de care este impregnată 
intreaga „Eticä”, şi care coincide cu o cunoaştere, nu este în acelaş 
timp si un afect, pe care îl trăim în clipa când isbutim să avem idei 
adecuate despre lucruri, sau să percepem intelectual ideia însăși a lui 
Dumnezeu. 


Cunoaşterea aceasta mistică pune în mișcare întreaga ființă a 
aceluia care a dobândit-o, iar sufletul lui în clipa dobândirei ei, tră- 
este fericirea şi sfintenia misticilor, când li se revelează Dumnezeu. 
Deaceia putem încheia: amor dei intellectualis nu este numai o cunoa- 
ştere, dar si un afect divin, cum îi spune Max Scheler:). In fond 
însă, atât cunoașterea cât si afectul, se suprapun. De altminteri în filo- 
sofia lui Spinoza, si în cadrul ei, nici nu putem gândi altfel. Aci afec- 
tele sunt totdeauna legate de cunoaștere. Ele rezultă dintr'o cunoa- 
ştere neadecuatä. lar cunoașterea neadecuată determină în sufletul 
nostru prezența unor afecte, a căror gradatie merge până la grație si 
iubirea divină. lar aceasta, e suprema cunoaştere. Cum am arătat 2). 

Amor dei inteliectualis e prin urmare o unitate de cunoaştere 
şi afect, pe care numai analiza mintei noastre raţională și dialectică o 
poate despărţi. 


1) Max Scheler: Die Stellung des Menschen im Kosmos, pag. 100, (ed. 
1928). ` 
2) Pare că în afirmarea acestui amor dei intellectualis, Spinoza a suferit 
influența pe care a exercitat-o asupra sa un neoplatonician evreu din timpul Re- 
naşterii, Juda Aberbanel, cunoscut sub numele de Leone Ebreo şi care a publicat 
în 1535 „Dialoghi di Amore". In biblioteca lui Spinoza s'a găsit o traducere spa- 
` hiólă a acestei opere (Freudenthal). Printre autorii mai noui însă, cari sau ocu- 
pat de Spinoza, influența lui Leone Ebreo a fost relevată mai ales de Paul-Louis 
Couchoud (Benoît de Spinoza, pag. 8—9 si 46—47, ed. Alcan, 1924) şi de Ed- 
mondo Solmi în studiul său: Benedetto Spinoza et Leone Ebreo (Modena, Vin- 
cenzi, 1903), iar Giovanni Gentile susține în studiul său, Leone Ebreo e Spinoza 
(Firenze), că Spinoza în Tratatul scurt a luat si conceptul şi termenul acelui 
amor. dei intellectualis dela Leone Ebreo. (Am fost făcut atent asupra acestei 
chestiuni si bibliografii, de către d. prof. P. P. Ixegulescu). 
Vezi si Ad. Dyroff: Zur Entstehungsgeschichte der Lehre Spinozas von 
Amor dei intellectualis, in „Archiv für Geschichte der Philosophie“, 1917, —- 


citat de L. Brehier, in „Histoire de la Philosophie”, pag. 199, vol. II (ed. Alcan, 
1929). 

Vorbindu-ne însă de acest amor dei intellectualis, Spinoza a 
realizat acel misticism care duce firește la panenteiesmul, despre care 
am vorbit. (Spinoza ne-ar mai fi dat pe de altă parte posibilitatea de a 
gândi că etica sa este o metafizică panenteistă, dacă observăm pro- 
poziția XXXVI din ultima carte a „Eticei“: „iubirea intelectuală a 
sufletului către Dumnezeu, este o parte din iubirea lui Dumnezeu 
către el însuşi. Așadar nu suntem totul prin această iubire, ci 
numai o parte a totului, ca orice mod al substanţei, considerat ca 
participând la eternitatea lui Dumnezeu. lubirea noastră este o parte 
din iubirea infinită a lui Dumnezeu către el însuşi). 

Aşacă, iubirea intelectuală către Dumnezeu este afirmarea 
raportului fiinţei noastre cu divinitatea eternă, pe care de altminteri îl 
caută orice sistem de filosofie a religiei („„Etica” este o astfel de filo- 
sofie), — si pe care îl realizează orice fel de mistică, nu numai cea 
spinoziană. „Terenul adevăratei mistici, ne spune Windelband, este 
nevoia abstractă ca în sträduinta noastră după o concepție morală 
religioasă să ajungem dincolo de orice ştiinţă, la o trăire interioară 
a raportului dintre suflet cu ultimele rădăcini ale lucrurilor“ 1). Q. e. d. 


+ 
“ * 


Intuitia 
Care este intuitia filosofiei spinoziene? 


1) Präludien, pag. 193 (ed. I. G. B. Mohr, 1929). 

A, Lalande dă următoarele lămuriri asupra cuvântului misticism : 

a) în înțeles propriu, credința în posibilitatea unei uniuni intime şi directe 
a spiritului omenesc cu principiul fundamental al existenţei, uniune care con- 
stitue în acelaş timp un mod de existenţă, si un mod de cunoaştere străină si 
superioară existenței şi cunoaşterei normale. | 

b) ansamblu de disposifiuni afective, intelectuale şi morale. cari se leagă 
de această credinţă. 

lar după E. Boutroux, se citează următoarele: „Fenomenul esențial al misti- 
cismului este ceiace se numeşte extaz, o stare în care orice comunicare cu lumea 
externă, este ruptă. Sufletul are sentimentul că comunică cun obiect intern, care 
este existența perfectă, infinită, Dumnezeu! Dar ne-am face despre misticism o 
idee incomplectă dacă l-am. concentra în întregime în acest fenomen, care este 
punctul lui culminant. Misticismul este esenţial o viaţă, o mişcare, o desvoltare 
de un caracter şi o direcţie determinate”. 

In fine, ni se arată că cuvântul îl avem dela Pseudo-Denis Areopagitul, 
care la întrebuințat in: Theologia mystica. (A. Lalande, op. cit. vol. I, pag. 
496—498}. 

Până acum nu am vorbit nimic despre aceasta. Am vorbit de 
cunoștința intuitivă și despre mistică, ceeace nu e tot una cu intuiţia 
filosofiei spinoziene, adică cu viziunea metafizică dela baza sistemului 
si care a determinat esafodarea lui. 

Problema pare a fi insurmontabilă. Dacă urmăm însă în această 
privință, sau ne referim numai, atât la metoda intuitiei bergsoniene, așa 
cum Bergson o explică în „l'intuition philosophique", — sau la me- 
toda fenomenologică a lui Husserl de pildă, dificultăţile pot fi in- 
lăturate. Aceasta înseamnă că dacă urmărim întreaga filosofie a lui 
Spinoza, în multiplele ei desfäsuräri şi fațete, şi treptat-treptat ni se 
luminează conexiunea naturală a ideilor ce ni se demonstrează, atunci 
isbutim să prindem esența ei, adevărul ei ultim, punctul luminos care 
își trimete razele sale nemuritoare în toate elementele sistemului. Dar 
să nu uităm că în chiar ipoteza probabilă că isbutim să săvârşim a- 
ceastă ispravă, încă alterăm viziunea noastră, atunci când voim s'o 
exprimăm prin cuvinte. Adesea însă, nici nu prindem această viziune, 
Atunci, intuiţia este „o oarecare imagină intermediară între sim- 
plitatea intuifiei concrete si complexitatea abstractiunilor care o 
traduc, imagine fugitivă şi evanuisantă, care turbură neobservată 
poate, spiritul filosofului, care-l urmăreşte ca o umbră dealungul dru- 
murilor si întorsăturilor gândirei sale, si care dacă nu e intuiţia 
însăși, se apropie mai mult de ea decât expresia conceptuală, necesar 
simbolică la care intuiţia trebuie să recurgă pentru a da explicaţii 1). 

N'am avea aşadar întotdeauna însăși intuiţia obiectului, ci echi- 
valentul ei, umbra ei. Dar chiar pentru a ajunge la acest echivalent, 
pare să nu fie deajuns de a urma numai metoda filosofiei bergsoniene, 
adică să ne confundăm prin simpatie intelectuală cu sistemul a cărui 
intuiţie urmărim să-o prindem, sau să urmăm metoda analitică des- 
criptivă a fenomenologiei, pentru a ajunge dela viziunea lucrului 
(Wesenschau) la esența lui particulară (Wesenheit). Mai e necesar 
să facem purificarea sistemului de toate influențele culturale, sociale, 
științifice, ete., pe care sistemul, — ca orice filosofie de altfel, le su- 
portă. Este imposibil ca o gândire filosofică formulată în sistem, să 
fie absolut nouă, adică să fie fără nici o legătură cu sistemele meta- 
fizice anterioare, sau cu știința din timpul în care acest sistem apare. 

Gândirea filosofică nouă își formează o armătură solidă din 


1) Bergson: L’intuition philosophique. 

toate aceste rezultate ale culturei. Dar din această cauză, suntem 
impiedecati să găsim ideia fundamentală a operei filosofice. Fiind- 
că suntem mai curerd înclinați să o localizăm în ştiinţa din 
epoca în care ea apare, și să o punem în legătură cu concepţiile fi- 
losofice concomitente sau dinaintea apariției ei, Nu putem înțelege 
ceva nou, — spune Bergson:) — decât dacă îl punem în legătură 
cu ceva vechi. Prin aceasta nu vedem decât partea exterioară a con- 
structiei filosofice, adică mozaicul adevărurilor vechi şi suntem de- 
parte de a găsi adevărul ei fundamental. Epurând însă sistemul de 
tot acest balast, isbutim să avem intuiţia sistemului, sau fie şi numai 
„umbra“ ei. 


Consideraţiile de mai sus ale lui Bergson, explică cu prisosinfä 
dece filosofia lui Spinoza n'a fost înţeleasă adesea. Dece comentatorii 
acestei filosofii, voind să o explice prin cercetarea tuturor conditiunilor 
istorice cari au determinat apariţia ei”), sau a izvoarelor din care 
această filozofie s'a inspirat, — au dat proporții unor chestiuni de 
amănunt şi au pierdut în felul acesta, orice posibilitate de a o cunoaşte 
în conţinutul ei, în esenţa ei adică. 

Insuși filosoful Brunschvicg 2), un adânc cunoscător al filoso- 
fiei lui Spinoza, face această greșeală. Intrând în amănunte multiple 
asupra raporturilor dintre filosofia lui Spinoza şi contemporanii săi, 
şi anume: Descartes, Pascal, Malebranche, Leibniz, — el complică 
problema şi ne îndepărtează dela orice posibilitate de a considera 
această filosofie în însuşi conţinutul ei de idei. 

La acelaș rezultat au ajuns fără să voiască şi aceia cari cred 
că fondul filosofiei spinoziene poate fi găsit de noi, dacă am pune 
această filosofie în legătură cu filosofia kabbalistă judaică sau cu cea 
stoică din epoca Renaşterii +), sau cu filosofiile lui Aristot, Bacon, 
Maimonide, Ibn-Esra, etc. 


1) Op. cit., pag. 15. 


2) Freudenthal, op. cit. cap.: Die hystorischen Bedingungen des Systems: 
die deutsche Mystik als Mittler pag. 81—82. 


3) Spinoza et ses contemporaines, ed. F. Alcan. 


4) Găsim o expunere a acestei filosofii, dar fireşte independent de fi- 


losofia lui Spinoza, în lucrarea d-lui P. P. Negulescu: Filosofia Renaşterii, 
vol. II, (ed. tip. C. Göbl, 1914). 

Höffding 1) scrie în această privință aşa: „cercetătorii filosofiei 
lui Spinoza au pus accentul mai ales în timpurile din urmă, pe faptul 
că au găsit precursori istorici ai gândirii lui Spinoza. Eruditiei care 
s'a desfășurat aci, nu i se poate spune decât că a ajuns numai la 
simple posibilităţi. Primii biografi ai lui Spinoza (Lucas, Colerus) se 
referă la Descartes. Cercetătorii moderni au căutat legătura lui Spi- 
noza cu teclegia judaică a evului mediu (Joel), cu neoscolastica 
(Freudenthal), cu Giordano Bruno (Sigwart, Avenarius), cu mişcă- 
rile liberale ale vietei spirituale olandeze (Meinsma), cu teologii an- 
tici în special (Dunin-Borkowsky, în „Der junge Spinoza“, pag. 
351—485). 

lar Karl Joel?) arată că Spinoza purcede (cum menţiona 
şi Höffding mai sus) dela scolastica judaică, dela psihologia stoică 
„ale cărei urme au fost urmărite de Dilthey, dela iubirea cosmică a 
lui Bruno, la care s'a referit Sigwart, şi mai ales dela Renaștere 
“(Hochrenaissance), desigur cea mai nouă, care sa înglobat in im- 
pulsul către unitatea universală, când s'a îndreptat spre baroc. Dar 
încă din sec. 17 îi vorbește lui Spinoza (cel puţin după paralelele pri- 

„_mului său tratat, cum a arătat Cassirer) un Campanela, în care abia 
cu drept cuvânt se orientează intuitiv filosofia naturei către unitatea, 
puterea şi necesitatea lui Dumnezeu. Mai departe îi vorbeste lui 
Spinoza secolul său prin scolastica protestantă a unui Heereboord și 
Burgersdijk (după cum arată Freudenthal), prin Bacon si si mai pu- 
ternic prin Hobbes (cum au arătat Gebhardt, Tönnies si alții) si cei 
mai puternic, fără îndoială prin Descartes, chiar dacă Spinoza nu a 
apărut, cum pare după Kuno Fischer, ca un continuator și un între- 
gitor al lui”. 

Dar, pentru a complecta cele de mai sus, „oricât ar putea să 
fie luată în seamă influența pe care filosofia lui Descartes a avut-o 
asupra creării sistemului spinozian, spune Freudenthal 2), totus ideile 
principale ale spinozismului despre imanenta lui Dumnezeu în lume 
şi odihnirea lucrurilor în Dumnezeu, despre identitatea gândirii și exis- 
tentei care leagă toate fenomenele, nu pot fi deduse dintro filoso- 
fie care vorbeşte în modul cel mai hotărît despre teism si despre un 
creator personal al lumei, despre un creator liber al tuturor fäpturilor 
şi care pe deasupra admite dualismul cel mai hotărît dintre gândire 


1) Spinozas Ethica, pag. 3 (ed. Carl Winter, Heidelberg, 1924). 
2) Op. cit. pag. 492—493, 
3) Op. cit, pag. 80—83. 

si întindere şi care admite ideia libertății de voinţă si de realizare a 
scopurilor divine pretutindeni în natură, În timp ce Spinoza se referă 
cu privire la învățătura lui despre imanenta lui Dumnezeu si despre 
identitatea dintre gândire şi existenţă la antiqui Hebraei, nu numai 
la Descartes și conceptul său de substanță, el arată unde trebuie să 
fie căutat sämburele, din care s'a născut printr'o stringentă desvoltare, 
spinozismul. Bazele spinozismului se găsesc în neoplatonism, în învă- 
țătura despre unitatea în care se resorb toate lucrurile finite 
şi limitate, în unitatea substanţei, în învățătura despre identitatea exi- 
stentialä dintre gândire si existență, despre isvorirea necesară a ori- 
cărui lucru din Dumnezeu, despre unirea sufletului cu Dumnezeu 
considerat ca fericirea cea mai înaltă, Spinoza nu l-a cunoscut nici pe 
Philon din Alexandria, nici pe Plotin, nici pe Proclus. Deci nu din 
isvoare greceşti şi-a putut scoate Spinoza panteismul său. Paralelele 
nu dovedesc așadar nimic, dacă nu există nici o legătură între Spi- 
noza şi neoplatonicenii vechi. Dar neoplatonismul este una din miş- 
cărilele cele mai fecunde ale filosofiei. Un val de misticism tainic a 
isbucnit din neoplatonism şi a curs în toate timpurile de mai târziu, 
până la formațiunile filozofice mai noui şi care, devenind când mai 
îngust când mai larg, când acoperit aproape de un strat mai puternic 
de idei proaspete, totuș n'a fost niciodată cu desăvârșire învins şi a 
isbucnit din nou puternic în vremurile de mari prefaceri”. 

„Creștinismul devine o şcoală a misticismului neoplatonician, 
încă din sec. V şi VI prin scrierile lui Pseudo-Dionysios și ale lui 
Maximus Confessor. Din scrierile acestea scot cu putere nouă sub- 
tilul Iohannes Scotus Erigena, care strălucește ca o stea singuratecă 
în noaptea sec. IX, cât si în vremurile turburi ale sec. XII si XIV, 
mistica germană a lui Meister Eckart, Tauler, Sufo, vechile idei nes- 
platonicene. Şi aci divinitatea este desbräcatä de toate însușirile ei, 
spre a deveni o existenţă infinită, apropiată de substanța lui Spinoza, 
care are tot atât de mult nevoie de existența făpturilor, întocmai cum 
acestea nu pot renunţa la existenţa ei. Divinitatea fără lume e un 
nimic in întunecimea ascunsă". 

„Dumnezeu este existența tuturor lucrurilor, de aceia sunt toate 
lucrurile în Dumnezeu; orice desăvârşire, orice existență a lucruri- 
lor este Dumnezeu însuși. Dacă lucrurile nu sunt oarecum însuși 
Dumnezeu, atunci ele nu sunt nimic, sunt o simplă aparență. Prezenţa 
totală a divinității este dată în sufletul omului; ea este scânteia lui 

Dumnezeu în om. De aceia Maister Eckardt stabileşte: ochiul cu 
care eu îl văd pe Dumnezue, este acelaș cu care Dumnezeu mă vede; 
dacă eu n'aş fi, n'ar fi nici Dumnezeu. Este misiunea omului de a 
deveni conştient de această unitate cu Dumnezeu. Acolo unde cons- 
tiința acestei unități a devenit vie prin o privire necondiționată a lui 
Dumnezeu, acolo a încetat orice iubire a omului către el însuşi şi el 
este preocupat numai de iubirea lui către Dumnezeu; el nu cunoaşte și 
nu-l dorește decât pe Dumnezeu, care e tot una cu ceeace e bun. 
In această iubire către Dumnezeu, omul poartă fericirea lui în el 
însuși, care nu e ameninţată de nici un păcat si care în cea mai inaltä 
treaptă a ei, a desfiinţat complect orice deosebire între om şi Dum- 
nezeu, omul devine Dumnezeu. Aceleași idei le găsim în aceiaș vreme 
în Olanda la lohann Rujsbroeck, mai târziu în Germania la Va- 
lentin Weigel, Iacob Böhme și Angelus Silesius“. 

„Spiritul acestei mistici s'a revelat, este drept învăluit şi trans- 
format şi chiar purificat în parte, în şcoala lui Aristoteles şi al ştiinţelor 
naturei, cât si în sistemele filosofice ale Renașterii, — așa în operile 
acelui om extraordinar care prin învățătura rotatiunei axei a fost 
precursorul lui Copernicus, Nicolaus de Cues, şi mai departe, la Ber- 
nardino Telesio, Tomaso Campanella si în sfârșit, la cel mai de seamă 
dintre toţi, la Giordano Bruno“, 

Şi mai departe!) Freudenthal, adaugă: „Ar fi fals să se de- 
ducă coloratura naturalistă a panteismului spinozian, numai din 
folosirea lui Descartes sau dintr'o singură lucrare filosofică sau ştiin- 
tificä. Spinoza n'a avut nevoie pentru aceasta să-l studieze nici pe 
Campanella, nici pe Bruno, nici pe Bacon, Galileu, nici pe Descartes, 
deoarece timpul său este stăpânit de acest interes pentru natură și 
care se valorifică cu atât mai mult, cu cât fusese înăbușit în evul 
mediu. In timpul Renașterii omenirea luase iaräs în stăpânire pă- 
mântul și natura în care a trăit ca un străin atâta vreme. Copernicus 
a rupt zägazurile pe care rău înțelesul Aristoteles le-a pus în jurul 
lumei; pământul nu mai e punctul central al universului, ci dimpotrivă 
un atom pieritor în cosmosul infinit; sfera cerului, limitată, devine 
spaţiul nelimitat, infinit al lumei. Ideia infinitului cuprinsese toate 
spiritele. Gândirea urei raturi infinite, atotcuprinzătoare, atotpu- 
ternice, divine, — se împreună puternic cu gândirea unei divinități 


1) Pag. 92—93. 

infirite, atctcuprinzătcare. Cât de adânc intrase ideia naturei 
divine în toate spiritele, ne-o arată religiosul Kepler care a fost nu 
numai cel mai mare astrorom al timpului său, dar şi un mare gân- 
ditor filosofic si care a scris prietenului său Fabricius: „Pentru tine 
Dumnezeu vine în natură, pentru mine se ridică natura la Dumne- 
zeu“, In felul acesta dispărea din ce in ce mai mult, ideia unui Dum- 
nezeu supranatural şi a unei naturi nedivine. Dumnezeu era ima- 
nent naturei, natura era plină de spiritul divin, de atributele divine 
și după ce predicatele esenţiale ale amândorora au fost identificate, 
a fost necesar ca Spinoza să intrebuinteze formula care desemnează 
şi identitatea dintre substanță, Dumnezeu şi natură: Deus sive 
natura“ 1). 


Este neîndoios că şi aceste lămuriri asupra antecedentelor isto- 
rice ale sistemului spinozian, sunt necesare. Dar ele sunt de ordin se- 
cundar şi introductive cel mult pentru cunoașterea ideei în sine, pe 
care o cuprinde „Etica“ lui Spinoza. Ele pot fi folosite de noi numai 
când facem studiul amănunţit asupra unor idei subsumante celeia 
de bază şi prin care aceasta din urmă se şi exprimă de obicei. Ele 
au o valoare problematică, şi cel mult aproximativă aşadar. Ele nu 
sunt lipsite nici de frumuseţe, firește, chiar când se contrazic unele cu 
altele. 

Dar, pentru cunoaşterea în sine însă, a intuifiei unui sistem fi- 
losofic, este necesar, cum spuneam, să epurăm sistemul de toate îm- 
prumuturile lui. Căci oricare ar fi momentul şi ştiinţa timpului in care 
o filosofie apare, ideia care i-a servit de bază va fi aceiaşi. Bergson 
afirmă aceasta cu hotărire vorbind chiar de Spinoza : „Dacă Spinoza 
ar fi trăit înainte de Descartes, el ar fi scris fără îndoială altceva 
decât ceeace a scris, — dar Spinoza, trăind si scriind, suntem 
siguri că am fi avut spinozismul în orice caz” 2). Orice sistem aduce 
ceva nou şi această noutate — afirmă Bergson, este o negatie a în- 
tregului esafodaj de sisteme si idei împrumutate si cu cari filosoful îşi 
îmbracă concepţia sa, 

Se pune întrebarea: în filosofia lu; Spinoza care este această in- 
tuitie, care este negația fundamentală faţă de spiritul timpului? 


1) Am citat şi acest pasagiu din Freudenthal, numai în legătură cu pro- 
blema influențelor istorice în gândirea lui Spinoza. 
2) Op. citat, pag. 34. 

Să fie aceia pe care o vede Bergson? 

„Nu cunosc nimic mai instructiv, decât contrastul dintre forma şi 
fondul unei cărți ca „Etica“: deoparte aceste lucruri enorme cari se 
numesc substanță, atribut si mod, şi formidabilul esafodaj de teoreme 
cu țesătura definiţiilor, corolariilor si scoliilor, şi acea compl:catie 
de mașinărie si acea putere de strivire cari fac ca debutantul în pre- 
zenta „Eticei” să fie lovit de admiraţie şi teroare, ca în faţă unui 
cuirasat de tip dreadnought; de cealaltă parte, ceva subtil, foarte ușor 
şi aproape aerian, care fuge când te apropii, dar pe care nu-l poți 
privi chiar de departe, fără a deveni incapabili de a nu te atașa de 
orice din rest, chiar la aceea ce trece că e de valoare capitală, chiar 
la distanţa dintre substanță şi atribut, chiar la dualitatea dintre gân- 
dire şi întindere, În dosul massei greoaie a conceptelor înrudite car- 
tezianismului şi aristotelismului, este intuiţia aceia care a fost a lui 
Spinoza, intuiție pe care nici o formulă, oricât de simplă ar fi ea, 
nu poate fi atât de simplă pentru a o exprima. Să spunem — mul- 
tumindu-ne cu o aproximaţie, că ea este sentimentul unei coincidäri 
între actul prin care spiritul cunoaște perfect adevărul și operația 
prin care Dumnezeu îl crează; — ideia că „conversiunea“ alexandri- 
nilor, când ea devine complectă, nu e decât tot una cu „procesiunea“ 
lor, si pe care, atunci când omul eşit din divinitate ajunge să reintre 
în ea, el nu o vede decât ca o mişcare unică, deși a văzut cele două 
mişcări inverse de plecare si întoarcere ale ei; — experiența morală 
luându-și aci sarcina de a rezolva o cantradictie logică şi să facă 
printr'o bruscă suprimare a timpului, ca întoarcerea să fie o ple- 
care“ 1), l 


Această viziune genială trebue totuş rectificată. Fiindcă e şi 
periculoasă. Ea ar apropia spinozismul de filosofia lui Plotin, care 
presupune într'adevăr o conversiune a noastră în însăşi ființa divină 
dela care am pornit, răscumpărându-ne prin asceză şi extaz, păcatul 
nostru originar. Ceeace e contrar spiritului întregei filosofii spino- 
ziene, în cadrul căreia, dar nu în esenţa ei, se poate vorbi cum am 
văzut, de un păcat originar, — dar în nici un caz de o purificare a 
sufletului nostru în sens mistic religios, ca în filosofia lui Plotin. Mis- 
ticismul lui Spinoza e unul cognitiv. 


1) Op. citat, pag. 31—34. 

Am dealtminteri convingerea că numai această ideie bergso- 
niană asupra conversiunei, a putut da naştere unui sistem ca acela 
pe care l-a clădit E. Lesbax !), şi prin care se face o sfortare ză- 
darnică de a se apropia până şi prin tabele grafice, panteismul lui 
Spinoza, de filosofia lui Plotin. Aceasta, prin arătarea că la Plotin 
procesiunea și conversiunea este unică, cu direcţia către eternitatea 
inteligenţei, pe când la Spinoza este dublă, cu direcţia spre spiritua- 
litate și individul universal. 

In filosofia lui Spinoza nu este vorba de nici o conversiune, iar 
dacă în „Etică“ se arată drumul de ajungere a noastră la cunoaşte- 
rea intuitivă a lui Dumnezeu, aceasta se face mai mult ca o lămurire 
pentru raţiunea noastră, că ca nu a eşit din divinitate niciodată, dar 
că e întotdeauna în ea, dela început. 

Asa că pentru rațiune nu poate fi o viziune, în clipa acestei 
cunoașteri, a unei mişcări inverse de plecare si întoarcere, deoarece 
totul stă pe loc. Numai privite empiric, lucrurile pot avea mișcări 
în orice direcție voim. Privite însă sub specie aeternitatis, ele for- 
mează un cosmos sau sunt o substanță în echilibru static, De aceia, 
sub acest aspect al eternitätei, nu există nici timp, nici durată. Pen- 
tru lumea privită empiric (aceia ce cade izolat sub simțurile şi per- 
ceperea noastră), există si timp şi durată, si numai pentru această 
lume se poate vorbi în termeni bergsonieni, că lucrurile pot fi privite 
sub specie durationis, 

Urmeazä, cä experienfa moralä nu are de rezolvat nici o con- 
tradictie logică cum crede Bergson, și „să facă printr'o bruscă su- 
primare a timpului, ca întoarcerea să fie o plecare“. Pentru o morală 
posibilă sub specie aeternitatis, o astfel de contradicţie nu există, fi- 
indcă iubirea noastră către Dumnezeu nu este o dobândire a noastră, 
ci ne este dată dela început, ca fiinţe ce participăm la însăşi existența 
eternă a lui Dumnezeu. Imediat ce am dobândit o idee adecuată des- 
pre Dumneezu, etica nu este decât o descoperire a ceva ce exista 
dela început, odată cu însăși existența noastră. Eram astfel dela în- 
ceput în punctul la care în mod aparent, am putea crede că am ajuns. 

Pentru noi, filosofia lui Spinoza este astfel ca un vast massiv 
static în cadrul căruia jocul determinant al fenomenelor este posibil 
şi poate da naştere unei etici empirice. Sfârşitul lor este însă totuna 


i) La hierarchie dans l'univers de Spinoza (Alcan, 1919). 

cu începutul lor, pe care trebuie numai să-l cunoaştem. Aceasta o 
putem face, ajungând să privim lucrurile sub specie aeternitatis. O 
etică sub acest aspect, devine astfel posibilă. Căci noi nu l-am fi 
căutat pe Dumnezeu, spre a fi fericiţi, dacă dela început nu l-am fi 
găsit. 

Gând creştin care ne aminteşte de Pascal. Şi de Sf. Au- 
gustin, care afirma acelaşi lucru: „căutaiu, fiindcă am găsit“. Așadar 
Dumnezeu este o realitate preexistentă pe care trebuie numai să o 
găsim cu adevărat. Adică dintr'un fel de reminiscență a existenței lui 
în mintea noastră, urmează numai să ne facem prin o cunoaștere 
adecuată a lucrurilor, ideia aevea a existenței lui. Să fie aceasta şi 
un gând platonician ? Dar nu voiesc să merg prea departe în punerea 
acestor probleme şi de aceia afirm mai curând gândul creştin al lui 
Pascal, — şi pe care Goethe l-a imortalizat în versurile acestea : 


Läg nicht in uns des Gottes eigne Kraft, 
Wie könnt uns Göttliches entzücken ? 


Aceasta corespunde de altminteri cu prop. XXXIII, scolia, din 
partea V a „Eticei': Quamvis hic ergo Deum amor principium non 
habuerit, habet tamen omnes amoris perfectiones, perinde ac si ortus 
fuisset. Cu toate că, — spune Spinoza, iubirea noastră către Dumne- 
zeu n'a avut o origine, ea are toate perfectiunile iubirei, ca si cum ar 
fi avut un început. Nu e nici o diferență, adaugă Spinoza, afară de 
faptul că sufletul a avut aceleas perfectiuni din totdeauna, dar la 
cari presupunem numai că a ajuns. 

Ceiace e firește de o covârșitoare însemnătate pentru deslega- 
rea problemei misticei si intuitiei în filosofia lui Spinoza, cum am în- 
sercat să o fac în acest capitol. 

CAP. XIII 
METODA ŞI ESTETICA 


Spinoza n'a scris o estetică. Aceasta ar fi fost de altfel prea 
mult pentru vremea când a apărut metafizica lui. Spiritul timpului 
nu avea încă nevoie de o sistematizare în domeniul frumosului. 
Contemporanii lui Spinoza se aflau la începutul unei ere nouă, ce își 
clădea fundamentele experimentale, pe regulele metodei cartisiene, 
îndreptându-și toată atenţia spre descoperirile si experienţele stinti- 
fice, dela cari aştepta incalculabile rezultate practice, 

Pentru a ne face o idee clară despre această tendință, ar fi 
deajuns să citim numai „scrisorile“ lui Spinoza. Cum reese din ele, 
Spinoza însuşi participa cu propriile lui experienţe şi prin lämuririle 
lui asupra diverselor descoperiri ştiinţifice ale contemporanilor, la în- 
treaga mișcare stientistä de pe acea vreme. Se pregăteau atunci, toate 
virtualitätile uriaşului progres al tehnicei de azi. 

Pe de altă parte, contemporanii lui Spinoza cereau filosofiei să 
le fie un îndreptar în nevoile vieţei, prin arătarea tuturor mijloacelor 
posibile de a ajunge la înțelepciune si fericire. Spiritul vremei era 
înclinat, în afară de cercetarea problemelor strict științifice si a celor 
tehnice în legătură cu ele, spre deslegarea problemei morale așadar. 
li era însă indiferent dacă ea era deslegată pe temeiul unui sistem 
metafizic, sau că ea însemna pur si simplu o fixare de norme de con- 
duită, după care omul avea să se conducă, dacă voeste într'adevăr 
să ajungă la fericire, 

Este drept că și creştinismul i-ar fi putut da aceste norme. Au- 
toritatea bisericei era încă destul de puternică, pentru a sili pe cre- 
dincioși, să le urmeze. Pare însă că tocmai această putere a bisericei, 
ajunsese la saturație. Lumea căuta fericirea în afară de zidurile bi- 

sericei. Oamenii voiau o altă autoritate. Spinoza a găsit-o in rafiu- 
nea noastră. Potestas clavium, — a preoților catolici — trebuia să fie 
înlocuită prin autoritatea ratiunei noastre, liberă și autonomă. Ade- 
vărul formulat de religie trebuia să fie înlocuit de acela găsit cu ajuto- 
rul ratiunei, chiar dacă în fond el ar fi putut să fie acelaş. Potestas 
clavium trebuia de aceia să treacă din mâinile bisericei catolice, în 
acelea ale propăvăduitorilor binefacerilor cugetărei neîmpiedecate, 
libere. Problema morală laică, urma să ocupe aşadar primul plan al 
preocupărilor, 

Aşa se explică dece Spinoza, îmbibat de aceste cerințe ale vre- 
mei, căutase să deslege ceiace era problema tuturor. Aşa se explică 
dece Spinoza a scris „Etica“, împreună cu toate anexele ei: tratatul 
despre Dumnezeu, despre om şi fericirea acestuia; tratatul teologico- 
politic şi cel politic. 

Loc pentru estetică nu mai era. Şi aşa era poate prea mut că 
Spinoza a clădit etica pe fundamente metafizice. De altfel, Spinoza 
nici nu sa gândit că în afară de problema eticei și sistematizarea ei, 
o altă sistematizare ar mai fi posibilă. Nu era în spiritul vremei ca 
şi estetica să ocupe, aşa cum ocupă azi de pildă, acelaș plan de primă 
preocupare a minței noastre. Nici filosofii nu puteau prin urmare s'o 
studieze prea mult. 


Aceasta nu înseamnă totuş că ei au neglijat cu desăvârşire 
chestiunile estetice, chiar şi așa cum ele erau posibile la începutul sec. 
ai XVII-lea, când apare filosofia lui Spinoza. Dimpotrivă, Spinoza 
lămurea problema estetică, la orice ocazie posibilă. 

Este sigur că latura psihologică a chestiunei l-a interesat în 
primul rând. Astfel, nu ne putem închipui dece în scrierile lui, el a 
căutat să lămurească conceptul estetic, scriind între altele urmă- 
toarele asupra frumosului: „Frumuseţea nu e atât o calitate a obiec- 
tului perceput, cât mai ales impresia aceluia care îl percepe”. „Dacă 
ochii noştri ar fi mai pătrunzători sau mai îngăduitori, sau dacă am 
avea vre-o altă predispozitie, atunci ni s'ar părea urit ceeace până acum 
ni s'a părut frumos, iar frumos ceeace era urât. Cea mai frumoasă 
mână văzută prin microscop, este hidoasă, Un lucru oarecare este 
frumos văzut de departe şi urit, de aproape, — aşa că lucrurile pri- 
vite în sine sau referindu-ne la Dumnezeu, nu sunt nici frumoase 
nici urite. Cine spune aşadar că Dumneezu a creat lumea pentru a fi 

frumoasă, acela trebuie să afirme sau una sau alta: sau că Dumnezeu 
a creat lumea după dorinţa şi ochiul omului, sau că a creat dorința 
şi ochiul omului după lume“ +}. 

Unii filosofi ar vedea aci o anticipare asupra esteticei moderne, 
fiindcă multi esteticieni de azi ajung la aceiaş definiţie a frumosului. 
Şi într'adevăr, pare cel puţin curios, cum Spinoza, fără a-și fi putut 
sprijini ideia sa pe vre-o desvoltare a unei ştiinţe psihologice, cum o 
fac esteticienii moderni ca Lipps, Volkelt, Meuman și alții, — afirmă 
cu toate acestea profundul adevăr, Căci este neîndoios că frumosul 
nu e o calitate a lucrului pe care îl percepem, ci o impresie a noastră 
subiectivă despre acest lucru. De aci prin urmare si până la teoria 
insimtirii (Einfühlung) a esteticienilor moderni, — nu e prea mare 
distanță. Deşi aceşti teoreticieni s'au slujit şi de filosofia kantiană 
privitoare la activitatea sufletului nostru în cunoașterea lumei externe, 
pentru a afirma şi preciza teoria lor. 

Dar din această definiţie a frumosului, — aşa cum atât de 
plastic a formulat-o Spinoza, şi cum o lămuresc şi esteticienii de azi, 


_mai rezultă şi un alt adevăr şi anume, acela că esteticul este o rea- 


litate psihică, lar întrebarea ce se pune pentru noi este cum de a 


i putut avea Spinoza această viziune a lucrurilor, fără să-și fi sprijinit 


pe nimic științific afirmaţia sa. 


Pe Spinoza l-a interesat si latura etică a problemei estetice 
(estetica pură înlătură astfel de preocupări). În apendicele din cartea 
l-a a „Eticei“, care se referă la înlăturarea oricărei credințe că am 
putea schimba ordinea lucrurilor în vederea satisfacerei intereselor 
noastre, Spinoza studiază cum am văzut, prejudecățile în cari trăiesc 
oamenii cu privire la cauzele finale si arată că aceste prejudecăți au 
contribuit ca ei să-și facă cele mai greșite idei asupra binelui și răului, 
virtuţii şi păcatului, frumosului si uritului. 

Așa, oamenii cred că obiectele sunt frumoase, dacă sunt agrea- 
bile şi utile, şi sunt urite dacă produc o senzație contrarie, ceeace evi- 
dent este o greşală, fiindcă confundă în acest caz ideile ce le au des- 
pre lucruri, cu însăşi atributele acestora (ideile sunt moduri ale ima- 
ginatiei noastre, adică diferite feluri în cari imaginaţia este afectată 
de obiectele externe). Pentru desfășurarea fenomenelor în natură asa- 


1) Spinoza : Etica, partea I, apendice ; şi scris. 54, ed. Reclam. 

dar, nu există frumos sau urit, cum nu există nici bine sau râu, 
Numai noi punem înlăuntrul naturei aceste concepte, cari sunt însă 
idei ale imaginaţiei noastre. In afară de ființa noastră, fenomenele 
se desfăşoară însă pe un plan cu totul indiferent. 


Este neindoios că Spinoza n'a fost străin de perspectivele cul- 
turale sub care poate fi studiat esteticul. Într'adevăr, Spinoza a pri- 
vit frumosul şi ca o formă de cultură căreia trebuie să-i dăm o ex- 
ceptionalä atenţie. El afirmă că pentru orice organism de Stat, liberta- 
tea de gândire este absolut necesară pentru cultivarea artelor si stiin- 
telor {Tratatul teologico-politic, cap. XX). 

Este astfel o greşală să se creadă că Spinoza n'a dat atenţie 
și problemei estetice considerate ca formă de cultură, cum afirmă 
(desigur din alte puncte de vedere decât cele strict estetice), filoso- 
ful danez Hofiding 1). Numai că Spinoza n'a făcut din aceasta un 
întreg sistem de gândire. Cum am arătat, nici nu era necesar să facă 
aceasta pentru spiritul timpului său. 


Mai amintesc în fine, că gândirea lui Spinoza nu a putut fi 
lipsită de preocupări estetice, dacă ne gândim la împrejurarea că fi- 
losoful din Amsterdam îşi câştiga existența nu numai din șlefuitul sti- 
clelor de ochelari, dar si din pictură si din diverse lucrări mai mărunte, 
de desemn 2). 

Consider însă exagerată tendința unor comentatori, de a ex- 
plica întreaga filosofie spinoziană ca influenţată de scrierile lui Gon- 
yoras, creatorul manierismului baroc, si de pictura lui Rembrandt, 
pe care Wölfflin, Hausenstein si Carl Neuman, o consideră că apar- 
fine artei barocului 3), 

Inlătur această părere, fiindcă am convingerea că oricare ar fi 
fost conditiunile culturale, artistice si sociale în care filosofia lui Spi- 
noza a apărut, Spinoza nu ar fi putut avea altă concepție și credinţă, 
decât acelea pe care atât de desăvârșit le-a exprimat în „Etica“ sa. 
Numai conținutul de detalii sau armatura de amănunt a ideilor din 


1) Yezi Kant-Studien, vol. XXXII, 1927. 

2) H. M. Berendt u. I. Friedländer: Spinozas Erkenntnisslehre und ihre 
Beziehung zur modernen Naturwissenschaft, pag. 185 (Berlin 1891). 

3) ©. Gebhardt: Rembrandt u. Spinoza (Kant-Studien, vol. XXXII). 
Idem: Vier Reden, op. cit. Vezi si Karl Joel, op. cit. 

sistem, împrumutate ca în orice sistem de filosofie, ar fi fost în alte 
împrejurări culturale, altele. Esenţa filosofiei spinoziene ar fi fost 
aceeas (cum de altminteri am si demonstrat). Spinoza nu poate fi 
prin urmare pus alături de baroc, nici măcar formal. Aceasta nu 
înlătură fireşte ideia că Spinoza a putut fi influențat, dar numai în 
preocupările lui estetice, în arta desemnului lui, — de pictura olan- 
deză, în floare tocmai pe vremea sa. 


Datorită acestor preocupări estetice, — Spinoza a încercat, inci- 
dental fireşte, să lămurească si creaţia artistică. Frumosul, arta, — 
create de om, spune Spinoza, nu pot egala desăvârşirile lucrurilor 
create în natură. EI discută problema în propoziția a Il-a din cartea 
IH-a a „Eticei‘‘, — acolo unde vorbeşte despre raportul dintre corp 
şi suflet și afirmă adevărul că corpul fără suflet, n'ar putea crea un 
templu. Dar oricât de frumoasă si perfectă ar fi arta. ea nici nu s'ar 
putea apropia de construcția corpului, „care e deasupra lucrurilor 
omului“. Pentru Spinoza așadar frumosul in natură trecea inaintea 
frumosului în artă, Ceeace este explicabil, dacă ne gândim la con- 
ceptia lui cosmică a existenței, 

Afirmarea aceasta asupra artei, este însă contrară concepţiei 
esteticienilor moderni. Ceeace se explică deasemeni, dacă ne gândim 
că aceștia sunt influenţaţi în gândirea lor, de sistemul personalist- 
criticist al lui Kant). 


Problema esteticului în filosofia lui Spinoza, mai trebuie acum 
întregită cu însăși concepţia arhitectonică dela baza construcției sis- 
temului şi mai ales şi prin considerarea stilului simplu, lapidar, extrem 
de clar, în care sunt exprimate gândurile asupra adevărului şi vieţii, 
şi asupra lui Dumnezeu. 

Stilul lui Spinoza „este după formă şi expresie stilul positiv ab- 
solut şi că nu-i lipseşte, cu toată ridigitatea si severitatea lui, mări- 
mea viziunei, evlavia adâncă si pätimasä şi muzicalitatea, o dove- 
dește însuşi faptul că reuşesc să-l urmeze numai aceia cărora spi- 
ritul li se manifestă sub forma artei“ 2). 


3 
x x 


1) Vezi I. Brucăr: „Încercări si studii“, pag. 134—145 (ed. 1919). 


2) Constantin Brunner: Spinoza gegen Kant, und die Sache der geisti- 
gen Wahrheit, pag. XXXII, ed. K. Schnabel, 1909. 

Problema trebuie însă complectatä si cu faptul atât de sur- i 
prinzător pentru unii, că Goethe a fost influențat în activitatea sa 
artistică, de filosofia lui Spinoza 1). Cum s'a putut întâmpla aceasta, 
dacă filosofia spinoziană ar fi lipsită de orice conţinut de idei este- 
tice, sau n'ar fi isvorâtă și dintr'o concepţie unitară estetică a univer- 
sului? 


Este neindoios că afirmarea lui Spinoza despre participarea 
noastră la unitatea substanţei din care am pornit, spre a ne reda apoi 
tot ei, prin iubirea noastră către Dumnezeu, trebuie să fi fost punc- 
tul de plecare al acestei influențe. Goethe o afirmă în scrisorile lui 
către Jacobi, iar în „Dichtung und Wahrheit“, o mărturisește in chip 
cu totul emotionant. Demonstrarea unitätei dintre Dumnezeu si 
natură a covärsit atât de mult gândirea lui Goethe, încât el a con- 
siderat întotdeauna talentul său poetic ca un fenomen natural, in- 
tocmai cum considera natura ca obiect al talentului lui: „Am ajuns 
să privesc talentul meu poetic ca Natură, cu atât mai mult că am 
fost împins de a privi natura exterioară ca obiect al lui. Şi mai de- 
parte: „liniştea lui Spinoza care netezeste totul, contrastă cu näzuinta 
mea agitată, metoda lui matematică era antipodul spiritului meu poetic 
şi modului meu de a crea si tocmai acel mod regulat de a trata ches- 
tiunile pe care unii nu l-au crezut potrivit pentru subiecte de ordin 
moral, —- m'au făcut devotatul lui elev, si admiratorul lui necon- 
ditionat. Spirit si inimă, intelect si sensibilitate s'au îmbinat cu afi- 
nitatea electivă necesară şi prin ea, sa realizat unirea temperamente- 
lor noastre diferite“ 2). 


Mai mult. Sub influența filosofiei generale a lui Spinoza, co- 
pleșit de ideia unitätei noastre cu Dumnezeu şi neuitând adevărul 
că tot ce poate fi uşor reprezentat de noi este plăcut ?), sau celalt 
adevăr că frumosul este mai mult o reprezentare a noastră decât o 
calitate a obiectului pe care îl percepem, Goethe a şi încercat să defi- 


1) Amănunte de ordin informativ găsim în această privință in studiul 
lui A. Talheimer: Spinozas Einwirkung auf die klassische deutsche Literatur 
(op. cit.). 

2) Goethe: Dichtung u. Wahrheit, partea III, cartea 15, pag, 140 si 
urm. şi partea IV-a, cartea 16, pag. 211 şi urm. ed. Reclam. 

3) Carl Gebhadt: Vier Reden, pag. 80, ed. Karl Winter 1927. 

nească o serie de stări sufleteşti trăite de noì in perceperea lucrurilor 
din natură şi să pună prin aceasta primele jaloane pentru o viitoare 
lămurire ştiinţifică oarecum, a emoțiilor estetice. 

Studiul lui Goethe asupra lui Spinoza, găsit de Julius Wahle 
în Goethe-Archiv, si publicat de B. Suphan în Goethe-Jahrbuch din 
1891 este o dovadă!). 

„Când limităm orice existență si desăvârșire în așa fel in sufle- 
tul nostru, încât să corespundă naturei noastre si felului nostru de a 
percepe şi gândi, atunci spunem că înțelegem un lucru sau îl gustäm. 

„Când însă sufletul nostru percepe un raport in fasä, a cărui 
armonie nu ar putea să o conceapă sau să o seziseze dintr'odată dacă 
acel raport ar fi cu totul desvoltat, atunci numim această impresie 
sublimă, şi ea este cea mai minunată din câte poate avea parte sufle- 
tul omenesc. 

„Dacă percepem un raport pentru sesizarea căruia în toată 
desvoltarea lui, e îndeajuns tocmai sufletul nostru, atunci numim 
această impresie mare. 

„Fiecare lucru poartă raportul lui in sine si acea impresie deci 
pe care ar preduce-o asupra noastră, fie singur, fie în legătură cu 
altele, o vom numi adevărată, dacă ea este rezultatul plenitudinei exi- 
stentei acelui lucru. 

„lar când existenţa unui lucru este limitată în aşa fel că poate 
fi uşor percepută de noi si stă întrun fel de raport cu natura noastră. 
că îl concepem cu plăcere, atunci numim acest lucru frumos“ 2), 


Întrebarea cu mult mai profundă ce se pune acum, este numai 
dacă independent de toate aceste amănunte de ordin estetic, între- 
gul sistem filosofic spinozian nu este el însuşi expresia unei fru- 
museti interioare de care Spinoza a fost animat înainte de a scrie 
„Etica“ și care trebuia în cele din urmă să se reserve în imnul final 
de iubire către eternul Dumnezeu (Cartea V-a a „Eiticei”). Din 
cunoaşterea filosofiei lui Spinoza, sar părea dimpotrivă că ea nu 
este expresia estetică a acestui simtämänt. „Etica demonstrată 
more geometrico pare după unii cercetători o filosofie rece, rigidă, 


1) Max Heinacher: Goethes Philosophie aus seinen Werken, pag. 37 
şi urm. (ed. F. Meiner 1922). 

2) Totus asupra influențelor lui Kant asupra esteticei goethiene, vezi 
studiul lui Karl Vorländer, Kant-Studien, vol. XXXIII, pag 233 si urm. 

polară, iar pentru a ajunge la înălțimea albastră la care ea se ridică, 
trebuie mai întâi să străbatem regiunea îngheţată a ideilor pe care 
le cuprinde. Etica demonstată geometric este pentru aceştia nu 
numai lipsită de misticism, dar şi de orice realizare estetică, 
— fie şi estetic-intelectuală, a unei viziuni originale asupra universu- 
lui si a existenţei noastre !). Totuş aceasta nu este decât o impresi2 
înșelătoare. 

Nu din vre-o necesitate a sistemului pe care Spinoza l-a făurit, 
a fost întrebuințată metoda geometrică, pentru a se demonstra exi- 
stența lui Dumnezeu. Spinoza întrebuințează metoda aceasta, sau 
din dorința de a face concesiuni spiritului matematic din vremea sa, 
sau din un capriciu de argumentare logică; dintro simplă fantezie. 
Aceiag fantezie a folosit-o Spinoza, sau aceiaș concesiune a făcut-o si 
când a demonstrat tot geometric și filosofia cartezianä in „Renati 
des Cartes principia philosophiae more geometrico demonstrata”. Nici 
o necesitate ştiinţifică sau logică, nu l-a putut sili la aceasta. 

De altfel în micul său tratat „Despre Dumnezeu, despre om 
şi fericirea acestuia“, scris înaintea „Eticei‘, — Spinoza urmează 
exact aceiaş ordine de idei, desfășurată în „Etica“, pentru a dovedi 
că Dumnezeu si existența sunt una. Acest adevăr putea să fie asa- 
dar exprimat si în altă formă decât aceia a teoremelor geometrice. lar 
dacă inläturäm din „Etica“ textul formulelor si citim numai con- 
textul propozitiilor, scoliilor, apendicelor si corolariilor, vedem că 
„Etica“ nu era necesar să fie demonstrată „more geometrico“, fiind 
că adevărul pe care Spinoza ar vrea să-l afirme, se reliefează şi aşa, 
în mintea noastră, 

Relev în această privință faptul convingător, că spinozistul 
Carl Gebhardt a tradus „Etica“ intituländ-o: „Von den festen und 
ewigen Dingen“ ?), fără a mai încurca desfășurarea seriilor de idei 
prin punerea propoziţiilor si trimiterea la altele, sau la definiţii, co- 
rolarii, etc. Ceace de altfel a încercat până la un punct şi A. Liebert, 
încă în 19125). 


1) Metoda geometricä-rationalistä a lui Spinoza ar putea pune în acelaș 
timp în discuţie problema contradictiei dintre rationalism şi misticism. Ceeace 
este fără îndoială numai o aparenţă. Misticismul şi raționalismul, pot merge 
împreună. Filosofia idealistă a lui Platon, e cea mai elocventă dovadă. 

2) Ed. Karl Winter, Heidelberg, 1925. 

3) Spinozas Brevier, ed. Reichl, Berlin. 

Cu toate acestea, Hans Driesch, în cartea de sinteză: „Der 
Mensch und die Welt“ 1), susţine că „Etica“, tocmai fiindcă se ocupă 
de ceiace ar trebui să fie sau să nu fie, adică nu se ocupă de ordinea 
elementară a lucrurilor, se inrudeste în construcţia corelatelor ei, cu 
geometria (pag. 28). lar Karl Joël?) găseşte că metoda geometrică 
a Eticei, este expresia celei mai adânci unităţi dintre formă şi con- 
ținut, isvoritä necesar din însăși teoria unității (Einheitslehre) a lui 
Spinoza °). 


Dar indiferent, cu aceste propoziţii sau corolarii, sau fără ele, 
din întreaga filosofie a lui Spinoza pulsează de fapt o căldură, ira- 
diază un misticism si o dragoste infinită către Dumnezeul infinit, 
„Amor Dei intellectualis“, revine în „Etica“ în diverse nuanțe, in 
tot decursul desfășurărei ei, aşa cum revine un motiv într'o simfonie 
grandioasă. Şi este neindoios că acest Amor, nu este de natură 
polară sau de natura explicărilor acelora, cari reduc toate fenomenele 
la fraza: două plus două fac patru. In toată filosofia lui Spinoza, 
peste ceeace afirmă el rigid, există o căldură ce täsneste dintr'o 
tendință internă de a demonstra ceva peste ceeace este demonstrare 
matematică. E poate tendința de a dovedi că două plus două fac 
cinci, — că peste cele trei dimensiuni obişnuite ale spaţiului eucli- 
dian, mai există şi a patra dimensiune poate, care este de altă natură 
decât a celorlalte trei. În căutarea aceasta de a găsi a patra dimen- 
siune, peste cele trei cunoscute, stă dealtminteri intreaga Frumuseţe 
a filosofiei lui Spinoza și în ea găsim toată căldura ce emană din 
grandiosul ei edificiu. Este atât de adevărat acest lucru și anume că 
metoda geometrică e numai un artificiu de artist, sau o concesie fă- 
cută timpului său si că sistemul spinozian este întradevăr expresia 
unei frumuseți interioare unică în felul ei, pe care a trăit-o poate 
numai Spinoza, — încât fraza cu care el își termină opera întregei 
lui vieţi, „Etica“, nu este referitoare la găsirea adevărului științific 
sau moral, ci se referă la frumuseţea sträduintelor noastre in a putea 
cunoaşte universul întreg. „Si iam via, quam ad haec ducere ostendi, 
perardua videatur, inveniri tamen potest. Et sane arduum debet 
esse, quod adeo raro reperitur. Qui enim posset fieri, si salus in 

1) Ed. Reinicke, Leipzig, 1928. 

2) Op. cit. pag. 499. 

3) Dumnezeu-substantä, corp-gändire. 

promptu esset et sine magno labore reperiri posset, ut ab omnibus fere 
negligeretur? Sed omnia praeclara tam difficilia, quam rara sunt“ 1). 


lată dece sistemul spinozian, cu toată metoda geometrică a 
lui, nu este lipsit de esteticul necesar de altminteri oricărei mari 
gândiri, 


+ 
% * 


Cât de departe însă am ajuns si suntem de afirmarea unora 
că metoda geometrică a „Eticei“ a ucis orice urmă de căldură, de 
misticism şi estetic, în întregul sistem de gândire spinozian, 

Punând însă problema în toate fatetele ei posibile, aşa cum am 
făcut-o, — n'am voit fără îndoială să afirm prin aceasta că concepţia 
lui Spinoza este la baza ei numai estetică şi subiectivă, deci roman- 
tică. Din contră, ea este şi etică şi estetică. Numai că urmând ten- 
dinţele culturale ale vremei lui și voind el însuşi să deslege problema 
fericirei omeneşti, Spinoza nu sa gândit să scrie o estetică, ci numai 
o etică. Dar o etică cu mari proporţii, care să ne dea posibilitatea 
de a vedea lucrurile, nu numai sub aspectul empiric, ci şi sub acela al 
eternității lor. O etică în acelaș timp, care să facă din corelatul om- 
Dumnezeu, punctul central al preocupărilor ei şi prin aceasta să fie 
o nouă religie, vestitoare a singurei posibilități pentru oameni de a 
ajunge la fericire: iubindu-l pe Dumnezeu si cunoscându-l prin a- 
ceastă iubire. In clipa acestei cunoasteri, orice problematică privitoare 
la acest corelat dispare, iar omul träeste, neturburat, suprema bea- 
titudine. 


1) Dacă drumul care, cum am arătat, duce la aceste cunoașteri, pare 
dificil, el poate fi totuşi găsit. Şi, desigur, tot ce se găsește rar, este dificil. Căci 
cum se face că aproape toți oamenii îşi neglijează mântuirea lor, dacă ar fi 
uşor şi ar putea fi găsit fără caznă? Dar toate lucrurile sublime sunt, pe cât de 
grele, pe atât de rare (Part. V, prop. XLII). 


Incheiere 


Este dela sine inteles cä filosofia lui Spinoza, neputänd fi 
cunoscutä decät dacä pätrundem inläuntrul ei prin acea cunostinfä 
de genul al treilea, despre care ni se vorbește în cărţile II si V din 
„Etica'', obiecțiile ce s'ar putea aduce acestei filosofii, nu s'ar putea 
referi decât la însăşi intuiţia sau conţinutul ei ultim de idei. Orice 
obiectie în afară de acest conţinut, nu poate fi luată în seamă, fiindcă 
ea nu s'ar referi la ceeace filosofia lui Spinoza este în sine, sau la 
ceiace formează esenţa ei, ci s'ar referi la ceeace ea nu este, sau la 
ceiace ea ar trebui să fie. 

Unele obiecţii personale asupra conţinutului „Eticei” au fost 
puse indirect în discuţie, cu prilejul desfășurării diverselor chestiuni 
ce am tratat. Altele, aduse de diverşii comentatori ai filosofiei lui 
Spinoza, au fost adesea înlăturate, cu acelaș prilej. Un ochiu obișnuit 
cu cele filosofice, le-a observat fără îndoială, dela început. Asa că o 
repetare a lor, fie chiar sistematică, nu mai e în nici un caz necesară 
pentru noi. lar acela care a urmat până la capăt drumul ce l-am 
făcut pentru a pătrunde în această filosofie, va încheia cu însăşi 


cuvintele, pe cari Spinoza le-a scris elevului său Burgh: „Nu-mi 
închipui că am găsit cea mai bună filosofie, ştiu numai că o înţeleg 
pe cea adevărată”. Si dacă am voi, noi am putea adăuga, — şi pe 


cea mai frumoasă. 

Am ajunge însă să afirmăm această propoziție, numai dacă 
izbutim să contemplăm însuși punctul de vedere spinozian despre 
Dumnezeu și lume, despre om şi fericirea acestuia. 

PREFAȚA 


Viaţa lui Spinoza nu s'a desfășurat în limitele întâmplărilor, 
cari corespund obișnuitei imagini despre viaţa unui filosof, unde 
evenimentele exterioare n'au deloc sau numai puţină înrâurire 
asupra principiilor și mersului de traiu al persoanei respective. 
Aici e tocmai cazul contrar. Convingerile si curentele vremurilor 
în care a trăit Spinoza, au excitat toate energiile acestui geniu 
gânditor, care era stăpânit de neclintita voinţă de a predica ade- 
vărul, şi în această luptă împotriva curentelor veacului său și în 
predicarea adevărului constă viaţa lui Spinoza. Din momentul 
când tânărul Spinoza, după un proces de moștenire câştigat, și-a 
ales din moştenirea tatălui său numai un pat, până în zilele din 
urmă ale vietei sale, se petrec atâtea evenimente impresionante 
si atitudinea lui faţă de ele se arată atât de înălțătoare, încât se 
înțelege ușor faptul că, în ceeace privește castitatea vieții hui, 
Spinoza a fost pus de către unii din admiratorii lui alături de 
Christos. 

E adevărat însă că a fost considerat si ca apucat de diavol; 
dar aceasta numai în ceeace privește doctrinele lui. În cursul celor 
trei veacuri după moartea lui s'a schimbat însă si în privinţa 
aceasta tot ceeace a păcătuit neintelegerea sau reaua voință, si iz 
bânda geniului a devenit complectă. Fie amintit numai ceeace 
marele filosof contimboran Bergson a spus în anul 1927, cu pri- 
leyul serbării a 250 de ani dela moartea lui Spinoza: „Noi rede- 
venin fiecare din noi spinozisti, într'o măsură oarecare, ori de câte 
ori recitim „Etica“, fiindcă avem impresiunea netă, că aceasta e 
exact atitudinea în care trebuie să stea filosoful. Şim acest înţeles 
S'ar putea zice că orice filosof are două filosofii: pe a sa și pe aceea 
a lui Spinoza". 

Ori, o expunere a unei vieţi atât de bogate în evenimente 
foarte însemnate și a unei doctrine atât de apreciate, nu poate 
intra în cadrul acestei prefețe, si eu mă voiu mărgini la arătarea 
numai a acelor date cari se referă la geneza Eticei. 

In luna Septembrie 1661, Spinoza scrie prietenului său Ol 
denburg următoarele (ep. 2) : „Am socotit de cuviință să vă 
explic după metoda geometrică tot ceeace se referă la Dumnezeu 
și la substanță. Vă trimit, deci, aici anexat lucrarea mea si astept 
părerea Dv.“. După cum se poate constata din răspunsul lui Ol- 
denburg și dintro altă scrisoare a lui Spinoza (ep. 4), anexa 
amintită a conţinut definitiunile, axiomele si trei teoreme be care 
le găsim la începutul Eticei de azi. Insă inläntuirea lor, mai ales 
a teoremelor, era alta, căci ceeace Spinoza numeşte „a treia din 
teoremele comunicate“ este în textul nostru teorema a șasea. In 
anii următori Spinoza a lucrat mai departe, si tot ceeace a scris, 
a comunicat prietenilor. Astfel avem o scrisoare a lui Simon de 
Vries din anul 1663 (ep. 8) în care numitul se referă la scolia 
teoremei a zecea, cerând lămuriri despre ea. Din răspunsul lui 
Spinoza însă reese (ep. 9) că prietenul lui a primit atunci întreaga 
parte întâi a Eticei. Căci problema pe care o discută filosoful în 
scrisoarea aceasta, se găsește la sfârșitul textului de azi, și anume 
în teorema 31, unde e vorba despre intelect. La aceasta se adaogă 
şi ep. 12 care ne dă cea mai exactă explicaţie despre noțiunile 
de substanță, mod, eternitate si durată. 

In acelaș an 1663 Spinoza și-a mutat domiciliului dela Rijns- 
burg, un sat olandez vecin cu satul Endegeest, unde Descartes a 
trăit câțiva ani, la Voorberg, nu departe de Haag. Aici lucrarea 
Eticei a fost întreruptă un scurt timp de două săptămâni (ep. 15) 
si Spinoza a pus sub tipar o altă lucrare, si anume o interpretare, 
în limba latină si după metoda geometrică, a operei lui Descartes: 
„Les principes de la philosophie“ partea II. Această lucrare s'a si 
publicat curând, așa încât Spinoza a revenit la „Etica. Se si 
poate constata din scrisorile lui că în curs de nu mai mult decât 
un an el a ajuns până la partea a patra a textului de azi. Căci în 
tro scrisoare din primele zile ale anului 1665 (ep. 19), el tra 
tează aceleași chestiuni pe cari le găsim azi în Etica IV, teor. 68. 
In genere vorbind, toate problemele discutate în scrisorile din 
acest an le găsim către sfârșitul părţii a patra din Etica. Mai mult 

încă, Spinoza vorbește întrun loc (ep. 23) despre „Etica încă 
nepublicată“, ceeace însă înseamnă că el a fost hotărît să o pu- 
blice; dar terminarea ei a cerut mai mult timp decât a crezut. Ne 
lämureste despre aceasta si despre un alt fapt foarte important 
o scrisoare din luna Iunie (ep. 28) în care Spinoza scrie următoa- 
rele: „In ceeace priveşte partea a treia a filosofiei mele, am să vă 
trimit ceva din ea sau Dv., dacă doriți s'o traduceti, sau prietenului 
meu de Vries. Am fost hotărît să nu trimit nimic, înainte de a o 
fi terminat, deoarece însă aceasta durează mai mult decât am 
crezut, nu vreau ca Dv. să mai așteptați si vă trimit ceeace e gata 
până la teorema 80“. Din aceste cuvinte rezultă două fapte im- 
portante pe care le înțelegem, dacă ţinem seamă că în Etica de azi 
Partea a treia are numai 59 teoreme; apoi urmează definitiunile 
afectelor şi pe urmă partea a patra. Deci, Etica, în prima ei formă, 
a avut o altă împărţire, și anume: partea a treia si a patra de azi 
erau Impreunate, iar definiţiunile afectelor nu erau încă expuse. 
Și de fapt, după o scrisoare din Iunie a aceluiaș an (ep. 27), se 
poate deduce cu o oarecare certitudine, că lucrarea era împărțită 
în următoarele trei părţi: metafizică, fizică si etică. Aceasta e si 
în plină conformitate cu prefața părţii a treia din Etica noastră, 
unde Spinoza zice că va vorbi despre afecte ca si despre linii si 
corpuri. 

Urmează iarăș o întrerupere, si de astă dată o întrerupere de 
mai multi ani. produsă de evenimente de o importanță epocală. 
Spinoza a publicat atunci opera sa: „Tratatul teologico-pohtic“ 
(Tractatus theologico-politicus) care a desläntuit împotriva lui, 
din partea teologilor, cele mai vehemente atacuri în toate țările a 
pusene. Abia patru ani după ce s'au liniştit puţin spiritele dușmă- 
moase, Spinoza a reluat terminarea Eticei. Despre aceasta avem 
informatiuni în scrisorile sale (ep. 59, 65). Spinoza era însă 
intimidat, si când Etica era deja gata (1675) îm forma în care o 
avem azi si când sa dus la Amsterdam pentru a-şi găsi o tipo- 
grafie, sa văzut nevoit a renunţa la aceasta. Despre motivul re- 
nuntärü citim următoarele (ep. 68): ,, ..... Am călătorit la Am- 
sterdam pentru a preda spre tipărire cartea (adică Etica) despre 
care vam scris Dv. Când eram în tratative, a fost răspândită 
vestea că din partea mea a fost pusă sub tipar o carte în care 
încerc a dovedi că nu există Dumnezeu. Această veste, în care 

s'au încrezut unii teologi, le-a dat prilejul să se plângă de mine 
față de guvernator și autorităţi. Când am auzit din partea oame- 
nilor demni de încredere si am fost prevenit că teologii mă pân: 
desc pretutindeni, mam hotărît a amâna publicarea deja pregă- 
tită, până când voi vedea cum se desțășură lucrurile“. Dar oca- 
ziumea pentru realizarea dorinţei sale na mai avut-o Spinoza. 
Când a murit fără a publica Etica, unii prieteni ai lui au avut 
intentiunea de a vinde manuscrisul, ca să acopere cheltuelile în- 
mormântării. În acest scop au si avut tratative cu filosoful Leib- 
niz, pe urmă însă au renunţat la intentiunea lor şi vânzarea mo- 
stenirei lui Spinoza a adus chiar mai mult decât erau amintitele 
cheltueli. Astfel, în Noembrie a aceluiaș an 1677, s'au tipărit ope- 
rele lui postume, printre cari stă în primul loc Etica. 

In ceeace priveşte principiile metodice, după care s'a făcut 
traducerea de faţă, ele sunt aceleași pe cari le-am stabilit în pre- 
fața tratatului Despre îndreptarea intelectului. Lucrul principal 
la traducerea Eticei însă era precizarea termenilor, şi din acest 
punct de vedere se iveau unele dificultăţi. Fie amintit numai 
cuvântul „res“ a cărui traducere devine dificilă acolo unde se 
referă la Dumnezeu (Deus). Mai trebuie neapărat să stabilesc 
aici că la una din cele mai importante teoreme ale „„Eticei', anume 
la teorema 7, partea II, traducerea de faţă se deosebește esen- 
tial de cele făcute în alte limbi, căci după acestea textul latin ar 
trebui să fie următorul: „ordo et connexio idearum eadem est ac 
ordo e connexio rerum". De fapt însă textul sună: „ordo et con- 
nexio idearum idem est ac ordo et connexio rerum" si în cursul 
demonstratiunii Spinoza zice chiar „unum idemque“, adică „unul 
si acelaș lucru“. Importanţa acestei deosebiri e evidentă oricui, 
care cunoaște problema paralelismului. 

Alte schimbări mai puţin importante erau dictate de spiritul 
limbei noastre, si dacă traducătorul a putut să satisfacă cerințele 
necesare din acest punct de vedere, atunci o mare parte din 
merit o are N. Bagdasar, care prin revizuirea traducerii a 
înlesnit publicarea ei. Ii multumesc pentru aceasta din toată inima. 


TRADUCĂTORUL 
Bucureşti, 3 Decembrie 1929. 

PARTEA INTÂIA A ETICEI 
DESPRE DUMNEZEU 


DEFLNTFIUNI 


1. Prin „cauza sa proprie” (causa sui) înțeleg un ce, a cărui 
esență implică existența, sau a cărui fire poate fi concepută numai ca 
existentă. 

2. Numesc „finit in genul său” ceeace poate fi limitat prin 
altceva de aceeas natură; spre exemplu: un corp se numeşte finit, 
deoarece totdeauna putem concepe un alt corp mai mare. Astfel 
și o cugetare e limitată de o altă cugetare. Dar un corp nu-i limitat de 
© cugetare, nici o cugetare de un corp. 

3. Prin „substanță“ înţeleg ceeace există in sine si se con- 
cepe prin sine, cu alte cuvinte, un ce al cărui concept n are nevoie 
de conceptul unui alt lucru, din care ar trebui să fie format. 

4. Prin „atribut infeleg ceeace mintea consideră ca formând 
esența unei substanțe. 

5, Prin „mod (modus) înțeleg schimbările unei substanțe, 
sau ceeace se află in altceva prin care poate fi si conceput. 

6. Prin „Dumnezeu“ înțeleg ființa absolut infinită, cu alte 
cuvinte, substanța care constă din infinite atribute, dintre cari fie- 
care exprimă o esenţă eternă şi infinită. 

Explicatie: zic „absolut infinită“ nu însă „în genul său“; 
căci oricărei fiinţe ce e infinită numai în genul său, îi putem tăgădui 
un număr infinit de atribute; esenței ființei, însă, care este absolut 
infinită, îi aparţine tot ceeace exprimă o esență si nu implică o 
negatiune, 

7, Acea ființă va fi numită „liberă“, care există in virtutea 
singurii necesități a naturii sale şi e determinată la acțiune numai 
de ea însăşi; „necesar“ sau mai bine zis „constrâns“ va fi numit tot 
ceeace este determinat de altceva să existe şi să fie în acțiune in- 
trun mod cert si determinat. 

8. Prin „eternitate“ ințeleg însăşi existența, întrucât o con- 
cepem ca rezultând în mod necesar din definiţia unei ființe eterne. 

Explicatie: Căci o asemenea existență e considerată: 
drept adevăr etern, ca şi esența unei fiinţe; de aceea ea nu poate 
fi explicată prin durată sau timp, chiar dacă durata ar fi concepută: 
ca neavând început si sfârşit, 

1. Tot ce există, există sau în sine sau în altceva. 

2. Ceeace nu se poate concepe prin altceva, trebuie conceput 
prin sine însuşi. 

3. Dintr'o cauză dată urmează in mod necesar un efect, iar 
dacă cauza nu-i dată, atunci este cu neputinţă să urmeze un efect. 

4, Cunoaşterea efectului depinde de cunoaşterea cauzei şi 
o implică. 

5. Luarurile cari nu au nimic comun între ele, nu pot fi in- 
felese in mod reciproc prin ele, adică conceptul unuia nu implică 
conceptul altuia. 

6. O idee adevărată trebuie să concorde cu obiectul ei, 

7. Dacă un lucru oarecare poate fi conceput ca neexistent. 
atunci esența sa nu implică existența sa. 


TEOREME 


Teorema I. — Substanţa, din firea ei, este anterioară modi- 
ficärilor ei. 

Demonstratie: Rezultä din definitia 3 si 5. 

Teor ema []. — Două substanțe care au atribute deosebite, 
n au nimic comun între ele. 

Demonstraţie: Aceasta rezultă tot din definiția 3: 
căci fiecare substanţă trebuie să existe în sine şi să fie concepută 
prin sine, cu alte cuvinte, conceptul uneia nu implică conceptul 
celeilalte. 

Teorema HI. — Lucrurile cari n'au nimic comun între ele, 
nu se pot cauza unele pe altele. 

Demonstraţie: Dacă n'au nimic comun între ele, atunci 

(după axioma 5) unul nu poate fi înțeles prin altul, în mod reci- 
proc, si prin urmare (după axioma 4) unul nu poate fi cauza al- 
tuia; ceeace era de dovedit. 

Teorema IV. — Două sau mai multe lucruri diferite. se 
deosebesc, sau in urma diversității dintre atributele substanțelor, sau 
in urma diversității modificărilor. 

Demonstraţie: Tot ceeace există, există sau în sine, 
sau în altceva (după axioma 1), cu alte cuvinte, (după def. 3 si 5) 
în afară de intelect nu există nimic decât substanțe și modificările 
lor. Deci, în afară de intelect nu există nimic, prin care mai multe 
lucruri s'ar putea deosebi între ele, decât substanţe sau — ceeace 
este acelaş lucru — (după axioma 4) atributele şi modificările lor ; 
c. e. d. d. 


Teorema V. — În natură nu pot exista două sau mai 
multe substanțe de aceeas fire sau atribut. 


Demonstraţie: Dacă ar exista mai multe substanţe, 
atunci ar trebui să fie o deosebire între ele, şi aceasta sau în urma 
diversităţii atributelor, sau în urma diversităţii modificărilor (după 
teor. preced.). Dacă se presupune că e o deosebire numai în urma 
diversităţii atributelor, atunci se admite că nu există decât o substanță 
cu acelaș atribut. Dacă însă se presupune că e o deosebire în urma 
diversităţii modificărilor, atunci substanţa privită în ea însăşi, fără 
modificările ei, dat fiind că e anterioară acestora (după teor. I) — 
adică privită cu adevărat (după defin. 3 şi 6) — nu va putea fi conce- 
pută ca deosebită de o altă substanță, cu alte cuvinte (după teor. pre- 
ced.) nu va putea să existe mai multe substanţe, ci numai una; 
c. e. d. d, 

Teor. VI. — O substanță nu poate fi produsă de o altă sub- 
stanță. 


Dem.: In natură nu pot exista două substanțe de acelaş 
atribut (după teor. preced.), adică (după teor. 2) care au ceva co- 
mun între ele; așa'dar (după teor. 3) una nu poate fi cauza celei- 
lalte, sau una nu poate fi produsă de cealaltă; c. e. d. d, 

Corolar. — Urmează de aci, că o substanță nu poate fi 
produsă de altceva. Căci afară de substanțe şi modificările lor, 
nu există nimic, precum rezultă în mod evident din axioma 1 si 
defin. 3 şi 5. Dar o substanță nu poate fi produsă de o altă sub- 

stantä (după teor. preced.). Prin urmare deloc nu poate fi pro- 
dusă de altceva; c. e. d. d. 

Altă demonstraţie: Această teoremă se demon- 
strează si mai uşor prin absurditatea contradictorului. Căci dacă 
substanța ar putea să fie produsă de altceva, cunoașterea ei ar 
trebui să depindă de cunoaşterea cauzei ei (după axioma 4); dar 
atunci (după defin. 3) ea n'ar fi substanță. 

Teor. VII. — Naturii substanței îi aparține existența. 

Dem.: O substanță nu poate fi produsă de altceva (după 
corolarul teoremei precedente), ea va fi deci cauza sa proprie, cu 
alte cuvinte, (după defin. 1.) esența sa implică in mod necesar 
existența sa, sau naturii sale îi aparţine existența. 

Teor. VIII. — Orice substanţă este infinită in mod necesar. 

Dem.: Numai una singură poate fi substanţa unui atribut, 
(după teor. 5) si naturii sale îi aparține existenţa (după teor. 7). 
Va fi în natura ei, deci, ca ea să existe sau ca finită sau ca infinită. 
Dar ca finită nu se poate, pentrucă (după defin. 2) ar trebui să 
fie limitată de o altă substanță cu aceeaș natură, care si ea ar trebui 
să existe în mod necesar (după teor. 7); am avea atunci două sub- 
stante cu acelaş atribut, ceeace e absurd de admis (după teor. 5.). 
Prin urmare ea există ca infinită ; c. e. d. d. 

Scol.l.: Fiindcă a fi finit înseamnă în fond o negatie parțială 
si a fi infinit înseamnă afirmarea absolută a existenţei unei naturi, ur- 
mează deci numai din teor. 7 că orice substanță trebue să fie infinită. 

Scol. Il: Nu mă îndoiesc, că cei cari judecă despre lume in 
mod confuz şi nu s'au obişnuit a cunoaşte lucrurile din cauzele lor 
prime, cu greu vor înțelege demonstratiunea teoremei a şaptea; fi- 
reste, pentrucă nu disting modificările substanțelor de substanțele 
însele, si nu știu cum se produc lucrurile. De aci rezultă că ei 
atribuesc şi substanţelor un început, precum îl observă la lucrurile 
naturale. Căci cei cari nu cunosc cauzele adevărate ale lucrurilor, 
confundă totul și fără nici-o rezistență din partea sufletului lor, îşi 
închipuesc că arborii pot vorbi ca şi oamenii, că omul se naşte 
din pietre ca si din spermă, sau că orice formă se poate schimba 
într'o alta oarecare. Şi cei cari confundă firea divină cu cea ome- 
nească, sunt la fel înclinați a-i atribui lui Dumnezeu afecţiuni ome- 
nesti, mai ales atunci când nu știu, cum se nasc acestea în sufletul 
nostru. Dar dacă oamenii ar observa cu atenție natura substanței, 

atunci nicidecum nu s'ar îndoi de adevărul teoremei a şaptea; mai 
mult chiar, teorema aceasta ar fi pentru toți o axiomä şi sar socoti 
printre noţiunile comune (notiones communes). Căci atunci prin sub- 
stantä s'ar înțelege ceeace există în sine şi se pricepe prin sine, cu 
alte cuvinte, ceeace a cărui cunoaștere nu depinde de cunoașterea 
unui alt lucru; prin modificări însă s'ar înţelege ceeace se află in 
altceva și a căror concepţie se formează prin concepția lucrului 
în care ele se află. De aceea putem avea idei adevărate și despre 
modificările cari nu există în realitate; căci, deşi de fapt nu există 
în afară de intelect, esența lor totuși poate să fie cuprinsă în alt- 
ceva, în așa fel, încât să fie cunoscută prin acest ceva. Dar ade. 
vărul substanțelor nu se află decât în ele însele, pentrucă nu poi 
fi concepute în afară de intelect, decât prin ele însele. Deci, dacă 
cineva ar zice că are o idee clară și distinctă despre substanță, 
adică o idee adevărată, se îndoiește însă, dacă asemenea substanță 
există, aceasta întradevăr ar însemna acelaş lucru ca şi când ar 
zice că are o anumită idee adevărată si totuşi se îndoiește, dacă 
nu-i falsă (precum e învederat pentru cel care ne urmărește cu 
atenție suficientă); sau dacă cineva susține că substanța poate fi 
creată, atunci el şi afirmă că o idee oarecare falsă a devenit ade- 
vărată, ceeace e lucrul cel mai absurd care se poate presupune. 
Trebuie, deci, în mod necesar admis că existența substanţei precum 
şi esenţa ei este un adevăr etern. Si de aci din nou putem deduce 
că nu există decât o singură substanță de aceeaş fire, ceeace am să 
arăt aci. Ca să fac însă aceasta în mod logic, trebuie mai înainte 
notat: 

l, că definiția adevărată a unui lucru nu conţine şi nu ex- 
primă nimic altceva decât firea lucrului definit. De aci însă rezultă: 

2. că nici o definiţie nu conţine şi nu exprimă un anumit 
număr al lucrurilor individuale, deoarece nu exprimă altceva decât 
natura lucrului definit. Spre exemplu: Definiţia triunghiului nu ex- 
primă nimic altceva decât natura acestei figuri și nici decum un 
anumit număr al triunghiurilor. 

3. Trebuie de asemenea notat că orice lucru existent are o 
anumită cauză datorită căreia există. 

4. In sfârşit, trebuie amintit că această cauză a existenţei 
unui lucru, trebuie să fie cuprinsă sau în firea si definiţia acestui 
lucru existent (fiindcă în acest caz existența îi este inerentă), sau 

trebuie să fie dată în afară de el. Din cele spuse, deci, urmează că. 
dacă în natură există un anumit număr al lucrurilor inviduale, 
atunci in mod necesar trebuie să fie dată si cauza în urma căreia 
există numai atâtea iucruri şi nu mai multe sau mai puţine. Dacă, 
spre exemplu, există douăzeci de oameni, (și spre mai bună inte- 
legere presupun că aceștia există, cu toții, în acelaş timp, si mai 
înainte n'au existat alţi oameni), atunci nu va fi suficient, (ca să 
explicăm din care cauză există douăzeci de oameni), să arătăm în 
genere cauza naturii omenești, ci va fi necesar să expunem şi cauza 
pentru care nu există mai mulți sau mai puţini decât douăzeci; 
căci (după adnotatia 3) in mod necesar trebuie să fie dată o cauză, 
pentru care există fiecare dintre ei. Dar această cauză (după ad- 
notația 2 si 3) nu poate fi cuprinsă în însăși natura omenească, 
deoarece definiția adevărată despre om nu implică numărul 20, 
Rezultă deci, (după adnotatia 4), că această cauză, în urma căreia cei 
20 de oameni, şi prin consecinţă fiecare dintre ei, există, este dată în 
mod necesar în afară de fiecare; şi de aceea trebuie în mod absolut 
trasă concluzia că, dacă dintr'un gen oarecare pot exista mai mulți 
indivizi de aceaş natură, cauza existenţei lor este necondiţionat 
externă. Deoarece însă existenţa îi este inerentă naturii substanței 
(după cele arătate deja în această scolie), definiţia ei trebuie în 
mod necesar să cuprindă în sine existența ei si, prin urmare, 
din însăși definiţia ei trebuie trasă concluzia că ea există. Dar din 
definiţia ei (precum am arătat deja prin adnotatiunea 2 si 3) nu 
poate rezulta existența mai multor substanțe. Urmează deci in mod 
necesar. că există numai o singură substanță de aceias natură, 
precum sa presupus. 

Teor. IX. Cu cât o fiinţă oarecare are mai multă realitate 
sau existenţă, cu atât are mai multe atribute. 

Dem. Rezultă din definiția IV. 

Teor. X. Fiecare atribut al unei substanţe trebuie conceput 
prin el însuși. 

Dem.: Căci un atribut este ceeace intelectul consideră ca 
formând esenţa substanței (după defin. 4); prin urmare (după 
defin. 3) trebuie conceput prin el însuși ; c. e. d. d. 

Scol.: Rezultă de aci în mod evident că, deşi se pot concepe 
două atribute diferite în adevăr, adică unul fără conceptul celui- 
lalt, totuşi nu se poate trage concluzia că ele constituesc două en- 

titäti sau substanţe diferite. Căci firea substanţei este tocmai aşa, 
că fiecare dintre atributele ei se concepe prin el însuși, deoarece 
toate atributele pe care le conține substanța au existat dela incepu- 
tul începuturilor împreună, fiecare exprimând realitatea sau 
existența substanţei şi unul n'a putut fi produs de altul. Ori, nu-i 
deloc absurd să atribuim unei substanţe mai multe atribute; mai 
mult chiar, nimic în natură nu-i mai evident decât faptul că orice 
substanţă trebuie privită sub un atribut oarecare, și cu cât ea are 
mai multă realitate sau existenţă, cu atât are mai multe atribute 
care exprimă o necesitate sau eternitate şi infinitate ; si la fel nu-i 
nimic mai evident, decât faptul că substanţa absolut infinită trebuie 
definită (precum am stabilit-o în defin. 6) ca substanţă constituită 
dintr'un număr infinit de atribute, dintre care fiecare exprimă o 
anumită esență eternă si înfinită. Dacă însă cineva ar întreba prin 
ce semn anume se poate cunoaște diversitatea substanțelor, să 
citească atunci teoremele următoare, cari arată că în natură nu 
există decât o singură substanță, și aceasta e infinită; în zadar, 
deci, s'ar căuta acel semn. 

Teor. XI. Dumnezeu sau substanța constituită din atribute 
infinite, dintre cari fiecare exprimă o esenţă eternă şi infinită, există 
în mod necesar, 

Dem.: Dacă tăgăduești aceasta, concepi atunci că Dumnezeu 
nu există. Esenţa sa, deci, (după axioma 7), nu implică existenţa. 
Dar aceasta (după teor. 7) este absurd de admis. Deci Dumnezeu 
există în mod necesar ; c. e. d. d. 

Altă demonstraţie: Pentru orice lucru se poate sta- 
bili cauza sau raţiunea, datorită căreia acest lucru există sau nu există, 
Spre exemplu: Dacă există un triunghiu, atunci trebue să fie dată 
o cauză sau rațiune a existenței sale; dacă însă nu există, in mod ne- 
cesar si atunci trebue să fie dată o cauză sau rațiune care împiedică sau 
înlătură existenţa acestui triunghiu. Această rațiune sau cauză 
este cuprinsă în mod necesar sau în firea lucrului respectiv sau 
se află în afară de el. Spre exemplu: cauza în urma căreia nu 
există un cerc patrat, o arată însăși natura cercului ; fireşte, fiindcă 
aceasta ar fi o contradicţie în sine; cauza însă pentru care substanța 
există, urmează iarăși din natura ei însăși, pentru că natura substanţei 
implică existența. (Vezi teor. 7). Dar cauza existenţei unui cerc 
sau a unui triunghiu nu se află în firea acestora, ci în orânduirea 

întregii lumi materiale. Din această orânduire însă trebuie să re- 
zulte sau că triunghiul există și acuma în mod necesar, sau că 
este cu neputinţă ca să existe acuma. Aceasta însă se înțelege dela 
sine; rezultă deci, că un lucru oarecare există în mod necesar, dacă 
nu se află o rațiune sau o cauză care să împiedice existenţa lui. 
Deci, dacă nu poate fi dată o rațiune sau o cauză care împiedică 
sau înlătură existența lui Dumnezeu, trebuie trasă concluzia, că 
Dumnezeu există în mod necesar. Din potrivă, dacă ar fi dată o 
rațiune sau cauză, ea ar trebui găsită sau în însăși firea lui Dum- 
nezeu, sau în afară de el, adică întro altă substanță de altă na- 
tură. Căci dacă ar fi de aceiaş natură, tocmai prin aceasta s'ar 
admite că Dumnezeu există. Dar o substanță care ar fi de altă 
natură, n'ar avea nimic comun cu Dumnezeu (teor. 2) si, prin 
urmare, n'ar putea nici produce nici înlătura existența lui. Deci, 
dat fiind că raţiunea sau cauza care să înlăture existenţa lui Dum- 
nezeu nu se poate afla în afară de firea lui, ea cu necesitate va 
trebui să existe în însăși firea lui Dumnezeu, care astfel ar implica 
o contradicţie. Este însă absurd să stabilim aceasta despre fiinţa 
care e absolut infinită și cea mai desăvârşită. Nu există, deci, nici 
în Dumnezeu nici în afară de Dumnezeu, nici-o cauză sau rațiune 
care să înlăture existența lui; aşa dar Dumnezeu există în mod ne- 
cesar ; c, e. d. d. 

Altă demonstraţie: A nu putea exista, este o ne- 
putință, iar a putea exista, este o putere (precum se înțelege dela 
sine). Deci, dacă numai fiinţele finite există în mod necesar, 
atunci sunt mai puternice decât ființa absolut infinită ; aceasta însă 
(precum se înțelege dela sine) este absurd de admis; prin urmare, 
sau nu există nimic, sau există în mod necesar si ființa absolut 
infinită; dar noi existăm sau în noi înşine sau în altceva ce există 
în mod necesar. V, axioma |. şi teor. 7. Prin urmare există ființa ab- 
solut infinită, cu alte cuvinte (defin. 6) Dumnezeu există în mod 
necesar ; c. e. d, d. 

Scol: Această din urmă demonstraţie despre existenţa lui 
Dumnezeu am făcut-o a posteriori, ca să fie pricepută mai uşor; 
iar nu pentrucă din acelaș principiu existența lui Dumnezeu n'ar 
urma şi a priori. Căci dat fiind că a putea exista este o putere, 
urmează că orice ființă are cu atât mai multă putere de a exista, 
cu cât firii ei îi este inerentă mai multă realitate; așa că fiinţa 

absolut infinită sau Dumnezeu are o putere absolut infinită de a 
exista si există de fapt absolut. Totuși, poate multi oameni nu 
vor vedea cât de evidentă este demonstraţia aceasta, deoarece sunt 
deprinşi a observa numai lucrurile cari sunt produse de o cauză 
externă. In privința acestora însă ei văd că ceeace se produce 
repede, adică uşor, se pierde tot aşa de uşor, si din potrivă, ceeace 
se consideră ca ființă mai compusă, aceasta după judecata lor se 
produce mai greu, adică nu-şi ia fiinţă aşa de ușor. Dar pentru a 
înlătura aceste prejudicii, n'am nevoie să arăt care este înțelesul 
adevărat al zicerii: ce se produce repede, se pierde repede, si n'am 
nevoie să cercetez dacă în vederea întregului univers toate ființele 
există la fel de ușor sau nu; este de ajuns să amintesc că aci 
nu-i vorba despre lucruri cari isvorăsc dintro cauză externă, ci 
numai despre substanțe care (teorema 6) nu pot fi produse de 
nici o cauză externă. Căci lucrurile izvorite dintr'o cauză externă, 
fie că sunt compuse din mai multe părţi sau din puţine, datoresc 
cauzei externe, tot ceeace au drept perfecțiune sau realitate, si 
existența lor porneşte astfel numai din perfecțiunea cauzei externe, 
iar nu din perfecțiunea lor proprie ; aceea însă pe care o posedă sub- 
stanfa, nu se datorește unei cauze externe; existența ei, deci, trebuie 
să rezulte din însăși natura ei, care nu-i nimic altceva decât esenţa ei. 
Din aceasta rezultă că perfecțiunea nu înlătură existența unei fiinţe, ci 
din potrivă, o stabileşte pe ea; imperfectiunea însă înlătură existenţa, 
şi evidenţa despre existenţa oricărei fiinţe nu poate fi mai mare decât 
cea despre existenţa ființei absolut infinite și desăvârșite, adică 
despre Dumnezeu; căci esența lui exclude orice imperfecţiune şi 
implică perfecțiunea cea mai desăvârșită, înlăturând orice motiv de 
a se îndoi de existenţa lui, și dând cea mai desăvârşită evidență 
asupra lui, ceeace cred că va fi invederat chiar după o scurtă 
meditaţie. 

Teor, XII. Nu se poate concepe în adevăr nici un atribut 
al unei substanțe, din care să rezulte că substanța se poate împărți. 

Dem.: Căci părţile în cari o astfel de substanță s'ar împărţi, 
ar reține firea substanței sau nu. In cazul întâi, fiecare parte ar 
trebui să fie infinită (teor. 8) şi cauza sa proprie (după teor. 6) 
şi ar trebui să fie formată de un atribut diferit (după teor. 5): aşa 
că dintr'o singură substanță s'ar produce mai multe. Ori aceasta 
este absurd (după teor. 6). Mai trebuie adăugat că în acest caz 

(după teor. 2) n'ar avea nimic comun cu întregul lor (după 
definiţiunea 4 si teor. 10) si întregul ar putea să existe și să fie 
conceput fără părțile sale, ceeace fără îndoială este un lucru ab- 
surd de admis. Dacă însă presupunem cazul al doilea și anume că 
părțile nu mai au natura substanţei, atunci substanța întreagă, după 
ce ar fi împărțită în părți egale, ar pierde firea unei substanţe si ar 
înceta să existe, ceeace (după teor, 7) este tot aşa de absurd. 

Teor. XIII. Substanța absolut infinită este indivizibilă. 

Dem. Căci dacă ar fi divizibilă, atunci părţile in care ar 
fi împărțită, sau ar avea natura unei substanțe absolut infinite, sau 
nu. În cazul întâiu ar exista mai multe substanțe de aceaşi fire, 
ceeace (după cor. 5) este absurd. Dacă însă se presupune cazul 
al doilea, atunci (precum e mai sus amintit) substanța absolut in- 
finită va putea înceta să existe, ceeace (după teor. 11) este tot 
aşa de absurd. 

Corol.: Rezultă de aci că nici o substanţă, şi prin urmare, 
nici o substanță corporală, întrucât este o substanţă, nu-i divizibilä, 

Scol: Că substanţa este indivizibilă se înțelege mai 
uşor din faptul că natura substanţei nu poate fi concepută decât 
infinită, şi prin partea unei substanțe nu se poate înţelege nimic 
altceva decât o substanță finită, ceeace (după teor. 8) implică o 
contrazicere netägäduitä, 

Teorema XIV. Afară de Dumnezeu nu există si nu 
poate fi concepută nici o altă substanță. 

Dem.: Dumnezeu este ființa absolut infinită, căreia nu-i poate 
fi tăgăduit (după teor. 6) nici un atribut ce exprimă esența sub- 
stantei, si el există în mod necesar (după teor. 11). Deci, dacă o 
substanță oarecare ar exista afară de Dumnezeu, ea ar trebui să 
fie explicată printr'un atribut al lui Dumnezeu: atunci însă ar exista 
două substanțe cu acelaş atribut, ceeace (după teor. 5) este 
absurd: prin urmare nici o substanţă, afară de Dumnezeu, nu poate 
exista şi nu poate fi concepută. Căci dacă ar putea fi concepută, 
atunci ar trebui concepută în chip necesar ca existentă; ceeace însă 
(după partea întăi a acestei demonstraţii) este absurd, Prin urmare 
nu poate exista și nu se poate concepe o altă substanţă afară de Dum- 
nezeu; c. e. d. d. 

Corol. I. De aci urmează foarte evident: 1. că Dumnezeu 
este unic, cu alte cuvinte (defin. 6) în natură nu există decât o sin- 

gură substanţă, care este absolut infinitä, precum am arätat deja in 
scol. teoremei 10. 

Corol. Il. Urmează: 2. că întinderea (res extensa) si cuge- 
tarea (res cogitans), sunt sau atribute ale lui Dumnezeu sau (după 
axioma 1) modificări ale atributelor lui Dumnezeu. 

Teor. XV. Tot ce există, există în Dumnezeu şi nimic nu 
poate exista și nu poate [i conceput fără Dumnezeu. 

Dem.: Afară de Dumnezeu nu există si nu poate fi con- 
cepută (după teor. 14) nici o substanță, cu alte cuvinte (de- 
finitiunea 3) lucru ce există în sine şi e conceput prin sine. Modu- 
rile însă, (definitiunea 5) nu pot exista şi nu pot fi concepute 
fără substanţă; prin urmare ele nu pot exista decât în natura di- 
vină, si pot fi concepute numai prin ea. Dar afară de substanță 
şi modurile ei, nu există nimic (axioma 1), prin urmare nu poate 
fi conceput nimic fără Dumnezeu; c. e. d. d. 

Scol.: Multi îşi închipuesc că Dumnezeu este compus din 
trup şi suflet, fiind supus si patimilor ca si omul însuși. Reese însă 
din cele spuse până acum, cât de mult se abat de la adevărata con- 
cepţie asupra lui Dumnezeu aderentii acestei păreri; dar trec peste 
ei, deoarece toți cari cumva meditează asupra firii lui Dumnezeu, 
tăgăduesc că el este ceva trupesc, dovedind aceasta foarte bine 
prin argumentul că prin corp înțelegem o anumită cantitate lungă, 
lată si adâncă, terminată într'o formă oarecare. Nimic, deci, n'ar 
fi mai absurd decât a afirma aceasta despre Dumnezeu, care e 
ființa absolut infinită. Dar pe când ei se silesc a dovedi acelaş 
lucru şi pe baza altor principii, ei stabilesc o deosebire absolută 
intre substanța corporală sau întinsă si firea lui Dumnezeu, si 
declară că substanța este creată de Dumnezeu. Prin ce fel de 
putere divină, însă, substanța a putut fi creată, ei deloc nu ştiu; 
şi faptul acesta ne arată clar că ei înșiși nu înțeleg ce zic. Eu 
insă, după judecata mea, am dovedit destul de clar (corol. teor. 6 
şi scol. 2, teor. 8) că o substanță nu poate fi produsă sau creată 
de către o altă substanță. Deasemenea am dovedit (teorema 14) că 
afară de Dumnezeu nici o substanţă nu poate exista şi nu poate 
fi concepută. Şi de aci am tras concluzia că întinderea (substantiam 
extensam) este unul din atributele infinite ale lui Dumnezeu. Dar 
pentru a lămuri acest lucru mai pe larg, vreau să combat argumentele 
adversarilor, Toate se reduc la următoarele : In rândul întâi ei cred 

că substanța materială, ca atare, constă din părţi; din cauza aceasta 
ei tăgăduesc că substanţa poate fi infinită si poate privi pe Dumne- 
zeu. Pentru dovedirea acestei păreri ei arată multe exemple din cari 
vreau să aleg unele. Să presupunem, zic ei, dacă substanţa este in- 
finită, că noi o impärtim în 2 părți; atunci fiecare parte va fi sau 
finită sau infinită. In cazul întâi infinitul ar fi format din două părți 
finite, ceeace este absurd. În rândul al doilea, dacă o cantitate infinită 
s'ar măsura cu o măsură lungă de un picior, ea ar trebui să fie com- 
pusă din tot atâtea părți infinite lungi de un picior, din câte ar trebui 
să fie compusă, dacă s'ar măsura cu o măsură egală cu un deget; așa 
dar un număr infinit ar fi de douăsprezece ori mai mare decât un alt 
număr infinit. In fine, dacă presupunem că două drepte AB şi AC, 
trase dintr'un punct al unei cantități infinite, se prelungesc la infinit 
în două direcții anumite si determinate, atunci este clar, că distanţa 
între B şi C se va mări din ce în ce, și fiind la început de- 
terminată, va deveni pe urmă nedeterminabilă. Deoarece însă după 
părerea lor, aceste lucruri absurde rezultă din cauză că substanța 
corporală se consideră infinită, ei trag concluzia că dânsa trebuie 
să fie finită și prin urmare nu e inerentă firii lui Dumnezeu. Si 
argumentul al doilea este dedus din desăvârșirea supremă a lui 


Dumnezeu; căci se zice următoarele: Dumnezeu, fiinţa cea mai de- 
săvârşită, nu poate fi pasiv; substanţa trupească însă, deoarece este 
divizibilă, poate fi pasivă; rezultă deci, că substanța nu aparţine 
lui Dumnezeu. Acestea sunt argumentele, de care se folosesc scri- 
itorii, şi prin care ei caută a arăta, că substanța trupească este ceva 
nedemn de natura divină şi nu poate să fie inerentă lui Dumnezeu. 
Dar, într'adevăr, cine a urmărit cu atentiune cele spuse, va afla, 
că am răspuns deja la aceste argumente, deoarece sunt bazate pe 
singura presupunere, că substanţa trupească este compusă din părți; 
ceeace am arătat deja (teor. 12 si corol. teoremei 13) că e absurd. 
Apoi dacă cineva vrea să examineze cu adevărat problema aceasta, 
va vedea că toate absurdităţile (dacă toate sunt într'adevăr absurdi- 

täti, ceeace nu mai discut), din care ei vor să conchidä că. substanța: 
întinsă este finită, nu rezultă din presupunerea unei cantităţi infi- 
nite, ci din aceea că o cantitate infinită se poate măsura, şi e com- 
pusă din părţi finite. Din absurditätile, deci, cari rezultă din presu- 
punerile lor ei nu pot deduce nimic altceva decât părerea că substanţa: 
infinită nu se poate măsura şi nu poate fi compusă din părți. Dar 
aceasta este tocmai acelaș lucru, pe care eu l-am dovedit deja mai 
sus (teor. 12 etc.). Deci lovitura îndreptată împotriva noastră, cade 
într adevăr asupra lor, și dacă din presupunerea lor absurdă ei totuși 
trag concluzia că substanţa întinsă trebuie să fie finită, întradevăr ei 
nu fac nimic altceva decât face acela care din ficțiunea că cercul are 
însuşirile unui patrat, trage concluziile că cercul nare un centru, 
ale cărui linii trase spre circumferință sunt egale. Căci pentru a 
deduce că substanța corporală, care poate fi concepută numai 
ca infinită, unică si nedivizibilă (vezi teor. 8, 5 şi 12), este finită, ei 
îşi formează concepția că este alcătuită din părți mărginite, este mul- 
tiplă si divizibilä. Şi cei cari îşi închipuiesc că o linie este compusă din 
puncte, știu să găsească multe argumente pentru a dovedi că o linie nu 
se poate împărți la infinit. Intradevăr, presupunerea că substanța 
corporală este compusă din corpuri sau părţi, nu-i mai puţin 
absurdă, decât presupunerea că un corp e compus din suprafeţe, 
o suprafață din linii şi, în fine, o linie din puncte; aceasta trebuie 
să o confirme toţi cari ştiu că rațiunea clară este infailibilă; mai 
ales cei cari tăgăduiesc existența unui gol. Insă dacă substanța 
corporală s'ar putea împărți în aşa fel, încât părţile ei să fie în 
adevăr separate unele de altele, pentru ce să nu fie şi posibil ca 
o parte din ea să se nimicească, pe când celelalte părți să rămână 
strâns legate între ele, ca înainte? Pentru ce trebuiesc toate păr- 
tile astfel potrivite intre ele, încât să nu fie un gol? Căci lucrurile 
cari sunt de fapt despărțite, pot exista si rămânea în starea lor; 
unele fără altele. Deci, dat fiind că în natură nu există un go! (des- 
pre aceasta la un alt loc) şi toate părţile trebuiesc potrivite, ca 
să nu fie un gol, urmează şi din cauza aceasta, că de fapt părţile 
nu se pot despărți unele de altele, cu alte cuvinte, că substanţa corpo- 
rală, întrucât este substanţă, nu se poate împărți. Dacă însă cineva 
ar întreba pentru ce suntem din fire aşa de înclinați, să consi- 
derăm substanța ca divizibilă, eu răspund că noi concepem can- 
titatea în două feluri: pe de o parte în mod abstract sau superfi- 

cial, adică prin închipuire, pe de altă parte ca substanţă, adică 
“prin intelect. Deci dacă privim cantitatea, după cum ea ni se pre- 
zintă prin închipuire, ceeace facem adesea și ușor, atunci ne apare 
finită, divizibilă şi compusă din părți. Dacă însă o privim, după 
cum ni se prezintă în intelect, si o concepem ca substanţă, ceeace 
este foarte greu, atunci vom afla că este infinită, unică şi indi- 
vizibilă, ceeace am arătat-o deja. Toate aceste lucruri devin foarte 
evidente, dacă se face o deosebire între închipuire și înțelegere, mai 
ales dacă se va lua în considerare că materia este pretutindeni 
aceeaşi, şi părţile ei se deosebesc între ele, numai întrucât materia 
poate fi modificată în diferite forme, ceeace are drept efect că 
părțile se deosebesc numai formal, dar nu real. De pildă: se in- 
telege că apa, întrucât este apă, se poate împărți şi părţile se pot 
separa, unele de altele, dar nu întrucât este o substanță corporală: 
căci ca atare ea nu se poate despărţi nici împărți. Deasemenea 
apa, întrucât este apă, se naşte și se strică, dar ca substanță ea 
nu se naşte și nu se strică, Cred, deci, că prin aceasta am răspuns 
şi la argumentul al doilea, deoarece şi acesta se bazează pe pre- 
supunerea că materia, privită ca substanţă, este divizibilă şi com- 
pusă din părți: dar deși această presupunere nu e exactă, totuşi 
nu știu pentru ce materia să fie ceva nedemn de natura divină, 
mai ales dacă (după teor. 14) în afară de Dumnezeu nu există 
nici o substanță din partea căreia el ar putea fi influențat: zic 
că totul este în Dumnezeu si rezultă din necesitatea esenței sale 
(precum o voiu arăta în curând). Deaceea nu se poate zice deloc, 
că Dumnezeu e influențat din partea unei alte ființe, sau că sub- 
stanfa întinsă este ceva nedemn de Dumnezeu, deși se consideră 
divizibilă: trebuie numai admis că este eternă și infinită. Despre 
aceasta însă am vorbit deajuns. 

Teor. XVI. — Din necesitatea naturii divine trebuie să 
rezulte un număr infinit de lucruri în forme (modis) infinite (adică 
tot ceeace intelectul infinit poate concepe). 

D e m.: Teorema aceasta trebuie să fie evidentă oricui, dacă 
își dă numai seama că din definiţia dată a unui lucru, intelectul 
trage concluziuni asupra mai multor însușiri, cari în adevăr rezultă 
din acest lucru în mod necesar (adică din natura lui): şi a- 
ceste însușiri pe care intelectul le deduce, sunt cu atât mai nu- 
„meroase, cu cât mai multă realitate este exprimată prin definiţie, 

cu alte cuvinte, cu cât esenţa lucrului definit implică mai multă 
realitate. Natura divină însă implică un număr absolut infinit de: 
atribute (definitiunea 6), din care fiecare exprimă o esență infi- 
nitä în felul său: trebue, prin urmare, ca din necesitatea ei să re- 
zulte un număr infinit de lucruri în forme infinite, cu alte cuvinte, 
tot ceeace intelectul infinit poate concepe; c. e. d. d. 

Corol.l.: Rezultă de aci 1. că Dumnezeu este cauza eficientă 
a tuturor lucrurilor pe care sufletul lui infinit le poate concepe. 

Corol. I: Rezultă 2. că Dumnezeu este cauza prin sine 
însuși, nu din întâmplare. 

Corol. H}: Rezultă 3. că Dumnezeu este absolut cauza 
primă, 

Teor. XVII. — Dumnezeu face totul numai după legile: 
naturii sale si nefortat de nimeni. 

Dem.: In demonstratiunea 16 am arătat că un număr abso- 
lut infinit de lucruri rezultă în mod necesar din însăşi necesitatea na- 
turii divine sau (ceeace înseamnă acelaşi lucru) din însăşi legile acestei 
naturi. În teorema 15 am arătat la fel, că nimic nu poate exista şi nu 
poate fi conceput fără Dumnezeu şi că totul există în Dumnezeu; 
în afară de Dumnezeu, deci, nu poate exista nici o fiinţă prin care: 
el să fie determinat sau forțat la acțiunile sale, si astfel Dumnezeu 
face totul numai după legile naturii sale şi nefortat de nimeni; 
c e. d. d. 

Corol. L: Rezultă de aci 1, că nici în afara lui Dumnezeu 
nici în el nu există nici o altă cauză care să-l determine la acţiuni, 
decât perfecțiunea naturii sale, 

Corol. Il: Rezultă 2. că Dumnezeu singur este cauza li- 
beră, pentrucă el singur există din necesitatea naturii sale (teor.. 
Il și corol, 2. teor. 14) si face totul numai după necesitatea na- 
turii sale (teor. anterioară): prin urmare (defin. 7) el singur este 
o cauză liberă; c. e, d. d. 

Scol: Alţii consideră pe Dumnezeu drept cauză liberă, 
pentrucă după părerea lor, el poate face să nu ia ființă sau să nu 
fie produse de el lucrurile care, după cum am zis, rees din natura 
sa, cu alte cuvinte, care sunt în puterea sa. E acelaş lucru ca şi când 
Sar spune că Dumnezeu poate face, ca din natura triunghiului să 
nu urmeze că cele trei unghiuri ale lui să fie egale cu, două unghiuri 
drepte, sau ca dintro cauză dată să nu urmeze un efect; aceasta. 

însă este absurd de admis. Pe lângă aceasta am să arăt mai departe 
şi fără ajutorul acestei teoreme, că nici intelectul nici voinţa nu îi 
aparţin naturii lui Dumnezeu. Ştiu că multi zic: se poate dovedi că 
natura lui Dumnezeu este distinsă printr'un intelect suprem şi o 
voință liberă, pentrucă după părerea lor nu există nimic mai desä- 
värsit ce s'ar putea atribui lui Dumnezeu, decât ceeace este în noi 
perfecțiunea cea mai înaltă. Dar cu toate că ei consideră pe Dum- 
nezeu ca înzestrat în adevăr cu intelectul cel mai desăvârșit, totuși 
nu cred că Dumnezeu poate să creeze tot ceeace există în adevăr 
în intelectul său; căci printr'o astfel de părere ei ar distruge puterea 
lui Dumnezeu. Dacă Dumnezeu ar fi creat tot ceeace există în 
sufletul lui, — așa argumentează ei — atunci el n'ar fi putut să 
creeze ceva mai mult; aceasta însă, după părerea lor, e în contra- 
zicere cu atotputernicia lui. Deaceea ei preferă să considere pe 
Dumnezeu ca indiferent față de toate lucrurile si fiind creatorul 
numai al acelor lucruri, pe cari, printrun fel de voință absolută, 
a hotărât să le creeze. Dar după cum cred, am dovedit destul de 
clar (teor. 16) că din puterea supremă a lui Dumnezeu sau din 
natura sa infinită a izvorit un număr infinit de lucruri în forme 
infinite, adică totul în mod necesar, și izvorăşte pururea cu aceeași 
necesitate, cu care rezultă din veci în veci că cele trei unghiuri ale 
unui triunghiu sunt egale cu două unghiuri drepte. Prin urmare, 
atotputernicia lui Dumnezeu a existat din vecii vecilor si va exista 
aevea in aceiaș vigoare; si astfel ea apare mai desăvârşită după 
părerea mea. Aşi crede chiar că adversarii mei (să vorbim deschis) 
tăgăduiesc atotputernicia lui Dumnezeu; căci sunt siliți a admite că 
Dumnezeu înțelege un număr infinit de lucruri creabile, pe cari 
totuşi nu e în stare să le creeze: dacă ar creia tot ceeace el înțelege, 
atunci ar epuiza — după părerea lor — atotputernicia sa, şi ar 
deveni nedesăvârșit. Deci, pentru a stabili desăvârșirea lui Dum- 
nezeu, ei sunt nevoiţi a afirma că el nu crează tot ceeace stă în pu- 
terea sa; aceasta însă după părerea mea este ficţiunea cea mai ab- 
surdă, care se poate născoci despre atotputernicia lui Dumnezeu, 
si cea mai contrară ei. In ce priveşte, însă, intelectul şi voinţa pe 
care de obicei o atribuim lui Dumnezeu, am să stabilesc următoa- 
rele: dacă intelectul şi voinţa i-ar aparţine firii eterne a lui Dum- 
nezeu, atunci ar trebui în adevăr, ca prin fiecare din aceste atribute 
să înțelegem cu totul altceva, decât ceeace oamenii presupun în 

general. Căci intelectul şi voinţa care ar constitui esența lui Dumne- 
zeu, ar trebui să se deosebească de intelectul şi voinţa noastră tot 
așa ca cerul de pământ, şi o asemănare n'ar putea să existe decât 
la nume, adică așa cum se aseamănă la nume câinele, constelația 
de pe cer, cu câinele, animal lătrător. Voi dovedi aceasta prin urmă- 
toarele: dacă intelectul ar aparţine naturii lui Dumnezeu, el din 
fire n'ar putea să fie, ca şi intelectul nostru, posterior, (ceeace se 
presupune foarte adeseori), sau împreună cu lucrurile înțelese, 
fiindcă Dumnezeu, în ce priveşte cauzalitatea, este înaintea tuturor 
lucrurilor (corol. 1. teor. 16.); din contra, esenţa adevărată şi for- 
mală a lucrurilor este aşa precum este, fiindcă ele există obiectiv ca 
atare în intelectul lui Dumnezeu. 

Intelectul lui Dumnezeu deci, întrucât îl vom concepe ca 
formând esența lui, este în adevăr cauza esenței precum si a 
existenţei tuturor lucrurilor; aceasta pare a fi fost observat şi de 
aceia cari afirmă că intelectul, voința şi puterea lui Dumnezeu sunt 
unul şi acelaș lucru. Deci, dat fiind că intelectul lui Dumnezeu este 
unica cauză a lucrurilor atât în vederea esenței (precum am. arä- 
tat) cât şi a existenţei lor, trebue negreşit ca el să se deosebească 
de aceste lucruri atât în vederea esenței, cât si a existenței lor; căci 
lucrul cauzat se deosebeşte de cauza sa tocmai prin ceeace primeşte 
din partea cauzei. De pildă: Un om este cauza existenţei, nu însă 
a esenței unui alt om (aceasta este un adevăr etern), prin urmare, 
unul poate să se asemene cu altul pe deplin în esenţa lor, în pri- 
vinta existenţei, însă, ei trebue să difere. Deci, dacă existenţa unuia 
s'a stins, atunci nu va pieri şi existenţa celuilalt: dacă însă esenţa 
unuia sar putea distruge si ar deveni falsă, atunci sar nimici si 
esența celuilalt. Un lucru însă, care este cauza esenței si a existenţei 
unui efect oarecare, trebue să se deosebească de acest efect în pri- 
vinfa esenței, precum si a existenţei lui. Intelectul lui Dumnezeu însă 
este cauza esenței si existenţei intelectului nostru. Or, intelectul 
lui Dumnezeu întrucât îl concepem ca formând esenţa sa, se deose- 
beste de intelectul nostru în privinţa esenței precum şi a existenței 
lui, şi în nici o privință nu poate fi asemănător cu el decât prin 
nume. 

In ce priveşte voinţa, demonstrafiunea poate să fie la fel, pre- 
cum o vede oricine. 

Teor. XVII. — Dumnezeu este cauza imanentä, nu însă 
transitorie, a tuturor lucrurilor, 

Dem.: Tot ce există, există în Dumnezeu și trebue conceput 
prin Dumnezeu (teor. 15); el este deci (corol. I. teor. 16) cauza 
lucrurilor cari există în el: aceasta era de dovedit mai întâi, Pe de 
altă parte nu există o altă substanță afară de Dumnezeu (teor. 14), 
cu alte cuvinte (definitiunea 3) afară de el nu poate fi dat nimic ce 
ar exista în sine: aceasta era de dovedit în rândul al doilea. Ur- 
mează, deci. că Dumnezeu este cauza imanentă, nu însă transitorie 
a tuturor lucrurilor; c. e, d. d. 

T eor. XIX. — Dumnezeu sau toate atributele lui Dumnezeu 
sunt eterne. 

D e m.: Dumnezeu (definitiunea 6) este substanța care există 
în mod necesar (teor. 11); cu alte cuvinte (teor. 7) esenței lui îi 
aparţine existența sau (ceeace e acelaş lucru), din definitiunea lui 
Dumnezeu urmează că el există: prin urmare e etern (defini- 
tiunea 8). Prin atributele lui Dumnezeu însă trebue înțeles ceeace 
(definitiunea 4) exprimă esența substanţei divine, cu alte cuvinte, 
ceeace aparţine substanței, pe care tocmai trebuie să o cuprindă 
în ele atributele. Naturii substanței, însă, (precum am arătat deja în 
teorema 7) îi aparţine vesnicia; prin urmare trebue ca şi fiecare 
din atributele ei să cuprindă in sine vesnicia, și așa toate sunt 
eterne; c. e. d. d. 

Scol: Teorema aceasta reese foarte clar si din demonstra- 
tiunea prin care am dovedit existența lui Dumnezeu (teor. 11). Eu 
zic că din ea rezultă în mod evident existenţa lui Dumnezeu, precum 
şi faptul că existenţa sa este un adevăr etern. Am mai dovedit veş- 
‘nicia lui Dumnezeu, si anume prin teorema 19 partea I a principiilor 
filosofiei lui Cartesius: deci n'am nevoie de a repeta aceasta aici. 

Teor. XX . — Existenţa lui Dumnezeu si esența sa sunt 
unul şi acelaş lucru. 

D e m.: Dumnezeu (după teor. anterioară) şi toate atributele 
lui sunt eterne, cu alte cuvinte (definitiunea 8) fiecare din atri- 
butele sale exprimă existența sa; atributele lui Dumnezeu, deci, cari 
exprimă esența sa eternă (definiţiunea 4), exprimă totodată si 
existența sa eternă, cu alte cuvinte, ceeace constituie esența lui 
Dumnezeu, constituie în acelaș timp şi existența sa; prin urmare, 
-exitenţa şi esența sa sunt unul si acelaș lucru. 

Corol. I: De aci rezultă 1. că existența lui Dumnezeu precum 
şi esenţa sa sunt un adevăr etern. 

Corol II: Rezultă 2. că Dumnezeu si toate atributele lui 
Dumnezeu sunt nestrămutate. Căci dacă sar schimba în vederea 
existenţei lor, atunci ar trebui (după teorema precedentă) să se 
schimbe si în vederea esenței lor; cu alte cuvinte, (ceeace se înțelege: 
dela sine), ar trebui ca din adevărate să se schimbe in false; aceasta 
însă este absurd de admis. 

Teor. XXI. — Tot ceeace rezultă din absoluta natură a 
unui atribut al lui Dumnezeu, a trebuit să existe totdeauna si să fie 
infinit, cu alte cuvinte, este etern si infinit în virtutea acestui atribut.. 

Dem.: Dacă cineva neagă aceasta, să presupună el atunci, 
pe cât îi este posibil, că din natura absolută a unui atribut al lui 
Dumnezeu urmează ceva ce este finit şi are o existenţă sau durată. 
mărginită: spre exemplu ideea despre Dumnezeu în cugetare. Dar 
cugetarea, întrucât este considerată ca un atribut al lui Dumnezeu, 
este infinită în mod necesar, prin însăşi natura sa (teor, 11): întru-: 
cât însă are o idee despre Dumnezeu, se presupune că este finită. 
In acest caz însă (defin. 2) ea trebue să fie concepută ca limitată: 
numai de altă cugetare, dar nu de una care conţine concepția despre: 
Dumnezeu, (căci în privința aceasta s'a presupus că este finită), ci 
de o cugetare care nu conţine ideea despre Dumnezeu si care (teor, 
11) la fel trebue să existe în mod necesar. Există deci o cugetare: 
care nu conţine această idee despre Dumnezeu, adică una din care, 
întrucât este o cugetare absolută, nu rezultă în mod necesar ideea 
despre Dumnezeu, (căci am dedus o cugetare care conţine ideea. 
despre Dumnezeu si o alta care nu o conţine): aceasta este însă con- 
trar presupunerii. Deci, dacă ideea despre Dumnezeu în cugetare 
sau altceva în orice alt atribut al lui Dumnezeu (nu importă ce 
atribut luăm în considerare, deoarece demonstrafiunea este uni- 
versală), urmează din necesitatea naturii absolute a acestui atribut, 
atunci acest ceva trebuie să fie infinit în mod necesar. Aceasta era de 
dovedit mai întâiu. Pe de altă parte este cu neputinţă, ca ceeace 
rezultă astfel din necesitatea naturii vreunui atribut, să aibă o durată 
limitată. Dacă se tägädueste aceasta, să se presupună atunci 
că există un lucru care izvorăşte din necesitatea naturii unui 
atribut oarecare al lui Dumnezeu, de pildă: ideea despre Dum- 
nezeu în cugetare, şi totodată să se presupună că ideea aceasta, intr’o» 

vreme oarecare, nu a existat sau nu va exista. Deoarece însă cuge- 
tarea e considerată ca un atribut al lui Dumnezeu, ea trebuie să 
“existe în mod necesar si neschimbată (teor. 11 şi corol. 2, teor. 
20); deci, dincolo de durata ideii despre Dumnezeu — căci sa 
presupus că ea n'a existat sau nu va exista, — va trebui să existe 
şi o cugetare fără idee despre Dumnezeu: dar aceasta este în con- 
trazicere cu presupunerea, că ideea despre Dumnezeu izvorăște în 
mod necesar din cugetare. Prin urmare, ideea despre Dumnezeu 
în cugetare, sau orice alt lucru, care rezultă în mod necesar din 
natura absolută a unui atribut al lui Dumnezeu, nu poate să aibă 
© durată determinată, ci există veșnic în virtutea aceluiaşi atribut: 
aceasta era dovedit în rândul al doilea. Să ştim deci, că la fel 
trebuie să afirmăm aceasta şi despre orice alt lucru, care izvo- 
răşte din natura absolută a oricărui atribut al lui Dumnezeu. 

Teor. XXII. — Tot ceeace rezultă din modificarea unui 
„atribut, care în virtutea acestui atribut există în mod necesar şi este 
infinită, trebuie la fel să existe în mod necesar şi să fie infinit, 

Dem.: Demonstratiunea acestei teoreme e la fel ca şi aceea 
‚a teoremei precedente. 

Teor. XXIII. — Orice mod care există cu necesitate, si 
‚este infinit, a trebuit să rezulte cu necesitate, sau din absoluta natură 
a unui atribut al lui Dumnezeu, sau dintr'o astfel de modificare a unui 
‚atribut care există in mod necesar si este infinită. 

Dem.: Modul se află în altceva, prin care trebuie conceput 
(def. 5): cu alte cuvinte (teorema 15) se află numai în Dumnezeu 
:şi poate fi conceput numai prin Dumnezeu, Deci dacă se concepe 
că un mod oarecare există necesarmente si este infinit, atunci 
„acesta trebuie dedus sau înțeles pe baza unui atribut al lui 
Dumnezeu, întrucât exprimă o infinitate și o necesitate de exis- 
tentä sau (ceeace după detin. 8 este acelaşi lucru) o veșnicie: 
‚cu alte cuvinte (definitiunea 6 si teorema 19), întrucât acest atri- 
but e conceput în natura sa absolută. Un mod, deci, care există cu 
necesitate si este infinit, a trebuit să izvorascä din natura abso- 
lută a unui atribut al lui Dumnezeu, si aceasta sau în mod nemijlocit 
(despre aceasta vezi teorema 21) sau prin mijlocirea unei anumite 
modificări, care rezultă din natura absolută a unui atribut, cu alte 
cuvinte, (după teorema anterioară) care există în mod necesar şi 
‚este infinit; c. e. d. d. 

Teor. XXIV. — Esenţa lucrurilor produse de Dumnezeu 
nu implică existenţa lor. 

Dem: Rezultă din definitiunea 1. Căci orice lucru a cărui 
natură (bine înțeles considerată în ea însăşi) implică existența sa, 
este cauza sa proprie şi există din însăşi necesitatea naturii sale, 

Corol: De aci rezultă că Dumnezeu nu este numai cauza 
că lucrurile încep să existe, ci şi că ele perseverează în existența lor, 
sau (după un termen scolastic) Dumnezeu este pentru lucruri 
cauza lor de a fi (essendi). Căci fie că lucrurile există fie că nu, ori- 
decâteori îndreptăm atentiunea noastră către esenţa lor, noi vedem 
că ea nu cuprinde în sine nici existenţa, nici durata: așa dar esența 
lucrurilor nu poate fi cauza nici a existenței nici a duratei lor, ci 
numai Dumnezeu, a cărui natură este singura care cuprinde în 
sine existența (corol. 1, teorema 14). 

Tor. XXV. — Dumnezeu este cauza eficientă, nu numai 
a existenței lucrurilor ci şi a esenței lor. 

Dem.: Dacă se tăgăduieşte aceasta, urmează atunci, că 
Dumnezeu nu este cauza esenței lucrurilor: deci (axioma 4) ea 
poate fi concepută si fără Dumnezeu. Dar aceasta (teor. 15) este 
absurd. Prin urmare, Dumnezeu este şi cauza esenței lucrurilor; 
c. e. d. d. 

Scol.: Teorema aceasta rezultă mai clar din teorema 16; 
căci din ea reese că atât esența lucrurilor cât şi existenţa lor tre- 
buie dedusă în mod necesar din natura divină; să o spunem scurt: 
în acelaș înţeles, în care Dumnezeu se numeşte cauza sa proprie, el 
trebuie numit cauza tuturor lucrurilor, ceeace se va cunoaște mai 
clar din corolarul următor: 

Corol: Lucrurile individuale nu sunt nimic altceva decât 
modificările atributelor lui Dumnezeu, sau modificările, prin care 
atributele lui Dumnezeu se manifestă, într'un fel cert şi determinat. 
Demonstratiunea rezultă din teorema 15 si definitiunea 5. 

Teor. XXVI. — O ființă care este determinată la o acțiune 
oarecare, a fost in mod necesar așa determinată de Dumnezeu, iar 
o ființă, care n'a fost determinată de Dumnezeu, nu poate să se 
determine pe sine însăși. 

Dem.: Dacă zicem că o fiinţă este determinată de ceva la 
acțiune, atunci acest ceva e absolut pozitiv (precum se înțelege 
dela sine), şi Dumnezeu este cauza producătoare a esenței precum 

şi a existenţei lui (după teor. 25 şi 16): aceasta în primul rând. 
De aci însă rezultă foarte clar si partea a doua a acestei teoreme, 
Căci dacă ființa care n'a fost determinată de Dumnezeu, sar de- 
termina pe sine însăși, atunci partea întâia a acestei teoreme ar 
fi falsă, ceeace însă e absurd de admis, precum am arătat, 

Teor. XXVII. — Ceeace este determinat de Dumnezeu 
la acţiune, nu poate să se facă pe sine nedeterminat. 

Dem.: Teorema aceasta urmează din axioma a treia. 

Teor. XXVIII. — Orice lucru individual sau orice lucru 
care este finit şi are o existență determinată, nu poate să existe şi 
să fie determinat la o acțiune, dacă existenţa şi acțiunea sa nu este 
determinată de o cauză care este si ea finită si are o existenţă de- 
terminată, si această cauză la rândul ei nu poate nici ea să existe 
şi să fie determinată la acţiune, dacă existența si acțiunea ei nu: 
este determinată de o altă cauză, care şi ea la rândul ei este finită 
şi are existență determinată, şi aşa la infinit. 

Dem.: Tot ce este determinat să existe şi să fie în acţiune, 
este determinat la aceasta de către Dumnezeu (teorema 26 si corol. 
teoremei 24). Dar un lucru care este finit si are o existență deter- 
minată, nu poate să rezulte din natura absolută a unui atribut divin, 
deoarece tot ceeace rezultă din natura absolută a unui atribut divin, 
este infinit si etern (teorema 21). Deci, trebuie să rezulte din 
Dumnezeu, sau din vre-un atribut al lui, întrucât acesta e consi- 
derat ca modificat într'o formă anumită; căci afară de substanțe 
si modurile lor nu există nimic (axioma 1 si definitiunea 3 si 5) 
si modurile (corol. teoremei 25) nu sunt nimic altceva decât 
schimbări în atributele lui Dumnezeu. Dar din Dumnezeu sau 
vre-un atribut al lui, întrucât acesta este modificat într'o formă 
eternă și infinită, n'a putut rezulta acel lucru (teorema 22). Prin 
urmare a trebuit să rezulte din Dumnezeu sau să fie determinată 
de către Dumnezeu sau vre-un atribut a lui, întrucât acesta este 
modificat într'o formă finită si are o existență determinată. Aceasta 
era de dovedit în rândul întâiu. Apoi iarăşi cauza sau modificarea 
aceasta (după aceleași principii, după cari am dovedit partea întâia 
a acestei teoreme) a trebuit să fie şi ea determinată de o altă cauză. 
care este la fel finită si are o existenţă limitată, si iarăș. aceasta 
din urmă (după aceleași principii) de o alta si aşa mai departe. 
(după acelaş raționament) la infinit; c. e. d. d. 

Scol: Deoarece unele lucruri, adică acelea cari rezultă in 
mod necesar din natura absolută a lui Dumnezeu, au trebuit să fie 
produse de el în mod nemijlocit, şi prin mijlocirea acestor lucruri 
prime au luat ființă celelalte, cari totuşi fără Dumnezeu nu pot exista 
şi nu pot fi concepute, rezultă din aceasta: 1. că Dumnezeu este 
absolut cauza cea mai apropiată a tuturor lucrurilor produse nemij- 
locit de el, nu însă precum se zice, numai în forma lor. Căci efec- 
tele produse de Dumnezeu nu pot exista şi nu pot fi concepute fără 
el (teor. 15 şi corol. teor. 24). Rezultă: 2. că Dumnezeu nu poate 
fi numit cauza depărtată a lucrurilor particulare decât pentru a le 
deosebi de lucrurile pe care Dumnezeu le-a creat în mod nemijlo- 
cit, sau mai bine pentru a le deosebi de acelea care rezultă din natura 
absolută a lui. Căci prin cauza depărtată înţelegem aceea care în 
nici un fel nu este legată de efect, Dar tot ceeace există, există în 
Dumnezeu şi depinde de el, aşa încât e cu neputinţă ca un lucru 
oarecare să existe şi să fie conceput fără el. 

Teor. XXIX, — Pe lume nu există nimic întâmplător, ci 
totul e determinat de necesitatea naturii divine ca să existe şi să 
acționeze într'o formă certă. 

Dem.: Tot ceeace există, există în Dumnezeu (după teor. 
15). Dumnezeu însă nu poate fi numit ceva întâmplător, pentrucä 
(după teor. 11) există în mod necesar, nu însă din întâmplare. Şi 
modurile naturii divine au izvorit din ea cu necesitate, nu însă 
din întâmplare (după teor. 16) şi aceasta sau întrucât natura di- 
vină este privită în forma ei absolută (după teor. 21) sau întrucât 
o considerăm ca determinată la acțiune întrun anumit fel (după 
teor. 27), Pe de altă parte însă Dumnezeu este cauza nu numai că 
aceste moduri există (după corol, teor. 24), ci şi (după teor. 26) 
că sunt determinate la o anumită acţiune. Deci, dacă nu sunt de- 
terminate de Dumnezeu (după aceeaş teoremă), atunci e ceva im- 
posibil, nu însă ceva întâmplător, ca ele să se determine pe ele 
înşele; și dimpotrivă (după teor. 27), dacă sunt determinate de Dum- 
nezeu, atunci e tot așa ceva imposibil, nu însă întâmplător, ca ele 
să se facă pe ele însele nedeterminate; rezultă, deci, că totul este 
determinat de necesitatea naturii divine, nu numai ca să existe, ci 
şi ca să existe și să acţioneze într'o formă anumită; şi astfel nu 
există nimic întâmplător; c. e. d. d, 

Scol.: Inainte de a trece mai departe, vreau să explic, sau 

mai bine zis, să notez aici, ce trebuie înțeles prin natura naturantă 
(natura naturans) şi natura naturată (natura naturata), Căci din cele 
spuse mai sus rezultă, după cum cred, că prin natura naturantă tre- 
buie înţeles, ceeace este în sine si se concepe prin sine, sau atri- 
butele substanței care exprimă o esență eternă şi infinită, cu alte 
cuvinte (corol. 1. prop. 14. şi cor. 2. prop. 17) Dumnezeu, întrucât 
e considerat drept cauza liberă. Prin natura naturată însă trebuie în- 
teles tot ceeace rezultă din necesitatea naturii lui Dumnezeu, sau 
din necesitatea fiecăruia din atributele lui Dumnezeu, cu alte cu- 
vinte, toate modurile atributelor lui Dumnezeu, întrucât ele sunt 
considerate ca fiind cuprinse în Dumnezeu si nu pot să existe si 
să fie concepute fără Dumnezeu. 

Teor, XXX. — Intelectul, fie el in realitate finit sau infinit, 
cunoaște numai atributele şi modurile lui Dumnezeu si nimic 
altceva. 

Dem.: O idee adevărată trebuie să concorde cu obiectul ei 
(axioma 6), cu alte cuvinte (precum se înțelege dela sine), ceeace 
în mod obiectiv se află în intelect, trebuie în mod necesar, să existe 
şi în natură. Dar în natură (cor. |. teor. 14) nu există nimic alt- 
ceva decât o singură substanță, adică Dumnezeu, si nici o altă mo- 
dificare (teor. 15), decât aceea care este în Dumnezeu si (după 
aceeaşi teoremă) nu poate să existe şi să fie concepută fără Dum- 
nezeu. Prin urmare intelectul, fie el de fapt finit sau infinit, cu- 
noaşte atributele și modificările lui Dumnezeu și nimic altceva: 
c. e. d. d. 

Teor. XXXI. — Intelectul real, fie el finit sau infinit, pre- 
cum si voința, dorința, iubirea, etc., trebuiesc socotite că aparținând 
naturii naturate, nu însă celei naturante. 

Dem.: Prin intelect (precum este evident) nu înțelegem cu- 
getarea absolută, ci numai un mod anumit al cugetării, care se deo- 
sebeşte de celelalte moduri, adică de dorință, iubire si altele. Astfel 
(defin. 5) intelectul trebuie conceput pe baza cugetării absolute, cu 
alte cuvinte (teor. 15 şi defin. 6) pe baza unui atribut al lui Dum- 
nezeu, care exprimă esența eternă și infinită a cugetării în aşa fel, 
încât, fără acest atribut, intelectul nu poate exista si nu poate fi 
conceput. De aceea intelectul (scol. teor. 29) trebuie socotit ca o parte 
din natura naturatä, nu însă din cea naturantä ca si celelalte moduri ale 
cugetării; c. e. d. d. 

Scol: Nu deaceea zic „intelectul real”, pentru că admit că 
există si un intelect potential, ci numai pentrucă vreau să evit 
toată confuziunea si să vorbesc numai despre lucruri foarte evi- 
dente pentru noi, adică despre înțelegerea însăși, pe care o price- 
pem in mod mai deslusit decât toate celelalte lucruri; căci nu putem 
intelege nici un lucru care să nu ne conducă spre o cunoaştere 
mai desăvârşită a „înţelegerii , 

Teor. XXXII. — Voința nu poate fi numită cauză liberă, 
ci cauză necesară, 

Dem: Voința este numai o anumită formă de cugetare ca 
şi intelectul: prin urmare (după teor. 28) nici un act de voință nu 
poate exista şi nu poate fi determinat să producă un efect, dacă nu 
este determinat de către o altă cauză, şi iarăşi aceasta de către o 
alta, şi aşa mai departe la infinit. Chiar dacă voinţa ar fi con- 
siderată infinită, totuşi existența şi acţiunea ei trebuiesc deter- 
minate de Dumnezeu, nu întrucât este o substanță absolut infinită, 
ci întrucât are un atribut care exprimă esența infinită și eternă a 
cugetării (după teor. 23). Deci, oricum se concepe voința, fie ca 
finită fie ca infinită, necondiţionat există o cauză prin care exis- 
tenfa şi acţiunea ei sunt determinate, si deaceea (după definitiunea 
7) voinţa nu se poate numi o cauză liberă, ci numai o cauză ne- 
cesară sau forțată; c. e. d. d. 

Corol. I: De aci rezultă: 1. că Dumnezeu nu acţionează 
din liberă voinţă, 

Corol. 11: Urmează 2. că voinţa si intelectul sunt în acelaș 
raport cu Dumnezeu, ca și mișcarea și repausul, şi în genere ca 
toate celelalte lucruri din natură, cari (după teor. 29) trebuesc să 
fie determinate de Dumnezeu, ca să existe gi să acționeze întrun 
mod anumit. Căci voinţa, la fel ca şi toate celelalte lucruri, are ne- 
voie de o cauză prin care să fie determinată la existenţă si acţiune 
întrun mod anumit. Şi chiar dacă dintr'o voință dată şi dintr'un 
intelect dat izvorăște un număr infinit de efecte, totuşi din cauza 
aceasta nu se zice mai just că Dumnezeu acționează din libertatea 
voinței, decât s'ar putea zice din cauza acelor lucruri care rezultă 
din mișcare si repaus (căci si din acestea rezultă un număr in- 
finit de lucruri). Voința, deci, nu aparţine naturii lui Dumnezeu 
mai mult decât toate celelalte lucruri din natură, ci stă cu el în 
acelaş raport, ca şi mişcarea și repausul şi celelalte lucruri naturale 

care izvorăsc. precum am arătat, din necesitatea naturii dumne- 
zeesti şi sunt determinate de ea ca să existe şi să fie în acţiune în- 
tr'un mod anumit. 

Teor. XXXII. — Lucrurile n'au putut fi produse de Dum- 
nezeu în nici o altă formă şi în nici o altă ordine decât aceea în 
care sunt produse. 

Dem.: Căci toate lucrurile au izvorât în mod necesar din 
natura dată a lui Dumnezeu (teor. 16) şi sunt determinate din ne- 
cesitatea firii lui Dumnezeu, ca să existe și să acţioneze întrun 
mod anumit (teor. 29). Deci, dacă lucrurile ar fi putut avea o altă 
natură sau ar fi putut fi determinate să lucreze întrun alt chip, 
încât ordinea naturii ar fi fost alta, atunci și firea lui Dumnezeu 
ar fi putut fi alta decât aceea care este acuma; dar atunci (teor. 
11) și această fire ar trebui să existe şi, prin urmare, ar putea să 
existe doi sau mai multi Dumnezei, ceeace (corol. 1. teor. 14) este ab- 
surd de admis. Lucrurile deci n'au putut fi create întrun alt fel 
sau într'o altă ordine, și aşa mai departe; c. e. d. d. 

Scol. L: Deoarece am dovedit aşa de clar, ca lumina soa- 
relui la amiazi, că lucrurile nu conţin absolut nimic ca să fie numite 
întâmplătoare, vreau să lămuresc puţin ce trebuie înţeles prin „in- 
tâmplător“; dar mai întâi vreau să explic înțelesul cuvintelor „ne- 
cesar” si „imposibil“. Un lucru oarecare poate fi numit „necesar“, 
sau din punct de vedere al esenței sau al cauzei sale. Căci exis- 
tenta oricărui lucru izvorește in mod necesar, sau din esența si 
definitiunea sa, sau dintro anumită cauză producătoare. Tot aşa 
un lucru oarecare se numește imposibil, atunci când esența sa şi 
definițiunea cuprind în sine o contrazicere, sau dacă nu se află o 
cauză exterioară menită să producă un astfel de lucru. Un lucru 
însă se numește „întâmplător', nu din alt motiv, decât din im- 
perfecțiunea cunoașterii noastre. Căci dacă nu știm sigur că un 
lucru conţine o contrazicere, dar nu putem afirma ceva mai sigur 
despre existența sa, fiindcă nu cunoaştem şirul cauzelor, atunci 
niciodată nu putem considera un astfel de lucru ca „necesar“ sau 
„imposibil“, si îl numim „întâmplător“ sau „imposibil“. 

Scol. II: Din cele spuse urmează în mod necesar că lu- 
crurile sunt produse de Dumnezeu cu desăvârşirea cea mai mare, 
fiindcă au izvorât în mod necesar din firea sa reală şi cea mai de- 
săvârșită. Şi prin aceasta nu se stabilește nici-o imperfecţiune a 

lui Dumnezeu; din potrivä, tocmai desăvârșirea lui ne-a îndemnat 
să spunem aceasta, şi dacă am presupune contrarul, atunci ar urma 
clar (precum tocmai am dovedit) că Dumnezeu nu este firea cea mai 
desăvârșită. Căci dacă lucrurile ar fi fost produse într un alt fel, atunci 
ar trebui să-i atribuim şi lui Dumnezeu o altă natură, deosebită de 
aceea pe care suntem nevoiţi să i-o dăm, considerându-l ca ființa 
cea mai desăvârșită, 

Dar nu mă îndoesc că mulți oameni vor râde de părerea 
aceasta, zicând că este absurdă, și nu se vor hotărî să-și îndrepteze 
sufletul lor spre examinarea ei exactă, si aceasta nu pentru alt me- 
tiv decât pentrucă sunt obişnuiţi a-i atribui lui Dumnezeu un alt fel de 
libertate, cu mult mai deosebită de aceea pe care noi am atribuit-o 
lui Dumnezeu (defin. 6), adică o voință absolută. Deasemenea 
nu mă îndoiesc mai puţin că oamenii, dacă ar vrea să mediteze 
asupra acestui lucru si să examineze cu adevărat rândul demonstra- 
tiunilor noastre, ar respinge in fine o astfel de libertate pe care au 
atribuit-o lui Dumnezeu, şi ar considera aceasta, nu numai ca ceva 
ridicol ci si ca un mare obstacol pentru ştiinţă, Şi nu-i nevoie de 
a repeta aci ceeace am spus în scolia teor. 17. Totuşi vreau, de dra- 
gul lor, să arăt că din desăvârșirea lui Dumnezeu rezultă faptul 
că lucrurile n'au putut fi create nici într'un alt fel, nici într'o altă 
ordine, deşi se admite că voința aparţine esenței lui Dumnezeu. Si 
va fi ușor de a arăta aceasta, dacă mai întâi vom lua în conside- 
rațiune ceeace tocmai ei înşişi admit, anume, că depinde numai 
de hotărîrea şi voința lui Dumnezeu, ca lucrurile să fie ceeace sunt 
de fapt, altminteri Dumnezeu n'ar fi cauza lor; apoi că din vecii 
vecilor toate hotăririrle lui Dumnezeu au fost luate de el însuși; 
căci altminteri i s'ar putea reproşa imperfectiunea şi nestatornicia. 
Deoarece însă în veșnicie nu există un „când“, un „înainte“ sau 
un „apoi“, urmează din însăși perfecțiunea lui Dumnezeu, că el 
niciodată nu poate şi n'a putut lua o altă hotärire decât aceea pe 
care a luat-o, sau că n'a existat înainte de hotäririle sale, si nu 
poate să existe fără ele. 

Dar după părerea lor n'ar rezulta nici o imperfecţiune, chiar 
dacă s'ar presupune că Dumnezeu ar fi putut să creeze o altă lume, 
sau că ar fi luat o altă hotärire despre natura şi orânduirea ei. 
Această părere a lor însă nu-i nimic altceva decât o afirmație că 
Dumnezeu poate schimba hotăririle sale. Căci dacă Dumnezeu ar 

fi hotărît despre lume si orânduirea ei, nu aşa cum a hotärit de 
fapt, adică dacă ar fi voit altceva şi ar fi conceput altceva referitor 
la lume, atunci negreşit, el ar fi avut un alt intelect si o altă voință 
decât are acum. Şi dacă este posibil să-i atribuim lui Dumnezeu un 
alt intelect şi o altă voinţă, fără ca esenţa şi perfecțiunea sa să fie 
schimbate prin aceasta, pentru ce să nu fie îngăduit lui Dumnezeu a 
schimba și acuma hotăririle sale asupra lucrurilor create și totuș să 
rămână desăvârşit ? 

Căci intelectul și voința lui Dumnezeu, în ce priveşte crearea 
şi orinduirea lumei, rămâne în acelaș raport cu esenţa și perfec- 
ţiunea lui, oricare ar fi părerea noastră despre aceste lucruri, De- 
oarece însă intelectul şi voinţa lui nu se deosebesc de esența lui, 
ceeace admit şi ei, cu toţii, urmează în mod necesar că esenţa lui 
Dumnezeu ar fi o alta, dacă el ar fi avut de fapt un alt intelect si 
o altă voință; deasemenea, dacă lucrurile (precum am tras conclu- 
zia la început), ar fi fost produse de el într'un alt fel decât au fost 
produse de fapt, atunci intelectul şi voinţa lui, cu alte cuvinte (ceeace 
admit şi ei) esenţa lui ar fi fost şi ea o alta; aceasta este însă ab- 
surd de admis, 

Deci, fiindcă lucrurile n'au putut fi produse de Dumnezeu în- 
tr'un alt fel sau într'o altă ordine şi fiindcă adevărul acesta rezultă 
din perfecțiunea cea mai supremă a lui Dumnezeu, nu există nici 
un alt raționament adevărat care să ne convingă că Dumnezeu 
n'a voit să creeze lucrurile cari există în sufletul său, cu aceeas 
«desăvârşire cu care le înţelege. Se va face însă obiectiunea că lu- 
crurile nu conţin nici o perfecţiune sau imperfecţiune, ci tot ceeace 
se află în ele şi este cauza că le numim perfecte sau imperfecte, 
bune sau rele, depinde numai de voința lui Dumnezeu; si dacă el 
ar fi voit, ar fi putut face ca ceeace este perfecțiunea cea mai înaltă 
să se transforme în cea mai mare imperfecţiune, si contrarul. Dar 
ce altceva este o astfel de părere, decât o clară afirmaţie că Dumne- 
zeu, care cu necesitate înţelege ceeace voeşte, prin voința sa poate 
face ca să înțeleagă lucrurile altfel decât le înțelege în adevăr? 
Aceasta în adevăr este ceva foarte absurd (precum tocmai am ară- 
tat-o). Mă pot folosi, deci, de aceeas argumentatie împotriva lor, 
zicând următoarele: totul depinde de puterea lui Dumnezeu. Deci 
pentru ca ordinea lucrurilor să poată fi alta, şi voința lui Dumne- 
zeu ar trebui să fie alta; dar voința lui Dumnezeu nu poate fi 

alta (precum am dovedit-o tocmai acum foarte clar din perfec- 
tiunea lui Dumnezeu), prin urmare nici ordinea lucrurilor nu poate 
fi alta. Mărturisesc că părerea aceasta ce supune totul unei voințe 
indiferente a lui Dumnezeu şi susţine că totul depinde de bunul 
lui plac, se abate mai puţin dela adevăr decât părerea acelora cari 
stabilesc că Dumnezeu, în toate acţiunile sale, ține seamă de ceeace 
este bun. Căci aceștia par a pune ceva în afară de Dumnezeu ce 
nu depinde de el, spre care, totuşi, în acţiunile sale el își îndreaptă 
‚atenfiunea ca spre un model, cu alte cuvinte, unde el vrea să 
ajungă ca la un ţel anumit. Aceasta, întradevăr, nu înseamnă alt- 
ceva decât a supune pe Dumnezeu hazardului, şi altceva mai absurd 
decât aceasta nu s'ar putea zice despre Dumnezeu, care este prima 
si singura cauză liberă a esenței tuturor lucrurilor, precum și a 
existenței lor. Deaceea nu-i nevoie să mai pierd timp cu respin- 
gerea acestor lucruri absurde. 

Teor. XXXIV. — Puterea lui Dumnezeu este însăși 
esența sa, 

Dem.: Căci din însăși necesitatea esenței sale rezultă că 
Dumnezeu este propria sa cauză (teor. 11) si (teor. 16 şi corol.) 
a tuturor lucrurilor. Prin urmare puterea lui Dumnezeu, prin care 
el însuşi şi toate lucrurile există şi sunt în acţiune, este însăși 
esenţa sa; c. e. d. d. 

Teor. XXXV. — Tot ceeace concepem ca fiind în pute- 
rea lui Dumnezeu, există în mod necesar. 

Dem.: Căci tot ce este în puterea lui Dumnezeu, trebuie 
să fie cuprins în esența lui în așa fel, încât să gi urmeze din ea în 
mod necesar (după teor. precedentă) și prin urmare totul există 
în mod necesar; c. e. d. d. 

Teor. XXXVI. — Nu există nici un lucru, din natura că- 
ruia să nu urmeze un efect anumit. 

Dem: Tot ce există, exprimă firea sau esența lui Dumne-. 
zeu într'un mod anumit şi determinat (corol. teor. 25), cu alte cu- 
vinte, (teor. 34) exprimă puterea lui Dumnezeu care este cauza 
tuturor lucrurilor, întrun mod anumit si determinat. Prin urmare, 
‘trebuie să rezulte un efect anumit din tot ce există; c. e. d. d. 

Astfel am explicat natura lui Dumnezeu şi însușirile sale, 

adică am arătat că Dumnezeu există in mod necesar si este unic. 
că există din singura necesitate a naturii sale și este cauza liberă 
a tuturor lucrurilor întrun mod determinat, că totul există in Dumne- 
zeu şi depinde de el, aşa că fără el nimic nu poate să existe şi să fie 
conceput. In fine am arătat că totul e predeterminat de Dumnezeu, 
nu după libera voință sau bunul lui plac absolut, ci în virtutea. 
naturii sale absolute sau a puterii sale infinite. Am încercat dea- 
semenea, oriunde am avut ocaziunea, să înlătur prejudecățile, care: 
ar fi putut îngreuna înţelegerea demonstraţiunilor mele. 

Deoarece însă mai sunt destule prejudecăţi care au putut si 
pot împiedeca foarte mult înţelegerea conexiunii lucrurilor aşa cum 
am explicat-o eu, am socotit necesar a le supune unui examen din 
partea raţiunii. Văd că toate prejudecățile despre care vreau să. 
vorbesc aici, provin din una singură şi anume, din presupunerea 
susținută pretutindeni, că toate fiinţele acţionează ca şi oamenii înşişi 
în vederea unui scop anumit. Mai mult încă, oamenii sunt con- 
vinşi că însuşi Dumnezeu aduce toate lucrurile spre un tel hotărît: 
(căci ei spun că Dumnezeu a făcut totul pentru om, iar pe om l-a 
făcut spre a fi preamărit de el). Acest prejudiciu deci vreau să-l în- 
depărtez înainte de toate, cercetând în rândul întâi cauza, pentru care: 
cei mai mulți dintre oameni cred in el şi sunt înclinați a-l adopta, 

In rândul al doilea am să arăt că acest prejudiciu este ne- 
întemeiat, si în fine, cum din el au pornit celelalte prejudicii despre 
„bun“ şi „rău“, „merit“ şi „păcat“, „laudă“ si „dojană“, „ordine“ şi. 
„confuziune", „frumusețe și „diformitate“, şi altele de acest fel. Dar 
pentru a deduce aceasta din natura sufletului omenesc, nu e aici: 
locul potrivit. Va fi suficient, dacă luăm aici drept bază ceeace: 
toată lumea trebuie să admită şi anume: că toţi oamenii se nasc 
ca fiinţe, cari nu cunosc cauza lucrurilor, dar au o pornire spre a-şi: 
căuta folosul lor și sunt conștienți de această pornire. De aici re- 
zultă în rândul întâiu că oamenii se consideră liberi, pentrucă în: 
ceeace priveşte dorinţele și faptele lor, ei sunt conștienți de ele, 
dar în ceeace priveşte motivele care îi îndeamnă a dori sau a voi 
ceva, la acestea ei nu se gâdesc nici măcar în vis, pentrucä nu 
le cunosc deloc. Rezultă în rândul al doilea că oamenii lucrează. 
totdeauna în vederea unui scop, adică în vederea avantagiilor pe 
care le doresc. De acolo vine că ei cer totdeauna să cunoască numai 
rostul acţiunilor săvârșite, si odată cunoscute, sunt mulţumiţi, ne: 

mai având în suflet nici un motiv de îndoială. Dacă însă nu pot 
dobândi această cunoștință prin ajutorul altuia, atunci nu le ră- 
mâne nici un alt mijloc, decât a reveni la ei înşişi şi a se gândi la 
scopul pe care-l urmăresc ei, atunci când lucrează în acelaș fel; şi 
astfel ei judecă firea altora după propriul lor caracter. 

Intâlnind in ei insisi şi în afară de ei un număr mare de 
mijloace, care contribue mult spre a-și procura lucruri folositoare, 
de exemplu ochi spre a vedea, dinți pentru a mesteca, vegetale şi 
animale spre a se hrăni cu ele, soarele spre a lumina, marea pentru 
a hrăni peştii, etc., oamenii au ajuns să considere toate fiinţele 
naturii ca mijloace pentru folosul lor personal. Căci din clipa în 
care ei au socotit lucrurile ca mijloace, nau putut crede că sau 
reiat ele singure, ci din potrivă. din mijloacele pe care ei de obicei 
si le procură, au trebuit să conchidă că există unul sau mai multi 
<ärmuitori ai naturii, înzestrați cu aceiaş libertate ca si omul, cari 
se îngrijesc de toate pentru oameni şi creiază toate în folosul lor. 
In ceeace priveşte firea acestor cärmuitori, oamenii nici odată n'au 
auzit nimic despre ei, şi astfel au fost siliţi să o judece după propria 
lor fire, stabilind că Zeii diriguesc totul spre folosul oamenilor, ca să-i 
oblige faţă de dânşii şi să fei preamăriţi de ei. 

Şi fiecare după firea sa a născocit un fel deosebit de a cinsti 
pe Dumnezeu, pentru ca El să-l iubească mai mult decât pe ceilalți 
si să cârmuiască toată natura pentru a-i satisface poftele oarbe si 
lăcomia nesăturată. Astfel prejudecata amintită s'a transformat în 
superstiție şi a prins în sufletele oamenilor rădăcini adânci, devenind 
motivul pentru care oamenii au căutat din toate puterile să cunoască 
cauzele finale ale tuturor lucrurilor si să le explice. 

Dar pe când s'au silit a dovedi că natura nu face nimic fără 
rost (adică nu există nimic care să nu fie pentru oameni), n'au 
dovedit nimic altceva — după cum ni se pare — decât că natura 
şi Zeii sunt atinşi de delir la fel ca si oamenii. Să vezi numai, 
unde au ajuns lucrurile. Între atâtea lucruri folositoare pe lume, 
oamenii au dat şi de un număr destul de mare din cele vătămătoare 
și anume: furtuni, cutremure de pământ, boale, etc. si atunci au 
stabilit că toate acestea se întâmplă sau din cauza mâniei Zeilor, 
provocate de nedreptätile oamenilor faţă de ei, sau din cauza păca- 
telor săvârşite în privința cultului. Și cu toate că experiența se 
opunea zilnic şi arăta printr'un număr infinit de exemple că bu- 

nätätile si neajunsurile se revarsă deopotrivă peste cei piosi ca şi 
peste cei nelegiuiti, ei persistau totuşi în prejudecata lor inveteratä. 
Le-a fost intr'adevär mult mai ușor, să pună toate acestea în clasa 
lucrurilor, a căror menire nu o cunosc, şi să rămână în starea lor 
actuală și înăscută de ignoranță, decât să părăsească concepția lor 
greșită, alcätuindu-si una nouă. Si astfel au susţinut drept ceva 
sigur că hotäririle Zeilor nu pot fi înţelese de mintea omenească; 
ceeace ar fi fost singura cauză, pentru care adevărul ar fi rămas în 
veci ascuns neamului omenesc, dacă matematica, care nu este sti- 
inta cauzelor finale, ci se ocupă numai cu esența și însușirile figu- 
rilor, n'ar fi arătat oamenilor o altă normă de adevăr. Afară de 
matematică însă mai sunt alte cauze (pe care e inutil să le enu- 
merăm aci) care au putut atrage atenţia oamenilor asupra acestor 
prejudecăţi, conducându-i spre adevărata cunoaștere a lucrurilor. 

Astfel am explicat îndeajuns ceeace mi-am propus în rândul 
întâi. Pentru a arăta acum că natura nu și-a stabilit nici un scop şi 
că toate cauzele finale nu sunt altceva decât plăzmuiri omenești, 
n'am nevoie de multe dovezi. Cred că aceasta e deja destul de dovedit 
atât prin cauzele fundamentale, din care — precum am arătat-o — 
a luat fiinţă prejudecata amintită, cât şi prin teorema 16 si corol. 
teor. 32, precum şi prin celelalte teoreme, prin care am arătat că 
lucrurile se desfäsurä după o anumită necesitate eternă și perfec- 
tiune supremă. Totuşi vreau să adaug că această doctrină despre 
scop răstcarnă toată ordinea naturii, pentrucă ea consideră drept 
efect ceeace este numai cauza și viceversa; și pune pe al doilea 
plan ceeace din fire e pe planul întâiu, şi în fine transformă în cel 
mai nedesăvârşit lucru ceeace este suprem și cel mai desăvârşit. 
Ori, ca să lăsăm la o parte cele două puncte, fiindcă sunt 
evidente dela sine, după cum reese din teorema 21, 22 si 23, acel 
efect este cel mai desăvârşit, care e produs de către Dumnezeu în 
mod nemijlocit, si cu cât sunt mai multe cauze intermediare prin: 
care un efect oarecare trebuie produs, cu atât el este mai nedesăvâr- 
sit. Deci dacă lucrurile produse de către Dumnezeu în mod ne- 
mijlocit sunt făcute pentru ca Dumnezeu să ajungă un scop dorit, 
atunci cele ulterioare, din cauza cărora au fost produse cele ante- 
rioare, ar fi absolut cele mai desăvârşite dintre toate. Pe de altă 
parte însă doctrina aceasta înlătură desăvârşirea lui Dumnezeu; căci 
dacă Dumnezeu acţionează în vederea unui anumit scop, atunci 

neapărat el doreşte ceva, de care are lipsă. Şi cu toate că teologii 
si metafizicienii fac o deosebire între scopul de nevoie (finis in- 
digentiae) şi scopul de asemănare {finis assimilationis), ei susţin 
că Dumnezeu a creat totul de dragul său, iar nu în favoarea lu- 
<rurilor, cari trebuiau create, fiindcă nu-și pot închipui nici un lucru 
existent înaintea creatiunii lumei, în favoarea căruia Dumnezeu ar 
fi lucrat: așa dar, ei mărturisesc în mod absolut că Dumnezeu a 
avut nevoie de acele lucruri, din cauza cărora a vrut să pregătească 
mijloacele, şi le-a dorit, precum se înțelege dela sine. Dar aci tre- 
buie amintit că aderenţii acestei doctrine cari au vrut să arate age- 
rimea minţii lor, plăzmuind scopurile existenţei lucrurilor, au in- 
ventat, pentru a-şi stabili sistemul lor, un nou fel de argumentare, 
adică in loc de reducerea la imposibil, reducerea la ignoranță. 
Aceasta însă arată clar că pentru sprijinul doctrinei lor n'au 
avut un alt mijloc de argumentare. 

De ex: Dacă depe acoperișul unei case o piatră a căzut pe 
capul unui om şi l-a omorît, ei demonstrează că piatra a căzut 
anume pentru a omori pe om, rationänd în felul următor: dacă pia- 
tra n'a căzut cu acest scop voit de Dumnezeu, cum au putut numai 
din întâmplare, să conlucreze la acest eveniment atâtea împreju- 
rări? (căci adeseori conlucrează multe în acelaş timp). 

Vei răspunde poate că evenimentul a avut loc, fiindcă sufla 
vântul si omul trecea tocmai atunci pe acolo. Atunci ei vor insista 
întrebându-te: Pentru ce a suflat vântul tocmai în clipa aceia? Dece 
a trebuit omul să treacă pe acolo tocmai atunci? Dacă iarăşi vei răs- 
punde că vântul sufla, fiindcă în ajunul acelei zile, deși vremea 
era frumoasă, marea începuse să se agite, iar omul a trecut pe 
acolo, fiindcă era invitat de un prieten al său, atunci iarăși vor 
insista şi te vor întreba — căci şirul întrebărilor poate fi infinit, — 
dece era marea agitată? dece a fost poftit omul tocmai în timpul 
acela? Şi astfel continuând, nu vor înceta să întrebe mereu despre 
cauza cauzei, până ce vor recurge la voinţa lui Dumnezeu, cu alte 
cuvinte la azilul ignoranței. Tot astfel, când adversarii noştri pri- 
vesc structura corpului omenesc, sunt uimiti de surprindere şi, ne- 
cunoscând cauzele structurei atât de minunate, ei nu conchid că 
trupul este alcătuit după principiile mecanice, ci este creatiunea 
unei înţelepciuni divine si supranaturale, care a aşezat părțile cor- 
pului astfel, încât să nu se vatäme una pe alta. De aici urmează că 

cineva cercetează adevăratele cauze ale minunilor si se sileste a: 
înțelege lucrurile ca un om învățat, fără a se mira de ele ca un 
nerod, el e socotit de obiceiu ca eretic si nelegiuit si numit așa. 
de către aceia pe care norodul îi släveste ca pe interpreţii naturei 
şi ai Zeilor. Ei ştiu bine că odată înlăturată ignoranta, uimirea stu- 
pidă va dispare, adică unicul mijloc de argumentare şi unicul sprijin 
al autorităţii lor. Dar eu trec peste aceasta şi mă îndrept spre 
ceeace mi-am propus să tratez aci în rândul al treilea. 

De când oamenii şi-au format crezul că tot ceeace se petrece, 
este în favoarea lor, ei consideră ca parte principală a unui lucru 
numai ceeace le aduce folosul cel mai mare, si socotesc printre 
lucrurile cele mai importante, pe toate acelea de care sunt impresio- 
nati în modul cel mai plăcut. Din cauza aceasta şi-au format no- 
tiunile următoare, prin care explică firea lucrurilor: adică „bun”, 
„rău”, „ordine”, „confuzie”, „cald”, „rece”, „frumuseţe“, „difor- 
mitate"; şi fiindcă ei se consideră pe sine ca liberi, şi-au format 
noțiunile precum „laudă” si „dojanä”, „păcat” si „merit. Dar 
aceste noţiuni le voi explica mai jos după ce voi trata firea omului: 
pe cele dintâi, însă, le explic pe scurt aici. Tot ceeace contribue la 
sănătate și cultul lui Dumnezeu, a fost numit „bun“ si contrariul a 
fost numit „rău“. Dat fiind că cei ce nu cunosc natura lucrurilor, 
nu afirmă nimic despre ele, ci își fac numai inchipuiri socotindu-le 
drept adevărata cunoaștere a lucrurilor, ei cred cu îndârjire că 
există o ordine în lucrurile insesi, cu toate că nu cunosc natura 
lor. Dacă lucrurile sunt astfel întocmite, încât le putem ușor închipui 
şi ne aduce aminte de ele, atunci când ni se prebintă. prin simțurile 
noastre, noi le numim bine orânduite; în caz contrar însă rău orân- 
duite sau confuze. Deoarece însă aceea ce se poate închipui ușor e 
mult mai plăcut, oamenii preferă ordinea confuziunii, ca și când ordi- 
nea ar fi ceva încrustat în natură și neatärnat de imaginatiunea noa- 
stră: de aici se zice că Dumnezeu a creat totul după o anumită ordine, 
şi nu se ia în consideraţie că prin aceasta se atribue şi lui Dumnezeu 
facultatea de închipuire, dacă nu se crede cumva că Dumnezeu în- 
grijindu-se de facultatea oamenilor, a întocmit totul astfel, încât să 
fie foarte ușor de închipuit: poate chiar că se va trece cu vederea 
faptul că există un număr infinit de lucruri pe care nu le putem 
cuprinde cu închipuirea noastră, si multe alte lucruri pe cari închi- 

puirea noastră, din cauza imperfectiunei, le confundä între ele. 
Despre aceasta însă cred că am spus destul. 

Astfel si celelalte noţiuni nu sunt nimic altceva decât feluri 
de închipuire, prin care se manifestă imaginatiunea noastră, totuşi 
oamenii neştiutori le socotesc printre atributele principale ale lucru- 
rilor, pentrucă părerea lor e — după cum am zis deja — că toate lu- 
<rurile sunt făcute în favoarea lor personală si că un lucru oarecare 
este bun sau rău, sănătos sau nesănătos şi stricat, pe măsură ce 
impresionează pe oameni. De exemplu: dacă mișcarea ce apasă 
nervii ochilor. e plăcută, atunci obiectele de cari e cauzată miș- 
carea aceasta, sunt numite frumoase, acelea însă care produc un 
efect contrar, se numesc urâte. 

Ceeace excitä sensatiile nasului, se numeşte un lucru cu mi- 
ros plăcut sau neplăcut, iar ceeace produce sensațiile limbei, se 
numeşte dulce sau amar, gustos sau searbăd, etc., prin pipăit dis- 
tingem un obiect dur sau moale, aspru sau neted. 

Ceeace însă excită urechea, despre aceasta zicem că face sgo- 
mot, că provoacă un sunet sau armonie. 

Aceasta din urmă a amăgit pe oameni intr’atät, încât spun 
<ă şi Dumnezeu se bucură de armonie. Unii filosofi și-au format 
ferma convingere că mișcarea corpurilor cerești se desfășoară în 
forma unei armonii. Aceasta arată destul de clar că fiecare judecă 
după dispozitiunea creerului său, sau mai bine zis, el consideră 
schimbările în imaginatiunea sa drept lucruri reale. De aceea nu 
e nici o mirare (ca să amintim în treacăt şi aceasta) că între oa- 
meni sau produs atâtea controverse pe care le cunoaştem, și în 
fine a esit din aceasta scepticismul. Căci, deşi corpurile oamenilor 
se aseamănă între ele în multe privințe, ele diferă totuși foarte 
mult, şi deaceea unuia îi pare a fi bun, ceeace altul consideră rău, 
unuia îi pare orânduit, ceeace altul socotește confuz, plăcut ceeace 
este pentru altul neplăcut. Aceasta se poate constata și în ceeace 
privește alte lucruri pe care nu le amintesc. Aici nu-i locul pentru 
a le trata în mod sistematic (ex professo), pentrucă toţi le cunosc 
îndeajuns și toţi ştiu proverbele următoare: câte capete, atâtea pă- 
reri; fiecare are destul cu gustul său; nu sunt mai puţine deosebiri 
de creer decât de gust. Aceste proverbe arată clar că oamenii ju- 
decă după dispozitiunea creerului lor şi că ei mai uşor pot să-şi ima- 
gineze lucrurile decât să le înţeleagă. Căci dacă oamenii ar înţelege 

lucrurile, ele i-ar convinge cel puţin pe toți, chiar dacă nu i-ar atrage. 

Vedem, deci, că toate naţiunile pe care le întrebuințează ma- 
rele public pentru explicarea naturii, sunt numai închipuiri, cari nu 
arată natura vre-unui lucru, ci numai dispozitiunea imaginaţiei; și 
dat fiindcă aceste noţiuni au denumiri, ca şi când ar fi denumirile 
obiectelor care există în afară de imaginaţie, eu nu le numesc crea- 
tiuni ale rațiunii ci ale imaginaţiei. 

Astfel toate argumentele scoase împotriva noastră, pot fi uşor 
respinse. Căci multi argumentează de obiceiu astfel: Dacă totul a 
rezultat din necesitatea firii celei mai desăvârşite a lui Dumnezeu, 
de unde s'au născut atâtea nedesävärsiri și anume, putrezirea lu- 
crurilor până a deveni de un miros respingător, diformitatea până 
la desgust, confuziunea, răul, păcatul? Dar, precum am zis, ușor 
putem respinge aceste obiectiuni. Căci desăvârșirea lucrurilor tre- 
bue judecată numai după natura şi puterea lor, și lucrurile nu sunt 
mai mult sau mai puţin desävärsite din motivul că desfătează sau 
jenează simţurile oamenilor, sau din cauză că se potrivesc cu firea 
omenească sau nu se potrivesc. 

Cei însă cari pun întrebarea, pentruce n'a creat Dumnezeu 
pe toți oamenii în aşa fel, încât să fie cârmuiţi numai de rațiune, 
acestora nu le răspund decât următoarele: Fiindcă n'a avut lipsă 
de materie ca să creeze în adevăr toate felurile de ființe, 
dela treapta cea mai înaltă a perfecțiunii până la cea mai joasă, 
sau mai bine zis, fiindcă legile naturii lui Dumnezeu sunt atât de 
vaste, încât sunt suficiente pentru a crea tot ceeace a putut fi con- 
ceput de intelectul lui infinit, precum am dovedit-o în teorema 16. 

Acestea sunt prejudecățile pe care am vrut să le arăt aici. 
Dacă mai sunt și altele de cest fel, ele vor putea fi ușor corectate 
de către oricine, după puţină meditaţie, 

Trec acum la explicarea lucrurilor cari în mod necesar au 
trebuit să rezulte din esența lui Dumnezeu, adică din natura sa 
veşnică şi infinită. Nu voi explica, însă, toate aceste lucruri (am 
dovedit deja în partea I. teor. 16., că un număr infinit de lucruri 
a trebuit să rezulte în feluri infinite), ci numai aceea ce ne poate 
servi drept călăuză pentru cunoaşterea sufletului omenesc şi a 
desăvârşitei lui fericiri. 


DEFINITIUNI 


H. Prin „corp“ infeleg un mod, care intr'un fel cert şi determinat, 
exprimă esența lui Dumnezeu, întrucât îl considerăm ca un ce întins, 
Vezi part. I. teor. 25 corolarul. 

2. Zic că esenței unui lucru ii aparține aceea ce prin exis- 
tenta sa implică in chip necesar si existența acelui lucru, iar supri- 
mându-se, are drept urmare şi dispariția lucrului: cu alte cuvinte, 
ceeace fără de care lucrul nu poate exista şi nu se poate concepe şi, 
viceversa, ceeace fără acel lucru nu poate exista si nu se poate concepe, 

3. Prin „idee“ înțeleg un concept al sufletului, pe care sufle- 
tul şi-l formează, pentrucă este ceva ce cugetă. 

Explicatie: Zic mai bine „concept“ decât „percepţie“, 
fiindcă termenul „percepţie“ pare a arăta că sufletul e influenţat 
de un obiect, cuvântul „concept“ însa pare a exprima o acţiune a 
sufletului. l 

4. Prin „idee adecuată” înțeleg o idee care, fără a fi raportată la 
obiectul ei, cuprinde in ea insäsi toate calităţile si insuşirile intrin- 
sece ale unei idei adevărate, 

Explicatie: Zic „intrinsece“, ca să exclud pe cele exte- 
rioare, adică acordul ideii cu obiectul ei. 

5. Durata este continuarea nelimitată a existenţei. 

Explicatie: Zic „nelimitată“, pentrucă durata unui 
lucru „xistent niciodată nu poate fi limitată de însăși natura lu- 
crului si nici de cauza sa producătoare, care într adevăr îi stabi- 
leşte existenţa, însă nu o desfiinţează. 

6. Prin „realitate“ şi „perfecțiune“ înțeleg unul şi acelaşi lucru. 

7. Prin „lucruri individuale” înțeleg lucruri cari sunt limitate 
si au o existenţă determinată. Dacă mai multe lucruri individuale 
conlucrează la o singură acțiune, astfel că toate împreună produc 
un singur efect, atunci le consider pe toate ca un singur lucru in- 
dividual. 

AXIOME 


I. Esenţa omului nu implică absoluta lui existență : cu alte 
cuvinte, din orânduirea naturii poate rezulta ca unul sau altul să 
existe sau să nu existe, 

I. Omul cugetä. 

III. Moduri de cugetare, cum sunt iubirea, dorința sau 
altele cari se numesc „afectele sufletului”, sunt date, numai dacă 
persoana respectivă are şi o idee despre lucrul iubit, dorit, etc. Dar 
ideea poate fi dată fără un alt mod de cugetare. 

IV. Noi simțim că un anumit corp poate fi impresionat în 
multe feluri. 

V. Nu simțim şi nu percepem alte obiecte (lucruri individuale) 
decât corpuri şi moduri de cugetare. 

Vezi postulatele după teorema 13. 


TEOREME 


Teor. I. — Cugetarea este un atribut a lui Dumnezeu, cu 
alte cuvinte, Dumnezeu este un ce (res) cugetător. 

Dem.: Cugetările particulare, adică o cugetare sau alta, sunt 
moduri care exprimă natura lui Dumnezeu într'un mod cert și deter- 

minat (după corol. teor. 25. part. I). Lui Dumnezeu, deci, îi apar- 
ține (def. 5. part. I) un atribut a cărui noţiune se cuprinde în toate 
cugetele, și prin care acestea sunt și concepute. Cugetarea este, 
deci, unul dintre atributele infinite ale lui Dumnezeu, care exprimă 
esența lui eternă si infinită (vezi def. 6. part. I.}, cu alte cuvinte, 
Dumnezeu este un ce cugetător; c. e. d. d, 

Corol: Teorema aceasta rezultă si din aceea că putem 
concepe o ființă infinită cugetătoare. Căci noi concepem că o ființă 
cugetătoare are cu atât mai multă realitate sau perfecţiune, cu cât 
mai mult ea poate cugeta. Fiinţa, deci, care poate să cugete infinit 
de mult în feluri infinite, este absolut infinită în puterea sa de 
a cugeta. Deci dacă si din punct de vedere al cugetärii noi conce- 
pem o fiinţă infinită, atunci cugetarea e în mod necesar (după def. 
4. si 6. part. I.) unul din atributele infinite ale lui Dumnezeu, pre- 
cum am presupus. 

Teor. II. — Întinderea este un atribut al lui Dumnezeu, cu 
alte cuvinte, Dumnezeu este un ce întins. 

Demonstratiunea acestei teoreme se face la fel ca şi aceea a 
teoremei precedente, 

Teor. II, — În Dumnezeu există absolut o idee atât despre 
esența sa cât şi despre tot ceeace reese în mod necesar din esența sa. 

Dem.: Cugetarea lui Dumnezeu (după teor. 1. a acestei 
părţi) poate să fie infinită în feluri infinite, cu alte cuvinte, (ceeace 
este acelaşi lucru după teor. 16, part. I), Dumnezeu poate să-şi 
formeze idei despre esenţa sa si despre tot ceeace rezultă din ea 
în mod necesar. Dar tot ceeace este în puterea lui Dumnezeu, 
există în mod necesar (după teor. 35, part. L). Prin urmare există 
în mod necesar şi o atare idee, si aceasta (după teor. 15. part. I.) 
numai în Dumnezeu; c. e. d. d. ; 

Scol: Multimea înțelege prin puterea lui Dumnezeu libera 
voință a lui Dumnezeu, precum şi dreptul său la tot ceeace există; 
şi deaceea toate lucrurile se consideră ca întâmplătoare. Căci se 
zice că Dumnezeu are puterea să le distrugă pe toate şi să le reducă 
la nimic. Pe lângă aceasta, puterea lui Dumnezeu se compară 
foarte adeseori cu puterea regilor. Această părere însă am res- 
pins-o în corol. 1. si 2. teor, 32, part. Í., si în teor. 16. part. I., am 
arätat cä Dumnezeu creeazä totul cu aceiasi necesitate cu care se 
cunoaste pe sine: cu alte cuvinte, precum reese din necesitatea na- 

turii divine (ceeace mărturisesc toți in mod unanim) că Dumnezeu 
se cunoaște pe sine, tot aşa rezultă în mod necesar că el înfăptuește 
un număr infinit de lucruri în feluri infinite. Am arătat deasemenea 
în teorema 34. part. I., că puterea lui Dumnezeu nu este altceva 
decât esența lui activă, astfel că e tot atât de imposibil să ne în- 
chipuim că Dumnezeu nu infäptueste lucrurile, cum e imposibil să 
ne închipuim că el nu există. Apoi dacă aș înainta pe calea aces- 
tor idei, aș arăta că puterea pe care mulțimea o atribue lui Dumne- 
zeu, nu este numai omenească (ceeace ne arată că Dumnezeu e 
considerat de mulţime ca om sau în chip omenesc), ci implică şi 
neputinţă. Dar nu vreau să vorbesc de atâtea ori despre unul si 
același lucru. Rog numai cu stäruinfä pe cititor, ca să se gândească 
mai mult la ceeace am spus în teor. 16. part. I. Căci nimeni nu va 
putea pricepe bine ceeace susțin, dacă nu se va feri de a confunda 
puterea lui Dumnezeu cu puterea omenească a regilor și cu dreptul 
lor. 

Teor, IV. — Cugetarea (idea) lui Dumnezeu, din care re- 
zultă moduri infinite în feluri infinite, poate fi numai unică. 

D e m.: Intelectul infinit nu conţine decât atributele lui Dum- 
nezeu și modificările lor (teor. 30. part. I.); dar Dumnezeu este 
unic (corol, 1 teor. 14. part. I). Prin urmare şi cugetarea lui Dumnezeu 
din care rezultă moduri infinite în chipuri infinite, nu poate fi decât 
unică; c, e. d. d. 

Teor. V. — Existenţa formală a ideilor are (agnoscit) drept 
cauză pe Dumnezeu, numai întrucât e considerat subt atributul 
cugetării, iar nu întrucât e explicat printr'un alt atribut, va să zică, 
cauza ideilor atât despre atributele lui Dumnezeu cât si despre 
lucrurile individuale, nu sunt obiectele sau lucrurile percepute, ci 
Dumnezeu însuşi, întrucât este un ce cugetător, 

Dem.: Aceasta reese în mod evident si din teorema 3. a 
acestei părți, pentrucă acolo am tras concluzia că Dumnezeu poate 
să-şi formeze o idee atât despre esența sa, cât și despre tot ceeace 
rezultă absolut din ea; și aceasta din cauză că este un ce cugetător, 
iar nu din cauză că este obiectul ideilor sale. Existenţa formală a 
ideilor, deci, are drept cauză pe Dumnezeu, întrucât este un ce 
cugetător. Aceasta se poate dovedi şi în felul următor: Existenţa 
formală a ideilor este un mod de cugetare (precum se înțelege dela 
sine), cu alte cuvinte (după corol. 25. part. I.), un mod care ex- 

primă într'un fel anumit natura lui Dumnezeu, întrucât este un ce 
cugetător, si care nu implică (teor. 10. part. I} conceptul asupra 
unui alt atribut a lui Dumnezeu. Prin urmare, modul acesta (axio- 
ma 4. part. I.) nu este efectul unui alt atribut decât al cugetärii. 
Aşa dar existența formală a ideilor are drept cauză pe Dumnezeu, 
întrucât e considerat ca un ce cugetätor ş. a. m. d.; c. e. d. d. 

Teor. VI. — Modificările oricărui atribut au drept cauză 
pe Dumnezeu, întrucât e privit numai subt acel atribut, căruia îi 
aparțin aceste modificări, iar nu întrucât e considerat subt un alt 
atribut. 

D e m.: Căci orice atribut e conceput prin sine şi fără un altul 
(teor. 10, part. 1.). Modurile oricărui atribut, deci, implică con- 
ceptul atributului lor, iar nu pe al unui altuia. Prin urmare, ele au drept 
cauză (axioma 4. part. 1.) pe Dumnezeu întrucât este considerat 
numai sub acel atribut, căruia ele îi aparţin, iar nu întrucât este 
considerat sub un alt atribut; c. e. d. d. 

Corol. Rezultă de aci că existența formală a lucrurilor cari 
nu sunt moduri de cugetare, nu provine din natura divină, pentrucä 
ea le-a cunoscut mai întâiu: lucrurile concepute rezultă şi sunt de- 
duse din atributele lor în același fel şi cu aceeași necesitate, în care 
fel şi cu care necesitate am arătat că ideile rezultă din atributul 
de cugetare. 

Teor. VII. — Ordinea si inläntuirea ideilor este unul si 
același lucru (idem, ca şi ordinea si inläntuirea lucrurilor. 

D e m: Rezultă din axioma părţii I. Căci cunoaşterea oricărui 
lucru cauzat depinde de cunoașterea cauzei sale, a cărei efect este, 

Corol.: De aci urmează că puterea lui Dumnezeu de a cu- 
geta este identică cu puterea sa reală de a crea; cu alte cuvinte, 
tot ceeace rezultă formal din firea infinită a lui Dumnezeu, rezultă 
și obiectiv din ideea lui Dumnezeu, în aceeași ordine şi în aceeași 
conexiune. 

Scol.: Inainte de a merge mai departe, trebuie reamintit 
ceeace am arătat mai sus, şi anume că tot ceeace poate fi conceput 
de către sufletul infinit drept esenţa substanței, aparţine numai unei 
singure substanţe. Prin urmare, substanța cugetătoare și substanța 
întinsă este una și aceeași, privită când subt un atribut, când subt 
celălalt. Așa dar un mod de întindere și ideea despre acest mod 
sunt unul și acelaşi lucru, exprimat însă în două feluri. Aceasta 


42 Etica 


era, după cum cred, părerea Evreilor, fiindcă zic că Dumnezeu, 
sufletul lui Dumnezeu și lucrurile concepute de El, sunt unul şi 
același lucru. De exemplu: un cerc care există în realitate si ideea 
despre acest cerc existent, care idee există la fel în Dumnezeu, 
sunt unul şi același lucru, explicat prin diferite atribute. Deci, fie 
că privim natura sub atributul de întindere, fie că o privim sub acel 
de cugetare și în fine fie sub orice alt atribut, noi vom găsi una 
şi aceeași ordine, sau una si aceeaş conexiune a cauzelor, cu alte 
cuvinte, vom găsi una şi aceeaș succesiune a lucrurilor. Şi motivul 
pentru care am spus că Dumnezeu, numai ca un ce cugetător, este 
cauza unei idei, spre exemplu a cercului, si numai ca un ce întins 
e cauza cercului însuși, nu este altul decât acela, că existenţa 
formală a ideii despre cerc nu poate fi concepută decât printr'un 
alt mod de cugetare, drept cauza cea mai apropiată, si aceasta iarăși 
prin altul, si aşa la infinit, astfel că dacă lucrurile sunt pri- 
vite ca moduri de cugetare, ordinea și conexiunea întregii naturi sau 
a cauzelor trebuie explicată numai prin atributul cugetărei: iar dacă. 
sunt considerate ca moduri ale întinderei, şi atunci ordinea naturii 
întregi trebuie explicată numai prin atributul de întindere. Aceasta 
este părerea mea și despre alte atribute. Deaceea Dumnezeu, întru- 
cât constă din atribute infinite, este adevărata cauză a lucrurilor, 
aşa cum sunt în sine: ceeace acum nu pot explica mai bine. 
Teor. VIII. — Ideile despre lucruri individuale sau moduri 
cari nu există real, trebuie deasemenea să fie cuprinse în cugetarea 
infinită a lui Dumnezeu, cum sunt cuprinse şi în celelalte atribute ale 
lui, esentele formale ale lucrurilor sau modurilor lor. 
Dem.: Teorema aceasta rezultă din scolia precedentă. 
Corol. Reese de aci că atâta vreme, cât lucrurile există: 
numai cuprinse în atributele lui Dumnezeu, existența lor obiectivă 
sau ideile lor există şi ele numai în cugetarea infinită a lui Dumne- 
zeu; şi dacă se zice că lucrurile există nu numai cuprinse în atri- 
butele lui Dumnezeu, ci şi întrucât au o durată, atunci și ideile 
despre ele au o existență, în urma căreia se zice că ele durează, 
Scol: Dacă spre mai bună înţelegere cineva ar dori un 
exemplu, n'aş putea să dau unul care să explice acest lucru în mod 
adecuat, pentrucă este unic în felul său: totuși voi încerca a da o 
lămurire în limitele posibilității. Fireşte cercul are însuşirea că toate 
dreptunghiurile formate din segmentele dreptelor cari se întretae 

în cerc, sunt egale. Se cuprinde, deci, într'un cerc un număr infi- 
nit de dreptunghiuri, care se tae între ele. 

Dar numai întrucât cercul există, 
putem spune că şi aceste dreptunghiuri 
există, şi despre ideea referitoare la unul 
din aceste dreptunghiuri putem zice că 
şi ea există, numai întrucât este cuprinsă 
în ideea cercului. Să presupunem însă că 
în acel număr nelimitat de dreptunghiuri 
există real numai două, adică D. si E. 

N Intr'adevăr, atunci și ideile despre 
aceste dreptunghiuri nu există, numai în- 
trucât sunt cuprinse în ideea despre cerc, 

ci şi întrucât prin ele e exprimată existenţa reală a acestor două drept- 
unghiuri, din care cauză ele se deosebesc de toate celelalte idei re- 
feritoare la celelalte dreptunghiuri. 

Teor. IX, — Ideea despre un lucru individual existent în 
realitate are drept cauză pe Dumnezeu, nu însă întrucât este in- 
finit, ci întrucât e considerat ca însuflețit de ideea despre un alt 
lucru individual existent în realitate, și cauza acestei idei este Dum- 
nezeu, întrucât e insufletit de o a treia, şi aşa mai departe la infinit. 


Dem.: Ideea despre un lucru individual, existent in realitate, 
este un singur mod de cugetare şi se deosebește de toate celelalte 
moduri (după corol. şi scol. teor. 8. a acestei părţi); aşa dar (după 
teor. 6. a aceste părţi) el are drept cauză pe Dumnezeu, numai în- 
trucât este un ce cugetător, dar nu (după teor, 28. part. I,) întru- 
cât este absolut cugetător, ci întrucât este considerat ca insufletit de 
un alt mod de cugetare, și cauza acestuia este iarăşi Dumnezeu, în- 
trucât e insufletit de alt mod şi tot astfel la infinit. Dar or- 
dinea si înlănțuirea ideilor (după teor. 7. a acestei părți) este unul 
şi acelaş lucru ca şi ordinea şi inläntuirea lucrurilor. Prin urmare. 
cauza unei idei este o altă idee sau Dumnezeu, întrucât e conside- 
rat ca insufletit de o altă idee, si aceasta la rândul ei are drept 
cauză pe Dumnezeu, întrucât e insufletit încă de o alta, şi tot ast- 
fel la infinit; c. e. d. d. 


Co rol.: Despre tot ceeace se petrece în obiectul unei idei 


44 Etica: 


oarecare, există în Dumnezeu o cunoştinţă, întrucât are o idee nu- 
mai despre acest obiect, 

Dem.: Despre tot ceeace se petrece în obiectul unei idei 
oarecare, este dată o idee în Dumnezeu (după teor. 3 a acestei 
părţi), nu întrucât e infinit, ci întrucât e considerat ca afectat de 
ideea despre un alt obiect (după teor. precedentă); dar (după teor. 
7. a acestei părți) ordinea şi inälntuirea ideilor este unul şi acelaş 
lucru ca si ordinea si conexiunea lucrurilor, Prin urmare, cunoştinţa 
despre ceeace se petrece într'un obiect oarecare, va fi în Dumne- 
zeu, întrucât are o idee numai despre acest obiect; c, e. d. d. 

Teor. X. — Esenfei omului nu-i aparține natura substanței, 
cu alte cuvinte, substanța nu constitue forma omului. 


Dem.: Căci natura substanţei implică absolut existența ei 
(după teor. 7. part. 1.). Deci, dacă esenței omului i-ar aparţine 
natura substanţei, care este dată în mod necesar, atunci si omul 
ar fi dat în mod necesar (după def. 2. a acestei părți) și prin ur- 
mare, omul ar exista în mod necesar; aceasta însă (după axioma | 
a acestei părți) este absurd de admis. Prin urmare ş.a. m. d.; c. e. d. d. 

Scol.I: Teorema aceasta reese si din teorema 5 partea I, 
unde am dovedit că nu există două substanțe cu aceeaşi natură. 
Deoarece însă mulți oameni pot exista, rezultă din aceasta că. 
esența substanței nu poate fi ceeace constitue forma și esența 
omului. Pe lângă aceasta, teorema de față urmează si din ceeace 
Stim despre celelalte însușiri ale substanţei, anume că substanţa, 
din natura ei, este infinită, neschimbată si indivizibilă. etc., ceeace 
este evident oricui. 

Corol.: Reese din aceasta că esența omului este consti- 
tuită din anumite modificări ale atributelor lui Dumnezeu. Căci 
esența substanței (după teorema precedentă) nu aparține esenței 
omului. Omul, deci, este ceva (teor. 15. part. I.) ce există in 
Dumnezeu şi nu poate să existe şi să fie conceput fără Dumnezeu, 
cu alte cuvinte (corol. teor. 25. part. I.) omul este o modificare 
sau un chip care arată natura lui Dumnezeu întrun fel cert si 
determinat. 

Scol. I: Intr'adevăr nu se poate tăgădui că fără Dum- 
nezeu nu poate exista şi nu se poate concepe nimic. Căci toţi 
oamenii au convingerea că Dumnezeu este cauza unică atât a 

esenței lucrurilor cât şi a existenței lor, cu alte cuvinte, Dumnezeu 
este cauza lucrurilor nu numai în ce priveşte crearea (precum se: 
zice) ci şi existenţa lor. Dar multi sunt de părere că esenţa 
unui lucru se constitue din ceeace, fără de care lucrul respectiv nu 
poate să existe şi să fie conceput; aşa dar oamenii cred, sau că 
natura lui Dumnezeu aparţine esenței lucrurilor create, sau că lu- 
crurile create pot să existe şi să fie concepute fără Dumnezeu, sau 
— ceeace se intämplä mai adeseori — oamenii nu-și formează o- 
fermă concepţie despre această problemă. Aceasta însă — după 
părerea mea — provine din cauză că nu se ţin de o metodă în 
filosofia lor. Căci natura divină, care a trebuit considerată înainte- 
de toate, fiindcă este cea dintâi, atât din punct de vedere al 
cunoașterii cât şi al naturii ei, a fost considerată ca ultima în or- 
dinea cunoaşterii, şi lucrurile cari sunt numite obiectele simfu- 
rilor, au fost privite ca cele dintâi. Rezultatul, deci, a fost că la 
meditarea asupra lucrurilor naturale, oamenii la nimic nu sau 
gândit mai puţin decât la natura divină, si apoi, când au început 
să se gândească la natura divină, nu le-a venit în minte nimic 
mai puțin decât primele lor ficțiuni, pe cari au bazat sistemul lor 
de a cunoaște lucrurile naturale ; fireşte, fiindcă aceste ficțiuni nu erau 
de nici un folos pentru a cunoaşte natura divină; şi aşa nu-i de mirat, 
dacă ei adeseori s'au contrazis unul pe altul. Dar nu mai vorbese 
despre aceasta. Căci intentiunea mea era, să arăt motivul pentru 
care n'am spus că esenței unui lucru îi aparţine aceea fără de care 
acest lucru nu poate exista şi nu poate fi conceput ; se înțelege dela 
sine că lucrurile particulare nu pot exista și nu pot fi concepute: 
fără Dumnezeu, dar totuşi Dumnezeu nu aparţine esenței lor, 
De aceea am spus că esența unui lucru o constitue ceeace prin 
existenţa sa implică şi existența acelui lucru, iar prin desființarea: 
sa are drept urmare şi dispariția lucrului, cu alte cuvinte, aceea. 
fără de care lucrul respectiv nu poate să existe și să fie conceput, 
şi viceversa, ceeace fără lucrul respectiv nu poate să existe si să. 
fie conceput. 

Teor. XI. — Primul element (primum) care constitue exis- 
tenfa reală a sufletului omenesc, nu este altceva decât ideea despre- 
un anumit lucru individual existent în realitate. 

Dem.: Esenţa omului (după corolarul teoremei precedente) 
este formată din anumite moduri ale atributelor lui Dumnezeu; 

anume (după axioma 2 a acestei părți) din modurile atributului 
‚de cugetare printre cari (după ax. 3 a acestei părţi) ideea este dela 
sine cea dintâi, si dacă ideea este dată, atunci trebue să existe în 
„acelaș individ (după aceeas axiomä) si celelalte moduri ale cuge- 
tărei (faţă de care ideea este cea dintâi). Asa dar, ea este primul ele- 
ment care constitue esența sufletului omenesc. Dar această idee nu 
poate fi formată despre un lucru neexistent; căci atunci (corol. teor. 
8 a acestei părţi) nu s'ar putea zice că ideea însăşi există. Prin ur- 
mare, aceasta va fi o idee despre un lucru real, dar nici decum 
despre un lucru infinit. Căci un lucru infinit (teor. 21. şi 22. 
‚part. L) trebue să existe totdeauna in mod necesar. Aceasta însă 
(după axioma 1l a acestei părți) este absurd. Prin urmare, primul 
element care constitue existența reală a sufletului omenesc, este 
“ideea despre un lucru individual care există în realitate; c. e. d. d. 

Corol.: Reese de aci că sufletul omenesc este o parte din 
sufletul infinit al lui Dumnezeu. Deci, dacă zicem că sufletul ome- 
nesc înțelege cutare sau cutare lucru, atunci nu zicem altceva 
decât că Dumnezeu are cutare sau cutare idee. nu întrucât este 
infinit, ci întrucât se manifestă prin natura sufletului omenesc, cu 
‚alte cuvinte, întrucât constitue esența sufletului omenesc: şi când 
zicem că Dumnezeu are una dintre aceste idei, nu numai întrucât 
constitue natura sufletului omenesc, ci si întrucât, împreună cu 
sufletul omenesc, el are ideea si a unei alte ființe, atunci zicem 
că sufletul omenesc înțelege un lucru numai in parte si inadecuat. 

Scol.: Aci fără îndoială cetitorii se vor opri aducându-și 
aminte de multe lucruri care le-ar pricinui nedumerire; pentru 
aceasta eu îi rog să mă urmeze cu răbdare şi să nu-și formeze 
părerile până ce n'au cetit totul. 

Teor. XII. — Tot ceeace se întâmplă in obiectul ideii care 
constitue sufletul omenesc, trebuie sä fie percepuf de suflet, cu 
alte cuvinte, sufletul are absolut o idee despre aceste întâmplări ; 
deci, dacă obiectul ideii care constitue sufletul omenesc este un 
corp, atunci nu se poate întâmpla nimic în acest corp, fără ca să fie 
perceput de suflet. 

Dem.: Căci despre tot ceeace se petrece în obiectul ori- 
“cărei idei, va trebui să se afle absolut o cunoştinţă în Dumnezeu 
(după corol. teor. 9. a acestei părţi), întrucât e considerat ca insu- 
fletit de ideea despre acest obiect, cu alte cuvinte (după teor, 11. 

a acestei părţi), întrucât constitue sufletul unei ființe oarecare. Va 
trebui. prin urmare, ca despre tot ceeace se petrece în obiectul 
ideii care constitue sufletul omenesc, să existe absolut o idee în 
Dumnezeu, întrucât el constitue natura sufletului omenesc, cu alte: 
cuvinte, (după corol. teor. 11. a acestei părţi) sufletul va avea 
absolut o idee despre aceasta sau sufletul o percepe; c. e. d. a. 

Scol.: Teorema aceasta reese și se înțelege si mai clar: 
din scol, teor. 7. a acestei părţi; vezi-o. 

Teor. XIII. — Obiectul ideii care constitue sufletul ome- 
nesc, este corpul sau un anumit mod al întinderei, existent în realitate,. 
și nimic altceva. 

Dem: Căci dacă corpul n'ar fi obiectul sufletului omenesc, 
atunci ideile despre modificările corpului n'ar exista în Dumnezeu 
(corol. teor. 9. a acestei părţi), întrucât constitue sufletul nostru, ci 
întrucât constitue sufletul unei alte fiinţe, cu alte cuvinte (corol, teor. 
li, a acestei părți) ideile modificărilor corpului n'ar exista în 
sufletul nostru. Dar (după axioma 4 a acestei părţi) noi avem idei 
despre modificările corpului nostru. Prin urmare, obietcul ideii care 
constitue sufletul omenesc, este corpul care (după teor. 11. a acestei 
părţi) există în realitate. Apoi dacă, pe lângă corp, ar mai fi altceva 
obiectul sufletului, atunci ar trebui (teor. 11. a acestei părţi) să existe 
în el si o idee despre efectul acestui ceva, pentrucă (după teor. 36. par. 
I.) nu există nici un lucru din care să nu rezulte un efect. Dar (după: 
axioma 5 a acestei părţi) nu este dată nici o idee de așa fel. Prin. 
urmare, obiectul sufletului nostru este corpul existent si nimic alt- 
ceva; c. e. d. d. - 

Corol.: Reese din aceasta că omul constă din suflet si corp, 
şi corpul există așa cum îl simțim, 

Scol: Astfel înțelegem nu numai că sufletul omenesc este 
unit cu corpul, ci și cum trebuie să considerăm această unire a 
corpului cu sufletul. Nimeni însă nu va putea înţelege aceasta în: 
mod adecuat sau clar, dacă nu va avea mai înainte o cunoștință 
adecuată despre structura corpului. Ceeace am arătat până acum, sunt 
lucruri foarte cunoscute şi se referă atât la oameni cât şi la cele- 
lalte fiinţe individuale, care sunt si ele insufletite, însă în graduri 
deosebite, Căci în Dumnezeu există în mod: necesar o idee despre- 
orice lucru, a cărui cauză este tot el ca şi a ideii despre corpul ome- 
nesc, așa încât tot ceeace am spus despre ideea asupra corpului: 

omenesc, trebue absolut spus si despre ideea asupra oricărui alt 
lucru. Dar totuși nu putem nega că ideile se deosebesc între ele 
ca şi obiectele, şi că una este de o mai mare valoare şi conţine 
mai multă realitate decât alta, după cum obiectul uneia este de o 
mai mare valoare decât obiectul celeilalte si contine mai multă rea- 
litate. Deci, ca să stabilim, prin ce anume se deosebeşte sufletul 
omenesc de celelalte suflete și prin ce este mai desăvârșit decât cele- 
lalte, trebuie să cunoaştem firea obiectului care constitue sufletul 
omenesc, precum am zis-o, cu alte cuvinte, trebuie să cunoaştem 
firea corpului omenesc. Aceasta insă nu o pot explica aici, şi nici 
nu este necesar, pentru ca să pot dovedi ceeace vreau. Spun însă 
numai în general: cu cât un corp oarecare este mai capabil să lu- 
creze şi să sufere dintr'odată mai mult decât altele, cu atât este 
mai capabil și sufletul său ca să înţeleagă dintr'odată mai mult 
„decât altele. Deasemenea cu cât acţiunile unui corp depind mai 
mult de el însuşi, sau cu cât alte obiecte exterioare conlucrează 
‚mai puţin, atunci când el este în acţiune, cu atât mai capabil este 
sufletul ca să înţeleagă lucrurile în mod distinct. Şi prin aceasta 
putem înțelege superioritatea unui suflet faţă de altul; apoi putem 
înțelege şi pentruce avem numai o cunoștință confuză despre cor- 
pul nostru, precum şi multe alte lucruri, pe care le voiu deduce în 
cele ce urmează. Tin însă să explic și să dovedesc aceste lucruri 
mai cu deamănuntul, dar mai înainte trebuie să expun ceva des- 
spre structura corpului. 

Axioma I; Orice corp este sau în mișcare sau în repaos, 

Axioma Il: Orice corp se mişcă fie mai încet fie mai 
repede. 

Lema I, — Corpurile se deosebesc între ele numai din punctul 
de vedere al mişcării si al repaosului, al vitezii si al incetinelü, şi nici de 
cum în privința substanței, 

Dem.: Presupun că partea întâia a acestei teoreme se în- 
telege dela sine; din teorema 5. şi teor. 8. part. I. însă reese că, in 
privința substanţei, corpurile nu se. deosebesc între ele; dar în mod 
mai lămurit rezultă aceasta din cele spuse în teor. 15. part. |. | 

Lema Il. — Toate corpurile se aseamănă între ele in anumite 
privințe, | 

Dem.: Toate corpurile se aseamănă între ele prin faptul 
„că implică conceptul unuia şi aceluiaș atribut (def. 1. a acestei 

părți) si că se pot mişca, când mai incet când mai repede: vorbind 
în mod absolut, ele pot fi când în mişcare când în repaos, 

Lema III. — Un corp care e în mișcare sau repaos, trebuie să 
fi fost determinat la aceasta de un alt corp, care la rândul lui a fost 
determinat la mişcare sau repaos de un altul, iar acesta de un al treilea 
şi aşa mai departe la infinit. 

Dem: Corpurile sunt lucruri individuale (detin. 1. a acestei 
părţi) cari (după lema 1) se deosebesc între ele prin mișcare 
si după repaos. Asa dar (teor. 28, part. I) orice corp a trebuit 
absolut să fie determinat la mișcare sau repaos de un alt lucru 
individual, adică (teor. 6 a acestei părți) de un alt corp care: 
(după axioma I) deasemenea este în mișcare sau repaos. Dar 
acesta din urmă (după aceeas argumentaţie) n'a putut fi pus in 
mişcare sau repaos şi nici n'ar fi putut pune în aceste stări pe un 
alt corp dacă el însuși n'ar fi fost determinat la aceasta de un altul, 
şi acesta la rândul lui de un altul (după aceeaș argumentatie) si așa. 
mai departe la infinit; c. e. d. d. 

Corol.: Rezultă din aceasta că un corp care e în mișcare, 
se mişcă atât timp, până ce e determinat la repaos de un alt corp; 
deasemenea un corp în repaos rămâne în această stare atât timp, 
până ce e determinat la mișcare de un alt corp. Aceasta se înţelege 
dela sine. Căci dacă presupunem de ex. că un corp A este în repaos. 
şi nu observăm alte obiecte care sunt în mișcare, atunci nu vom 
putea zice altceva despre el, decât că este în repaos. Dacă apoi 
se întâmplă că acest corp A se mişcă, aceasta desigur nu sa în- 
tâmplat din cauză că era în repaos; din cauza aceasta a putut 
rezulta numai faptul că A este în repaos. Din contră, dacă. 
presupunem că A se mişcă, nu vom afirma nimic altceva despre 
el, ori de câte ori îl vom privi, decât faptul că se mișcă. lar dacă. 
apoi se întâmplă că A este în repaos, aceasta in tot cazul n'a putut 
rezulta din mişcarea în care era corpul, căci din ea n'a putut rezulta: 
altceva decât faptul că A se va mișca. Deci aceasta sa produs din 
cauza unui alt lucru, care nu era în A, adică dintr'o cauză exterioară: 
de care corpul a fost determinat la repaos. 

Axioma I: Orice schimbare ce o suferă un corp din cauza 
influenței unui alt corp, depinde de natura corpului influenţat, pre- 
cum și a corpului care exercită această influență, aşa încât unul 
şi acelaş corp se poate mişca în diferite feluri, după diversitatea. 

corpurilor care provoacă mișcarea; şi dimpotrivă, diferite corpuri 
-pot fi puse în diferite mișcări de unul si acelaş corp. 

Axioma Il: Dacă un corp mișcat se ciocneste cu un 
„altul, care este în repaos si nu poate fi mișcat din loc, el sare înapoi, 
aşa încât îşi continuă mișcarea, și unghiul format de linia mişcării 
de reflexiune cu planul corpului ciocnit care e în repaos, este egal 
cu unghiul pe care-l formează linia mişcării de incidență cu acelaş 
“plan, 


Aceasta se referă la cele mai simple corpuri, cari, fireşte, 
-se deosebesc între ele numai prin mișcare și repaos, viteză si in- 
«cetineală, 

Să trecem acum la corpurile compuse. 

Defin: Dacă câteva corpuri de aceeas mărime sau de 
-o mărime diferită sunt strânse laolaltă, aşa încât se leagă între ele 
în mod reciproc, sau dacă ele se mişcă cu acelaş grad de viteză sau 
graduri diferite, astfel că unul îşi comunică mişcarea sa celuilalt 
-corp întrun mod anumit, atunci se zice că aceste corpuri sunt 
unite în mod reciproc și că toate împreună fac un singur corp sau 
un individ, care se deosebește de altele tocmai prin această unire 
a corpurilor. 

Axioma III: Cu cât suprafeţele prin care se leagă între 
ele părțile unui individ sau ale unui corp compus, sunt mai mari sau 
mai mici, cu atât mai greu sau mai ușor pot fi ele schimbate prin- 
tr'o forță exterioară, si prin urmare, cu atât mai uşor sau mai 
:greu poate fi transformat un individ. Corpurile, deci, ale căror părţi 
“sunt legate între ele prin suprafeţe mari, le voi numi solide, pe acelea 
însă ale căror părți se reazimă pe suprafeţe mici, le vom numi cor- 

puri moi, şi în fine, pe acelea ale căror părţi sunt în mișcare continuă, 
le vom numi fluide. 

Lema IV. — Dacă separăm anumite părți dela un corp sau 
un individ care este compus din mai multe corpuri, şi în locul lor pu- 
nem dintr'odată tot atâtea alte părți de aceeas natură, individul își va 
păstra natura sau forma sa anterioară, cu alte cuvinte, nu va suferi 
nici o schimbare. 

Dem.: Căci corpurile (după lema 1) nu se deosebesc în privința 
substanței, ci legătura între părţile lor este aceea ce constitue forma 
individului (după defin. precedentă). Dar aceasta (după presupunere) 
se păstrează, deși are loc o schimbare continuă între părţile corpului. 
Prin urmare individul îşi va păstra firea sa atât în privința substanței” 
cât şi a modului său; c. e. d. d. 

Lema V. — Dacă părțile din care e compus un individ, se: 
măresc sau se micşorează în aşa proporție, încât toate iși mențin ra- 
portul lor de mişcare si repaos, individul isi va păstra natura sa ante- 
rioară, fără nici o schimbare a formei sale. Demonstraţiunea acestei. 
teoreme este ca si a teoremei precedente. 

Lema VI. — Dacă anumite corpuri cari formează un indi- 
vid, sunt forțate să-și schimbe direcfiunea mişcării lor, dar în așa fel 
incât îşi pot continua mișcările lor şi le pot comunica între ele ca şi: 
înainte, atunci individul va păstra natura sa, fără nici o schimbare a 
formei sale. 

Dem.: Se înțelege dela sine, pentrucă se presupune că 
acest corp îşi menţine tot ceace constitue forma sa, după cum am 
stabilit-o în definitiunea corpului. 

Lema VII. — Afară de aceasta, un individ astfel compus isi 
păstrează natura sa, fie că se mișcă în întregime sau este în repaos, fie 
că se mișcă într'o direcție sau într'o alta, numai dacă fiecare parte își: 
menține mișcarea sa şi o comunică celorlalte părţi ca şi inainte, 

D e m.: Aceasta reese din definitiunea corpului pe care o vezi: 
înaintea lemei 4. 

Scol.: Din aceasta vedem cum o ființă individuală poate 
fi expusă mai multor modificări, fără ca să-și schimbe natura sa.. 
Şi până aici am considerat ca ființă individuală aceeace este com- 
pusă din părți cari se deosebesc între ele numai prin mișcare şi 
repaos, prin viteză şi încetineală, cu alte cuvinte, cari este compusă: 
numai din corpuri foarte simple. Și dacă concepem încă o 

ființă individuală, care este compusă din multi alți indivizi, de 
-o natură diferită, atunci vom afla că si aceasta poate fi influenţată 
în multe feluri, fără ca să-şi schimbe firea. Căci dat fiind că fie- 
“care parte a unei astfel de ființe individuale este compusă din mai 
multe corpuri, urmează (după lema precedentă) că fiecare din- 
tre ele se va putea mişca, când mai încet, când mai repede, 
fără nici o schimbare a naturii ființei, şi va putea comunica miş- 
carea sa celorlalte părți, când mai încet, când mai repede, Si dacă 
apoi am concepe un al treilea gen al ființelor individuale, compus 
din aceste două, atunci vom afla că şi acestea pot fi influențate in 
multe alte feluri fără nici o schimbare a formei lor. În fine, dacă 
.am proceda aşa la infinit, vom concepe că toată natura este 
.o singură ființă individuală, ale cărei părţi, adică toate corpurile, 
variază în moduri infinite fără ca întreaga ființă sã se schimbe, 
Dar ar fi fost necesar să explic aceasta și să o dovedesc mai cu 
amănuntul, dacă as fi avut intenţia de a vorbi despre corp întrun 
mod sistematic. Am spus însă, că vreau altceva şi că aceasta am 
amintit-o numai pentru ca să pot deduce uşor ceeace mam hotărit 
-a dovedi. 


POSTULATE 

I. Corpul omenesc este compus din foarte multe părţi indi- 
viduale (de o natură diferită), dintre cari fiecare este compusă din 
mai multe părți. 

II. Dintre părţile individuale din cari este compus corpul 
omenesc, unele sunt fluide, altele moi, și celelalte sunt solide. 

III. Organele din cari este compus corpul omenesc, şi prin 
urmare corpul omenesc însuşi, pot fi influențate de obiecte ex- 
“terioare în foarte multe feluri. 

IV. Pentru conservarea sa corpul omenesc are nevoie de 
multe alte corpuri, prin cari parcă se regenerează continuu, 

V. Când o parte fluidă a corpului omenesc este determinată 
‘de un obiect exterior, să se ciocneascä de o parte moale, atunci ea 
schimbă suprafața acestei părţi şi îi imprimă câteva urme ale 
-corpului exterior care a provocat ciocnirea. 

VI. Corpul omenesc poate mişca obiectele exterioare în foarte 
multe feluri și le poate da atitudini de foarte multe feluri. 

Teor. XIV. — Sufletul omenesc este capabil să înțeleagă 
foarte mult si este cu atât mai capabil, cu cât sunt mai multe feluri 
în care poate fi influențat corpul. 

Dem.: Corpul omenesc (postulatul 3 si 6) este influențat 
„de corpuri exterioare în foarte multe feluri si este capabil să in- 
fluenteze corpurile exterioare în mai multe feluri. Dar sufletul ome- 
nesc trebuie să înțeleagă tot ceeace se întâmplă în corpul omenesc 
(după teor. 12. a acestei părți). Deci, sufletul omenesc este capabil 
să înțeleagă foarte mult, ș. a. m. d. —c.e.d.d.. 

Teor. XV. — Ideea care constitue existența formală a su- 
fletului omenesc, nu este simplă, ci este compusă dintro mulțime 
de idei, 

Dem.: [Ideea care constitue existența formală a sufletului 
omenesc este ideea corpului (după teor. 13 a acestei părți), care 
(postulatul I) este compus din foarte multe părţi individuale la 
fel compuse. Dar despre fiecare parte individuală care compune 
“corpul, există absolut o idee în Dumnezeu (corol. teor. 8. a acestei 
părţi). Prin urmare (teor. 7. a acestei părţi) ideea despre corpul 
omenesc este compusă din aceste idei despre părţile cari constituesc 
corpul omenesc; c. e. d. d. 

Teor. XVI. — Ideea despre orice impresiune ce o fac obiec- 
tele exterioare asupra corpului omenesc, trebuie să implice atât 
natura corpului omenesc cât şi natura obiectului exterior. 

Dem.: Căci orice impresiune făcută asupra unui corp oare- 
care, stă în funcţie atât de natura corpului impresionat cât si de 
natura corpului exterior din care pornește impresiunea (axioma | 
după lema 3). Ideea, deci, asupra impresiunilor (după axioma 4 
“part, Î.), implică absolut natura ambelor lucruri. Prin urmare ideea 
„despre orice impresiune ce o fac obiectele exterioare asupra corpului 
omenesc, implică atât natura corpului omenesc cât și natura obiectului 
exterior; c. e. d. d. 

Corol. I: Din aceasta reese în rândul întâi că sufletul 
omenesc cunoaşte natura multor obiecte împreună cu cea a corpu- 
lui său. 

Corol. Ii: Rezultă în al doilea rând că ideile noastre 
despre obiectele exterioare indică mai mult starea corpului nostru 
decât natura acelor obiecte: aceasta am explicat-o prin multe exem- 
-ple.in apendicele de la partea întâia. 

Teor. XVII. — Dacă corpul omenesc este impresionat in- 
tr'un mod care implică natura unui obiect exterior, atunci sufletul 
omenesc va considera acest obiect ca real existent sau ca fiind pre- 
zent, până ce asupra corpului va acționa o altă impresiune care va 
înlătura existența sau prezența acelui obiect. 

Dem.: Se înțelege dela sine. Căci cât timp corpul omenesc 
e supus unei astfel de impresiuni, sufletul se va gândi la ea (după 
teor. 12. a acestei părți), cu alte cuvinte (după teor. precedentă), 
va avea o idee asupra unei impresiuni reale care implică natura 
unui obiect exterior, adică o idee care nu exclude existența sau 
prezența unui obiect exterior, ci din contră o stabileşte. Asa dar 
(după corol. 1. teor. prec.) sufletul va considera obiectul respectiv 
ca existent în realitate, sau ca fiind prezent, până va fi impre- 
sionat, ş. a. m. d. — c. e. d, d. 

Corol.: Sufletul omenesc va putea să considere obiectele ex- 
terne, de care corpul omenesc a fost impresionat odată, ca prezente, 
deşi ele nu există de fapt şi nu sunt prezente. 

Dem.: Când părţile fluide ale corpului omenesc sunt de- 
terminate de obiectele externe ca să se ciocnească cu părţile moi, 
atunci suprafețele acestora se transformă (după postulatul 5), De 
aci rezultă (vezi axioma 2 după corol. lema 3) că mişcarea 
lor de reflexiune se petrece într'o altă formă decât cea precedentă. 
Ciocnindu-se apoi iarăşi, în urma mișcării lor spontane, cu aceleași 
suprafeţe, ele vor fi reflectate în aceeaș formă ca si atunci, când 
au fost împinse de către corpurile externe spre aceste suprafeţe. 
Cât timp însă își continuă mișcarea lor de reflexiune, ele cauzează 
corpului aceeaş impresiune si prin urmare, sufletul (teor. 12. a 
acestei părţi) se va gândi din nou la ea, cu alte cuvinte (după 
teor, 17. a acestei părți) sufletul din nou va considera acelaş obiect 
exterior ca prezent, şi aceasta va avea loc, ori de câte ori părţile 
fluide ale corpului omenesc vor veni în contact, prin mişcarea lor 
spontană, cu suprafețele amintite. Şi ori de câte ori se va repeta 
mișcarea aceasta a corpului, sufletul va considera obiectele externe, 
cari au făcut odată o impresiune asupra corpului omenesc, ca fiind 
prezente, deşi ele nu există în realitate; c. e. d. d. 

Scol.: Vedem, deci, cum se poate ca lucruri cari de fapt 
nu există, să ni le reprezentăm ca fiind prezente, ceeace se întâmplă 
adeseori. Aceasta se datoreşte poate altor cauze. Dar este sufi- 

cient că am arătat una cin ele, prin care cred că am explicat acel 
fenomen ca şi când aș fi arătat cauza lui adevărată. Totuși nu 
cred că mam depărtat mult de adevăr, pentrucă nici unul din pos- 
tulatele mai sus stabilite, nu conține nimic care să nu fi fost constatat 
printr'o experiență de care nu ne putem îndoi, după ce am arătat că 
trupul omenesc există în felul în care îl simțim (vezi corol. după 
teor. 13. a acestei părţi). Afară de aceasta (după corol. preced. şi 
corol. 2. teor. 16. a acestei părți), înţelegem foarte bine ce deose- 
bire este, de exemplu, între ideea lui Petru, care constitue esența 
sufletului acestei persoane, şi ideea despre Petru pe care şi-o for- 
mează un alt om, de ex. Pavel. Căci cea dintâi explică direct esenţa 
corpului lui Petru și are existență numai atât timp cât există Petru: 
cealaltă însă indică mai mult starea corpului lui Pavel, decât esenţa 
lui Petru, astfel că atât timp cât durează starea amintită a corpului 
lui Pavel, sufletul lui va privi pe Petru ca prezent, deși el nu există 
în realitate. Ca să ne folosim însă de cuvinte obișnuite, vom numi 
„imagini ale lucrurilor” acele impresiuni asupra corpului omenesc, 
ale căror idei ne reprezintă obiectele externe ca prezente, cu tuate 
că aceste idei nu reproduc chipurile obiectelor şi dacă sufletul pri- 
veşte lucrurile tocmai în felul amintit, atunci vom zice că el își „ima- 
ginează“ ceva. Dar ca să începem aici a arăta ce este eroare, vă rog 
să luaţi mai întâi în considerafiune că imaginile sufletului in sine, nu 
conțin nimic ce s'ar putea numi eroare, cu alte cuvinte, sufletul nu 
cade în eroare din cauză că iși formează reprezentări. 

Aceasta are loc numai întrucât sufletul nu-și formează acea 
idee care să excludă existența lucrurilor privite ca prezente. Căci 
dacă sufletul, reprezentändu-si şi obiecte neexistente ca prezente, ar 
şti în acelaş timp că aceste obiecte nu există în realitate, atunci 
ar considera puterea sa de a forma reprezentări drept virtute a na- 
turii sale si nu drept lipsă, mai ales dacă puterea aceasta ar depinde 
numai de firea sa, cu alte cuvinte (după defin. 7. part. I) puterea 
aceasta a sufletului ar fi liberă. 

Teor, XVIII. -- Dacă corpul omenesc a fost odată impre- 
sionat în acelaș timp de două sau mai multe obiecte, sufletul, repre- 
zentându-și unul din ele, îşi va aduce aminte numai decât si de celălalt. 

Dem.: Sufletul (după corol. precedent) își imaginează un 
obiect oarecare, pentrucă prin impresiunile exercitate de acest o- 
biect, corpul omenesc rămâne tot aşa de mișcat şi pus în aceeas 

dispoziţie in care a fost pus atunci când anumite părți din el au 
fost real impresionate de însuși obiectul extern. Dar (după pre- 
supunere) atunci a fost pus corpul într'o astfel de dispoziţie, că 
sufletul şi-a reprezentat în acelaș timp două obiecte. Prin urmare 
el va putea să-și reprezinte două obiecte în acelaş timp, și când va 
avea reprezentarea unuia dintre ele, atunci îşi va forma numai decât 
imagina şi a celuilalt obiect, 


Scol.: Din aceasta înțelegem clar ce este memoria, adică 
nimic altceva decât o anumită inläntuire a ideilor referitoare la 
natura lucrurilor, cari există în afară de corpul omenesc; această 
inläntuire se produce în sufletul nostru conform ordinii și conexiunii 
impresiunilor exercitate asupra corpului nostru. Eu zic în rândul 
întâiu că memoria este înlănţuirea numai a acelor idei cari im- 
plică natura lucrurilor aflătoare în afară de corpul omenesc, nu 
însă a acelor idei cari explică natura acestor lucruri. Căci în rea- 
litate (după teor. 16 a acestei părţi) ele sunt idei despre impre- 
siunile făcute asupra corpului omenesc si privesc atât natura lui 
cât şi pe cea a obiectelor externe. 


In al doilea rând eu zic că înlănțuirea aceasta se produce 
conform ordinei si conexiunei impresiunilor făcute asupra corpului 
omenesc, şi astfel o deosebesc de inläntuirea ideilor care se să- 
vârşeşte după o ordine intelectuală, în virtutea căreia sufletul con- 
cepe lucrurile după primele lor cauze, şi care ordine este aceeaş 
în fiecare om. Din aceasta reese în mod lămurit, pentruce trece su- 
fletul imediat dela o reprezentare la alta care nu seamănă de loc cu 
cea dintâiu; de exemplu: un Roman care a auzit cuvântul „pomum“ 
şi-a reprezentat imediat un fruct, care nu are nici o asemănare cu 
acel sunet articulat si nu are nimic comun cu dânsul decât faptul că 
trupul acelui om a fost impresionat adeseori de amintitele două lu- 
cruri, cu alte cuvinte, faptul că acel om adeseori a auzit cuvântul 
„pomum tocmai atunci când a văzut fructele; şi astfel fiecare trece 
dela o reprezentare la alta, după cum experiența i-a orânduit în 
corpul său imaginile lucrurilor, 

Când de exemplu un soldat va vedea în arenă urmele unui 
cal, atunci va trece dela imagina calului la cea a cäläretului si 
apoi se va gândi la războiu. Dar un ţăran va trece dela închipui- 
rea calului la cea a plugului, ogorului, etc. și astfel fiecare va 

trece dela o gândire la alta după cum sa obişnuit a lega imaginile 
lucrurilor în diferite feluri. 

Teor. XIX. — Sufletul omenesc nu cunoaște corpul său 
însuşi şi nu ştie că dânsul există, decât prin ideile impresiunilor 
făcute asupra corpului, 

Dem.: Căci sufletul omenesc este însăşi ideea sau cu- 
noştința despre corpul omenesc ( teor. 13. a acestei părți) care 
(teor. 9. a acestei părţi) există fără îndoială si în Dumnezeu, 
întrucât il considerăm ca inspirat de ideea despre un alt 
lucru individual, cu alte cuvinte, dat fiind că (postulatul 4) cor- 
pul omenesc are nevoie de multe alte obiecte prin cari îşi reînoieşte 
(ca să zic aşa) puterea sa, si dat fiind că ordinea și inläntuirea 
ideilor este unul şi acelaş lucru (teor. 7. a acestei părţi) ca si 
ordinea și inläntuirea cauzelor, această idee va fi în Dumnezeu, 
întrucât este inspirat şi de idei asupra mai multor lucruri indivi- 
duale. Deci, Dumnezeu are o idee despre corpul omenesc sau îl 
cunoaşte, întrucât este inspirat de multe alte idei, nu însă întrucât 
constitue firea sufletului omenesc, cu alte cuvinte (corol. teor. 11. 
a acestei părți) sufletul omenesc nu cunoaște corpul omenesc. Dar 
ideile impresiunilor exercitate asupra corpului sunt în Dumnezeu, 
întrucât constitue firea sufletului omenesc, sau sufletul omenesc cu- 
noaşte aceste impresiuni (teor. 12. a acestei părţi) şi, prin urmare, 
(teor. 16. a acestei părţi) cunoaşte corpul omenesc însuşi (după 
teor. 17. a acestei părți) ca real existent. Sufletul omenesc cu- 
noaste, deci, corpul său propriu numai din acest punct de vedere. 

Teor. XX. — In Dumnezeu există şi despre sufletul ome- 
nesc o idee sau o cunoștință, care rezultă in Dumnezeu la fel si se 
referă la Dumnezeu la fel ca si ideea sau cunoştinţa despre corpul 
omenesc, 

Dem.: Cugetarea este un atribut al lui Dumnezeu (teor. 1. 
a acestei părți); prin urmare (teor. 3. a acestei părți) există in 
Dumnezeu în mod necesar o idee atât despre el cât şi despre toate 
modificările naturii sale, şi prin urmare (teor. 11. a acestei părți) si 
despre sufletul omenesc. Apoi urmează că această idee sau cunoștință 
despre. suflet nu există în Dumnezeu, întrucât e infinit, ci întrucât 
este afectat de ideea unui alt lucru individual (teor. 9. a acestei 
părţi). Dar ordinea si inläntuirea ideilor este unul şi acelaş lucru ca 
şi ordinea si inlänfuirea cauzelor (teor. 7. a acestei părţi). Reese, deci. 

că această idee sau cunoştinţă despre suflet există în Dumnezeu și se 
referă la Dumnezeu în acelaş fel ca şi ideea sau cunoștința despre 
corp; c. e, d. d. 


Teor. XXI. — Această idee despre suflet este unită cu 
sufletul însuşi în acelaş fel, cum este unit sufletul cu trupul. 

Dem.: Unirea sufletului cu trupul am dovedit-o prin aceea 
că trupul este obiectul sufletului (teor. 12. şi 13. a acestei părţi), 
şi după acelaș principiu ideea despre suflet este unită cu obiec- 
tul ei, adică cu sufletul însuși, cum este unit sufletul cu corpul; 


c. e. d. d. 


Scol: Teorema aceasta se înţelege mai bine din cele spuse 
în scol. teor, 7. a acestei părți. Căci acolo am arătat că ideea asu- 
pra corpului şi corpul însuşi, cu alte cuvinte (teor, 13. a acestei 
părţi) sufletul şi corpul sunt unul şi acelaș lucru individual care 
se concepe atât sub atributul cugetării, cât şi sub acel al întinderii. 
Ideea asupra sufletului, deci, si sufletul însuşi, sunt unul şi acelaş 
lucru care se concepe sub unul şi acelaş atribut de cugetare. Eu spun 
că ideea asupra sufletului si sufletul însuși sunt absolut date in 
Dumnezeu în virtutea aceleiaş puteri de cugetare a lui. Căci într'a- 
devăr ideea despre suflet, cu alte cuvinte, o idee asupra unei 
alte idei nu este altceva decât o formă de idee, întrucât o considerăm 
ca un mod al atributului de cugetare fără raport la obiectul ei. 
Căci dacă cineva știe ceva, atunci înțelege că ştie aceasta si este 
conştient, că știe ceeace ştie şi aşa mai departe la infinit. Dar despre 
aceasta mai târziu. 


Teor. XXII. — Sufletul omenesc percepe nu numai impre- 
siunile făcute asupra corpului, ci si ideile acestor impresiuni. 


D e m.: Ideile acestor idei ale impresiunilor cxistä în Dumnezeu 
si se referă la el ca şi ideile asupra impresiunilor, ceeace se demons- 
trează întocmai ca și teor, 20 a acestei părți. Dar ideile impresiunilor 
asupra corpului sunt în sufletul omenesc (teor. 12 a acestei părţi), cu 
alte cuvinte (corol, teor. 11. a acestei părţi) sunt în Dumnezeu, intru- 
cât el constitue esența sufletului omenesc. Deci ideile ideilor despre 
aceste impresiuni vor exista în Dumnezeu, întrucât el are o idee sau o 
cunoștință asupra sufletului omenesc, cu alte cuvinte, vor exista în în- 
susi sufletul omenesc care percepe nu numai impresiunile făcute asupra 
corpului omenesc, ci şi ideile despre aceste impresiuni; c. e. d. d. 

Teor. XXIII. — Sufletul omenesc se cunoaşte pe sine însuşi 
numai întrucât percepe ideile impresiunilor exercitate asupra cor- 
pului său. 

Dem.: Ideea sau cunoştinţa pe care o avem despre suflet 
(după teor. 20. a acestei părţi) rezultă în Dumnezeu la fel si se 
referă la Dumnezeu la fel ca şi ideea sau cunoştinţa despre corp. 
Deoarece însă, (după teor. 19. a acestei părţi), sufletul nu cunoaște 
corpul omenesc in sine, cu alte cuvinte (după corol. teor. 11. a 
acestei părţi) deoarece cunoştinţa despre corpul omenesc nu se 
referă la Dumnezeu, întrucât el constitue esența sufletului omenesc. 
rezultă de aci că nici cunoaşterea pe care o avem despre suflet, nu se 
referă la Dumnezeu, întrucât el constitue esenţa sufletului omenesc: 
aşa dar (după acelaş corol. teor. 11, a acestei părţi) sufletul nu se cu- 
noaste pe sine însuşi. 

Apoi ideile impresiunilor exercitate asupra corpului implică 
însăşi esența corpului omenesc (după teor. 16. a acestei părţi); 
cu alte cuvinte (după teor. 13. a acestei părţi) se acordă cu natura 
sufletului. Deaceea cunoaşterea acestor idei implică în mod necesar 
şi cunoașterea sufletului omenesc. Dar (teor. precedentă) cunoașterea 
acestor idei se petrece în însuși sufletul omenesc. Prin urmare sufletul 
omenesc se cunoaşte pe sine numai întrucât are ideile asupra impre- 
siunilor; c. e. d. d. 

Teor. XXIV. — Sufletul omenesc nu posedă o cunoştinţă 
adecuată a organelor din care e compus corpul omenesc. 

Dem.: Organele corpului omenesc fac parte din el, numai 
întrucât îşi comunică mişcările lor în mod reciproc după un anu- 
mit raport (vezi definitiunea după corol. lema 3), iar nu întru- 
cât ele pot fi considerate ca lucruri individuale şi fără ra- 
port cu trupul omenesc, Căci organele corpului omenesc (după 
postulatul 1) sunt lucruri individuale foarte compuse, ale căror 
părți (după lema 4) pot fi despărțite de corpul omenesc, fără 
ca el să-și schimbe firea și forma sa naturală, și pot transmite 
altor corpuri mișcările lor (vezi ex. 2, după lema 3.) în feluri 
diferite, Asa dar (după teor. 3. a acestei părți) ideea sau cunoş- 
tinta despre orice parte va fi si ea în Dumnezeu, și aceasta, 
(după teor. 9. a acestei părţi) întrucât el este considerat ca însu- 
fletit de ideea asupra unui alt lucru individuial care, conform orin- 
duirii naturei, exista mai înainte de partea amintită (după teor. 7 


60 Etica 


a acestei părți). Aceasta, deci, se poate spune despre orice parte 
individuală din care este compus corpul omenesc. Aşa dar cu- 
noasterea oricărei părți din care se compune corpul omenesc, 
există în Dumnezeu, întrucât el este insufletit de ideea asupra mai 
multor lucruri, iar nu întrucât are o idee numai despre corpul ome- 
nesc, sau (după teor. 13. a acestei părţi) întrucât are o idee care 
constitue firea sufletului omenesc. Deci, (după corol. tor. 11. a 
lacestei părţi) sufletul omenesc nu are o cunoştinţă adecuatä asu- 
pra organelor din cari e compus corpul omenesc; c. e. d. d. 

Teor. XXV. — Ideea oricărei impresiuni a corpului omenesc 
nu implică o cunoştinţă adecuată despre obiectul exterior. 


Dem.: Am arătat că ideea impresiunii exercitate asupra cor- 
pului omenesc implică firea obiectului exterior numai întrucât (după 
teor. 16, a acestei părţi) acest obiect impresionează corpul omenesc 
într'un anumit mod. Dar întrucât acest obiect este ceva individual care 
nu se rapoartă la corpul omenesc, ideea sau cunoașterea referitoare 
la el există în Dumnezeu (după teor. 9. a acestei părţi) întrucât 
e considerat ca insufletit de ideea asupra unui alt lucru, care (după 
teor. 7. acestei părţi), din fire, există înainte de obiectul amintit, 
Nu există, deci, în Dumnezeu o cunoştinţă adecuată asupra obiectului 
exterior, întrucât el are o idee despre impresiunea exercitată asupra 
corpului omenesc, cu alte cuvinte, ideea despre o impresiune ce o 
suferă corpul omenesc, nu implică o cunoștință adecuată asupra 
obiectului exterior; c. e. d. d. 


Teor. XXVI. — Sufletul omenesc nu cunoaşte existența 
reală a unui obiect exterior decât prin ideile impresiunilor asupra 
corpului său. 

Dem: Dacă corpul omenesc nu e impresionat sub nici o 
formă de către un obiect exterior, atunci (după teor. 7. a acestei 
părţi) nici ideea despre corpul omenesc, cu alte cuvinte (după 
teor, 13. a acestei părţi) nici sufletul omenesc nu e impre- 
sionat de ideea despre existența acelui obiect, cu alte cuvinte, su- 
fletul omenesc nu e impresionat de ideea despre existenţa acelui 
obiect, cu alte tuvinte, sufletul omenesc nu cunoaște sub nici o 
formă existenţa obiectului exterior. Dar întrucât corpul omenesc 
este impresionat întrun mod oarecare de un corp exterior, el cu- 
noaşte (după teor. 16, a acestei părţi si corol.) acest corp; c. e. d. d. 

Corol.: Sufletul omenesc, intrucät isi reprezintä un corp ex- 
terior, nu are o cunoștință adecuatä despre el. 

Dem: Dacă sufletul omenesc percepe obiectele exterioare 
prin ideile impresiunilor făcute asupra corpului său, atunci zicem 
că el își imaginează ceva (vezi scol. teor. 17. a acestei părți) şi 
mintea nu mai are o altă aptitudine prin care să-și imagineze 
(după teor. precedentă) obiectele exterioare ca existente în rea- 
litate. Așa dar (după teor. 25. a acestei părţi) sufletul omenesc nu 
poate să aibă o cunoștință adecuată despre corpurile externe, întrucât 
si le imaginează; c. e. d. d. 

Teor. XXVII. — Ideea oricărei impresiuni asupra corpului 
omenesc nu conţine o cunoştinţă adecuată despre corpul omenesc. 

Dem.: Ideea unei impresiuni asupra corpului omenesc 
implică natura lui numai întrucât este considerat ca impresionat 
întrun anumit fel (vezi teor. 16. a acestei părți). Dar întrucât cor- 
pul cmenesc este un lucru individual care poate fi impresionat în 
multe alte feluri, ideea, s. a. m. d. Vezi demonstratiunea 25. a a- 
cestei părţi. 

T eor. XXVIH. — Ideile impresiunilor asupra corpului ome- 
nesc, întrucât ele sunt în funcţie numai de sufletul omenesc, nu sunt 
clare şi distincte, ci din contră sunt confuze. 

D e m.: . Căci ideile impresiunilor exercitate asupra corpului 
omenesc implică atât natura lui însăși cât şi pe cea a obiectelor externe 
(după teor. 16, a acestei părţi) si ele trebuesc să implice nu numai 
natura corpului omenesc ci şi pe aceea a organelor lui. Căci impre- 
siunile sunt moduri (după post. 3) prin cari sunt influențate 
părţile corpului omenesc și prin urmare corpul întreg. Dar 
(după teor. 24. si 25. a acestei părţi) cunoaşterea adecuatä a 
obiectelor exterioare precum si a părţilor din cari e compus cor- 
pul omenesc, nu există în Dumnezeu, întrucât el e considerat ca 
insufletit de ideea care constitue sufletul omenesc, ci întrucât este 
insufletit de alte idei. Prin urmare ideile despre diferite impresiuni, 
întrucât acestea sunt raportate numai la sufletul omenesc, sunt ca 
și concluziuni trase fără presupuneri, cu alte cuvinte, (precum e 
evident) sunt idei confuze; c. e. d. d. 

Scol: Se demonstrează la fel că si ideea care constitue 
firea sufletului omenesc, considerată în ea însăşi, nu este clară 
şi distinctă; si ideea despre sufletul omenesc precum și ideile ideilor 

asupra impresiunilor pe care le suferă corpul omenesc, întrucât sunt 
raportate numai la suflet, nu sunt clare, despre care fapt oricine se 
poate ușor convinge. 


Teor. XXIX. — Ideea ideii despre orice modificare a cor- 
pului omenesc nu implică o adecuată cunoştinţă asupra sufletului. 

D em.: Căci ideea despre o modificare a corpului omenesc 
(după teor. 27. a acestei părţi) nu implică o adecuatä cunoaştere: 
a corpului însuşi, și nu exprimă în mod adecuat natura lui, cu alte 
cuvinte, (după teor. 13. a acestei părţi) nu corespunde în mod 
adecuat naturii sufletului. Aşadar (după ax. 6. part. I.) ideea for- 
mată despre această idee nu exprimă in mod adecuat natura su~ 
fletului omenesc, sau nu implică o cunoştinţă adecuată asupra 
acestuia; c. e. d. d. 

Corol.: De aci reese că, ori de câte ori sufletul percepe. 
lucrurile numai după ordinea comună a naturii, el nare o 
adecuată cunoştinţă nici despre el însuşi, nici despre corpul 
său, şi nici despre obiectele exterioare, ci numai o cuno- 
stintä confuză si ciuntită. Căci sufletul nu se cunoaște pe sine: 
însuşi, decât formändu-si idei despre modificările pe cari le su- 
feră corpul (după teor. 23. a acestei părți). Sufletul însă (după. 
teor. 19. a acestei părți) nu cunoaşte corpul său propriu decât 
prin ideile modificărilor prin cari se cunosc (după teor. 26. a. 
acestei părți) si corpurile exterioare. Aşa dar, după astfel de idei 
sufletul n'are o cunoaştere adecuată nici despre el însuşi (după teor. 
29. a acestei părţi) nici despre corpul său (după teor. 27. a acestei: 
părți) şi prin urmare nici despre obiectele exterioare (după teor.. 
25. a acestei părţi) ; el are, deci, (după teor. 28. a aceste: 
şi scolia ei) numai o cunoaştere confuză si ciuntită; c. e. d. d. 

Scol: Eu spun din adins că, dacă sufletul percepe lucru- 
rile numai după cum ordinea comună a naturii i le prezintă, el 
nare o cunoaștere adecuată, ci confuză, atât despre el însuși si 
corpul său cât si despre obiectele exterioare, cu alte cuvinte, el 
n'are o idee adecuată, atât timp cât diverse motive exterioare, 
adică evenimente întâmplătoare, îl determină să-şi formeze repre- 
zentările sale; numai atunci el va avea o idee adecuată, când mo-- 
tive interne, adică meditarea simultană asupra mai multor lucruri 
il va determina la cunoaşterea raporturilor, a deosebirilor şi a con- 

trastelor care există între aceste lucruri. Şi întradevăr, când su- 
fletul e dispus a concepe lucrurile astfel, adică din motive interne, 
atunci le cunoaște clar și distinct, precum am să o arăt mai la 
urmă. N 

Teor. XXX. — Nu putem avea decät o cunostinfä foarte 
inadecuată asupra duratei corpului nostru. 

Dem.: Durata corpului nostru nu depinde (după ax. 1. a 
acestei părţi) de esenţa lui nici de natura absolută a lui Dum- 
nezeu (după teor. 21. part. I.); corpul nostru însă, (după teor. 28. 
part. I.) este determinat la existență și acţiune de cauze cari şi 
ele sunt determinate la existență și acțiune întrun mod cert şi 
determinat, iar acestea la rândul lor de altele, și așa la infinit, 


Deci durata corpului nostru depinde de orânduirea universalä 
a naturii şi de constituirea lucrurilor. Despre această orân-- 
duire însă există în Dumnezeu o cunoaștere adecuată, întrucât e! are 
ideile despre toate lucrurile, iar nu întrucât are o idee numai despre 
zorpul omenesc (după corol. teor. 9. a acestei părți). Cunostinta, 
deci, despre durata corpului nostru, este in Dumnezeu foarte inade- 
cuatä, intrucät este considerat ca formänd natura sufletului omenesc, 
cu alte cuvinte (după corol. teor. 11. a acestei părți) cunoștința 
aceasta este numai foarte inadecuatä în sufletul nostru; c. e. d. d. 

Teor. XXXI. — Despre durata lucrurilor individuale cari 
sunt în afară de noi, nu putem avea decât o cunoştinţă foarte ina- 
decuată. 

Dem.: Căci orice lucru individual ca şi corpul omenesc 
trebue să fie determinat de un alt lucru ca să existe și să opereze 
într'un mod cert si determinat, gi acest lucru din urmă de un altul si 
aşa la infinit (după teor. 28 partea ].). Deoarece însă am arătat 
în teorema precedentă că din cauza acestei însușiri comune a tuturor 
lucrurilor noi nu putem avea decât o cunoștință foarte inadecuată 
asupra duratei corpului nostru, va trebui să tragem aceeas concluziune 
şi in ceeace privește durata altor lucruri şi anume, că despre ea nu 
Putem avea decât o cunoştinţă foarte inadecuată; c. e. d. d. 

Corol.: De aci rezultă că toate lucrurile sunt întâmplătoare 
şi se pot distruge. Căci despre durata lor nu putem avea o idee 
‚adecuatä (după teor. prec.) şi acest fapt constitue ceeace trebue 
înţeles prin întâmplare sau posibilitatea distrugerii lor. Vezi scol. 1. 

teor. 33. part. I. Căci (după teor. 29. part. L.) numai în acest sens 
există ceva întâmplător. 

Teor. XXXI. — Toate ideile sunt adevărate, întrucât le 
raportăm la Dumnezeu. 

Dem.: Cäci toate ideile cari sunt în Dumnezeu, se acordă 
pe deplin cu obiectele lor (după corol. teor. 7. a acestei părți) 
și așa (după axioma 6. part. I.) toate ideile sunt adevărate; c. e. d. d. 

Teor. XXXIII. — Ideile nu conțin nimic pozitiv pentru: 
care se numesc false. 

Dem.: Dacă tägäduesti aceasta, concepe atunci — dacă e: 
cu putință — un mod pozitiv al cugetării care ar constitui şi 
forma eroarei sau a falsului. Un asemenea mod nu poate să existe 
în Dumnezeu (după teor. precedentă) ; in afară de Dumnezeu, 
însă, el la fel nu poate să existe si să fie conceput (după teor. 15, 
part. 1.). Prin urmare nu se poate ca ideile să conţină ceva po- 
zitiv pentru care se numesc false; c. e. d. d. 

Teor. XXXIV. — Toate ideile noastre, cari sunt absolute 
sau adecuate şi desävärsite, sunt si adevărate. 

Dem.: Dacă zicem că avem o idee adecuată si desăvârşită, 
atunci înseamnă aceasta (după corol. teor. 11. a acestei părți) că: 
în Dumnezeu, întrucât el constitue natura sufletului nostru, există 
aceeaș idee adecuată şi desăvârșită, şi prin urmare (după teor. 32. 
a acestei părți) nu zicem altceva decât că o astfel de idee este 
adevărată; c. e. d. d. 

Teor. XXXV, — Falsul constă în lipsa de cunoștință ce o- 
implică ideile inadecuate sau ciuntite şi confuze. 

Dem.: Ideile nu conţin nimic pozitiv care să constitue forma: 
falsului (după teor. 33. a acestei părţi). Dar falsul nu poate consta 
intr'o lipsă totală de cunoștință, (căci nu zicem că trupul greseste 
şi se înşeală, ci sufletul), nici într'o absolută ignoranță; căci a nu 
şti si a greşi sunt lucruri diferite. Prin urmare falsul constă într'o 
lipsă de cunoştinţă, pe care o cuprinde în sine cunoştinţa inadecuată 
sau ideile inadecuate și confuze; c. e. d. d. 

Scol: In scolia teoremei 17. a acestei părți am arătat cum 
constă eroarea în lipsă de cunoștință. Dar pentru a explica aceasta 
mai amănunţit, am să dau un exemplu. Fireşte, oamenii se înșeală, 
dacă se consideră pe sine liberi; această părere a lor derivă dim 
cauză că îşi dau seamă de acțiunile lor, dar nu cunosc cauzele de 

care sunt determinati la actiune. Deci, astfel se naste ideea despre 
libertate, pentrucä oamenii nu cunosc cauzele actiunilor lor. Cäci 
dacă ei spun că acţiunile oamenilor depind de voinţa lor, ei vor- 
besc fără a avea idei precise; deasemenea nimeni nu ştie ce este 
voința și cum pune ea corpul nostru în mișcare ; iar cei cari afirmă 
altceva şi îşi fac închipuiri despre locuinţa sufletului, pricinuesc 
de regulă râsul sau plictiseala. Deasemenea dacă observăm soarele, 
ne închipuim, că el este depărtat de noi cam 200 de pași; eroarea 
aceasta însă nu constă în intuiţia însăşi ci în faptul că închi- 
puindu-ne soarele astfel, nu cunoaștem nici distanța adevărată si 
nici cauza acestei intuiţii. 

Căzi deşi poate mai târziu recunoaștem că soarele este de- 
părtat de noi de 600 de ori diametru! pământului, totuși ne imaginăm 
că el este aproape de noi, gi aceasta nu pentrucä nu cunoaștem dis- 
tanta lui adevărată, ci pentrucă impresiunea ce o face soarele asupra 
corpului nostru exprimă natura soarelui în felul, în care corpul este 
impresionat de el. 

Teor. XXXVI. — Ideile inadecuate şi confuze rezultă cu 
aceeaș necesitate, cu care rezultă si ideile adecuate sau clare si 
distincte, 

Dem.: Toate ideile sunt în Dumnezeu (după teor. 15. 
part. I.) şi întrucât sunt raportate la Dumnezeu, toate sunt ade- 
Vărate (după teor. 32. a acestei părţi) şi (după corol. teor. 7. 
a acestei părți) adecuate. Deci, numai întrucât sunt raportate la 
sufletul unei persoane oarecare, ele sunt inadecuate și confuze. 
Despre aceasta vezi teor. 24. si 28. a acestei părți. Prin urmare 
toate ideile, atât cele adecuate cât şi cele inadecuate, se desfăşoară 
cu aceeaș necesitate (după corol. teor. 6. a acestei părți); c. e. d. d. 

Teor. XXXVII. — Ceeace este comun tuturor lucrurilor 
(despre aceasta vezi lema 2.) si se află la fel intro parte ca si în 
intregul lor, nu formează esenţa unui singur lucru individual. 

Dem.: Cine tägädueste aceasta, să presupună atunci — 
dacă e cu putință — că există ceva ce formează esența unui lucru 
individual oarecare, să zicem esența lui B. Acest ceva deci, (după 
definițiunea 2 a acestei părți) nu va putea să existe, nici să fie 
conceput fără B. Dar aceasta e în contrazicere cu presupunerea. 
Prin urmare acest ceva nu face parte din esenţa lui B şi nici nu 
formează esența unui alt lucru individual; c. e. d. d. 

Teor. XXXVIII. — Ceeace este comun tuturor lucrurilor 
şi se află la fel într'o parte ca si in intregul lor, se concepe in mod 
adecuat. 

Dem.: Să fie A ceva ce este comun tuturor lucrurilor si 
se află la fel în fiecare parte a unui obiect oarecare ca şi în în- 
tregul lui, In acest caz eu zic că A se concepe în mod adecuat. 
Căci ideea asupra lui A (după corol. teor. 7. a acestei părți) va fi 
adecuată în Dumnezeu în mod necesar, întrucât el are o idee asu- 
pra corpului omenesc precum si întrucât are idei despre impre- 
siunile asupra acestuia, cari idei (după teor. 16, 25 şi 27. 
o acestei părți) cuprind în sine atât natura corpului omenesc, cât 
şi o parte din natura corpurilor externe, cu alte cuvinte (dubă teor. 
12 şi 13 a acestei părți), această idee a lui Dumnezeu va fi ab- 
solut adecuată, întrucât el constitue sufletul omenesc sau întrucât 
are idei cari sunt în sufletul omenesc. Deci, sufletul are absolut 
despre A (după corol. teor. 1]. a acestei părți) o idee adecuată, 
si aceasta pentrucä are a cunoaştere nu numai despre sine, ci şi 
despre corpul său şi alte obiecte exterioare; altfel A nu poate fi 
conceput; c. e. d. d. 

Corol.: Reese din aceasta că sunt date anumite idei sau 
noţiuni, comune tuturor oamenilor. Căci (după lema 2) toate corpu- 
rile se aseamănă între ele în anumite privinţe, cari (după teor. pre- 
cedentă) trebuesc înțelese de către toți în mod adecuat sau clar şi 
distinct. 

Teor. XXXIX. — Sufletul omenesc are deasemenea o idee 
adecuată atât despre ceeace este comun şi propriu corpului omenesc 
si câtorva obiecte exterioare cari adeseori impresionează corpul 
omenesc, cât si despre ceeace la fel este comun si propriu unei părţi 
a fiecăruia dintre aceste obiecte precum şi întregului lor. 

Dem.: Să fie A aceea ce este comun şi propriu corpului 
omenesc si altor câtorva obiecte exterioare și se află la fel in 
corpul omenesc ca și în acele obiecte exterioare, şi în fine, aceea 
ce se află la fel în fiecare parte a acestor obiecte exterioare şi în 
intregul lor. Dumnezeu va avea deci, o idee adecuată despre A 
(după corol. teor. 7. a acestei părţi), întrucât are o idee despre 
corpul omenesc precum si despre aceste obiecte exterioare. 
Să presupunem mai departe că trupul omenesc este impresio- 
nat de către un obiect exterior prin ceeace este comun cor- 

pului si obiectelui exterior, adicä prin A. Atunci ideea asupra 
acestei impresiuni va cuprinde in sine esenţa lui A (după teor. 
16. a acestei părți); aşa dar (după corol. aceleeas teoreme 7, a 
acestei părți) ideea asupra acestei impresiuni, întrucât ea cu- 
prinde în ea esenţa lui A, va fi adecuată în Dumnezeu, întrucât 
el va fi inspirat de ideea asupra corpului omenesc, cu alte cu- 
vinte (după teor. 13. a acestei părţi) întrucât va constitui esenţa 
sufletului omenesc. Prin urmare (după corol. teor. 11. a acestei 
părţi) ideea aceasta este adecuată şi în sufletul omenesc; c. e. d. d. 

Corol.: Rezultă din aceasta că sufletul este cu atât mai 
capabil să înţeleagă lucrurile în mod adecuat, cu cât trupul are 
mai multe lucruri comune cu alte obiecte exterioare. 

Teor. XL. — Orice idee în sufletul nostru, care rezultă din 
ideile lui adecuate, este şi ea adecuată. 

Dem.: E evident. Căci dacă se zice că în suflet rezultă o 
idee din altele cari sunt adecuate, atunci înseamnă aceasta (după 
corol. teor. 11. a acestei părți) că în însuşi intelectul divin este 
dată o idee a cărei cauză este Dumnezeu, nu întrucât e infinit si 
nici întrucât e inspirat de ideile asupra multor lucruri individuale, 
ci numai întrucât constitue esenţa sufletului omenesc. 

Scol. I.: Prin aceasta. am explicat cauza noțiunilor care 
Sunt numite comune şi formează baza raţionamentului nostru. 
Dar mai sunt alte cauze din cari provin anumite axiome şi 
noțiuni, şi pe care ar trebui să le explic după metoda mea. Căci. 
prin ele ar putea fi stabilit cari noțiuni sunt mai folositoare şi cari 
au un mai puţin folos: apoi s'ar stabili cari naţiuni sunt comune 
şi care sunt concepute în mod clar şi distinct, dacă nu suntem stă- 
päniti de prejudecăţi, si în fine ar rezulta care noţiuni sunt rău 
fundate. Pe lângă aceasta sar dovedi de unde iau naștere acele 
noţiuni pe care le numim secundare (secundae), si prin urmare 
şi axiomele bazate pe ele, precum și alte lucruri pe care le-am 
cercetat odată. Deoarece însă m'am hotärit a le expune în- 
tr'un alt tratat și nu vreau ca printr'o cercetare prea amănunțită 
să devin plictisitor, trec peste aceasta. Dar ca să nu omit ceva ce 
e necesar să-l ştim, vreau să arăt pe scurt cauzele din cari au luat 
naștere aşa numiții „fermeni transcendental cum sunt: „ființă“, 
„lucru“, „ceva” etc, Termenii aceştia își iau naştere din cauză că 
trupul omenesc fiind limitat nu este capabil în acelaș timp decât să-și 

formeze un număr restrâns de reprezentări clare (ce este o repre- 
zentare, am explicat-o în scol. teor. 17. a acestei părți). Dacă 
însă se trece peste acest număr, reprezentările încep a se confunda, 
şi dacă numărul închipuirilor clare pe care corpul omenesc e ca- 
pabil să le formeze în acelaș timp, e cu mult întrecut, atunci toate 
reprezentările se confundă între ele pe deplin. Dat fiind starea acea- 
sta a lucrurilor, reese din corol. teor. 17. si 18. a acestei părţi că in 
acelaş timp sufletul omenesc își poate închipui în mod distinct 
atâtea obiecte, câte imagini în acelaș timp pot fi formate în corpul 
omenesc. Dar îndată ce în corp imaginile se confundă pe deplin, 
atunci şi sufletul îşi înfățișează obiectele in mod confuz, fără a le 
deosebi unul de altul si așa zicând le adună pe toate subt o singură 
noţiune, adică sub noţiunea „fintei” sau lucrului”, Aceasta se 
poate deduce si din faptul că diferitele reprezentări nu au totdeauna 
aceeas intensitate sau din alte cauze analoage pe care nu e nevoie 
a le explica aici, deoarece pentru scopul nostru e suficient, că am 
arătat numai una singură. Căci toate cauzele se reduc la faptul 
că acești termeni înseamnă idei foarte confuze. Astfel sau näs- 
cut din cauze asemănătoare și noțiunile pe care le numim „uni- 
versale“ ca de exemplu: om, cal, câine etc, Fireşte, naşterea lor 
se datorește faptului că în acelaş timp se formează în corpul ome- 
nesc atâtea imagini, de exemplu despre om, încât întrec pu- 
terea lui de imaginare, nu tocmai pe deplin, dar în aşa mă- 
sură că mintea nu mai poate să-și formeze imagini distincte 
despre micile deosebiri între oameni (adică culoarea și mărimea 
fiecăruia) şi despre numărul lor determinat. Ceeace însă formează 
o însușire comună a tuturor oamenilor şi impresionează corpul 
nostru, despre aceasta sufletul își formează infätisäri distincte. 
Căci de o astfel de însușire corpul e impresionat în rânduri ne- 
numărate, şi anume: din partea fiecărui om îndeosebi, ceeace su- 
fletul exprimă prin cuvântul „om“ şi o aplică la un număr infinit 
de indivizi. Căci sufletul nu e în stare, precum am mai spus, să-şi 
închipue un număr determinat al indivizilor, Dar trebue notat că 
aceste noțiuni nu le formează toţi oamenii în acelaș fel: ele va- 
ciază după felul in care corpul a fost impresionat si după cum 
sufletul poate mai ușor să le infätiseze si să-şi aducă aminte de 
ele. De exemplu, cel care adeseori a observat statura oamenilor, 
înțelege sub cuvântul „om” o ființă cu statura dreaptă; cei însă 

cari sunt obișnuiți să observe altceva, îşi formează un alt chip 
de om, adică: omul e o ființă care râde frisibilis), o fiinţă cu 
două picioare fără pene, o fiinţă înzestrată cu rațiune; si ax... 
fiecare după dispozitiunea corpului său își va forma naţiuni uni. 
versale, De aceea nu-i de mirat că atâtea discutiuni sau născut 
între filosofii cari au vrut să explice lumea reală prin imagina- 
tiunile lor simple. 

Scol. IlL.: Din cele spuse mai sus reese în mod lămurit că 
noi percepem multe lucruri si ne formăm noţiuni universale : 

1. pe baza representărilor individuale formate cu ajutorul 
simţurilor într'un mod imperfect, confuz şi fără ordine intelec- 
tuală (vezi corol. teor. 29. a acestei părți); acest fel de percep- 
tiuni îl numesc de obiceiu „cunoştinţă prin experienţă vagă“. 

2. pe baza anumitor semne; spre exemplu: când auzim sau 
cetim anumite cuvinte, atunci ne amintim de lucrurile corespunză- 
toare şi ne formăm anumite idei, cari se aseamănă cu reprezentările 
ce le formăm despre acele lucruri. Vezi scol. teor. 18. a acestei 
părţi. Aceste două feluri de a privi lucrurile le vom numi pe urmă 
cunoştinţa de felul intäiu, opinie sau imaginafiune. 

3. In fine pe baza noţiunilor comune si ideilor adecuate pe 
cari ni le formäm despre însuşirile lucrurilor. Vezi corol. teor. 38. 
şi 39. ca si teor. 40. a acestei părți. Dar felul acesta il vom numi 
„rațiune“ sau cunoștința de felul al doilea. In afară de aceste 
două feluri de cunoştinţă mai există — ceeace am să arăt în cele 
ce urmeazăce — un al treilea fel pe care-l vom numi „cunoștință in- 
tuitivă”, Acest fel de cunoștință trece de la ideea adecuată asupra 
esenței formale a atributelor lui Dumnezeu la cunoașterea ade- 
cuată a esenței lucrurilor. Toate acestea le voiu explica printr'un 
exemplu. Sunt date trei numere şi trebue aflat un al patrulea care se 
raportă la al treilea așa precum numărul al doilea se raportă la cel din- 
tâiu. Comercianţii fără a ezita vor inmulti al doilea cu al treilea si vor 
împărți produsul prin cel dintâiu; firește, fiindcă n'au uitat ceeace au 
învăţat la şcoală fără demonstratiune, sau fiindcă au făcut multe 
exerciţii cu numere simple sau pe baza demonstrafiunii teoremei 
19. partea 7. a „Elementelor lui Euclid“, adică pe baza proprietăţii 
comune a proporţiilor. Dar la numere simple nu-i nevoie de 
aceasta. De exemplu, dacă sunt date numerele 1. 2. 3., atunci vede 
oricine că al patrulea număr proporțional este 6, şi aceasta o aflăm 

cu mult mai clar, fiindcă din însăşi proporția pe care o vedem între 
numărul întâiu si al doilea deducem numărul al patrulea. 

T eor. XLI. — Cunostinfa de felul întâiu este singura cauză 
a falsului, iar cea de felul al doilea si al treilea este absolut adevărată. 

Dem.: Am spus în scol. teor. precedente că din cunoştinţa 
de felul întâiu derivă toate ideile inadecuate şi confuze; aşa dar 
(după teor. 35 a acestei părţi) cunoştinţa aceasta este singura 
cauză a falsului. Apoi am spus că în cadrul cunoștinței de felul 
al doilea şi al treilea cad acele idei cari sunt adecuate; așa dar 
(după teor. 34 a acestei părți) ea este absolut adevărată; c. e. d d. 

Teor. XLII. — Cunoştința de felul al doilea şi al treilea, iar 
nu de felul întâiu ne învaţă să distingem între adevăr si fals. 

Dem.: Teorema aceasta se înţelege dela sine. Căci cel 
care ştie să distingă între adevăr şi fals, trebuie să aibă o idee 
adecuată despre adevăr si fals, cu alte cuvinte (după scol. 2 teor. 
40 a acestei părţi) trebuie să cunoască adevărul şi falsul după 
al doilea sau al treilea fel de cunoştinţă. 

Teor, XLIII, — Cel ce are o idee adevărată, ştie totodată 
că are o idee adevărată si nu poate să se indoiascä de adevăr. 

Dem.: O idee adevărată în noi este aceea care este ade- 
cuată în Dumnezeu, întrucât se manifestă prin natura sufletului 
omenesc (după corol. teor, Îl. a acestei părți). Să presupunem 
deci că in Dumnezeu, întrucât se manifestă prin natura sufletului 
omenesc, este dată ideea adecuată A. Asupra acestei idei trebuie 
în mod necesar să fie dată în Dumnezeu o altă idee care se referă 
la Dumnezeu la fel ca și însăși ideea A (după teor, 20 a acestei 
părţi unde demonstraţia este universală). Sa presupus însă că 
ideea A se referă la Dumnezeu, întrucât se manifestă prin firea 
sufletului omenesc; prin urmare si ideea asupra ideii A trebuie 
să se raporteze la Dumnezeu în acelaş sens, cu alte cuvinte, (după 
acelaș corol. al teor. 11 a acestei părţi) această idee adecuatä 
asupra ideii A va fi în acelaş suflet care are ideea adecuată A; 
aşa dar cel ce are o idee adecuată sau (după teor. 34 a acestei 
părţi) cel care cunoaște ceva cu adevărat, trebuie să aibă tot- 
odată o idee adecuată asupra cunoștinței sale, sau o cunoştinţă 
adecuată, cu alte cuvinte (precum se înțelege dela sine) trebuie să 
fie şi sigur despre aceasta; c, e. d. d. 

Scol.: In scol. teor. 21 am explicat ce este ideea asupra 
unei alte idei. Trebuie însă notat că teor. precedentă este destul 
de evidentă prin sine însăşi, pentrucă cel ce are o idee adevărată, 
ştie că o idee adevărată cuprinde în sine cea mai mare certitu- 
dine. Căci a avea o idee adevărată, nu înseamnă altceva decât a 
cunoaște ceva în felul cel mai desăvârșit sau cel mai bun! Şi 
într'adevăr, nimeni nu se poate îndoi de acest fapt, dacă cumva 
nu crede că o idee este ceva mut ca pictura unui tablou şi nu un 
mod de cugetare, adică înțelegerea însăși. Căci cine poate să ştie 
că înţelege ceva, dacă mai înainte nu înţelege acest ceva? Cu alte 
cuvinte, cine poate să ştie că e sigur în privința unei cunoștințe, 
dacă mai înainte nu a fost sigur despre aceasta ? Ce alt ceva poate 
fi dat, mai lămurit şi mai clar, decât o idee adevărată, pentru ca să 
fie norma adevărului ? Intr'adevăr, precum lumina se manifestă pe 
sine si arată întunericul, așa este adevărul norma sa proprie şi 
norma falsului. Şi prin aceasta — după cum cred — am răspuns la 
următoarele chestiuni, si anume : dacă se presupune că o idee ade- 
vărată se deosebeşte de una falsă numai pentrucă cea dintâi co- 
respunde cu obiectul ei, atunci o idee adevărată n'are mai multă 
realitate și perfecţiune față de una falsă (căci după presupunere 
momentul deosebirei lor e ceva exterior), şi prin urmare nici omul 
cu idei adevărate n'are mai multă realitate şi perfecţiune față de 
cel cu idei false. Apoi de unde vine că oamenii au idei false? Şi 
în fine de unde poate cineva să ştie cu siguranţă că are idei co- 
respunzătoare obiectului lor ? Cred că am răspuns deja la aceste 
întrebări. Căci în ceeace privește diferența între o idee adevărată 
şi una falsă, rezultă din teor. 35 a acestei părți că cea dintâi se raportă 
la cea din urmă ca fiinţa la neființă; cauzele falsului însă le-am 
arătat, foarte lămurit, începând dela teor. 19 până la teor. 35 şi 
scolia ei; din aceasta rezultă deasemenea, ce deosebire este între 
un om cu idei adevărate si unul cu idei false. In ceeace priveşte, 
în sfârşit, întrebarea ultimă, adică de unde ştie omul că are o idee 
corespunzătoare obiectului ei, aceasta rezultă, precum am dovedit-o 
tocmai prea în deajuns, din singurul fapt că are această idee cores- 
punzătoare obiectului ei, sau că adevărul este propria sa normă. 
Adaugă la aceasta că sufletul nostru, întrucât concepe lucrurile cu 
adevărat. este o parte din intelectul infinit al lui Dumnezeu (după 
<orol. teor. 11 a acestei părţi) şi se va înțelege prin urmare, că 

ideile clare si distincte ale sufletului trebuiesc să fie tot așa de 
adevărate ca şi ideile lui Dumnezeu. 

Teor. XLIV. — Nu-i in natura raţiunii a concepe lucrurile 
ca întâmplătoare, ci ca necesare, 

Dem.: Rațiunea înțelege lucrurile cu adevărat (după teor. 
41 a acestei părţi), adică (după axioma 6-a partea I.) cum sunt 
în sine, cu alte cuvinte (după teor. 29. partea [.), ea le consideră 
necesare, iar nu întâmplătoare; c. e. d. d. 

Corol. I: Rezultă de aci că numai în caz de imagini privim 
lucrurile ca întâmplătoare atât în privinţa viitorului cât si a trecutului. 

Scol: Vreau să explic cu puţine cuvinte, cum se petrec 
acestea. Am arătat mai sus (teor. 17. a acestei părţi şi scolia ei), 
că sufletul totdeauna își închipue lucrurile ca prezente, deși ele nu 
există, până nu se ivesc cauze cari exclud prezenţa lor. Apoi 
(teor. 18. a acestei părți) am arătat că dacă odată şi în acelaș 
timp corpul omenesc a fost impresionat de două obiecte exte- 
rioare, si pe urmă își reprezintă unul dintre ele, atunci îşi aduce 
aminte imediat și de celălalt, cu alte cuvinte, el le va considera 
pe ambele ca prezente, dacă nu se vor ivi alte cauze cari înlătură 
prezenţa lor. Pe lângă aceasta nimeni nu se indoeste că ne facem 
“imagini și despre timp, şi aceasta pentrucă ne reprezentăm că 
unele corpuri se mișcă mai încet sau mai repede decât altele, sau 
la fel de repede. Ori, să presupunem că într'o dimineață un băiat 
a văzut pentru prima oară pe Petru, la amiazi pe Pavel și seara 
pe Simon, şi a doua zi la fel. Din teor. 18. a acestei părţi reese 
că, îndată ce acest băiat va vedea lumina zorilor, el îşi va imagina 
imediat soarele parcurgând acelaș spaţiu al cerului, unde l-a văzut 
în ziua precedentă, cu alte cuvinte, îşi va închipui întreaga zi, si im- 
preună cu timpul de dimineaţă pe Petru, cu timpul de amiazi pe 
Pavel și cu cel de seară pe Simon, cu alte cuvinte, îşi va reprezenta 
existenţa lui Pavel și Simon în funcţiune de timpul viitor; dimpotrivă, 
dacă seara va vedea pe Simon, atunci în imaginaţia sa vor apare 
Petru si Pavel în funcţiune de timpul trecut ; cu alte cuvinte, el își 
va închipui pe amândoi fiind în funcțiune de timpul trecut. Şi acea- 
sta se va petrece cu atât mai sigur, cu cât mai des va vedea pe cei 
numiţi în aceeas ordine. Dacă însă odată se va întâmpla că într'o 
seară el în loc de Simon să vadă pe lacob, atunci dimineața urmä- 


"Despre natura şi originea sufletului 73 


a 


toare, împreună cu timpul de seară își va închipui uneori pe 
Simon, alteori pe Iacob, dar nu pe amândoi în acelaș timp. Căci 
după presupunere el seara a văzut numai pe unul dintre ei, iar nu 
pe amândoi. Imaginaţia sa, deci, nu va fi stabilă, în ceeace privește 
timpul serilor următoare, si el îşi va reprezenta când pe unul dintre ei, 
când pe altul, cu alte cuvinte, pe nimeni în mod sigur; își va imagina. 
deci, că din întâmplare fiecare poate apare. Şi această nestatornicie 
a imaginaţiei va fi aceeas si în privinţa lucrurilor pe cari le conside- 
răm ca fiind în funcţiune de timpul prezent sau trecut, și prin urmare 
vom considera lucrurile ca întâmplătoare atât în raportul lor cu timpul 
prezent cât şi cu cel trecut, 

Corol. II: Este în natura raţiunii a concepe lucrurile sub 
un anumit aspect al vesniciei, 

Dem.: Căci natura raţiunii este a concepe lucrurile ca ne- 
cesare, iar nu ca întâmplătoare (după teor. precedentă), Această 
necesitate însă a lucrurilor (după teor. 41. a acestei părţi) rațiunea 
o concepe cu adevărat, cu alte cuvinte, (după axioma 6, partea 
I.) așa cum este în sine. Dar (după teor. 16. partea I.) această ne- 
cesitate a lucrurilor este însăşi necesitatea naturii eterne a lui Dum- 
nezeu. Prin urmare este în firea raţiunii a concepe lucrurile sub acest 
aspect al vesniciei. Adaugă la aceasta faptul că baza raţiunii sunt 
noţiunile (după teor. 38. a acestei părţi), cari explică tot ceeace 
este comun tuturor lucrurilor (după teor. 37. a acestei părți) si 
nu constitue esența unui lucru individual; prin urmare ele trebue 
concepute, fără raport la timp, sub un anumit aspect al vesniciei. 

Teor. XLV. — Orice idee despre oricare obiect sau lucru 
individual existent in realitate implică esența eternă şi infinită a 
lui Dumnezeu. 

Dem.: Ideea asupra unui lucru individual, existent în rea- 
litate, implică în mod necesar atât esența, cât şi existenţa lui (după 
corol. teor. 8. a acestei părți). Dar lucrurile individuale nu pot 
fi concepute fără Dumnezeu (după teor. 15. partea ].), ci dimpo- 
trivă, dat fiind că ele au drept cauză pe Dumnezeu (după teor. 6 
a acestei părți), întrucât el este considerat subt atributul ale cărui 
moduri sunt aceste lucruri, ideile lor trebuiesc să cuprindă în sine în 
mod necesar conceptul asupra atributului lor (după axioma 4. partea 
I.); cu alte cuvinte (după definiţia 6-a partea I.) trebuesc să implice 
-esența eternă si infinită a lui Dumnezeu; c. e. d. d. 

Scol.: Prin existentă nu înțeleg durata, adică existența, 
întrucât o concepem în mod abstract și ca un aspect al cantității.. 
Căci vorbesc de însăşi natura existenței, care se atribue tuturor 
lucrurilor, pentrucă din necesitatea eternă a naturii lui Dumnezeu. 
urmează un număr infinit de lucruri, în feluri infinite. Vezi teor. 
16. partea I. Precum spusei, eu vorbesc despre însăşi existența 
lucrurilor particulare, întrucât sunt în Dumnezeu. Căci deşi orice 
lucru e determinat de altul să existe întrun mod cert, puterea prin 
care aceste lucruri perseverează în existență, rezultă totuşi din ne- 
cesitatea eternă a firii lui Dumnezeu. Despre aceasta vezi corol. 
teor, 24. partea I. 

Teor. XLVI. Cunoaşterea esenței eterne şi infinite a lui 
Dumnezeu, pe care o implică orice idee, este adecuată si desăvârşită. 

Dem. Demonstratiunea teoremei precedente este univer- 
sală, şi fie că un lucru oarecare este considerat ca o parte sau ca 
un întreg, ideea despre acest întreg sau despre această parte 
(după teorema precedentă) implică esența eternă si infinită a lui 
Dumnezeu. Prin urmare (după teor. 38. a acestei părți) această 
cunoaștere va fi adecuată; c. e. d. d. 

Teor. XLVII. — Sufletul omenesc are o cunoștință ade- 
cuată despre natura eternă si infinită a lui Dumnezeu. 

Dem: Sufletul omenesc are idei (după teor. 22. a acestei 
părți) prin cari (după teor. 23. a acestei părți) se cunoaște pe sine 
şi corpul său ca existent în realitate (teor. 19. a acestei părţi) 
precum si (cor. teor, 16, şi 17. a acestei părţi) obiectele exterioare; 
așa dar (teor. 45—46. a acestei părţi) are o cunoștință adecuatä 
despre esenţa eternă şi infinită a lui Dumnezeu; c. e. d. d. 

Scol: Vedem deci, că esenţa infinită a lui Dumnezeu şi. 
eternitatea lui sunt cunoscute tuturora. Deoarece însă imaginile tu- 
turor lucrurilor există în Dumnezeu si se concep prin el, reese că 


din cunoștința aceasta pot fi deduse în mod adecuat alte cunoştinţe: 


şi prin urmare poate fi format al treilea fel de cunoştinţă, despre 
care am vorbit în scol. 2 teor. 40. a acestei părți. Am să mai vor- 
besc despre ea în partea V-a, din punctul de vedere al superiori- 
tății şi folosului ei. Faptul însă că oamenii n'au o cunoștință des- 
pre Dumnezeu la fel de clară ca si despre noţiunile comune, 


provine din cauza că ei nu-și pot face un chip despre Dumnezeu la. 


fel de clar ca şi despre celelalte corpuri, şi leagă numele lui Dumnezeu 


i 

de imaginile lucrurilor exterioare, pe care le observă adeseori, 
ceeace cu greu ei pot evita, pentrucă sunt totdeauna impresionați de 
„obiecte exterioare, Şi întradevăr, multe greşeli constau în singurul 
fapt că nu ne folosim de cuvinte exact corespunzătoare obiectelor. 
"Căci dacă cineva zice că liniile pe care le tragem din centrul unui 
cerc spre circonferinta sa, nu sunt egale, atunci el înţelege prin 
cerc altceva decât matematicianii. Deasemenea, dacă oamenii gre- 
sesc la un calcul, ei au alte numere în minte decât pe acelea cari 
sunt pe hârtie. Deci din punct de vedere al intelectului, ei nu gre- 
șesc, totuşi credem că se face greşală, fiindcă presupunem 
că in mintea lor sunt aceleaşi numere ca și pe hârtie. Dacă n'am 
lua în considerare această presupunere, n'am crede niciodată că se 
greseste; precum nici eu n'am crezut că greşește omul pe care l-am 
auzit strigând că locuința lui a zburat în găina vecinului său, 
pentrucă am înțeles ceeace a vrut să zică; așa că multe con- 
troverse se ridică din cauză că oamenii nu-și explică bine părerile 
lor sau interpretează rău părerea altora. Intr'adevăr, pe când oa- 
menii se contrazic în mod foarte violent, ei se gândesc sau la ace- 
leași lucruri sau la diferite alte lucruri, aşa încât greșelile si absur- 
ditätile, pe care unul le observă, nu există de fapt. 

Teor. XLVII. — Sufletul nare nici o voință absolută 
sau liberă, ci este determinat de o dauză care si ea este determinată 
de o altă cauză, şi aceasta la rândul ei de alta, si aşa la infinit. 

Dem.: Sufletul este un mod cert şi determinat al cugetării 
{după teor., 11. a acestei părți); așa dar (după corol. 2. teor. 
17. partea 1.) el nu poate fi cauza liberă a acţiunilor saie, cu alte 
cuvinte, nu poate avea o facultate absolută de a voi sau de a nu 
voi, ci trebuie să fie determinat de o cauză anumită, ca să voiască 
:ceva (după teor. 28. part. I), care cauză este si ea determinată de 
o altă cauză si aceasta la rândul ei de alta, etc.; c. e. d. d. 

Scol: Tot la fel se demonstrează că în suflet nu există nici-o 
facultate absolută de a înțelege, a dori, a iubi, erc. Din aceasta re- 
zultă că toate aceste facultăți precum gi altele de acelaș fel sunt 
sau simple ficțiuni sau nimic altceva decât noțiuni metafizice sau 
universale, formate din noţiuni individuale, aşa încât noţiunea 
„voinţă“ şi „intelect“ stau în acelaş raport cu o singură idee sau 
«o singură acțiune de a voi, ca şi noţiunea „piatră“ cu o piatră anu- 


76 Etica: 


mită, sau ca noţiunea „om” cu Petru si Pavel. Cauza însă pentru 
care oamenii se consideră liberi, am explicat-o în apendicele de la par- 
tea întâia. Dar înainte de a trece mai departe, trebuie să notez. 
că prin voință înțeleg facultatea de a afirma sau de a nega ceva, 
iar nu dorința (cupiditas); adică facultatea în virtutea căreia su- 
fletul afirmă ce este adevărat si neagă ce este fals, iar nu dorinţa in 
virtutea căreia sufletul doreşte sau refuză ceva. Deoarece însă 
am dovedit că facultăţile acestea sunt noţiuni universale, cari nu. 
se deosebesc de cele individuale din care sunt formate, trebuie 
cercetat, dacă acţiunile de a voi ca atare sunt altceva decât idei. 
Zic că trebuie cercetat, dacă există în suflet o altă formă de 
afirmatiune şi negaţiune decât aceea pe care o implică ideea, în- 
trucât este o idee. Despre aceasta vezi teorema care urmează pre- 
cum si definiţia 3. a acestei părți, ca să nu se confunde ideea cu: 
imaginea. Căci prin idei nu înţeleg imagini cari se formează în 
fundul ochiului sau — dacă voiesti, — in mijolcul creerului, ci 
concepțiuni pe care ni le formäm prin gândire. 

Teor. XLIX. — Nu există în suflet nici o altă voinţă, afir- 
matiune şi negafiune decât aceea pe care o cuprinde in sine ideea, 
întrucât este idee. 

D e m.: Nu este dată în suflet (după teorema precedentă) nici 
o facultate absolută de a voi sau de a nu voi, ci numai acţiuni sin- 
gulare de a voi, adică anumite afirmatiuni si negatiuni, Să ne infä- 
tisäm deci, una singură din aceste acţiuni, şi anume acel mod al cuge- 
tării prin care sufletul afirmă că cele trei unghiuri ale unui triunghiu . 
sunt egale cu două unghiuri drepte. Această afirmatiune conține în 
sine ideea sau concepţia despre un triunghiu, cu alte cuvinte afir- 
matiunea nu poate fi concepută fără ideea triunghiului. Căci este 
unul şi acelaş lucru dacă zic că A trebuie să implice concep- 
tul B sau că A nu poate fi conceput fără B. Deasemenea afir- 
mätiunea aceasta (după ax. 3. a acestei părţi) nu poate fi fără: 
ideea despre triunghiu. Deci, ea nu poate exista și nici nu poate: 
fi concepută fără ideea despre acel triunghiu. Pe de altă parte 
ideea despre triunghiu trebue să cuprindă în sine tocmai afirma- 
tiunea, că cele trei unghiuri sunt egale cu două unghiuri drepte. 
Prin urmare şi contrarul, adică această idee despre un triunghiu 
nu poate exista, nici nu poate fi concepută fără afirmatiunea de 
mai sus; așa dar ( după defin. 2. a acestei părţi) afirmatiunea a- 


Despre natura şi originea sufletului 77 


ceasta apartine esentei ideii despre triunghiul amintit si nu este 
altceva decât ea însăşi. Astfel ceeace am spus despre această vo- 
litiune (pe care am luat-o după placul nostru), trebuie susținut si 
cu privire la orice alta, şi anume că ea este altceva decât însăși 
ideea respectivă; c. e. d. d. 

Scol: Voința si intelectul sunt unul şi acelaș lucru. 

Dem: Voința si intelectul nu sunt altceva decât anumite 
acte voluntare si idei (după teor. 48. a acestei părți şi scol.). 
Dar o astfel de volitiune si idee sunt unul și acelaş lucru. Deci 
si voința şi intelectul sunt unul şi acelaş lucru. 

Scol: Prin aceasta am înlăturat ceeace de obicei se con- 
sideră drept cauza erorilor. Am mai arătat că falsul constă numai 
în lipsa de cunoștință pe care o implică ideile imperfecte si confuze. 
Prin urmare, o idee falsă, întrucât e falsă, nu conţine evidență. 
Deci dacă zicem că cineva susține păreri false şi nu se îndoieşte 
de ele, şi nu crede că are certitudine în privința lor, noi zicem 
numai că nu se indoieste sau se mulțumește cu aceea ce este fals, 
fiindcă nu sunt motive pentru cari părerea lui să fluctueze. Despre 
aceasta vezi scol. teor. 44. a acestei părți. Prin urmare, atât timp 
cât presupunem că cineva susține ceeace e fals, nu zicem că are 
certitudine despre aceasta, Căci prin certitudine înțelegem ceva 
pozitiv (vezi teor. 43. a acestei părți și scolia ei), nu însă lipsă de 
îndoială, prin lipsă de certitudine însă înţelegem falsul. 

Dar pentru a explica mai amănunţit teor. de mai sus, trebuie 
să mai amintesc ceva. Apoi o să răspund la obiectiunile cari 
pot fi făcute împotriva doctrinei noastre. Şi în fine, pentru a înlă- 
tura orice întâmpinare, cred că merită să arăt câteva aspecte folo- 
sitoare ale doctrinei noastre: zic „câteva“, pentrucă toate vor fi 
înțelese mai bine din ceeace vom expune în partea a V-a. Ast- 
fel încep cu lucrul întâi şi rog pe cetitori să facă o deosebire bine 
determinată între ideile sau concepțiile sufletului si reprezentările 
pe care ni le formăm asupra lucrurilor. Apoi trebuie să se facă 
o deosebire între idei și cuvintele prin care definim lucrurile. Dat 
fiind că oamenii confundă în totdeauna aceste trei lucruri, adică 
reprezentările, cuvintele şi ideile sau că nu le disting destul de bine, 
sau in fine, că nu le dau atenfiunea dorită, ei nu cunosc deloc doc. 
trina noastră despre voință, a cărei cunoștință este foarte necesară, 
atât în privința unei meditări filosofice cât și pentru stabilirea 

vieții după un plan înțelept. Intr'adevăr, cei ce sunt de părere că 
ideile constau din imagini, produse în noi prin contactul cu obiectele 
exterioare, şi-au format părerea că ideile referitoare la obiectele 
despre care nu ne putem face imagini corespunzătoare, nu sunt 
idei ci numai ficțiuni, cari iau naștere din liberul arbitru al voin- 
tei noastre; iar ideile ca atare ei le consideră ca picturi pe o tablă, 
şi sub influenţa acestei prejudecăţi nu văd că o idee, întrucât este 
idee, implică o afirmaţiune sau o negatiune. 

Dar cei cari confundă cuvintele cu idei sau cu însăși afir- 
mafiunea pe care o implică o idee, cred că pot voi ceeace nu cores- 
punde sensatiunü lor, adică atunci când afirmă sau neagă ceva, 
rostind numai cuvinte cari de fapt sunt în contrazicere cu aceea 
ce ei simt. Cine însă fine seamă de esența cugetării, care deloc 
nu implică conceptul întinderii, se va putea lipsi foarte uşor de 
aceste prejudecăți și, prin urmare, va înțelege foarte clar că ideea 
(deoarece ea este un mod de cugetare) nu constă nici în închipuire 
şi nici în cuvinte. Căci esenţa cuvintelor şi a închipuirilor se for- 
mează numai din mişcări corporale, care deloc nu implică conceptul 
cugetării. Ori, eu consider ca suficient cele spuse şi trec la intäm- 
pinările menţionate. Prima dintre ele este, că sfera voinţei intrece 
pe cea a intelectului şi prin urmare, există între ele o deosebire. 
Motivul însă pentru care se crede că sfera voinței este mai largă 
decât cea a intelectului, se găsește —— după cum se zice — în expe- 
riență, care ne învață că pentru a consimti la un număr infinit de 
lucruri pe care nu le înțelegem, nu avem nevoie de o mai mare fa- 
cultate de a consimti sau de a afirma și nega decât aceea pe care 
o avem deja; dar pentru a le înțelege avem nevoie de o mai mare 
facultate. Voința deci se deosebeşte de intelect, fiindcă acesta e 
mărginit, pe când voinţa este nemärginitä. 

In al doilea rând ni se poate obiecta că experiența pare 
a ne dovedi clar că avem puterea de a reprima judecata noa- 
stră, aşa încât nu consimfim la anumite lucruri, deși le înțelegem; 
aceasta este dovedit si prin faptul că nu se zice: cineva se insealä, 
întrucât concepe ceva, ci întrucât consimte la acel ceva sau nu. 
De exemplu: Dacă cineva își închipuie un cal cu aripi, el prin 
„aceasta nu admite că şi există un atare cal, cu alte cuvinte el nu se 
înşeală decât atunci când ar admite că există în adevăr un cal 
cu aripi. Deci experiența pare a învăța foarte clar că voința sau 

facultatea de a voi este liberä si deosebitä de facultatea de a in- 
telege. 

In rândul al treilea se poate face obiectiunea că o afirma- 
tiune nu pare a avea mai multă realitate decât alta, va să zică, 
se pare că nu avem nevoie de o mai mare putere pentru a afirma. 
că este adevărat ceeace de fapt este așa, decât pentru a afirma că 
este adevărat ceeace de fapt este fals. Dimpotrivă, ştim că o idee 
are mai multă realitate sau perfecţiune decât o alta, si cu cât un 
obiect este mai desăvârşit de cât altul, cu atât este mai desăvâr- 
şită şi ideea asupra acestui obiect decât asupra celuilalt; si prin 
aceasta pare a fi stabilită diferenţa între voinţă şi intelect. 

In rândul al patrulea se poate obiecta următoarele: dacă omul 
nu lucrează din libera voință, ce se va întâmpla atunci când va fi 
in echilibru ca și măgarul lui Buridan? Pieri-va el de foame și 
sete? Dacă admit aceasta, atunci se pare că mă gândesc la acel 
măgar sau la o statue a unui om, si nu la un om: dacă însă neg 
aceasta, atunci urmează că omul se determină pe sine însuşi si 
prin urmare, că are facultatea de a se duce unde îi place și de a 
face ceeace vrea. În afară de aceasta sar putea face și alte în- 
tâmpinări. Dar dat fiind că nu sunt dispus a aduna aci tot ceeace 
se poate visa, mă mărginesc să răspund la intämpinärile mentio- 
nate, şi aceasta cât mai scurt posibil. In ceeace priveşte întâm- 
pinarea întâia eu zic următoarele: Admit că voinţa întrece intelec- 
tul, dar numai dacă prin cuvântul „intelect denumim idei clare 
şi distincte; neg însă că voinţa întrece cunoaşterea sau facultatea 
de a concepe; și întradevăr nu văd pentru ce facultatea de a voi 
trebuie mai cu drept să fie numită nemărginită decât facultatea de a 
concepe; căci precum în virtutea facultăţii noastre de a voi, noi putem 
rosti infinite afirmatiuni, (dar una după alta, fiindcă în acelaş timp 
nu putem rosti un număr infinit de afirmaţiuni), tot așa suntem in 
stare să concepem sau să înțelegem un număr infinit de obiecte în 
virtutea facultăţii noastre de a percepe (adică unul după altul). 
Dacă însă se zice că există un număr infinit de lucruri pe cari nu 
le putem concepe, atunci eu răspund că, dacă în adevăr, prin nici o 
cugetare, nu putem reuși să le cunoaștem, atunci nu putem reuși 
prin nici o facultate de a voi. Dar se zice mai departe: dacă 
Dumnezeu ar vrea să ne facă să le înțelegem și pe acestea, atunci 
ar trebui să ne dea o mai mare facultate de a înțelege si nu de a voi; 

aceasta însă este acelaşi lucru caşi când s'ar zice că dacă Dumnezeu 


ar vrea să ne facă să înţelegem un număr infinit de alte ființe, 
atunci în adevăr ar trebui să ne dea un intelect mai mare, dar 
nu o idee mai universală despre fiinţă, decât aceea pe care ne-a 
dat-o, ca să înţelegem acest număr infinit de fiinţe. Căci am arătat 
că voinţa este numai o noţiune universală sau o idee prin care 
explicăm toate acţiunile de a voi, cu alte cuvinte tot ceeace 
este comun tuturor acţiunilor, Deci dacă se crede că această idee 
comună sau universală a tuturor acţiunilor de a voi este o facultate 
oarecare, atunci nu mă mir deloz, dacă se zice că facultatea a- 
ceasta se extinde peste limitele intelectului la infinit. Căci universalul 
este aplicabil la fel pentru un individ ca şi pentru mai mulți şi chiar şi 
pentru un număr infinit de indivizi, 

La obiectiunea a doua răspund, negând că avem o putere liberă 
de a reprima judecata. Căci dacă zicem că cineva reprimă jude- 
cata sa despre un lucru oarecare, nu zicem altceva decât că el 
consideră cunoștința sa despre acest lucru ca inadecuată, fiindcă de 
fapt reprimarea judecății este o perceptiune, iar nu o liberă voință. 
Ca să înțelegem clar aceasta, să ne gândim la un băiat care își 
imaginează un cal cu aripi, şi nu percepe nimic altceva. Deoarece 
însă prin această ficţiune calul cu aripi e considerat existent 
(după corol. teor. 17 a acestei părți) si băiatui nu percepe nimic 
altceva care să înlăture existența calului, el va considera absolut 
calul ca prezent şi nu se va putea îndoi despre existenţa lui, cu 
toate că nu va fi sigur despre aceasta. Lucruri analoage aflăm 
zilnic în visuri si nu cred că există cineva care ar crede că in 
timpul visului are şi puterea liberă de a reprima judecata despre 
ceeace a visat, şi de a face să nu viseze ceeace a visat; dar totuși 
se întâmplă uneori că noi arătăm judecata noastră și în visuri, 
adică atunci când visăm că visăm. 

Pe lângă aceasta eu admit că nimeni nu se înşeală, întrucât 
îşi formează reprezentări, cu alte cuvinte, admit că reprezentările 
sufletului, considerate în sine, nu implică nici o eroare (vezi scol. teor. 
17 a acestei părţi); dar neg că omul nu afirmă nimic, formându-și 
imaginile lucrurilor. Căci ce altceva înseamnă a concepe un cal cu 
aripi, decât a afirma că un cal are aripi? Dacă sufletul omenesc n'ar 
concepe altceva decât un cal cu aripi, el l-ar privi ca fiind de față, 
şi n'ar avea nici un motiv de a se îndoi de existența lui și nici o 


Despre natura şi originea sufletului - 81 


facultate de a nu consimti. Numai în caz dacă înfăţişarea calului 
cu aripi va fi legată de o ideie care înlătură existența unui atare 
cal, sau dacă sufletul îşi dă seamă că ideia asupra unui cal cu aripi 
e inadecuatä, atunci el va nega in mod necesar existența acestui 
cal şi se va îndoi de aceasta în mod necesar. Prin aceasta, deci, 
cred că am răspuns si la a treia obiectiune, adică am arătat că 
voința este ceva universal ce se referă la toate ideile şi înseamnă 
numai ceeace este comun tuturor ideilor, adică elementul de afir- 
matiune a cărei existență adecuată, întrucât o concepem in mod. 
abstract, trebuie să se găsească în orice idee si trebue să fie una 
si aceeas, din acest punct de vedere; dar întrucât e concepută ca for- 
mând esenţa formală a unei idei, din acest punct de vedere afirma- 
tiunile se deosebesc între ele întocmai ca şi ideile însele. De exemplu 
afirmatiunea pe care o conţine ideea despre un cerc, se deosebeşte 
de aceea pe care o conţine ideea despre un triunghiu, întocmai ca 
şi ideia unui cerc de aceea a unui triunghiu. Apoi eu neg categoric că 
pentru a afirma că este adevărat ceeace este adevărat, ne trebuie o- 
putere egală de a cugeta ca și pentru a afirma, că este adevărat ceea- 
ce este fals. Căci aceste două afirmatiuni, dacă se consideră înțelesul 
lor, stau între ele în acelaş raport ca și fiinţa si nefiinta; căci ideile: 
n'au nimic pozitiv care constitue forma falsului. Vezi teor. 35. si 
scolia acestei părți si scol. teor. 47. De aceea trebuie amintit 
aici în deosebi, cât de uşor ne inseläm, dacă confundăm notiu- 
nile universale cu cele individuale si creafiunile raţiunii si notiu- 
nile abstracte cu lucrurile reale. 

In ceeace priveşte obiectiunea a patra, admit că un om care 
e pus în astfel de echilibru (adică un om care nu vede nimic alt- 
ceva decât foamea și setea si o astfel de mâncare și băutură care 
sunt la fel depărtate de el) va pieri de foame și de sete. Când însă 
îmi pun întrebarea, dacă un astfel de om trebuie considerat mai 
curând măgar decât om, eu răspund că nu ştiu aceasta, precum nu 
știu cum trebuie apreciat acela care se spânzură și cum trebuie ju- 
decaţi copiii, oamenii trufasi şi nebunii, etc. 

Mai rămâne să arăt cât de folositoare pentru viața noastră 
este cunoştinţa acestei 'doctrine. Se va înţelege uşor aceasta din 
cele ce urmează, si anume: 

I. Această doctrină ne învață că noi lucrăm din singura 
voință a lui Dumnezeu si că avem parte la natura divină. si 

„aceasta cu atât mai mult, cu cât sunt mai desävärsite acţiunile 
pe care le sävärsim și cu cât înțelegem mai mult pe Dumnezeu. 
Această doctrină deci, în afară de faptul că linişteşte pe deplin 
sufletul nostru, are si folosul că ne învaţă în ce constă suprema 
noastră fericire sau: beatitudine, adică în singura cunoştinţă des- 
pre Dumnezeu, care ne îndeamnă ca să facem numai ceeace ne 
dictează iubirea şi pietatea, Din aceasta însă cunoaștem sdoar, 
„cât de mult se abat de la aprecierea adevărată a virtuţii acei cari 
aşteaptă să fie răsplătiți prin premii foarte mari pentru virtutea 
şi binefacerile lor, <a şi când ar presta mari servicii, şi ca şi când 
virtutea și serviciul față de Dumnezeu n'ar fi şi ele însăși ferici- 
rea si libertatea supremă, 

ll. Ea ne învaţă cum trebuie să ne purtäm în chestiuni de 
soartă, cari nu depind de puterea noastră, cu alte cuvinte, cum 
trebuie să ne purtăm în împrejurări cari mu rezultă din firea 
noastră, adică: trebuie să așteptăm şi să îndurăm cu linişte sufle- 
tească ambele fețe ale ursitei, fiindcă totul rezultă din hotă- 
rirea. eternă a lui Dumnezeu cu aceeas necesitate, cu care re- 
zultă din esența triunghiului că ele trei unghiuri ale sale sunt 
egale cu două finghiuri drepte. 

III. Această doctrină este folositoare pentru viața socială, 
pentrucă ne învață să nu uräm pe nimeni, să nu dispretuim, să 
nu batjocorim pe nimeni, să nu fim supăraţi şi să nu invidiem pe 
nimeni. Pe lângă aceasta ne învață să fim mulțumiți cu soarta 
noastră si să dăm ajutor aproapelui nostru, nu însă îndemnați 
fiind de milă femeiascä, partialitate sau superstifiune, ci numai 
din rațiune, după cum o impun împrejurările, ceeace am să arăt 
în partea a treia. 

IV. In fine, doctrina aceasta nu este mai puțin folositoare 
pentru viața în Stat, deoarece arată, cum trebuie obläduiti cetă- 
ţenii şi conduși ca ei să nu fie robi, ci ca să facă din liberă vo- 
intä ceeace este bun. Astfel am terminat ceeace am vrut să tra- 
tez în această scolie, şi astfel sfârșesc si partea a doua din lu- 
crarea mea de față: eu cred că lam explicat în mod destul de 
amănunțit și destul de clar — pe cât o admite o materie aşa de 
grea — natura sufletului omenesc și am expus teoreme din cari 
‚se pot deduce multe cunoştinţe cari sunt foarte folositoare. precum se 
va vedea în cele ce urmează. 

Multi dintre cei cari au scris despre afectele şi viaţa oa- 
menilor, nu explică — precum se pare — fenomene cari se des- 
fășoară conform legilor universale ale naturii, ci lucruri cari stau in 
afară de natură; mai mult chiar, ei concep pe oameni ca formând 
parcă un Stat în Stat. Căci părerea lor este că omul turbură mai mult. 
ordinea naturii decât i se acomodează, că are o putere absolută. 
asupra acţiunilor sale si nu-i determinat de nimeni decât de el însuși. 
Ei cred deasemenea că neputinfa şi nestatornicia omenească nu por- 
neşte din orânduirea universală a naturii, ci din nu ştiu ce fel de 
viciu al firii omeneşti, de care uneori ei se plâng, alteori o iau: 
în râs, a dispretuesc sau, ceeace se intämplä foarte adesea, o detes- 
tează. Si cel ce este destul de şiret, ca prin multă vorbire să ia in 
bătae de joc neputinta sufletului omenesc, este considerat ca o: 
minune. l 

Au trăit însă si bărbați foarte distinși — märturisim că muncii 
lor rodnice îi datorim foarte mult — cari au scris mult si bine despre. 
adevăratul fel de a trăi si au dat oamenilor sfaturi pline de intelep- 
ciune. După cât ştiu însă, nimeni dintre ei n'a desluşit natura și pu- 
terea afectelor şi felul prin care sufletul le poate înfrâna. 

Ştiu că ilustrul Descartes, deşi era de părere că mintea are o 
putere absolută asupra acţiunilor sale, sa ostenit totuși să explice 
afectele oamenilor prin primele lor cauze si să arate mijloacele prim 
care mintea ar putea să aibă stăpânire absolută asupra afectelor; 
dar după părerea mea cel puţin, el n'a reuşit decât să arate numa: 
agerimea minţii sale, precum o voiu dovedi la locul potrivit. 

Căci vreau să mă îndrept spre cei cari mai mult detestează 
sau râd de afectele și acțiunile oamenilor decât le înţeleg. Lor le va 
fi ciudă că m'am apucat să tratez viciile şi neroziile oamenilor după 
metoda geometrică şi să dovedesc prin principii raționale ceeace ei 
strigă sus gi tare că este în contrazicere cu rațiunea, inutil, absurd 
şi provoacă groază, Dar raționamentul meu este precum urmează: 
nu se întâmplă nimic care ar putea fi considerat ca un viciu al naturii; 
căci ea este totdeauna și pretutindeni aceeaş, destoinicia şi puterea 
ei de acţiune, cu alte cuvinte legile si regulele după cari toate se pe- 
trec şi se schimbă dintr'o formă în alta, sunt pretutindeni si pururea 
aceleaș. Prin urmare şi norma de a cunoaște natura lucrurilor — ori- 
care ar fi ele — trebuie să fie una şi aceeas, adică bazată pe legile si 
regulele universale ale naturii. Şi afectele de ură, mânie, invidie gi 
altele, considerate în ele înseși, isvorăsc din necesitatea şi puterea na- 
turii ca şi celelalte lucruri individuale. Ele au la fel anumite cauze 
prin care noi le înțelegem, precum si anumite însuşiri, demne de a fi 
cunoscute de noi ca şi însuşirile oricărui alt lucru, care ne produce 
plăcere, dacă îl observăm. 

Voiu expune, deci, natura şi puterea afectelor precum si în- 
räurirea intelectului asupra lor, după aceeas metodă după care am 
procedat în părţile precedente despre Dumnezeu și suflet, conside- 
rând pornirile şi acţiunile oamenilor deopotrivă ca şi cum ar fi vorba 
„despre linii, suprafeţe si corpuri. 


DEFINITIUNI 


I. Numesc „cauză adecuatä” pe aceea al cărei efect poate fi în- 
feles clar si distinct prin cauza însăși, iar „inadecuată” sau parțială 
-o numesc pe aceea al cărei efect nu se poate înțelege prin cauza 
însăși. 

Il. Zic că suntem activi, atunci când in noi sau in afară de 
noi se petrece ceva, a cărui cauză adecuată suntem noi, cu alte cu- 
vinte (după definifiunea precedentă), atunci când din firea noastră 
rezultă ceva în noi sau în afară de noi, ce se poate cunoaște clar şi . 
«distinct prin însăşi firea noastră. Dimpotrivă, zic că „suntem pa- 
sivi’, atunci când se întâmplă ceva in noi, sau când porneşte ceva 
din firea noastră, a cărui cauză parțială numai suntem noi. 

II. Prin „afect” înţeleg dispozițiunile corpului nostru prin 

„cari puterea lui de acțiune se mărește sau se micșorează, se întărește 
sau se restringe, precum şi ideile acestor dispozifiuni. 

Explicatie: Deci dacă putem fi cauză adecuată a uneia 
din aceste dispozifiuni, atunci înțeleg prin afect o acţiune, in caz 
contrar o pasiune, 


POSTULATE 


l. Corpul omenesc poate suferi multe impresiuni prin care 
„putedea sa de acțiune se mărește sau se micșorează si poate suferi şi 
altele prin care puterea de acțiune nu devine mai mare sau mai mică. 

Postulatul sau axioma aceasta se bazează pe postulatul 1 și 
pe lemele 5 şi 7 care se află în partea a doua după teorema 13. 

II. Corpul omenesc poate suferi multe schimbări şi totuşi 
„poate reţine impresiunile şi urmele obiectelor (despre aceasta vezi post. 
5 partea Il) şi prin urmare, imaginile lor ; vezi definifiunea imagini- 
lor scol, teor. 17 part. II. 


TEOREME 


Teorema I. Sufletul nostru poate fi activ şi pasiv; si anu- 
me intrucät are idei adecuate, e absolut activ, si întrucât are idei 
inadecuate, e absolut pasiv. 

Dem. In fiecare suflet omenesc unele idei sunt adecuate, 
„altele imperfecte si confuze (după scol. teor. 40 part. II). Ideile 
.adecuate ale unui suflet omenesc însă sunt adecuate si in Dum- 
nezeu, întrucât el constitue esenţa acestui suflet (după corol. teor. 
il part. II) ; iar ideile inadecuate ale unui suflet, sunt adecuate și 
“ele în Dumnezeu (după acelaș corolar), pentrucă Dumnezeu conţine 
în sine nu numai esența acestui suflet, ci şi sufletele altor fiinţe. 
Apoi trebuie ca din orice idee dată să rezulte în mod necesar un 
“efect anumit (după teor, 36 part. I), a cărui cauză adecuată este 
Dumnezeu (vezi defin, I a acestei părți), nu întrucât e infinit, ci 
întrucât îl considerăm afectat de acea idee dată (vezi teor. 
part. II). Dar dacă Dumnezeu este cauza adecuată a unui efect, 
întrucât e afectat de o idee, care este adecuată într'un suflet oare- 
-care, atunci tocmai acest suflet e cauza adecuată a acelui efect 
“(după corol. teor. 11. part. II). Prin urmare sufletul nostru după 

defin. 2 a acestei părţi), întrucât are idei adecuate, e activ în mod. 
necesar ; aceas:a în rândul întâi. 

Dacă însă un efect oarecare rezultă dintro idee care e ade- 
cuată în Dumnezeu, nu întrucât cuprinde în sine numai sufletul 
unui singur om, ci si sufletele altor fiinţe împreună cu sufletul aces-. 
tui om, atunci sufletul omului nu e cauză adecuată, ci parțială a 
acelui efect (după acelaș corol, teor. 11 part. II). Şi astfel (după 
defin. 2 a acestei părţi) sufletul nostru este pasiv în mod necesar, 
întrucât are idei inadecuate ; aceasta în rândul al doilea. Prin ur- 
mare sufletul nostru etc.; c. e. d. d. 

Corol.: Reese de aci că sufletul este expus pasiunilor cu. 
atât mai mult, cu cât are mai multe idei inadecuate ; din contra, el 
este cu atât mai activ, cu cât are mai multe idei adecuate. 

Teor. Il: Nici corpul nu poate determina sufletul să cu- 
gete, nici sufletul nu poate determina corpul ca să se miște, să fie 
în repaos sau altceva (dacă există altceva). 

Dem.: Toate modurile de gândire au drept cauză pe Dum- 
nezeu, întrucât e un ce gânditor, iar nu întrucât se manifestă prin- 
trun alt atribut (după teor. 6 part. Il). Deci, ceeace determină su~ 
fletul la gândire, este un alt mod de gândire, iar nu un mod de în- 
tindere, cu alte cuvinte, (după def. 1 part. II) nu este un corp ; a- 
ceasta în rândul întâi. Apoi mișcarea şi repaosul unui corp trebuiesc 
cauzate de un alt corp, care şi e! a fost determinat de altul să se 
miște sau să fie in repaos şi în genere, toate schimbările într'un corp 
trebuiesc să fie cauzate de Dumnezeu, întrucât îl considerăm 
sub un anumit mod al întinderii, iar nu sub un mod oarecare al 
gândirii (după aceeaşi teor. 6 part. II); cu alte cuvinte (după teor. 
11 part. II}, acele schimbări nu le produce sufletul care e un mod 
al gândirei; aceasta în rândul al doilea. Prin urmare corpul nu 
poate determina sufletul ş. a. m. d.; c. e. d, d. 

Scol: Se înţelege aceasta mai bine din cele spuse în scolia 
teoremei 7, part. Il, unde am dovedit că sufletul şi trupul sunt unul 
şi acelaș lucru, care poate fi considerat atât sub atributul cugetării cât 
şi sub acela al întinderii. De aici rezultă că ordinea sau conexiunea 
lucrurilor este una singură, fie că privim natura sub atributul în- 
tinderii, fie sub celălalt; mai departe rezultă că ordinea acţiunilor 
si pasiunilor corpului se desfășură împreună cu ordinea acțiunilor şi 
pasiunilor sufletului nostru. Aceasta reese si din felul cum am explicat 

teorema 12 part. II. Dar cu toate că nu există nici un motiv de 
nedumerire asupra acestui lucru, nu cred că cineva este dispus 
a judeca despre aceasta în mod obiectiv, dacă eu nu o dove- 

„desc prin câteva fapte concrete : atât de înrădăcinată este convingerea 
că printr'un singur semn al sufletului, corpul se pune în mişcare, se 
opreşte şi săvârşeşte o mulțime de acţiuni, care depind numai de 
voința sufletului și facultatea sa de a gândi. Şi totuşi până azi nimeni 
n'a stabilit încă, ce poate săvârşi corpul, cu alte cuvinte, experienţa n'a 
invätat încă pe nimeni, ce poate şi ce nu poate corpul să facă, după 
legile naturii sale pur trupești, când nu e determinat de suflet. Căci 
până acum nimeni nu şi-a putut câştiga atât de exacte cunoştinţe 
despre construcţia corpului, încât să poată explica toate funcțiunile 
lui ; chiar dacă nu vorbim despre faptul că la animale s'au obser- 
vat o mulțime de fenomene, cari întrec cu mult dibăcia omului, sau 
că somnambulii săvârşesc multe fapte pe care cu siguranţă nu s'ar în- 
‚cumeta a le sävärsi când sunt trezi. Aceasta arată foarte clar că 
trupul însuşi, după legile naturii sale, poate să facă multe lucruri 
pe cari propriul său suflet le admiră. Deasemeni nimeni nu ştie cum 
și cu ce mijloace sufletul pune în mişcare trupul, nici câte feluri de 
mișcare îi poate da, sau cu ce iufealä îl pune în mișcare. 

Deci dacă oamenii susţin, că unele acţiuni ale corpului sunt 
cauzate de suflet, pentrucă stăpâneşte corpul, ei nu ştiu ce zic, și 
cu toată elocinta lor pompoasä nu fac altceva decât mărturisesc că 
nu cunosc adevărata cauză a acelor acţiuni, fără a se mai uimi 
de aceasta. Dar ei vor întâmpina următoarele: independent de ches- 
tiunea, dacă ştiu sau nu ştiu, prin ce mijloace sufletul pune în mis- 
care corpul, ei au experiența că, dacă sufletul n'ar fi capabil de 
„a cugeta, atunci si corpul ar fi inactiv, si în rândul al doilea ei știu 
din experiență că numai sufletul are puterea de a vorbi, a tace şi 
sävärsi alte acțiuni, cari după părerea lor depind numai de hotă- 
rirea sufletului. 

In ceeace priveşte afirmafiunea întâia, eu întreb dacă expe- 
tienta nu ne învaţă la fel, că nici sufletul nu este capabil de a 
cugeta, dacă corpul nu-i activ. Căci îndată ce corpul se odihnește 
prin somn, rămâne și sufletul împreună cu el în nesimţire şi nu are 
puterea de a cugeta ca şi în starea de veghe. 

Apoi toți știu — după cum presupun — că sufletul nu este tot- 
-deauna abil de a se gândi la fel la acelaş lucru, ci cu cât trupul este 

mai apt ca imaginile anumitor lucruri să fie provocate in el, cu. 
atât este mai abil sufletul să se gândească la aceste lucruri. Sar: 
putea însă obiecta că numai din legile naturii, întrucât o privim 
ca pur materială, nu se pot deduce cauzele zidurilor, picturilor- 
şi ale altor lucruri de acest fel, cari sunt numai produsele meste-- 
sugului omenesc, si corpul omenesc n'ar fi în stare să-și clădească. 
un templu, dacă n'ar fi determinat si condus de suflet. Dar am ară- - 
tat dejà că ei nu ştiu ce putere are corpul sau ce concluziuni se pot: 
trage din singura meditare asupra naturii corpului, si că foarte 
multe lucruri se întâmplă numai după legile naturii corpului, care: 
ei niciodată n'ar fi crezut că se pot întâmpla fără cârmuirea sufle-. 
tului, precum sunt faptele săvârşite în somn de către somnambuli, 
fapte de care ei înşişi se miră în stare de veghe, Amintesc aici 
şi structura corpului omenesc, care prin perfecțiunea sa întrece tot 
ceeace arta omenească a putut produce, şi nu vorbesc despre aceea. 
ce am dovedit deja, şi anume că din natură, considerată sub orice 
atribut, rezultă un număr infinit de lucruri. 

In ce priveşte a doua afirmatiune, oamenii întradevăr ar fi 
mai fericiţi, dacă ar putea să tacă aşa de uşor, cum pot vorbi, Ex- 
perienta însă ne arată îndeajuns că oamenii nu stăpânesc nimic. 
aşa de puţin ca limba lor, şi că nu pot înfrâna nimic mai cu greu 
decât poftele lor. De aci vine părerea multora că din liberă: 
voință facem numai ceeace nu dorim prea tare, fiindcă o astfel. 
de dorință poate fi ușor înfrânată prin amintirea unui alt lucru, 
care adeseori ne vine în minte; pofta însă după lucruri pe cari: 
le dorim cu multă aprindere, nu poate fi înfrânată prin amintirea 
unui alt lucru. Şi dacă oamenii n'ar ști că noi facem multe: 
lucruri pe cari în urmă le regretăm, şi că adeseori vedem lucruri 
bune, dar alegem pe cele rele, mai ales atunci când suntem. 
cuprinşi de afecte contrare, atunci ei ar crede fără nici o soväire că 
tot ceeace facem, porneşte din libertatea voinței lor. Astfel un copil. 
crede că cere laptele din libera sa voință, un băiat mânios crede 
că cere răsbunare din voinţă liberă şi cel timid fugă. Tot aşa un; 
om beat crede că vorbește din libera hotărire a sufletului său, ceeace: 
regretă când e treaz. Deasemenea un nebun, un vorbäret, un copil. 
şi foarte multi oameni de acest soiu, cred că vorbesc în virtutea li-- 
berei hotäriri a sufletului lor, cu toate că nu pot opri puhoiul cu-- 
vintelor. Deci experiența însăși ca şi rațiunea arată foarte clar, 

că oameniise consideră liberi, numai pentrucă sunt conștienți 
de acțiunile lor, fără însă a cunoaşte cauzele cari îi determină spre 
acţiuni, şi pentru că decisiunile sufletului nu sunt altceva decât în- 
sesi pornirile lor, cari după diferitele dispoziţii ale corpului sunt şi 
ele variate, Căci fiecare își orändueste lucrurile după afectul său, 
şi cei cari sunt cuprinși de afecte contrare, nu ştiu ce vreau: aceia 
însă, cari nu sunt miscafi de nici un afect, sunt impinsi de cel mai 
neînsemnat mobil, când încolo când incoace. Toate acestea, deci, 
arată clar că hotărîrea si dorința sufletului precum si determina- 
fiunea corpului se desfăşoară împreună, sau mai bine zis, sunt unul 
şi acelaş lucru, pe care-l numim hotărire când e privit sub atributul 
cugetării si explicat prin acest atribut, pe care îl numim însă determi- 
națiune, dacă-l considerăm sub atributul întinderii şi îl deducem din 
legile mișcării si ale repaosului. Aceasta se va înţelege mai bine din 
cele ce urmează. Căci mai există un alt fenomen asupra căruia vreau 
să stäruesc, şi anume, că nu putem face nimic în virtutea hotăririi 
sufletului, dacă nu suntem ajutaţi de memorie; de exemplu nu pu- 
tem rosti un cuvânt, dacă nu ni-l putem aminti, si sufletul nu are 
libera putere să-şi aducă aminte sau să uite ceva. 

Deci, se crede numai că aceasta stă în puterea sufletului, 
adică, dacă tăcem sau vorbim despre un lucru ce ni-l amintim, noi 
o putem face numai în urma hotăririi libere a sufletului nostru. Dar 
când visăm că vorbim, şi atunci se crede că o facem din libera ho- 
tărire a sufletului nostru, cu toate că nu vorbim, sau chiar dacă 
vorbim, aceasta se petrece în urma mișcării spontane a corpului; 
deasemenea visăm că tăinuim ceva față de oameni si anume cu 
aceeas hotărire a sufletului, cu care tăinuim un anumit secret in 
stare de veghe. Deasemenea visăm că facem ceva după libera hotärire 
a sufletului, ceeace nu ne-am încumeta a-l face în stare de veghe, 
și acum aşi dori să ştiu, dacă există in sufletul nostru două feluri 
de hotăriri, unul fantastic, iar celălalt liber. Prin urmare, dacă nu 
suntem lipsiţi deplin de rațiune, trebue în mod necesar să recunoaștem 
că arice hotărire a sufletului, care e considerată liberă, nu se deo- 
sebeşte de imaginaţia însăși şi de memorie, și nu-i altceva decât afir- 
matiunea pe care orice idee o implică în mod necesar, întrucât este 
o idee. Vezi teor. 49 partea II. Prin urmare aceste hotărâri se 
nasc în suflet cu aceeași necesitate, cu care iau naștere ideile referi- 
toare la lucruri reale. Cine însă vrea să creadă că vorbește, tace 

sau face ceva din libera hotärire a sufletului său, vissazä cu ochii 
deschişi. l 

Teor. IH. — Acțiunile sufletului izvorăsc numai din ideile 
adecuate, pasiunile însă depind numai de cele inadecuate, 

Dem: Primul element care constitue esența sufletului, nu e 
altceva decât ideea corpului existent in realitate (teor., 11 
şi 13, partea Îl) şi această idee este compusă (teor. 15, partea II) 
din multe altele dintre cari unele sunt adecuate (corol. tear. 38, 
part. II), altele inadecuate (coroi. teor. 29, part. Îl); deci, orice 
lucru ce rezultă din natura sufletului şi a cărui cauză imediată este 
sufietul, pria care şi trebue conceput, rezultă in mod necesar sau 
dintr'o idee adecuatä sau dintruna inadecuată. Dar întrucât (teor. 1. 
partea aceasta) sufletul are idei inadecua:e, el este pasiv in mod 
necesar. Prin urmare acţiunile sufletului rezultă numai din idei ade- 
cuate si sufletul este pasiv numai din cauza ideilor sale inadecuate. 

Scol: Vedem deci că pasiunile se referă la suflet numai 
intrucät are ceva ce împlică o negatiune, sau întrucât e considerat 
ca o parte din natura care, prin ea însăşi și fără alte obiecte, nu 
se poate concepe clar și distinct. La fel aşi putea arăta că pasiu- 
nile stau în acelaş raport cu obiectele ca si cu sufletul, si că nu 
pot fi înțelese altfel. Dar vreau să vorbesc aci numai despre su- 
fietul omenesc. 

Teor, IV. — Nici un lucru nu se poate distruge fără cauză 
exterioară, 

Dem.: Teorema aceasta se înțelege dela sine. Căci defini- 
ţia oricărui lucru afirmă esenţa lui, nu o neagă, cu alte cuvinte, 
stabileşte esența lucrului, nu o înlătură. Deci, dacă privim numai 
lucrul însuşi, nu şi cauzele lui externe, nu vom afla nimic în el care 
ar putea să-l distrugă. 

Teor., V. — Dacă un lucru poate distruge pe altul, atunci 
ele sunt de natură contrară, adică nu pot exista impreună în acelaş 
subiect. 

D em.: Căci dacă ar fi posibil ca astfel de lucruri să se po- 
trivească între ele, cu alte cuvinte, să existe împreună în acelaş 
subiect, atunci ar fi si posibil ca în acelaș subiect să existe ceva, 
ce l-ar putea distruge: aceasta însă (după teor. precedentă) este 
absurd. Prin urmare lucrurile etc.; c. e. d. d. 

Teor. VI. — Fiecare ființă tinde cu toată puterea sa, să-şi 
mențină existența. 

Dem.: Căci ființele particulare sunt moduri prin care atri- 
butele lui Dumnezeu sunt exprimate întrun fel cert și determinat 
(după corol. teor, 23, partea I), cu alte cuvinte (după teor. 34, 
part. 1), sunt ființe cari într'un fel cert şi determinat exprimă pu- 
terea lui Dumnezeu, în virtutea căreia ei există gi acţionează, Si nici 
o fiinţă nu conţine în sine nimic ce ar putea s’o distrugă sau să inlä- 
ture existența ei (după teor. 4, a acestei părţi); dimpotrivă, ea se 

opune oricărui lucru care ar putea distruge existența ei (după teor. 

prec.). Asa dar ea tinde cu toată puterea sa să-și menţină exis- 
tenta; c, e, d. d. 

Teor VII. — Sforfarea ce o face orice fiinţă pentru ca 
să-şi mențină existența, nu este altceva decât reala esență a acestei 
fiinţe. 

Dem. Din esența determinată a oricărei ființe urmează în 
mod necesar anumite efecte (teor, 36, part. I), şi fiinţele nu posedă 
o altă putere decât aceea care rezultă în mod necesar din natura 


£ 


lor determinatä (teor, 29, part. I). Puterea deci, sau sfortarea unei 
fiinţe oarecare, în virtutea căreia ea lucrează sau caută a lucra, fie 
singură fie împreună cu altele, adică (teor. 6 a acestei părți) pu- 
terea sau sfortarea prin care orice fiinţă caută să-şi menţină exis- 
tenta sa, nu este altceva decât esenţa ei reală; c. e. d. d. 

T eor. VIII. — Sforțarea ce o face orice fiinţă pentru ca 
să-şi menţină existența, nu implică un timp limitat, ci nelimitat. 

Dem.: Căci dacă ar implica un timp limitat, prin care exis- 
tenta fiinţei ar fi determinată, atunci din însăşi puterea, în virtutea 
căreia această ființă există, ar rezulta că după acel timp limitat 
fiinţa n'ar putea să mai existe si ar trebui să se distrugă. Acea- 
sta însă (după teor. 4 a acestei părţi) ar fi absurd. Prin urmare 
sfortarea în virtutea căreia o fiinţă există, nu implică un timp li- 
mitat, ci dimpotrivă, dacă nu va fi distrusă de o cauză externă, ea 
îşi va continua existenţa prin aceeas putere prin care există si acuma 
(după teor. 4 a acestei părți): deci, sfortarea aceasta împlică ur 
timp nelimitat; c. e. d. d. 

Teor. IX. — Întrucât sufletul are idei clare si dinstincte 
precum si idei confuze, el tinde să-şi menţină existența peste orice 
limită de timp, si este conştient de această sfortare a sa, | 

Dem.: Esenţa sufletului constă din idei adecuate si inade- 
cuate (precum am arătat în teor. 3 a acestei părți), şi astfel (teor 

7 a acestei părți), el tinde să-și menţină existența, fie că are idei 
adecuate, fie inadecuate: si aceasta (teor. 8 a acestei părţi), peste 
orice limită de timp. Deoarece însă prin ideile asupra modificatiu- 
nilor corpului său, sufletul (teor. 23 part. II) este absolut conștient 
de firea sa, reese de aci (teor. 7 a acestei părţi), că este conștient 
şi de sforfarea sa. 

Scol: Această sfortare, raportată numai la suflet, se nu- 
meste voinfä (voluntas); raportatä la suflet si trup se numeste por- 
nire (appetitus), care nu-i altceva decât însăşi esența omului, din 
care rezultă în mod necesar aceea ce serveşte la menţinerea exis- 
tentei sale si prin urmare aceea ce omul e determinat să facă. 
Apoi nu există nici o altă deosebire între pornire şi dorință decât 
aceea că dorința se referă la om, întrucât își dă seamă de pornirea 
sa; şi astfel se poate stabili următoarea definitiune: dorința este 
o pornire însoţită de conștiința de sine. Din toate acestea deci, reese 
că noi nu căutăm, poftim, rävnim sau dorim ceva, pentrucă acest 
ceva e bun, ci dimpotrivă noi considerăm ceva bun, pentrucă îl cău- 
tăm, poftim, râvnim și dorim. 

Teor. X. — O idee care neagă existența corpului nostru, 
nu poate să existe în sufletul nostru, ci este contrară acestuia. 

Dem: În corpul nostru nu se află nici un lucru ce ar putea 
să-l distrugă (teor. 5, a acestei părți). Prin urmare nici ideea des- 
pre un astfel de lucru nu poate să existe în Dumnezeu, întrucât are o 
idee asupra corpului nostru (corol. teor. 9, part. Il), cu alte cuvinte 
(teor. Îl si 13, part. Il), o idee despre un astfel de lucru nu poate 
să existe în sufletul nostru, ci dimpotrivă: dat fiind că (teor. 11 
şi 13, part. II) primul element care constitue esența sufletului 
nostru, este ideea asupra corpului care există în realitate, urmează 
că näzuinta (teor. 7, partea aceasta) primă si principală a sufle- 
tului nostru este să afirme existenţa corpului nostru. Prin urmare o 
idee care neagă existența corpului nostru, este contrară sufletului 
nostru; c. e. d. d. 

Teor. XI. — Orice lucru care măreşte sau micşorează, întă- 
rește sau restrânge puterea de acțiune a corpului nostru, are drept 
efect că şi ideea despre acest lucru măreşte sau micșorează, întăreşte 
sau restrânge puterea de cugetare a sufletului 

Dem.: Teorema aceasta rezultă în mod evident din teor. 7, 
partea II, precum si din teor. 14, partea Il. 

S c ol: Vedem deci că sufletul poate suferi mari schimbări 
şi poate trece la o mai mare sau mai mică perfecţiune. Aceste schim- 
bări ne explică afectele de plăcere şi neplăcere. Deci prin „plăcere“ 
am să înțeleg de aci încolo pasiunea prin care sufletul trece la o mai 
mare perfecțiune; iar prin „nepläcere“ înţeleg pasiunea prin care su- 
fletul trece la o mai mică perfecțiune. Apoi numesc desfătare 
(titillatio) sau veselie afectul plăcerii raportat la suflet şi trup; 
afectul neplăcerii, raportat la suflet şi corp, îl numesc „durere“ 
sau „melancolie“. Trebue insă amintit că despre „desfătare“ şi 
„durere“ e vorba, atunci când în urma afectului respectiv unul din or- 
ganele omului suferă mai mult decât celelalte: despre veselie și melan- 
colie însă e vorba atunci, când toate organele sunt miscate la fel. 
Apoi am explicat în scol. teor. 9, a acestei părţi, ce înseamnă do- 
rință; si afară de aceste trei afecte nu recunosc nici un altul funda- 
mental; căci toate celelalte derivă din aceste trei, precum fin să 
arăt în cele ce urmează, Dar înainte de a trece mai departe, vreau 
să explic mai cu deamănuntul teor. 10, a acestei părţi, ca să se 
înţeleagă mai clar, cum o idee poate fi contrară alteia. 

In scolia teor. 17, partea H, am arătat că ideea care consti- 
tue firea sufletului, implică existenţa corpului atât timp, cât corpul 
există în realitate. Deasemenea rezultă din ceeace am dovedit în 
<orol. teor. 8, part. II si în scolia aceleași teoreme, că existența reală 
a sufletului nostru depinde de faptul că sufletul implică existența 
reală a corpului. In fine am dovedit că puterea sufletului, in vir- 
tutea căreia el își reprezintă obiecte şi îşi aduce aminte de ele, de- 
pinde tot așa de faptul că sufletul implică existenţa reală a cor- 
pului (vezi teor. 17 si 18, part. Il, precum si scolia). Reese de aci 
că existența reală a sufletului și puterea de a-şi imagina dispare, 
îndată ce sufletul încetează a afirma existența reală a corpului. Dar 
cauza pentru care sufletul încetează a afirma existența corpului 
nu poate fi sufletul însuşi (după teor. 4, a acestei părţi), nici fap- 
tul că trupul încetează a exista. Căci (după teor. 6, part. II), cauza 
pentru care sufletul afirmă existența trupului, nu este faptul că 
trupul a început să existe; prin urmare — după acelaş rationa- 
ment — sufletul nu poate să înceteze a afirma existența corpului, 
pentrucă dânsul a încetat să existe. Deci, cauza (după teor. 8, part. 
U) este o altă idee, care neagă existența reală a corpului nostru, 
şi prin urmare a sufletului nostru; astfel această idee este contrară 
ideii care constitue esența sufletului nostru. 

Teor. XII. — Sufletul tinde pe cât se poate să-şi reprezinte 
aceea ce măreşte sau întăreşte puterea de acţiune a corpului. 

Dem. Cât timp corpul este într'o dispoziţie, care depinde: 
de un obiect exterior, sufletul omenesc va privi acest obiect . 
ca prezent (după teor. 17, partea H), si prin urmare, (după 
teor. 7, partea Ii), căt timp sufletul omenesc consideră un obiect. 
exterior ca prezent, cu alte cuvinte (după corol. aceleias teoreme), 
îşi reprezintă acest obiect, atât timp este corpul într'o dispoziţie care 
implică natura acestui obiect; deci cât timp sufletul îşi inchipue 
un lucru care măreşte sau sprijineste puterea de acţiune a corpului, 
atât timp este si corpul medificat într'un lel care mărește sau înles- 
neste puterea sa de acțiune (vezi postulatul 1, al acestei părți), şi 
prin urmare (teor. il, a aceste: părţi) se măreşte şi se întărește si 
puterea sufletului de a cugeta. Deci (teor. 6 sau 9, a acestei părți), 
sulletul tinde, pe cât poate, să-şi închipue astfel de lucruri; c. e. d. d. 

Teor XII, — Dacă sufletul işi reprezintă lucruri cari mic- 
şorează san reztrâng puterea de acțiune a corpului, atunci el tinde 
pe ud? roate, să-şi aducă aminte de alte lucruri, care înlătură exis- 
tenja celor dintâi, 


Dem: Cât timp sufletul își reprezintă asemenea lucruri, pu- 
terea sa precum si a corpului se micşorează sau se restrânge (pre- 
cum am arătat in teor, precedentă); dar sufletul totuși își va forma 
mereu aceste imagini, până ce va avea altele, care înlătură pe cele: 
prezente (teor. 17, part, Il); cu alte cuvinte (precum am arătat 
deja), puterea suiletului şi a corpului rămâne micsoratä si res- 
tränsä, până ce sufletul își va înfățișa o altă imagine care va în- 
lätura pe cea prezentă; așa dar (după teor. 9, a acestei părți), 
sufletul tinde pe cât poate, să-şi infätiseze sau să-şi aducă aminte 
ş.a. m. d; c. e. d. d. 

Corol.: De aici rezultă că sufletul evită a-și reprezinta aceea 
ce micșorează sau restrânge puterza sa si a corpului, 

Scol: Din cele spuse se înțelege clar ce este „iubire“ şi 
„ură. Adică iubirea nu e altceva decât plăcerea însoţită de ideea: 
despre cauza ei exfernă, şi ura nu e altceva decât nepläcerea- 
însoțită de ideea despre cauza ei externă. Vedem apoi că îndră- 
gostitul caută cu toate puterile sale, să aibă de faţă si să fie în 
posesiunea obiectului iubirei sale; din cantră, cel ce e cuprins de- 
ură, doreşte să înlăture și să distrugă aceea ce e obiectul urei sale.. 


Despre originea si natura afectelor 95 


Despre toate acestea însă vom vorbi mai mult în cele ce urmează, 

Teor, XIV. — Dacă sufletul în acelaş timp a fost cuprins 
de două afecte şi pe urmă e cuprins de unul din ele, atunci se va ivi 
si celălalt. 

Dem. Dacă în acelaş timp corpul a fost odată impresio- 
nat de două obiecte, atunci sufletul închipuindu-şi unul din ele, 
imediat îşi va aduce aminte si de celălalt (după teor. 18, part. II). Dar 
imaginile sufletului indică mai mult moditicatiunile corpului nos- 
iru, decât firea obiectelor exterioare (corol. 2, teor. 16, part. II). 
Deci dacă corpul şi prin urmare sufletul (vezi defin. 3, a acestei 
părţi), a fost odată cuprins de două afecte, si pe urmă e cuprins 
de unul din ele, atunci se va ivi şi celălalt; c. e. d. d. 

Teor. XV. — Orice lucru poete fi întâmplător (per accidens) 
cauza unei plăceri, neplăceri sau dorințe. 

Dem: Să presupunem că sufletul este mişcat în acelaş 
timp de două afecte, dintre cari unul nu măreşte si nu miczareazä 
puterea de cugetare a sufletului, pe când celălalt o măreşte sau o 
micșorează (vezi post. 1 a acestei părţi). Din teorema precedentă 
reese că dacă pe urmă sufletul de fapt va fi mișcat de afectul dintâi, 
dare (după presupunere) prin sine însuși nu măreşte și nu micso- 
rează puterea gândirii, atunci imediat se va ivi şi celălalt afect, 
care măreşte sau micșorează puterea de cugetare, cu alte cu- 
vinte (după scol. teor, 11, a aceste părți), sufletul va fi cuprins 
de plăcere sau neplăcere; aşa dar acel lucru va fi cauza plăcerii 
sau neplăcerii, nu prin sine însuşi, ci din intämplare. Prin urmare 
se poate la fel dovedi că acel lucru poate, întâmplător, să fie cauza 
unei dorinţe ; c. e. d. d. 

Corol.: Noi putem uri sau iubi un lucru oarecare numai din 
cauză că l-am privit, fiind deprinsi de un afect de plăcere sau neplä- 
cere, care însă nu a fost produs de acest lucru însuşi. 

Dem.: Căci din această singură cauză (după teor. 14, a 
acestei părţi) provine că dacă pe urmă sufletul îşi reprezintă acest 
lucru, el devine cuprins de un afect de plăcere sau neplăcere, cu 
alte cuvinte (scol, teor. 11, a acestei părţi), puterea sufletului se 
mărește sau se micșorează etc; şi prin urmare sufletul dorește 
(teor. 12, part. această), sau evită (corol. teor. 13, a acestei părți), 
să-și reprezinte acest lucra, cu alte cuvinte (scol. teor. 13, part. a- 
easta), îl iubeşte sau îl urăște; c. e. d. d. 

Scol. Din aceasta înțelegem cum se poate întâmpla ca să 
iubim sau să urâm numai din simpatie — cum se zice — sau an- 
tipatie, adică fără a cunoaște cauzele acestor afecte. Aci trebuesc 
înşirate acele lucruri cari ne cauzează plăceri sau, neplăceri numai 
pentru faptul că au ceva asemănător cu obieatele cari de regulă 
ne produc aceleași afecte, precum am să arăt în teorema urmă- 
toare. Ştiu bine că autorii cari pentru prima oară au întrebuințat 
cuvintele „simpatie” si „antipatie“ au voit să explice prin acești 
tenmeni calităţi oculte ale lucrurilor, cu toate acestea însă cred că 
prin amintitele cuvinte se pot înţelege și calități cunoscute și in- 
vedenate. 

Teor. XVI. — Vom iubi sau uri un lucru oarecare din sin- 
gura pricină că ne pare a fi asemănător unui alt obiect, care de 
obiaeiu ne produce plăcere sau nepläcere, cu toate că aceea ce cons- 
tituie asemănarea lor, nu este cauza care produce aceste afecte. 

Dem. Aceeia ce constitue asemănarea lor, am observat-o- 
(după presupunere), cu plăcere sau neplăcere, la obiectul însuşi, 
deci (teor. 14, a acestei părţi), dacă sufletul își va infätisa acel 
lucru, el imediat va fi cuprins de unul dintre afectele numite, şi 
lucrul care ne va pare a fi asemănător, va fi (după teor. 15, a 
acestei părţi), întâmplător, cauza plăcerii sau neplăcerii. Prin urmare 
(după corol. prec.), îl vom iubi sau uri, cu toate că aceea ce constitue 
asemănarea lui cu celălalt obiect, nu e cauza care ne produce aceste 
afecte, 

Teor. XVII. — Dacă un lucru care de obicei ne produce 
nepläcere, ne pare a fi asemănător unui alt lucru care ne produce plä- 
cere tot așa de intensivă, atunci il vom iubi şi uri. 

Dem: Căci (după presupunere) cauza neplăcerii este acest 
lucru însuși (după scol. teor. 13, a acestei părți), si întrucât ni-l 
închipuim, cuprinși fiind de acest afect, îl urim. Când insă ne şi 
reprezentăm că acest lucru are ceva asemănător unui alt lucru care de 
regulă ne cauzează o plăcere la fel de mare, îl vom iubi cu un 
afect de plăcere tot aşa de mare (după teor. preced.). Asa dar 
noi îl vom iubi si uri; c. e. d. d, 

Scol: Această dispoziție a sufletului care rezultă din afecte 
contrare se numește nehotărire (fluctuatio animi) care stă în func- 
tiune de afecte întocmai cum și îndoiala stă în funcţie de imagina- 
tie (vezi scol. teor. 44. partea II). Nehotärirea si îndoiala se deo- 

sebesc între ele numai după intensitate. Dar trebuie amintit că 
în teorema precedentă am explicat nehotărirea prin cauze, dintre 
cari una produce afectul respectiv prin sine însăşi, iar cealaltă pro- 
duce afectul contrar întâmplător, Această explicaţie am dat-o, 
pentrucă prin ea nehotärirea se poate naşte şi dintrun sin- 
gur obiect, care produce ambele afecte. Căci trupul omenesc este 
compus din foarte multe organe (post. 1. part. II.) de o natură deo- 
sebită; din cauza aceasta (axioma | după lema 3 care urmează 
după teorema 13, partea II) el poate fi influențat în foarte multe 
şi diferite feluri de unul şi acelaş obiect; dimpotrivă, dat fiind că 
unul si acelaș obiect poate fi influențat in mai multe feluri, urmează 
că acest obiect la rândul lui va putea influența unul si acelaș organ 
al corpului în foarte multe şi diferite feluri. Astfel putem înţelege 
ușor că unul şi acelaş obiect poate fi cauza mai multor afecte 
contrare. 

Teor. XVIII. — Prin reprezentarea unui obiect din trecut sau 
viitor omul devine cuprins de acelaș afect de plăcere ca şi prin 
imaginea unui obiect prezent. 

Dem.: Cât timp sufletul își imaginează un obiect oarecare, 
il va contempla ca prezent (după teor, 17. partea II. si corol.), 
deşi acest obiect nu există, şi nu-l va considera trecut sau viitor, 
până când imagina nu va fi asociată cu imagina timpului trecut sau 
viitor (vezi scol. prop. 44. partea II). De aceea imagina unui 
lucru, considerată în sine, este aceeas, fie că lucrul se referă la 
timpul trecut sau viitor, fie la timpul prezent, cu alte cuvinte (corol. 
2. prop. 16. partea Il.), dispoziţia sau starea corpului este aceeaș, 
fie că închipuirea se referă la un obiect din trecut sau viitor, fie 
la un obiect prezent. Asa dar afectul de plăcere sau neplăcere este 
acelaș, fie că imagina se referă la un lucru din trecut sau viitor, fie 
la un lucru prezent; c. e. d. d. 

Scol: Eu numesc un lucru „trecut“ sau „viitor“, întrucât 
am fost sau vom fi influenţaţi de el, cu alte cuvinte, întrucât l-am 
văzut sau îl vom vedea, precum si dacă ne-a procurat cândva plä- 
cere sau ne va procura, şi dacă ne-a supărat sau ne va supăra 
$. a. m. d. Căci întrucât ne vom reprezenta în acest fel acest lucru, 
afirmăm existenţa lui, cu alte cuvinte, corpul nu e cuprins de o 
impresiune care exclude existenţa lui, ci (teor. 17, partea II.) este 
influenţat de închipuirea lui, tocmai ca si când ar fi prezent. De- 

oarecare însă adeseori se întâmplă, că oameni foarte experimentați, 
cât timp consideră un lucru ca trecut sau viitor, nu au o siguranță 
în privința lui și se îndoesc foarte mult despre rezultat (vezi scol. 
teor. 44. partea Il), reese de aci că sentimentele cari se nasc din 
representările unor astfel de lucruri nu sunt destul de statornice și 
foarte adeseori se confundă cu imaginile altor lucruri, până ce oamenii 
devin pe deplin clarificati în ceeace priveşte rezultatul. 

Scol. I.: Din cele spuse mai sus înțelegem, ce este nä- 
deide, frică, siguranță, disperare, bucurie si mustrare de cuget. 
Căci nădejdea nu este altceva decât plăcerea nestatornică, năs- 
cută din reprezentarea unui eveniment din trecut sau viitor, despre 
sfârşitul căruia ne îndoim; frica, însă, este nepläcerea nestatornică, 
care si ea se naște din reprezentarea unui eveniment indoelnic. Dacă 
însă dispare îndoiala de care sunt însoţite aceste afecte, atunci se 
transformă nădejdea în siguranță si frica în disperare, adică pläce- 
rea sau neplăcerea producă de închiptirea unui eveniment, de care 
ne este frică sau pe care-l așteptăm. Bucuria (gaudium) este plăcerea 
născută din inchipuirea enui eveniment din trecut al cărui sfârșit 
ne-a produs îndoială. Mustrarea de cuget este o neplăcere şi aiectul 
contrar bucuriei. 

Prop. XIX. — Când cineva își reprezintă că se distruge 
aceea ce el iubește, se va întrista, iar inchipuindu-şi că ceeace iubeşte: 
se conservă, se va bucura. 

Dem: Sufletul, pe cât îi este posibil, își închipuie lucruri 
cari măresc sau întăresc puterea corpului de a lucra (teor. 12. 
partea aceasta), cu alte cuvinte (scol. teor. 13. partea aceasta), 
lucruri pe cari el le iubeşte. Imaginafiunea însă se întăreşte prin 
aceea ce confirmă existența unui lucru, şi este împiedecată prin 
aceea ce înlătură existența lui (teor. 17. partea II.). Deci, 
imaginile cari confirmă existența lucrului iubit, inlesnesc sfortärile 
ce le face sufletul spre a-şi închipui acest lucru, cu alte cuvinte 
(după scol. teor. 11 a acestei părţi), ele produc plăcere sufletului 
şi dimpotrivă, imaginile cari exclud existența lucrului iubit, impie- 
decă sfortarea amintită a sufletului, cu alte cuvinte (după aceeas- 
scolie), sufletul este cuprins de tristetä. Deci, închipuindu-şi ci- 
neva că se distruge aceea ce el iubeşte. se va întrista 3. a. m. d. 


C-e d. d. 

Prop. XX. — Cel care isi imaginează că se distruge aceea ce 
el urăşte, se va bucura, 

Dem: Sufletul (teor. 13. a acestei părţi) caută să-și ima- 
gineze aceea ce exclude existenţa lucrurilor, prin cari se micșorează 
sau este împiedecată puterea corpului de a lucra, cu alte cuvinte 
(după scolia aceleași teoreme), el caută să-și reprezinte lucruri cari 
exclud existenţa obiectelor urei sale. Așa dar reprezentarea unui lucru 
care exclude aceea ce sufletul urăște, întărește sfortarea sa amin- 
tită, cu alte cuvinte (după scolia teor. 11, a acestei părţi), această 
reprezentare cauzează sufletului plăcere. Prin urmare, când cineva 
îşi imaginează că se distruge ceeace el urăște, se va bucura; c. e. d. d. 

Teor. XXI. — Cel care își imaginează că ființa pe care el 
o iubeşte, e cuprinsă de bucurie sau fristeţă, va fi cuprins si el de 
bucurie sau tristefă, şi pe măsură ce unul din aceste două afecte 
va fi mai puternic sau mài slab în ființa iubită, el va fi mai puternic 
sau mai slab şi în persoana care iubeşte această fiinţă. 

Dem: Imaginile lucrurilor (după teor, 19. a acestei părți) 
cari confirmă existenţa fiinţei iubite, înlesnesc sfortarea sufletului 
e a-și infätisa această ființă. Plăcerea însă confirmă existența 

lucrului plăcut, şi aceasta cu atât mai mult, cu cât afectul de plăcere 
este mai puternic; căci (după scol. teor. 11, a acestei părți) e o tre- 
cere la o mai mare perfectie. Imagina, deci, despre aceea ce 
simte ființa iubită, va înlesni amintita sfortare a sufletului a- 
celuia, care iubește această ființă, cu alte cuvinte (după scol. teor 11. 
a acestei părţi) îi va produce bucurie, si aceasta va fi cu 
atât mai puternică, cu cât o va simţi mai puternic ființa iubită 
Aceasta în rândul întâiu. In rândul al doilea urmează că o fiinţă 
oarecare se distruge, întrucât e cuprinsă de tristetä, si aceasta cu 
atât mai de grabă, cu cât e mai puternică tristeta (după aceeas scol. 
teor. 11, a acestei părți). Prin urmare (după teor, 19. a acestei părți) 
cel care îşi imaginează că ființa pe care el o iubeşte, e cuprinsă de 
tristetä, va fi cuprins si el de tristetä, și acest afect va fi cu atât mai 


“puternic, cu cât tristeta va fi mai mare în fiinţa iubită; c. e. d. d. 


Teor. XXII. — Dacă ne imaginăm, că cineva procură plă- 
cere fiinţei pe care o iubim, il vom iubi si pe dânsul. Dimpotrivă, dacă 
ne imaginăm că pricinuesfe neplăcere acelei fiinţe, vom fi şi noi cu- 
„prinşi de ură impotriva lui. 

Derm.: Cel ce cauzează plăcere sau neplăcere fiinţei pe care 

o iubim, ne cauzează şi nouă plăcere sau neplăcere, mai ales dacă 
ne închipuim că ființa iubită de noi este cuprinsă de acelaş afect (după 
teor. preced.). Dar după presupunere afectul nostru respectiv 
este asociat cu ideea asupra unei cauze exterioare. Prin urmare, 
(după scol. teor. 13. a acestei părți) dacă ne închipuim că cineva 
pricinuește plăcere sau neplăcere fiinţei pe care o iubim, atunci şi 
noi vom simți iubire sau ură faţă de däncul; c. e. d. d. 

Scol: Teorema 21 ne explică ce este compătimire (commi- 
seratio); o putem defini ca neplăcerea născută din cauza nenoro- 
cirii aproapelui. Nu ştiu însă cum trebue numită plăcerea ce o sim- 
tim din cauza fericirii aproapelui. Mai departe numesc afecțiune 
iubirea pentru acela care face bine aproapelui, iar „indignare“ nu- 
mesc ura împotriva aceluia care face rău aproapelui. In fine trebue 
amintit că noi simțim milă nu numai pentru o fiinţă ce am iubit-o 
(precum am arătat în teor. 21), ci şi pentru o ființă care încă nu 
ne-a produs nici un afect, numai dacă o considerăm ca un semen 
al nostru (precum o să arăt mai jos). Așa dar, suntem favorabil: 
acelora cari fac bine semenilor noștri şi dimpotrivă ne indignăm 
contra acelora cari fac rău semenilor noștri. 

Teor. XXIII. — Cine își imaginează că ființa pe care o 
urăște e cuprinsă de tristefä, se va bucura: din contră, dacă îşi ima- 
ginează că aceeaș ființă e insuflefitä de bucurie, atunci se va în- 
trista : şi fiecare din aceste două afecte va fi mai puternic sau mai 
slab, după cum își va imagina că afectul contrar e mai slab în ființa 
pe care el o urăște. 

Dem.: Întrucât ființa pe care o uräm, e cuprinsă de tristefä, 
ea se distruge, și aceasta cu atât mai curând, cu cât tristefa ei este 
mai mare (după scol, teor. 2. a acestei părţi), Deci, (teor. 20. a 
acestei părți) dacă cineva îşi închipue că ființa pe care el o urăște, 
e cuprinsă de tristetä, atunci se va bucura, şi aceasta cu atât mai 
mult, cu cât va fi mai mare tristeta de care el îşi imaginează că e 
cuprinsă fiinţa pe care o urăște. Aceasta în rândul întâiu. Apoi plă- 
cerea afirmă existența obiectului plăcut (după aceeas scol. teor. 2) 
şi aceasta cu atât mai mult, cu cât este mai mare plăcerea. Deci, 
dacă cineva își închipue că ființa pe care o urăște, e cuprinsă de 
plăcere, închipuirea aceasta (după teor., 13. a acestei părți) va 
împiedeca sfortarea lui de a-şi înfățișa această ființă, cu alte cu- 
vinte (după scol. teor. 11. a acestei părţi) el se va infätisa; ș. a. m. d. 

Scol:  Plăcerea aceasta este foarte puţin statornică gi nu 
se produce fără nici un conflict sufletesc; căci (precum o să arăt 
în teor. 27. a acestei părți) sufletul, întrucât îşi imaginează că un semen 
al său este cuprins de tristetä, trebuie să se întristeze şi el, din contră 
el trebue să se bucure, dacă își inchipue că semenul său este insufletit 
de bucurie. Dar aci ne referim numai la ură. 

Teor. XXIV. — Dacă ne imaginăm că cineva procură plă- 
cere unei fiinţe pe care o urim, atunci il vom uri si pe el, iar dacă 
ne vom imagina că îi pricinueşte neplăcere, atunci îl vom iubi, 

Dem.: Această teoremă se demonstrează întocmai ca și 
teorema 22-a a acestei părţi. 

Scol: Aceste afecte de ură si altele asemănătoare se cla- 
sează ca invidie, care nu este altceva decât ura însăşi, întrucât o 
considerăm ca un mobil, care determină pe oameni ca să se bucure 
de nenorocirea aproapelui si dimpotrivă să se întristeze din cauza fe- 
ricirei lui. 

Teor, XXV. — Ne place să afirmăm despre noi sau despre 
ființa ce o iubim, tot ceeace credem că ne procură plăcere nouă sau 
ființei iubite, iar noi negăm tot ceeace după părerea noastră ne 
produce neplăcere nouă sau ființei iubite. 

Dem.: Tot ceeace ne infätisäm drept motivul bucuriei sau 
a tristefei pentru fiinţa iubită, ne cauzează si nouă bucurie sau tris- 
tetä (teor. 21. a acestei părţi). Sufletul însă (teor. 12. a acestei 
părți) pe cât poate, încearcă să-şi infätiseze lucruri cari ne produc 
bucurie, cu alte cuvinte (teor. 19. a acestei părți), el caută să în- 
lăture existența lucrurilor cari ne cauzează tristetä. Prin urmare, 
suntem dispuși a afirma despre noi si despre o fint$ ce iubim, tot 
ceeace ne închipuim drept motivul bucuriei noastre sau a fiinţei 
iubite, şi contrar; c. e. d. d. 

Teor. XXVI. — Ne place să afirmăm despre ființa pe care 
o urim, tot ceeace ne imaginăm drept motivul neplăcerii ei, si dim- 
potrivă, noi negăm tot ceeace considerăm drept motivul plăcerii ei. 

Dem. Teorema aceasta rezultă din teor. 23. la fel ca si 
teorema precedentă din teor. 21. a acestei părți. 

Scol: Astfel vedem, pentru ce fiecare om se laudă pe sine 
prea mult și judecă totdeauna în favoarea fiinţei pe care el o iubește, 
pe când judecata sa despre o persoană ce o urăște, este mai puțin 
justă. Această închipuire, raportată la însuşi omul care se laudă pe 

sine prea mult, se numește orgoliu şi este un fel de delir, pentrucă 
în acest caz omul visează cu ochii deschişi și crede că el poate să 
si realizeze tot ceeace imaginafiunea sa işi creează si ceeace el 
consideră real, bucurându-se de aceasta atâta timp, cât nu-si poate 
forma alte imagini cari înlătură pe cele precedente și determină 
puterea sa de acțiune. Orgoliul, deci, este plăcerea care se naşte 
din pricină că omul se apreciază pe sine însuşi mai mult decât e 
just. Si plăcerea care se naște din pricină că omul apreciază pe altul 
mai mult decât e just, se numeşte apreciere exagerată; afectul în 
fine, care se naşte din pricină că apreciăm pe un altul mai puţin 
decât e just, se numește desconsiderare (despectus). 

Teor. XXVII. — Dacă ne imaginăm că un semen al nostru, 
față de care n'am simțit nici un afect, este cuprins de un afect oare- 
care, atunci vom fi cuprinși si noi de acelaș afect. 

Dem: Imaginele lucrurilor sunt modificări, ce se petrec în 
corpul omenesc, şi ale căror idei ne prezintă obiectele exterioare ca 
actuale (scol. tecr. 17. part, IL), cu elte cuvinte (teor. 16. part. 
II.), ale căror idei implică natura corpului nostru precum si pe aceea a 
unu! obiect exterior, considerat actual. Deci dacă natura obiectului 
extericr este asemärätcare naturei corpului nostru, ideea despre 


icare a corpului nostru, asemănă- 
toare modificării ce va obține în obiectul exterior. Prin urmare, dacă 
ne imaginăm că un semen al nostru este cuptins de un afect oare- 
care, imagina aceasta va exprima o modificare a corpului nostru, 

amintit. Asa dar, inchipuindu-ne un 


¿ : à L nas LA 
acest cbiect va jmplica 


semen al nostru cuprins de un afect oarecare, vom fi si noi cu- 
prinşi de acelas afect. Dacă însă uräm pe un semen al nostru, 
atunci vom fi cuprinşi de afectul contrar (teor. 23 a acestei părţi), 
iar nu de afectul asemănător: c. e. d. d. 

Scol: Această asemănare a afectelor se numeşte compä- 
timire (despre care vezi scolia teor. 22, a acestei părţi) dacă se re- 
feră la neplăcere, iar raportetä la dorință se numeşte emulatie, 
care nu este altceva decât dorinţa ce simţim pentru un lucru oare- 
care din pricină că ne închipuim pe semenii noștri insufletiti de 
aceeas dorință, 

Corol. I: Dacă ne imaginăm că o persoană pentru care 
n'am simţit nici un afect, procură bucurie unui semen al nostru, 
atunci vom fi insufletiti de dragoste pentru această persoană. iar 
dacă ne imaginăm că îi cauzează tristetä, atunci o vom uri, 

Dem.: Aceasta se demonstreazä prin teorema precedentä 
întocmai ca gi teorema 22. a acestei părţi prin teor. 21. 


Corol. Il: Nu putem uri o ființă pentru care simțim milă, 
fiindcă nenorocirea sa ne produce tristetä. 

Dem. Căci dacă am putea să o urim din cauza aceasta, 
atunci (teor. 23. a acestei părţi) tristeța ei ne-ar procura bucurie, 
ceeace este contrar presupunerii. 

Corol. II: Vom căuta cu toată puterea noastră să scä- 
päm din nenorocire fiinţa pentru care simtim milă. 

Dem. Tot ce cauzează neplăcere unei ființe pentru care 
simţim milă, ne cauzează şi nouă aceeaş neplăcere (după teorema 
precedentă). Deci, ne vom reprezenta (teor. 13, a acestei părți) tot 
ceeace înlătură existenţa acestei cauze sau ceeace o distruge, ©! 
ale cuvinte (scclia tecr. 9. a acestei părţi), ne vom sforta sau ne 
vom decide să o distrugem. Așa dar vom căuta să scăpăm dela ne- 
narocire ființa pentru care simțim milă; c. e. d. d. 

Scol. I: Voința sau sfortarea de a face bine, care se 
naşte din pricină că simţim milă pentru o ființă, căreia vroim a-i 
face bine, se numește bunăvoință (benevolentia), care nu este alt- 
ceva decât dorința născută din milă. De altfel vezi scolia teoremei 
22, a acestei părţi, unde am vorbit despre iubire și ură față de 
acela care face bine sau rău unui semen al nostru. 

Teor. XXVII. — Ne dăm silintä de a realiza tot ceeace 
ne imaginăm că produce plăcere; ceeace însă ne reprezentăm că pro- 
duce neplăcere, noi căutăm să înlăturăm sau să distrugerm. 

Dem.: Pe cât este posibil, ne reprezentăm lucruri cari după 
părerea noastră produc bucurie (teor. 12. a acestei părţi), cu alte 
cuvinte, (teor. 17. partea II,), pe cât ne este posibil, căutăm a ne 
închipui aceste lucruri ca prezente sau existente în realitate. Dar 
sfortarea sau puterea sufletului de a cugeta este aceeaş și simultană 
cu sfortarea sau puterea corpului de a lucra (precum reese clar 
din corolarul teor. 7. si corol. teor, 2, partea 11.). Deci, ne dăm 
absolut silintä de a realiza ceea ce contribue la bucurie sau (ceeace 
este acelaș lucru după scol. teor. 9. a acestei părți), noi dorim 
aceasta din toată inima. 

Aceasta în rândul întâiu. Apoi dacă ne imaginăm că se dis- 
truge ceeace ni se pare a fi cauza tristetei, cu alte cuvinte (scol. 

teor, 13. a acestei părți), ceeace urim, atunci ne bucurăm (teor. 20. 
a acestei părți). Astfel vom căuta să distrugem aceasta (după 
partea primă a acestei părți), sau (după teor. 13. partea aceasta) 
să îndepărtăm dela noi acest lucru, ca să nu-l considerăm prezent. 
“Aceasta în al doilea rând, Prin urmare, căutăm a ne imagina aceea ce 
contribue la plăcere. 

T eor. XXIX. — Ne dăm silinfä să facem şi aceea ce după 
părerea noastră place oamenilor *); si dimpotrivă, ne ferim să facem 
aceea ce după părerea noastră nu place oamenilor. 

Dem.: Dacă ne reprezentăm că oamenii iubesc sau urăsc ceva, 
atunci vom iubi şi uri si noi acest ceva (teor. 27. a acestei părţi); 
din aceeas cauză ne vom bucura sau întrista si noi în prezența ace- 
lui lucru. Aşa dar (după teor. precedentă) ne vom strădui să facem 
tot ceeace ne imaginăm că place oamenilor sau ceeace oamenii 
privesc cu bucurie ş. a. m. d.; c. e, d. d. 

Scol: Incercarea aceasta de a face sau de a omite ceva, 
cu singurul scop de a ne face pläcuti oamenilor, se numeşte ambiție 
(ambitio), mai ales atunci când ne silim a face plăcere tuturor oa- 
menilor, aşa încât acţiunile sau omisiunile noastre se petrec chiar 
în dauna noastră sau în aceea a aproapelui; altfel încercarea aceasta 
se numește de obicei amabilitate (humanitas). Apoi numesc „laudă“ 
acea plăcere cu care ne reprezentăm acţiunea aproapelui menită a 
ne procura plăcere: dojană (vituperum) numesc neplăcerea cu care 
ne ferim de o acțiune a aproapelui. 

Teor. XXX. — Dacă cineva face ceva ce după părerea sa 
produce plăcere celorlalți, atunci va simţi plăcere insofitä de ideea 
despre persoana sa drept cauza afectului, cu alte cuvinte, se va privi 
pe sine însuşi cu plăcere. 

D e m.: Cine îşi imaginează că produce bucurie sau tristetä ce- 
lorlalti, este cuprins şi el de bucurie sau tristetä (teor. 27. a aces- 
tei părți). Deoarece însă omul (teor, 19. şi 13. partea Il.) devine 
conştient de sine prin anumite impresiuni cari îl determină la ac- 
tiune, urmează din aceasta că cel care prin acțiunea sa a fost cauza 
bucuriei pentru ceilalți, va fi si el insufletit de bucurie precum si 
de conștiința că el însuși este cauza acestui afect, cu alte cuvinte, 


*) Aici şi în cele ce urmează înțelegem prin „oameni“ pe aceia, pentru 
cari nam simţit nici un afect, 

el se va privi pe sine cu bucurie; deasemenea şi în caz contrar; 
c. e. d. d. 

Scol: Deoarece iubirea (scol. teor. 13. a acestei părți 
este o plăcere însoțită de ideea asupra unei cauze exterioare și 
ura este o neplăcere impreunatä cu ideea asupra unei cauze exte- 
rioare, urmează că şi plăcerea sau neplăcerea despre care vorbim, 
este un fel de iubire şi de ură. Insă dat fiind că aici iubirea și 
ura se referă la obiecte exterioare, noi le vom denumi aceste afecte 
cu alți termeni, şi anume: plăcerea asociată cu ideea cauzei 
externe vom numi-o iubire de glorie (gloria); si nepläcerea care 
este contrarul ei, o vom numi pudoare (pudor), bineinteles, 
dacă. plăcerea sau neplăcerea se nasc din cauză că omul se vede 
lăudat sau dojenit. Dealtminteri numesc mulțumire de sine (acquies- 
centia in se ipso) amintita bucurie însoțită de ideea asupra 
unei cauze externe; tristefa însă care e contrară multumirei de sine 
o numesc cäinfä (poenitentia). Deoarece însă se poate întâmpla 
(corol. teor, 17. partea Il.) că plăcerea pe care cineva crede că el 
o inspiră celorlalți, este numai imaginară si deoarece (teor. 25. a 
acestei părți) fiecare îşi reprezintă despre sine aceea ce îi inspiră 
bucurie, rezultă uşor că omul lăudat (gloriosus) poate deveni frufas 
(superbus) inchipuindu-si că e plăcut tuturor oamenilor, pe când 
într'adevăr este antipatic. 

Teor. XXXI. — Dacă ne reprezentăm că cineva iubeşte, do- 
reste, sau urăşte aceea ce iubim, dorim sau urim şi noi, atunci din 
cauza aceasta vom iubi, dori, sau uri acest ceva mai statornic, etc. 
Dacă însă ne imaginăm că cineva disprețueşte aceea ce noi iubim 
sau contrar, atunci vom simţi o nehofärire a sufletului nostru. 

Dem.: Tocmai din cauza reprezentării că cineva iubeşte un 
obiect oarecare, il vom iubi si noi (teor, 27, a acestei părți). Dar 
se presupune că îl iubim deja. Deci, se va mai adăoga iubirii 
noastre încă o cauză de care va fi alimentat acest afect; așa dar, 
noi vom iubi în mod mai statornic ceeace am iubit deja mai de 
mult. Apoi din cauza reprezentării că cineva are o aversiune împo- 
triva unui obiect, îl vom dispretui și noi (după aceeaș teoremă). 
Dar dacă presupunem că iubim în acelaș timp obiectul amintit, 
atunci il vom iubi şi totodată il vom si uri, sau (scol. teor, 17. a 
acestei părți) sufletul nostru va fi nehotärit: c. e. d. d. 

Corol.: Reese de aci precum si din cele expuse în teor. 28. a 


acestei părţi, că pe cât îi este posibil, fiecare dorește ca aproapele 
său să iubească ceeace iubeşte el, sau să urască ceace el urăşte; de 
"aici vin cuvintele poetului *). 

Speremus pariter, pariter metuamus amantes. 

Ferreus est, si quis, quod sinit alter, amat. 

Scol; Această sferțare ce o face fiecare dintre noi, si 
anume, ca aproapele să corsimtä la aceea ce noi iubim sau urim. 
este întradevăr ambifiune (vezi scol. tecr. 29. partea aceasta). 
Asa dar vedem că fiecare din firea sa se sileşte ca ceilalţi să trä- 
ă toţi sunt însuflaţiţi de aceeas 
dorință, ei formează numai o piedică pentru alţii si pe când toți 


x 


iască după pianul lui. Deoarece ins 
’ 


vreau să fie läudati, se urăsc între ei in mod mutual. 

Teor. XXXII. — Dacă ne reprezentăm că cineva se bucură 
de un lucru pe care numai unul singur il poate poseda, von căuta 
a face ca el să nu posede acel lucru. 

Dem: Reprezentârdu-ne că cineva se bucură de un obiect 


(teor, 17. a acestei părţi, si corolarul ei), vom iubi şi noi acel obiect, 
dorind a ne bucura şi noi de el. Dar —- după presupunere — ne 


i 


imaginăm că bucuriei acesteia îi stă in drum faptul că un altul 
se bucură de acel lucru. Prin urmare (teor. 23. a acestei părți) 
ne vom da silinta ca ei să nu-i posede: c. e. d. d. 

Sco .: Vedem deci că în genere oamenii, din firea lor, au 
compătimire pentru aceia cărora le merge rău si invidiază pe acei 
cari sunt fericiţi. si acest afect de ură (după teor. precedentă) este 
cu atât mai mare, cu cât iubesc mai tare obiectul pe care-i posedă 
celălalt. Apoi vedem că din aceeas însușire omenească, din care 
rezultă că oamenii sunt milostivi, rezultă si faptul că sunt invidiosi 
şi ambitiosi. In fine dacă consultăm experiența, vom afla că si ea 
ne învaţă toate acestea, mai ales dacă privim cu atentiune primii 
ani ai vieţii noastre, Vedem astfel cum un copil, al cărui corp este 
neîntrerupt parcă în echilibru, plânge sau râde numai din cauză 
că vede pe ceilalți râzând sau plângând. apoi caută a imita tot 
ceeace vede că fac si alții, si in fine îşi dorește tot ceeace vede că 
face plăcere celorlalți. Firește, fiindcă imaginile lucrurilor nu sunt. 


*) Ovidiu amor. 1. H. eleg. 19. 0. 4,5: 
Fiind amorezaţi. să sperăm şi să ne ferim la fel. 
Suntem de oțel, dacă iubim ce ne lasă altul. 

altceva — precum am zis — decät modificärile corpului omenesc 
sau modurile in care corpul este impresionat de cauze exterioare, 
fiind şi redus într'o stare de a sävärsi anumite acțiuni, 

Teor. XXXIII. — Dacă iubim pe un semen al nostru, 
atunci facem tot posibilul ca si el să ne iubească pe noi. 

Dem.: Ne închipuim mai curând o ființă pe care o iubim, 
decât pe altele (teor. 12. a acestei părți). Deci, dacă fiinţa ni se 
aseamănă, ne vom sili (teor. 12. a acestei părţi) să-i cauzăm plăcere 
ei mai curând decât celorlalte, sau ne vom sili de a face tot 
posibilul ca fiinţa iubită să fie insufletitä de bucurie, asociată cu ideea 
despre noi, cu alte cuvinte (scol. teor. 13. a acestei părţi) ca să ne 
iubească si ea pe noi. 

Teor. XXXIV. — Cu cât este mai mare afecțiunea ce cre» 
dem că o simte pentru noi ființa iubită, cu atât ne vom lăuda mai 
mult, 

Dem.: Pe cât se poate (după teor. precedentă), ne dăm si- 
linţa ca si ființa iubită să ne iubească pe noi, cu alte cuvinte (scol, 
teor. 13. a acestei părţi), ca fiinţa iubită să fie insufletitä de bu- 
curie ascciatä cu ideea despre noi. Deci, cu cât va fi mai mare 
plăcerea, pe care credem că o simte pentru noi ființa iubită, cu 
atä: va fi mai întărită sfortarea amintită, cu alte cuvinte (teor. 1i. 
şi scolia acestei părți), cu atât va fi mai mare plăcerea noastră. De- 
oarece însă noi ne bucurăm pentru faptul că am cauzat acelaş 
afect unui semen al nostru, urmează că ne vom privi pe noi înşine 
cu plăcere (teor. 30. a acestei părţi). Deci, ne vom privi pe noi 
cu o atât mai mare bucurie, cu cât este mai mare afecțiunea pe care 
ne închipuim că o simte pentru noi ființa iubită, sau (scol. propr. 
30. a acestei părţi) cu atât mai mult ne vom lăuda; c. e. d. d. 

Teor, XXXV. — Dacă cineva îşi închipuie că ființa pe care 
el o iubește, se uneşte cu o altă fiinţă printr'o legătură de prieteniz, 
egală sau mai strânsă decât aceea de care se bucură el singur. atunci 
devine insufletif de ură impotriva ființei pe care el o iubește și de 
invidie împotriva celeilalte ființe. 

Dem. Cu cât este mai mare iubirea pe care cineva 
crede că o simte pentru el ființa iubită, cu atât se va lăuda mai 
mult (după teor. precedentă), cu alte cuvinte (scolia teor. 30. a 
acestei părți), cu atât mai mult se va bucura; aşa dar (teor. 28. 
a acestei părți) se va sili să-şi imagineze — pe cât se poate —- că 

fiinţa iubită este foarte strâns legată de el, care imagine va fi în- 
tărită tot mai mult, dacă îşi va închipui (teor. 31. a acestei părţi) că 
şi o altă persoană doreşte aceeas legătură. Am presupus însă. 
că această näzuintä sau încercare este împiedecată prin reprezen- 
tarea ființei iubite precum si a persoanei de care sa legat ființa 
iubită. Din cauza aceasta, deci, (scolia teor. il. a acestei părţi) 
e] va deveni insufletit de tristetä, asociată — drept cauză — 
cu ideea asupra ființei iubite precum si a persoanei amintite, cu 
alte cuvinte (scol. teor. 13. a acestei ärti), va deveni insufletit de 
ură împotriva ființei iubite și în acelaş timp si impotriva celeilalte 
persoane (scol. teor. 15. a acestei părţi), pe care o va şi invidia 
(teor. 23. a acestei părți), fiindcă ea se bucură de iubirea Fiinter 
iubite; c. e. d. d. 

Scol.: Această ură împotriva fiinţei iubite, asociată cu 
invidie, se numeşte gelozie (zelotypia), care nu este altceva decät 
o şovăire a sufletului, ce porneşte din iubire si din ură, şi este în- 
sotitä de ideea asupra unei persoane, pe care o invidiem. Acea- 
stă ură împotriva ființei iubite crește după intensitatea plăcerii, 
de care era cuprins un om gelos în urma dragostei ființei iubite 
pentru el și după intensitatea afectului ce l-a simţit pentru acea 
persoană de care îşi imaginează că sa legat ființa iubită. Căci 
dacă a fost cuprins de ură pentru ea, atunci din cauza aceasta 
va urî şi pe ființa iubită, fiindcă își imaginează că dânsa produce 
plăcere persoanei pe care el o urăște, şi fiindcă (corol. teor. 15. a 
acestei părţi) este silit să asocieze imaginea fiinţei iubite cu aceea a 
persoanei pe care o urăşte, ceeace se întâmplă adeseori în caz de 
iubire pentru o femeie. Căci cel care își imaginează că femeia iubită 
se leagă de o altă persoană, se va întrista, pentrucă râvnirea sa 
este împiedicată; mai mult încă, el va simţi o aversiune împotriva 
acestei femei, pentrucă şi-o închipue în relaţii nepermise cu acea 
persoană. Se întâmplă şi adeseori că un om gelos nu este 
primit de ființa iubită cu aceeaş afecțiune, cu care îl primea înainte, 
din care cauză indrägostitul se intristeazä, precum am să o arăt. 

Teor. XXXVI. — Dacă cineva își aminteşte un lucru de 
care cândva s'a bucurat, atunci caută prilejul să se bucure de el in 
aceleasi împrejurări ca atunci, când sa bucurat de el pentru prima 
oară. 

Dem.: Tot ceeace omul a văzut împreună cu lucrul care i-a 

făcut plăcere, va fi din întâmplare cauza plăcerii lui, (teor. 15. a. 
acestei părți), aşa dar (teor. 28. a acestei părți) el va dori să se 
bucure de toate acestea împreună cu lucrul care i-a produs plăcere, 
sau va dori să se bucure de lucrul amintit în toate împrejurările: 
sale, aşa cum s'a bucurat de el pentru prima oară; c. e. d. d. 

Corol.: Indrägostitul, deci, se va întrista, dacă va observa că. 
lipseşte ceva din acele împrejurări. 

D e m. : Căci întrucât va vedea că lipseşte ceva din acele îm-. 
prejurări, îşi va imagina altceva ce exclude existența acelui lucru. 
Deoarece însă iubirea îl îndeamnă a dori cu putere acel lucru şi îm- 
prejurările amintite, el se va întrista, dacă își va închipui că acest 
lucru lipseşte; c. e. d .d. 

Scol: Neplăcerea aceasta, întrucât se referă la absenţa lucru- 
lui pe care-] iubim, se numeşte dor (desiderium). 

Teor. XXXVII. — Dorința care se naşte dintr'un afect de: 
plăcere sau neplăcere, din ură sau iubire, este cu atât mai mare, cu 
cât este mai mare afectul respectiv, 

D em.: Un afect de neplăcere micșorează sau restrânge pute- 
rea omului de a lucra (scol. teor. 11 a acestei părţi), cu alte cu- 
vinte (teor. 7 a acestei părți), micşorează sau împiedică sfortarea. 
omului de a-și menţine existența. Neplăcerea deci, (teor. 5 a ace- 
stet părţi) este contrară puterii amintite, şi tot ceeace încearcă un 
om, fiind cuprins de neplăcere, are drept scop înlăturarea acestui. 
afect. Insă (după definiția despre neplăcere) cu cât neplăce- 
rea este mai mare, cu atât trebue să fie mai mare şi puterea o- 
mului, care să tie piept acestui afect. Deci, cu cât nepläcerea este- 
mai mare, cu atât omul va căuta cu o putere tot mai mare, să o- 
înlăture, cu alte cuvinte (după aceeaşi scol. teor. 11 a acestei părți), 
el va căuta să înlăture neplăcerea cu o mai mare dorinţă sau por- 
nire. Apoi dat fiind că plăcerea (după aceeas scol. teor. 11 a ace- 
stei părți) mărește sau întăreşte puterea omului de a lucra, se 
poate arăta uşor prin acelaș raţionament, că un om cuprins de plă- 
cere nu dorește altceva decât a-și menţine acest afect, și dorința 
lui este cu atât mai mare, cu cât plăcerea sa va fi mai mare. In fine 
ura si iubirea sunt afecte de plăcere sau neplăcere: rezultă prin. 
urmare la fel că sfortarea, pornirea sau dorința, care se nasc în 
urma urei sau iubirei, vor fi mai mari sau mai mici, după cum. 
va fi ura şi iubirea; c. e. d. d, 

Teor. XXXVIII. Dacă cineva începe să urască ființa pe 
care o iubeşte, astfel încât să dispară complect iubirea, atunci ura 
— dintrun motiv egal — va fi mult mai mare decât atunci când 
n'ar fi iubit-o niciodată, şi acest afect va fi cu atât mai mare, cu 
cât iubirea de mai înainte a fost mai mare. 

Dem.: Căci dacă cineva începe a uri ființa pe care o iubeşte, 
atunci mai multe dorinţe îi sunt înfrânate, decât dacă n'ar 
fi iubit-o niciodată. Căci iubirea este o plăcere (scol. teor. 13 a a- 
cestei părţi) pe care omul caută să o menţină, pe cât îi este po- 
sibil (tecr. 28 a acestei părți), considerând (după aceeaş scol.) 
fiinţa iubită ca prezentă si influentänd-o (teor. 21 a acestei părți), 
pe cât se poate, cu plăcere. Această sfortare însă (după teor. prece- 
derită) este cu atât mai mare, cu cât este maj rare iubirea pre- 
cum si «forțarea de a face ca ființa iubită ea EI ca plate pei cu iu- 


bire (teor. 33 a acestei părți). Dar sfor țările acestea sunt impie- 
dicate de ura împotriva ființei iubite şi 23 a 
acestei părți). Deci, tocmai din cauza i (ecol 


teor, Îl a acestei părți) va simţi o nepläcere, care va li cu atât mai 


mere, cu cât a fest mai mare si ichirea, cu alte cuvirte, pe lêng 
nepläcerea, cere a fest ceuza urei, E pic Îi şi o alta din cauz 
că a iubit fiinţa. Prin urmare fiir ivi 


neplăcere, adică (scol. teor, 13 a ace: 
uri mai mari decât aturci când n'ar fi fost iubită niciodată; si 
ai mare iubirea de mai 

ura va fi cu atât mai mare, cu cât a fost 
înainte; c. e. d. d. 

Teor. XXXIX. — Cine urăște pe aproapele său, va 
căuta să-i facă rău, dacă nu-i va fi teamă că i se en un 
mai mare rău din partea aproapelui, si dimpotrivă cel care iubește 
pe aproapele său, va căuta tot aşa să-i facă bine. 

Dem. — A uri pe cineva, inseamnä (scol. teor. 13 a aces- 


tei părţi) a-l considera drept cauza unei neplăceri; deci cel ce urăște 


à 


“pe cineva (tecr. 28 a acestei părți) va căuta să-l înlăture sau 
să-l distrugă. Dar dacă va avea frică să nu-i se întâmple ceva mai 
neplăcut sau (ceeace este egal) ceva mai rău, și va crede că poate 
scăpa, dacă nu va face răul intenficnat fiinţei pe care o uräste, 
„atunci el va dori să se abțină de a face rău (teor. 28 a acestei 
părţi), şi dorința aceasta (teor. 37 a acestei părţi) va fi mai mare 
„decât sfortarea de care a fost impins spre a face rău; din cauza 

aceasta ea va avea o mai mare putere. Demonstratia părţii a doua 
este la fel. Prin urmare cine uräste pe aproapele său, ş. a. m. d.; 
c. e. d, d. 

Scol. — Prin „bun” înțeleg aci tot felul de plăcere şi tot 
ceeace ccntritue la ea, si mai ales tot ceeace satisface orice do- 
rintä, iar prin „rău” înțeleg tot felul de neplăcere si mai ales 
aceea ce zădărniceşte un dor oarecare. Mai sus (scol. teor. 9 a 
acestei. părți) am arătat că roi nu dorim un lucru oarecare. fiind 
că-l considerăm bun, ci dimpotrivă noi numim bun aceea ce dorim 
şi prin urmare numim rău aceea ce nu voim să suportăm, Deaceea 
judecă sau apreciază fiecare după placul său, ce este bun, ce este 
rău, mai Pun sau mei rău, si în fine cel mai bun sau cel mai rău, 
Astfel sgârcitul consideră ca lucru cel mai bun o mulțime de bani, iar 
lipsa lor ca lucrul cel mai rău. Omul ambițios nu dorește nimic aşa 
de tare ca mărirea, și cea mai mare teamă o are dânsul de ruşine: 

(pudor). Unui om invidios nu-i este nimic mai plăcut decât nenoro- 
cirea altuia si nimic mai neplăcut, decât norocul altuia ; si astfel fie- 
care om, după placul său, consideră un luczu ca bun sau rău, ca folo- 
sitor sau nefolositor. Afectul însă prin care un om este pus într'o dis- 
poziţie să dorească aceea ce nu vrea, sau să nu dorească ceea ce vrea, 
se numeşte teamă (timor), care nu-i altceva decât faptul de a pune 
pe om într'o dispoziţie, să evite un rău viitor printr un rău mai mic. 
Vezi teor. 28, a acestei părți, Dar când rău] care produca teamă 
este ruşinea, atunci teama se numeşte sfială (verecundia). In fine, 
dacă dorinţa de a evita un rău Yiitor, este împiedicată de frica unui 
alt rău, așa încât cmul nu ştie ce trebue ales mai curând, atunci 
acest fe! de teamă se numeşte consternare (consternatio), mai ales 
dacă cele două rele din cari s'a născut teama, sunt din cele mai mari. 

Teor, XL. — Cel care îşi imaginează că o persoană oarecare 
il urăşte, si crede că nu i-a dat nici un prilej pentru aceasta, va uri 
si el această persoană, 

Dem.: Dacă cineva își închipue că o persoană oarecare este 
cuprinsă de ură, va fi si el cuprins de acest afect (teor. 27. a acestei 
părți), cu alte cuvinte (scol. teor. 13. a acestei părți), va simți 
neplăcere, asociată cu ideea despre o cauză externă. Dar el 
(după presupunere) nu-și închipue o altă cauză a nepläcerii sale, 
decât persoana care îl urăște. Prin urmare el va simți nepläcere, pen- 
trucă se consideră pe sine drept cauza urei cuiva, şi neplăcerea 

„aceasta va fi asociată cu ideea despre persoana care il urăște, 
sau (după aceeaşi scol. a teor. 13.) el o va uri la fel; c. e. d. d. 

Scol, I: Dacă însă cineva își închipuie că de fapt a dat un pri- 
lej pentru ură, atunci (teor, 30, a acestei părţi şi scol.) îi va fi ruşine, 
„ceeace însă se întâmplă foarte rar (teor. 25. a acestei părţi). Apoi 
acea ură reciprocă poate lua naștere şi ca un răspuns la sfortarea 
unei persoane de a face rău aceluia care este cauza urei sale (după 
teor. 39. a acestei părți). Deci, cine se consideră pe sine drept cauză 
a urei unei alte persoane, își va închipui pe aceasta drept cauza 
unui rău sau a unei tristețe si prin urmare va fi cuprins de tris- 
teță sau de frică, împreună cu ideea că pricina acestui afect este 
persoana care îl urăște, cu alte cuvinte, el la fel va fi cuprins de 
ură, precum am spus-o mai sus. 

Corol. I: Cine își imaginează că fiinţa pe care el o iu- 
‘beste, este cuprinsă de ură impotriva lui, va fi cuprins de ură 
şi de iubire. Căci dacă îşi închipue că este cauza urei, ce o simte 
fiinţa iubită, atunci e determinat (după teor. precedentă) să o 
urască. Dar (după presupunere) el totuşi o și iubeşte în acelaș timp. 
Prin urmare va fi insufletit de ură si iubire. | 

Corol. II; Dacă cineva își închipue că din ură i sa făcut 
un rău din partea unei persoane, pentru care el n'a simțit nici un 
„afect, atunci va căuta numai decât să-i facă rău acestei persoane, 

D e m.: Dacă cineva își imaginează că este cauza urei altuia, îl 
va uri pe acesta la fel (după teor. precedentă), şi va căuta (teor. 
26. a acestei părți) să-şi amintească de tot ceeace îi poate aduce 
neplăcere acestuia, încercând (după teor. 39. a acestei părți) totodată 
să-i cauzeze neplăcere. Dar (după presupunere) lucrul întâiu pe 
care şi-l inchipue, este răul suferit. Prin urmare el va căuta numai 
„decât să-i răsplătească cu un astfel de rău. 

Scol IL: Încercarea de a face rău aceluia pe care-l urim, 
se numeşte mânie (ira); iar încercarea de a răsplăti răul făcut nouă, 
se numește răzbunare (vindicta). 

Teor. XLI. — Dacă cineva se consideră iubit de o persoană 
„oarecare şi crede că nu i-a dat nici un prilej pentru această afecțiune, 
ceeace se poate întâmpla (corol. teor. 15 si teor. 16 a acestei părți), 
„atunci va iubi şi el această persoană, 

Dem.: Teor. aceasta se demonstrează la fel ca si cea prece- 
-dentă ; vezi de altfel scolia ei, 

Scol. I: Căci dacă cineva crede că de fapt a dat prilej pentru 
iubire, se va lăuda (teor. 30. a acestei părți şi scolia); aceasta (după. 
teor. 25. a acestei părți) se întâmplă foarte adesea, pe când con- 
trarul — precum am zis — se întîmplă atunci, când cineva se con- 
sideră drept cauza urei altuia (vezi scolia teor. precedente). Această 
iubire reciprocă și prin urmare (teor. 39. a acestei părţi) sfortarea 
de a face bine fiinţei, care ne iubeşte (după aceeas teor. 39. a aces- 
tei părți) şi caută să ne facă bine şi nouă, se numeşte recunoștință. 
(gratia, gratitudo). Astfel rezultă că oamenii sunt mai mult înclinați 
spre răzbunare decât spre binefacere. 

Corol.: Cel care isi inchipue că este iubit de o persoană pe- 
care o urăşte, va fi cuprins de ură şi de iubire. Aceasta se demon- 
strează la fel ca şi corolarul întâi al teoremei precedente. 

Scol. IL.: Dacă ura va fi mai puternică decât iubirea, vom căuta . 
să facem rău fiinţei care ne iubeşte; acest afect însă se numește 
cruzime (crudelitas), mai ales atunci, când presupunem că fiinţa iu- 
bită nu ne-a dat prilej pentru ura noastră. 

Teor. XLII. — Cel care a făcut bine cuiva, fiind indemnat 
la aceasta de iubire sau ambiţie, se va intrista, dacă va vedea că 
acest gest de binefacere nu este primit cu inima recunoscătoare. 

Dem.: Cine iubeşte pe un semen al său, face tot posibilul să. 
fie iubit şi el de acesta (teor. 33. a acestei părți). Deci, dacă face- 
bine cuiva din dragoste, atunci acţionează îndemnat fiind de dorința 
de a fi iubit, cu alte cuvinte (teor. 34. a acestei părţi), nădăjduind: 
glorie sau (scol. teor. 30. a acestei părţi) bucurie; așa dar (teor. 
12. a acestei părți) el îşi va închipui cauza acestei glorii, pe cât îi 
este posibil, sau o va considera ca prezentă. Dar în acelaş timp 
(după presupunere) el își închipue şi altceva, care înlătură exis- 
tenta acestei cauze. Prin urmare (după teor. 19. a acestei părți) el. 
se întristează; c. e. d. d. 

Teor. XLII, — Ura răsplătită cu ură se măreşte, dar räs- 
plătită cu dragoste ea poate fi nimicită. | 

D e m.: Dacă cineva își imaginează că este cauza urei pentru o- 
persoană pe care o urăște şi el, atunci se măreşte ura sa, de care e 
deja cuprins (după presupunere, după teor. 40. a acestei părți). 
Insă dacă își va închipui, că acela îl iubește, atunci( după teor. 30. 
a acestei părți) va simţi plăcere în urma acestei inchipuiri, şi (teor.. 
29 a acestei părţi) va căuta să îi producă plăcere şi aceluia care îl: 

iubește, cu alte cuvinte (după teor. 40 a acestei părţi) se va strădui 
să nu-l vrască şi că nu-i cauzeze fristetä; această slortare însă va 
fi mai mare sau mai mică (teor. 37 a acestei părți), după cum va fi 
afectul, din care ea se naşte. Prin urmare, dacă ea va fi mai mare 
decât slortarea care se naşte din ură si în urma căreia se cauzează 
trisietä ființei care este obiectul urei (după teor. 26 a acestei părți), 
ea va fi predominantă si va înlătura ura din sufletul acestei persoane; 
c e d. d. 

Teor. XUV. — Ura învinsă pe deplin de dragoste se trans- 
formă în dragoste, care este mai mare decât atunci când ura n'ar 
fi precedat-o, 

Dem: Demonstratiunea acestei teoreme se face la fel ca şi 
stei părți. Căci cel ce începe să iubească ființa 
are o privea cu tristeță, se bucură tocmai din 
nou. Plăcerea aceasta deci, pa care o innlică 
ivbirei în scol. teor. 13. a acestei părți), este 


indeitä prin cealaltă plăcere a s2 nazta din pricină că e Tntäritä 


sforţarea + tura nep:ăct Imnlicä ura (prezum am ară- 


tat in tecr. 27 a acestei părți) si este înrcțită de ideg 


n 


a că acela pe 


2. 4 


care-l ura mei jreinte, este cauza ei. 


Scol: Desi lucrurile stau așa, totuşi nimeni nu va uri o altă 


irță si nineni ru se va îrtrista, pentru ca să s 


(a 


mult, cu elte cuvinte, nimeni nu va dori să-şi 
r 


despăgubire, si nimeni nu va dori să se . ES 
teeriä însănătesire. Căci fiecare se va totdeauna, să-și 
mențină existenţa si să înlăture tristeta, pe cât îi este posibil. Căci 


dacă s'ar putea concepe ideea că un om dor m să urască pe cineva, 
ca sä-! iubească apoi mai mult, atunci desigur va dozi să-l urascä 
totdeauna. Căci cu cât ura va fi mai mare, cu atât va fi mai mare 
si iubirea, si aşa el va dori ca ura să fie din ce în ce ma 
mare, si în acelaș scop omul va vroi să se imbolnäveascä din ce 
în ce mai mult, ca să aibă mai mare bucurie înrănătoşindu-se: așa 
dar el va dori totdeauna să se imbolnäveascä. ceeace (teor. 6. a a- 
cestei părți) este absurd. 

Teor. XLV. -— Dacă cineva îşi imaginează că un semen al 
-său urăște ființa asemănătoare pe care el o iubeşte, atunci il va uri. 

Dem: Căci ființa iubită va ur? şi ea pe acela care o urăște 

(teor. 40. a acestei-pärti). Asa dar indrägostitul, care îşi imaginează 
că cineva urăște ființa iubită de el, îşi va imagina totodată că 
fiinţa iubită este si ea cuprinsă de ură, cu alte cuvinte (scol. teor. 
13, a acestei părţi), este cuprinsă de tristeţă. Prin urmare (teor.. 
21. a acestei părţi) şi el se va întrista, fiind stăpânit de ideea că 
motivul tristetei sale este acela care urăște ființa iubită de el, 
şi prin urmare (scol. teor. 13. a acestei părţi), îl va uri pe acela; 
c. e, d. d. 

Teor. XLVI, — Dacă cineva are plăcere sau neplăcere din 
cauza unei persoane care aparține unei alte clase sociale sau unei 
națiuni străine, şi ideea despre această persoană este asociată 
cu numele intregii clase sau naţiuni, atunci nu va uri sau iubi numai 
acea persoană, ci si pe tofi acei care fac parte din amintita clasă sau 
națiune, 

Dem: Demonstraţiunea acestei teoreme reese din teorema 
16. a acestei părți. 

Teor. XLVII. — Plăcerea care se naşte atunci când ne în- - 
chipuim că fiinţa pe care o urim, se disti e cau este lovită de un 


alt rău, nu se naşte fără a fi urmată de tviiciā, 

Dem. Reese din teorema 27. a acestei părți; căci ne în- 
tristăm si noi, întrucât imaginăm că un sewen al nostru e cuprins 
de tristetä. 

Scol: Teorema aceasta se poate dovedi si prin corol. teor. 
17. part. H. Căci ori de câte ori ne amintim un obiect oarecare, îi 
vom considera prezent, deşi nu există în realitate, si corpul nostru 
va fi impresionat de e! la fel ca şi când ar exista de fapt. Deci, 
cât timp durează amintirea, omul este determinat să privească acea 
ființă cu tristetä, Dar tot în acelaș tim» această deierminatiine este 
cel puţin înfrânată, dacă nu înlăturată in total, prin amintirea îm- 
prejurărilor cari exclud existența ei, Asa dar omul este cuprins de 
plăcere, întrucât determinatiunea amintită este infränatä, si această 
plăcere care se naște din imagina răului ce lovește ființa care 
este cauza urei noastre, se repetă, ori de câte ori ne-o amintim. 
Căci dacă este excitatä imagina acestei fiinţe, care — precum am zis 
— implică şi existenţa ei, ea determină pe om să privească ființa cu 
aceeas fristefä, cu care a contemplat-o atunci când a existat în reali- 
tate. Şi deoarece el a adăugat la imagina ei alte lucruri cari exclud 
existenţa ei, determinaţiunea aceasta de a se întrista, încetează nu- 

maidecât, şi omul din nou simte bucurie, ceeace se întâmplă, ori 
de câte ori se naște imagina amintită. Aceasta este cauza, pentru care 
oamenii se bucură, ori de câte ori îşi amintesc un rău trecut si vor- 
besc cu bucurie despre o primejdie de care au scăpat. Căci atunci 
când oamenii își închipuie o primejdie oarecare, ei se consideră ca 
fiind încă, în viitor, ameninţaţi de ea, si sunt determinaţi să sim- 
ţească frica de ea: dar determinatiunea aceasta este din nou înlă- 
turată prin ideea scăpării pe care au adăugat-o la ideea asupra 
“primejdiei, atunci când au scăpat de ea în realitate, ceeace le dă 
‚din nou liniștea sufletească ; așa dar ei simt din nou plăcere. 

Teor. XLVIII. — Iubirea și ura de exemplu pentru Petra, 
„dispare, dacă legăm plăcerea și neplăcerea pe care le implică aceste 
două afecte, de ideea asupra unei alte cauze; și fiecare dintre aceste 
afecte se micşorează atunci, când ne inchipuim că nu Petru singur a 
fost cauza lor, 

Dem.: Reese din însăşi definitiunea iubirii și a urei, pe care 
.o vezi în scol. teor. 13. a acestei părţi. Căci plăcerea se numește 
iubire pentru Petru şi neplăcerea ură față de el, numai pentrucă 
noi considerăm pe Petru drept cauza unuia sau a celuilalt afect. Deci, 
dacă consideratiunea aceasta dispare pe deplin sau în parte, atunci 
dispare si afectul pentru Petru sau in total sau numai în parte; 
c. e. d. d. 

Teor. XLIX. — Dintrun motiv egal, iubirea sau ura pentru 
‚un lucru pe care il considerăm liber, trebuie să fie mai mare decăt 
pentru un lucru necesar. 

Dem. Un lucru pe care-l considerăm liber, trebue înţeles 

(după definitiunea 7-a part. 1.) prin el însuși, fără alte lucruri. 
Deci, dacă ne vom imagina că un atare lucru este cauza unei plă- 
„ceri sau neplăceri, il vom iubi sau uri, (scol. teor. 13. a acestei 
părţi) şi anume (după teor. precedentă) cu cea mai mare iubire 
sau ură, care se poate naște dintr'un afect. Dacă însă consi- 
‚deräm necesar un lucru care este cauza acestor afecte, atunci (după 
„aceeaș definiție a 7-a partea I.) ne vom reprezenta nu numai acest 
lucru, ci împreună cu el și altele, şi le vom considera pe toate drept 
cauza susnumitelor afecte; așa dar (după teor. precedentă) iubirea 
Și ura pentru un lucru necesar va fi mai mică; c. e. d. d. 

Scol: Reese de aci că oamenii considerându-se liberi pe 
i înşişi simt mai mare iubire sau ură unul față de altul, decât 

pentru alte fiinţe; la aceasta contribue si imitatiunea afectelor, des- 
pre care vezi teor. 27, 34, 40 şi 43, ale acestei părţi. 

Teor, L. — Din întâmplare orice lucru poate fi cauza spe- 
ranfei sau a fricei, 

Dem.: Teorema aceasta se demonstreazä la fel ca si teorema 
15. si scol. teor. 18. a acestei pärti. 

Scol: Lucrurile cari întâmplător sunt cauza speranței sau 
a fricei, se numesc prevestiri bune sau rele. Întrucât însă 
aceste lucruri sunt cauza speranței sau a fricei, ele sunt şi cauza 
plăcerii sau a neplăcerii (după definitiunea speranței sau a fricei, 
pe care o vezi din scol. 2, teor. 18, a acestei părți) si prin urmare, 
(corol. teor. 15, a acestei părţi) noi le iubim sau urîm și căutăm 
(după teor. 28 a acestei părţi) să le intrebuintäm ca mijloace pentru 
a ajunge scopul dorit, sau să le înlăturăm ca piedici sau motive 
de frică. Pe lângă aceasta reese din teor. 25, a acestei părți că 
suntem înclinați să credem ușor aceea ce sperăm, si să credem cu 
greu aceea ce ne produce frică, si în acest caz judecăm despre 
lucruri mai mult sau mai puţin just. Din cauza aceasta sau născut 
superstitiunile, de care pretutindeni oamenii sunt stäpänifi. Dealtfel 
cred că nu-i necesar să arăt cum din speranţă şi teamă se produc 
toate îndoielile sufletului ; căci din însăşi definiţia acestor afecte 
«ezultă că nu există nici speranţă fără frică, nici frică fără speranță 
(precum vom explica mai cu amănuntul la locul potrivit), şi că noi 
ubim sau urâm ceva, numai întrucât ni-e teamă de aceasta sau 
ıntrucät o dorim. Așa dar tot ceeace am spus despre iubire sau ură, 
se poate aplica uşor la speranță si la frică. l 

Teor. LI. — Diferiţi oameni pot fi influențați de unul si 
acelaș obiect în diferite feluri, şi în diferite timpuri unul şi acelaș 
om poate fi influențat de acelaș obiect in diferite feluri. 

Dem.: Corpul omenesc este influențat de obiecte exterioare în 
foarte multe feluri (după postulatul 3, partea H). In acelaș timp 
deci, doi oameni pot fi influenţaţi în diferite feluri; prin urmare 
(după axioma 1. care este după lema 3 pe care o vezi după 
teor. 13, partea II), ei pot fi influențați de unul şi acelaș obiect 
în diferite moduri. Deasemenea (după acelaș postulat), corpul 
omenesc poate fi influenţat când într'un fel când intr’altul, si prin 
urmare, el poate fi înfluențat (după aceeas axiomă), de unul şi 
acelaș obiect la timpuri diferite în feluri diferite; c. e. d. d. 

Scol.: Vedem de aci, cum se poate întâmpla ca unul să 
iubească aceea ce altul urăște si ca unul să aibă teamă de ceva 
de care altul nu se teme, şi ca unul și acelaș om să iubească aceea 
ce a urit mai înainte, şi să facă ceeace mai înainte nu ar fi făcut 
de frică. Deoarece însă fiecare, după afectul său își formează pă- 
rerea despre ceeace este tur sau rău, mai bun sau mai rău (vezi 
scol. teor. 30. a acesiei părţi) urmează că oamenii se pot deosebi 
intre ei, în ceeace priveşte judecätile si afectele lor*). Apoi 
mai reese din aceasta că, dacă comparăm camerii între ei, noi îi 
distingem după însăşi deosebirea afectelor de care sunt cuprinși, 
și îi numim pe unii curajoşi, pe alţii fricosi, si în fine pe alţii îi de- 
numim altcumva. De exemplu: Eu voi numi curajos pe acela ce 
înfruntă răul de care îmi este frică mie; si dacă voiu ţine seama si 
de faptul că dorința lui de a face rău aceluia pe care-l urăște si de 
a face bine aceluia pe care-l iubeşte, nu este înirânată de frica faţă 
de un rău, care de obicei îmi opreşte mie o asemenea dorință, 
atunci il voiu numi indräsnef (audax). Deasemenea îmi va De 
fricos cel ce se teme de un rău, pe care-l dispreţuiesc eu, şi cară 
mai tin seama de faptul că dorinţa lui este infränatä prin frica de 
un râu, care pe mine nu mă poate opri, atunci il voiu numi desc- 
rajat (pusilenimis), si așa va judeca oricine. Din această natv:& a 
omului însă si din nestatornicia judecății lui, ai si din faptul 
că omul judecă adeseori numai după afect, deasemenea din faptul 
că lucrurile, pe care el le consiceră drept cauze ale onora sau 
bucuriei sale şi caută să le realizeze sau să je înlăture, (după 
teor, 28. a acestei părţi), sunt adeseori numai iluzorii — să nu 
vorbesc despre ceeace am arătat în partea l-a în privința nesta- 
torniciei lucrurilor — din toate acestea vom înțelege uşor că omul 
însuşi poate fi adeseori cauza tristetei si a bucuriei sale, cu alte 
cuvinte poate fi cuprins de tristetä şi bucurie împreună cu ideea că 
el însuși este cauza acestor afecte. Astfel vom și înțelege ușor, ce este 
cäinfa şi mulfumirea de sine, si anume cäinfa este tristefa unci per- 
scane asccietä cu ideea că ea însăşi este cauza afectului si mul- 
fumirea de sine este bucuria însoţită de aceeaş idee. Aceste atecte 


*) Am arätat în scol. teor. 17. partea II, că aceasta se poate îmtâmpla. 
deşi sufletul omenesc este o parte din intelectul divin. 

sunt foarte puternice, pentrucä oamenii se considerä liberi. Vezi 
teor. 49. a acestei părţi, 

Teor LH. — Un obiect pe care l-am väzut odatä impreunä 
cu altele, sau care după părerea noastră conține numai aceea ce il 
este comun cu mai multe obiecte, nu va atrage atențiunea noastră 
atât timp, cât va atrage un alt obiect care ne pare a conține ceva 
deosebit. | | 

Dem.: Îndată ce ne reprezentăm un obiect pe care l-am văzut 
împreună cu altele, ni le amintim si pe acestea (teor. 18, partea II. si 
scol.), si aşa trecem nunzi decât dela o reprezentare la alta. 
Aceasta se petrece si atunci când ne reprezentăm un lucru care 
nu conţine nimic altceva decât aceea ce este proprietatea comună a 
mai multor lucruri. Căci tocmai prin aceasta presupunem că la 
acest chicct nu observăm nimic, ce nam fi observat mai înainte 
si la altele. Dacă îrră credem că la un obiect vom observa ceva 
deosebit, ce nam văzut mai înainte, atunci aceasta nu înseamnă 
altceva decât laptul că sufletul înckipuir.du-şi lucrul acesta, n’are 
imarina unui alt lucru, la care ar putea trece după contemplarea celui 
dintâiu. Asa dar sufletul este determinat să observe numai obiec- 
tul amintit. Deci, un obiect, etc.; c. e, d. d. 

Scol: Starea aceasta a sufletului sau imaginea unui lucru 
individual, întrucât se află singură în sufeltul nostru, se numeşte 
„mirare“. Dacă acest afect e excitat de un obiect care ne pro- 
duce teamă, atunci se numește „consternare“, fiindcă uimirea față 
de ceva rău poate să stăpânească pe un om, aşa încât să nu fie în 
stare să se gândească la altceva, ca să scape de rău. lar dacă 
obiectul admiratiunii noastre este înțelepciunea unei persoane, sâr- 
guinta sa sau o altă însușire de acest fel. si dacă vedem că această 
persoană ne întrece cu mult în privința amintitelor însușiri, 
atunci mirarea noastră se transformă în „cinstire“, în caz contrar, 
ea se transformă în groază, si anume atunci, când ne uimim de 
mânia, invidia unei persoane, etc. Apoi dacă admirăm intelep- 
ciunea sau silinta unei persoane pe care o iubim, atunci tocmai 
această iubire unită cu mirare sau cinstire o numim devotament 
(devotio). Astfel putem concepe că si ura, speranța, liniștea 
sufletească si alte afecte sunt unite cu mirare, si aşa am putea 
deduce mai multe afecte decât acelea pentru care avem denumirile 

obicinuite. Din aceasta rezultă în mod evident, că denumirea afec- 
telor a fost inventată mai mult după nevoile obștei, decât pe baza 
unei cunoştinţe precise. Contrarul mirării este disprețul (con- 
temptus). Acest afect se naşte de regulă, fie din cauza că mai întâiu 
ne vedem determinaţi să admirăm, să iubim, şi să ne temem de 
lucrurile pe care si alţii le admiră, le iubesc, sau de care se tem, etc., 
fie din cauză că anumite lucruri la prima vedere par a fi asemănătoare 
cu altele pe care le admirăm, iubim sau de care ne temem, etc. (teor. 
15 şi corol., precum si teor, 27 a acestei părţi), Dar dacă apoi sun- 
tem nevoiţi, prin prezenţa lucrului însuși sau printr'o observaţie 
mai precisă, să negäm tot ceeace poate fi cauza admiraţiunii, iu- 
birii, fricei, etc., atunci sufletul este determinat prin însăşi prezenţa 
lucrului, să se gândească mai mult la ceeace nu se află în el decât 
la ceeace se află, deși în general sufletul, când un lucru oarecare 
îi este prezent, se gândeşte mai ales la ceeace se află în el. 

Dar precum devotamentul se naște din admirafiunea unui 
lucru pe care-l iubim, tot așa si batjocura se naște din disprețul 
unui lucru pe care-l urîm sau de care ne este frică, si desconside- 
rarea (dedignatio) se naşte din disprefuirea neroziei; in fine, ne 
putem imagina iubirea, speranţa, gloria și alte afecte ca fiind unite 
cu afectul de dispreţ, şi astfel putem deduce şi alte afecte pe 
care de obiceiu nu le distingem de altele prin nici un cuvânt deo- 
sebit. 

Teor. LIH. Dacă sufletul se examinează pe sine însuşi 
şi darul său de a lucra, se bucudă, şi aceasta cu atât mai mult, cu 
cât isi reprezintă mai clar natura şi puterea sa de a lucra. 

Dem.: Omul nu se cunoaşte pe sine însuşi decât prin impre- 
siunile asupra corpului său şi prin ideile lor (după teor, 19 si 23 
partea II). Deci dacă e cu putință ca sufletul să se observe pe sine, 
tocmai prin aceasta se presupune că trece la o perfecţiune mai mare, 
cu alte cuvinte( după scol. teor. 2 a acestei părți) că este cuprins 
de plăcere, care se măreşte cu atât mai mult, cu cât omul îşi poate 
reprezenta mai clar firea şi puterea sa de a lucra. 

Corol. Plăcerea aceasta se măreşte cu atât mai muit, cu cât 
omul se vede lăudat mai mult de ceilalți ; și cu cât îşi închipue mai 
mult că este lăudat de alţii, cu atât mai mare îi pare a fi plăcerea de 
care ei sunt impresionați de el, o plăcere care este însoţită de ideea 
despre sine (după scol. teor. 29 a acestei părţi). Asa dar (teor. 27 a 

acestei pärti) el insusi este cuprins de mai mare pläcere, care este 
însoţită de ideea despre sine: c. e. d. d. 

Teor. LIV. — Sufletul caută să-și infätiseze numai aceea 
ce confirmă puterea sa de a lucra. 

Dem.: Sfortarea sau puterea sufletului este însăși esenţa sa 
(teor 7. a acestei părți). Esenţa sufletului însă (precum se înțelege 
dela sine) afirmă numai aceeace el este sau ceeace poate, iar nu ceeace 
el nu este şi ceeace nu poate. Prin urmare, el nu încearcă să imagineze 
decât ceeace afirmă sau stabilește puterea sa de a lucra ; c. e. d. d. 

Teor. LV. — Dacă sufletul iși închipue neputinta sa, atunci 
se întristează tocmai din cauza aceasta. 

Dem.: Esenţa sufletului afirmă numai ceeace sufletul este şi 
poate, cu alte cuvinte, proprietatea sufletului este de a-şi închipui 
numai aceea ce întăreşte puterea sa de a lucra (după teor. prece- 
dentä). Deci, dacă zicem că sufletul privindu-se pe sine însuși îşi 
imaginează neputinfa sa, atunci nu zicem altceva decât că incerca- 
rea lui de a-şi închipui ceva ce decurge din puterea lui de a lucra 
este împiedicată sau (scol. teor. 11 a acestei părți) că sufletul se în- 
tristează; c. e. d. d. 

Corol 1: Neplăcerea aceasta se mărește din ce în ce mai mult, 
dacă cineva se vede mustrat de alții; aceasta se demonstrează la fel 
ca şi teor. 53 a acestei părţi. 

Scol.: Această neplăcere urmată de ideea asupra slăbiciunii 
noastre o numim umilință (humilitas), iar plăcerea care se naşte din 
observarea propriei noastre persoane o numim amor propriu 
(philautia) sau mulfumirea de sine. Deoarece afectul cel din urmă 
se ivește, ori de câte ori omul observă virtuțile sale sau puterea sa 
de a lucra, se întâmplă adeseori că fiecare povesteşte cu plăcere des- 
pre faptele sale, preamărindu-şi atât puterile corpului cât şi pe ale 
sufletului său, ceeace însă are drept efect că unul devine neplăcut 
altuia. Deasemenea rezultă din aceasta că oamenii din firea lor sunt 
invidioşi (vezi scol. teor. 24 si scol. teor. 32 a acestei părţi), sau se 
bucură de neputinta semenilor lor si se intristeazä de virtuțile lor. 
Căci ori de câte ori cineva îşi reprezintă acţiunile sale, el are plă- 
cere (după teor. 53 a acestei părți), care devine cu atât mai mare, 
cu cât acțiunile sale îi arată mai mult desăvârşirea sa şi cu cât 
el şi le închipuie mai clar, cu alte cuvinte (după ceeace am spus în 
scol. teor. 40 partea II) cu cât le poate distinge mai bine de alte ac- 

fiuni si cu cât înțelege mai precis deosebirea lor. De aci rezultă, că 
oricine contemplându-se pe sine, se bucură foarte mult, atunci când 
observă la persoana sa calităţi pe care nu le poate atribui si altuia. 
Insă, dacă aceea ce el afirmă despre persoana sa, va avea un raport și 
cu ideea universală despre om sau animal, atunci nu se va bucura 
mult, ci dimpotrivă, se va întrista, când va compara acţiunile sale cu 
altele şi va afla că ale sale sunt mai inferioare. Dar atunci va căuta 
să înlăture neplăcerea aceasta (după teor. 28 a acestei părţi), fie 
printr'o interpretare greşită a acţiunilor aproapelui său, fie prin 
preaslăvirea acţiunilor sale. Se vede deci, că oamenii din firea lor 
sunt înclinați spre ură şi invidie, la care contribue şi educaţia, 
deoarece părinţii sunt obișnuiți a îmboldi pe copiii lor spre virtute, 
numai excitând sentimentul de onoare și invidie, Se poate însă ridica 
obiectiunea, că si noi admirăm adeseori virtuțile oamenilor și le cin- 
stim. Pentru ca să fie înlăturată această obiectiune, vreau să adaog 
corolarul următor. 

Corol. IL: Omul invidiază numai pe un semen al său din 
cauza virtuţii lui. 

Dem.: Invidia este însăşi ură (vezi scol. teor, 24 a acestei 
părţi) sau neplăcere (scol. teor. 13 a acestei părți), cu alte cuvinte, 
(scol. il a acestei părți) un afect prin care este infränatä năzuința 
sau puterea omului de a lucra. Omul însă (după scol. teor. 9 a ace- 
stei părţi) nu caută să facă nimic, şi nu doreşte nimic decât aceea ce 
poate rezulta din firea sa. Prin urmare omul nu va dori să fie 
preamărit din cauza unei puteri de a lucra sau a unei virtuți (ceeace 
este acelaş lucru), pe care nu o posedă firea lui proprie, ci o altă 
persoană. Așa dar dorinţa lui nu poate fi înfrânată, cu alte cuvinte 
(scol. teor. 11 a acestei părți), omul nu se poate întrista din cauză 
că observă o virtute oarecare la un individ care nu se aseamănă cu 
el ; şi prin urmare el nici nu îl va invidia, ci numai pe un semen al 
său, pe care-l consideră ca fiind de aceeași fire cu a sa; c. e. d. d. 

Scol.: Ori, când am zis mai inainte în scol. teor. 52 a acestei 
părţi că cinstim pe cineva, pentrucä admiräm înțelepciunea, curajul lui 
etc., aceasta se petrece, (cum reese din însăşi teorema menționată), 
numai când credem că acest om singur este înzestrat cu virtuțile 
amintite, fără ca și firea noastră să aibă parte de ele; aşa dar noi 
vom invidia aceste virtuţi așa de puţin pe cât de puţin invidiem copa- 
cilor înălțimea, leilor forţa etc. 

Teor. LVI. — Plăcerea, neplăcerea, dorința şi prin urmare. 
oride alt afect care este compus din ele şi constitue șovăiala 'sufletului, 
deasemenea orice afect care derivă din ele, şi anume ura, speranța, 
teama, etc., sunt de atâtea feluri, de câte sunt si obiectele care ne 
impresionează. 

De m.: Plăcerea, neplăcerea, şi prin urmare afectele care sunt 
compuse din acestea sau derivă din ele, sunt pasiuni (după scol. teor. 
11 a acestei părți) ; noi însă (după teor. 1 a acestei părți) suntem 
absolut pasivi, întrucât avem idei inadecuate, și numai atunci când le 
avem (după teor. 3. a acestei părţi) suntem pasivi, cu alte cu- 
vinte (după scol. 1. teor. 40 partea Il.) noi suntem pasivi în mod 
necesar, numai atunci când ne imaginăm ceva sau (vezi teor. 17 
partea II şi scol.) când suntem impresionați într'un fel, care implică 
natura corpului nostru şi pe aceea a unui obiect exterior. Natura ori- 
cărei pasiuni deci, trebuie absolut astfel explicată încât să fie expri- 
mată natura obiectului dela care porneşte impresiunea. Căci plă- 
cerea care se naște de exemplu din obiectul A implică natura a- 
cestui obiect, şi plăcerea care se naște din obiectul B implică natura 
acestui obiect; aşa dar aceste două afecte de plăcere diferă în ceeace 
priveşte firea lor, fiindcă derivă din cauze diferite. Si deasemenea ne- 
plăcerea care se naşte din cauza unui obiect oarecare, se deosebește 
de aceea care porneşte dela un alt obiect, ceeace se înțelege şi în 
cazul iubirii, urei, speranţei, fricei şi a şovăirei ; şi astfel reese că 
plăcerea, neplăcerea, iubirea, ura, etc., sunt în mod necesar de atâ- 
tea feluri, câte sunt speciile de obiecte, de care suntem impresio- 
nati şi dela care decurg aceste afecte. 

Dorinţa însă este însăși natura sau esența unei persoane, întru- 
cât o concepem ca determinată la o anumită acțiune în urma unei dis- 
pozitiuni a ei. (Vezi scol. teor. 9 a acestei părți). Deci, după 
cum din cauze exterioare un om oarecare poate fi mișcat de 
diferite feluri de plăcere, neplăcere, iubire, ură, etc., cu alte cuvinte, 
după cum natura acestui om este pusă în diferite stări, tot aşa do- 
rinta lui trebue să fie şi ea diferită, si natura dorinței lui trebue să 
se deosebească de natura dorinţei unui alt om, pe cât diferă si afec- 
tele din cari ia naștere dorința respectivă. Deci, există atâtea feluri 
de dorințe, câte sunt speciile de plăcere, neplăcere, iubire, etc., si 
prin urmare (după ceeace am arătat deja), câte sunt şi speciile de 
obiecte, de care suntem impresionați; c. e. d. d. 

Scol.: Cele mai însemnate feluri de afecte (după teor. pre- 
cedentă), cari trebuesc să fie foarte numeroase, sunt desfränarea, 
beţia, voluptatea, sgärcenia şi ambitiunea ; ele nu sunt altceva decât 
noțiuni de iubire sau dorință şi explică natura acestor două afecte 
prin obiectele la cari ele se referă. Căci prin desfrânare, beţie, vo- 
luptate, sgârcenie, nu înțelegem nimic altceva decât o nemăsurată 
iubire sau dorință de a chefui, bea si a avea raporturi cu 
femei, precum si a poseda avutü şi a fi släviti. Aceste afecte, in- 
trucât le distingem de altele numai prin obiectul la care ele se referă, 
mu au afecte contrare. Căci cumpătarea, pe care o opunem des- 
frânării, sobrietatea care e contrariul betiei, si în fine castitatea 
pe care o opunem voluptätii, nu sunt afecte sau pasiuni, ci indică o 
putere sufletească, care combate afectele susnumite. Dealtfel nu pot 
să explic aci celelalte specii de afecte, (căci sunt numeroase ca 
si obiectele), și chiar dacă aşi putea, nu este nevoie. Căci pentru 
scopul ce urmărim, şi anume ca să stabilim intensitatea afectelor 
şi puterea sufletului asupra lor, este deajuns să avem o noţiune ge- 
nerală asupra oricărui dintre ele. Este deajuns, după părerea mea, 
să înțelegem însuşirile universale ale afectelor şi ale sufletului, ca 
să stabilim ce fel şi cât de mare este puterea sufletului de a 
modera şi înfrâna afectele. Deci, cu toate că afectul de iubire, ură, 
sau dorință, poate să fie de multe feluri, ca de exemplu. iubirea pentru 
copii si iubirea pentru soţie. totuși nu trebue să cunoaștem aceste 
deosebiri, şi să cercetäm mai cu deamänuntul natura si originea 
acestor afecte. 

Teor. LVII. -- Orice afect a unui individ oarecare diferă atât 
de afectul unui alt individ, cât diferă esența unuia de esența altuia. 

D e m.: Teorema aceasta reese din axioma |, ce se găsește după 
lema 3, scol. teor. 13 partea ll. Dar în afară de aceasta o vom 
demonstra pe baza definitiunilor celor trei afecte originare. Toate 
afectele derivă din dorință, plăcere și neplăcere, precum arată si de- 
finitiunile lor pe cari le-am dat. lar dorința este însăşi natura sau 
esența oricui (vezi definitiunea despre aceasta în scol. teor. 9 a 
acestei părţi); deci, dorința unuia diferă atât de dorința altuia, cât 
diferă si natura sau esența unuia de esenţa altuia. Plăcerea si neplă- 
cerea însă sunt pasiuni prin care puterea sau sforfarea de a perse- 
vera în existență, se măreşte sau se micșorează, se întărește sau se 
restrânge (după teor. 11 a acestei părţi). Dar noi numim pornire sau 

dorință, sfortarea de a persevera in existență, întrucât o raportăm la 
corp şi la suflet (vezi scol. teor. 9 a acestei părți); rezultă deci, că 
plăcerea şi neplăcerea nu sunt altceva decât însăși pornirea sau do- 
rinfa, întrucât ea se mărește sau se micşorează, se întărește sau se 
restrânge prin cauze exterioare, cu alte cuvinte (după aceeaș scolie), 
ele sunt însăşi natura fiecăruia. Așa dar plăcerea şi neplăcerea unuia 
diferă de plăcerea şi neplăcerea altuia, pe cât diferă natura sau 
esența unuia de esenţa altuia, şi astfel diferă si orice afect al unui 
individ de afectul altuia s. a. m. d.; c. e. d, d. 

Scol: Rezultă din aceasta că afectele animalelor pe cari le 
numim nerationale, (căci nu putem tăgădui că ele au simţuri, deoarece 
cunoaștem originea sufletului), diferă de afectele oamenilor, după 
cum diferă şi natura lor de cea omenească. Şi calul și omul au putere 
generatoare, dar primul în calitate de cal, al doilea însă de om. La 
fel se deosebesc între ele şi instinctele insectelor, peştilor şi ale 
păsărilor. 

Ori, deşi un individ poate să trăiască mulțumit cu natura sa şi 
să se bucure de ea, totuși această viață nu este altceva decât ideea 
sau sufletul cutărui individ, si astfel diferă bucuria unuia de bucuria 
altuia, după cum esenţa unuia diferă de esenţa altuia. In fine rezultă 
din teorema precedentă că nu neînsemnată este deosebirea între 
bucuria care stăpânește — de exemplu — pe omul beat, şi aceea de 
care este cuprins filosoful, ceeace am vrut să amintesc numai în 
treacăt. 

Atât am ţinut să spun despre afectele cari se referă la om, 
întrucât el e pasiv. Mai rămâne să vorbesc puţin despre afectele cari 
se referă la om, întrucât el este activ. 

Teor. LVIII. — Afară de plăcere si dorință cane sunt pasi- 
uni, există şi alte feluri de plăcere si dorință. cari iau naștere in 
noi, întrucât suntem activi. 

Dem.: Sufletul se bucură, când se observă pe sine și darul 
său de a lucra (teor. 53 a acestei părți). Dar el se observă pe sine 
în mod necesar, atunci când concepe o idee adevărată sau ade- 
cuată (teor. 43. partea Il); de fapt el concepe anumite idei ade- 
cuate (scol. 2 teor, 40. partea Il), Prin urmare el se bucură, atunci 
când concepe idei adecuate, cu alte cuvinte (teor, 1 a acestei 
părţi) când este activ. Deasemenea sufletul näzueste a persevera 
în existenţă (teor. 9. a acestei părţi), când are idei clare și distincte 

precum și atunci când are idei confuze. Prin năzuinţă însă inte- 
legem însăși dorința (după scol. teor. 9 a acestei părți). Dorința, 
deci, se referă la noi si întrucât înțelegem, adică (teor. | a acestei 
părți) întrucât suntem activi. 

Teor. LIX. — Printre toate afectele referitoare la suflet, 
întrucât e activ, sunt numai acelea cari se referă la o plăcere sau 
dorinţă. 

Dem.: Toate afectele decurg dintr'o dorință, plăcere sau ne- 
plăcere, precum arată definitiunile de până aci. Prin neplăcere însă, 
înțelegem faptul că puterea sufletului de a lucra se micşorează 
sau se restrânge (teor. 2 a acestei părţi şi scol.); deci, întrucât sufle- 
tul se întristează, puterea sa de a înțelege, cu alte cuvinte, puterea 
sa de a lucra (teor. 1. a acestei părţi) se micșorează sau se re- 
strânge. Prin urmare întrucât sufletul este activ, nici un afect de 
neplăcere nu poate fi raportat la el, ci numai afecte de plăcere și 
dorinţă, cari de fapt se referă la el (după teor. precedentă) în acest 
caz; c, e. d. d. 

Scol: Toate acţiunile cari rezultă din afectele referitoare: 
la suflet, întrucât este activ, le socotesc ca manifestări ale puterii 
sufleteşti (fortitudo), dintre cari eu disting bärbäfia (animositas) 
şi  generositatea.. Prin bärbätie înţeleg sfortarea ce o face 
orice ființă pentru a-şi conserva existența după dictarea ra- 
tiunii: prin generositate însă înțeleg dorinţa, în virtutea căreia 
orice ființă caută a da sprijin celorlalți oameni si a lega prietenie 
cu ei după aceeas dictare a rafiunei. Deci, acţiunile cari au drept 
scop numai folosul aceluia care acţionează, eu le atribuesc generosi- 
tăţii. Cumpätarea, sobrietatea, prezenţa de spirit în primejdii sunt ma- 
nifestări ale bärbätiei, modestia însă si clementa, etc., sunt atributele 
generositätii. Şi astfel cred că pe baza cauzelor prime, am expli- 
cat alectele principale si ezitările sufletului, cari se nasc din cele: 
trei afecte originare, si anume: dorință, plăcere si neplăcere. Din 
aceasta reese că, fiind influențați de cauze exterioare în multe feluri, 
precum şi valurile mării sunt bătute de vânturi contrare, noi ne 
aflăm într'o stare de perpetuă fluctuare, şi nu cunoaștem sfârșitul 
si soarta noastră. Dar am zis că arăt numai pe cele mai principale 
dintre conflictele sufletești şi nu pe toate cele posibile, deoarece după 
metoda de mai sus putem arăta ușor că si iubirea este legată de 
cäintä, nesocotire, pudoare, etc. Cred chiar, că din cele spuse a 

devenit evident oricui, cä afectele pot fi compuse intre ele in toate 
felurile posibile, si că din aceasta iau ființă toate variatiunile lor, aşa 
încât ele prin nici un număr nu pot fi stabilite. Dar pentru scopui 
urmărit de mine, e deajuns că am amintit cele mai principale con- 
flicte, deoarece cunoașterea celorlalte, pe care le-am lăsat la o parte, 
ar putea mai curând să satisfacă curiozitatea noastră, decât să ne 
aducă vre-un folos. In ceeace priveşte însă afectul de iubire, mai tre- 
buie notat că, pe când ne folosim de ceeace am dorit, corpul pri- 
mește o nouă dispoziţie, prin care devine altfel determinat şi se ivesc 
în el alte imagini; si în acelaș timp începe si sufletul să-și formeze 
alte reprezentări și dorințe. Spre exemplu: Dacă ne imaginăm ceva 
ce e plăcut prin gustul său, atunci dorim să-l gustăm, adică să-l 
mâncăm. Dar pe când îl gustăm, stomacul nostru se umple şi 
corpul nostru primeşte o altă dispoziţie. Deci, dacă apoi în această 
dispoziţie nouă a corpului nostru, imagina hranei prezente rămâne 
vie, şi prin urmare şi sforfarea sau dorinţa de a o mânca, atunci 
i se va opune acestei sforfäri sau dorinfi constituţia nouă a cor- 
pului, și prin urmare prezenţa hranei dorite va fi neplăcută. Aceasta 
este ceeace numim desgust si scârbă. Dealtfel am lăsat la o parte 
mișcările exterioare ale corpului, cari se observă la afecte și cari 
sunt tremurul, paliditatea, suspinul, râsul, etc., fiindcă ele se referă 
numai la corp şi n'au nici un raport cu sufletul. In fine am să mai 
amintesc ceva si despre definițiile afectelor, pe cari le repet aci 
după ordine, intercalând observatiuni la fiecare definiţie. 


DEFINITIUNILE AFECTELOR 


I. Dorinţa este însăși esenţa omului, intrucät o concepem ca 
determinată la o acţiune oarecare în urma oricărei dispozitiuni a ei. 

Explicaţie: Am spus mai sus, în scolia teoremei 9 a 
acestei părți, că dorința este o pornire asociată cu conștiința 
de sine; pornirea însă este însăşi esența omului, întrucât e deter- 
minată să facă aceea ce contribue la conservarea ei. Dar în aceeaș 
scolie am mai spus că nu fac nici o deosebire între pornire și do- 
rintä, pentrucă pornirea rămâne aceeas, fie că omul își dă seamă 
de ea fie că nu; dar pentru a evita o tautologie n'am voit să explic 
dorinţa prin pornire, ci am căutat să dau o definitiune, care prin- 
tr'un singur cuvânt să exprime toate felurile de sforțări ale naturii 

omenești, ce sunt denumite prin cuvintele: pornire, voință, do- 
rintä sau imbold. Am putut zice că dorinţa este însăşi esența omu- 
lui, întrucât o concepem ca determinată la o acţiune oarecare; din 
această definiţie (teor. 23. partea Il.) însă n'ar rezulta că sufletul 
poate fi conştient de dorinţa sau de pornirea sa. Deci, ca în deti- 
nițiunea mea să fie exprimată şi cauza acestei conștiințe, a trebuit 
să adaug (după aceeas teor.): „întrucât o considerăm ca determi- 
nată la o acțiune oarecare în urma oricărei dispozitiuni a ei, Căci 
prin dispozitiunea esenței omului intelea orice stare a acestei esențe. 
fie că ea este înăscută, fie că o concepem numai prin atributul cu- 
getării sau numai prin atributul întinderii, fie că o punem in 
raport cu ambele atribute. Prin cuvântul ..dorință”, deci, înţeleg 
eu orice încercare, sfortare, pornire și orice acțiune de voinţă, cari 
după dispozitiunile variate ale omului, pot fi si ele foarte variate 
şi adeseori opuse una alteia, aşa încât omul poate fi tras de ele 
în diferite directiuni şi nu ştie încotro să se indrepteze, 

II. Plăcerea (laetitia) este trecerea omului dela o mai mică 
perfecţie la una mai mare. 

III. Nepläcerea este trecerea dela o mai mare perfecțiune la. 
una mai mică. 

Explicatie: Zic „trecere“, pentrucă plăcerea nu este 
perfecțiunea însăşi. Căci dacă omul sar naște înzestrat cu perfec- 
tiunea, la care trece, el ar poseda-o fără afect de plăcere, ceeace 
se poate observa mai clar la afectul neplăcerii, care este contrar 
celui dintâiu. Căci nimeni nu va nega că neplăcerea constă în tre- 
cerea la o mai mică perfecţiune, însă nu în perfecțiunea însăși, de- 
oarece omul nu se poate întrista, când e cuprins de o perfecțiune 
oarecare. Deasemenea nu putem zice că neplăcerea constă în lipsa 
unei mai mari perfectiuni, pentrucă lipsă nu înseamnă nimic. Afec- 
tul neplăcerii însă este o mişcare sufletească, în urma căreia pute- 
rea omului de a lucra se micșorează sau se restrânge (vezi scol. 
teor. 11, a acetsei părți). Dealtfel nu amintesc definițiile despre ve- 
selie (hilaritas), desfätare (titillatio), melancolie si durere, pentrucä 
aceste afecte stau in functiune mai ales de trupul nostru, si sunt numai 
diferite forme de pläcere sau nepläcere. 

IV. Admiratia este imaginarea unui lucru care atrage sufletul 
întrun mod deosebit, pentrucă această imaginare particulară n'are 
nici o legătură cu altele. (Vezi teor. 52. şi scolia ei). 

Explicatie: Am arătat in scolia teoremei 18. partea II., 
din ce cauză sufletul trece repede dela observarea unui lucru la 
privirea altuia, si anume fiindcă imaginile lucrurilor sunt inläntuite 
unele cu altele si orânduite în așa fel încât una urmează după alta, 
ceeace însă nu are loc dacă imagina unui lucru este recentă; 
căci atunci sufletul se opreşte la imagina unui astfel de lucru, 
până ce este determinat de anumite cauze să se gândească la alte 
lucruri. Deci imagina unui lucru recent, considerată în ea în- 
säsi, nu se deosebeşte de celelalte imagini, si din cauza aceasta 
eu nu socotesc admiraţia printre afecte şi nici nu văd motivul 
pentru care să fac aceasta. Căci această concentraţie a sufletului 
nu pornește din nici o cauză pozitivă, care îl oprește să-şi închi- 
puiască alte lucruri; ea se naşte numai din lipsa unei cauze prin 
care sufletul să fie determinat la trecerea dela o închipuire la alta. 
Deci, eu cunosc numai trei afecte fundamentale sau originare (pre- 
cum am amintit in scolia teor. 2. a acestei părți) si anume: plăcere, 
neplăcere şi dorință. Despre admiraţiune însă am vorbit, numai 
pentrucă oamenii sau obișnuit a denumi cu alte cuvinte câteva 
afecte derivate din cele originare, când ele se referă la obiectele 
pe care le admirăm. Acelaș motiv mă îndeamnă să adaog aci si 
definitiunea dispretului. 

V, Dispreful (contemtus) este inchipuirea unui lucru care 
impresionează sufletul aşa de puţin, încât el însuşi e îndemnat prir 
înfăţişarea acestui lucru, să se gândească mai curând la aceea ce 
nu se află în acest lucru decât la ceeace se află în el. (Vezi scol. 
teor. 52. a acestei părţi). 

Las la o parte definițiile veneraţiunii şi a desconsideratiunii 
(dedignatio), pentrucă -— după cum ştim — nici un afect nare 
denumirea sa după aceste cuvinte. 

VI. Jubirea este o plăcere asociată cu ideea unei cauze 
exterioare. 

Explicatie: Definiţia aceasta explică destul de clar 
esența iubirii. Definiţiunea autorilor însă, că iubirea este voinţa în- 
drăgostitului de a se uni cu ființa iubită, nu exprimă esenţa iubirii, 
ci numai o însușire a ei. Deci, dat fiind că autorii n'au cunoscut 
precis esența iubirii, ei n'au putut să aibă o idee clară despre în- 
suşirea ei, si din cauza aceasta definitiunea lor a fost considerată 
în general ca foarte puţin clară. Dar trebuie să amintesc urmätoa- 

rele: Dacă zic că acţiunea voinței de a se uni cu ființa iubită este o 
proprietate a îndrăgostitului, atunci prin cuvântul voință nu înțeleg 
o consimtire sau o cugetare a sufletului sau o hotärire liberă, (căci 
am arătat în teor. 48. partea II. că aceasta este o afecțiune) și nici 
dorința de a se uni cu ființa iubită, când este absentă, sau de a 
zămâne la ea, când este prezentă, (iubirea se poate concepe și fără 
aceste dorințe); ci prin voință înțeleg multumirea sufletească de 
care se bucură îndrăgostitul în prezenţa fiinţei iubite, prin care mul- 
tumire se întărește sau cel puțin se menţine plăcerea îndrăgosti- 
tului. 

VIL Lira este o neplăcere asociată cu ideea unei cauze 
externe. 

Explicatie: Ceeace ar trebui demonstrat aci, se înţelege 
uşor din cele spuse in explicatiunea precedentă. Pe lângă aceasta 
vezi scol. teor. 13. a acestei părţi. 

VIII. Inclinarea (propensio) este o plăcere asociată cu ideea 
unui lucru care întâmplător este cauza bucuriei noastre. 

IX. Aversiunea este o neplăcere asociată cu ideea unui lucru 
care îmtâmplător este cauza tristetei; despre aceasta vezi scol. teor. 15, 
a acestei părți. 

X, Devotamentul este iubirea pentru acela pe care-l admiräm. 

Explicatie: Am arătat în teor. 52. a acestei părţi că 
mirarea faţă de un lucru se naşte atunci când acest lucru ne apare 
ca nou. Deci, dacă ne reprezentăm adeseori aceea ce admiräm, atunci 
dispare mirarea, și astfel vedem că afectul devotamentului se trans- 
formă în simplă iubire. 

XI. Batjocura (irrisio) este o plăcere care se naşte din cauza 
reprezentării că un lucru pe care-l urim, are o anumită proprietate pe 
care noi o dispretuim. 

Explicatie: Întrucât dispretuim un lucru pe care-l urim, 
îi negăm (vezi scol. teor. 52. a acestei părţi) existența și avem o 
plăcere din această pricină (teor. 20. a acestei părţi). Deoarece 
însă se presupune că noi urim acest lucru pe care-l batjocurim, re- 
zultă că plăcerea produsă de acest afect nu este statornică. Vezi scol, 
teor. 47. a acestei părți. 

XII. Speranța este o plăcere nestatornică născută din ideea 
unui lucru viitor sau trecut, al cărui sfârşit ne produce îndoială. 

XIII. Frica este o neplăcere nestatornică, născută din ideea 
unui lucru viitor sau trecut, al cărui sfârşit ne produce îndoială. Vezi 
despre aceasta scol. 2. teor. 18. a acestei părţi. 

Explicatie: Din aceste definitiuni reese că nu există 
speranță fără frică, nici frică fără speranţă. Căci cel ce este agitat 
de speranţă şi se îndoieşte de sfârşitul ce-l va avea un eveniment 
oarecare, îşi reprezintă în acelaş timp şi altceva ce exclude realizarea 
acelui eveniment viitor; prin urmare el se întristează (după teor. 
19, a acestei părţi); si în timp ce este agitat de speranță, ii 
este şi frică că nu se va realiza ceeace el speră. Din contră, cel 
ce este cuprins de teamă, cu alte cuvinte, cel care se îndoieşte de 
realizarea unui fapt, ce îi produce ură, işi imaginează şi altceva ce 
exclude realizarea acelui fapt; aşa dar (după teor. 20. a acestei 
părţi) el se bucură şi aşa are speranță că nu se va întâmpla ceeace 
îi cauzează teamă. 

XIV. Siguranţa (securitas) este plăcere provenită din ideea 
asupra unui lucru viitor sau trecut în privinţa căruia nu există nici un 
motiv de îndoială. 

XV. Disperarea este neplăcere născută din ideea asupra unui 
lucru viitor sau trecut, în privinţa căruia nu există nici un motiv 
de îndoială. 

Explicatie: Din speranţă se naște deci siguranța si din 
frică disperarea, atunci când motivul de îndoială ce avem despre reali- 
zarea faptului respectiv, nu mai există. Aceasta însă se petrece, fie 
pentrucă omul își reprezintă acest fapt din viitor sau trecut ca exis- 
tent sau prezent, fie pentrucä îşi reprezintă alte lucruri cari înlă- 
tură pe celelalte cari îi pricinuiau îndoială. Căci deși nu putem fi 
siguri niciodată despre sfârşitul lucrurilor particulare (corol. teor. 
31. partea Il), totuşi se poate întâmpla ca noi să nu ne îndoim 
despre aceasta, și după cum am arătat deja (scol. teor. 49. part. 
II) a nu te îndoi despre un lucru oarecare, este altceva decât a fi 
sigur despre el. Așa dar se poate întâmpla ca în urma reprezentării 
unui eveniment din viitor sau din trecut să fim cuprinși de acelaș 
afect de bucurie sau de tristetä, ca si prin înfățișarea unui lucru 
prezent; ceeace am arătat în teorema 18. a acestei părți. Vezi această 
teoremă si scolia 2. i 

XVI. Bucuria (gaudium) este o plăcere împreunată cu ideea 
unui eveniment care s'a realizat pe neașteptate. 

XVII. Mustrarea de conştiinţă este o nepläcere impreunatä cu 
ideea unui eveniment care s'a întâmplat pe neașteptate. 

XVIII. Compătimirea este neplăcerea însoțită de ideea 
unui rău care s'a întâmplat unui semen al nostru. Vezi scol. teor. 27, 
a acestei părți. 

Explicatie: Intre compătimire si milă nu pare a fi o 
altă deosebire decât aceea că termenul compătimirei se referă la o 
singură manifestare a acestui afect, pe când „mila“ arată mai cu- 
rând natura lui. 

XIX. Afectiunea este iubirea pe care o simțim pentru acela care 
face bine aproapelui lui. 

XX. Indignarea este ura noastră împotriva aceluia care face 
rău aproapelui său. 

Explicatie: Ştiu că aceste cuvinte au alt înţeles în în- 
trebuintarea lor zilnică. Dar eu nu vreau să explic înțelesul cuvin- 
telor, ci natura lucrurilor, denumindu-le prin cuvinte, al căror în- 
teles cunoscut nu diferă cu totul de înțelesul pe care eu îl dau 
acestor cuvinte; aceasta să fie constatat aici odată pentru tot- 
deauna. De altfel vezi despre cauza afectelor de acest fel teor. 27. 
corol. 1 şi scol. teor. 22. a acestei părți. 

XXI. Aprecierea exagerată înseamnă a pretui mai mult decât 
e just o persoană pe care o iubim. 

XXII. Descorisiderarea (despectus) înseamnă a aprecia o 
persoană pe care o urim mai puţin decât e just. 

Explicatie: Aprecierea exagerată este deci, un afect sau 
o însușire a iubirii, desconsiderarea însă unul al urei; aşa dar, 
aprecierea exagerată poate fi considerată ca iubire, întrucât influen- 
teazä pe un om, așa încât apreciază lucrul iubit mai mult decât e 
just. Desconsiderarea însă poate fi socotită ca ură. care cuprinde 
pe un om, aşa încât apreciază mai puțin just decât se cuvine lucrul 
care este cauza urei sale. Vezi despre aceasta scol. teor. 26. a 
acestei părți. 

XXIII. Invidia este ură care influențează pe un om astfel, 
încât se întristează din cauza fericirei altcuiva şi se bucură din cauza 
nenorocirei lui. 

Explicatie: Contrarul invidiei de obicei este mila, care, 
împotriva sensului originar al cuvântului, poate fi definită precum 
urmează: 

XXIV. Mila este o iubire, întrucât stăpâneşte pe un om astfel, 
că se bucură de binele aproapelui si se întristează de nenorocirea 
lui. Vezi despre milă scol. teor. 24. si scol. teor. 32. a acestei părţi. 

Explicatie: Toate aceste afecte de plăcere sau nepläcere 
sunt însoţite de ideea unui obiect exterior drept cauza lor, fie că 
acest obiect este cauza afectului prin el însuși sau prin împrejurările 
sale. De aci trec la alte afecte, pe care le însoţeşte ideea unui obiect 
intern, considerat drept cauza lor. 

XXV. Multumirea de sine este o plăcere care se naşte atunci 
când omul se observă pe sine şi puterea sa de a lucra. 

XXVI. Umilinga este o neplăcere născută din cauză că omul 
observă neputinta sau slăbiciunea sa. 

Explicaţie: Multumirea de sine însuşi este contrară umi- 
linţei, întrucât prin ea înțelegem bucuria care se naşte din pricină 
că observăm puterea noastră de a lucra. Dacă însă prin multumirea 
de sine intelegem bucuria urmată de ideea unei acţiuni pe care o con- 
siderăm ca îndeplinită din hotărîrea noastră liberă, atunci îi este opusă 
cäinta, pe care noi o definim precum urmează: 

XXVII. Cäinta este o tristetä urmată de ideea unei acțiuni pe 
care o considerăm ca săvârşită din hotărîrea noastră liberă. 

Explicatie: Cauzele acestor afecte le-am arătat în scol. 
teor. 5l. a acestei părţi si teor. 53, 54, 55, si scol. lor, Despre ho- 
tärirea liberă a sufletului vezi scol. teor. 35. part. II. Aici e locul 
să notez că nu e de mirat, dacă în general toate acţiunile cari de 
obicei se numesc rele, sunt urmate de sentimentul neplăcerii; iar acele 
cari sunt numite bune, sunt urmate de plăcere. Căci din cele spuse 
mai sus înţelegem ușor că felul nostru de a aprecia acțiuni, depinde în 
cea mai mare parte de educaţie. Din faptul că părinţii au desaprobat 
acţiunile, cari sunt numite rele, şi au mustrat adeseori pe copiii lor, pe 
când au recomandat şi lăudat acţiunile numite bune, din faptul 
acesta a rezultat că afectul de tristet sa legat de acţiunile de 
felul întâi şi bucuria de acelea de felul al doilea. Aceasta se con- 
firmă uşor chiar prin experienţă, deoarece nici moravurile, nici re- 
ligia nu este aceeas la toți oamenii, ci din contră, ceeace pentru 
unii este sfânt, e profan pentru alţii, şi ceeace pentru unii este cin- 
stit, este ruşinos pentru alții. Deci după cum fiecare este crescut, 
el regretă o acţiune oarecare sau se mândrește cu ea. 


134 Etica 


XXVIII. Trufie înseamnă a se aprecia pe sine din amor pro- 
priu mai mult decât este just. 

Explicatie: Trufia se deosebește de aprecierea exage- 
rată, pentrucă aceasta din urmă se referă la un obiect exterior, tru- 
fia însă la omul care se apreciază pe sine mai mult decât e just. 
Dealtfel, precum aprecierea exagerată este un efect si o însușire a 
iubirii, tot aşa si trufia este un efect și o însușire a iubirii de sine, si 
din cauza aceasta ea poate fi definită si ca iubirea sau multumirea 
de sine, întrucât influențează pe un om astfel că se apreciază pe 
sine însuşi mai mult decât de fapt e just. Vezi scol. teor. 26. a 
acestei părţi. Nu există însă un afect contrar multumirii de sine, 
deoarece din ură nimeni nu se apreciază pe sine mai puţin decât 
se cuvine, nici chiar atunci când vede că nu poate să săvârşească 
cutare sau cutare fapt. Căci dacă un om își imaginează că 
nu poate să facă ceva, imagina aceasta se produce atunci în 
mod necesar. şi îl reduce într'o astfel de stare, încât într'adevăr nu 
poate să facă ceeace își reprezintă ca irealizabil. Deci, cât timp un 
om își reprezintă că nu poate face cutare sau cutare lucru. nu e de- 
terminat să-l facă, si prin urmare în acest timp îi este cu neputinţă 
să-l îndeplinească. Intr'adevăr. dacă ne indreptäm atentiunea către 
aceea ce depinde numai de o părere, atunci putem uşor concepe 
că omul poate să se aprecieze pe sine mai puțin decât e just. Căci 
se poate întâmpla ca o persoană oarecare, observând cu tristefä 
starea ei de slăbiciune, își închipuie că este dispretuitä de ceilalți 
oameni, şi aceasta poate tocmai atunci, când aceştia la nimic nu 
se gândesc mai puţin decât ca să dispretuiascä această persoană. 
Pe lângă aceasta un om poate să se aprecieze pe sine mai puțin 
decât ar fi drept. atunci când neagă ceva referitor la persoana 
sa cu privire la viitor, despre care nu e sigur, ca de exemplu, 
dacă crede că despre nimic nu poate să-și formeze concepții sigure, 
sau dacă crede că aceea ce doreşte sau face, este numai rău sau 
rusinos, etc. Apoi putem zice că cineva se apreciază pe sine mai 
puţin decât e just, atunci când vedem că din prea multă sfialä 
el nu se încumetă să facă ceeace semenii săi fac. Deci, noi putem 
opune acest afect trufiei, şi îl vom numi umilire (abiectio). 
Căci precum din multumirea de sine ia naștere trufia, tot așa se 
naşte umilire din umilință şi noi o definim, precum urmează : 

XXIX. Umilirea este o tristetä în urma căreia un om se apre- 
ciază pe sine mai puţin decât e just. 

Explicatie: Noi suntem obișnuiți a opune și umilința 
trufiei, dar atunci observăm mai mult efectele acestor afecte, decât 
natura lor. Căci de obiceiu numim trufaș pe acela care se laudă 
mereu (vezi scol. teor. 30. a acestei părți). care povesteşte numai 
despre virtuțile sale şi viţiile altora, care vrea să fie preferat altora, 
şi in fine care umblă cu atâta gravitate si măreție, asemănându-se 
acelora cari sunt într'o poziție mai superioară decât el. Dimpotrivă, 
vom numi umil pe acela care se rusineazä adeseori, care îşi măr- 
turiseşte numai viciile sale și virtuțile altora şi în fine, care umblă 
cu capul plecat si nu vrea să fie lăudat. Dealtfel afectele acestea, 
şi anume umilința si umilirea sunt foarte rare, deoarece natura ome- 
nească considerată în ea însăşi luptă împotriva lor (vezi teor. 15. si 
54. a acestei părți), şi cei cari par a fi mai descurajafi şi mai umili, 
sunt de obiceiu cei mai ambitiosi si mai invidioși. 

XXX. Mândria (gloria) este plăcerea impreunatä cu ideea 
despre o oarecare din acţiunile noastre pe care o considerăm lăudată 
de alții. 

XXXI. Pudoarea este nepläcerea împreunată cu ideea despre 
una din acţiunile noastre pe care ne-o imaginăm desaprobatä de alţii. 

Explicatie: Despre aceste afecte vezi scol. teor. 30. a 
acestei părţi. Aici însă trebuie şi notat ce deosebire este între pu- 
doare şi sfială. Pudoarea este o nepläcere care se naşte în urma unei 
acţiuni de care cineva se ruşinează, sfiala însă este frica sau teama 
de rușine, prin care omul este împiedecat de a face ceeace i se 
pare rusinos. Sfielii i se opune de obiceiu neruşinarea, care în- 
tr'adevăr nu este un afect, precum o să arăt la timpul său; dealtfel 
am amintit deja că denumirile arată mai mult uzul cuvintelor decât 
natura afectelor. Şi astfel am isprăvit cu afectele de plăcere și ne- 
plăcere, pe cari am ţinut să le explic aci. Trec acum mai departe 
la alte afecte pe care le pun în funcţie de dorință. 

XXXII. Dorul este dorința sau sfortarea ce facem pentru a 
poseda un lucru oarecare; această sforțare se măreşte prin aminti- 
rea lucrului dorit și se micșorează prin amintirea altor lucruri cari 
îi exclud existența. 

Explicatie: Dacă ne aducem aminte de un lucru oarecare, 
atunci suntem într'o dispoziție sufletească, precum am spus deja în 
repetate rânduri, să privim lucrul respectiv cu acelaș afect ca şi când 
ar fi prezent; dar această dispoziţie sau sfortare a noastră adeseori 

este oprită, când suntem influențați de reprezentările altor lucruri, 
cari exclud existenţa aceluia pe care ni-l amintim. 

Deci dacă ne amintim un lucru care ne-a făcut plăcere intr'un 
fel oarecare, atunci tocmai pentru aceasta ne vom sili să ni-l tepre- 
zentăm ca prezent cu acelaş fel de plăcere: însă sfortarea aceasta este 
numai decât infränatä prin amintirea lucrurilor cari exclud existența 
lui, Astfel dorul de fapt este o neplăcere care se opune plăcerii ce 
ia naștere din absenţa lucrului pe care-l urim. Vezi despre.aceasta 
scolia teor. 47 a acestei părți. Deoarece însă dorul pare a avea ra- 
porturi cu dorința, eu îl socotesc printre afectele de dorinţă. 

XXXIII. Emulafia este dorinţa de a poseda ceva, care do- 
rintä ia naștere în noi. atunci când ne inchipuim că si alţii au aceeas 
dorinţă. 

Explicatie: Dacă cineva fuge, pentrucă vede si pe alţii 
fugind, sau se teme de ceva, fiindcă și alţii sunt cuprinşi de frică, 
sau işi retrage mâna, pentrucă un altul şi-a ars pe a sa, sau în 
fine își mișcă corpul ca și când și mâna lui ar fi în foc, atunci 
zicem că imită afectul altuia, nu însă că acţionează din emu- 
laţie. Deosebirea aceasta nu se face, pentrucă ştim că motivul 
unei imitări este un altul decât acela al unei emulatiuni, ci fiindcă 
ne-am obișnuit a denumi cu cuvântul rival pe acela care imită ceva 
onest, folositor şi plăcut. Dealtfel vezi despre cauza emulatiunii 
teor. 27. a acestei părţi si scolia. Din ce cauză insă invidia este 
legată în cea mai mare parte de acest afect, aceasta ne arată teor, 
32 a acestei părţi si scolia. 

XXXIV. Recunostinta sau gratitudinea este o dorință sau o 
sfortare izvoritä din afectul iubirii, în urma căruia căutăm a face 
bine aceluia care din sentiment de dragoste ne-a făcut şi nouă bine. 
Vezi teor. 39 si scol. teor. 41. a acestei părți. 

XXXV., Bunävointa este dorința de a face bine aceluia de 
care ne este milă. Vezi scol. teor. 27. a acestei părţi. 

XXXVI. Mânia este dorinţa născută din ură, ce ne îndeamnă 
să facem rău aceluia pe care-l urim. Vezi teor. 39. a acestei părți. 

XXXVII., Răzbunarea este dorința născută din ură reciprocă, 
prin care suntem îndemnați a face rău aceluia care în urma ace- 
luias afect ne-a cauzat la rândul său o neplăcere. Vezi corol. 2. 
teor. 40. a acestei părți şi scol. 

XXXVII. Cruzimea este dorința prin care suntem împinși a 
face rău aceluia pe care-l iubim sau de care ne este milă. 

Explicatie: Contrarul cruzimei este bländeta care nu-i o 
pasiune. ci numai o putere sufletească, prin care omul își înfrână 
mânia şi dorinţa de a se răzbuna. 

XXXIX. Teama este dorința de a evita un rău mai mare, de 
care ni-i frică, prin altul mai mic. Vezi scol. teor. 39. a acestei părţi. 

XL. Indräzneala este o dispoziţie sufletească prin care sun- 
tem indemnati'a sävärsi ceva primejdios, pe care semenii noştri n'au 
curajul să-l facă. 

XLI. Despre timiditate e vorba atunci, când cineva, fiind in- 
frânat de teamă faţă de o primejdie, nu se încumetă să facă aceea ce 
semenii săi fac, înfruntând pericolul. 

Explicatie: Deci timiditatea nu este altceva decât frica 
de un rău anumit, de care alţii de obicei nau teamă; deaceea eu nu 
consider timiditatea ca afect de dorință. Dar totuşi am voit să o 
explic aci, pentrucă, din punct de vedere al dorinței. timiditatea în- 
tr'adevăr este opusă îndrăznelii. 

XLII. Despre consternare este vorba, atunci când dorința 
unei persoane de a evita un rău de care îi e frică, este reprimată 
de uimirea față de acest rău, 

Explicatie: Consternarea este deci un fel de timi- 
ditate. Deoarece însă consternarea ia naştere din îndoită teamă. 
ea poate fi mai uşor definită ca teama care ţine pe om atât de în- 
cremenit sau il face atât de nehotärit, încât nu poate înlătura răul. 
Zic „incremenit pentrucă dorința de a înlătura răul este înfrâ- 
natä de uimire. Si zic „„nehotărit“, întrucăt presupunem că dorința 
aceasta este înfrânată de teama unui alt rău, care frământă su- 
fletul lui la fel, așa încât nu ştie pe care dintre cele două rele să-l 
înlăture. Despre aceasta vezi scol. teor. 39. şi scol. teor. 32. a 
acestei părți. Dealtfel vezi despre timiditate şi îndrăzneală scol. 
teor. 51. a acestei părți. 

XLII. Amabilitatea sau modestia este dorința de a face 
aceea ce place oamenilor şi de a evita aceea ce nu le place. 

XLIV. Ambitia este dorința nestăpânită de a fi lăudat. 

Explicatie: Ambitia este dorința prin care toate afec- 
tele (teor. 27. și 31. a acestei părți) sunt nutrite şi întărite, şi din 
cauza aceasta afectul de care ne ocupăm aci, cu greu poate fi în- 
vins. Căci cât timp un om oarecare este stăpânit de o dorință oare- 
care, el este stăpânit de ea in mod necesar. Cicero zicea: „Si oa- 

menii cei mai buni sunt stäpäniti de dorința de a fi preamäriti. 
Chiar şi filosofii pun numele lor deasupra cărţilor în cari scriu că 
trebuie dispretuitä dorința de a fi slăvit”, etc. 

XLV. Desfrânarea este dorința nestăpânită sau înclinația 
spre petreceri. | 

XLVI. Betia este dorinţa nestăpânită sau înclinația de a bea. 

XLVII Sgärcenia este dorința nestăpânită sau înclinația 
spre a aduna avere, 

XLVIII. Voluptatea (libido) este dorința nestäpänitä si ín- 
clinatia spre raporturi sexuale. 

Explicatie : Fie că pofta aceasta pentru raporturi sexu- 
ale stă cumpänitä, fie că nu, ea se numește de obiceiu voluptate. 
Dealtfel nu există afecte cari să fie contrare celor cinci amintite în 
urmă, (precum am arătat-o în scol. teor. 56 a acestei părți). Căci mo- 
destia este un fel de ambitiune despre care vezi scol. teor. 29. a 
acestei părți. Am si amintit deja că sobrietatea, cumpätarea si 
castitatea sunt efecte ale puterii sufleteşti, nu însă pasiuni. Si 
cu toate că un om sgârcit, ambițios sau fricos se poate abtine 
dela prea multă mâncare. băutură si dela exces sexual, totuşi sgär- 
cenia, ambitiunea şi frica nu sunt contrare risipei, betiei şi purității. 
Căci un om sgârcit adeseori doreşte a se îndopa cu mâncări şi bău- 
turi peste măsură la masa altuia. Cel ambițios însă, dacă nu-i va 
fi frică că este descoperit, nu se va stăpâni în nici un caz, şi va 
trăi printre oamenii beti şi desfränati, si din cauza ambiţiunii sale va 
fi mai înclinat spre viciile acestea. Un om fricos, în fine, face 
ceeace nu vrea. lar sgârcitul, deşi este în stare să arunce toată averza 
sa in mare, ca să scape de moarte, totuşi rămâne sgärcit. Şi dacă un 
om lasciv este trist, pentrucă nu poate trăi după pofta sa, totuși 
nu va deveni mai puţin desfrânat. Şi în genere afectele acestea 
nu privesc atât acţiunile de a chefui, de a bea, etc., cât dorinţa 
însăşi si înclinarea de a sävärsi aceste acţiuni. Deci afară de genero- 
sitate si bärbätie, nimic nu se poate opune acestor afecţiuni; des- 
pre aceasta însă am să vorbesc în cele ce urmează. 

Trec peste definitiunea geloziei si a celorlalte ezitări sufle- 
teşti, pentrucă se formează din afectele pe care le-am explicat deja, 
şi pentrucă multe dintre ele nau denumiri; aceasta ne arată că 
pentru intrebuintarea zilnică este suficient să le cunoaștem numai 
în genere. Dealtfel reese clar din definitiunile afectelor pe 

care le-am stabilit, cä toate izvoräsc din dorintä, pläcere sau ne- 
pläcere, sau mai bine zis cä nu existä alte afecte decät aceste trei, 
si cä fiecare dintre ele are diferite denumiri din cauza diferitelor 
relatiuni şi semne exterioare. Dacă însă luăm in considerare afec- 
tele originare şi aceea ce am spus mai sus despre natura sufletului, 
şi dacă le referim numai la suflet, vom putea defini orice afect 
în felul următor: 


DEFINITIA GENERALĂ A AFECTELOR 


Un afect care se numeşte pafima inimei este o idee confuză, 


"prin care sufletul afirmă despre corpul său întreg sau una din păr- 


tile sale o mai mare sau mai mică forţă vitală decât înainte, şi prin 
care sufletul e determinat să se gândească mai curând la un lucru 
decât la altul. 

Explicatie: In primul rând am zis că un afect sau o 
patimä este „o idee confuză“, deoarece am arătat că sufletul este 
pasiv numai atunci (vezi teor, 3 a acestei părţi) când are idei ina- 
decuate sau confuze. Mai departe am spus: ..prin care sufletul 
afirmă despre corpul întreg sau despre una din părţile sale o mai mare 
sau mai mică forţă vitală decât înainte“. Căci ideile noastre asupra 
obiectelor indică mai mult starea naturală a corpului omenesc 
(corol. 2. teor. 16. part. II.) decât natura obiectelor. Ideea însă 
care constitue forma afectului, trebuie să indice sau să exprime o 
dispoziţie a corpului sau a uneia din părţile sale, pe care dispoziție 
corpul sau una din părţile sale o are, pentrucă puterea sa de a 
lucra sau forţa sa vitală se măreşte sau se micșorează, se întăreşte 
sau slăbeşte, Dar trebuie să amintesc că zicând o forţă vitală mai 
mare sau mai mică decât în momentul precedent, eu nu presupun 
că sufletul compară starea dată a corpului cu cea trecută, ci că 
ideea care constitue forma afectului, afirmă ceva despre corp ce 
întradevăr cuprinde în sine mai multă sau mai puțină realitate 
decât ideea formată în momentul anterior. Din faptul însă că esența 
sufletului constă (teor. 11. si 13. part. II.) în afirmatiunea exis- 
tentei reale a corpului, cu alte cuvinte, din faptul că prin desävär- 
şirea unui lucru se intelege însăși esenţa sa, rezultă că sufletul trece 
la o mai mare sau mai mică perfecţiune, atunci când trebuie să 

afirme despre corpul său sau despre una din părţile sale aceea ce 
conţine o mai mare sau mai mică realitate decât în momentul an- 
terior. Deci, dacă am spus mai sus că puterea sufletului se mă- 
reşte sau se micșorează, nam vroit să spun altceva decât că 
sufletul îşi formează o idee despre întregul corp sau despre una 
din părţile sale, care idee exprimă mai mult sau mai puţin realitatea 
decât a exprimat-o ideea în momentul anterior. Căci valoarea 
ideilor şi puterea reală de a cugeta se apreciază după va- 
loarea obiectului. In fine am adăogat „şi prin care sufletul este de- 
terminat să se gândească la un lucru oarecare mai curând decât la 
un altul“ ca să exprim atât natura plăcerii si a neplăcerii. pe care 
o arată partea întâia a definiţiei. cât si natura dorinţei. 


PARTEA A PATRA 
A ETICEI 


DESPRE ROBIA OMULUI ȘI PUTEREA AFECTELOR 
PREFAȚA 


Neputinta oamenilor de a-şi modera şi înfrâna afectele o nu- 
mesc eu robie. Căci un om care e supus afectelor, nu-i stăpânul 
său propriu, ci stă sub puterea hazardului în așa măsură, incât 
adeseori e forțat să urmeze lucrurile rele, deşi vede pe cele bune ~. 

Mi-am propus, deci, să arăt în partea de faţă cauza acestui 
fapt, precum şi toate avantagiile sau neajunsurile cari decurg din 
afectele noastre. Mai întâiu să-mi fie îngăduit însă a spune ceva 
despre desăvârşire (perfectio) şi nedesăvârşire (imperfectio). 

Dacă cineva s'a hotärit să facă o lucrare oarecare, si a is- 
prăvit-o, atunci nu numai el însuși o va numi perfectă, ci şi oricine 
cunoaște bine, sau crede că cunoaşte intenfiunea autorului și 
scopul acelei lucrări. Spre exemplu: Dacă cineva vede o construc- 
tie (ce presupunem că încă nu-i sfärsitä) si ştie că scopul autoru- 
lui este, să clădească o casă, atunci va zice că această. casă încă 
nu-i perfectă (imperfecta) şi dimpotrivă, el va zice că e perfectă, 
dacă va vedea că această construcţie e dusă la sfârşitul pe care 
autorul s'a hotărît să i-l dea. Dacă cineva însă vede o lucrare, a 
cărei asemănare na văzut-o niciodată, şi nu cunoaşte intentiunea 
autorului ei, atunci întradevăr nu va fi în stare să spună. dacă 


*} Vezi: Ovid. metam, VII. v. 20. 

această lucrare e perfectă sau neperfectă: şi acesta după părerea 
mea, era primul înțeles al acestor cuvinte. După ce însă oamenii 
au început să-şi formeze idei universale, imaginändu-si odele de 
case, clădiri si turnuri etc., si preferând unele modele altora, 
atunci au numit perfect aceea ce era în acord cu ideea lor univer- 
sală despre lucrul respectiv; ceeace însă au văzut că se potrivește 
mai puţin cu modelul lor imaginat. deși corespundea pe deplin cu 
intențiunea autorului, au numit imperfect. Probabil din acelaş 
motiv rezultă, că şi lucrurile naturale cari nu sunt produse de mâna 
oamenilor, se numesc şi ele perfecte si imperfecte; căci oamenii sunt 
obişnuiţi, să-și formeze idei universale, atât asupra lucrurilor natu- 
rale cât si asupra celor artificiale, pe care le consideră ca modele, cre- 
zând că si natura (care după părerea lor lucrează numai pentru un 
scop anumit) le observă şi le aşează înaintea ei ca modele. Dacă 
însă văd că se întâmplă ceva ce se acordă mai puţin cu modelul 
imaginat despre vre-un lucru, atunci ei cred că şi natura, abătân- 
du-se din calea ei, a greşit şi a lăsat cutare lucru nedesävärsit. 
Vedem deci. că oamenii s'au obișnuit, mai mult prin prejudicii 
decât pe baza unei cunoştinţe adevărate, să numească lucrurile na- 
turale perfecte şi imperfecte. Căci am arătat în apendicele dela partea 
întâia că natura nu lucrează pentru un scop anumit; acea ființă 
eternă si infinită pe care o numim Dumnezeu sau natura, actio- 
neazä cu aceeaş necesitate, cu care există. Căci am arătat că Dum- 
nezeu lucrează din aceeaş necesitate din care el există. Vezi teor. 
16. partea |. 

Deci, raţiunea sau cauza din care Dumnezeu sau natura iu- 
crează si există, e una si aceeas, si precum el nu există pentru un 
scop, tot aşa nu lucrează pentru un scop. Căci atât existența 
cât şi acţiunile lui nu decurg de nici un principiu sau scop. Asa 
zisa cauză finală însă nu-i nimic altceva decât însăși pornirea oa- 
menilor, considerată ca principiu sau cauză primară a unei acțiuni 
oarecare. De pildă: Dacă zicem că locuinţa era cauza finală a cutărei 
sau cutărei case, atunci în adevăr nu înţelegem prin aceasta nimic 
altceva decât faptul că omul, reprezentändu-si avantagiile vieții cas- 
nice, dorea să-şi clădească o casă. Locuinţa deci, întrucât o conside- 
răm ca scop final, nu este altceva decât acea dorință deosebită, care 
în adevăr e cauza producătoare si se consideră ca pricină primară, 
fiindcă oamenii în genere nu cunosc cauzele dorințelor lor. Precum 

am zis deja adeseori, oamenii sunt conștienți de acţiunile și dorinţele 
lor, însă nu cunosc cauzele prin cari sunt determinaţi să dorească ceva. 
In ce priveşte însă părerea obsteascä că natura se abate din cale, 
greseste și produce lucruri nedesăvârşite, această părere o socotesc 
eu printre acele născociri false, despre care am vorbit în apendice 
la partea primă. Deci perfecțiunea şi imperfectiunea sunt într adevăr 
numai moduri ale cugetărei, adecă noţiuni pe care ni ie formăm de 
obiceiu din pricină că noi comparăm lucrurile de acelaş gen sau de 
aceeas specie între ele. Si din această cauză am spus mai înainte 
(definitiunea 6. part. II), că eu consider realitatea si perfecțiunea 
ca unul şi acelaş lucru. Căci de obiceiu noi punem toate lucrurile 
individuale ale lumii în relaţie cu un singur gen, numit cel mai uni- 
versal, cu alte cuvinte, noi punem toate lucrurile individuale în re- 
latie cu noțiunea „fire“, la care iau parte în mod absolut toate lu- 
crurile lumii. 

Deci, întrucât punem toate lucrurile individuale ale lumii în 
relaţie cu acest gen, le comparăm între ele şi vedem că unele au mai 
multă fire sau realitate decât altele, şi deaceea zicem că unele sunt 
mai desăvârşite decât altele; şi întrucât atribuim celor din urmă o 
insusire care implică o negatiune, ca de pildă „margine“, „sfârșit, 
„neputinţă“ ş. a. m. d., le numim nedesăvârşite. Deci, noi o facem, 
pentrucă aceste lucruri ru impresionează sufletul nostru la fel ca şi 
lucrurile pe care le numim desăvârșite, iar nu din pricină că lor le 
lipseşte ceva, ce ar trebui să fie o calitate a lor, sau din cauză că 
natura ar fi greșit. Căci firii unui lucru nu-i aparține nimic altceva 
decât aceea ce rezultă din necesitatea cauzei lui producătoare: și tot 
ceeace rezultă din necesitatea unei cauze producătoare, se şi produce 
în mod necesar. 

In ce priveşte termenii „bun“ si „rău“, ei nu înseamnă nimic 
pozitiv ce am afla în lucruri, dacă le-am considera în sine; ei nu 
sunt nimic altceva decât moduri ale cugetărei sau naţiuni pe care le 
formăm, comparând lucrurile între ele. Căci unul si acelaș 
lucru poate în acelaș timp să fie bun şi rău şi chiar indiferent. Spre 
exemplu: Muzica e bună pentru un om melancolic, rea pentru un 
om în doliu, pentru un surd însă nu-i nici bună nici rea. Cu toate 
acestea trebuie să ne folosim de aceste cuvinte; căci având de gând 
să ne formăm o idee despre om, care să ne servească ca un model 
al firii omenești, ne va fi de folos, să intrebuintäm cuvintele ace- 

stea în înțelesul menţionat. Deci in cele ce urmează eu voiu înţelege 
prin „bun“ ceeace știu sigur că e un mijloc ca să ajungem din ce 
în ce la modelul nostru despre firea omenească; prin rău însă, în- 
teleg ceeace ştiu sigur că ne împiedecă ca să ajungem la el. Dease- 
menea vom numi pe oameni mai desävärsiti sau mai nedesävärsifi, în- 
trucât ei se apropie mai mult sau mai puțin de acelaş model. Căci 
zicând că un om trece dela o desăvârşire mai mare la una mai mică, 
eu nu presupun că el se schimbă dela o esenţă la alta (de pildă: 
un cal se distruge, atunci când se schimbă întrun om sau intr’o 
insectă), ci presupunem numai că puterea lui de a lucra. întrucât 
o concepem ca derivând din esenţa lui, se măreşte sau se micșorează, 
In fine amintesc iarăși că prin desăvârșire voiu înţelege realita- 
tea în genere, cu alte cuvinte, esența unui lucru oarecare, întrucât 
există şi lucrează întrun mod anumit, fără a considera durata sa. 
Căci nici un lucru individual nu se poate numi mai desăvârşit din 
pricină că existenţa sa durează mai mult timp decât existența unui 
alt lucru. Durata lucrurilor nu se poate stabili prin esența lor, de- 
oarece esența nu implică un timp anumit si determinat pentru 
existenţa lor. Dimpotrivă, un lucru oarecare, fie el mai mult sau mai 
puţin desăvârşit, va putea totdeauna persevera în existența sa, în 
virtutea aceleiaş puteri, prin care a început să existe. așa încât din 
acest punct de vedere toate lucrurile sunt egale. 


DEFINITIUNI 


I. Prin bun infeleg aceea ce ştim sigur că ne e folositor. 

Il. Prin rău însă aceea ce știm sigur că e o piedică de a ne 
bucura de un bine oarecare. Despre aceasta vezi sfârşitul prefetei 
de mai sus. 

III. Lucrurile individuale le numesc întâmplătoare, întrucât din 
singurul punct de vedere al esenței lor, nu găsim în ele nimic care ar 
stabili sau exclude existenţa lor intr'un mod necesar. 

IV. Aceste lucruri individuale le numim posibile, întrucât din 
punct de vedere al cauzelor. cari trebuesc să le producă, nu ştim 
sigur, dacă sunt si în stare să le producă, 

In scol. teor. 33. partea I. n'am făcut nici o deosebire între 
posibil si întâmplător, pentrucä acolo n'a fost nevoie de a face o 
deosebire precisă. 

V. In cele ce urmează am să înţeleg prin „afecte contrare“ pe 
acelea, cari indeamnă pe oameni la acţiuni contrare, deşi sunt afecte 
de acelaş gen; spre exemplu: risipă şi sgârcenie, cari sunt specii de 
iubire; dar ele sunt contrare, nu din fire, ci din întâmplare. 

VI. Explicatiunile despre afecte pentru ceva viitor, prezent sau 
trecut, le-am dat în scol. 1. şi 2. teor. 18. partea III; vezi acolo. 

Dar mai trebuie notat aici că un interval de timp sau o dis- 
tantä de un loc se poate înfățișa in mod precis numai până la o 
anumită limită; cu alte cuvinte, precum în genere ne imaginăm că 
toate obiectele depărtate de noi cu peste 200 picioare, sau a căror dis- 
stantä de locul unde noi ne aflăm, întrece spaţiul pe care ni-l putem 
imagina precis, sunt aşezate în acelaş plan si sunt egal depărtate 
de noi, tot aşa în genere ne imaginăm, că evenimentele cari s'au 
petrecut într'un timp mai depărtat de timpul prezent si mai lung decât 
acela pe care noi îl putem preciza, s'au întâmplat întrun timp egal 
de depărtat de noi, şi astfel noi le considerăm ca evenimente petre- 


cute în acelaş timp. 
VII. Prin scopul pentru care facem ceva, înțeleg pornirea 


noastră. 

VIII. Prin virtute şi putere inteleg unul şi acelaș lucru, cu 
alte cuvinte (teor. 7. partea HI), virtutea raportată la om e însăşi 
esența sau firea lui, întrucât are puterea de a face aceea ce se poate 


înțelege numai pe baza legilor naturii lui. 
AXIOMÄ 


Nu existä nici un lucru individual care sä nu fie intrecut de 
un altul mai puternic si mai tare; dimpotrivă, pentru orice lucru 
există un altul care poate să-l distrugă. 


TEOREME 


Teor. I. — Nimic din conținutul pozitiv al unei idei false nu 
se desființează prin prezența adevărului, întrucât e adevăr. 

Dem: Falsul constă numai din lipsa de cunoștință pe care 
o implică ideile inadecuate (teor. 35, partea II): dar ele nu au în 
sine nimic pozitiv pentru care sunt numite false (teor. 33. partea II), 
ci dimpotrivă, întrucât sunt raportate la Dumnezeu, ele sunt ade- 

vărate (teor. 32, partea Il). Deci, dacă conţinutul pozitiv al unei 
idei false s'ar desființa prin prezența adevărului, întrucât e adevăr, 
atunci o idee adevărată s'ar desființa prin sine însăşi, ceeace e ab- 
surd (teor. 4, partea III). Prin urmare, nimic din conţinutul pozitiv, 
etc. c. e. d. d. 

Scol: Teorema aceasta se înțelege mai clar din corol. 2, 
teor. 16, partea H, Căci o imagine este o idee prin care se manifestă, 
în mod confuz nu însă distinct, mai mult starea corplui omenesc 
decât natura obiectului extern; de aceea se zice că sufletul greseste. 
De pildă: dacă privim soarele, ne imaginăm că el este cam la 200 
de picioare depărtare de noi, şi noi reținem această imagine greşită, 
câtă vreme nu cunoaştem distanța adevărată a soarelui. Dacă însă 
cunoaştem distanţa lui, eroarea se desființează, nu însă imagina, 
adecă ideea asupra soarelui, care explică natura lui, întrucât corpul 
nostru e impresionat de el; din acest punct de vedere rămâne ima- 
gina că soarele e aproape de noi, deși cunoașemt distanţa lui ade- 
vărată, Căci precum am zis în scol. teor. 35, partea II, nu 
ne imaginăm că soarele e aşa de aproape de noi, fiindcă nu-i, 
cunoaştem distanța adevărată, ci fiindcă sufletul concepe mări- 
mea sorelui, după cum corpul este impresionat de el. Deasemenea 
dacă razele soarelui cad pe suprafața apei, si se reflectează spre 
ochii noştri, noi avem impresiunea ca și când soarele s'ar afla în 
apă, deşi cunoaștem locul său adevărat. Şi aşa e cu toate celelalte 
imagini greşite ale sufletului; căci fie că ele arată o stare naturală 
a corpului nostru, fie că sunt un semn că puterea corpului de a lucra 
se mărește sau se micşorează, ele deloc nu sunt contrare adevărului 
şi nu dispar prin prezența adevărului. Se întâmplă într'adevăr că 
frica de ceva rău, care ne stăpânește fără un motiv întemeiat, dis- 
pare, atunci când auzim starea adevărată a lucrurilor. Dar se şi în- 
tâmplă adeseori, dacă ne este frică de un rău care vine sigur, că 
frica dispare, când auzim o veste falsă. Şi așa nu dispar imaginile 
prin prezența adevărului, întrucât e adevăr, ci numai fiindcă apar 
alte imagini mai puternice cari înlătură existenţa prezentă a lucru- 
rilor pe care ni le închipuim, ceeace am arătat în teor. 17, partea H. 

Teor, H. — Noi suntem pasivi, întrucât formăm o parte din 
lume, care prin ea însăși şi fără alte lucruri nu se poate concepe. 

Dem.: Noi suntem pasivi, atunci când suntem numai cauza 
parţială a unei întâmplări ce are loc în noi (defin. 2, part. III), cu 


| 
| 

alte cuvinte (defin. 1, partea III), când se întâmplă ceva ce nu se 
poate explica numai prin singurele legi ale firii noastre. Deci, suntem 
pasivi, întrucât suntem o parte din lume care prin ea însăși şi fără 
alte lucruri nu se poate concepe; c. e. d. d. 

Teor. III. — Puterea prin care omul își menţine existența, e 
limitată şi poate fi întrecută în mod nelimitat prin puterea cauzelor 
externe, 

Dem.: Rezultă din axioma acestei părţi; căci dacă există un 
om, atunci există și altceva, să zicem A, care e mai puternic, și 
dacă există A, atunci există şi altceva, să zicem B, mai puternic 
decât A, şi aşa la infinit. Puterea omului deci, e limitată prin pute- 
rea unui alt lucru şi e întrecută în mod nelimitat prin puterea cau- 
zelor externe. 

Teor. IV. — E cu neputinţă ca omul să nu fie o parte din 
natură şi să nu fie supus şi altor schimbări decât acelora cari se pot 
intelege prin firea lui si a căror cauză adecuatä este el insusi. 

Dem.: Puterea prin care lucrurile individuale si prin urmare 
omul îşi menţine existența, este însăşi puterea lui Dumnezeu sau a 
naturii (corol. teor, 24, partea ].), nu întrucât e infinită, ci întrucât 
ea se poate explica prin esenţa reală a omului (teor. 7 partea III). 
Puterea omului deci, întrucât se explică prin esența lui reală, este o 
parte din puterea infinită a lui Dumnezeu, sau o parte din natură, 
cu alte cuvinte (teor. 34. partea [.), o parte din esenţa lui Dumne- 
zeu; aceasta era de dovedit întâiu. Apoi, dacă ar fi posibil ca omul 
să nu sufere alte schimbări decât pe acelea ce se pot pricepe numai 
pe baza naturii omeneşti, atunci ar rezulta (teor. 4 și 6, partea HI) 
că omu n'ar putea pieri, ci că ar exista pururea in mod necesar. 
Aceasta însă ar trebui să rezulte dintr'o cauză a cărei putere ar fi 
limitată sau nelimitată, cu alte cuvinte sau din însăși puterea omului, 
care atunci ar fi în stare să înlăture dela sine celelalte schimbări, 
cari se pot naște din cauze externe, sau din puterea infinită a na- 
turii, prin care toată lumea ar fi așa orânduită, încât omul n'ar putea 
suferi nici o schimbare decât pe acelea care contribue la conservarea 
lui. Dar presupunerea întâia e absurdă (după teor. anterioară a cărei 
demonstratiune e generală si se poate întrebuința pentru toate lucru- 
rile individuale). Deci, dacă ar fi posibil ca omul să sufere numai 
astfel de schimbări, cari se pot concepe prin însăși natura ome- 
neascä, şi să existe pururea în mod necesar (ceeace am arătat deja). 

atunci ar trebui ca aceasta să rezulte din puterea infinită a lui Dum- 
nezeu; în acest caz însă (teor. 16, partea I) ar trebui să deducem 
din necesitatea naturii divine, întrucât o considerăm insufletitä 
numai de ideea unui om oarecare, intreaga orânduire a lumii, pri- 
vită atât sub atributul întinderii cât şi al cugetärii. Asa dar ar re- 
zulta (teor. 21, partea I) că omul ar fi infinit, ceeace (după prima 
parte a acestei teoreme) e absurd. Este deci cu neputinţă ca omul să 
nu sufere alte schimbări, decât acelea a căror cauză adecuată este 
el însuși; c. e. d. d. 

Corol. Rezultă de aci că după orânduirea lumii întregi 
omul e totdeauna si absolut expus pasiunilor, că depinde de această 
ordine și i se acomodează, întrucât o cere natura lucrurilor. 

Teor. V. — Puterea si creșterea oricărei pasiuni si durata 
ei nu se poate explica prin puterea prin care ne menţinem existența, 
ci printr'o altă putere care, comparată cu a noastră, e exterioară. 

Dem: Esenţa unei pasiuni nu se poate explica numai prin 
natura noastră (def. 1 şi 2, partea III), cu alte cuvinte (teor. 7, 
partea III), puterea unei pasiuni nu se poate defini prin puterea prin 
care încercăm a ne menţine existenţa, ci (precum am dovedit în 
teor, 16, partea IJ) trebuie definită in mod necesar prin tăria unei 
cauze externe, pe care o comparăm cu puterea noastră; c. e. d. d. 

Teor. VI. — Puterea unei pasiuni sau a unui afect poate să 
învingă activitatea (reliquas actiones) omului sau puterea lui in aşa 
fel, încât afectul să-l stăpânească cu îndârjire, 

D em.: Puterea și creşterea oricărei pasiuni, durata existenţei 
ei se explică pe Eaza puterii unei cauze externe, pe care o comparăm 
cu puterea noastră (după teor, precedentă); prin urmare (teor. 3-a 
acestei părți) ea poate să intreacä puterea omului s. a. m. d. 
C. e. d, d. 

Teor. VII. — Un afect nu poate fi infränat sau înlăturat, 

decât printr'un alt afect contrar şi mai puternic. 
Dem: Din punct de vedere al sufletului, afectul este o idee 
prin care sufletul afirmă că puterea de a exista a corpului său este 
mai mare sau mai mică decât înainte (după definitiunea generală a 
afectelor, care se află la sfârşitul părţii a treia). Deci, dacă sufletul 
e stăpânit de un afect oarecare, corpul la fel este pus într'o stare, 
prin care activitatea sa se mărește sau se micșorează. Această stare 
a corpului însă (teor. 5 a acestei părți) primeşte din partea cauzei 

materiale puterea sa de a persevera în existență, care putere, prin 
urmare, nu poate fi înfrânată sau înlăturată decât printr'o altă cauză 
materială (teor. 4, partea III), care produce o stare contrară a cor- 
pului nostru (teor. 5, partea III) si mai puternică (după axioma 
acestei părţi). Aşa dar (teor. 12, partea II) sufletul devine conştient 
de ideea acestei stări mai puternice şi contrare, va să zică (după 
defin. generală a afectelor), sufletul este cuprins de un afect 
mai puternic şi contrar, care fireşte exclude sau înlătură existența 
efectului interior ; prin urmare un afect nu poate fi înfrânat sau 
înlăturat decât printr'un afect contrar şi mai puternic: c. e. d. d. 

Corol.: Din punct de vedere al sufletului, un afect nu poate 
fi înfrânat decât prin ideea asupra unei alte dispozitiuni a corpului, 
care e contrară şi mai puternică decât aceea de care suferim. Căci un 
afect de care suntem cuprinsi, nu poate fi înfrânat nici înlăturat de 
cât printr'un alt afect mai puternic si contrar (teor. anterioară), cu 
alte cuvinte (după defin. generală a afectelor), printr'o idee despre 
o dispozitiune a corpului care e mai puternică si contrară aceleia 
în care ne aflăm, 

Teor. VII. — Cunoştinţa despre bun si rău nu este nimic 
altceva decât un afect al plăcerii si neplăcerii, întrucât suntem con- 
stienti de el, 

Dem.: Noi numim bun sau räu, ceeace contribue la menti- 
nerea existenței noastre sau o impiedecä (defin. 1 si 2 a acestei 
părţi), cu alte cuvinte (teor. 7 partea HI), ceeace măreşte sau micşo- 
rează, înlesneşte sau împiedică activitatea noastră. Deci, (după defi- 
nitiunea plăcerii și a neplăcerii, despre care vezi scol. teor. 11, partea 
III), dacă ne dăm seama că un lucru oarecare ne pricinueste plä- 
cere sau neplăcere, îl numim bun sau rău, şi astfel cunoașterea bine- 
lui şi a răului nu este altceva decât ideea despre plăcerea şi neplă- 
cerea, care rezultă în mod necesar din însuşi afectul de plăcere şi 
neplăcere (teor. 22, partea II). Dar această idee este unită cu afec- 
tul însuși, cum este unit sufletul cu corpul său (teor. 21 partea II), 
va să zică (precum s'a dovedit în scol. aceleaşi teor.), această idee 
se deosebeşte de afectul însuşi sau (după defin. generală a afectelor) 
de ideea despre dispozitiunea corpului numai prin noţiunea ce îi dăm. 
Prin urmare cunoștința despre bun şi rău nu este altceva decât in- 
susi afectul respectiv, întrucât ne dăm seamă de el. 

Teor. IX. — Când ne imaginăm că motivul unui afect e 

prezent, atunci e mai intensiv decât când ne imaginăm că motivul 
nu-i prezent. 

Dem.: Imagina este o idee prin care sufletul priveşte un 
lucru ca prezent (vezi defin. imaginatiunii în scol. teor. 17, pari. 
II) şi care arată mai mult starea corpului omenesc, decât natura lu- 
crului exterior (corol. 2, teor. 16, partea Il). Deci, si un afect (după 
defin. generală a afectelor) este o imagine, întrucât indică o stare a 
corpului nostru. Dar o imagine (teor. 17, part. II) este mai vie, câtă 
vreme nu ne închipuim altceva ce înlătură existența prezentă a lu- 
crului exterior. Prin urmare, un afect este mai intensiv şi mai puter- 
nic, când ne imaginăm că motivul lui este prezent, decât atunci când 
ne-am imagina că nu e prezent; c. e. d. d. 

Scol: Când am zis mai sus în teor. 18 partea III, că in 
urma unei reprezentări despre ceva viitor sau trecut, suntem cuprinşi 
de acelaş afect, ca și când acest ceva pe care ni-l reprezentăm ar fi 
prezent, am stabilit cu tot dinadinsul că aceasta este adevărat, întru- 
cât privim reprezentarea numai în sine însăşi (căci natura ei este 
aceeas, fie că ne reprezentăm de fapt lucrurile sau nu), dar nu am 
negat că ea devine mai slabă, când privim alte lucruri, cari ne 
sunt prezente şi exclud prezența lucrului viitor. Asupra acestui fapt 
însă n'am atras atenţia, deoarece avusesem de gând să vorbesc în 
partea aceasta despre puterea afectelor. 

Corol.: Îmagina despre ceva viitor sau trecut, cu alte 
cuvinte, despre un lucru la care ne gândim cu privire la timpul 
viitor sau trecut, făcând abstracţie de timpul prezent, este în im- 
prejurări egale mai slabă decât imagina despre ceva prezent, şi 
prin urmare afectul pentru ceva viitor sau trecut este în împre- 
jurări egale mai slab decât pentru ceva prezent. 

Teor. X, — Un afect pentru un obiect pe care ni-l imaginăm 
că va apare în curând, e mai puternic decât atunci când ne-am ima- 
gina că timpul existenţei sale e mai depărtat de timpul prezent ; si 
prin amintirea unui lucru pe care ni-l imaginăm că n'a dispărut mai 
de mult, suntem miscafi mai puternic, decât atunci când ne-am ima- 
gina că a dispărut mai de mult, 

Dem. Căci întrucât ne imaginăm că ceva apare în curând, 
sau că na trecut mult timp, de când a apărut, ne imaginăm prin 
aceasta tocmai ceva ce înlătură mai puțin prezenţa lucrului, decât 
atunci când ne închipuim că timpul existenţei lui viitoare e mult mai 


Disare robia omului şi puterea afectelor 131 


depärtat de timpul prezent, sau cä a trecut deja mult timp, de cänd 
acest ceva a apärut (precum se intelege dela sine); de aceea (dupä 
teor. anterioară) noi vom fi miscafi mai mult; c. e. d. d. 

Scol.: Reese din cele spuse în defin. 6 a acestei părţi, că din 
cauza evenimentelor, depărtate de timpul prezent printr'un interval 
mai lung decât acela pe care-l putem preciza prin imaginaţia noastră, 
noi suntem la fel de slab miscati, deși ştim că intervalele între aceste 
evenimente însele sunt foarte lungi. 

Teor. XI. — Un afect pentru ceva ce considerăm necesar 
esfe în imprejurări egale mai intensiv decât pentru ceva posibil sau 
întâmplător, adică pentru ceva ce nu-i necesar. 

Dem.: Întrucât considerăm ceva necesar, noi afirmăm exis- 
stenta lui, și dimpotrivă, îi negăm existenţa, întrucât îl considerăm 
ca nefiind necesar (scol. 1 teor. 33 partea I}: așa dar (teor. 9 a 
acestei părți) afectul pentru ceva necesar este în împrejurări egale 
mai intensiv, decât pentru ceva ce nu-i necesar; c. e. d. d. 

Teor. XII. — Un afect pentru ceva ce știm că nu există 
prezent şi pe care-l considerăm posibil, este în imprejurări egale mai 
intensiv decât pentru ceva întâmplător. 

Dem: Întrucât ne reprezentăm ceva ca întâmplător, n avem 
nici o altă reprezentare care ar putea confirma existența acestui ceva 
(definitiunea 3 a acestei părţi), ci dimpotrivă, ne reprezentăm lucruri 
“(după presupunere), cari exclud prezenţa acestui lucru întâmplător. 
Dar întrucât considerăm ceva ca posibil în viitor, ne inchipuim si alte 
lucruri, cari pot confirma existența acestui ceva (definitiunea 4 a ace- 
stei părți), cu alte cuvinte (teor. 18 partea III), ne reprezentăm lu- 
cruri cari întăresc nădejdea sau frica; așa dar afectul pentru ceva 
posibil este mai puternic; c. e. d. d. 

Corol.: Un afect pentru ceva ce ştim că nu-i de față si pe 
care-l considerăm întâmplător, este cu mult mai slab decât atunci când 
am considera acest ceva ca fiind prezent. 

D e m.: Un afect pentru ceva ce ni-l reprezentăm ca prezent, 
este mai intensiv, decât atunci când ni l-am imagina ca viitor (corol. 
teor. 9 a acestei părți) si cu mult mai vehement, dacă ni-am imagina 
că timpul viitor este mult departe de timpul prezent (teor. 10 a ace- 
stei părţi). Deci, un afect pentru un lucru al cărui timp de existență 
ni-l imaginăm că este mult depărtat de timpul prezent, este cu mult 
mai slab decât atunci când ni l-am imagina ca prezent, si totuși 

(după teor. precedentă) mai intensiv decât atunci când ni-am ima- 
gina acelaș lucru ca întâmplător. Asa dar afectul pentru ceva în- 
tâmplător este cu mult mai slab decât dacă ne-am închipui acest ceva 
ca existând prezent. 

Teor. XIII. — Un afect pentru ceva întâmplător, ce ştim că 
nu există de fapt, este, in imprejuräri egale, mai slab decât un afect 
pentru ceva trecut, 

D e m: Întrucât ne imaginăm ceva ca întâmplător, nu se naște 
in sufletul nostru imaginaţia unui alt lucru, care să confirme exis- 
tenta acestui ceva (definitiunea 3 a acestei părți), ci dimpotrivă 
(după presupunere), în acest caz ne închipuim lucruri cari exclud 
prezența lui. Dar întrucât ne imaginăm acest ceva în funcţiune de 
timpul trecut, se presupune că noi ne închipuim şi alte lucruri, cari 
ne aduc aminte de acel ceva, sau care excită imagina sa (vezi teor. 
18, partea Il. si scol.) si ne face ca să-l privim pe acest ceva, ca 
si cum ar fi prezent (corol. teor. 17 partea Il). Asa dar (teor. 9 a 
acestei părţi) un afect pentru ceva întâmplător, ce ştim că nu există 
de faţă, este, în împrejurări egale, mai slab decât pentru ceva 
trecut; c. e. d. d. 

Teor, XIV. — Adevămata cunoştinţă despre bun si rău, în- 
trucät e adevărată, nu poate înfrâna nici un afect, ci numai întrucât 
cunoştinţa este considerată ca afect. 

Dem.: Afectul este o idee prin care sufletul afirmă, că pu- 
terea corpului de a exista, este mai mare sau mai mică decât înainte 
(după definiţiunea generală a afecţiunilor); aşa dar (teor. 1 a 
acestei părţi) ea nu are nimic pozitiv, ce ar putea fi înlăturat prin 
prezența adevărului, şi prin urmare cunoștința adevărată asupra bi- 
nelui si a răului, întrucât e adevărată, nu poate înfrâna nici un afect. 
Dar întrucât cunoștința este si ea însăși un afect (vezi teor. 8 a 
acestei părți) care e mai puternic decât afectul de infränat (teor. 7 
a acestei părți) ea va putea înfrâna un alt afect; c. e. d. d, 

Teor. XV. — Dorinţa care se naște din cunoştinţa adevä- 
rată despre bun şi rău poate fi înăbușită sau infränatä de multe alte 
dorinţe, cari izvorăsc din afectele de cari suferim. 

Dem.: Din cunoștința adevărată despre bun si rău, întrucât 
este un afect, (teor. 8 a acestei părți) se naște în mod necesar o 
dorință (definitiunea 1 a afectelor), care e cu atât mai mare, cu cât 
este mai mare afectul din care ea pornește (după teor. 37 partea III). 

Deoarece însă (după presupunere) dorința aceasta se naște, pentrucä 
înțelegem ceva cu adevărat, ea provine din faptul că suntem activi 
(teor. 3 part. III). Asa dar ea trebuie înţeleasă prin însăși natura 
noastră (definitiunea 2, partea 111) și prin urmare (teor, 7, partea 
III), puterea şi creșterea ei trebuie definită prin însăși puterea ome- 
neascä. Pe de altă parte însă dorinţele cari izvorăsc din afectele 
cari sunt pasiuni, sunt şi ele cu atât mai puternice, cu cât afectele 
respective sunt mai tari; dar puterea şi sporirea lor (teor. 5 a acestei 
părți) trebuie definite prin puterea cauzelor exterioare, care, dacă 
o comparăm cu puterea noastră, întrece pe aceasta în mod incom- 
parabil (teor. 3 a acestei părți). Asa dar dorințele născute din ase- 
menea afecte pot fi mai puternice decât dorința care provine din 
cunoștința adevărată despre bun şi rău, şi prin urmare (teor. 7 a 
acestei părţi) ele pot să o restrângă si să o înfrâneze; c, e. d. d. 

Teor. XVI, — Dorinţa care se naşte din cunoştinţa adevă- 
rată despre un bine şi un rău viitor, poate fi mai uşor înfrânată sau 
înăbușită de dorința pentru lucruri plăcute cari sunt prezente. 

Dem: Un afect pentru ceva viitor este mai slab decât pentru 
ceva prezent (corol. teor. 9 a acestei părţi). Dorinţa deci, care pro- 
vine din cunoştinţa adevărată despre bun sau rău, chiar dacă 
aceasta se referă la lucruri cari de față sunt bune, poate fi inä- 
busitä sau înfrânată de orice dorință întâmplătoare (după teor. pre- 
cedentă, a cărei demonstratiune este generală). Prin urmare do- 
rinta care provine din aceeas cunoștință, întrucât ea se referă la 
lucruri viitoare, va putea fi mai uşor infränatä sau înăbușită ș. a. m. d. ; 
c. e. d. d. 

Teor. XVII. — Dorinţa care derivă din cunoştinţa adevä- 
rată asupra unui bine si a unui rău întâmplător, poate fi cu mult 
mai ușor infränatä de dorința pentru un lucru prezent, 

Dem.: Demonstratiunea acestei teoreme se face la fel ca si 
cea a teoremei precedente, după corol. teor. 12 a acestei părți. 

Scol: Prin cele spuse am arătat, după cum cred, pentruce 
oamenii sunt mai uşor influenţaţi de o părere oarecare decât de ade- 
vărata rațiune, și pentru ce cunoştinţa adevărată despre bun şi rău 
provoacă emoţii şi e învinsă adeseori de patimi de tot felul. De aci 
au luat naştere cuvintele vestite ale poetului: 

Videa meliora proboque deteriora sequor 
La acelaş lucru, precum se pare, se gândi si Eclesiastul când 

zise: „Si cine ştie multe, are şi multă durere“. Dar eu nu spun aceasta 
spre a se deduce că este mai preferabil să fii neinvätat decât să fii 
învăţat, sau că din punct de vedere al înfrânării afectelor nu-i nici o 
deosebire între un om înțelept și un om neintelept; eu zic aceasta, pen- 
trucă e necesar să cunoaștem puterea precum si neputința naturii 
noastre, ca să putem stabili ce poate şi ce nu poate să facă raţiunea, 
pentru a înfrâna afecțiunile. In partea de faţă însă am să vorbesc 
numai de neputinta omului, fiindcă m'am hotărît să scriu separat des- 
pre puterea rațiunii împotriva afectelor. 

Teor. XVIII. — Dorinţa care se naşte din plăcere este, in 
imprejuräri egale, mai puternică decât aceea care se naşte din ne- 
plăcere. 
Dem: Dorinţa este însăși esența omului (după defin. I a 
afectelor), cu alte cuvinte. (teor. 7, partea IH) este puterea prin care 
omul caută să-şi menţină existența. Dorinţa deci, care izvorăşte din 
plăcere, este cu mult întărită de acest afect însuşi (după definitiu- 
nea plăcerii în scol. teor. 77, part. III}; dorința însă care izvorăşte 
din nepläcere este cu mult infränatä de însuși acest afect (după 
aceeaș scol.). Puterea dorinței deci care se naşte din plăcere trebuie 
definită ca putere omenească împreunată cu aceea a unei cauze 
exterioare; iar puterea dorinţei care provine din neplăcere, trebuie 
definită numai ca putere omenească. Cea dintâi deci, este mai pu- 
ternică decât cea de a doua, 

Scol: Prin aceasta am explicat cauzele neputinței si ale ne- 
Statorniciei oamenilor şi am arătat pentru ce nu sunt conduși de 
principiile raţiunii. Mai am însă să arăt ce ne prescrie raţiunea si 
ce fel de afecte se potrivesc cu regulele raţiunii omeneşti şi în fine, 
care afecte sunt în contrazicere cu ele, Dar înainte de a începe să 
explic aceasta pe larg după metoda mea geometrică, vreau mai în- 
tâiu să arăt pe scurt ce ne dictează rațiunea, pentru ca astfel con- 
ceptia mea să fie mai lesne priceputä de oricine. Cum raţiunea nu 
dictează nimic care ar fi în contrazicere cu natura, urmează de aci că 
ea dictează numai ca omul să se iubească pe sine, să-și caute folosul 
său adevărat şi să. dorească tot ceeace îl conduce cu adevărat la o mai 
mare perfecţiune, şi în genere să caute cu toată puterea lui, să-şi men- 
țină existenţa. Aceasta este tot aşa de adevărat, cum este adevărat, că 
întregul este mai mare decât părţile sale. Vezi teor. 4 partea IH. 

Deoarece însă virtutea (definitiunea 8 a acestei părți) nu-i 

altceva decât a trăi după legile propriei sale naturi, şi deoarece fie- 
care caută să-şi menţină existenţa sa (după teor. 7 part. III) numai 
după legile naturii sale, rezultă de aci în rândul întâi, că baza virtuţii 
nu-i altceva decât sfortarea de a-şi menţine existența şi că fericirea 
constă în faptul că fiecare are puterea de a-și menţine existența sa. In 
al doilea rând urmează, că virtutea trebuie căutată pentru sine însăși, 
şi că nu există nimic care ar fi mai preferabil şi mai folositor decât 
virtutea şi prin urmare că nimic n'ar trebui să fie dorit mai mult decât 
ea. In rândul al treilea însă urmează că sinucigaşii sunt neputincioşi şi 
se lasă pe deplin învinşi de forte exterioare cari stau în contrazicere 
cu natura lor. Deasemenea reese din postulatul 4 partea Il că nu putem 
ajunge nici odată la o astfel de stare, în care pentru menţinerea 
existenței noastre să nu avem nevoie de lucruri exterioare și sä 
trăim fără raporturi cu lumea. In ceeace priveşte sufletul nostru, 
este sigur că intelectul nostru ar fi mai puţin desăvârşit, dacă sufle- 
tul ar exista singur si dacă n'ar putea concepe nimic altceva decât pe 
sine însuşi. Deci, există multe lucruri în afară de noi, cari ne sunt fo- 
lositoare şi pe cari, din cauza aceasta, trebuie să ni le dobândim. 
Printre acestea însă nu ne putem imagina altele mai preferabile 
decât acelea cari se potrivesc pe deplin cu natura noastră. Căci 
dacă de pildă se unesc doi indivizi de acelaş caracter, ei formează 
un individ de două ori mai puternic decât unul singur. Nu există 
deci, nimic mai folositor omului decât omul însuși, si după părerea 
mea oamenii nu pot dori nimic care ar fi mai potrivit pentru menti- 
ne-ea existenței lor decât o astfel de societate, in care sufletele si 
corpurile tuturor ar forma un singur suflet si un singur corp si toți 
ar căuta cu aceeași tragere de inimă numai ceeace contribue la men- 
ținerea existenţei lor și este folositor tuturor. Din aceasta reese 
că oamenii cari sunt conduși de rațiune, cu alte cuvinte, oame- 
nii cari după principiile rațiunii îşi caută folosul lor, nu doresc 
pentru ei înșiși ceeace n'ar dori şi celorlalți oameni, și prin aceasta 
ei sunt drepţi, credincioși si cinstiţi. Acestea sunt principiile rati- 
unii, pe cari am vrut să le stabilesc aci prin puţine cuvinte, înainte 
de a le explica după o metodă mai amănunţită. Am făcut aceasta 
ca să atrag atenţia acelora cari în principiul de a-și căuta folosul 
propriu văd baza nelegiuirii, nu însă a virtuţii si a pietätii. După ce 
însă am arătat că lucrurile stau astfel, cum le-am expus, vreau să 
o dovedesc și după metoda pe care am intrebuintat-o până aci. 

Teor. XIX. — Fiecare, după legile firii sale, doreşte şi re- 
fuză în mod necesar aceea ce el consideră bun sau rău. 

Dem.: Cunostinta despre bun si rău este (teor. 8 a acestei 
părți) însuşi afectul plăcerii sau al neplăcerii, întrucât suntem con- 
stienti de el, şi (teor. 28 partea III) fiecare doreşte în mod necesar 
aceea ce el consideră bun și, din contră, refuză aceea ce consideră rău. 
Dar dorința aceasta nu-i altceva decât însăşi esența omului sau 
natura lui (după definitiunea despre „dorinţă“ în scol. teor. 9 part. 
HI. si definitiunea 1 a afectelor). Fiecare deci dorește si refuză în 
mod necesar, după legile firii sale ş. a. m. d.; c. e. d. d. 

Teor. XX. — Cu cât cineva se sileste mai mult si e în stare 
să-şi caute folosul său, cu alte cuvinte, să-şi mențină existența, 
cu atât este mai mare virtutea sa; dimpotrivă întrucât cineva 
omite să-şi caute folosul său, cu alte cuvinte să-și menţină existența, 
este neputincios. 

Dem: Virtutea este însăşi puterea omului care se explică 
numai din esența lui (definitiunea 8 a acestei părți), cu alte cu- 
vinte (teor. 7, partea Ii}, prin puterea prin care omul caută să-și 
mențină existența. Deci, cu cât cineva se sileşte mai mult, ca să-și 
menţină existența, cu atât este mai mare virtutea sa și dimpotrivă 
(teor. 4 si 6, partea III), întrucât cineva nu-și caută folosul său, 
este neputincios; c. e. d. d. 

Scol.: Deci, nimeni nu neglijează folosul său si nu 
omite să-şi conserve existența sa, dacă nu este învins de forţe ex- 
terioare, cari sunt contrare firii lui. Eu zic că nimeni nu refuză 
hrana şi nu se sinucide din necesitatea firii sale, ci numai dacă e 
constrâns de forte exterioare, ceeace se poate întâmpla în variate 
feluri. Unul se sinucide, fiindcă un om îi apucă mâna, în care din 
întâmplare se află o sabie, şi-l forţează să-și îndrepte sabia spre 
propria sa inimă. Altul se sinucide ca şi Seneca, fiindcă e constrâns 
de porunca unui tiran să-şi taie vinele, si fiindcă vrea să evite un 
rău mai mare prin unul mai mic; în fine, altul se sinucide din motive 
exterioare necunoscute, cari stăpânesc imaginafiunea si apasă cor- 
pul lui într'un mod atât de puternic, încât el obține o formă cu totul 
deosebită de cea anterioară, despre care în suflet nu poate exista 
nici o idee (teor. 10 partea III). Dar este tot așa cu neputinţă ca 
din necesitatea firii sale un om să dorească neexistenta sa sau să se 
schimbe într'o altă formă, cum este imposibil ca din nimic să se 

creeze ceva, ceeace fiecare, după puţină reflexiune, poate înţelege 
ușor. 

Teor. XXI. — Nimeni nu poate dori să fie fericit, să facă 
bine şi să trăiască bine, dacă nu doreşte totodată să existe, să fie 
activ şi să trăiască, cu alte cuvinte să existe în realitate, 

Dem.: Demonstratiunea acestei teoreme, sau mai bine zis 
acest fapt se înțelege dela sine şi rezultă din definitiunea dorinței. 
Căci dorința (după definitiunea 1. a afectelor) de a trăi fericit sau 
bine, de a face bine, ş. a. m. d., este însăși esența omului, cu alte 
cuvinte (teor. 7 partea IH), este puterea prin care omul caută să-şi 
menţină existența sa. Prin urmare nimeni nu poate dori ş. a. m. d. 
C.e.d.d. 

Teor. XXII. — Nu se poate concepe nici o altă virtute care 
ar fi anterioară acesteia (adică sfortärü de a-şi menţine existența). 

Dem.: Sfortarea de a persevera în existență este însăși 
esența unei fiinţe (teor. 7 partea HI). Deci dacă sar putea concepe 
o virtute care ar fi mai înainte de această sfortare de a-și menţine 
existența, atunci s'ar concepe (definitiunea 8 a acestei părți) că 
esența unei fiinţe se precedează pe sine însăși, ceeace (după cum se 
vede) este absurd de admis. Prin urmare nu se poate concepe o 
altă virtute ss. a. m. d. C. e. d. d, 

Corol.: Sfortarea de a-și menţine existența este prima și 
unica bază a virtuţii. Căci nu se poate concepe nici un principiu 
care să fie mai înainte de această sforfare (după teor. anterioară), 
si fără aceasta (teor. 21 a acestei părţi) nu se poate concepe nici o 
virtute. 

Teor. XXIII. — Întrucât un om este determinat la o acțiune 
oarecare din cauza ideilor sale inadecuate, nu se poate zice in mod 
absolut, că el lucrează din virtute; aceasta se poate afirma numai 
atunci, când este determinat din cauza intelegerü sale. 

Dem. Intrucât un om e determinat la o acţiune de idei ina- 
decuate, el e pasiv (teor. 1 partea III), cu alte cuvinte (definitiu- 
mea l şi 2 partea III), el face ceva ce nu se poate înțelege prin 
esența lui însăși, sau (definitiunea 8 a acestei părţi) ce nu rezultă 
din virtutea lui. Dar întrucât un om este determinat la acţiune din 
cauza cuncstintei, el e activ (după aceeaş teor. 1 partea III), cu 
alte cuvinte (definitiunea 2 partea Ill) el face ceva ce se înțelege 
‚din însăși esenţa lui, sau (definitiunea 8 a acestei părţi) ceeace re- 
zută în mod adecuat din virtutea lui; c. e. d. d. 

T eor. XXIV. — A lucra din virtute in mod absolut, nu ieste 
altceva în noi, decât a ludra, a trăi si a ne menţine existența (aceste 
frei expresiuni înseamnă unul si acelaş lucru) sub conducerea ra- 
fiunü, bazându-ne pe virtutea de a ne căuta folosul nostru propria.. 
Dem.: A lucra din virtute, nu este altceva (după definitiu- 
nea 8 a acestei părți), decât a fi activ după legile propriei noastre 
naturi. Dar noi suntem activi numai atunci, când înțelegem (teor. 3 
partea III). Deci, a lucra din virtute, nu este altceva în noi, decât a 
lucra, a trăi şi a ne menţine existenţa, si aceasta (corol. teor. 22 a 
acestei părți) bazându-ne pe virtutea de a ne căuta folosul nostru 
propriu ; c. e. d. d. 

Teor. XXV. — Nimeni nu caută să-şi mențină existența „sa: 
in interesul unui alt lucru, 

Dem.: Sfortarea ce o face orice ființă ca să-și menţină exis- 
tenta, se explică din însăși esența ei (teor. 7 partea III). Deci, 
numai din ea, dar nu din esența unui alt lucru rezultă (teor. & 
partea Il) că fiecare caută să-și menţină existenţa. Dealtfel acea- 
stă teoremă reese si din ccrcl. teor. 22 a acestei părți. Căci dacă: 
omul ar căuta să-şi wertirä existenţa în interesul unui alt lucru, 
atunci acest lucru ar fi baza virtuţii lui (precum se înțelege dela. 
sine), ceeace (după corolarul numit) este absurd. Prin urmare ni- 
meni nu caută, ș.a. m. d. C. e. d. d. 

Teor, XXVI. — Toate sforfärile pe care le facem după ra- 
țiune, nu tind la altceva decât la cunoaștere, si sufletul folosindu-se: 
de rațiune, nu consideră nimic mai folositor decât adeea ce ne aduce: 
cunoaștere 

Dem. Sicrţarea ru este altceva decât însăși esența unei: 
fiinţe (teor. 7 partea III) şi întrucât ea există ca atare, noi o con- 
cepem ca şi înzestrată cu puterea de a persevera în existență (teor. 
6 partea III) şi de a face aceea ce rezultă în mod necesar din ea. 
Vezi definiţiunea pornirii în scol. teor. 9. partea III. Dar esența 
rațiunii nu este altceva decât sufletul nostru, întrucât are idei clare 
şi distincte. Vezi definiţiunea raţiunii în scol. 2 teor. 40 partea II. 
Deci (teor. 40 partea II) tot ceeace încercăm prin rațiune nu este: 
altceva decât a înțelege. Decarece însă sfortarea aceasta a su- 
fletului ca să-şi menţină existența sa prin rațiune, nu este 

„altceva decât încercarea de a înțelege (după partea întâia a 
acestei teoreme), urmează de aci că această sfortare de a înțelege 

(corol. teor. 22 a acestei părți) este unica şi prima bază a virtuţii. 
Deci, noi nu vom căuta să cunoaștem lucrurile din cauza unui scop 
oarecare (teor. 25 a acestei părţi), ci dimpotrivă, sufletul nostru, 
întrucât rationeazä, nu va considera nimic ca bun pentru el decât 
aceea ce îl conduce la cunoaştere (după definitiunea întâia a aces- 
tei părţi); c. e. d. d. 

Teor. XXVII. — Știm cu siguranță că bun e numai aceea 
ce contribue cu adevărat la cunoaştere, iar rău numai aceea ce ne 
împiedică ca să cunoaştem ceva. 

Dem.: Întrucât sufletul rationeazä, el nu dorește nimic alt- 
ceva decât a cunoaște, şi el nu consideră nimic mai folositor decât 
aceea ce contribue la cunoaștere (după teor, precedentă). Dar 
sufletul (teor. 41 şi 43 partea Il. precum şi scol.) are o cunoştinţă 
evidentă asupra lucrurilor numai atunci când are idei adecuate sau 
(ceeace este acelaș lucru după scol. 2 teor, 40 part. II) când ra- 
tioneazä. Prin urmare ştim cu siguranță că bun e numai aceea ce 
contribue la cunoaștere, iar rău e numai aceea ce ne împiedică. 
C. e. d. d. 

Teor. XXVHI. — Binele cel mai desăvârșit al sufletului 
este cunoștința despre Dumnezeu, si virtutea cea mai desăvârşită 
a sufletului este a cunoaşte pe Dumnezeu. 

Fiinţa supremă pe care sufletul o poate cunoaşte, este Dum- 
nezeu; cu alte cuvinte (definifiunea 6 partea 1), ființă absolut in- 
finită fără de care (teor. 15. partea I) nimic nu poate exista şi 
nu se poate concepe. Asa dar (teor. 26 şi 27 a acestei părţi) folosul 
sau binele cel mai desăvârşit (după defin. 1 a acestei părţi) al sufle- 
tului este cunoaşterea lui Dumnezeu. Apoi urmează că sufletul este 
activ numai atunci (teor. 1 şi 3, partea III), când înțelege, şi numai 
în acest caz (teor. 23 a acestei părţi) se poate zice în mod absolut că 
el lucrează din virtute, Deci, înțelegerea este virtutea absolută a su- 
fletului. Dar ființa supremă pe care sufletul o poate cunoaște, este 
Dumnezeu (precum tocmai am dovedit), Prin urmare virtutea cea mai 
desăvârșită a sufletului este a înțelege sau a cunoaşte pe Dumnezeu; 
c. e. d. d. 

T eor, XXIX. — Un lucru individual a cărui natură se deo- 
sebeşte cu totul de firea noastră, nu poate ajuta, nici împiedeca pu- 
terea noastră de a lucra, și vorbind în mod absolut, nimic nu ne poate 
fi bun sau rău dacă nu are ceva comun cu noi. 

Dem. Puterea oricărui lucru individual, prin urmare si 
aceea a omului (corol. teor. 10 partea Il) în virtutea căreia el 
există și acţionează, este determinată de un alt lucru individual 
(teor. 28 partea I), a cărui natură (teor. 6 partea Il) trebuie conce- 
pută prin acelaș atribut prin care se concepe şi natura omului. Deci, 
oricum ar fi concepută puterea noastră de a lucra, ea poate fi de- 
terminată, adică întărită sau împiedecată de un alt lucru individual, 
care are ceva comun cu noi, iar nu de puterea unui alt lucru care 
se deosebeşte de noi în întregime. Deoarece însă noi numim bun 
sau rău ceeace este cauza unei plăceri sau a unei neplăceri (teor, 
8 a acestei părți), cu alte cuvinte (scol. teor. 11 partea Ill), ceeace 
măreşte sau micșorează, întărește sau împiedecă puterea noastră 
de a lucra, urmează de aci că un lucru a cărui natură este cu totul 
deosebită de a noastră, nu ne poate fi nici bun nici rău; c. e. d. d. 

Teor. XXX. — Nici un lucru nu poate fi rău din cauza că 
are ceva comun cu noi, ci întrucât este rău, e si in contrazicere 
cu noi. i 

Dem. Numim rău aceea ce este cauza neplăcerii noastre 
(teor. 8 a acestei părți); cu alte cuvinte (după definitiunea neplä- 
cerii în scol. teor. 11 partea Ill.), aceea ce micșorează sau impie- 
decă puterea ncastră de a lucra. Deci, dacă un lucru oarecare ar 
fi rău pentru noi din cauză că are ceva comun cu noi, atunci lu- 
crul ar putea să micşoreze sau să împiedece tocmai aceea ce are 
comun cu noi; această însă (teor. 4 partea Ill) este absurd. Deci, 
nici un lucru nu poate fi rău din cauză că are ceva comun cu noi, ci 
dimpotrivă, dacă este rău, cu alte cuvinte (precum am arătat toc- 
mai acum), dacă poate micşora sau împiedeca puterea noastră de 
a ucra, atunci (după teor. 5 partea III} ne este contrar; c. e. d. d. 

Teor. XXXI. — Orice lucru care se potriveşte cu natura 
noastră, este absolut bun. 

Dem.: Căci dacă un lucru oarecare se potriveşte cu firea 
noastră, atunci nu poate fi rău (după teor. precedentă); va fi deci, 
sau bun sau indiferent. Dacă însă se presupune că nu este nici bun 
nici rău, atunci (după axioma acestei părți) din natura lui n'ar rezulta 
nimic ce ar servi la menţinerea firii noastre, cu alte cuvinte (după pre- 
supunere), n'ar rezulta nimic ce ar servi la menţinerea naturii lucrului 
însuși: dar aceasta este absurd (teor. 6 partea III). Orice lucru, prin 
urmare, care se potriveşte cu natura: noastră, trebuie să fie bun, în 
mod necesar; c. e. d, d. 

Corol.: De aci reese că un lucru carecare ne este cu atât 
mai folositor, cu cât se potriveşte mai mult cu firea noastră; şi vice- 
versa, cu cât ne este mai folositor, cu atât se potriveşte mai mult cu 
natura noastră. Căci dacă nu se potriveşte cu natura noastră, atunci 
trebuie să fie deosebit sau în contrazicere cu ea. Dacă e deosebit, 
atunci (teor. 29 a acestei părţi) nu ne va putea fi nici bun nici 
rău; dacă însă e contra, atunci va fi contrar și în aceea ce este co- 
mun cu natura noastră; aceasta insă înseamnă (după teor. prece- 
dentă) că va fi contrar binelui, adică va fi rău. Deci, nimic nu 
poate fi bun, dacă nu se potriveşte cu natura noastră și deaseme- 
nea, orice lucru ne este cu atât mai folsitor, cu cât se potriveşte 
mai mult cu firea noastră şi viceversa; c. e. d. d, 

Teor. XXXII. — Intrucät oamenii sunt expuşi pasiunilor, 
nu se poate spune că ei se potrivesc între ei din fire. 

Dem.: Dacă zicem că anumite lucruri se potrivesc între ele 
din firea lor, atunci înţelegem aceasta din punct de vedere al pu- 
terilor (teor. 7 partea Ill), iar nu din punct de vedere al neputinței 
sau al negatiuni, si prin urmare (scol. teor, 3 partea II), nici din 
acela al pasiunii. Leaceea nu se poate zice că oamenii se potri- 
vesc între ei, întrucât sunt supuși pasiunilor; c. e. d. d. 

Scol: Aceasta se înțelege dela sine. Căci dacă zicem că o 
culoare albă se potrivește cu cea neagră, fiindcă nici una dintre 
aceste culori nu este roșie, atunci afirmăm în mod absolut că albul 
şi negrul nu se potrivesc între ele în nici o privință. Deasemenea 
dacă cineva zice că o piatră e asemănătoare cu o ființă vie, fiindcă 
ambele sunt limitate şi neputincioase, sau fiindcă nici una nu există 
din necesitatea firii sale, sau in fine fiindcă ele pot fi întrecute de 
puterea cauzelor externe în mod nelimitat, atunci înseamnă aceasta 
că o piatră şi un om nu se aseamănă deloc între ele. Căci lucrurile 
cari se potrivesc între ele numai în privința unei negatiuni, sau în 
ceeace nu au comun între ele, nu se aseamănă deloc între ele. 

Teor. XXXII. — Intrucät oamenii sufăr de afecte cari sunt 
pasiuni, ei se pot deosebi între ei din fire şi astfel unul si același om 
este diferit de el însuşi si nestatornic cu sine. 

Dem.: Natura sau esența afectelor nu se poate explica nu- 
mai prin esența sau natura noastră (defin. 1 şi 2, partea Ill), ci trebuie 
explicată si prin puterea sau (teor. 7 partea III) natura cauzelor ex- 
terne, comparată cu a noastră. De aci rezultă că orice afect are 

atâtea feluri, de câte feluri sunt şi obiectele cari ne influențează 
(teor. 56 partea III), şi că camenii pot fi influențați de unul si 
acelaş obiect în foarte multe feluri (vezi teor. 51 partea III); din 
acest punct de vedere deci unii se pot deosebi de alţii, din firea 
lor, si în fine unul și acelaș om (după aceeas teor. 51 part. III) este 
influențat de acelaş obiect în foarte multe feluri și aşa fiecare este 
nestotarnic, etc.; c. e. d. d. 

Teor. XXXIV. — Întrucât oamenii sunt cuprinsi de afecte, 
cari sunt pasiuni, unul poate fi contrar altuia. 

Dem.: Un om, de pildă Petru, poate fi cauza, pentru care 
Pavel se întristează şi anume, când Petru se aseamănă în câteva 
raporturi cu o altă ființă pe care o urăște Pavel (teon. 16 partea 
III) sau când Petru singur se bucură de un lucru pe care și Pavel 
îl iubeşte (vezi teor. 32 partea III si scol.) sau din alte motive (pe 
cele mai principale le vezi în scol. teor. 55. partea HI). Din aceasta 
însă va rezulta (defin. 7 a afectelor) că Pavel va simți ură îm- 
potriva lui Petru si prin urmare (teor. 40 partea HI și scol.) că şi 
Petru va fi cuprins de ură împotriva lui Pavel, aşa că unul va căuta 
a face rău celuilalt (teor. 39 partea III), cu alte cuvinte (teor. 30 
a acestei părți) unul va fi contrar altuia. Dar afectul de nepläcere 
este totdeauna o pastune (teor. 59 partea III); prin urmare în- 
trucât oamenii sunt cuprinşi de afecte cari sunt pasiuni, unul poate 
fi contrar altuia 

Scol: Am spus că Pavel uräste pe Petru, fiindcă îşi imagi- 
nează că acesta se bucură de ceeace si el la rândul său iubește. 
De aci pare a urma, la prima vedere, că ambii se dusmänesc, pen- 
trucă iubesc acelaş lucru și se potrivesc între ei, din firea lor; dar 
dacă aceasta ar fi adevărat, atunci ar fi false teoremele 30 si 31 a 
acestei părţi. Dacă însă vom examina aceasta cu atentiune, vom 
vedea că aici nu există nici o contrazicere. Căci acești doi indivizi 
nu se dusmänesc, întrucât firea lor se potriveşte una cu alta, 
va să zică, întrucât ei iubesc acelaș lucru, ci întrucât nu se inte- 
leg între ei. Căci întrucât firea lor îi îndeamnă să iubească acelaș 
lucru, iubirea lor (teor. 31 partea III), cu alte cuvinte (definifiunea 
6 a afectelor) plăcerea lor se întărește tocmai din cauza aceasta; și 
dacă unul apare respingător altuia, nu se întâmplă aceasta din pri- 
ciră că ambii iubesc acelaş lucru și se potrivesc între ei: din contră, 
cauza acestui fapt este că ei din firea lor nu se potrivesc între ei. 

“Căci noi presupunem că Petru are o idee despre un lucru iubit pe 
care-l posedă, iar Pavel tot despre acel lucru pe care l-a pierdut. 
De aci rezultă că unul simte neplăcere, iar celălalt plăcere, și numai 
din acest punct de vedere unul este contrar altuia. Putem arăta la 
fel de uşor că celelalte motive ale urei pornesc numai din faptul că 
oamenii din firea lor nu se înțeleg între ei, iar nu din motivul că 
se înţeleg între «ei. 

Teor. XXXV. — Întrucât oamenii trăiesc sub conducedea 
națiunii, firea lor se potrivește totdeauna în mod necesar una cu 
alta. 

Dem.: Intrucât oamenii suferă de afecte cari sunt pasiuni, ei 
din fire se pot deosebi între ei (teor. 33 a acestei părţi) si unii 
pot fi chiar contrari altora (după teor. precedentă). lar când tră- 
iesc sub conducerea raţiunii (teor. 3 partea Ill), atunci se zice că 
sunt activi ; deci, ceeace rezultă din firea omenească, întrucât ea se 
manifestă prin rațiune, trebuie să fie înțeles (defin. 2 partea III) 
prin însăși natura omenească, drept cauză nemijlocită. Deoarece 
însă fiecare dorește, după legile firii sale, ceeace este bun, şi caută 
să înlăture aceea ce el consideră rău (teor. 19 a acestei părţi), 
şi deoarece tot ceeace rațiunea consideră bun sau rău, este absolut 
bun sau rău (teor. 41, partea H), urmează de aci că oamenii cari 
tăiesc sub cenducerea raţiunii, fac în mod necesar aceea. ce este 
bun pentru natura omenească, si prin urmare bun pentru fiecare om, 
cu alte cuvinte (corol. teor. 31 a acestei părţi), ei fac ceeace este in 
acord cu natura fiecărui om. Aşa dar oamenii se potrivesc între 
ei în mod necesar totdeauna, când trăiesc sub conducerea raţiunii; 
c. e. d. d. 

Corol. I: Nu există în natură nimic individual care ar fi mai 
folositor omului decât un alt om, care trăieşte sub conducerea ra- 
tiunii. Căci lucrul cel mai folositor pentru om este acela care se 
potriveşte cel mai mult cu firea sa (corol. teor. 31 a acestei părţi), 
adică (precum se înţelege dela sine) un om. Dar acţiunile omului 
decurg absolut din legile naturei sale, când trăieşte sub conducerea 
rațiunii (definitiunea 2 partea III), şi numai atunci se potriveşte 
omul totdeauna în mod necesar cu firea aproapelui său (după teor. 
precedentă). Prin urmare nu există nimic individual care să fie mai 
folositor omului decât un alt om, s. a. m. d. 

Corol. II: Când oamenii îşi caută folosul lor cu cea mai 

mare stäruintä, atunci îşi sunt foarte folositori în mod reciproc. Căci 
cu cât fiecare dintre ei își caută mai mult folosul său si se sileste ca 
să-și menţină existența, cu atât este mai mult înzestrat cu virtute 
(teor. 20 a acestei părți), sau ceeace înseamnă acelaş lucru, (defi- 
nitiunea 8 a acestei părți) cu cât este mai mult înzestrat cu putere 
de a lucra după legile firii sale, cu alte cuvinte (teor. 3 partea III) 
cu puterea de a trăi sub conducerea rațiunii. Dar oamenii se potri- 
vesc între ei foarte mult, atunci când trăiesc sub conducerea ratiu- 
nii (după teor. precedentă). Prin urmare (după corol. precedent) 
oamenii îşi vor fi foarte folositori în mod reciproc, atunci când fiecare 
îşi va căuta mai mult folosul său; c. e, d. d. 

Scol: Insäsi viaţa zilnică cu exemplele sale nenumărate ne 
dovedeşte, cât de clar se poate, ceea ce am arătat aci, așa încât toţi 
zic că un om este pentru altul un Dumnezeu. Dar oamenii trăiesc 
numai rar sub conducerea raţiunii si lucrurile stau cu totul altfel: 
şi anume oamenii sunt invidiosi și unii sunt antipatici altora. Cu 
toate acestea ei nu pot să trăiască singuratici, aşa încât definiția 
că omul este o ființă sociabilă le place foarte mult; şi întradevăr 
lucrurile stau așa, că din societatea omenească se trag mai multe 
avantagii decât daune. Să lăsăm, deci, pe satirici, să râdă de tre- 
“burile omeneşti cât le place, sau pe teologi să Je deteste şi pe me- 
lancolici să laude viaţa incultă si ţărănească şi să dispretuiascä cât 
le place pe oameni si să admire animalele, ei totuşi vor recunoaşte 
că oamenii pot să-şi procure mai uşor ceeace le lipseşte, dacă unul 
ajută pe celălalt, şi că numai prin icnhegarea puterei lor ei se pot 
apăra împotriva primejdiilor ce îi amenință. In fine nu vorbesc despre 
faptul că este cu mult mai preferabil şi mai demn de noi ca să ne do- 
bândim cunoştinţele despre acţiunile oamenilor, decât ale animalelor. 
Dar despre aceasta vorbesc într'alt loc, 

Teor. XXXVI. — Binele suprem la care tind cei cäläuzifi 
de rațiune, este comun tuturor oamenilor si toţi se pot bucura de el 
deopotrivă. 

Dem. A lucra din virtute, înseamnă a lucra sub conducerea 
raţiunii (după teor. 24 a acestei părți) si tot ceeace încercăm a face 
după rațiune, nu este altceva decât a înțelege (teor. 26 a acestei 
părți). Asa dar (teor. 28 a acestei părţi) binele suprem la care 
tind cei cäläuziti de virtute, constă in a cunoaşte pe Dumnezeu, cu 
alte cuvinte (teor. 47 partea II si scol.) un bine care este comun 

tuturor oamenilor si pe care toți oamenii, întrucât sunt de aceea 
fire, il pot poseda deopotrivă; c. e. d. d. 

Scol.: Totuşi sar putea pune următoarea întrebare: dacă 
binele suprem la care tind cei călăuziţi de virtute, n'ar fi comun tu- 
turora, oare n'ar rezulta din aceea ce am spus mai sus, (vezi teor. 34 
a acestei părţi), că oamenii cari trăiesc sub conducerea rațiunii, adică 
(teor. 35 a acestei părți) oamenii, întrucât se potrivesc din fire, 
ar putea fi și contrari între ei? La această întrebare am să răs- 
pund următoarele: Nu din întâmplare, ci din însăşi natura raţiunii 
rezultă că binele suprem al omului care urmează calea virtuţii este 
comun tuturora, fireşte fiindcă un astfel de bine rezultă din însăşi 
esența omului, întrucât se manifestă prin rațiune, şi fiindcă omul 
n'ar putea să existe și nici măcar să fie conceput, dacă n'ar avea 
puterea de a se bucura de acest bine suprem, Căci esenţa sufletului 
omenesc (teor. 47 partea Il) constă în cunoştinţa adecuată despre 
esența eternă și infinită a lui Dumnezeu. 

Teor, XXXVII. — Binele pe care-l caută pentru sine cel 
călăuzit de virtute, il dorește el si celorlalți oameni, si aceasta cu 
atât mai mult, cu cât este mai mare cunoştinţa sa despre Dumnezeu. 

Dem: Întrucât oamenii trăiesc sub conducerea raţiunii, ei 
sunt foarte folositori unul altuia (după corol. 1 teor. 35 a acestei 
părți); fiind deci, (după teor. 19 a acestei părţi) conduşi de rațiune, 
vom căuta cu tot dinadinsul ca si ceilalți să trăiască sub conducerea 
raţiunii. Dar binele pe care și-l dorește cel ce este condus de rațiune, 
cu alte cuvinte (după teor. 24 a acestei părţi) cel ce urmărește vir- 
tutea, nu este altceva decât înţelegerea (după teor. 26 a acestei 
părţi). Rezultă de aci că cel ce e călăuzit de virtute, va dori şi celor- 
lalti oameni acelaş bine, pe care-l doreşte pentru sine. Apoi, do- 
rinta raportată la suflet este însăşi esenţa sufletului (după def. 1 a 
afectelor). Aceasta însă constă în cunoaştere (după teor. 47 partea 
I) si care nu poate să existe şi să fie concepută fără cea din urmă 
(după teor. 15 partea 1). Prin urmare, cu cât esența sufletului im- 
plică o cunoştinţă mai desăvârșită despre Dumnezeu, cu atât va fi 
mai mare si dorința, după care cel călăuzit de virtute va dori şi aproa- 
pelui său acelaş bine, la care tinde el însuși; c. e. d. d. 

Astfel: Un bine pe care cineva şi-l doreşte din toată inima, va 
fi iubit mai tare, atunci când acel cineva va observa că si alții iubesc 
acelaş bine (teor. 31 partea IH). Asa dar (după corol. aceleeas 

teor.) el va îndemna si pe ceilalți să iubească binele pe care-l iu- 
beşte el însuşi. Deoarece însă acest bine (după teor. precedentă) 
este comun tuturor oamenilor si toţi îl pot dobândi, urmează că el 
va îndemna (după aceeas argumentatie) si pe ceilalţi să-l dobän- 
dească, si el va încerca aceasta (teor. 37 partea III) cu atât mai 
mult, cu cât se va folosi mai mult de acest bine; c. e. d. d. 

Scol., I: Cel care numai dintrun afect oarecare îndeamnă 
pe alții să iubească ceeace iubește el însuși, gi să trăiască după 
planul său, face aceasta numai după un imbold momentan si pro- 
voacă desgust oamenilor cărora le plac alte lucruri si cari la rândul 
lor, fiind împinși de acelaş imbold momentan, îndeamnă pe ceilalți 
să trăiască după planul lor. Deoarece însă binele suprem pe care 
şi-l doresc cei îndemnați de un afect oarecare, e adeseori de o așa 
natură, încât numai unul singur îl poate poseda, rezultă de aci că 
cei cari iubesc un astfel de bine, nu se incred în ei insisi, si pe când 
povestesc cu bucurie despre virtuțile obiectului iubit, le este frică, 
că nu se va crede ceeace ei spun despre acest obiect. Dar cel care 
caută să conducă raţional pe ceilalți, nu lucrează după un îndemn 
momentan ci cu blândeță şi inimă binevoitoare, având deplină în- 
credere în sine. Pe lângă aceasta eu numesc „religiune“ tot ceeace 
dorim precum şi tot ceeace facem, întrucât avem o idee des- 
pre Dumnezeu, sau întrucât cunoaștem pe Dumnezeu. Prin „pie- 
tate“, însă, înțeleg dorința de a face bine, care se naște în noi 
dacă trăim sub conducerea rațiunii. Apoi numesc „onestitate“ do- 
rinta care îndeamnă pe cel călăuzit de rațiune, să se împrietenească 
cu semenii săi, şi „onest“ numesc aceea ce aprobă oamenii cari 
trăiesc sub conducerea raţiunii; din contra, consider „rusinos“ tot 
ceeace este contrar ideii de prietenie. Pe lângă aceasta am arătat 
deja, cari sunt cauzele fundamentale ale societăţii. Astfel se înțelege 
uşor deosebirea între virtutea adevărată si neputinţă, și anume, ade- 
vărata virtute nu este altceva decât a trăi numai sub conducerea 
rațiunii, pe când neputinta constă în singurul fapt că omul se lasă 
condus de împrejurări si este determinat de ele, să facă aceea ce 
cere orânduirea generală a lucrurilor, iar nu aceea ce cere natura lui, 
considerată în ea însăși. Aceasta este ceeace am promis în scol. 18 
a acestei părţi că voiu dovedi. De aci însă reese că legea care in- 
terzice înjunghierea animalelor, este bazată mai mult pe o super- 
stitiune desartä și milă exagerată, decât pe rațiunea sănătoasă. Prin- 

cipiul de a cäuta folosul propriu ne invatä, sä ne unim cu oamenii 
prin legătură de prietenie, iar nu cu animalele sau cu alte ființe a 
căror natură este deosebită de cea omenească. Dreptul pe care ani- 
malele il au față de noi, il avem şi noi față de ele, si dat fiind că drep- 
tul fiecăruia se bazează pe puterea și virtutea sa. rezultă din aceasta 
că oamenii au un mai mare drept asupra animalelor decât acestea 
asupra lor. Totuşi nu neg că animalele au simțuri, dar neg că din 
cauza aceasta să nu fie admis ca noi să ne căutăm folosul si să le 
intrebuintäm după placul nostru, tratându-le așa cum ne convine 
mai bine. Căci natura lor nu seamănă cu a noastră și afectele lor 
sunt deosebite de ale oamenilor. Vezi scol. teor. 57 partea III. Mai 
rămâne să explic ce este drept sau nedrept, păcat si merit. Despre 
aceasta vezi scol. următoare. 

Scol. Il: In apendicele pärtei întâia am promis că voiu 
explica ce se numește laudă și dojană, merit şi păcat şi în fine ce se 
numeşte drept și nedrept. 

Lauda şi dojana le-am explicat în scol. teor. 29 partea III; 
despre celelalte noțiuni voiu vorbi aci. Dar mai înainte trebuie spus 
ceva despre starea naturală şi starea civilă a omului. 

Fiecare există pe baza dreptului superior al naturii și prin 
urmare fiecare face după dreptul suprem al naturii, ceeace rezultă 
în mod necesar din firea sa; si astfel după toate drepturile naturale, 
fiecare judecă ceeace este bun sau rău si îşi caută folosul după ca- 
racterul său (vezi teor, 19 şi 20 a acestei părţi), se răzbună (corol. 2 
teor. 40 partea III) și näzueste ca să menţină ceeace iubeşte și să 
distrugă ceeace uräste (teor. 28 partea III). 

Dacă oamenii ar trăi sub conducerea rațiunii, atunci fiecare 
sar bucura (corol. 1 teor. 35 a acestei părți) de dreptul său fără 
a pägubi pe alții. Deoarece însă sunt expuşi afectelor (corol. teor. 4 
a acestei părţi), cari întrec foarte mult (teor. 6 a acestei părți) pu- 
terea si virtutea omenească, rezultă de aci că adeseori sunt împinși în 
diferite directiuni (teor, 33 a acestei părți) si sunt contrari unii altora 
(teor. 34 a acestei părţi), cu toate că au nevoie de ajutorul reciproc 
(scol. teor. 35 a acestei părţi). Deci, pentru ca oamenii să trăiască 
în înţelegere si ca unul să poată fi folositor altuia, trebuie ca fiecare 
să cedeze o parte din drepturile sale naturale si ca toți să se asi- 
gure în mod reciproc că nu vor face nimic ce le-ar putea aduce 
pagubă. Insă din teorema 7 a acestei părți si 39 a părţei a treia 

reese, cum oamenii își pot da această siguranță în mod reciproc și 
pot deveni încrezători unii în alţii, cu toate că sunt expuși afectelor 
in mod necesar (după corol. teor. 4 a acestei părţi) şi sunt schim- 
bäciosi şi nestatornici (după teor. 33 a acestei părţi). Din teore- 
mele amintite reese că nici un afect nu poate fi potolit decât prin- 
tr'un alt afect mai puternic si contrar aceluia care trebuie învins 
şi că fiecare numai atunci se fereşte de a face rău, când îi este frică 
de un alt rău mai mare. 

Ori, pe baza acestor fapte se va putea alcătui societatea, ca să 
aibă numai ea singură drepturile pe care le are fiecare, și anume 
dreptul de a se răzbuna și de a stabili ce este bun sau rău. Deci, 
societatea trebuie să aibă puterea de a stabili o ordine generală de 
a trăi, de a da legi si de a le garanta, dar nu prin rațiune, pentrucă 
aceasta nu poate potoli afectele (după scol. teor. 17 a acestei părți) 
ci prin ameninţări. O astfel de societate, care este bazată pe legi 
și pe puterea de a se conserva se numește Sfat, iar cei cari sunt 
apärati prin legile Statului se numesc cetățeni. Din aceasta însă 
putem uşor înțelege că în starea naturală nu există nimic care după o 
părere comună ar fi bun sau rău, pentrucă oricine trăiește în starea 
naturală, își vede numai de treburile sale şi procedează după carac- 
terul său; din punctul de vedere al propriului său folos, însă, el 
insusi hotărăşte ce este bun sau rău. In starea naturală nimeni nu 
este obligat prin nici o lege să asculte de altul, decât de el însuși. 
Așa dar în starea naturală nu se poate forma ideea despre păcat; 
ea se formează în starea civilă, unde este stabilit după învoiala tu- 
turora, ce este bun si ce este rău, fiecare fiind ţinut să se supună 
legilor Statului. Deci, păcatul nu este altceva decât neascultarea, 
care se pedepseşte numai după singurul drept al Statului; dimpo- 
trivă, ascultarea este socotită ca un merit al cetățenilor şi din cauza 
aceasta un cetățean ascultător este considerat demn să se bucure 
de avantagiile Statului. Apoi în starea naturală nimeni nu este stă- 
pänul unui lucru oarecare după învoiala tuturora, si nu există nici 
un lucru în natură despre care s'ar putea zice că cutarea sau cutare este 
stăpânul acestui lucru; toate sunt ale tuturora şi prin urmare, în 
starea naturală nu se poate concepe învoiala care dă altuia ce este 
al său sau care jefueste pe altul de ceeace este al său: cu alte cuvinte, 
în starea naturală nu există nimic care s'ar putea numi drept sau ne- 
drept : aceasta există în starea civilă, unde se hotărăşte după invo- 

iala tuturor ceeace este al unuia sau al altuia. Din aceasta reese că 
drept şi nedrept, păcat si merit sunt numai noțiuni formale si nu 
atribute, care explică firea sufletului. Dar despre aceasta am vorbit ; 
destul. 

Teor. XXXVIII. — Orice lucru care produce în corpul 
omenesc o atitudine, în urma căreia el poate fi influențat in mai 
multe feluri, sau care îl face capabil de a influența obiectele exteri- 
oare în mai multe feluri, este folositor omului, şi aceasta cu atât 
mai mult, cu cât corpul devine mai capabil de a fi influențat in mai 
multe feluri şi de a influenţa alte obiecte in tot atâtea moduri; dim- 
potrivă, ceeace face ca trupul omenesc să fie mai pufin capabil de 
aceasta, este dăunător. 

Dem. Cu cât trupul devine mai capabil de cele amintite, 
cu atât devine si sufletul mai apt de a înțelege (teor. 14 partea II); 
aşa dar orice lucru care pune corpul în asemenea stări şi îl face 
capabil de cele amintite, este bun și folositor în mod necesar 
(teor. 26 şi 27 a acestei părți) si anume cu atât mai folositor, cu 
cât poate face corpul mai capabil de aceste lucruri; dimpotrivă 
(după aceeas teor. 14 partea II. întrebuințată in mod invers si 
teor. 26 şi 27) orice lucru este dăunător pentru corp, dacă îl face 
mai puţin capabil de cele amintite; c. e. d. d. 

Teor. XXXIX. — Ceeace contribue la menţinerea raportu- 
lui de mişcare şi repaos, pe care părțile corpului omenesc îl au între 
ele, este bun; din contră, aceea ce face ca părțile corpului omenesc 
să aibă între ele un alt raport de mişcare şi de repaos, este rău. 

Dem.: Corpul omenesc are nevoie de mai multe alte lucruri 
(postulatul 4 part. II) ca să se menţină pe sine. Dar ceeace constitue 
forma corpului omenesc, se bazează pe faptul că părţile sale îşi 
comunică în mod reciproc mişcările după un anumit raport (după 
definiția care se află înainte de lema 4 după teor. 13. partea II). 
Deci orice lucru care contribue la menţinerea raportului miş- 
cării si al repaosului pe care-l au părţile corpului omenesc 
între ele, sustine şi forma corpului omenesc, si prin urmare are 
drept efect (postulatul 3 și 6 partea Il) că trupul poate fi influenţat 
şi că influențează si el obiectele exterioare in mai multe feluri; aşa 
dar (după teor. precedentă) orice lucru de acest fel este bun. Apoi 
orice lucru care face ca printre părţile corpului omenesc să se 
schimbe raportul între mișcare si repaos, are de efect (după aceeas 


170 _ i Etica 


definitiune din partea a doua) că trupul omenesc își ia o altă formă, 
cu alte cuvinte (precum se înțelege dela sine, si precum am amintit la. 
sfârşitul prefetii acestei părți) că trupul se distruge si prin urmare, 
devine cu totul incapabil de a fi influențat în diferite feluri; deci orice- 
lucru de acest fel este rău (după teorema precedentă); c. e. d. d. 

Scol: In partea a cincea se va explica cum asemenea lu- 
cruzi pot fi folositoare sau dăunătoare şi sufletului. Dar aici am să. 
notez că după părerea mea corpul moare atunci când între părţile 
sale s'a format un nou raport al mișcării și repaosului. Căci nu pot 
să neg că trupul omenesc, chiar dacă reţine circulaţia sângelui şi 
toate celelalte însuşiri din cauza cărora el este considerat viu, își 
poate schimba natura într'o alta cu totul deosebită, deoarece nici o 
argumentatie nu mă determină să presupun că trupul numai atunci 
este mort, când s'a schimbat în cadavru. Însăși experienţa ne în- 
vatä contrarul, deoarece se întâmplă adeseori că un om suferă astfel 
de schimbări, încât n'ag putea zice că dânsul a rămas acelaș. Un: 
asemenea caz l-am auzit despre un poet spaniol, care a fost lovit 
de o boală grea, aşa încât după insänätosire n'a ştiut nimic despre 
viața sa din trecut și n'a crezut că tragediile şi fabulele pe care le-a 
scris, sunt ale sale. Și într'adevăr, dacă n'ar fi uitat si limba ma- 
ternä, el s'ar fi putut considera ca un copil mare. Dacă aceasta ar 
părea de necrezut, ce vom zice despre copiii, a căror fire oamenii 
în vârstă înaintată cred că e așa de deosebită de firea lor, încât 
nimeni n'ar putea să-i convingă că si ei au fost odată copii, dacă ei 
n'ar deduce aceasta dela alții? Pentru ca să nu dau prilej la noui 
întâmplări, vreau să trec peste aceasta. 

Teor. XL. —  Ceeace contribue la unirea oamenilor saw 
ceeace face ca oamenii să trăiască în bună infelegere, este folositor, 
iar ceeace provoacă discordia in Stat este rău, 

Dem.: Căci ceeace face ca oamenii să trăiască în bună inte- 
legere, are şi de efect ca ei să trăiască sub conducerea rațiunii (după: 
teor. 35 a acestei părţi); așa dar (după teor. 26 si 27 a acestei părți) 
aceste lucruri sunt bune; iar (după aceeaşi argumentatie) lucrurile: 
cari provoacă discordie sau neînțelegere, sunt rele. 

Teor. XLI, — Plăcerea nu este direct rea, ci din contră e 
bună; iar neplăcerea este direct rea, 


Dem.: Plăcerea (după teor, 11 partea III si scol.) este un: 


en nn 


Despre robia omului gi puterea afectelor 171 


afect prin care puterea de acţiune a corpului se măreşte si se intä- 
reste ; iar neplăcerea este un afect prin care această putere se mic- 
soreazä sau se släbeste; aşa dar (după teor. 38 a acestei părţi) plă- 
cerea este bună în sine; c. e. d. d. 

Teor. XLII — Veselia (hilaritas) nu poate fi excesivă, pen- 
trucă e bună totdeauna; iar melancolia este totdeauna rea. 

Dem.: Veselia (vezi definiţia acestui afect în scol. teor. 11 
partea Ill) este o plăcere care constă în aceea că toate părţile cor- 
pului sunt la fel influențate de ea, cu alte cuvinte (după teor. 11 
partea III) puterea de acţiune a corpului se mărește sau se întă- 
reste, aşa că raportul reciproc dintre mișcare si repaos rămâne ne- 
schimbat în toate părţile sale; aşa dar (după teor. 39 a acestei părți) 
veselia este totdeauna bună și nu poate fi excesivă. Melancolia însă 
(definiţia acestei afecţiuni se află si ea în scol. teor. 11 partea III) 
este o nepläcere, care în raportul ei cu trupul nostru, constă în aceea 
că micșorează puterea lui de a lucra şi o slăbeşte în mod absolut; 
aşa dar (teor. 38 a acestei părți) ea este totdeauna rea; c. e, d. d. 

Teor. XLII. — Desfătarea (titillatio) poate fi excesivă si 
poate fi rea; iar durerea poate fi bună din acelaș punct de vedere din 
xare desfätarea sau plăcerea este rea. 

Dem.: Desfätarea este o plăcere referitoare la corp, con- 
stând în aceea că una sau mai multe părți ale corpului sunt impre- 
sionate mai tare decât altele (vezi definiția în scol. teor. 11 partea 
III): Insă influența aceasta poate fi aşa de puternică, încât să în- 
treacă pe toate celelalte acțiuni ale corpului (teor. 6 a acestei părți) 
și să se ţină de el cu îndârjire, restrângând capacitatea sa de a fi 
influențat în multe alte feluri; aşa dar (teor. 38 a acestei părți) 
desfătarea este rea. Durerea însă, considerată îi. ea însăși, nu poate 
fi niciodată bună (după teor. 41 a acestei părţi), pentrucä ea e tris- 
tetä. Dat fiind însă că creșterea puterii ei se bazează pe puterea cau- 
zei ei externe, în raport cu a noastră (teor. 5 a acestei părţi), re- 
zultă de aci că putem concepe nenumărate grade gi feluri de putere 
a acestui afect (după teor. 3 a acestei părți); așa dar putem concepe 
durerea și ca un afect, care înfrână desfătarea, ca să nu depășească 
limitele sale, si care face (după partea primă a acestei teoreme) ca 
aptitudinile corpului să nu devină mai mici; în acest caz durerea va 
di bună; c. e. d. d. 

Teor. XLIV. — /ubirea si dorința pot. fi excesive, 

Dem: lubirea este o plăcere impreunatä cu ideea asupra unei 
cauze externe (defin. 6 a afectelor). Desfătarea deci, însoţită de o 
idee asupra unei cauze externe (scol. teor. 11 partea III) este o iu- 
bire; așa dar (după teor. precedentă) iubirea poate fi excesivă. 
O dorinţă însă e cu atât mai tare, cu cât e mai tare afectul din care 
ea se naşte (teor. 37 partea III). Deci, precum un afect oarecare 
(după teor. 6 a acestei părți) poate să suprime celelalte acţiuni ale 
omului, tot așa şi dorința care se naşte din acest afect poate suprima 
celelalte dorințe si poate fi tot așa de excesivă, cum am arătat des- 
pre desfătare în teorema precedentă; c. e. d. d. 

Scol: Veselia pe care am numit-o bună, poate fi mai ușor 
concepută, decât observată în realitate. Căci afectele, de care sun- 
tem stăpâniţi zilnic, au de regulă un raport cu o singură parte din 
corpul nostru, influențându-l mai mult decât pe celelalte părți. De 
aceea afectele noastre devin adeseori foarte excesive si tin sufletul 
nostru atât de adâncit în observatiunea unui singur obiect, încât el nu 
se poate gândi si la altele. Dar cu toate că oamenii sunt expuşi mai 
multor afecte, şi numai puţini dintre ei suferă de unul si acelaş afect, 
există si oameni cari totdeauna sunt stäpäniti numai de un singur 
afect. Căci adeseori observăm că oamenii sunt așa de mult influen- 
tati de un singur obiect, încât îl consideră prezent, cu toate că 
în realitate nu este înaintea lor. Dacă aceasta se întâmplă, când omul 
nu doarme, atunci zicem să respectivul aiurează sau că și-a pierdut 
mintea; ca lipsiţi de minte sunt socotiți şi aceia cari ard de dragoste 
şi zi şi noapte nu visează decât pe iubita sau amanta lor şi astfel 
provoacă de regulă râs. Dar sgârcitul care se gândeşte numai la 
afaceri, avere si bani, precum și ambițiosul care se gândeşte numai 
la slavă etc., pe aceştia nu-i considerăm ca deliranti, fiindcă de 
regulă ne surt respingători și sunt socotiți ca demni de ura noastră. 
De fapt însă şi sgärcenia, ambiția, lascivitatea, ete., sunt diverse fe- 
luri de delir, cu toate că nu se socotesc printre boalele omenești. 

Teor, XLV. — Ura niciodată nu poate fi bună. 

Dem: Dacă urim pe cineva, atunci căutăm să-l distrugem 
(după teor. 39 partea III), cu alte cuvinte, (după teor. 37 a acestei 
părți) căutăm a-i face ceeace-i este rău. Prin urmare ş. a. m. d. 
C. e. d. d. 

Scol: Mentionez că aci si în cele ce urmează eu vorbesc 
numai despre felul urii care se referă la om. 

Corol. I: Invidia, bătaia de joc, disprețul, mânia, răzbuna- 
rea și celelalte afecte, cari sunt feluri de ură sau iau naştere din 
ea, sunt rele, ceeace reese si din teor. 39 partea III și teor. 37 a aces- 
tei părţi. 

Corol.Il.: Tot ce dorim, când suntem cuprinși de ură, este 
respingător, iar din punctul de vedere al Statului este nedrept. 
Aceasta reese si din teor. 39 partea III si din definitiunea despre: 
ceeace este respingător şi nedrept, care se află în scol. teor. 37 a 
acestei părți, 

Scol I: Tin să spun că între batjocură (pe care am 
numit-o in corol. I, rea) şi râs există o mare deosebire, de- 
oarece râsul ca şi gluma este o plăcere pură: aşa dar nu poate trece 
peste măsură, si este bun in sine (după teor. 41 a acestei părți). 
Numai o superstiție invidioasă şi tristă ne poate opri ca să ne 
bucurăm. 

Căci pentru ce să fie mai de dorit să ne potolim foamea şi setea 
decât să alungăm melancolia din inima noastră? Convingerea pe care 
eu mi-am format-o este următoarea: Nici o putere divină şi nici un 
alt om nu se bucură de neputinta mea si de neajunsurile mele decât 
numai cel invidios, considerând drept virtuți lacrimile mele, suspinele, 
frica şi alte afecte care sunt semne aparente ale unui suflet nepu- 
tincios. Dimpotrivă, cu cât ne bucurăm mai mult, cu atât este mai 
mare perfecțiunea la care ajungem, cu alte cuvinte, cu atât avem 
mai multă parte din natura dumnezeascä. Deci, a se folosi de lucruri 
şi a se bucura de ele în cadrele posibilităţii (însă nu până la des- 
gust, deoarece aceasta nu- înseamnă a se bucura) este felul de a trăi 
al unui om înțelept. Eu zic că un om înţelept se folosește de mäncäri 
si băuturi plăcute, în mod cumpătat, îşi găsește plăcere în mirosuri, 
în frumusețea naturii, în haine frumoase, muzică, jocuri gimnastice, 
teatre şi alte distracţii asemănătoare, la cari oricine poate participa 


fără a pricinui cuiva un rău oarecare. Căci trupul omenesc este com- 
pus din foarte multe părți de o natură diferită, cari au nevoie de o 


hrană continuă, nouă şi felurită, pentru ca întregul corp să fie deo- 
potrivă de capabil la tot ceeace rezultă din natura sa și, prin urmare, 
ca şi sufletul să fie capabil de a înțelege cât mai mult posibil. Acea- 
stă ordine de a trăi deci, stă în deplin acord atât cu principiile noas- 
tre cât si cu experienţa generală. Prin urmare, dacă si o altă ordine 
de a trăi este bună, atunci a noastră este cea mai bună, şi trebuie 

pe orice cale recomandată, fără ca să mai vorbim despre aceasta 
mai clar sau mai amănunţit. 

Teor. XLVI. — Cel care trăieşte sub conducerea rațiunii, 
caută cu toată puterea sa, să răsplătească cu iubire si generosifate 
ura altuia împotriva sa, mânia, disprețul, etc. 

Dem.: Toate afectele de ură sunt rele (după corol. I al 
teoremei precedente); așa dar acela care trăiește sub conducerea ra- 
tiunii, îşi va da silinga pe cât se poate, să nu fie cuprins de afecte de 
ură '(teor. 19 a acestei părți), si prin urmare (teor. 37 a acestei 
părţi) se va sili ca nici altul să nu sufere de aceste afecte. Dar ura 
răsplătită cu ură se măreşte: iar răsplătită prin iubire poate fi potolitä 
(teor. 43 partea III), așa încât se transformă în iubire (teor. 44 par- 
tea III). Deci, cel care träeste sub conducerea raţiunii, va căuta să 
răsplătească cu iubire ura altuia etc.; cu alte cuvinte va căuta s'o 
răsplătească cu generositate (vezi definiţia acestui afect în scol. 
teor. 59 partea III). C. e. d. d. 

Scol: Într'adevăr, cel ce vrea să-și răzbune prin ură nedrep- 
tätile suferite, trăieşte nenorocit. Dar cel care se sileste, să învingă 
'ura prin iubire, luptă voios şi sigur, rezistă tot așa de uşor, fie 
unui om fie mai multora şi are foarte puţină nevoie de sprijinul no- 
rocului. Dar cei biruiti, se retrag de bunăvoie, şi aceasta nu în urma 
„micșorării rezistenței lor, ci în urma sporirii ei. Toate acestea rezultă 
clar din însăşi definițiile despre iubire și intelect, aşa că nu mai e 
nevoie de a demonstra aceasta mai amănunțit. 

Teor. XLVII. Afectele de speranţă si teamă nu pot fi bune 
în sine, 

Dem.: Nu există un afect de speranţă si teamă fără tristetä. 
Căci teama (după definiţia 13 a afectelor) e o neplăcere și speranța 
fără frică (vezi explicatiunea 12 si 13 defin. afect.) nu există. Asa 
dar (după teor, 41 a acestei părți) afectele acestea nu pot fi bune in 
sine, ci numai întrucât pot infräna excesele bucuriei (după teor. 43 
a acestei părţi); c. e. d. d. 

Scol: Nu trebuie să uităm însă că aceste afecte indică o lipsă 
de cunostintä şi o neputinţă sufletească; din cauza aceasta si increde- 
rea, disperarea, plăcerea sensuală, mustrarea de cuget, sunt semne de 
neputinţă sufletească. Căci deşi încrederea şi plăcerea sensuală sunt 
afecte de bucurie, totuşi se presupune că sunt precedate de tristetä, 
‚adicä de speranţă si teamă. Deci, cu cât ne silim mai mult să trăim 

sub conducerea raţiunii, cu atât căutăm mai mult să nu depindem 
de speranţă, să ne scăpăm de frică, să infruntäm pe cât se poate ha- 
zardul si să ordonäm acţiunile noastre după stricta ordine ce o dic-: 
tează rațiunea. 

Teor. XLVIII. — Stima exagerată şi disprețul sunt tot-- 
deauna afecte rele, 

Dem.: Aceste afecte sunt în contrazicere cu raţiunea (după 
definitiunea afectelor 21 si 22) si prin urmare (teor. 26 si 27 a. 
acestei părți) ele sunt rele; c. e. d. d. 

Teor. XLIX. — Stima exagerată poate uşor să facă orgolios 
pe acela care e apreciat în mod exagerat. 

Dem.: Dacă observăm că cineva, din dragoste, ne stimează: 
prea mult, ne vom lăuda (scol. teor. 41 partea III) sau vom simţi 
plăcere (după defin. afect. 30) şi dacă vom auzi vorbindu-se ceva 
bun despre noi, vom crede aceasta (teor. 25 partea II). Aşa dar 
din amor propriu ne vom prețui prea mult, cu alte cuvinte (defin. 
afect. 28) vom deveni orgolioşi; c. e. d. d. 

Teor. L. — Compătimirea ce o simte un om care trăieşte sub 
conducerea rațiunii, este în sine rea și nefolositoare. 

Dem.: Căci compătimirea (defin. afect. 18) este nepläcere 
şi prin urmare (teor. 41 a acestei părți) rea in sine. Binele însă, care 
rezultă din faptul că dorim a scăpa din mizerie pe un om pentru care- 
simțim milă (după corol. 3 teor. 27 partea III), îl dorim numai din 
porunca raţiunii {după teor. 37 a acestei părți) si numai prin ra- 
tiune putem face ceva (teor. 27 a acestei părți) ce știm sigur că 
este bun. Asa dar compătimirea este rea în sine si nefolositoare: 
pentru un om care trăiește sub conducerea ratiunii; c. e. d. d. 

Corol: Rezultă de aci că un om care trăiește după cum îi 
dictează rațiunea, caută pe cât îi este posibil, să nu sufere de com- 
pătimire. 

Scol: Acela care ştie că totul rezultă din necesitatea na- 
turii divine si se desfășoară după legile și principiile eterne ale na- 
turii, nu va afla într'adevăr nimic care să constitue obiectul râsului 
sau urei sale, şi nu va dispretui sau compătimi pe nimeni, Dimpo- 
trivă, pe cât virtutea sa îi va permite, el va căuta să facă bine, cum: 
se zice, şi să se bucure. Căci cel care se lasă uşor influențat de sen- 
timentul milei, sau e ușor mişcat de nenorocirea şi lacrimile altuia, 
face adeseori ceva ce el pe urmă regretă, căci în starea de afect nu: 

facem nimic ce ştim sigur că este bun si putem ușor fi amăgiţi prin 
lacrimi false. Dar aci vorbesc numai despre un om care trăiește sub 
conducerea raţiunii, Cel însă care nici prin rațiune si nici prin com- 
pătimire nu poate fi îndemnat să ajute pe ceilalți, trebuie cu drept 
cuvânt numit neomenos şi precum se pare (teor. 27 partea III) nu se 
aseamănă cu un om. 

Teor. LI. — Afecfiunea nu este in conrtazicere cu rațiunea, 
ci corespunde cu ea şi poate chiar lua naştere din ea. 

Dem.: Căci afecțiunea este iubirea pentru acela care face 
bine aproapelui (după defin, 19 a afectelor). Asa dar ea poate fi 
raportată la suflet, întrucât îl considerăm activ (după teor. 59 partea 
II), cu alte cuvinte (după teor. 3 partea III), întrucât el înţelege; 
prin urmare afecțiunea corespunde rațiunii etc. 

Astfel, acela care trăiește sub conducerea rațiunii, doreşte și 
aproapelui său binele pe care şi-l dorește pentru sine (după teor. 37 
a acestei părți). Si când vede că cineva face bine altuia, atunci se 
întărește si dorința lui de a face bine; cu alte cuvinte (după teor. 11 
partea III) el se bucură, si bucuria aceasta este însoțită de ideea 
(după presupunere) despre acela care face bine altuia; așa dar el 
este inspirat de afecțiunea pentru binefăcător (după defin. afectelor); 
c. e. d. d. 

Scol: Indignarea, după cum am definit-o (vezi defin. afect. 
20), este rea în mod necesar (după teor. 45 a acestei părți}. Dar 
trebuie amintit că, dacă puterea supremă a Statului, fiind condusă de 
obligaţiunea de a menține pacea, pedepsește pe un cetăţean care a 
făcut rău altuia, atunci nu este determinată la aceasta de indignare, 
fiindcă nu pedepseşte din ură, ci din sentimentul datoriei. 

Teor. LII. — Mulfumirea de sine se poate naşte din rațiune, 
si numai aceea care se naște din rațiune, este cea mai desăvârșită. 

Dem.: Multumirea de sine este plăcerea ce cuprinde pe un 
om cänd se observä pe sine si puterea sa de a lucra (dupä defin. 
afect. 25). Dar adevărata putere a omului de a lucra sau virtutea 
lui este rațiunea însăși (după teor. 3, partea III), pe care omul o 
observă în mod clar și distinct (după teor. 40 si 43, partea II). 
Prin urmare multumirea de sine se naște din rațiune. Apoi dacă omul 
se observă pe sine însuşi, atunci nu percepe nimic mai clar și mai dis- 
tinct decât ceeace rezultă din puterea lui de a lucra (după defin. 2, 
partea Ill), cu alte cuvinte (după teor. 3, partea III), ceeace re- 

zultä din puterea sa de a înțelege. Asa dar din însăşi observatiunea 
aceasta se naşte cea mai supremă mulțumire de sine; c. e. d. d. 

Scol.: Intr'adevär, multumirea de sine este cel mai înalt 
bine pe care-l putem nădăjdui. Căci (după ceeace am arătat în 
teor. 25, a acestei părți) nimeni nu caută a persevera în existența sa 
pentru un scop anumit. Deoarece însă mulţumirea aceasta se nu- 
treşte si se întărește tot mai mult prin laudă (după corol teor. 53 
partea III) si se micșorează prin dojană (după corol. 1, teor. 55, 
part. III), rezultă de aci că lauda ne influenfeazä foarte mult, > 
așa încât nu putem suporta o viaţă rusinoasä. 

Teor. LII — Umilinta (humilitas) nu este o virtute si nu 
ia naștere din rațiune. 

D em.: Umilinţa este o neplăcere care se naște atunci când 
un om observă slăbiciunea sa (după defin. afect, 26). Intrucât 
însă un om se observă pe sine cu adevărata rațiune, el cunoaște 
esenţa sa, cu alte cuvinte (după teor. 7, partea III), puterea sa. 
Prin urmare, dacă un om privindu-se pe sine observă o anumită 
slăbiciune, aceasta nu vine din motivul că se cunoaşte pe sine. 
ci (precum am arătat-o în teor. 55, partea III) pentrucă puterea 
sa de.a lucra este restrânsă. Deci, dacă presupunem că un om 
observă neputinta sa din cauză că vede o altă ființă care-i mai pu- 
ternică decât el si stabileşte prin această observare puterea sa 
proprie, atunci aceasta înseamnă că omul se cunoaşte pe sine 
în mod lămurit, (după teor. 26 a acestei părţi), ceeace întăreşte 
puterea sa de a lucra. Prin urmare tristeta sau smerenia care se 
naște din cauză că omul observă neputinfa sa, nu se naşte dintro 
observatiune exactă sau din rațiune şi nu este o virtute, ci o 
pasiune; c. e. d. d. 

Teor. LIV. — Cäinfa nu este o virtute, cu alte cuvinte nu ia 
naștere din rațiune, ci dimpotrivă, acela care regretă o faptă oare- 
care, este foarte nenorocit şi neputincios. 

Dem.: Partea întâia a acestei teoreme se demonstrează ca 
şi teorema precedentă. Partea a doua însă reese din însăşi defi- 
nitia regretului (vezi defin. afect. 27). Căci omul care regretă 
o faptă oarecare, este stăpânit de o dorință irealizabilä şi de afectul 
tristetei. 

Scol; Deoarece oamenii rareori trăiesc, după cum dictează 
raţiunea, aceste două afecte, adică - smerenia precum si speranța 

si teama aduc mai mult folos decât daură; deci dacă e necesar ca 
„oamenii să păcătuiască, atunci e mai bine să păcătuiască în pri- 
vința aceasta. Căci dacă toţi oamenii reputinciosi sufleteşte ar 
fi neastämpärati la fel, şi n'ar avea frică sau rușine de nimic, atunci 
-prin ce alt mijloc de constrângere ar putea fi cärmuiti? Norodul e 
“teribil, dacă nu cunoaşte frica. De aceea nu e de mirare că 
proozocii, cari s'au îngrijit de folosul obştesc, nu însă de cel par- 
ticular, au recomandat atât de mult cäinfa şi smerenia. Si într'ade- 
văr, oamenii care sunt supuşi acestor afecte, pot fi îndemnați mai 
uşor, ca să trăiască sub conducerea raţiunii, cu alte cuvinte, va 
:să fie liberi si să se bucure de o viaţă fericită. 

Teor: LV. — Prea mare orgoliu sau prea mare umilire în- 
seamnă o prea mare necunostinfä de sine, 

Dem.: Reese din defin. afect. 28 si 29. 

Teor. LVI. — Prea mare orgoliu sau prea mare umilire indică 
.o prea mare neputinţă a sufletului, 

Dem.: Fundamentul întâiu al virtuţii este menţinerea exis- 
tenței (după corol. 24 a acestei părţi) si aceasta sub conducerea ra- 
‘tiunii (după teor. 22 a acestei părți). Deci, cel care nu se cunoaște 
pe sine, nu cunoaşte fundamental tuturor virtuţilor și prin urmare 
nu cunoaște virtuțile. Apoi a lucra din virtute nu este altceva decât 
„a lucra sub conducerea raţiunii (după teor. 24 a acestei părți) şi 
cel care lucrează sub conducerea raţiunii, ştie în mod necesar că 
“lucrează, condus fiind de rațiune (după teor. 43 partea II). Deci, cel 
-care nu se cunoaște deloc pe sine şi prin urmare (precum am arătat 
tocmai aici) nu cunoaşte toate virtuțile, nu lucrează deloc din virtute 
(precum reese din defin. 8 a acestei părți) și este cu totul neputin- 
«cios sufletește: așa dar (după teor. precedentă) prea mare orgoliu 
sau prea mare resemnare indică prea mare neputinţă sufletească; 
«<. e. d. d. 

Corol.: Din aceasta reese foarte lămurit că oamenii tru- 
faşi si smeriti sunt foarte supuși afectelor. 

Scol: Totuşi umilirea se poate vindeca mai uşor decât 
trufia, deoarece aceasta este un afect de plăcere, cea dintâi însă 
un afect de neplăcere: prin urmare (teor. 18) trufia este mai puter- 
-nică decât umilirea. 

Teor. LVII. — Un om trufas iubeşte toväräsia parazitilor 
‚si a lingusitorilor, iar toväräsia oamenilor generosi nu-i place. 

Dem.: Trufia este o päcere, care se naște când un om 
se apreciază pe sine mai mult decât e just (după defin. afect. 28. 
şi 6); un om trufaş deci, caută pe cât îi este posibil, să menţină 
părerea proprie despre sine (vezi scol. teor. 13 partea III). Asa dar: 
el caută toväräsia parazitilor şi a lingusitorilor (defin. acestor afecte- 
nu le-am dat, deoarece sunt pe deplin cunoscute) și evită prietenia. 
cu oameni generoși, cari judecă despre el cum e just; c. e. d. d. 

Scol.: Ar fi prea mult, dacă aşi enumera aici toate viciile 
ce decurg din trufie; căci oamenii trufaşi sunt expuşi tuturor afec- 
telor și sunt foarte puţin susceptibili de iubire sau milă. Dar 
aici trebuie deasemenea amintit, că „trufas” se numește și acela: 
care nu apreciază pe altul după dreptate. In acest înțeles deci, 
trufia trebuie definită ca plăcerea pornită dintr'o părere falsă, îm 
urma căreia cineva crede a fi superior celorlalți. Si „umilirea“, care 
este contrarul trufiei, trebuie definită ca neplăcere născută din-- 
tr'o idee falsă, în urma căreia cineva se consideră inferior faţă de: 
ceilalți. După constatarea aceasta însă concepem uşor că un om 
trufas e absolut invidios (vezi scol. teor. 55 partea III) si urăște: 
foarte mult pe aceia cari sunt släviti din cauza virtuţilor lor. Ura 
aceasta însă nu poate fi învinsă prin iubire sau binefaceri (vezi 
scol, teor. 41 partea III) şi oamenii trufaşi își găsesc plăcerea lor 
numai in tovărășia acelora cari stau la discrefia neputinței lor şi 
le măresc trufia lor până la nebunie. 

Deşi umilirea este contrară trufiei, totuși un om umilit 
este confrate cu trufaşul. Căci dat fiind că neplăcerea unui astfel 
de om se naşte din cauză că el judecă neputinta sa, comparând-o 
cu puterea sau virtutea altora, această neplăcere se micșorează, 
cu alte cuvinte, un om umilit se şi bucură, când se gândeşte la: 
viciile altora. De aici a provenit proverbul: „Este o mângâiere pen- 
tru oamenii nenorociti, dacă au şi tovarăşi de nenorocire“, Dar un 
om umilit se va întrista cu atât mai mult, cu cât se va considera 
pe sine mai inferior față de ceilalți. De aci rezultă că nimeni nu 
este mai înclinat să invidieze pe alţii, decât oamenii umiliti, 
si că ei observă faptele celorlalți foarte atent, pentru a le critica mai 
zurând decât a le îndrepta, urmărind singurul scop ca să se laude 
cu umilirea lor, dar fără ca să piardă aparența celor umiliti. 
Dar toate acestea rezultă din afectul umilirei aşa de necesar, 
precum din natura triunghiului rezultă că cele trei unghiuri ale sale- 

sunt egale cu două unghiuri drepte. Şi eu am spus deja că numesc 
aceste afecte şi altele asemănătoare rele, dacă mă refer numai la 
abilitatea omenească. Dar legile firii omeneşti atârnă de ordinea 
comună a naturii, din care omul face parte, ceeace am ţinut să 
amintesc în treacăt, ca oamenii să nu creadă că enumăr viciile 
oamenilor şi faptele lor absurde, iar nu natura și însușirile lucrurilor, 
Căci în prefața părții a treia am zis că privesc afectele oamenilor 
şi natura lor ca şi pe celelalte lucruri naturale. Si, într'adevăr, ele 
arată, dacă nu puterea si dibăcia oamenilor, cel puţin pe aceea 
a naturii tot aşa de evident ca si multe alte lucruri pe care le ad- 
mirăm si a căror privire ne place. Dar continui să arăt ce folos 
aduc afectele oamenilor si ce daune le cauzează lor. 

Teor. LVIII. — Gloria nu este in contrazicere cu rațiunea, 
ci poate lua naştere din ea. 

Dem.: Reese din def. afect, 30 şi din def. despre aceea ce 
“e onest, pe care o vezi in scol. teor. 37 a acestei părţi. 

Scol: Ceeace noi numim glorie desartä, este un fel de mul- 
tumire de sine care se menține numai pe baza unei aprecieri din 
partea norodului; și dacă această apreciere nu mai există, atunci 
„dispare si mulfumirea de sine, cu alte cuvinte (scol. teor, 52 a aces- 
tei părţi) dispare binele suprem pe care-l iubește fiecare. De aci 
rezultă că un om care se laudă că a câștigat aprecierea norodului, 
munceşte zilnic, se chinue și încearcă s'o păstreze. Căci norodul este 
schimbăcios si nestatornic, şi renumele se pierde ușor, dacă nu se 
-menține prin anumite mijloace; mai mult încă, dat fiind că toţi se 
silesc să câştige aplausele norodului, unul caută să micsoreze 
renumele altuia; din cauza aceasta se ivește o ceartă asupra binelui 
„celui mai apreciat de oameni și o dorinţă puternică ca unul în orice 
fel să învingă pe celălalt; acela însă care ese învingător, este slävit 
mai mult pentrucä a adus pagubă celuilalt, decât din cauza că și-a 
„adus vre-un folos. Deci, această glorie sau mulțumire de sine este 
întradevăr desartä, fiindcă n'are nici o valoare. 

Ceeace trebuie notat despre ruşine, reese ușor din cele spuse 
despre milă si cäintä. Adaog numai că rușinea este bună ca si 
compătimirea, — deşi nu este o virtute — deoarece arată că un 
-om care se ruşinează, are dorinţa de a trăi cinstit. Deasemenea și 
«durerea poate să fie bună, întrucât indică că un organ oarecare 
este vätämat, dar nu pe deplin distrus. Deci, cu toate că un om care 

se rusineazä de o faptă săvârşită, este într'adevăr trist, totuși el 
este mai desăvârșit decât un om fără rușine, care nu dorește deloc 
să trăiască cinstit. 

Aceasta este tot ceeace m'am încumetat să scriu despre afec- 
tele de plăcere si nepläcere. In ceeace priveşte însă dorinţele, ele sunt 
bune sau rele, întrucât iau naștere din afectele respective. Dar toate 
dorinţele noastre pornite din afecte, cari sunt pasiuni, sunt oarbe 
(precum se înțelege din ceeace am zis în scol. teor. 44 a acestei 
părți) şi oamenii s’ar putea lipsi de ele pe deplin, dacă ar putea 
fi uşor îndemnați, ca să trăiască sub singura conducere a raţiunii, 
precum am arătat-o deja, 

Teor, LIX. — La toate acțiunile la care suntem determinaţi 
în urma unui afect care este o pasiune, putem fi determinaţi de 
rațiune şi [ără afect. 

Dem.: A lucra după rațiune, nu este altceva (după teor. 3 
şi defin. 2 partea III) decât a face ceeace rezultă din necesitatea 
naturii noastre, considerate in ea însăşi. Dar afectul de nepläcere 
este rău, întrucât micşorează sau impiedecă această putere de a 
lucra (după. teor. 41 a acestei părţi). De acest afect deci, nu putem 
fi determinaţi la o acţiune pe care nam putea-o săvârși şi atunci 
când am fi conduși de rațiune. Dar şi afectul de plăcere este rău, 
dacă împiedecă activitatea unui om (după teor. 41 şi 43 a acestei 
părți). Deci, nici de acest afect nu putem fi determinaţi la o acţi- 
une, la care nam putea fi determinaţi si de rațiune. In fine, întru- 
cât plăcerea este bună, ea concordä cu rațiunea (căci consistă în 
faptul că puterea omului de a lucra se măreşte sau se întărește prin 
ea), şi ea devine o pasiune numai atunci, când puterea omului de 
a lucra nu este în aşa fel întărită, încât omul să se cunoască pe sine 
şi acţiunile sale în mod adecuat (după teor. 3 partea III. și scol.). 
Ori, dacă un om care simte plăcere ar ajunge la o astfel de desă- 
värsire, încât să se cunoască in mod adecuat pe sine și acţiunile 
sale, atunci ar fi capabil, chiar foarte capabil, să sävärseascä ace- 
leasi acţiuni, la care de regulă este determinat de afecte ce sunt pa- 
siuni. Dar toate afectele se referă la plăcere, neplăcere sau dorință, 
(vezi explicaţiunea 4-a a defin. afect.) şi dorința (după defin. 
afect. 1) nu este altceva decât însăși încercarea de a lucra. La toate 
acţiunile prin urmare, la care suntem determinaţi printr'un afect, 

care este o pasiune, putem fi determinaţi prin singura rațiune şi 
fără afect; c. e. d. d. 

Altfel : O acţiune se numește rea, când se naște din cauză 
că suntem insufletiti de un anumit afect rău (vezi corol. 1 teor. 45 
a acestei părţi). Dar nici o acţiune, considerată în sine, nu este 
bună sau rea (precum am arătat în prefața acestei părţi), ci una 
si aceeaș acţiune poate fi bună sau rea. Prin urmare si raţiunea ne 
poate îndemna la aceeas acţiune, care altădată este rea, sau care 
se naşte dintr'un anumit afect rău (după teor. 19 a acestei părţi). 
C. e. d. d. 

Scol: Explicăm aceasta mai clar printr'un exemplu: Actiu- 
nea de a bate, considerată din punct de vedere fizic, și anume din 
observația că omul ridică brațul, strânge pumnul şi lasă brațul 
cu putere în jos, aceasta este o facultate care se explică prin struc- 
tura corpului nostru. Deci, dacă un om cuprins de mânie sau ură, 
este determinat să strângă pumnul şi să mişte braţul, aceasta se 
petrece, fiindcă una si aceeas acţiune poate fi legată de anumite 
imagini, precum am arătat-o în partea a doua; așa dar putem fi 
determinaţi la una şi aceeas acţiune, atât prin reprezentările pe care 
ni le formăm în mod confuz cât şi prin cele clare și distincte. Se 
vede deci, că orice dorinţă ce se naște dintrun afect, care este o 
pasiune, devine de prisos, dacă oamenii pot fi determinaţi de rafi- 
une la aceeaș acţiune. Dar să vedem pentru ce numim „oarbă o 
dorinţă care se naşte dintr'un afect, care este o pasiune. 

Teor. LX. — Dorinţa izvorită din plăcerea sau neplăcerea 
ce o simte numai unul singur sau câteva din organele corpului nostru, 
dar nu toate, nu fine seamă de ceeace este util omului întreg. 

Dem: Să presupunem de exemplu că partea A din corpul 
nostru este întărită prin puterea unei cauze exterioare, așa încât 
întrece pe celelalte (după teor. 6 a acestei părți). Fartea accasta 
deci nu va căuta să piardă puterea sa, pentru ca si celelalte părţi 
ale corpului să îndeplinească funcțiunea lor. Căci ea ar trebui să 
aibă si puterea sau tăria, ca să piardă pe cea dintâiu; ceeace (după 
teor. 6 partea III) este absurd. Prin urmare, partea aceasta, şi dea- 
semenea (după teor. 7 şi 12 partea. III} sufletul, va căuta să-şi 
mențină starea sa; așa dar şi dorința care se naşte dintrun astfel 
de afect de plăcere nu se va raporta la corpul întreg. Dacă 
dimpotrivă s'ar presupune că partea A este înfrânată, ca să revină 

la valoarea lar și celelalte părţi, atunci la fel se dovedește că dorința 
care se naşte din afectul de neplăcere, nici ea nu se raportează la 
„corpul întreg; c. e. d, d. 

Scol: Deoarece în foarte multe cazuri plăcerea (după 
scol, teor. 44 a acestei părţi) se referă numai la o singură parte a 
corpului nostru, noi dorim să ne menţinem existența fără a ne în- 
griji de prosperitatea întregului nostru corp. La aceasta se mai 
aduogă că dorinţele noastre, ce ne stăpânesc în cea mai mare parte 
(după corol. teor. 9 a acestei părţi), se raportează de regulă la 
timpul prezent, iar nu la viitor. 

Teor. LXI. — Dorinţa care se naşte din rațiune, nu poate 
[i excesivă. 

Dem.: Dorinţa (după defin. afect. 1) considerată în sine, 
‚este însăși esenţa omului, întrucât o concepem ca determinată în- 
tr'un fel oarecare la o acţiune anumită. Asa dar dorinţa care se 
naşte din rațiune, cu alte cuvinte (după teor. 3 partea III), care 
se ivește în roi, întrucât suntem în acţiune, este însăşi esența sau 
firea noastră, întrucât o concepem ca determinată să săvârșească 
ceeace se concepe în mod necesar numai prin esenţa noastră (după 
defin. 2 partea III). Deci, dacă dorinta aceasta ar putea să fie ex- 
cesivă, atunci natura omenească, considerată în sine, ar putea ieși 
-din sine însăşi, sau ar avea mai mare putere decât are, ceeace 
‚este o contrazicere evidentă. Așa dar dorința aceasta nu poate să 
fie excesivă; c. e. d. d. 

Teor.: LXII. — Intrucät sufletul concepe lucrurile după 
principiile raţionale, el este mişcat la fel, fie că are o idee despre 
ceva viitor sau trecut, fie despre ceva prezent. 

Dem.: Toate lucrurile pe care sufletul le concepe sub con- 
“ducerea raţiunii, le concepe sub acelaş aspect al eternității sau ne- 
‚cesitätii (corol. 2 teor, 44 partea Il) şi cu aceeas certitudine (teor. 
43 partea II şi scol. ei). Deci, fie că sufletul are o idee despre ceva 
viitor sau trecut, fie despre ceva prezent, el o concepe cu aceeași 
necesitate si are aceeag certitudine. Fie deci, că o idee se referă 
la ceva viitor sau trecut, fie la prezent, ea va fila fel adevărată, 
(teor, 41 partea II), cu alte cuvinte (după defin. 4 part. Il), va avea 
totdeauna acelaș semn al unei idei adevărate. Aşa dar sufletul, întrucât 
“concepe lucrurile după principiile raţiunii, este mişcat în acelaş fel, fie 

că are o idee despre ceva viitor sau trecut, fie despre ceva prezent; 
c. e d. d. 

Scol: Dacă am avea o cunoştinţă adecuată despre durata 
lucrurilor şi am putea să fixăm prin rațiunea noastră timpul exis- 
tentei lor, atunci am privi lucrurile viitoare şi prezente cu acelaș 
afect, şi sufletul ar dori la fel un bine pe care-l consideră viitor ca 
şi un bine prezent, şi ar neglija un mai mic bine prezent în favoa- 
rea unuia mai mare şi necesar din viitor. Deasemenea deloc n'ar 
dori un bine prezent, care ar fi cauza unui rău viitor, precum o vom 
dovedi la timp. Dar in ce priveşte durata lucrurilor (după teor. 31 
partea II), noi putem avea numai o cunoştinţă foarte inadecuată, 
si noi stabilim timpul existenţei lor (după scol. teor. 44 partea Il) 
numai prin facultatea noastră de imaginaţie, care nu este la fel afec- 
tată de imagina unui lucru prezent ca de aceea a unui lucru viitor. 
Deaceea cunoștința noastră despre bun sau rău este numai abstractă și 
superficială si judecata noastră despre ordinea lucrurilor si conexiunea 
cauzelor, prin care stabilim ceeace în prezenţă ne este bun sau rău, 
apare mai curând imaginară decât reală. Asa dar nu-i de mirat, 
dacă dorința care pornește din cunoașterea unui bine şi a unui rău 
viitor, poate fi lesne înfrânată prin dorința de a poseda lucruri plă- 
cute care sunt de față. Despre aceasta vezi teor. 18 a acestei părți. 

Teor. LXII. — Acela care este stăpânit de frică si face 
bine pentru ca să scape de rău, nu este călăuzit de rațiune. 

Dem.: Toate afectele raportate la suflet, întrucât este activ, 
cu alte cuvinte (după teor. 3 partea III), raportate la rațiune, nu 
sunt altceva decât afecte de plăcere si dorință (după teor. 59 par- 
tea III). Asa dar (după defin. afect. 13) acela care este călăuzit 
de frică si face bine de frica răului, nu este călăuzit de rațiune; 
c. e. d., d. 

Scol. I: Oamenii superstitiosi cari știu mai bine să mu- 
streze pe ceilalți pentru viciile lor, decât să-i învețe virtuțile, si 
cari nu încearcă să-i conducă prin rațiune, ci vor să-i constrângă 
prin frică, pentru ca ei mai curând să neglijeze, decât să iubească 
virtutea, au singura intenfiune ca ceilalți să fie tot așa de neno- 
rocifi ca si ei; de aceea nu-i de mirat, dacă sunt respingători pen- 
tru toți. 

Corol:  Printr'o dorință care izvorăşte din rațiune, moi 
urmărim direct binele şi evităm răul in mod indirect. 

Dem: Căci dorinţa care se naşte din rațiune, se poate naște 
numai dintr'un afect de plăcere care nu este pasiune (după teor. 
59 partea III), cu alte cuvinte ea se naște dintr'o plăcere care nu 
poate fi excesivă (după teor. 61 a acestei părţi) iar nu din neplä- 
cere. Asa dar ea (după teor. 8 a acestei părți) se naşte din cunoas- 
terea binelui, iar nu din aceea a răului si prin urmare dorim direct 
binele, când suntem cäläuziti de rațiune si totodată evităm răul. 

Scol. Il: Acest corolar se aplică, dacă luăm ca exemplu 
un om bolnav şi altul sănătos. De frica morții omul bolnav mă- 
nâncă ceeace nu-i place, cel sănătos însă se bucură de mâncare, şi 
astfel îşi petrece viaţa mai bine decât atunci când i-ar fi frică de 
moarte şi când ar dori direct să scape de ea. Deasemenea, dacă 
judecătorul osândeşte la moarte pe pârit, nu face aceasta din mânie 
sau ură, etc., ci din singura iubire a binelui obstesc gi este călăuzit 
de rațiune, 
| Teor. LXIV. — Cunostinfa răului este o cunoştinţă ina- 
decuatä. 

Dem.: Cunostinta räului (dupä teor. 8 a acestei pärfi) este 
insäsi nepläcerea, intrucät suntem constienfi de ea. Nepläcerea insä 
este trecerea la o perfectiune mai micä (dupä defin. afect. 3) care 
nu poate fi cunoscutä numai prin esenta omului (dupä teor. 6 si 7 
partea IH). Asa dar (după defin. 2 partea Ill) ea este o pasiune 
care (după teor. 3 partea III) depinde de idei inadecuate, şi prin 
urmare (după teor. 29 partea ÎI) cunoștința aceasta, adică cuno- 
stinta răului, este inadecuată; c. e. d. d. 

Corol: Rezultă de aci că sufletul n'ar avea nici o idee 
despre rău, dacă ar avea numai idei adecuate. 

Teor. LXV. — Sub conducerea raţiunii vom alege dintre 
două bunuri pe cel mai mare, iar dintre două rele pe cel mai mic. 

Dem: Binele care impiedecä ca să ne bucurăm de un bine 
mai mare, este întradevăr un rău, căci (precum am arătat în pre- 
fața acestei părţi) lucrurile sunt numite bune sau rele, întrucât le 
comparăm între ele și (după acelaș raţionament) un rău e într'adevăr 
un mai mic bine. De aceea (după corol. precedent) vom dori sau vom 
alege, sub conducerea raţiunii, numai binele cel mai mare şi răul cel 
mai mic; c.e.d.d. 

Corol: Sub conducerea raţiunii vom alege un rău mai 
mic de dragul unui mai mare bine si vom lăsa la o parte un mai 

mic bine, care este cauza unui mai mare rău. Căci un rău care 
în acest caz se consideră mai mic, este întradevăr un bine, și 
contrar, un bine este un rău. De aceea (după corol. teor. pre- 
cedente} noi vom dori pe unul şi vom lăsa la o parte pe celălalt; 
c. e. d, d. 

Teor. LXVI. — Sub conducerea ratiunei vom prefera un mai 
mare bine viitor unui bine mai mic prezent; şi vom alege un mai mic 
rău prezent în locul unui rău mai mare viitor, 

Dem.: Dacă sufletul ar avea o cunoștință adecuată asupra 
viitorului, atunci ar fi mişcat de acelaş afect faţă de un lucru viitor 
ca şi de unul prezent (după teor. 62 a acestei părţi). Deci, din singu- 
rul punct de vedere al raţiunii, pe care-l susţinem în presupunerea 
acestei teoreme, lucrul rămâne acelaș, fie că îl socotim ca un mai 
mare sau mai mic bine sau rău viitor, fie ca unul prezent, Aşa dar 
(după teor. 65 a acestei părți) vom dori un mai mare bine viitor 
faţă de unul mai mic prezent ş. a. m. d. C. e. d. d. 

Corol.: Sub conducerea raţiunii vom dori un mai mic rău 
prezent, care este cauza unui mai mare bine viitor, şi vom lăsa la o 
parte un bine mai mic prezent care este cauza unui mai mare rău 
viitor. Acest corclar se raportează la teor. precedentă tot aşa ca 
şi corol. teor. 65 la însăşi teor. 65. 

Scol: Ori, dacă comparăm aceasta cu cele spuse despre 
puterea afectelor, în partea prezentă până la teor. 18, vom vedea 
uşor, ce deosebire este între un om care stă numai sub influența 
afectelor si a părerilor neîntemeiate şi acela care este condus de ra- 
tiune. Căci cel dintâiu face, cu sau fără voie, ceace nu cunoaşte de 
loc; cel din urmă însă face voie numai persoanei sale si săvârşeşte 
numai ceeace ştie că este important în viaţa sa si ceeace el doreşte 
din toată inima; din această cauză eu numesc pe unul rob, iar pe celă- 
lalt liber. Despre caracterul si felul de a trăi al unui om liber vreau 
să spun aici ceva. 

Teor., LXVII. — Omul liber nu se gädeste la nimic mai 
puțin decât la moarte, şi înțelepciunea sa nu constă in meditarea 
asupra morfi, ci în aceea asupra vieții, 

Dem: Omul liber, cu alte cuvinte, acela care trăieşte numai 
după cum îi dictează rațiunea. nu este călăuzit de frica morţii, 
(după teor. 63 a acestei părţi) ci caută direct binele său (după 
corol. aceleas teor.), cu alte cuvinte (după teor. 24 a acestei părți), 

doreşte a lucra, a trăi şi a-şi menţine existenţa pe baza principiului 
de a căuta folosul său. Așa dar el nu se gândeşte la nimic mai 
puţin decât la moarte; c. e. d. d. 

Teor. LXVIII. — Dacă oamenii sar naște liberi, ei nu 
şi-ar forma nici o idee despre bine şi rău, câtă vreme ar fi liberi. 

Dem.: Numesc liter pe acela care este călăuzit numai de 
rațiune. Deci, cel ce se naște liber şi rămâne în această stare, are 
numai idei adecuate și prin urmare, nare nici o idee despre rău 
(după corol. teor. 64 a acestei părți) precum nici despre bine (căci 
bine si rău sunt noțiuni corelative); c. e. d. d. 

Scol: Reese din teorema 4 a acestei părţi, că presupunerea 
de faţă este falsă si poate fi concepută, întrucât considerăm natura 
omului numai ca atare. sau mai bine zis, întrucât considerăm pe 
Dumnezeu, nu ca ființă infinită, ci numai întrucât este cauza exis- 
tentei omului. In istoria sa despre primul om, Moise pare a fi vrut 
să stabilească aceasta precum și alte lucruri, pe care le-am lămurit 
deja. Căci în ea nu-i vorba despre o altă putere a lui Dumnezeu 
decât despre aceea prin care el a creiat pe om, cu alte cuvinte, des- 
pre puterea prin care Dumnezeu sa îngrijit numai de nevoile oa- 
menilor; şi deaceea a scris că Dumnezeu a interzis omului liber să 
mănânce din pomul cunoștinței binelui şi a răului, fiindcă odată 
ce ar mânca din el ar avea mai mult frică de moarte decât ar dori 
să trăiască; deasemenea, când bărbatul a cunoscut femeia care se po- 
trivea complect cu firea lui, el a înțeles că pe lume nu poate exista 
nimic care i-ar fi mai folositor decât femeia; dar când a crezut că 
animalele îi sunt asemănătoare, atunci a început să le imite (vezi 
tero. 27 partea IH) si să piardă libertatea, pe care patriarhii au 
recästigat-o, cäläuziti fiind de spiritul lui Christos, cu alte cuvinte 
de ideea despre Dumnezeu, singura de care depinde ca omul 
să fie liber şi să dorească și celorlalți oameni binele pe care-l do- 
reste pentru el însuşi, precum am arătat mai sus (după teor. 37 
a acestei părţi). 

Teor. LXIX. — Virtutea omului liber se arată tot aşa de 
bine in evitarea primejdiilor, ca si în învingerea lor. 

Dem: Un afect nu poate fi înfrânat nici înlăturat decât 
printr'un alt afect contrar şi mai puternic (după teor. 7 a acestei 
părţi). Dar temeritatea oarbă și frica sunt afecte cari pot fi con- 
cepute ca aproape la fel de intensive (după teor. 5 şi 3 a acestei 

părţi). Prin urmare avem nevoie de virtute sau de o putere sufle- 
tească la fel de mare (definiţia acestui afect o vezi în scol. teor, 59 
partea III) pentru a restrânge frica, cu alte cuvinte (după defin, 
afect. 40 şi 41) omul liber evită primejdiile prin aceeaş putere sufle- 
tească prin care stäruieste să le înfrunte. 

Corol.: Fuga la timp se socotește la un om liber ca un 
semn de bärbätie la fel de mare ca şi lupta; cu alte cuvinte, un om 
liber își alege fuga ca şi lupta cu aceeaș tărie sufletească și pre- 
zentä de spirit. 

Scol: Ce este täria sufleteascä sau ce infelegem prin ea, 
am explicat in scol. teor. 59 partea Ill. Prin „primejdie“ însă inte- 
leg tot ceeace poate fi cauza unui rău, adică cauza tristetei, urei, 
discordiei, etc. 

Teor. LXX. — Omul liber care trăieşte printre oamenii in- 
culți, se sileşte din toată puterea sa ca să evite binefacerile lor, 

Dem.: Fiecare judecă după natura sa ce este bun (vezi 
scol. teor. 39 partea III). Un om incult însă, care a făcut o bine- 
facere cuiva, judecă după firea sa, şi văzând că acest bine e mai 
puţin apreciat din partea aceluia care l-a primit, el se intristeazä 
(după teor. 42 partea III). Dar un om liber se sileste să aibă prie- 
tenie cu ceilalți oameni (după teor. 37 a acestei părţi) şi nu-i răsplă- 
teste prin binetaceri imaginare ce corespund afectelor; şi așa el se 
conduce pe sine însuşi şi pe ceilalți după judecata liberă a rațiunii şi 
face numai aceea ce el socotește foarte important. Asa dar un om 
liber, ca să nu fie oamenilor inculți un obiect de ură și să nu se aco- 
modeze poftelor acestora, ci numai raţiunii, va căuta pe cât îi va fi 
posibil ca să evite binefacerile lor; c. e. d. d. 

Scol: Zic „pe cât îi este posibil“; căci deşi oamenii sunt 
neștiutori, totuși în momente grele numai ei pot aduce sprijin ome- 
nesc, care este cel mai important. Așa se întâmplă adeseori, că tre- 
buie acceptată o binefacere din partea lor şi să li se arate recu- 
nostinta după placul lor. Se mai adaogă la aceasta că trebuie să 
fim si prevăzători, atunci când refuzăm binefacerile, ca să nu se 
pară că noi îi despretuim sau că din sgârcenie ne ferim de răsplată; 
fugind astfel de ura lor, noi tocmai prin aceasta ne expunem aces- 
tui afect. Trebuie deci ţinut seamă de ceeace este folositor şi cin- 
stit, atunci când refuzăm binefacerile. 

Teor. LXXI. — Numai oamenii liberi sunt cu adevărat re- 
cunoscători, 

Dem.: Numai oamenii liberi sunt cu adevărat . folositori 
unul altuia si sunt unifi prin cea mai strânsă legătură de priete- 
nie (după teor. 35 a acestei părți şi corol. 1), străduindu-se cu ace- 
laş sentiment de iubire ca unul să ajute pe celălalt (după teor. 37 
a acestei părţi). Asa dar (după defin. afect. 34) numai oamenii liberi 
sunt cu adevărat recunoscători; c. e. d. d. 

Scol:  Recunoştinţa pe care o arată oamenii cäläuziti de 
cupiditate oarbă, este foarte adeseori mai mult o afacere sau o 
siretenie decât o adevărată recunoștință. Nerecunoștinţa nu este 
un afect. Totusi ea are ceva urât, fiindcă arată că amul este stä- 
pânit de prea multă ură, mânie, trufie, sau sgârcenie. Căci cel ce 
din cauza neroziei sale nu ştie să răsplătească binefacerile, nu este 
nerecunoscător, și cu mult mai puţin acela care nu se lasă încântat 
de darurile unei curtizane ca să servească râvnirei ei, sau de daru- 
rile unui hot, ca să ţină în taină hoţia lui, sau a unui alt om ase- 
mănător. Dimpotrivă, un astfel de om arată că are un suflet sta- 
tornic şi nu se lasă înşelat prin daruri, spre paguba proprie sau a 
obștei. i 

Teor. LXXII. — Un om liber niciodată nu lucrează cu vi- 
clenie, ci totdeauna cu sinceritate. 

Dem. Dacă un om liber, ca atare, ar lucra cu viclenie, 
atunci ar face aceasta din imboldul rațiunii (căci numai în acest 
caz îl numim liber); aceasta însă ar însemna că a lucra cu viclenie, 
este o virtute (după teor, 24 a acestei părți) si prin urmare (după 
aceeaș teor.) ar fi mai bine pentru oricine — în scopul de a-şi päs- 
tra existenţa — să lucreze cu viclenie, cu alte cuvinte (ceeace se 
înțelege dela sine) ar fi mai bine pentru oameni să fie în acord 
numai. prin cuvintele lor, iar de fapt să fie contrarii unul altuia: 
aceasta (după corol. teor. 31 a acestei părţi) este absurd. Prin 
urmare un om liber ș. a. m. d. C. e. d. d. 

Scol: Dacă cineva ar întreba: „Dacă un om ar putea să 
scape de primejdia morții amenințătoare prin viclenia sa, oare nu reese 
din principiul de a-și menţine existența că în acest caz omul tre- 
bue să fie viclean?“ Răspunsul meu la această întrebare este ur- 
mătorul: „dacă raţiunea ar dicta aceasta, atunci ar dicta-o tu- 
turor oamenilor; aşa dar rațiunea ar sfătui pe oameni să se înto- 

vărăşească numai cu viclenie, pentru scopul de a-şi strânge pute- 
rile şi de a avea drepturi comune: cu alte cuvinte, raţiunea ar în- 
väta ca oamenii să nu aibă de fapt drepturi comune: aceasta însă 
este absurd. 

T eor. LXXII. — Un om care este călăuzit de rațiune, este 
mai liber intrun stat unde trăeşte după orânduirea obştească, decât 
în singurătate, unde ascultă numai de el însuși. 

Dem.: Omul condus de rațiune este ascultător (teor. 63 a. 
acestei părţi), îndemnat find nu de frică, ci de näzuinta de a-și 
păstra existența în conformitate cu principiile raţiunii, cu alte cu- 
vinte (scol. teor. 66 a acestei părți) silindu-se să trăiască liber, 
ținând seamă de viaţa şi de utilitatea socială (după teor. 37 a acestei: 
părţi) şi prin urmare (precum am arătat în scol. 2 teor. 37 a acestei 
părţi) străduindu-se a trăi după ordinea comună a Statului. Deci, 
omul călăuzit de rațiune doreşte să trăiască tot mai liber şi să res- 
pecte legile Statului; c. e. d. d. 

Scol: Aceasta si alte consideratiuni asemănătoare pe care: 
le-am arătat despre libertatea adevărată a omului se referă la pu- 
terea sufletească, cu alte cuvinte (scol. teor. 59 partea Ill) la băr- 
bätie şi generositate. Si nu cred necesar să arăt toate insusirile 
puterii sufleteşti, aceasta cu atât mai puţin, cu cât un om puternic 
sufletește nu urăște pe nimeni, nu invidiazä pe nimeni, n'are mânie: 
împotriva nimănuia, nu consideră pe nimeni ca inferior si nu dis- 

"prefueste pe nimeni si este cel mai puţin orgolios. Căci tot ceeace 
se referă la viața adevărată şi religiune, rezultă clar din teoremele- 
37 şi 46 a acestei părţi şi anume, că ura trebuie învinsă prin iubire, 
şi că cel călăuzit de rațiune doreşte si celorlalți binele pe care-l 
doreşte pentru sine. Mai trebue adăugat aci ceeace am amintit in 
scol. teor. 50 a acestei părţi si în alte pasagii, şi anume, că un om: 
destoinic işi dă bine seama că totul rezultă: din necesitatea naturii 
divine si că tot ceeace el consideră neplăcut şi rău, sau ceeace îi 
pare a fi nelegiuit, nedrept si rusinos, îi pare astfel numai din cauză 
că îşi reprezintă lucrurile într'un mod foarte nedesävärsit şi confuz; 
din cauza aceasta însă el se sileşte să cunoască lucrurile cum sunt în: 
adevăr si să înlăture piedecile cunostintei adevărate, cari sunt ura, 
mânia, invidia, bătaia de joc, trufia şi alte afecte asemănătoare, pe care 
le-am amintit in teoremele precedente. Asa dar el caută, pe cât îi este 
posibil, — precum am zis — să facă bine şi să aibă plăceri. Până 

Principiile unei vieţi drepte pe care le-am tratat în partea 
aceasta, nu le-am expus astfel ca să le putem cuprinde cu o singură 
privire, ci sunt demonstrate în diferite pasagii, după cum le-am putut 
deduce unul din altul. Pentru aceasta mi-am propus să revin Ja 
ele, dându-le o formă de capitole scurte. 

Cap. I. — Toate sfortärile si dorințele noastre pornesc din 
necesitatea firii noastre, așa încât ele pot fi înţelese sau prin însăși 
firea noastră, care în acest caz este prima lor cauză, sau prin 
faptul că suntem şi o parte din lume care prin sine însăşi si fără 
celelalte lucruri nu poate fi concepută în mod adecuat. 

Cap. II. — Dorintele cari iau naştere din firea noastră, aşa 
încât pot fi înţelese prin ea însăși, se referă la suflet, întrucât el 
constă din idei adecuate; celelalte dorinţe însă se referă la el numai 
întrucât își formează idei inadecuate, aşa că și puterea și sporirea 
acestor dorințe nu poate fi explicată prin puterea omenească, ci 
prin aceea a lucrurilor exterioare. Din cauza aceasta deci, dorințele 
de felul dintäiu sunt numite cu drept cuvânt acțiuni, celelalte însă pa- 
siuni, Căci cele dintâi arată totdeauna puterea noastră, iar celelalte 
neputinfa şi o cunoștință insuficientă. 

Cap, HI. — Acţiunile noastre, cu alte cuvinte dorințele cari 
decurg din puterea raţiunii noastre, sunt totdeauna bune: celelalte însă 
pot fi bune şi rele. 

Cap. IV. — Este deci, foarte necesar ca in tot timpul vieţii 
noastre să perfectionäm pe cât se poate intelectul si rațiunea noastră: 
în acest fapt unic constă cea mai desăvârşită fericire sau beatitudine 
a omului, deoarece beatitudinea nu este altceva decât liniştea su- 
fletească care izvorăşte din cunoaşterea intuitivă a lui Dum- 
nezeu. Dar a perfecționa intelectul nu este altceva decât a înţelege 
pe Dumnezeu, acţiunile şi atributele. sale, cari rezultă din necesi- 
tatea naturii lui. Scopul suprem prin urmare pe care-l urmăreşte 
omul condus de rațiune, cu alte cuvinte, dorinţa supremă care în- 
deamnă pe un astfel de om să fie conducător al celorlalți, este 
aceea care il îndeamnă la cunoaşterea adecuată a persoanei sale 
şi a tuturor lucrurilor pe cari intelectul lui le poate concepe. 

Cap. V. — Deci, nu există o viaţă raţională fără înțelegere. 
Ceeace însă împiedică perfecţionarea raţiunii si o viaţă raţională, 
aceasta numim rău. 

Cap. VI. — Deoarece însă toate cele înfăptuite de un om 
sunt bune in mod necesar, nu i se poate întâmpla nimic rău, decât 
prin cauze externe, şi anume întrucât omul este o parte din lume şi 
este forțat să se supună legilor ei si să i se acomodeze în feluri 
aproape nenumărate, | 

Cap. VII. — Este însă cu neputinţă ca omul să nu fie o: 
parte din lume si să nu fie supus ordinei ei universale; dar dacă: 
trăieşte printre indivizi, cari se potrivesc cu firea lui, atunci chiar 
din această cauză puterea sa de a lucra este ajutată şi întărită de 
aceştia. Din contră, dacă trăiește între indivizi cari se potrivesc 
foarte puţin cu firea lui, atunci cu greu se va acomoda acestora: 
fără mari schimbări ale eului său. 

Cap. VIII. — Avem tot dreptul de a înlătura, prin toate mij- 
loacele posibile, orice lucru pe care-l considerăm rău, sau ca o pie- 
decă a existenței noastre şi a unei vieţi raționale: la fel este admis, 
să ne insusim si să ne folosim, după placul nostru, de tot ceeace 
considerăm bun sau folositor pentru menţinerea existenței noastre: 
si pentru ca să ne bucurăm de o viaţă rațională. In fine este admis, 
după toate drepturile naturale, ca fiecare să facă tot ce consideră: 
folositor. 

Cap. IX. — Nimic nu se potriveşte mai mult cu natura unui 
iucru decât alte lucruri de aceeaş specie. Astfel (după cap. 7) nu 
există nimic ce ar fi mai folositor omului pentru păstrarea existen- 
tei sale si pentru a putea duce o viaţă rațională decât un alt om 
care este condus de rațiune. Deci, fiindcă nu vedem printre lucru- 
rile individuale nimic care să fie mai preferabil, decât un om con- 
dus de rațiune, rezultă de aci că nimeni nu poate arăta prin nimic 
mai bine, cât este de mare destoinicia și geniul său, decât învățând: 
pe semenii säj să trăiască după singura conducere a raţiunii, 

Cap. X. — Întrucât oamenii sunt porniţi spre invidie sau spre 
un alt afect de ură. unul se opune altuia si prin urmare noi trebuie 
să ne ferm mai mult de acela a cărui putere întrece puterea altor 
indivizi. 

Cap. XI. — Dar inimile nu se înving prin arme, ci prin iu- 
bire şi generozitate. 

Cap. XII. — Este foarte folositor pentru oameni a crea între 
ei relatiuni strânse si a se uni prin astfel de legături care in mod mai 
potrivit să formeze din toţi oamenii o unitate si să facă absolut tot 
ceeace contribue la întărirea prieteniei, 

Cap. XIII. — Dar pentru acest scop avem nevoie de iscu- 
sintä și precauțiune. Căci oamenii se deosebesc între ei (si foarte 
rar se găsesc oameni cari trăiesc după principiile rațiunii) si de 
obicei ei sunt invidioşi şi înclinați mai mult spre răzbunare decât 
spre milă. Este deci, nevoie de o putere deosebită a sufletului ca 
să ne impäcäm cu caracterul fiecăruia si să ne stăpânim, așa încât 
să nu imitäm afectele lor. Aceia însă cari de regulă fac observati- 
uni oamenilor şi mai curând îi mustră pentru viciile lor, decât îi 
învață virtuțile, si nu întăresc sufletul lor, ci caută să-i descura- 
jeze, sunt întotdeauna nemulţumiţi si cu ei înşişi şi sunt respin- 
gători pentru alții. Deaceea mulți oameni, sau fiind foarte nerăb- 
dători sau în urma unei religiozitäti greșite, au o mai mare plăcere 
să trăiască între betivi decât între oameni, întocmai ca si copiii sau 
tinerii cari nu pot suporta dojana părinților si fug la militärie, ale- 
gându-şi neajunsurile războiului si stăpânirea unui tiran în locul 
comoditätilor casnice şi suportând cu răbdare toate chinurile, nu- 
mai ca să se răzbune asupra părinților lor, 

Cap. XIV. — Dar deși oamenii de obiceiu își oränduesc 
lucrurile după poftele lor, totuşi rezultă mai multe avantagii decât 
pagube din unirea tuturora. Deaceea este mai preferabil să supor- 
tăm cu sânge rece nedreptätile oamenilor si să ne îndreptăm toate 
sfortärile noastre spre acele lucruri care servesc stabilirii armoniei 
şi a prieteniei. 

Cap. XV. — Tot ceeace produce armonia între oameni, sunt 
lucruri cari se referă la dreptate, echitate şi cinste. Căci pe lângă 
ceeace este nedrept şi neechitabil, oamenii suportă cu greu şi lucru- 
rile pe care le consideră rușinoase, sau când cineva disprefueste 
obiceiurile stabilite ale statului. Dar pentru a-și câștiga iubirea, 
omul are neapărat nevoie de ceace se referă la religiune și pietate, 
Despre aceasta vezi scol. 1 si 2 teor. 37 si scol. teor. 46 și scol, 
teor. 74 partea IV. 

Cap. XVI. — Adeseori se naște concordia si din frică; atunci 
însă este fără sinceritate. lar frica la rândul ei se naște din slăbi- 
ciunea sufletească, si din cauza aceasta ea nu ete un semn de ac- 

tivitate a rațiunii, tot aşa de puțin ca şi compătimirea, deşi se 
prezintă cu aparență de pietate, 

Cap. XVII. — Noi obligäm pe oameni şi prin binefaceri, 
mai ales pe aceia care sunt lipsiți de mijloace necesare pentru trai. 
Dar puterea unui singur om și folosul pe care-l poate aduce, nu 
ajunge ca să fie de ajutor pentru toată lumea. Căci averea unui sin- 
gur om este insuficientă pentru a putea satisface aceasta. Afară de 
aceasta, însă, capacitatea unui singur om este prea limitată, pentru 
ca să poată lega prietenie cu toți oamenii. Rezultă de aci că 
ingrijirea săracilor este o datorie a societății omeneşti şi priveşte 
numai binele tuturora. 

Cap. XVIII. — Stäruinta noastră de a primi binefaceri tre- 
buie să fie cu totul altceva, decât aceea de a fi recunoscători. Des- 
pre aceasta vezi scol. teor. 70 şi scol. teor. 71 partea IV. 

Cap. XIX. — Deasemenea lăcomia după femei, cu alte cu- 
vinte, instinctul procreatiunei pe care-l exercită forma exterioară, şi 
în genere, orice altă iubire care răsare dintr'un alt motiv decât din li- 
bertatea sufletească, se transformă uşor în ură, dacă nu în ceva 
mai rău, adică într'un fel de delir; atunci însă ea se hrănește mai mult 
din discordie decât din armonie. Vezi corol. teor. 31 partea HI. 

Cap. XX. — In ce priveşte căsătoria, ea corespunde ra- 
ţiunii, dacă plăcerea sexuală nu izvorăşte din forma exterioară 
a trupului, ci din dorinţa de a da viaţă copiilor si de a-i creşte 
cu înţelepciune. In acest caz iubirea bărbatului și a femeii are drept 
cauză nu numai forma corpului, ci mai mult libertatea sufletească. 

Cap. XXI. — De altfel şi linauşirea produce bună înţelegere, 
dar prin vitiul urit al servilitätei si perfidiei; căci nimeni nu se lasă în- 
cântat mai mult de linguşire decât oamenii trufasi, cari vor să fie 
cei dintâi, dar nu sunt. 

Cap. XXH. — Umilirea poate fi si un fel de pietate sau 
religiune falsă, si cu toate că umilirea este contrară orgoliului, totuşi 
un om fără curaj este un adevărat confrate al celui orgolios. Vazi 
scol. teor. 57 partea IV. 

Cap. XXIH. — Si pudoarea contribue la concordie, dar 
numai în privința lucrurilor care ru se pot tăinui. Deoarece însă 
pudoarea este un fel de neplăcere, rațiunea nu se poate folosi de ea. 

Cap. XXIV. — Celelalte afecte de neplăcere împotriva oa- 
menilor sunt direct opuse sentimentului de dreptate, echitate, onesti- 

tate, pietate și religiune şi cu toate că indignarea pare a se prezenta 
în formă de echitate, totuşi nu domneşte legalitatea în acea țară, unde 
se admite ca oricine să judece faptele altuia şi ca cineva să-şi facă 
singur dreptate sie-si si altora. 

Cap. XXV. — Modestia, cu alte cuvinte dorinţa de a plăcea 
oamenilor, întrucât izvorăşte din rațiune, este un sentiment de pie- 
tate (precum am zis în scol. teor. 37 partea IV). Dar dacă ea se 
naște dintrun afect, atunci nu este altceva decât ambiţiune sau 
dorință prin care, sub aparenţă înșelătoare de pietate, se pricinu- 
esc neintelegeri si răzvrătiri. Căci dacă cineva prin poveţe sau fapte 
doreşte să ajute pe semenii săi, ca şi ei să se bucure de binele suprem, 
atunci se va strădui înadins să-și dobândească dragostea lor; însă nu-i 
va ademeni numai pe ceilalți, pentru ca doctrina lui să fie denumită 
după dânsul şi nici nu va da vre-un prilej pentru invidie, In convorbiri 
se va feri să povestească despre viciile oamenilor şi se va sili să nu vor- 
bească decât puțin despre slăbiciunea omenească. Mai mult încă, el 
va vorbi despre virtutea sau puterea omenească şi despre felul cum 
se pot perfecționa acestea, așa încât oamenii vor căuta, nu de frică 
sau din aversiune, ci numai de plăcere să trăiască după princi- 
piile raţiunii, pe cât le va fi posibil. 

Cap. XXVI. — Afară de oameni nu cunoaștem nici o altă 
ființă al cărei suflet ne-ar inspira plăcere şi cu care am putea 
lega prietenie sau alte relatiuni sociale; aşa încât consideratiu- 
nea folosului nostru nu ne dictează ca în afară de oameni să mai 
conservăm altceva din toate lucrurile lumii exterioare ; dimpotrivă, 
raţiunea ne învață că după varietatea folosului lor noi le putem con- 
serva, distruge sau acomoda nevoilor noastre în orice alt fel. 

Cap. XXVII. — Pe lângă experienţa si cunoștința pe care 
o câştigăm prin observarea desfăşurării lucrurilor, folosul principal 
pe care-l tragem din lumea exterioară, constă în menţinerea cor- 
pului nostru, şi cele mai folositoare lucruri din acest punct de 
vedere sunt acelea cari pot nutri şi hrăni corpul, aşa încât toate 
organele sale să poată funcţiona bine. Căci cu cât trupul este mai 
capabil de a fi influențat în variate feluri si să influențeze si el obiec- 
tele exterioare în multe feluri, cu atât este sufletul mai capabil să 
gândească. Vezi teor. 38 şi 39 partea IV. Dar numai foarte puţine 
lucruri par a avea această însușire folositoare. Corpul are deci, 
nevoie de multe lucruri cu însușiri diferite ca să se hrănească; căci 

trupul omenesc este compus din foarte multe organe de o naturä 
diferită si are nevoie de hrană neîntreruptă si felurită, ca să fie 
în întregime capabil la tot ce rezultă din însăși natura lui şi prin ur- 
mare, ca şi sufletul să fie apt de a concepe multe lucruri. 

Cap. XXVIII. — Dar pentru a-şi dobândi cele necesare, 
mijloacele unuia abia ar fi suficiente, dacă oamenii nar schimba 
între ei produsele muncii lor, si astfel moneda a devenit echivalen- 
tul tuturor lucrurilor. Din cauza aceasta imaginea monezii preocupă 
foarte mult mintea norodului, fiindcă el nu-și poate închipui nici un fel 
de plăcere, care să nu fie însoţită de ideea că numai prin bani se 
procură. 

Cap. XXIX. — Din acest punct de vedere păcătuesc numai 
acei cari, nu din lipsă şi pentru nevoile lor caută banii, ci fiindcă 
s'au deprins cu obiectele de lux, cu cari se ingämfeazä. Dealtfel ei 
îşi ingrijesc corpul după obicei, dar în mod cumpătat, pentrucă 
sunt de părere că pierd din averea lor, dacă cheltuesc pentru men- 
ţinerea corpului. Dar cei cari cunosc folosul adevărat al banilor şi 
îşi orânduesc câștigarea banilor numai după nevoile lor, se mul- 
fumesc cu puţin. 

Cap. XXX. — Deoarece însă lucrurile cari inlesnesc func- 
tionarea organelor corpului, sunt bune şi plăcerea constă în faptul 
că puterea trupească și sufletească se măreşte și se întărește, re- 
zultă de aci că toate lucrurile cari aduc plăcere, sunt bune. Pe de 
altă parte însă, dat fiind că nimic pe lume nu acționează cu scopul 
voit de a ne face plăcere, si că nimic nu-și orändueste puterea sa de 
acţiune după folosul nostru, si in fine, dat fiind că în cele mai 
multe cazuri plăcerea atinge numai o parte din întregul corp, re- 
zultă de aci că afectele de plăcere (dacă nu veghează raţiunea) 
şi prin urmare si poftele cari pornesc din ele pot deveni nemăsu- 
rate. Mai urmează de aci, că la un afect noi considerăm principa! aceea 
ce ne este plăcut în prezent, şi că nu suntem în stare de a aprecia 
cu aceeaş dorință a sufletului ceeace se referă la viitor. Vezi scol. 
teor. 44 si scol. teor. 60 partea IV. 

Cap. XXXI. — Superstiţiile însă par a stabili că bun este 
aceea ce aduce neplăcere şi rău aceea ce cauzează plăcere. Dar, 
precum am zis deja (vezi scol. teor. 45 partea IV), numai cel in- 
vidios se bucură de neputinta si neajunsurile mele. Căci cu cât 
este mai mare plăcerea pe care o simţim, cu atât mai mare este și 

desävärsirea, la care ajungem, si prin urmare cu atät avem mai 
mult parte la natura divinä, si pläcerea de care e insotitä conside- 
ratiunea adevărată a utilitätii noastre, nu poate fi rea niciodată, 
Cel care este stăpânit însă de frică şi tace bine ca să evite răul, 
nu este călăuzit de rațiune. Vezi teor. 63 partea IV. 

Cap. XXXII. — Puterea omenească este prea limitată si 
poate fi întrecută de puterea cauzelor exterioare, într'un mod ne- 
măsurabil, aşa încât n'avem puterea absolută de a adopta lucrurile 
din afară după nevoile noastre. Totuşi vom suporta cu linişte su- 
fletească, tot ceeace se întâmplă împotriva socotelilor noastre de 
utilitate, dacă ne vom da seama că ne-am făcut datoria și că pu- 
terea de care dispunem nam putut so aplicăm pentru evitarea 
neajunsurilor şi că noi suntem o parte din lume, acomodându-ne 
orânduirii ei. 

Dacă vom înțelege aceasta clar şi distinct, partea aceea a 
eului nostru pe care o definim ca înţelepciune, cu alte cuvinte, par- 
tea mai bună a eului nostru, se va linisti pe deplin si va căuta să 
rămână mereu în această linişte. Căci dacă suntem conduși de în- 
telepciune, atunci nu dorim nimic altceva decât ceeace este necesar, 
şi vorbind in mod absolut, noi ne putem linişti numai cu adevărul; 
şi dacă înțelegem bine aceasta, atunci näzuinta părţii celei mai bune 
a eului nostru se va acorda cu întreaga ordine a naturii, 

Trec in fine fa a doua parte a eticei, unde expun felul sau 
calea care ne conduce spre libertate. Deci, am să vorbesc aci des- 
pre puterea rațiunii, arătând, ce poate face rațiunea împotriva afec- 
telor, şi în fine ce este libertatea sufletească și fericirea; din aceasta 
vom recunoaşte cu cât omul cult este mai puternic decât cel incult, 

In ce fel însă şi pe ce cale intelectul trebuie perfecţionat, şi 
apoi cu ce mijloace trebuie să ne îngrijim de corpul nostru ca el 
să-şi îndeplinească funcțiunile sale, despre aceasta nu-i vorba aci; 
aceste chestiuni privesc pe de o parte medicina, iar pe de alta 
logica, 

Deci intenţiunea mea este să vorbesc aci, precum am zis, 
numai despre puterea sufletului sau a rațiunii, și să arăt mai întâiu 
de toate, cât de mult si cum se pot înfrâna şi restrânge afectele 
noastre, deoarece am dovedit deja mai sus, că nu avem o putere 
absolută asupra lor. Totuşi Stoicii au crezut că afectele depind 
numai de voința noastră şi că puterea noastră asupra lor este ab- 
solută. Experiența însă îi învățase altceva decât doctrina lor, așa 
încât s'au văzut nevoiţi a mărturisi că pentru a-și putea înfrâna 
afectele, trebuie multă deprindere și multă silință. Si dacă îmi 
amintesc bine, cineva a voit să dovedească aceasta prin aceea ce a 
făcut cu doi câini, dintre cari unul era domestic si altul de vânat, 
adică a reuşit să facă după o lungă încercare ca cel din urmă să 
nu atace vânatul și cel dintâiu să alerge „după iepuri. Această 

părere o aprobă și Cartesius, care a stabilit că sufletul sau spiritul 
este legat de o anumită parte din creer, adică de așa zisa glandă 
pineală (glandula pinealis), cu ajutorul căreia sufletul simte toate 
mișcările corpului şi percepe toate obiectele exterioare, şi pe care 
sufletul, dacă vrea, le poate pune în mișcare în diferite feluri. 
Glanda aceasta, după părerea lui, este atârnată în mijlocul creeru- 
lui, aşa încât poate fi pusă în mişcare la cea mai mică apăsare din 
partea principiilor vitale (spiritus animales). Apoi a stabilit Car- 
tesius că această glandă poate să aibă în mijlocul creerului atâtea 
feluri de poziţii, în câte feluri principiile vitale o lovesc, şi că atâtea 
feluri de urmări rămân întipărite în ea, câte feluri de obiecte îm- 
ping principiile vitale spre ea; din aceasta urmează însă, că dacă 
în urmă glanda este pusă de voința noastră, care o poate mişca 
în mod felurit, în poziţia in care odată a fost pusă de principiile 
vitale, cari si ele pot fi miscate, atunci glanda însăși va lovi si va 
determina principiile vitale în acelaș fel în care şi ele au fost lovite 
mai înainte, în urma unei poziţii asemănătoare a glandei. Afară de 
aceasta el a stabilit că natura a legat fiecare act al voinţei de o 
mişcare corespunzătoare a glandei. De pildă: dacă cineva vrea 
să vadă un obiect depărtat, voința aceasta va cauza o dilatare a 
pupilei; dacă însă vrea numai ca pupila să fie dilatată, această 
voință nu va avea nici o reușită, fiindcă natura na legat 
de această voință mișcarea glandei, care face ca principiile vitale 
să se îndrepte spre nervul optic într'un fel care corespunde dila- 
tării sau contractării pupilei: o astfel de mişcare a glandei este 
legată numai de voința de a vedea obiecte depărtate sau apropiate. 
In fine el a stabilit că deşi fiecare mişcare a acestei glande pare a 
fi legată, prin natură, de fiecare din gândurile noastre dela începu- 
tul vieţii, totuşi prin obișnuinţă ele se pot lega de alte gânduri, 
ceeace el caută să dovedească în tratatul „despre pasiunile su- 
fletului” (de pasionibus animae) partea I, articolul 50. Din cele 
spuse acolo el trage concluzia că nu există un suflet așa de ne- 
putincios, ca să nu poată câștiga puterea absolută asupra pasiuni- 
lor, dacă este bine călăuzit. Căci după definitiunile lui, pasiunile 
sunt percepții, simțuri sau emotiuni ale sufletului, cari au un raport 
deosebit cu el si sunt produse, întărite si sporite de către o anumită 
mișcare a spiritelor vitale. Vezi Cartesius: „despre pasiunile su- 
fletului“ partea 1, articolul 27. Dar dat fiindcă noi putem lega cu 

fiecare acțiune a voinței orice mişcare a glandei şi prin urmare a 
spiritelor vitale, urmează de aci că determinarea voinţei noastre de- 
pinde tot așa numai de puterea noastră, Deci, dacă întărim voinţa 
noastră prin anumite judecăţi ferme, conform cărora suntem deciși 
de a orândui acţiunile vieţii noastre, şi dacă legăm mișcările pasiu- 
nilor, pe cari le dorim, cu aceste judecăți, atunci vom câștiga pu- 
tere absolută asupra pasiunilor noastre. Aceasta este părerea au- 
torului aşa de renumit (pe cât pot eu judeca după cuvintele sale) și 
dacă ea n'ar fi atât de subtilă, eu abia ași fi crezut că a rostit-o 
acest om distins, 

Intr'adevăr, eu mă mir foarte mult că un filosof, hotărân- 
du-se să nu tragă concluziuni decât din principii cari se înţeleg 
dela sine, şi să nu afirme nimic decât ceeace se pricepe clar si dis- 
tinct, eu zic un filosof care de atâtea ori obiecta Scolasticilor că au 
voit să explice lucruri nelămurite cu ajutorul calităților ascunse, 
iși insuseste o părere mai misterioasă, decât orice calitate misteri- 
oasă. Ce înțelege el, întreb eu, prin unirea corpului cu sufletul? Ce 
concepţie clară şi distinctă are el despre cugetare, dacă zice că 
ea este foarte strâns legată cu o anumită părticică trupească? Aşi 
fi voit ca el să ne explice unirea aceasta, arătând cauza ei nemijlo- 
cită. Dar el a considerat sufletul ca fiind deosebit de corp în atâta 
măsură încât n'a putut să stabilească cauza particulară nici a 
acestei uniri si nici a sufletului însuși, ci a lost nevoit să se razime 
pe cauza universului întreg, adică pe Dumnezeu. Apoi aşi voi să 
mai știu câte grade de mişcări poate sufletul să dea acestei glande 
pineale si cu câtă tărie poate el să o ţină atârnată? Căci nu ştiu 
dacă această glandă este învârtită mai repede sau mai încet de 
suflet sau de principiile vitale; deasemenea nu știu dacă mișcările 
trupului în urma pasiunilor, pe care le-am legat strâns de hotărirea 
fermă, nu pot fi iarăşi deslegate de ele prin cauze trupeşti: căci 
atunci ar rezulta că deși sufletul s'a hotărit să meargă împotriva 
primejdiei, şi a legat de această hotărîre mișcarea glandei care co- 
respunde curajului, totuși, când apare primejdia, glanda își ia o 
astfel de poziţie, încât sufletul nu poate face altceva, decât să cu- 
gete la fugă. Şi într'adevăr, dat fiind că nu există nici un raport 
între voință şi mişcarea corporală, rezultă de aci că nu există nici 
o comparație între puterea și tăria sufletului și aceea a corpului: 
puterea unuia deci, nu poate fi determinată în nici un chip de pu- 

terea celuilalt. Adaogä la aceasta că glanda nu este atârnată in 
mijlocul creerului pentru a putea fi așa de uşor învârtită în orice 
fel, şi nu toţi nervii se prelungesc până la cavitatea creerului. In 
fine eu las la o parte tot ceeace el spune despre voința și liber- 
tatea ei, deoarece am arătat îndeajuns că aceasta este fals. Deci, 
dat fiind că puterea sufletului, precum am arătat mai sus, constă 
numai în înțelegere, noi vom stabili numai pe baza cunoștinței despre 
suflet remediile afectelor pe cari le simțim fără ca să le obser- 
văm cu atenţie si să le vedem precis. Din aceasta însă vom deduce 
tot ceeace conduce la fericirea sufletului. 


AXIOME 


I. Dacă în unul si acelaș obiect sunt provocate două acțiuni 
contrare, atunci neapărat se petrece o schimbare, sau în ambele sau 
în una dintre ele, până ce încetează de a fi contrare. 

II. Puterea unui afect se explică prin puterea cauzei lui, intru- 
cât esența lui se explică sau e definită prin esenţa cauzei. 

Această axiomă rezultă din teor. 7 partea III. 


TEOREME 


Teor. I După cum gândurile şi ideile se orânduesc și se 
inläntuesc în sufletul nostru, tot așa se oränduesc în corpul nostru 
si se inlänfuesc în mod necesar impresiunile despre el sau imaginile 
lucrurilor. 

Dem.: Ordinea şi conexiunea ideilor este unul și acelaș 
lucru (teor. 7 partea Il) ca şi ordinea si conexiunea obiectelor si 
viceversa, ordinea si conexiunea obiectelor este aceeaș (corol. teor. 
6 şi 7 partea II), ca si ordinea şi conexiunea ideilor. Deci, după cum 
ordinea şi conexiunea ideilor se face în sufletul nostru conform or- 
dinei si conexiunei mișcărilor corpului (teor. 18 partea II), aşa se 
face şi viceversa (teor. 2 partea III) ordinea şi conexiunea mişcărilor 
corpului, conform ordinei şi conexiunei gândurilor și ideilor în su- 
fletul nostru; c. e. d. d. 

Teor. II. — Dacă despărțim o mişcare a sufletului sau un 
afect de ideea cauzei ei exterioare, şi o legăm cu alte idei, atunci se 

va distruge atât dragostea sau ura pentru cauza exterioară, cât şi 
toate şovăirile cari izvorăsc din aceste afecte. 

Dem. Căci ceeace constitue forma iubirii si a urei, nu-i 
altceva decât plăcerea sau neplăcerea împreunate cu ideea asupra 
unei cauze externe (definitiunea 6 si 7 a afectelor). Deci, dacă 
această idee dispare, atunci dispare şi iubirea; prin urmare se dis- 
trug aceste afecte, ca si celelalte cari derivă din ele; c. e. d. d. 

Teor. III. — Afectul care este o pasiune, încetează de a fi o 
pasiune, îndată ce ne formăm o idee clară şi diştinctă despre el. 

Dem.: Un afect care este o pasiune, este o idee confuză 
(după defin. generală a afectelor). Deci, dacă ne formăm o idee | 
clară și distinctă despre el şi o raportăm numai la suflet, ea se 
va deosebi de afectul însuşi, numai după felul de cunoștință (teor. 
21 partea II si scol.); şi prin urmare (teor. 3 partea III) afectul in- 
cetează a fi o pasiune; c. e. d. d. 

Corol.: Afectul deci, este cu atât mai mult în putera noa- 
stră si noi suferim cu atât mai puţin din cauza lui, cu cât este mai 
cunoscut. 

Teor. IV. — Nu există nici o stare a corpului nostru, des- 
pre care să nu ne putem forma o idee clară şi distinctă, 

Dem.: Ceeace este comun tuturor lucrurilor, se concepe în 
mod adecuat (teor. 38 partea II). Prin urmare (teor, 12 şi lema 2 
după teor. 13 partea Il) nu există nici o stare a corpului, despre 
care să nu ne putem forma o concepție adecuatä; c. e. d. d. 

Corol: De aci reese că nu există nici un afect, despre 
care să nu ne putem forma și o idee distinctă. Căci un afect este ideea 
asupra unei stări a corpului (după defin. generală a afectelor) 
care (după teor. precedentă) trebuie să implice o noţiune clară 
şi distinctă. 

Scol: Deoarece nu există nimic din a cărui fire să nu re- 
zulte un efect oarecare (teor. 36 partea |) şi deoarece noi intele- 
gem clar și distinct (teor. 40 partea II) tot ceeace rezultă dintr'o 
idee adecuată, reese de aci că fiecare se poate cunoaște pe sine și 
afectele sale în mod clar şi distinct, cel puţin în parte, dacă nu 
pe deplin; si astfel poate micşora durerile cauzate de afecte. Tre- 
buie deci, să ne silim ca să cunoaștem fiecare afect cât de clar 
posibil, şi să facem ca sufletul, când este cuprins de un afect, să 
fie în stare de a se gândi la ceeace el poate pricepe clar și distinct 

şi e ceeace îi dă liniște şi ca afectul însuși să fie despărţit de ideea 
cauzei lui exterioare si să fie legat cu idei adevărate. Atunci 
nu numai iubirea, ura, ş. a .m. d., se vor distruge (teor. 2 a acestei 
părți) ci si dorințele şi poftele, cari de obicei se nasc din aceste 
afecte, nu vor fi excesive (teor. 6] partea IV). Căci trebuie relevat, 
cu tot dinadinsul, că dorința din cauza căreia se zice că un om actio- 
nează, este una si aceeag cu dorinţa din cauza căreia noi zicem că el 
suferă, De ex.: Am arătat că oricine, după firea sa, are dorința ca 
şi ceilalți să trăiască după placul lui (vezi scol. teor. 31 partea III): 
la un om însă care nu-i condus de rațiune, această dorință este o 
pasiune ce se numeşte „ambiţiune“ şi nu se deosebeşte mult de 
„orgoliu”; dimpotrivă la un om care trăiește după cum îi dictează 
raţiunea, dorinţa aceasta este o acţiune sau o virtute, care se nu- 
meste „pietate“, Vezi scol. I. teor. 37 partea IV. si demonstratiu- 
aea a doua a acestei teoreme. Toate dorinţele si poftele deci sunt 
pasiuni, dacă izvorăsc din idei inadecuate, iar dacă sunt excitate, 
sau provin din idei adecuate, ele se socotesc printre virtuţi. Căci 
toate dorințele cari ne determină să facem ceva, se pot naște din 
idei adecuate si inadecuate, Vezi teor. 59 partea IV. Asa dar (ca 
să mă reintorc de unde am plecat) împotriva afectelor nu ne putem 
imagina un alt remediu mai bun, care depinde de puterea noastră, 
decât acela care constă în cunoașterea adevărată a afectelor. Căci 
nu există nici o altă putere a sufletului decât aceea de a cugeta si 
a-şi forma idei adecuate, ceeace am arătat-o (teor. 3 part. III) mai 
sus. 

Teor. V, — Un afect pentru un obiect pe care ni-l repre- 
zentăm pur şi simplu, fără ca să-l considerăm necesar, posibil sau 
întâmplător este, în împrejurări egale, cel mal puternic. 

Dem: Un afect pentru un obiect pe care-l considerăm liber, 
este mai mare decât pentru un obiect necesar (teor. 49 partea HI) 
şi prin urmare cu mult mai puternic decât pentru un obiect pe 
care-l considerăm posibil sau întâmplător (teor. 11 partea IV). 
Dar a considera un obiect liber, nu poate fi altceva decât a ni-l 
reprezenta pur și simplu fără a cunoaște cauzele de cari acesta este 
determinat la acţiune (după ceace am arătat în scol. teor, 35 partea 
U). Prin urmare afectul pentru un obiect pe care ni-l reprezentăm 
pur si simplu, este în împrejurări egale, mai puternic decât pentru 

un obiect posibil sau întâmplător, si în consecinţă cel mai mare; 
c. e. d. d. i 

Teor. VI. — Considerând toate lurrurile ca necesare, su- 
fletul are mai mare putere asupra afectelor sau sufere mai puțin 
din cauza lor, 

Dem.: Sufletul înţelege că în virtutea conexiunii infinite a 
cauzelor toate lucrurile sunt necesare (teor. 29 partea I) si deter- 
minate ca să existe și să lucreze în mod anumit (teor. 28 partea 
I). Şi aşa (după teor. precedentă) el reușește să suferă mai puţin 
de afectele cauzate de ele (teor. 48 partea Ill) si să fie mai puţin 
emoționat față de ele; c. e. d. d. 

Scol: Cu cât ştiinţa noastră că totul e necesar, se referă 
mai mult la lucrurile individuale pe cari ni le reprezentăm mai clar 
și mai viu, cu atât este mai mare puterea sufletului asupra afecte- 
lor, ceace ne arată experiența însăși. Căci vedem că neplăcerea din: 
cauza pierderii unui bine se potoleşte, îndată ce omul, care a su- 
ferit această pierdere, îşi dă seama că binele acela nu se putuse 
conserva deloc. Asa, vedem că nimeni nu se întristează din cauză 
că un copil nu ştie să vorbească, să umble, sau să judece, şi trăieşte: 
atâţia ani, aşa zicând, necunoscändu-se pe sine. Dacă însă foarte multi 
s'ar naște adulți și numai câțiva s'ar naște copii, ne-ar fi jale 
de acești copii, fiindcă n'am considera vârsta copilului ca ceva na- 
tural şi necesar, ci ca un vitiu sau un păcat al naturii. Şi așa putem 
judeca și despre alte lucruri, 

Teor, VII. — Afectele cari pornesc sau sunt excitate de ra- 
fiune, sunt mai puternice, în ce priveşte durata lor, decât cele ra- 
portate la lucruri individuale pe cari le considerăm absente. 

Dem.: Noi nu considerăm absent un lucru oarecare în urma 
afectului care cuprinde în sine imagina acestui lucru, ci din cauză 
că trupul primește o altă impresiune care înlătură prezența acestui 
lucru (teor. 17 partea II). Deaceea afectul care se referă la un 
lucru pe care-l considerăm absent, nu-i așa de puternic, încât să 
învingă toate celelalte acţiuni ale oamenilor si puterea lor (despre 
aceasta vezi teor. 6 partea IV), ci dimpotrivă, el este de o astfel 
de natură încât poate fi uşor reprimat prin alte afecte, cari în- 
lătură existența cauzei lui externe (teor. 9 partea IV). Afectul însă 
care se naște din rațiune, se referă în mod necesar la însușirile 
comune ale tuturor lucrurilor (vezi defin. rațiunii în scol. 2 teor. 

40, partea Il), pe cari le considerăm totdeauna ca prezente (căci 
nu poate exista nimic care ar putea înlătura existenţa lor prezentă) si 
pe cari ni le reprezentăm totdeauna în acelaş chip (teor. 38 partea 
il]. Din cauza aceasta un astfel de afect rămâne totdeauna acelaş; 
prin urmare (axioma I a acestei părţi) afecte contrare, cari nu sunt 
nutrite de cauzele lor externe, se vor acomoda acelui afect din ce în 
ce mai mult, până ce încetează a fi contrare. Aşa dar afectul care 
se naște din rațiune este mai puternic; c. e. d. d. 

Teor. VIII. — Orice afect este cu atât mai puternic, cu 
cât sunt mai numeroase cauzele conlucrătoare, din care el provine. 

Dem.: Multe cauze împreună au o mai mare putere, decât 
puține (teor. 7 partea III). Prin urmare (după teor. 5 part. IV) orice 
afect este cu atât mai puternic, cu cât sunt mai numeroase cauzele con- 
lucrătoare; c. e. d. d. 

Scol: Teorema aceasta rezultă si din axioma 2 a acestei 
părți. 

Teor. IX. — Un afect care se referă la multe și diferite 
obiecte pe cari sufletul le priveşte in această stare de afect, este 
mai puțin vătămător şi noi suferim mai puțin şi suntem mai puțin 
emotionafi faţă de fiecare din aceste obiecte, decât atunci când un 
afect la fel de mare se referă numai la o singură sau la puține 
cauze, 

Dem.: Un afect este rău sau vătămător, întrucât impiedecä 
sufletul de a cugeta (teor. 26 şi 27 partea IV). Deci un afect care 
determină sufletul să cugete în acelaș timp la mai multe lucruri, 
este mai puțin vătămător, decât un alt afect la fel de mare, care 
determină sufletul cu tărie să se gândească în acelaş timp la puţine 
obiecte sau numai la unul, şi să nu fie în stare de a se gândi la 
altele. Aceasta era de dovedit în primul rând, 

Deoarece însă esenţa sufletului, cu alte cuvinte (teor. 7 partea 
IH) puterea lui, constă (teor. 11 partea HI) numai în gândire, 
rezultă din aceasta că sufletul suferă mai puţin în urma unui afect, 
care îl determină să se gândească în acelaș timp la multe lucruri, 
decât în urma unui alt afect la fel de mare care determină sufletul 
să se gândească numai la câteva obiecte sau la un singur obiect. 
Aceasta în al doilea rând. Acelaș afect deci, (teor. 48 part. III) 
întrucât se referă la mai multe cauze, este deasemenea mai slab față 
de fiecare din ele; c. e. d. d. 

Teor X. — Cät timp nu suferim de afecte, cari sunt con- 
trare firii noastre, atât timp avem puterea să oränduim si să legäm 
‚impresiunile corpului după o ordine intelectuală. 

Dem.: Afectele cari sunt contrare firii noastre, cu alte cu- 
vinte (teor. 30 partea IV) cari sunt rele, sunt rele din cauză că 
împiedecă sufletul de a înțelege (teor. 27 partea IV‘). Deci, cât timp 
nu suferim de afecte cari sunt contrare firii noastre, puterea sufletului 
prin care el caută să înțeleagă lumea (teor. 26 partea IV) nu-i stân- 
jenită. Sufletul deci, are atunci puterea să-şi formeze idei clare și 
«distincte şi să le deducă pe unele din altele (vezi scol. 2 teor. 40 și scol. 
teor. 47 partea IV ). Prin urmare (după teor. I a acestei părţi) numai 
atunci avem puterea să orânduim şi să legăm impresiunile corpului 
după o ordine intelectuală; c. e. d. d. 

Scol.: Prin puterea aceasta de a orändui si lega impresiu- 
nile corpului nostru, după rațiune, putem face ca afectele 
rele să nu ne influenţeze uşor. Căci trebuie o forță mai mare 
(după teor. 7 a acestei părţi) pentru a înfrâna afectele orânduite 
şi legate după principiile raţionale, decât pentru a reprima pe cele 
nestatornice si fluctuante. Deci lucrul cel mai bun pe care-l putem 
face, cât timp cunoştinţa noastră asupra afectelor nu-i desăvârşită, 
este să ne formăm o concepţie adevărată sau anumite principii pen- 
tru viaţa noastră, intipärindu-le în memoria noastră si folosindu-ne 
de ele în cazuri cari se repetă adeseori, așa încât imaginaţia noa- 
stră, fiind adânc influențată de ele, să le aibă totdeauna la în- 
demână. 

Între principiile vieţii am stabilit, de pildă, că (teor. 46 partea 
IV şi scol.) ura trebuie biruită prin iubire si generositate și nu răs- 
plătită prin ură. Ca să avem însă la îndemână acest principiu al 
rațiunii, atunci când avem nevoie de el, trebuie să ne gândim la 
jignirile pe cari oamenii de obiceiu şi le fac în mod reciproc, și să 
<hibzuim, în ce fel și pe ce cale ne putem feri mai bine de ele prin 
generositate. Căci astfel vom lega imaginea jignirii cu aceea a prin- 
cipiului menționat pe care-l vom avea totdeauna la îndemână (teor. 
18 partea II) când vom fi jigniti. Dacă totodată nu vom pierde din 
vedere folosul și binele nostru adevărat, care rezultă din prietenie şi 
unirea tuturora şi dacă ne vom şi da seama că din ade- 
văratul mod de a trăi se naște cea mai mare mulțumire sufletească 
(teor. 52 partea IV) și că oamenii acționează ca şi celelalte fiinţe, 

din necesitatea naturii lor, atunci jignirea sau ura care se naşte 
din jignire va occupa locul cel mai neînsemnat in imaginaţiunea. 
noastră si se va domoli ușor. Și dacă mânia care de obiceiu se naște 
din jignirile grele, nu s'ar putea potoli aşa de uşor, totuşi, — deşi. 
nu fără soväire — ea se va potoli într'un timp cu mult mai scurt,. 
decât atunci când nu ne-am fi gândit dinainte la principiile noastre,. 
ceeace reese din teor. 6, 7 şi 8 ale acestei părţi. 

Tot aşa trebuie să avem în vedere şi bärbätia, de care avem 
nevoie pentru a ne libera de afectul de frică. Adică trebuie să. 
enumărăm şi să ne imaginăm adeseori primejdiile ziinice ale vieţii, 
meditând pe ce cale noi le putem evita şi le putem birui mai bine, prin 
prezență de spirit si bärbätie. Tin însă să amintesc aci, că la orân- 
duirea ideilor şi imaginatiunilor noastre este indispensabil să ţinem. 
seamă (după corol. teor. 63 part. IV s teor. 59 part. HI) ce bine 
cuprinde in sine orice lucru, aşa încât afectul de plăcere să fie tot- 
deauna acela care să ne îndemne la acţiune. 

Spre exemplu, dacă cineva îşi vede inclinatiunea sa de a. 
aspira prea mult la glorie, atunci să se gândească la folosirea ei 
dreaptă, la scopul pentru care el aspiră la glorie şi la mijloacele 
prin care ea se poate dobândi, dar să nu se gândească la vanita- 
tea și nestatornicia oamenilor și la altceva de acelaș fel, la care: 
omul se gândește numai atunci când este chinuit de mâhnire. Căci 
cu astfel de gânduri se chinuesc foarte adeseori oamenii ambitiosi, 
mai ales atunci, când pierd speranța de a ajunge la aceea ce doresc 
şi pe când clocotesc de mânie, ei vor să-i considerăm drept înţelepţi. 
Aşa dar se arată clar că cei mai lacomi de glorie sunt aceia, cari 
se plâng mai mult de abuzul ce se face cu ea, si de desertäciunea. 
lumii. Aceasta însă nu-i numai o deprindere a ambitiosilor ci şi æ 
tuturor celor cari au o soartă dusmänoasä si a căror suflet este nepu- 
tincios. Căci un om sărac, deși este si el lacom de avere, nu încetează 
să vorbească despre abuzul care se face cu bogăţiile și despre vi-- 
ciile bogatilor, ceeace însă nu are nici un efect, pentrucă prin a- 
ceasta cel sărac dă o dovadă nu numai că sufere de sărăcia sa, ci 
si că se chinueste din cauza bogăției altora. 

Deasemenea aceia cari nu sunt bine văzuți din partea iubitei, 
nu se gädesc la nimic altceva decât la nestatornicia femeilor si la 
spiritul lor inselätor si la toate celelalte vicii atât de mult descrise; 
dar îndată ce iubita îi primeşte iarăși, ei le uită imediat. 

Deci, cine vrea sä-si oränduiascä afectele si dorintele sale 
„din singura iubire a libertăţii, să se sträduiascä pe cât îi este 
posibil, de a cunoaște virtuțile si cauzele lor, procurând sufletului 
său plăcerea care izvorăşte din această cunoştinţă. Să nu se inte- 
reseze însă de viciile oamenilor, să nu-i ponegrească şi să nu-şi 
facă plăcere prin plăzmuirea unei false forme de libertate. Acel 
însă care şi-a îndreptat atentiunea sa spre aceste lucruri (ceeace nu-i 
greu) şi le va practica, va putea orändui toate acțiunile sale, în scurt 
timp, conform principiilor raţiunii. 

Teor, XI. — O imagine oarecare apare cu atât mai des sau 
renaşte cu atât mai adeseori şi preocupă sufletul cu atât mai tare, 
cu cât mai multe sunt lucrurile la cari ea se referă. 

Dem.: Cu cât sunt mai multe lucruri, la cari se referă o 
imagine sau un afect, cu atât sunt mai multe cauze, prin cari afectul 
poate fi produs şi întărit, şi pe cari sufletul tocmai în urma afectu- 
lui le vede pe toate în acelaş timp. Prin urmare apare si afectul 
mult mai des, sau renaşte mai adeseori şi (teor. 8 a acestei părți) 
ocupă sufletul cu mai multă tărie; c. e. d. d. 

Teor. XII. — Imaginile noastre se leagă mai uşor de 
imaginile obiectelor pe cari le pricepem clar şi distinct, decât de 
altele. 

Dem: Insusirile comune ale tuturor lucrurilor, sau tot 
ceeace derivă din ele (vezi defin. ratiunei în scol. teor. 40 partea 
H) sunt lucruri pe cari noi le concepem clar şi distinct. Deci, în- 
chipuirile lor se ivesc mai adeseori în sufletul nostru (după teo- 
rema precedentă). De aci rezultă că observăm si alte lucruri cari sunt 
impreună cu ele, mai ușor decât pe cele împreunate cu altele, si prin 
urmare (teor. 18 partea II) că le legäm mai repede cu ele decât cu 
altele; c. e. d. d. 

Teor. XIII. — O imagine oarecare renaşte cu atât mai des, 
cu cât sunt mai multe alte imagini de cari este legată. 

Dem.: Cu cât sunt mai multe imagini de cari o imagine 
oarecare se leagă, cu atât (teor. 18 partea Il) sunt mai multe cauze 
prin cari ea se poate produce; c. e. d. d. 

Teor. XIV. — Sufletul poate face ca toate impresiunile 
despre corpul nostru sau imaginile lucrurilor să fie raportate la ideea 
de Dumnezeu. 

Dem.: Nu există nici o impresiune asupra corpului despre 

care sufletul să nu-și poată forma o concepţie clară si distinctă (teor. 
4 a acestei părți). Asa dar el poate face (teor. 15 partea I) ca 
toate impresiunile să fie raportate la ideea de Dumnezeu; c. e. d. d. 

Teor XV. — Cine se cunoaşte pe sine si afectele sale in 
mod clar si distinct, iubeşte pe Dumnezeu, şi aceasta cu atât mai 
mult, cu cât se cunoaşte mai mult pe sine si afectele sale. 

Dem.: Cel care se cunoaşte pe sine și afectele sale în mod 
clar și distinct, are o plăcere (teor. 53 partea III), care este însoțită. 
de ideea de Dumnezeu (după teor. precedentă). Așa dar (după defi- 
nitiunea afectelor 6) el iubeşte pe Dumnezeu si aceasta (după acelaș 
raționament) cu atât mai mult, cu cât se cunoaște mai mult pe sine 
și afectele sale; c. e. d. d. 

Teor. XVI. — Această iubire pentru Dumnezeu trebuie să 
preocupe sufletul cu toată tăria sa. 


Dem.: Căci iubirea aceasta este legată cu toate impresiunile 
corpului (teor. 14 a acestei părți) si este nutrită de toate acestea 
(teor. 15 a acestei părți). Asa dar (teor. 11 a acestei părți) ea trebuie 
să preocupe sufletul; c. e. d. d. 

Teor. XVII. — Dumnezeu nu sufere de patimi si nu simte 
nici un afect de plăcere sau neplăcere. 


Dem: Toate ideile lui Dumnezeu sunt adevărate (teor. 32 
partea II), cu alte cuvinte (definitiunea 4 partea II), sunt adecuate; 
aşa dar (după definitiunea generală a afectelor) n:: sufere de patimi. 
Deasemenea Dumnezeu nu poate să treacă nici la o perfecțiune 
mai mare nici la una mai mică (2 corol. teor. 20 partea I). Prin 
urmare (după defin, afect. 2 şi 3) el nu este cuprins de nici un afect 
de bucurie sau tristefä; c. e. d. d. 

Corol: Cu drept cuvânt, Dumnezeu nu iubeşte si nu 
urăște pe nimeni. Căci Dumnezeu (cupă teor, precedentă) nu este în- 
suflefit de nici un afect de bucurie sau tristetä; prin urmare (după 
definitiunea 6 si 7 a afectelor) el nu iubește si nu urăște pe nimeni, 

Teor. XVIII. — Nimeni nu poate uri pe Dumnezeu. 

Dem: Ideea pe care o avem despre Dumnezeu, este 
adecuată şi desăvârşită (teor. 46 şi 47 partea II). Asa dar noi sun- 
tem activi (teor. 3. partea III), atunci când ne gândim la Dumne- 
zeu, si prin urmare (teor. 59 partea III) este cu neputinţă ca ideea 
de Dumnezeu să fie însoţită de o tristetä oarecare, cu alte cuvinte. 

(după definitiunea 7 a afectelor) nimeni nu poate uri pe Dumnezeu; 
c. e. d. d. 

Corol. I: Iubirea către Dumneezu nu se poate schimba 
în ură. 

Scol: Sar putea obiecta, că privind pe Dumnezeu drept 
cauza tuturor lucrurilor, noi îl considerăm deasemenea drept cauza 
tristetei. La aceasta însă răspund eu, că îndată ce înțelegem cau- 
„zele tristeţei, ea încetează de a fi o pasiune (teor. 3 a acestei părți), 
«u alte cuvinte (teor. 59 partea Ill), inceteazä de a fi tristetä; aşa dar 
întrucât considerăm pe Dumnezeu drept cauza tristetei, avem o 
“plăcere, a 
Teor. XIX. — Cel care iubeşte pe Dumnezeu, nu poate 
dori ca Dumnezeu să-l răsplătească cu iubirea sa. 

Dem. Dacă omul ar dori aceasta, atunci ar dori (corol, 
:teor. 17 a acestei părți), ca Dumnezeu, pe care-l iubeşte, să nu fie 
Dumnezeu, si prin urmare (teor, 19 partea Ill) ar dori să se în- 
tristeze; aceasta însă (teor. 28 partea III) este absurd. Dar cine 
iubeşte pe Dumnezeu ș. a. m. d. C. e. d. d. 

Teor. XX. — Această iubire către Dumnezeu nu poate fi 
ponegrită prin invidie sau gelosie, ci se întăreşte cu atât mai mult, 
cu cât sunt mai mulți oameni pe cari îi vedem legați de Dumnezeu 
prin aceeas legătură de iubire. 

Dem.: Această iubire către Dumnezeu este binele cel mai 
desăvârşit pe care-l putem dori, dacă suntem conduși de rațiune 
{teor, 28 partea IV). La acest bine au parte toți oamenii (teor. 
36 partea IV.) şi noi dorim (teor. 37 partea IV} ca să ne bucurăm 
cu toţii de el. Asa dar (după definiţiunea 23 a afectelor) iubirea 
aceasta nu poate fi ponegrită prin afectul invidiei şi nici (teor. 18 
a acestei părţi şi defin. geloziei în scol. teor. 35 partea III) prin 
afectul geloziei, ci dimpotrivă (teor. 31 partea III) ea se întărește 
‚cu atât mai mult, cu cât se bucură de ea mai multi oameni; c. e. d. d. 

Scol: Putem de asemenea arăta, că nu există nici un afect 
care să fie direct contrar acestei dragoste şi care ar putea s'o 
distrugă; deci putem deduce că această iubire către Dumnezeu este 
cel mai statornic dintre toate afectele, şi întrucât îl raportăm la corpul 
nostru el nu poate fi distrus decât împreună cu corpul însuși. De 
ce natură însă este această iubire, întrucât o raportăm numai la suflet, 
aceasta o vom vedea mai târziu. Aşa dar am arătat toate reme- 

diile afectelor sau tot ceeace sufletul, ca atare, poate să facă îm- 
potriva lor. Din aceasta reese că puterea sufletului asupra afectelor 
constă: I. în însăşi cunoaşterea afectelor. Vezi scol. teor. 4 a ace- 
stei părți; 2. în despărțirea afectelor de cunoaşterea cauzelor ex- 
terne pe cari ni le imaginăm în mod confuz; 3. în faptul că afec- 
tele raportate la lucruri pe cari le cunoaștem cu adevărat, sunt mai 
intensive decât cele raportate la lucruri pe cari le concepem numai 
în mod confuz. Vezi teor. 7 a acestei părţi; 4. în numărul cauzelor 
de cari sunt întărite alectele raportate la însuşirile comune ale tu- 
turor lucrurilor sau la Dumnezeu. Vezi teor. 9 şi 11 a acestei părţi; 
5, în fine, în ordinea, în care sufletul poate orândui afectele sale şi le 
poate lega unele de altele. Vezi scol. teor. 10 şi pe lângă aceasta 
teor. 12, 13 şi 14 a acestei părți. Dar ca să înțelegem mai bine pu- 
terea aceasta a sufletului asupra afectelor, trebuie notat, cu tot dina- 
dinsul, că afectele se numesc puternice, atunci când comparäm afectul: 
unui om cu acela al unui alt om şi vedem că unul este mișcat mai mult. 
de acelaș afect decât celălalt, sau când comparăm afectele unuia și 
aceluiaș om între ele și aflăm că el este mai tare mișcat si influențat 
de unele decât de altele. Căci (teor. 5 partea IV) puterea unui afect 
oarecare se explică prin puterea cauzei externe, comparată cu a noastră, 
Dar puterea sufletului se manifestă numai prin lipsa de cunoştinţă, 
adică prin ceeace este pricina că ideile se numesc inadecuate, Reese 
de aci că acel suflet este foarte pasiv, care în cea mai mare parte are 
idei inadec:;ate, așa că el se manifestă mai mult prin pasiuni decât 
prin acţiunile sale; dimpotrivă, acel suflet este activ, ale cărui idei 
sunt în cea mai mare parte adecuate, aşa că îl cunoaștem mai de: 
grabă prin ideile sale care contribuesc la virtutea omenească, decât 
prin acelea care exprimă neputinfa omului, cu toate că si un astfel 
de suflet are idei inadecuate ca şi cel pasiv. Apoi trebuie amintit că. 
toate chinurile noastre și toate neajunsurile iau naştere din iubirea. 
prea mare pentru lucruri care sunt supuse multor schimbări si asu- 
pra cărora nu putem fi stăpâni totdeauna. Căci noi ne chinuim 
numai din cauza lucrurilor pe care le iubim si nedreptätile, bănue- 
lile şi dusmäniile provin numai din iubirea prea mare către lucruri 
asupra cărora nimeni nu poate fi cu adevărat stăpân. Din aceasta însă 
înţelegem ușor, câtă putere asupra afectelor are cunoștința clară 
şi distinctă, si mai ales al treilea fel de cunoştinţă (vezi despre 
aceasta teor. 47 partea H) al cărui temeiu este însăși cunoştinţa 

despre Dumnezeu, care, dacă nu înlătură pe deplin afectele 
<ari sunt pasiuni, (vezi teor. 3 si scol, teor. 4 a acestei părți), are 
cel puţin de efect că aceste pasiuni ocupă cea mai mică parte a 
sufletului nostru. Vezi teor. 14 a acestei părți. Apoi această cu- 
nostinfä ne produce iubirea către o fiinţă nestrămutată si eternă 


(vezi teor. 15 a acestei părţi), ne inspiră in adevăr (vezi teor. 45 
partea II) si nu poate fi pătată prin viciile cari sunt inerente atec- 


tului comun de iubire, ci se mărește din ce în ce (teor. 15 a acestei 
părţi) preocupând cea mai mare parte din sufletul nostru (teor. 
16 a acestei părţi) şi influenţându-l cu tărie. 

Astfel am terminat tot ceeace priveşte viața noastră pămân- 
teascä, Căci ceeace am spus la începutul acestei scolii, şi anume, 
că am arătat toate remediile afectelor, aceasta o va putea cunoaște 
fiecare ușor, dacă își va îndrepta atentiunea la ceeace am zis în 
această scolie si la sfârşitul teor. 1 si 3 partea HI, Este deci, nece- 
sar să trec la ceeace se referă la durata sufletului fără raport cu 
corpul. aie Ta 

Teor. XXI. — Sufletul işi poate forma imagini şi-şi poate 
aduce aminte de lucruri trecute numai atât timp, cât corpul său träeste. 

Dem.: Sufletul exprimă existenţa reală a corpului si concepe 
impresiunile asupra corpului ca reale, numai atât timp cât corpul 
trăieşte (corol, teor. 8 partea ÎI) şi prin urmare (teor. 26 partea 
II) el concepe orice obiect ca existent în realitate, numai atât timp 
cât există corpul său. Deci, el nu-și poate închipui nimic (vezi 
defin. în scol, teor. 17 partea II) şi nu-şi poate aduce aminte de 
lucruri trecute decât atunci când corpul trăiește (vezi definiţia 
-memoriei în scol. teor. 18 partea IL). C. e. d. d. 

Teor. XXII. — Dumnezeu însă are in mod necesar o idee 
care exprimă esența tuturor corpurilor omenești sub aspectul ves- 
niciei. 

Dem: Dumnezeu este nu numai cauza existenţei tuturor 
“corpurilor omenești, ci si a esenței lor (teor. 25 partea I), care, prin 
urmare, trebuie concepută in mod necesar prin însăşi esența lui 
Dumnezeu (după axioma 4 partea 1), și aceasta cu o necesitate 
eternă (teor. 16 partea 1). Această concepţie însă trebuie să existe 
în Dumnezeu în mod necesar (teor. 3 partea II). C. e. d. d. 

T eor. XXIII. — Sufletul omenesc nu poate pieri în întregime 
impreună cu corpul său, ci din el rămâne ceva ce este etern. 

Dem: Dumnezeu are în mod necesar o concepție sau o 

idee care exprimă (după teor. precedentă) esenţa corpului ome- 
nesc; prin urmare, ea constitue în mod necesar un element care 
aparţine esenței sulletului omenesc (teor. 13 partea Il). Dar noi 
atribuim sufletului omenesc o durată care poate fi fixată prin timp, 
numai întrucât el exprimă existenţa reală a corpului, care si ea 
este explicată prin durată şi fixată prin timp, cu alte cuvinte (corol. 
teor.8 partea Il) noi atribuim sufletului o durată numai cât timp 
durează şi corpul. Deoarece însă există si ceva ce se concepe cu 
necesitate eternă prin însăşi esența lui Dumnezeu (după teor. 
precedentă), rezultă de aci că acest ceva care se referă la esența su- 
fletului, va fi etern în mod necesar; c. e, d. d. 

Scol; Această idee care, după cum am zis, exprimă esența 
corpului sub aspectul veşniciei, este un mod anumit al cugetării, 
care aparține esenței sufletului şi este absolut etern. Cu toate acestea nu 
se. poate ca noi să ne aducem aminte de a fi existat înainte de 
corpul nostru, deoarece în el nu există nici o urmă a acestui fapt, 
şi eternitatea nu se poate defini si nu poate avea nici un raport cu 
timpul. Totuși noi simțim si ştim că suntem eterni, Dar sufletul nu-și 
dă mai puţin seamă de acele lucruri pe care el le cuprinde prin 
intelect decât de acelea pe care le ţine în memorie, Căci ochii in- 
telectului, prin care el vede si observă lucrurile, sunt însăși de- 
monstraţiile sale. Deci, deşi nu ne amintim că am fi trăit înainte de 
existența corpului, totuşi simţim că sufletul nostru, întrucât implică 
esența corpului sub aspectul vesniciei, este etern, si această exis- 
tentä a lui nu se poate defini prin timp şi nu se poate explica prin 
durată. Deci, se poate zice că sufletul nostru are o durată, şi că 
existența lui se poate limita printr'un timp anumit, numai întrucât 
el implică existenţa reală a corpului. Şi numai din acest punct de 
vedere el are puterea de a determina timpul existenţei lucrurilor 
şi a le concepe sub forma duratei. 

Teor. XXIV. — Cu cât înțelegem mai mult lucrurile indi- 
viduale, cu atât cunoaştem mai mult pe Dumnezeu. 

Demonstratiunea acestei teoreme reese din corol. teor. 2% 
partea 1. 

Teor. XXV. — Cea mai înaltă näzuinfä a sufletului si cea 
mai mare destoinicie a lui este a înţelege lucrurile după al treilea 
fel de cunoștință, 

Dem: Al treilea fel de cunoștință trece dela ideea dota 

despre câteva atribute ale lui Dumnezeu la cunoașterea adecuată a 
esenței lucrurilor, (vezi definiția acestei cunoașteri în scol, 2 teor. 
40, partea II), si cu cât înţelegem mai mult lucrurile după acest fel, 
cu atât cunoaştem mai mult (după teor. precedentă) pe Dumnezeu. 
Asa dar (teor, 28 partea IV) cea mai mare destoinicie a sufletului, 
cu alte cuvinte (defin. 8 partea IV) puterea sau firea sufletului 
(teor. 7 partea III) sau cea mai înaltă sfortare a sa este a înțelege 
lucrurile după al treilea fel de cunoştinţă; c. e. d. d. 

Teor. XXVI. — Cu cât sufletul este mai abil ca să infe- 
leagă lucrurile după al treilea fel de cunoştinţă, cu atât dorește el 
mai mult să le înţeleagă după acest fel. 

Dem.: Aceasta este evident. Căci dacă concepem că sufle- 
tul este capabil să înţeleagă lucrurile după aecst fel de cunoştinţă, 
atunci îl considerăm şi determinat să ie înţeleagă după acest fel, 
şi prin urmare (după defin. afectelor 1) cu cât sufletul e mai abil, 
cu atât dorește el mai mult; c. e. d. d. 

Teor XXVII. — Din acest al treilea fel de cunoștință se naşte 
cea mai mare mulțumire sufletească, care poate fi dată, 

Dem.: Cea mai mare virtute a sufletului este cunoştinţa 
despre Dumnezeu (teor. 28 partea IV) sau a cunoaște lucrurile după 
al treilea fel de cunoştinţă (după teor. 25 a acestei părți). Această vir- 
tute însă este cu atât mai mare, cu cât sulletul cunoaşte mai mult lucru- 
rile după acest fel de cunoştinţă (teor. 24 a acestei părți). Acela deci 
care cunoaşte lucrurile după acest fel de cunoștință, trece la cea mai 
înaltă perfecțiune omenească şi prin urmare este cuprins (defin. 2 a 
afectelor) de cea mai înaltă plăcere, care e însoţită (teor. 43 partea Il) 
de ideea asupra persoanei și virtuții sale; deci, din acest fel de cu- 
nostintä (defin. 25 a afectelor) se naşte cea mai mare mulțumire sufle- 
tească ce poate fi dată; c. e. d. d. 

Teor. XXVIII. — Näzuinta sau dorința de a cunoaşte 
lucrurile după al treilea fel de cunoştinţă, nu se poate naște din 
primul fel de cunoştinţă, ci din cel de al doilea, 

Dem. Teorema aceasta se înțelege dela sine. Căci ceeace 
înțelegem clar şi distinct, aceasta o înțelegem sau dela sine sau 
prin altceva, care se înțelege dela sine; cu alte cuvinte, ideile noa- 
stre clare și distincte sau ideile cari decurg din al treilea fel de 
cunoştinţă (vezi scol. 2 teor. 40 partea II) nu pot rezulta din ideile 
rupte sau confuze, cari (după aceeaș scol.) provin din felul întâiu 

al cunoștinței, ci din idei adecuate sau (după acezaş scol.) din al 
doilea sau al treilea fel. Asa dar (după defin. afect. I) dorinţa de 
a cunoaște lucrurile după al treilea fel de. cunoștință nu se poate 
naște din felul întâiu; ci din al doilea; c. e. d. d. + 

Teor. XXIX. — Ceeace sufletul concepe sub aspectul eter- 
nitäfü, el nu concepe, pentrucă e conştient de existența reală a 
corpului, ci pentrucă priveşte esența corpului sub aspectul 
eternității. 

Dem.: Intrucät sufletul concepe existența reală a corpului 
său, el concepe durata care poate fi determinată prin timp; şi numai 
din acest punct de vedere sufletul are puterea de a concepe lu- 
crurile în funcțiune de timp (după teor, 21 a acestei părți şi teor. 
26 partea Ii). Dar eternitatea nu se poate explica prin durată 
(după defin. 8 partea I şi explicația ei). Deci, sub aspectul duratei 
sufletul nu poate să privească lucrurile in forma lor de veșnicie, 
ci numai din pricină că în natura raţiunii este a concepe lucrurile 
sub aspectul vesniciei (după corol. 2 teor. 44 partea II); naturii 
sufletului, deci, îi aparţine puterea de a concepe şi esența corpului 
său sub aspectul eternității (teor. 23 a acestei părţi) si pe lângă 
aceste două lucruri, nu aparține nimic naturii sufletului (teor. 13 
partea Il). Prin urmare, puterea aceasta de a concepe lucrurile sub 
aspectul eternității aparţine sufletului, numai întrucât concepe na- 
tura corpului sub aspectul eternității; c. e. d. d. 

Scol.: Lucrurile sunt concepute de noi ca reale în două feluri: 
sau le concepem că ele există într'un anumit timp şi loc, sau le con- 
cepem că sunt cuprinse în Dumnezeu şi că derivă din necesitatea 
naturei divine. Lucrurile însă pe care le concepem ca adevărate sau 
reale după acest de-al doilea fel, noi le concepem sub aspectul ves- 
niciei şi ideile lor implică esenţa infinită a lui Dumnezeu, după cum 
am arătat în teor. 45, partea H şi în scol. ei. 

Teor. XXX. — Întrucât sufletul nostru se cunoaşte pe 
sine şi corpul său sub aspectul eternității, el are în mod necesar 
o cunoaştere asupra lui Dumnezeu și ştie că este în Dumnezeu şi 
e conceput prin Dumnezeu, 

Dem: Eternitatea este însăşi esenţa lui Dumnezeu, întru- 
cât implică în mod necesar şi existenţa lui (după defin. 8 partea 
II). Deci, a concepe lucrurile sub aspectul eternității, înseamnă 
a concepe lucrurile, întrucât ele sunt concepute ca reale prin esența 

lui Dumnezeu, sau întrucât ele implică existența lor prin esența 
lui Dumnezeu. Aşa dar sufletul are în mod necesar o cunoştinţă des- 
pre Dumnezeu, întrucât se concepe pe sine şi corpul său sub aspectul 
eternității şi ştie aceasta, etc.; c. e. d. d. 

Teor., XXXI, — Al treilea fel de cunoştinţă depinde de 
suflet ca de cauza lui formală, întrucât sufletul insusi este etern. 

Dem.: Sufletul concepe lucrurile sub aspectul vesniciei, in- 
trucât concepe sub acest aspect şi esența corpului său (teor. 29 a 
acestei părţi); cu alte cuvinte (teor. 21 si 23 a acestei părţi) numai 
întrucât este etern. Asa dar (după teor. precedentă) sufletul, in- 
trucât este etern, are absolut o cunoştinţă adecuată asupra lui 
Dumnezeu (teor. 46 partea II); deci, întrucât sufletul este etern, 
el este capabil de a cunoaște tot ceeace poate rezulta din cuno- 
ştința asupra lui Dumnezeu (teor. 40 partea Il), cu alte cuvinte, 
a cunoaște lucrurile după al treilea fel de cunoştinţă (vezi defin. 
acestei cunostinti în scol. 2 teor. 40 partea Il) a cărei cauză ade- 
cuată sau formală este sufletul, întrucât este etern; c. e. d. d. 

Scol: Cu cât omul înțelege mai mult lucrurile după acest 
fel de cunoştinţă, cu atât e mai mult conştient de sine şi de Dumne- 
zeu, cu alte cuvinte, cu atât e mai desăvârșit si mai fericit, ceeace 
se va înţelege mai clar din cele ce urmează. 

Aici însă trebuie notat că, deși ştim sigur că sufletul este etern, 
întrucât înţelege lucrurile sub aspectul veşniciei, totuși, precum am 
făcut-o până acuma spre o mai uşoară explicaţie si mai bună în- 
telegere a demonstratiunilor noastre, vom considera sufletul, ca si 
când ar fi început să existe tocmai acuma si să înțeleagă lucrurile 
sub aspectul vesniciei; aceasta însă vom putea-o face fără a cădea 
în greşeli, dacă vom trage concluziuni numai din premise evidenre. 

Teor. XXXII. — Tot ce cunoaştem după al treilea [el de 
cunoştinţă, ne inspiră plăcere şi aceasta este impreunatä cu ideea 
de Dumnezeu drept cauză. 

Dem.: Din acest fel de cunoștință se naşte cea mai înaltă 
mulțumire sufletească care poate exista, cu alte cuvinte (după de- 
finitiunea 25 a afectelor) se naște o plăcere care e impreunatä cu 
ideea despre suflet (teor. 27 a acestei părţi) şi, prin urmare, (după 
teor. 30 a acestei părţi) însoţită si de ideea de Dumnezeu drept cauză; 
c. e, d. d. 


Corol: Din al treilea fel de cunoștință se naște în mod 

necesar dragostea intelectualä de Dumnezeu. Cäci din acest fel de 
cunoștință se naşte şi o plăcere care este urmată de ideea asupra 
lui Dumnezeu, cu alte cuvinte (după definitiunea 6 a afectelor) 
dragostea pentru Dumnezeu, nu întrucât ni-l imaginăm ca prezent 
(teor. 29 a acestei părţi) ci întrucât îl concepem ca etern, şi aceasta 
o numesc eu dragostea intelectuală de Dumnezeu. 

Teor. XXXIII. — Iubirea intelectuală de Dumnezeu, care 
se naşte din al treilea fel de cunoştinţă, este eternă. 

Dem.: Al treilea fel de cunoştinţă (teor. 31 a acestei părți 
şi axioma 3 part. l) este etern; prin urmare (după aceeași axiomä 
a părţii I) iubirea care se naşte din ea, este la fel eternă în mod 
necesar. 

Dem. Deşi iubirea aceasta pentru Dumnezeu na avut 
un început, ea are toate perfectiunile iubirii ca şi când l-ar fi avut 
de fapt, precum am presupus-o în corolarul teoremei precedente. 

Singura deosebire este numai aceea că din vecii vecilor su- 
fletul posedă această desăvârşire, împreunată cu ideea despre 
Dumnezeu, drept cauză eternă, o desăvârşire pe care noi am pre- 
supus numai că sufletul a obținut-o acuma. Deci, dacă plăcerea 
constă în trecerea la o mai mare desăvârşire, atunci într'adevăr 
fericirea constă în faptul că sufletul este înzestrat cu această desă- 
värsire, 

Teor. XXXIV. — Sufletul este expus afectelor care sunt 
pasiuni, numai atât timp cât durează corpul. 

Dem.: Imaginaţia este o idee prin care sufletul consideră 
un lucru oarecare ca prezent (vezi definiția imaginaţiei în scol. 
teor. 17 partea II) si care indică mai mult starea corpului ome- 
nesc decât firea lucrurilor exterioare (corol. 2 teor. 16 partea II). 
Deci (după definiţia generală a afectelor) afectul este o imagina- 
tie, întrucât arată starea de fapt a corpului; așa dar (teor. 21 a 
acestei părţi) sufletul este expus afectelor cari sunt pasiuni, numai 
atât timp, cât durează corpul; c. e. d. d. 

Corol. De aci rezultă că numai dragostea intelectuală este 
eternă. 

Scol: Dacă considerăm părerea obsteascä, vom vedea că 
oamenii sunt conștienți de eternitatea sufletului lor, dar o confundă 
cu durata si o atribuesc imaginaţiei sau memoriei, crezând că acestea 
din urmă rămân si după moarte. 

Teor. XXXV. — Dumnezeu se iubeşte pe sine însuşi cu 
o dragoste intelectuală infinită. 

Dem.: Dumnezeu este absolut infinit (după defin. 6 par- 
tea I), cu alte cuvinte (după definiţia 6 partea Il), firea lui Dum- 
nezeu se bucură de o desăvârşire infinită, însoțită (teor. 3 partea 
Il) de ideea despre sine, adică (teor. 11 si axioma I. partea I.) de 
ideea, că el însuși este cauza sa proprie. Aceasta este ceeace am 
numit în corol. teor. 32 a acestei părţi, dragoste intelectuală. 

Teor. XXXVI. — Dragostea intelectuală a sufletului pen- 
tru Dumnezeu este însăşi dragostea lui Dumnezeu, cu care el se 
iubeşte pe sine însuși, nu întrucât este infinit ci întrucât se poate 
explica prin esența sufletului omenesc privit în forma sa eternă, cu 
alte cuvinte dragostea intelectuală a sufletului nostru pentru Dum- 
nezeu este o parte din dragostea infinită cu care Dumnezeu se iubeşte 
pe sine însuși. 

Dem: Iubirea aceasta a sufletului trebuie socotită printre 
acţiunile sufletului (corol. teor. 32 a acestei părți şi teor. 3 partea 
HI), ea este deci, o acţiune prin care sufletul se observă pe sine în- 
suşi, fiind însufleţit de ideea că Dumnezeu este cauza lui (teor. 
32 a acestei părţi şi corol.), cu alte cuvinte (corol. teor. 25 partea 
l şi corol. teor 11 part. II) o acţiune prin care Dumnezeu, întrucât se 
manifestă prin sufletul omenesc, se contemplă pe el însuși, fiind în- 
sufletit de ideea despre sine, Asa dar (după teorema precedentă) acea- 
stă dragoste a sufletului este o parte din dragostea infinită, cu care 
Dumnezeu se iubeşte pe sine însuşi; c. e. d. d, 

Corol.: De aci reese că Dumnezeu, întrucât se iubeşte 
pe sine însuși, iubește şi pe oameni, şi că iubirea lui Dumnezeu 
pentru oameni şi dragostea intelectuală a sufletului pentru Dumne- 
zeu este unul şi acelaș lucru, 

Scol: Din aceasta vedem clar în ce constă mântuirea, fe- 
ricirea sau libertatea noastră, adică în iubirea statornicä si eternă 
către Dumnezeu, sau în iubirea lui Dumnezeu către oameni. Dar 
această dragoste sau beatitudine se numește în Sfânta Scriptură 
slavă, şi cu drept cuvânt, Căci fie că dragostea aceasta se referă 
la Dumnezeu sau la suflet, ea poate fi numită cu drept cuvânt li- 
nişte sufletească, care de fapt nu se deosebeşte de slavă (defin. 
afect. 25 si 30). Căci întrucât este raportată la Dumnezeu, ea 
este (teor. 35 a acestei părți) o plăcere (să ne fie permis a ne folosi 

de acest cuvânt) impreunatä cu ideea despre sine, si tot aşa, întru- 
cât este raportată la suflet (teor. 27 a acestei părți). Apoi, dat 
fiind că esența sufletului nostru constă numai din gândire, al cărei 
temeiu și izvor este Dumnezeu, (teor. 15 partea I și scol. teor. 47 
partea II), putem înțelege clar, cum si din care cauză porneşte din 
natura divină atât esența cât şi existenţa sufletului nostru, si de- 
pinde neîntrerupt de Dumnezeu. Am ţinut să amintesc aceasta 
aici, pentru a arăta prin acest exemplu, cât de valoroasă este acea 
cunoștință a lucrurilor individuale pe care am numit-o intvitivă sau 
al treilea fel de cunoștință (vezi scol. 2 teor. 40 partea II), şi cu 
cât aceasta este mai supericară faţă de cunoștința comună, pe care 
am numit-o al doilea fel, Căci deși în genere am arătat în partea 
întâia că esența și existența tuturor lucrurilor (deci, și sufletul 
omenesc) depinde de Dumnezeu, demonstrațiunea amintită, deşi 
este exactă si neindoelnicä, nu ne convinge atât cât ne convinge o 
deducere din însăși esenţa oricărui lucru particular, care, după cum 
am zis, depinde de Dumnezeu. 

T eor. XXXVII. -— Nu există nimic pe lume, care ar fi con- 
frar acestei dragoste intelectuale sau care ar fi în stare să o înlăture. 

Dem.: Această dragoste întelectuală rezultă din firea su- 
fletului, întrucât îl considerăm ca un adevăr etern, izvorând din 
firea lui Dumnezeu (teor. 33 și 29 a acestei părți). Deci dacă ar 
exista ceva ce ar fi contrar acestei dragoste intelectuale, atunci ar 
fi contrar și adevărului si prin urmare, ceeace ar putea să înlăture 
această iubire, ar putea să transforme adevărul în fals; aceasta 
însă (ceeace se înţelege dela sine) este absurd: deci nu există nimic 
pe lume, etc; c, e, d. d. 

Scol: Axioma părţii a patra se raportează la lucrurile in- 
dividuale, întrucât sunt considerate în funcţie de un anumit timp 


"şi loc, despre care nimeni nu se îndoiește, precum cred, 


Teor. XXXVIII. — Cu cât sufletul înțelege mai multe lu- 
cruri după al doilea si al treilea fel de cunoştinţă, cu atât suferă el 
mai puțin de afecte, care sunt pasiuni, şi cu atât îi este mai puțin 
frică de moarte. 

Dem.: Esenţa sufletului constă în cunoaştere (după teor. 
11 partea II). Deci cu cât sufletul cunoaşte mai multe lucruri după 
al doilea si al treilea fel de cunoştinţă, cu atât mai mare este par- 
tea din el. care rămâne (teor. 29 si 23 a acestei părți), si prin ur- 

mare (după teor. precedentă) partea care nu este atinsă de afecte, 
ce sunt contrare firii noastre, cu alte cuvinte (teor. 30 partea IV) 
cari sunt rele. Deci cu cât sufletul înțelege mai multe lucruri după 
al doilea şi al treilea fel de cunoștință, cu atât mai mare este partea 
din el care rămâne nevătămată şi prin urmare, cu atât suferă sufle- 
tul mai puţin; c. e. d, d. 

Scol: Din aceasta înţelegem, ceeace am amintit în scol. 
teor. 39 partea IV. şi ceeace am promis să explic aici, şi anume, că 
moartea este cu atât mai puţin rea, cu cât sufletul are mai multe 
cunoştinţe clare si distincte, şi prin urmare, cu cât iubeşte mai 
mult pe Dumnezeu. Deoarece însă (după teor. 27 a acestei părți) 
din al treilea fel de cunoştinţă se naște multumirea cea mai înaltă 
cu putință a sufletului, rezultă din aceasta, că sufletul omenesc poate 
fi de o astfel de natură, ca partea aceea care — precum am zis — 
se distruge împreună cu corpul (vezi teor. 21 a acestei părți) să 
nu aibă nici o valoare față de cealaltă care rămâne. Dar despre 
aceasta am să vorbesc în curând mai mult. 

Teor. XXXIX. — Cel ce are un corp capabil de mai multe 
acțiuni, are un suflet din care cea mai mare parte este eternă. 

Dem.: Cel ce are un corp capabil de mai multe acţiuni, 
suferă foarte puțin de afectele rele (teor. 38. partea IV.), cu alte 
cuvinte (teor, 30 partea IV) de afecte cari sunt contrare firii 
noastre. Aşa dar (teor. 10 a acestei părți) un astfel de om are 
puterea de a-și orândui și lega impresiunile corpului său după 
o ordine intelectuală, si prin urmare are capacitatea de a face 
(teor. 14 a acestei părți) ca toate impresiunile corpului său să 
fie raportate la ideea despre Dumnezeu. Din aceasta însă va re- 
zulta (teor. 15 a acestei părţi) că el va fi cuprins de iubire către 
Dumnezeu, care (teor. 16 a acestei părți) trebuie să preocupe sau 
să constitue cea mai mare parte din sufletul său; aşa dar (teor. 33 
a acestei părți) el are un suflet din care cea mai mare parte este 
eternă; c. e. d. d. 

Scol: Dat fiind că trupurile omenești sunt capabile de 
foarte multe acţiuni, ele fără îndoială pot avea o astfel de fire, ca 
toate aceste acțiuni ale corpului să fie în funcție de un suflet, care 
se cunoaște pe sine și pe Dumnezeu şi este etern în partea cea mai 
mare sau principală, și nu se teme de moarte. Spre mai bună inte- 
legere, trebuie să se aibă în vedere, că noi trăim într'o continuă 

transformare, şi cu cât ne schimbăm în ceva mai bun sau în ceva mai 
rău, cu atât suntem considerați mai fericiţi sau mai nefericifi. Cel care 
la vârsta de copil se transformă într'un cadavru, se numeşte nefe- 
ricit, si dimpotrivă se consideră ca un noroc, dacă putem parcurge în- 
tregul spaţiu al vieţii noastre cu un suflet si un corp sănătos. Si în- 
tr'adevăr cel ce are un corp rămas în faza de nedesvoltare a unui 
copil, este foarte puţin capabil de acţiuni, depinde foarte mult 
de cauze externe şi are un suflet care, considerat în el însuși, nu 
este aproape de loc conștient de sine, de Dumnezeu si de alte lu- 
cruri. Dimpotrivă, cel care are un corp capabil de multe acțiuni, are 
şi un suflet care, considerat în sine, se cunoaște pe sine, pe Dumne- 
zeu şi toate lucrurile. De aceea ne străduim foarte mult în viaţa 
aceasta, ca trupul nostru din tinereţe să se schimbe, pe cât firea lui 
o permite şi îi este folositor, întrun corp care este capabil de multe 
lucruri și aparţine unui suflet care se cunoaște cu adevărat pe sine, 
pe Dumnezeu şi toate lucrurile, şi astfel ne străduim ca tot ce apar- 
fine memoriei şi imaginaţiei, să nu aibă mare valoare față de inte- 
lect, precum am zis deja în scolia teoremei precedente. 

Teor. XL. — Cu cât o ființă oarecare e mai desăvârșită, 
cu atât e mai activă şi mai puțin pasivă; si viceversa, o fiinţă e cu 
atât mai desăvârşită, cu cât e mai activă. 

Dem.: Cu cât este mai desăvârșită o ființă, cu atât are 
mai multă realitate (defin. 6 part. II) şi prin urmare (teor. 3, par- 
tea III și scolia) cu atât e mai mult activă şi mai puţin pasivă: 
demonstraţia aceasta se face la fel în ordinea inversă; de aci însă 
rezultă, că o fiinţă e cu atât mai perfectă, cu cât e mai activă. 

Corol.: Reese de aci că partea sufletului care rămâne, 
oricât de mare este ea, este mai desăvârşită decât cealaltă. Căci 
partea eternă (după teor. 23 și 29 a acestei părţi) a sufletului este 
intelectul, grație numai căruia se poate zice, că noi suntem activi 
(teor. 3 partea III); partea aceea însă care se pierde, este ima- 
ginatia (teor. 21 a acestei părți), datorită numai căreia se poate 
zice, că noi suntem pasivi (teor. 3. partea III, si definiția generală 
a afectelor). Asa dar (după teor. precedentă) cea dintâi parte, 
oricât de mare este ea, este mai desăvârşită decât cea din urmă. 
C.e.d.d. 

Scol: Aceasta am vrut să arăt despre suflet, întrucât il 
considerăm fără relaţie cu existența corpului. Din aceasta ca și 

din cele spuse în teor. 21 partea I. si în alte locuri reese că sufle- 
tul, întrucât înțelege, e un mod etern al gândirii, care este deter- 
minat de un alt mod, şi acesta iaräs de un altul la infinit, așa 
încât toate modurile constituesc intelectul etern și infinit al lui 
Dumneezu. 

Teor. XLI. — Chiar dacă n'am şti, că sufletul nostru este 
etern, am considera totuşi ca virtuți principale atât pietatea si re- 
ligiunea, cât şi în genere tot ceeace am arătat în partea a patra, că 
se referă la bärbätie si generositate, 

Dem: Baza primă şi unică a virtuţii sau a unei vieți drepte 
constă (corol. teor. 22 şi corol. teor. 24 partea IV) în principiul că 
fiecare își caută folosul său. Pentru a stabili însă lucrurile pe care 
rațiunea le socotește folositoare, n'am ținut seamă de eternitatea 
sufletului, pe care am tratat-o numai în partea a cincea. Deci, deşi 
atunci n'am știut că sufletul este etern, totuși am socotit ca prin- - 
cipal, ceeace am arătat că se referă la bärbätie si generositate. Prin 
urmare, chiar dacă n'am şti cele amintite despre sufletul nostru, am 
socoti aceste virtuți ca prescriptiuni principale ale raţiunii; c, e. d. d. 

Scol.: Concepţia norodului pare a fi alta. Căci foarte 
multi cred că sunt liberi, întrucât își pot satisface poftele lor, iar 
întrucât sunt obligaţi a trăi după prescriptiunile legii divine, ei cred 
că renunță la drepturile lor. Deci, ei consideră ca povară pietatea 
si religiunea si în genere tot ce se referă la bärbätie, si speră că 
după moarte vor scăpa de ea, primind răsplata pentru serviciile lor, 
adică pentru pietate și religiune. Dar nu numai de speranța acea- 
sta ci şi de frica de a fi pedepsiți după moarte cu pedepse gro- 
zave, sunt ei îndemnați să trăiască după legea divină, întru- 
cât slăbiciunea și neputinta lor le-o îngădue. Dacă oamenii n'ar 
avea această speranță și frică, și dacă ar crede că sufletul se dis- 
truge împreună cu corpul şi că după toate necazurile suferite din 
cauza pietăţii nu vine si o a doua viață, atunci ar reveni la starea 
lor naturală și mai curând ar prefera să orânduiască totul după 
poftele inimii lor si să se supună hazardului decât să asculte de ra- 
tiunea lor. Aceasta însă nu-mi pare mai puţin absurd decât eventualita- 
tea că cineva, necrezând că îşi poate hrăni corpul totdeauna cu 
mâncări sănătoase, ar prefera să se sinucidă cu otravă, sau dacă 
vede că sufletul nu este etern, ar prefera din cauza aceasta să-și 
piardă mintea şi să trăiască fără rațiune, ceeace însă este așa 
de absurd, încât nici nu merită să fie amintit. 

Teor. XLII — Fericirea nu este răsplata virtutei ci virtutea 
insäsi, şi nu ne bucurăm de ea, fiindcă infränäm patimile, ci dimpo- 
trivă, fiindcă ne bucurăm de ea, putem înfrâna patimile noastre. 

Dem: Fericirea constă în iubirea de Dumnezeu (teor. 
36 şi scolia acestei părţi), care iubire se naşte din al treilea fel 
de cunoştinţă (corol. teor. 32 a acestei părţi). Aşa dar iubirea 
aceasta (teor. 59 si teor. 3 partea lil) trebuie raportată la suflet, 
întrucât acţionează, şi ea este (defin, 8 partea IV) virtutea insăşi; a- 
ceasta în primul rând. Apoi, cu cât sufletul se bucură mai mult de 
această iubire pentru Dumnezeu sau fericire, cu atât înțelege el mai 
mult (teor. 32 a acestei părți), cu alte cuvinte (corol. teor. 3 a 
acestei părți), cu atât este mai mare puterea sufletului asupra afec- 
telor şi (teor. 38 a acestei părţi) cu atât suferă el mai puţin de 
afecte rele. Din cauză deci, că sufletul se bucură de această iubire 
de Dumnezeu sau fericire, el are si puterea de a infräna pa- 
timile, şi dat fiind că puterea omenească de a înfrâna patimile 
constă numai în înţelegere, urmează că oamenii nu se bucură de 
fericire din cauză că restrâng patimile, ci dimpotrivă puterea de a 
înfrâna patimile se naşte din beatitudinea însăși; c. e. d. d. 

Scol: Astfel am terminat tot ceeace mi-am propus să arăt 
despre puterea sufletului asupra afectelor şi despre libertatea sufle- 
tească. Din aceasta reese, câtă putere are un om înțelept şi cu cât 
este mai superior față de cel neintelept, ale cărui acțiuni decurg 
numai din patimi. Căci un om neintelept poate fi foarte muit influ- 
entat de cauze externe şi nu posedă nimic din adevărata linişte 
sufletească; el träeste neştiutor de sine însuşi, de Dumnezeu pre- 
cum si de lume, şi când suferințele sale încetează, atunci încetează 
şi existenţa sa. Omul înțelept însă, considerat ca atare, este foarte 
puţin stăpânit de afecte, şi fiind conştient de sine, de Dumnezeu şi 
de lucruri cu o anumită necesitate eternă, el nu încetează niciodată 
de a fi, si posedă întotdeauna adevărata linişte sufletească. Si 
dacă se pare că drumul care duce spre această linişte, este greu, 
totuși el poate fi găsit. Şi întradevăr el trebue să fie greu, fiindcă 
se găseşte atât de rar. Căci dacă calea mântuirii ar fi uşoară şi 
fiecare ar putea-o găsi numai cu puţină muncă, cum se face că ea este 
neglijată aproape de toţi? Dar tot ce este sublim este tot atât de greu 
pe cât este de rar. 


—SFÂRŞIT-— 


CUPRINSUL 


Diät 
Prefată cn e ee d d 
I. Despre Dumnezeu ...: . 2 202000. 1 
II. Despre natura si originea sufletului. . . 2. 0.2.37 
III. Despre originea şi natura afectelor. . . . . 83 
IV. Despre robia omului si puterea afectelor. . . . HMI 


V. Despre puterea intelectului sau libertatea omului. . 198 


